
MDCCCXLITI. 


PREFACE. 


OF all the works ascribed to the Fathers of the Church, 
none are so likely to cause difficulty to an editor as the 
Homilies. For this class of compositions, like sermons 
in the present day, there was a general demand; and, 
as is evident from the Manuscripts still in existence, it 
was usual for copyista to make selections from different 
authors, so as to form a course of Homilies for the 
whole year. This is indeed the general character of the 
volumes of Homilies preserved in our public libraries. 
That Bede composed Homilies, is certain from his own 
list of his writings, wherein he enumerates ‘Homiliarum 
Evangelii bri duo ;’ and we may infer from this, that 
although he may have written others, yet those which 
he expressly published to the world were contained in 
two books, and treated of subjects selected from the 
four Gospels. In the Bale and Cologne editions of his 
works there are nearly two hundred homilies ascribed 

to Bede: but the great inequality not only in their 
length but also in their merit, the difference of style, 
the dullness of some of these contrasted with a certain 
liveliness of expression observable in others, have long 
since induced critics to look on the collection with 
suspicion, and scholars have made more than one at- 
tempt to discover some means of separating those which 
are genuine from the spurious. The celebrated Ma- 
billon was the first to elucidate this subject. In the 
library of De Thou, now the Colbertine library, he 
discovered two Manuscripts of great antiquity, one of 
which contained forty-eight homilies of Bede, divided 
into two books, each consisting of twenty-four homi- 
lies; the other Manuscript, which was much older than 
the former, contained only thirty-eight homilies, in one 
continued series. At the end of Book I. of the first of 
these Manuscripts was this note, Explicit Homiliarum 
liber primus, numero XXV.; but, as we have before 
stated, there are actually only twenty-four homilies in 
each book. On comparing the two volumes, it appeared 
that they contained together forty-nine homilies, and 
the fact of their being in one of these MSS. divided into 
two books, with their great antiquity, induced Mabillon 
to believe that the articles therein contained were 
undoubted productions of Venerable Bede. Moreover, 


with the exception of ten, they are all found in the 

folio editions of his works. At a later period this same 
subject was handled by Martene, who found two similar 
manuscripts, and from them published in his ‘ Thesau- 
rus Anecdotorum,’ vol. v., eleven homilies which had not 
previously seen the light. Ten of these are the same 
which Mabillon discovered : with regard to the eleventh, 
Martene, probably because he had not Mabillon’s au- 
thority to support him, expressed doubts of its genuine- 
ness. From Martene till the present time no further 
attempts had been made to elucidate this subject. The 
discoveries of Mabillon and Martene had confirmed the. 
suspicion which before existed, that the great mass of 
homilies ascribed to Bede were undoubtedly spurious. 
But the data furnished by these discoveries did not ap- 
pear to throw so much light upon the question as would 
enable the editor to see his way with sufficient clearness 
in preparing his new edition; and after examining several 
public libraries in his own country without success, he 
determined to visit the continental libraries of the great- 
est note, if haply anything might there be found to assist 
him in his researches. This resolution was no sooner 
adopted, than a fortunate circumstance at once put him 
in possession of all that he required. In the public 
library of Boulogne sur Mer, although little known to 
the scholars of our own country, are some valuable Ma- 


nuscripts of the Fathers of the Church. Among these 

is one of the earliest copies which exist of the Homilies 
of Venerable Bede. It is a large quarto of the eighth or 
ninth century, and formerly belonging to the monastery 
of St. Bertin at St. Omer: it is written in double 
columns on parchment, divided into two books, and 
contains fifty homilies, forty-nine of which are the same 
as those mentioned by Mabillon, and the fiftieth is one 
of those found in the folio editions of our author. This 
discovery appeared to clear up the whole subject. The 
obvious inference to be drawn from the concurrent 
testimony of these Manuscripts seemed to be," that 
Bede published two books of Homilies, each containing 
twenty-five, though from obvious reasons the order and 
even number of these would in lapse of time become 
deranged, and that, although more may in later Manu- 
scripts be attributed to him, yet the authority of five 
of the most ancient copies ascribe to him that number — 
only. This fortunate discovery enables the editor to 
put forth a collection of the Homilies of Venerable 
Bede, which has greater claims to be considered as 
genuine than any that have preceded. The volume 
contains the fifty found in the Boulogne Manuscript, 
forty-nine of which are those mentioned by Mabillon 
(and of these forty-nine, ten are given by Martene), 
and also the additional or eleventh Homily published 
by Martene. Besides these, which may, from the ar- 

guments above-mentioned, be considered as undoubt- 
edly genuine, will be found eight others, which are taken 
from the Bale edition of the work, and which happened 
to have been collated and prepared for the press before 
the discovery of the Boulogne Manuscript. It was 
therefore not deemed necessary to reject them, though 
their genuineness rests on no such grounds as that of 
the others. 

The Homilies in this volume have been printed with- 
out regard to order, but as best suited the convenience 
of the compositors; the contents of the several Ma- 
nuscripts will be easily seen from the annexed Table of 
Contents. The first column shows their order in this 
edition; whilst the second and third give the order in 
which they occur in the Manuscripts of Boulogne and 
of Mabillon. 

The various readings will be given in the Appendix 
to the sixth volume, in order to allow time for the com- 
plete collation of a valuable MS. in the Bibliothéque de 
PArsenal, Paris, which, though not earlier than the 
tenth century, contains exactly the same fifty Homilies 
found in the Boulogne MS., and in the same order. 

The editor takes this opportunity of acknowledging 
the attentions which he received from Mons. Gerard, 
keeper of the public library at Boulogne, the value of 
which can be appreciated by those only who know 

what difficulties environ the student in public libraries, 
when he has not the good fortune to secure the co- 
operation of those to whose charge they are com- 
mitted. | 

J. A. GILEs. 


Paris, Sept. 20, 1843. 

HOMILIA. 


HOMILIA I. 


Joannis xvi. In illo tempore dixit Jesus discipulis 
suis: Modicum et jam non videbitis me, et iterum mo- 
dicum et videbitis me, quia vado ad patrem, &c. 


AETA Domini et salvatoris nostri promissa, 

fratres carissimi, leeto cordis auditu percipere 

debemus, sedulaque intentione persistere, qua- 

tenus ad hec contingere mereamur. Quid est 
enim, quod merito letius audiatur, quam perveniri 
posse ad gaudium, quod nunquam possit auferri? No- 
tandum autem quod tota lectionis hujus Evangelice 
series illis convenit, qui eam preesentes audierunt a Do- 
mino: pars autem illius etiam nobis, qui post passionem 
et resurrectionem Dominicam ad fidem venimus, aptis- 
sime congruit. Quod ergo ait: 

Modicum et—ad patrem.] Ad illos specialiter pertinet, 
qui ejus discipulatui preedicantis in carne adhesere, et 
post tristitiam passionis visa resurrectione et ascensione 
ejus letificari meruerunt. Nam quia hec illa, qua tra- 
debatur nocte locutus est, modicum erat, id est, ejusdem 

noctis et diel sequentis tempus, usque ad horam qua 
illum non videre inciperent. Tentus enim nocte illa a 
Judzis, et in crastinum crucifixus cum sero factum esset 
depositus est de cruce, et intra septa sepulcri ab hu- 
manis seclusus obtutibus. Et iterum modicum erat, 
usque dum illum viderent: resurrexit enim a mortuis 
die tertia, et apparuit eis in multis argumentis per dies 
quadraginta, Quare autem modicum esset et non vi- 
derent eum, et iterum modicum et viderent, annectit 
causam, dicens : 

Quia vado ad patrem.| Ac si aperte dicat: Ideo post 
modicum a vestris aspectibus in monumenti claustris 
abscondor, et iterum post modicum destructo mortis im- 
perio vobis intuendus appareo, quia tempus est ut ex- 
pleta dispensatione assumptz mortalitatis cum resur- 
rectionis triumpho, jam revertar ad patrem. Potest et 
aliter intelligi quod ait : 

Modicum et jam non videbitis me, et tterum modicum 
et videbitis me.| Modicum quippe tempus futurum erat, 
quo eum non viderent, illud scilicet triduum, quo erat 
quieturus in monumento. Et iterum modicum erat 
futurum quo viderent eum, illi videlicet dies quadra- 
ginta, in quibus eis post passionem suam szpius usque 
ad tempus ascensionis apparuit. Quod autem sub- 
junxit, 

Quia vado ad patrem.| Juxta hunc sensum, ad illud 
specialiter respicit quod przmisit, et iterum modicum, 
et videbitis me. Ac si aperte diceret: Propterea me re- 
suscitatum a mortuis modico tempore videbitis, quia non 
semper in terra corporaliter mansurus, sed per humani- 
tatem quam assumpsi, jam sum ascensurus in ccelum. 
Heec quidem verba Domini, ut diximus, illis specialiter 
qui ejus resurrectionem videre potuerunt conveniunt. 
Quod vero illis querentibus exponendo subjungit, 

Amen amen dico vobis, quia plorabitis et flebitis vos, 
mundus autem gaudebit. Vos autem contristabimini, sed 

tristitia vestra vertetur in gaudium.| Et ipsorum, et 
totius ecclesiz statui congruit. Plorabant quippe et 
flebant amatores Christi cum illum comprehendi ab 
hostibus, ligari, ad concilium duci, damnari, flagellari, 
derisui haberi, ad ultimum crucifigi, lanceari, et sepeliri 
viderent. Gaudebant mundi amatores, quos ob infimas 
cogitationes mundum vocat Dominus, cum morte tur- 
pissima condemnarent illum, qui gravis erat eis etiam ad 
videndum, Contristabantur discipuli posito in morte 
Domino, sed agnita ejus resurrectione, tristitia illorum 
versa est in gaudium: visa ascensionis potentia, jam 
major gaudio sublevati laudabant et benedicebant Do- 
minum, ut Lucas Evangelista testatur [Luce 24.]. Sed 
et cunctis fidelibus hic sermo Domini convenit, qui per 
lacrymas pressurasque preesentes ad gaudia eterna per- 
venire contendunt. Qui merito in presenti plorant, 
flent, et tristes sunt, quia necdum valent videre quem 
diligunt. Quia quamdiu sunt in corpore, peregrinari se 
a sua patria et regno cognoscunt, quia per labores et 
certamina ad coronam sibi perveniendum esse non du- 
bitant. Quorum tristitia vertetur in gaudium, cum 
finito agone vite hujus bravium vite perennis accipiunt, 
de quo dicitur in psalmo [Psalm. 125.]. Qui seminant 
in lacrymis, in gaudio metent. Flentibus autem et 
contristatis fidelibus, mundus gaudet, quia jure in pre- 
sentibus qualecunque gaudium habent, qui alterius 
vitee, vel nulla esse gaudia sperant, vel se ad hec per- 
tingere posse desperant. Quod tamen specialiter de per- 
secutoribus fidei Christianz potest intelligi, quia cruci- 
atis occisisque martyribus, ad tempus se prevaluisse 
gaudebant. Sed non post multum illis in occulto coro- 
natis, ipsi poenas perfidize suze simul et homicidii 
subibant eternas. Quibus divina increpatione recte 
dicitur per prophetam [Esaize 63.]. [Ecce servi mei le- 
tabuntur, vos autem confundemini. Ecce servi mei ex- 
ultabunt in letitia, vos autem clamabitis pre dolore 
B2 

cordis vestri, et prz contritione spiritus ululabitis. 
Sequitur: 

Mulier cum parit, tristitiam habet, quia venit hora 
ejus.| Mulierem dicit sanctam ecclesiam, videlicet prop- 
ter foecunditatem bonorum operum, et quia spirituales 
Deo filios gignere nunquam desinit. De qua et alibi 
dicitur [Matth. 13, et Luce 13.]: Simile est regnum 
ceelorum fermento, quod acceptum mulier abscondit in 
farine sata tria, donec fermentaretur totum. Mulier 
quippe fermentum accepit, cum ecclesia vim supernz 
dilectionis et fidei Domino largiente consecuta est. Abs- 
condit hoc in farina sata tria, donec fermentaretur to- 
tum, cum Asiz, Europ, et Africe partibus verbum 
vite ministravit, donec omnes terrarum termini regni 
ceelestis amore flagrarent. Ad hujus mulieris membra 
se pertinere signabat, qui, recedentibus quibusdam a 
castitate fidel, tristis aiebat [Gala. 4.]: Filioli mei, quos 
iterum parturio, donec formetur Christus in vobis. Ad 
hujus se membra pertinere testantur, qui ceelestibus de- 
sideriis accensi, in conditoris sui laude proclamabant 
[Esaize 26.]. A timore tuo, Domine, concepimus et 
parturivimus, et peperimus spiritum. Hec mulier cum 
parit, tristitiam habet, quia venit hora ejus. Cum autem 
pepererit puerum, jam non meminit pressure propter 
gaudium, quia natus est homo in mundum. Quia ni- 
mirum sancta ecclesia quamdiu in mundo spiritualium 
virtutum profectibus insistit, nunquam mundi tentatio- 
‘nibus exerceri desistit: at cum devicto laborum certa- 
mine ad palmam pervenerit, jam non meminit pressure 
_preecedentis propter gaudium percepte retributionis 
[Roma. 8.]: Non sunt enim condigne passiones hujus 
temporis ad superventuram gloriam, que revelabitur in 
nobis. 

Non meminit, inquit, pressure propter gaudium, quia 
natus est homo in mundum.} Sicut enim mulier nato in 
hunc mundum homine letatur, ita ecclesia nato in vitam 

futuram fidelium populo, digna exultatione repletur, pro 
qua ejus nativitate multum laborans et gemens, in pre- 
senti quasi parturiens dolet. Nec novum debet cuiquam 
videri si natus dicatur, qui ex hac vita migraverit. Quo- 
modo enim consuete nasci dicitur, cum quis de utero 
matris procedens hanc in lucem egreditur, ita etiam rec- 
tissime potest natus appellari, qui solutus a vinculis car- 
nis ad lucem sublimatur eternam. Unde mos obtinuit 
ecclesiasticus, ut dies beatorum martyrum sive confes- 
sorum Christi, quibus de seculo transierunt, natales vo- 
citemus, eorumque solennia non funebria, sed natalitia 
dicantur. Sequitur, Dominus exponens ipse paradigma, 
quod de muliere proposuit : 

Et vos igitur nunc quidem tristitiam habetts: iterum 
autem videbo vos, et gaudebit cor vestrum, et gaudium 
vestrum nemo toilet a vobis.| Quod de ipsis quidem dis- 
cipulis facile intelligitur, quia tristitiam habuerunt passo 
ac sepulto Domino: sed peracta resurrectionis gloria, 
gavisi sunt viso Domino. Et gaudium eorum nemo 
tollit ab eis, quia et si postmodum persecutiones pro 
Christi nomine ac tormenta passi sunt, spe tamen resur- 
rectionis et visionis illius accensi, libenter quzeque ad- 
versa ferebant: imo omne gaudium existimabant cum in 
tentationes varias inciderent. Denique cesi a principi- 
bus sacerdotum, ut scriptum est [Actu. 5.], Ibant gau- 
dentes a conspectu concilii, quoniam digni habiti sunt 
pro nomine Jesu contumeliam pati. Gaudium eorum 
nemo tollit ab eis, quia talia patiendo pro Christo me- 
ruerunt regnare sine fine cum Christo. Sed et omnis 
ecclesia per hujus vite labores et angustias, ad eterna 
celestium tendit preemia gaudiorum, attestante Apo- 
stolo [Actu. 14.]: Quia per multas tribulationes opor- 
tet nos intrare in regnum Dei. Quod autem ait, 

Iterum videbo vos, et gaudebit cor vestrum.| Videbo 
vos dixit: eripiam vos ab adversariis, coronabo vos vic- 
tores, me vos decertantes semper vidisse probabo. 

Quando enim non videret suos maxime pressuris cir- 
cumventos, cum quibus se ipse omnibus diebus seculi 
manere promisit? Sed morientibus inter tormenta 
fidelibus, arbitrabantur eos tortores divino carere pre- 
sidio, dicentes [Matth. 27.]: Ubi est Deus eorum? 
Unde quidam ex his circumseptus exrumnis aiebat 
[Psalm. 78.]: Vide, Domine, afflictionem meam, quo- 
niam erectus est inimicus meus. Quod est aperte di- 
cere: quoniam inimicus insequens cervicem superbize 
contra tuos humiles attollit, tuo nos auxilio, conditor 
omnipotens, subleva, te victis ac repulsis hostibus no- 
stros semper agones vidisse, tibi hos placuisse comproba. 
Videt itaque electos post tristitiam Dominus, cum eorum 
patientiam damnato impugnatore remunerat. Potest et 
ita intelligi quod ait, Iterum autem videbo vos, quasi di- 
ceret: Iterum vobis videntibus appareo, quomodo dixit 
Abrahz [Gen. 22.]: Nunc cognovi quod timeas Do- 
minum, pro eo ut diceret: nunc cognoscere homines 
feci, quod timeas Deum, qui hactenus nesciebant, quod 
apud me semper habui certum. Si ergo, carissimi, sa- 
lubri tristitia nunc afficimur, si Juxta hortamenta Apo- 
stoli [Rom. 12.], spe gaudentes, in tribulatione existimus 
patientes, si nostra errata, 81 miserias proximorum debita 
lamentatione deflemus, videbit nos iterum Dominus, id 
est, videndum se nobis ostendet in futuro, qui quondam 
vos videre, idem fidei suze nobis agnitionem largiri dig- 
natus est. Videbit ut coronet, qui quondam vidit ut 
vocaret. Videbit et gaudebit cor nostrum, et gaudium 
nostrum nemo tollet a nobis, quia hzc est vera et unica 
merces eorum, qui secundum Deum contristantur de 
perpetua ejus visione gaudere. Quam profecto merce- 
dem promisit ipse sublimiter cum ait [Matth. 5.]: Beat 
mundo corde, quoniam ipsi Deum videbunt. Quam de- 
siderabat ardenter psalmista cum dicebat [Psalm. 41.] : 
Sitivit anima mea ad Deum vivum, quando veniam et 
apparebo ante faciem Dei. Quam se Apostolus cum 

suis similibus accepturum esse gratulatur, qui certami- 
num suorum conscius confidenter protestatur, dicens 
[1 Cor. 13.]: Videmus nunc per speculum in enig- 
mate, tunc autem facie ad faciem. Quam nos quoque 
et fideliter quzerere, et veraciter apprehendere donec ipse 
certantium auxiliator, et vincentium remunerator Jesus 
Christus Dominus noster, qui vivit et regnat cum patre 
in unitate spiritus sancti, Deus per omnia secula secu- 
lorum, Amen. 


HOMILIA II. 


JOANNIS xvi. In illo tempore dixit Jesus discipulis 
suis: Vado ad eum qui me misit, et nemo ex vobis in- 
terrogat me, quo vadis ? Sed quia hec locutus sum vo- 
bis, tristitia implevit cor vestrum, &c. 


ICUT ex lectione Evangelica, fratres caris- 
simi, audivimus, Dominus ac redemptor nos- 
ter, imminente suz passionis articulo, disci- 
pulis et gloriam ascensionis, qua ipse post 
mortem et resurrectionem erat clarificandus, et adven- 
tum spiritus sancti, quo illi erant illustrandi, patefecit : 
quatenus instante hora passionis ejusdem, minus pro 
illius morte dolerent, quem post mortem ad ccelos sub- 
levandum non dubitarent: minus de sua desolatione 
trepidarent, quos, abeunte licet Domino, spiritus sancti 
gratia consolandos esse sperarent. 

Vado, inquit, ad eum gut me misit, et nemo ex vobis 
interrogat me, quo vadis?} Ac si aperte dicat: Revertor 
ascendendo ad eum, qui me incarnari constituit, et tanta 
tamque manifesta erit eyusdem ascensionis claritas, ut 
nemini vestrum opus sit interrogare, quo vadam: vi- 
dentibus cunctis, quia ad coclos pergam. Bene autem 
cum de ascensione sua dixisset, Vado ad eum qui me 

misit, addidit, Et nemo ex vobis interrogat me, quo va- 
dis? Superius namque cum de sua passione protestare- 
tur, dicens, Quo ego vadg, vos non potestis venire, in- 
terrogavit eum Petrus, et ait: Domine, quo vadis ? 
Responsumque est e1: quo ego vado, non potes me 
modo sequi, sequeris autem postea. Quia nimirum. 
passionis mortisque ejus mysterium necdum intelligere, 
necdum poterant imitari: majestatem vero ascensionis 
statim ut videre cognoverunt, totisque animi votis ut 
sequi mererentur, optabant. _ 

Sed quia hec locutus sum vobis, tristiiva implevit cor 
vestrum.] Sciebat Dominus ipse, quid hc sua verba in 
discipulorum cordibus agerent, quia videlicet tristitiam 
magis de abscessu, quo eos desereret, quam de ascensu 
quo patrem peteret, lztitiam generarent. Unde benigne 
consolando subjunxit : 

Sed ego veritatem dico vobis, expedit vobis ut ego va- 
dam.| Expedit ut forma servi vestris subtrahatur aspec- 
tibus, quatenus amor divinitatis arctius vestris infigatur 
mentibus. Expedit ut notam vobis formam ccelo in- 
feram, quatenus majori pro hoc desiderio illuc suspi- 
retis, sicque suspensis ad superna cordibus vestris, ad 
accipienda jam spiritus sancti dona capaces fiatis. 

Si enim non abiero, paracletus non veniet ad vos: si 
autem abiero, mittam eum ad vos.| Non quia non pote- 
rat ipse in terra positus dare spiritum discipulis, hac 
loquitur, cum aperte legatur, quia post resurrectionem 
apparens eis insufflavit et dixit eis [Joan. 20.].  Acci- 
pite spiritum sanctum. Sed quia ipso in terra posito, 
et corporaliter conversante cum eis, non valebant illi 
erigere mentem ad sitienda munera gratiz ccelestis : 
ascendente autem ipso ad ceelos, et illi pariter omne de- 
siderium suum illo transferebant, juxta hoc quod alibi 
audierunt [Matth. 6.]. Ubi enim est thesaurus tuus, 
ibi et cor tuum erit. Ideoque capaces spiritus jam facti 
erant, non ultra de morte ejus contristati, sed de pro- 

missionis ejus munere letati, Luca attestante qui ait 
[Lucee 24.]: Et factum est dum benediceret illis, re- 
cessit ab eis, et ferebatur in celum. Et ipsi adorantes 
regressi sunt in Hierusalem cum gaudio magno, et erant 
semper in templo laudantes et benedicentes Deum. 
Patet autem, nec laboriosa expositione indiget, cur 
eundem spiritum paracletum, id est, consolatorem cog- 
nominet: quia nimirum corda discipulorum, que reces- 
sus ipsius meesta reddidisset, hujus consolaretur et re- 
crearet adventus. Sed et singulis quibusque fidelium 
vel de peccati perpetratione mcerentibus, vel communi 
hujus seculi afflictione laborantibus, dum spem veniz et 
misericordiz ccelestis inspirat, profecto ab angore tristi- 
tiz mentem illustrando sublevat. Quia vero spiritus 
eidem menti, quam replet, non solum vim divine cari- 
tatis infundit interius, verum etiam carnali timore de- 
pulso, ad increpandam pravitatem malorum foris fidu- 
ciam preestat, recte subditur : 

Et cum venerit ille, arguet mundum de peccato, et de 
justitia, et de judicio.| Claret namque, quod ipse filius 
Dei Dominus noster Jesus Christus, cum esset in mun- 
do, arguebat mundun, id est, sectatores mundi, de pec- 
cato suz incredulitatis: arguebat de justitia, quia vide- 
licet justitiam fidelium nollent imitari: arguebat de 
judicio, videlicet quare diabolum, qui jam judicatus ac 
damnatus erat, sequerentur. Sed non sine causa spiri- 
tum cum venerit hoc idem dicit acturum, quia profecto 
per hujus inspirationem corroborandus erat animus di- 
scipulorum, ne mundum, qui contra se fremebat, arguere 
timerent. Exponens ergo sententiam suam Dominus, 
adjunxit : 

De peccato quidem, quia non credit in me.| Peccatum 
incredulitatis quasi speciale posuit, quia sicut fides origo 
virtutum, ita solidamentum est vitiorum in increduli- 
tate persistere, Domino terribiliter attestante, qui dicit 
(Joan. 3.]: Qui autem non credit jam judicatus est, 

quia non credit in nomine unigeniti filii Dei. At con- 
tra justus ex fide vivit. | 

De justitia vero, quia ad patrem vado, et jam non vi- 
debitis me.] Justitia discipulorum Christi confessio erat, 
quod Dominum, quem verum hominem cernebant, verum 
quoque Dei filium esse crediderunt: et quem sibi cor- 
poraliter ablatum noverant, certo semper amore cole- 
bant. Justitia ceterorum fidelium, id est, eorum qui 
Dominum in carne non viderunt, hec est, quod eum 
quem corporali intuitu nunquam viderunt, Deum et 
hominem verum corde credunt ac diligunt. De qua 
profecto justitia fidei arguuntur infideles, cur ipsi vide- 
licet cum similiter verbum vite audierint, noluerunt 
credere ad justitiam. Neque enim nequitia malorum 
ex sua solum fortitudine, verum etiam ex comparatione 
rectorum, quam sit damnanda monstratur. Hinc etenim 
scriptum est [Sapient. 1.]: Probata autem virtus cor- 
ripit insipientes. Arguit ergo mundum spiritus sanctus 
de peccato suo, quia non crediderit in Christum: arguit 
et de justitia credentium, quia exemplum eorum sequi 
noluerint, qui hunc ad patrem ascendisse, neque ultra 
corporaliter in terris conversaturum esse sciebant, nec 
tamen ab ejus dilectione poterant ulla ratione separari: 
hoc est enim quod ait, Quia ad patrem vado, et jam non 
videbitis me. Non videbitis me postquam ascendero, 
qualem nunc videre soletis, carne mortali et corruptibili 
circumdatum, sed in majestate ad judicium venientem, 
et peracto judicio in majore gloria sanctis apparentem. 
Sequitur : 

De judicio autem, quia princeps mundi hujus judicatus 
est.| Principem mundi diabolum dicit, quia principatur 
eis, qui ordine perverso mundum potius quam mundi 
conditorem diligunt. Qui judicatus est a Domino, qui 
ait [Luce 10.]: Videbam Satanam sicut fulgur de ccelo 
cadentem. Judicatus est ab eo, cum et ipse demonia 
ejiceret, et discipulis daret potestatem calcandi super 

omnem virtutem inimici. Arguitur itaque mundus de 
judicio, quo diabolus est judicatus, quando homines ne 
Dei voluntati resistere preesumant, exemplo damnati 
propter superbiam terrentur archangeli. Arguit mun- 
dum spiritus sanctus de judicio, quo princeps mundi 
judicatus est, cum loquens in spiritu sancto Judas apo- 
stolus ad corrigendam hominum pravorum nequitiam 
poenam superbientium commemorat angelorum dicens: 
Angelos vero, qui non servaverunt suum principatum, 
sed reliquerunt suum domicilium, in judicium magni 
diei vinculis eternis sub caligine reservavit. Sequitur: 
Adhuc mulia habeo vobis dicere, sed non potestis por- 
tare modo. Cum autem venerit tlle spiritus veritatis, 
docebit vos omnem veritatem.| Certum est quidem, quia 
veniente desuper spiritu apostoli majorem multo scien- 
tiam veritatis, quam carnales eatenus potuere consecuti 
sunt, majori desiderio certandi pro veritate succensi 
sunt. Non tamen putandum est in hac vita quempiam 
omnem veritatem posse comprehendere, cum hec fidei 
nostree merces in alia sit vita promissa, ipsa veritate di- 
cente [Joan. 17.|: Heec est autem vita eterna, ut 
cognoscant te solum verum Deum, et quem misisti 
Jesum Christum. Et alibi ad Judzos [Joan. 8.]: Si 
manseritis in verbo meo, vere discipuli mei eritis, et 
cognoscetis veritatem. Unde et Apostolus, qui ad ter- 
tium celum raptus audivit arcana verba, que non lice- 
bat homini loqui, Ex parte, inquit [1 Cor. 13.], cogno- 
scimus, et ex parte prophetamus. Intelligendum est 
ergo, quod ait de spiritu, Docebit vos omnem veritatem, 
quasi diceret: Diffundet in cordibus vestris caritatem, 
cujus magisterio intus edocti proficiatis de virtute in 
virtutem, dignique efficiamini pervenire ad vitam, in qua 
vobis eterna claritas summe veritatis, et veree sublimi- 
tatis, id est, contemplatio vestri conditoris appareat. 
Non enim loquetur a semetipso, sed quecunque audiel 
loguetur.] Non loquitur spiritus a semetipso, id est, sine 

patris et filii communione, neque enim divisus ac a se 
partitus est spiritus, sed quecunque audiet loquetur: 
audiet videlicet per unitatem substantiz, et proprieta- 
tem scientiz. Non loquitur a semetipso, quia non est 
a semetipso. Pater quippe solus, de alio non est. Nam 
et filius de patre natus est, et spiritus sanctus de patre 
procedit. Ab ipso autem audiet spiritus, a quo procedit, 
quia non est a seipso, sed ab illo, a quo procedit. A quo 
illi est essentia, ab illo utique et scientia. Ab illo igitur 
audientia, quod nihil est aliud quam scientia. Quod 
vero adjunxit : 

Et que futura sunt annunciabit vobis.| Constat in- 
numeros fidelium per donum sancti spiritus preenosse, 
ac preedixisse ventura. Sed quia sunt nonnulli, qui spi- 
ritus gratia pleni infirmos curant, mortuos suscitant, 
dzemonibus imperant, multis virtutibus coruscant, ipsi 
angelicam in terris vitam gerunt, nec tamen que sibi 
sint ventura spiritus ejusdem revelatione cognoscunt. 
Potest hic Domini sermo etiam sic accipi, quia spiritus 
adveniens, quze ventura sunt nobis annunciat, cum gau- 
dia nobis patriz ccelestis ad memoriam reducit, cum 
festa illa supernze civitatis per donum nobis suz aspira- 
tionis innotescit. Ventura nobis annunciat, cum nos a 
delectatione przesentium abstrahens, promissi in ccelis 
regni desideriis inflammat. | 

Ille me clarificabit, quia de meo accipiet, et annuncia- 
bit vobis.| Spiritus clarificavit Christum, quia per eum 
tanta caritas in cordibus discipulorum accensa est, ut 
abjecto timore carnali effectum resurrectionis ejus con- 
stantes preedicarent, a quo tempore passionis pavidi fu- 
gerunt. Unde scriptum est [Actu. 4.]: Et repleti sunt 
omnes spiritu sancto, et loquebantur verbum Dei cum 
fiducia. Spintus clarificavit Christum, cum impleti 
gratia spirituali doctores sancti, tot et tanta miracula in 
nomine Christi fecerunt, quibus orbem totum ad fidem 
Christi converterent, tot ac tanta pro Christi nomine 

passionum certamina pertulerunt, donec ipsa etiam su- 
perborum colla persecutorum suavissimo Christi jugo 
submitterent. Spiritus clarificat Christum, cum sua 
nos inspiratione ad diligendam ejus visionem accendit, 
cum illum patri in divinitate zequalem esse credendum 
fidelium cordibus intimat. 

Quia de meo, inquit, accipiet, et annunciabit vobis. | 
De patre accipit spiritus sanctus, unde accipit et filius, 
quia in hac trinitate de patre natus est filius, de patre 
procedit spiritus sanctus. Qui autem de nullo natus sit, 
de nullo procedat, pater est solus. Omnia quecunque 
habet pater, mea sunt, propterea dixi, quia de meo acci- 
piet et annunciabit vobis. De his dixit, que ad ipsam 
patris divinitatem pertinent, in quibus illi est sequalis 
omnia, que habet pater habendo. Neque enim spiritus 
sanctus de creatura, que patri est subjecta et filio erat 
accepturus, quod ait, De meo accipiet, sed utique de 
patre de quo procedit spiritus, de quo natus est et filius. 
Sed, quia donante Domino lectionem sancti Evangelii 
patrum vestigia sequentes exponendo transcurrimus, 
restat vestram fraternitatem, carissimi, mecum pariter 
admonere, ut ejus memoriam solicita semper intentione 
servemus, ejus suavitatem et devoto pectore scrutemur, 
et casto szepius ore ruminemus. Quid enim prodest ad 
audiendum Dei verbum convenire, et expleto auditu ad 
inania mox, et secularia colloquia vel acta converti ? 
Recolamus ergo juxta quod eadem admonet lectio, quia 
Dominus noster expleta passione rediit ad patrem, a quo 
missus est, nec patrem cum ad nos veniret, nec nos de- 
serens cum rediret. Illuc ejus vestigia toto mentis nisu 
sectemur, et ut illo pervenire, et illius regni januam me- 
reamur intrare, perpendamus magnopere, quibus acti- 
onum gressibus in terra degens incesserit. Qui enim 
dicit se in Christo manere, debet, sicut ipse ambulavit, 
et ipse ambulare. Certe ipse per agones passionum ad 
coronam pervenit gloriz : merito ergo intimatur et nobis, 

quia per multas tribulationes oportet nos intrare in reg- 
num Dei. Unde et apostolus Petrus obsessus fervore 
tentationum quibusdam fratribus, consolans aiebat 
[1 Pet. 4.]: Nolite pavere, quasi novi aliquid contin-— 
gat, sed communicantes Christi passionibus gaudete, ut 
et in revelatione gloriz ejus gaudeatis exultantes. Re- 
vocemus ad mentem, quia gratiam spiritus discipulis, et 
se missurum esse promisit, et misit: et curemus omni 
vigilantia ne cogitationibus illecebrosis contristemus spi- 
ritum sanctum Dei, in quo signati sumus in diem re- 
demptionis. Sic enim scriptum est (Sapient. 1.]: Spi- 
ritus sanctus disciplinz effugiet fictum, et auferet se a 
cogitationibus, quze sunt sine intellectu, unde provide 
Psalmista, cum hujus spiritus accendi desiderio flagra- 
ret, prius cordis mundi hospitium, in quo hunc recipere 
posset, et sic demum tanti hospitis ingressum querebat. 
Cor mundum, inquit [Psalm. 50.], crea in me, Deus, et 
spiritum rectum innova in visceribus meis. Prius quippe 
cor mundum in se creari, ac deinde spiritum rectum in 
suis visceribus precabatur innovari, quia utique sciebat 
spiritum rectum in corde polluto sedem habere non 
posse. Retineamus sedulo corde, quia idem spiritus 
arguit mundum de peccato, et de justitia, et de judicio. 
Caveamus ne ima querendo ad mundum pertineamus, 
quia mundus transibit, et concupiscentia ejus. Que 
sursum sunt queramus, que sursum sunt sapiamus, ubi 
Christus est in dextera Dei sedens. Conversationem 
nostram cum Apostolo habeamus in ccelis, et ne de pec- 
cato incredulitatis arguamur, exerceamus operando quod 
credimus: fides enim sine operibus otiosa est. Ne ex 
comparatione justorum, quos imitari noluerimus acrius 
judicemur, solerti animo memoremus, quod de contem- 
ptoribus suze gratiz Dominus ait [Luce 11.], Regina 
Austri surget in judicio cum generatione ista: et con- 
demnabit eam, quia venit a finibus terre audire sapien- 
tiam Salomonis, et ecce, plus quam Salomon hic. Ne 

cum mundi principe damnemur, resistamus illi fortes in 
fide,.et fugiet a nobis. Loquamur veritatem in corde 
nostro, nec faciamus dolum in lingua nostra, ut spiritus 
veritatis magis magisque diffundendo caritatem in cor- 
dibus nostris, ducat nos ad agnitionem omnis veritatis. 
Hujus spiritus gratiam in cunctis actibus nostris, caris- 
simi, hujus precemur auxilium, dicamus singuli Domino, 
dicamus omnes: Spiritus tuus bonus deducet me in ter- 
ram rectam. Sicque fit ut qui Apostolus superveniens 
ea, quze ventura erant, annunciavit, nostris quoque men- 
tibus venture vite gaudia patefaciat, nos ad hec inqui- 
renda benignus incendat, cooperante ipso qui hunc et 
polliceri suis fidelibus, et dare consuevit Jesu Christo 
Domino nostro, qui vivit et regnat cum patre in unitate 
ejusdem spiritus sancti Deus per omnia secula seculo- 
rum, Amen. 


HOMILIA III. 


JoaNnnis xvi. In illo tempore dixit Jesus discipulis 
suis: Amen, amen dico vobis, st quid petieritis patrem 
in nomine meo, dabit vobis. Usque modo non petistis 
quicquam in nomine meo, &c. 


OTEST movere infirmos auditores quomodo 
in capite lectionis hujus Evangelice discipu- 
lis Salvator promittat. Amen, amen, dico 
vobis, Si quid, inquiens, petieritis patrem 
in nomine meo, dabit vobis: cum non solum nostri 
similes multa, que patrem in Christi nomine viden- 
tur petere, non accipiant, verum etiam ipse aposto- 
lus Paulus tertio Dominum rogaverit, ut a se angelus 
Satanze, a quo tribulabatur, abscederet, nec impetrare 
potuerit. Sed hujus motio questionis antiqua jam pa- 
trum explanatione reserata est, qui veraciter intellexe- 

runt illos solum in nomine Salvatoris petere, qui ea quee 
ad salutem perpetuam pertinent petunt: ideoque Apo- 
stolorum non in nomine Salvatoris petisse aiunt, ut ten- 
tatione careret, quam ob custodiam humilitatis accepe- 
rat, quia si hac caruisset, salvus esse non posset, ipso 
affirmante cum ait [2 Cor. 12.] : Ne magnitudo revela- 
tionum extollat me, datus est mihi stimulus carnis mez 
angelus Satanz, qui me colaphizet. Quotiescunque 
ergo petentes non exaudimur, ideo fit, quia vel contra 
auxilium nostre salutis petimus, ac propterea a miseri- 
corde patre beneficii gratia nobis, quod inepte petimus 
negatur, quod eidem apostolo Paulo contigisse probatur, 
cui ter petenti responsum est: Sufficit tibi gratia mea, 
nam virtus in infirmitate perficitur: vel utilia quidem, 
et quze ad veram salutem respiciant petimus, sed ipsi 
male vivendo auditum a nobis justi judicis avertimus, 
incidentes in illud Salomonis [Proverb. 28.]: Qui aver- 
tit aurem suam ne audiat legem, oratio ejus erit execra- 
bilis: vel dum pro peccantibus quibusdam, ut resipi- 
scant oramus, et si salubriter petimus, atque ex nostro 
merito digni sumus auditu, ipsorum tamen perversitas 
ne impetremus obsistit. Fit etiam aliquando, ut salu- 
taria prorsus et precibus sulicitis, et devotis queramus 
actionibus, nec tamen statim obtineamus quz petimus, 
sed in futurum petitionis nostrz differatur effectus, sicut 
cum genibus flexis quotidie rogamus patrem, dicentes : 
Adveniat regnum tuum, idem tamen regnum non mox 
oratione finita, sed tempore congruo sumus accepturi. 
Quod pia provisione nostri conditoris constat actitari, ut 
videlicet desideria nostrz devotionis dilatione crescant, 
et incremento quotidiano magis magisque provecta, 
tandem perfectius capiant gaudia que requirunt. Inter 
que notandum, quia cum pro peccantibus oramus, et si 
eorum salvationem impetrare nequimus, nequaquam 
tamen fructu precis nostre privamur: quia etsi ili 
digni non sunt salvari, nos tamen amoris quem ulis im- 

pendimus, mercede donabimur, sicque in tali petitione 
implebitur nobis illa Domini promissio, qua ait: 

Si quid petieritis patrem in nomine meo, dabit vobis.| 
Intuendum enim, quia non ait simpliciter dabit, sed da- 
bit, inquit, vobis : quia etsi non eis pro quibus petimus 
dabit, nobis tamen cum pro aliorum erratibus miseri- 
corditer intervenimus, premium nostre benignitatis re- 
stituet. Sequitur: 

Usque modo non petistis quicquam in nomine meo.]| 
Non petierunt eatenus in nomine Salvatoris, quia dum 
Ipsum Salvatorem visibili preesentia complecterentur, 
minus ad invisibilia salutis dona mentis intuitum erexe- 
rant. Sed et nostra fragilitas patrem petens non in no- 
mine Jesu, id est, Salvatoris petit, dum contra rationem 
suz petit salutis, non ut apostolorum simplicitas corpo- 
rali visu sui Salvatoris ab eternz salutis petitione sit 
retardata, sed obstaculo propriz cupiditatis ab intuitu 
Dominice voluntatis impedita. Quid autem principa- 
liter petendum, ac sine ulla dubietate eis, qui fideliter 
in petendo perstiterunt, sit parandum a patre, Dominus 
subdendo manifestat, dicens: 

Petite et acctpietis ut gaudium vesirum sit plenum.]| 
Ordo quippe sensus est: Petite ut gaudium vestrum sit 
plenum, et accipietis. Plenum ergo gaudium beatitu- 
dinem perpetuz pacis appellat. Nam ut taceamus de 
gaudio reproborum, quo sibi luctum mercantur eter- 
num, habent sancti etiam in presenti gaudium de spe 
celestium bonorum, cum pro Domino terrenis exercen- 
tur adversis: habent gaudium cum amore fraternitatis 
suadente, discunt gaudere cum gaudentibus, et flere cum 
flentibus. Sed non est plenum gaudium, quod fletu va- 
riante miscetur. Plenum quippe gaudium fit, ubi ne- 
mine flente cum solis datur gaudere gaudentibus. Ait 
itaque, 

Petite et accipietis, ut gaudium vestrum sit plenum. | 
Ac si patenter dicat: Non fluxa seculi gaudia, que et 

mcerore semper mixta, et certo sunt fine obnoxia: sed 
illud singulare gaudium a patre petite, cujus plenitudo 
nullo cujuslibet inquietudinis attactu minuitur, eterni- 
tas nullo unquam termino dissolvitur. Si enim persti- 
teritis in petendo, procul dubio que petitis accipietis. 
De cujus plenitudine gaudii Petrus fidelibus scribit, di- 
cens [1 Petr. 2.]: Credentes autem exultabitis lztitia 
inenarrabili et glorificata, reportantes finem fidei vestrze 
salutem animarum vestrarum. Petere autem hujusmodi 
gaudium est, non verbis tantummodo patrie ccelestis 
introitum flagitare, sed et digna operatione pro ejus per- 
ceptione certare. Neque enim quippiam utilitatis affert 
bene orando superna queerere, qui non desistit perverse 
vivendo infimis implicari. 

Hac in proverbiis locutus sum vobis. Venit hora, cum 
jam non in proverbtis loquar vobis, sed palam de patre 
annunciabo vobis.| Illam nimirum horam significat, qua 
eis peracta sua passione ac resurrectione spiritus sancti 
erat gratiam daturus. Tunc etenim spiritualiter intus 
instructi, spirituali dilectione succensi, quo perfectius 
omnia que de agnitione divinitatis mortalibus erant ca- 
pienda, ceperant, eo ardentius sola que ad ejus visio- 
nem promerendam juvarent, petere ac desiderare cura- 
rent. Hoc est enim quod subjunxit: 

Illo die in nomine meo petetis.| Possumus horam quam 
pollicetur in futura vita intelligere, in qua palam de patre 
annunciat, id est, palam patrem ostendet electis, quan- 
do sicut Apostolus ait [1 Cor. 13.], Videbimus eum fa- 
cie ad faciem. De qua annunciatione dicit et Joannes 
[1 Joan. 3.]. Carissimi, nunc filii Dei sumus, et non- 
dum apparuit quid erimus. Scimus enim quia cum ap- 
paruerit, similes ei erimus: videbimus enim eum sicuti 
est. Ubi veraciter in nomine Jesu petunt electi, dum 
pro nostra fragilitate intercedunt, quatenus ad suz sal- 
vationis sortem pertingamus, a qua adhuc inter insidias 
hostium peregrinamur in terris, quam sanctorum peti- 

tionem aptissime in die futura promisit, Illo, inquiens, 
die in nomine meo petetis. In die etenim petunt, quia 
non in tenebris pressurarum, ut nostra in presenti, 
sed in luce sempiterne pacis, et gloriz beatorum spiri- 
tuum pro nobis intercessio funditur. Possunt autem 
idem spiritus electorum in illa ccelesti civitate positi, 
etiam pro seipsis in nomine salvatoris petere intelligi: 
quia videlicet tempus universalis judicii et resurrectionis 
corporum, in quibus pro Domino certavere, venire desi- 
derant. Unde et Joannes ait [Apoc. 6.]: Vidi sub al- 
tare Dei animas interfectorum propter verbum Dei, et 
propter testimonium quod habebant. Et clamabant voce 
magna, dicentes: Usque quo, Domine, sanctus et verus, 
non judicas et vindicas sanguinem nostrum de his qui 
habitant in terra? Ubi continuo subinfertur: Et date 
sunt illis singule stolz albe, et dictum est illis ut re- 
quiescerent tempus adhuc modicum, donec implerentur 
conservi eorum, et fratres eorum. Singulas quippe sto- 
las albas nunc habent anime, cum sola sua felicitate 
fruuntur: binas tunc accipient cum impleto in fine nu- 
mero fratrum, corporum quoque immortalium recep- 
tione letantur. 

Et non dico vobis, quia ego rogabo patrem de vobis.| 
Quia enim Dominus noster Jesus Christus, et Deus et 
homo est, modo summa deitatis, modo humanitatis hu- 
milia loquendo designat. Quod enim dicit non rogatu- 
rum se patrem, de discipulis propter consubstantialem 
patri divinitatis suze potentiam dicit, in qua non patrem 
ipse rogare, sed rogata cum patrem consuevit donare. 
Quod vero Petro ait [Lucz 22.], Ego autem rogavi pro 
te, ut non deficiat fides tua, Et de illo Joannes [1 Joan. 
2.], Advocatum, inquit, habemus apud patrem Jesum 
Christum justum: propter dispensationem dictum est 
assumpte humanitatis, cujus cum triumphum patris 
ostendit oculis, pro nostra infirmitate propitius interve- 
nit. Potest et ita non inconvenienter accipi quod ait, 

c 2 

Et von dico vobis, quia ego rogabo patrem de vobis, 
quia non de preesenti rogo, sed de futuro tempore posuit 
rogabo, quod sanctis in interna pace receptis non opus 
sit jam aliquid rogari de illis: quia nimirum tanta bea- 
titudine donati sint, quze amphor esse non potest. 

Ipse enim pater amat vos, quia vos me amastis, et cre- 
didistis quia a Deo exivi.| Non ita intelligendum est, 
quasi amor et credulitas discipulorum preecesserit amo- 
rem quo illos pater amaret, meritumque humanum prius 
sit munertbus gratiz ccelestis, cum apertissime dicat 
Apostolus [Rom.11.], Aut quis prior dedit illi, et retri- 
buetur ei? Quoniam ex ipso, et per ipsum, et in ipso 
sunt omnia: sed ita potius, quia pater illos gratuito 
amore prevenerit, atque ad amandum credendumque 
filium amando sustulerit, et quia ipsi agnitam filii dilec- 
tionem ac fidem pio et solicito corde servaverint, majo- 
ribus eos donis paternz dilectionis esse remuneratos. 
Non autem arbitrandum quia pater sine filio et spiritu 
sancto amare, vel amoris possit munera dare. Nec rur- 
sus estimandum, quia filius sine patre et spiritu sancto 
valeat amari vel credi. Quod ergo ait, ipse enim pater 
'amat vos, intelligendum est una cum filio et spiritu 
sancto amare, quos amore dignos judicat. Et quod ad- 
junxit, quia vos me amastis, eadem ratione sentiendum 
est: quia quicunque filium recte amat, hunc cum patre 
et amborum spiritu amat, quia quorum inseparabilis est 
natura divinitatis, horum una eademque sunt dona vir- 
tutis. 

Exivi a patre, et vent in mundum. Iterum relinquo 
mundum, et vado ad patrem.| Exivit a patre et venit in 
mundum, quia mundo visibilis apparuit in humanitate, 
qui erat invisibilis apud patrem in divinitate. Exivit a 
patre, quia non in ea forma qua equalis est patri, sed in 
assumpta creatura minor apparuit. Et venit in mun- 
dum, quia in forma servi quam accepit, etiam mundi 
hujus amatoribus se videndum prebuit. Iterum reli- 

quit mundum, et redit ad patrem, quia ab aspectu ama- 
torum mundi quod viderant abstulit, et se amatoribus 
suis zequalem patri esse credendum docuit. Reliquit 
mundum, et rediit ad patrem, quia humanitatem quam 
induit, per ascensionem ad invisibilia perduxit. Heec 
quidem verba Domini mystica, et sicut ipse testatur, in 
proverbiis sunt dicta: sed discipuli quibus dicebantur, 
adeo carnales adhuc erant, ut eorum profunditatem mi- 
nime caperent, et non solum arcana dictorum, sed nec 
ipsam ignorantiam suam intelligerent, putantes simpli- 
citer et dilucide prolata, que non intelligentibus prover- 
bia erant. Unde continuo responderunt : 

Ecce nune palam loqueris, et proverbium nuilum dicis.] 
Palam igitur eum loqui autumabant, cujus mysteria dic- 
torum necdum comprehendere valebant. Quod autem 
adjungitur, 

Nunc scimus quia scis omnta, et non opus est tibi ut 
quis te interroget. In hoc credimus quia a Deo existi.| 
Aperte ostendunt, quia loquens ad eos Dominus de his 
maxime disputabat, que illos delectabat audire, et que 
illi interrogare volebant, heec ipsa preeveniens eis ultro 
proferebat. Unde merito illum scire omnia quasi Deum, 
et quasi Dei filium a Deo venisse credunt et confitentur. 
Apertum namque divinitatis indicium est, cogitationum 
nosse secreta, Salomone affirmante, qui Deo supplicans 
ait [1 Reg. 8.]: Tu enim solus nosti corda omnium fili- 
orum hominum. Unde etiam Hieremias ait [Hiere.11.]: 
Tu autem Domine Sabaoth, qui judicas juste, et probas 
renes, et cor. Neque hec transeunter, aut negligenter 
commemoranda, sed solerter invigilandum est, fratres 
mei, ut non verba tantum, et opera nostra, sed ipsa quo- 
que cordium secreta divinis aspectibus digna reddamus. 
Non in templo nostri pectoris odiorum flamma, non in- 
vidi rubigo resideat, non inde turpis, vel contumeliosi 
sermonis radix oriatur, non ibi meditatio facti nocentis 
innascatur: memores simus Dominic comminationis, 

qua dicitur [Esaize 66.]: Ego enim opera, et cogitatio- 
nes eorum venio ut congregem. Et expulsis vitiorum 
ruderibus, talem cordis nostri paremus mansionem, cu- 
jus ipse dignetur inesse mansor, qui ejus inevitabilis 
inspector et judex est. Sciendum autem, quia triplex 
est modus cogitationum nequam: unus earum, que de- 
liberatione, et proposito peccandi mentem contaminant : 
alius earum, que delectatione quidem peccati mentem 
perturbant, nec tamen hanc ad peccandi consensum per- 
trahunt: tertius earum, que naturali motu mentem per- 
currentes, non tamen hanc ad perpetranda vitia illiciunt, 
quam a bonis que cogitare debuit, impediunt, veluti 
est cum phantasmata rerum, que aliquando supervacue 
gesta vel dicta novimus, ad memoriam reducimus: qua- 
rum crebra retractatio quasi importuna muscarum im- 
probitas, cordis oculos circumvolare, ac spiritualem ejus 
aciem inquietare magis, quam excecare consuevit. A 
cunctis autem his cogitationum nequam generibus casti- 
gari, monuit Salomon cum dicit [Prover. 4.]: Omni 
custodia serva cor tuum, quoniam ex ipso vita procedit. 
Cujus monita sequentes agamus soliciti, ut si quid con- 
sensu perpetrandi facinoris in animo deliquimus, cito 
hoc confessione, et dignis poenitentiz fructibus abster- 
gamus. Si delectatione peccandi nos tentari senserimus, 
noxiam delectationem crebris precibus ac lacrymis, cre- 
bra amaritudinis perpetuz recordatione pellamus: et si 
nos solos ad hanc propulsandam sufficere non posse vi- 
derimus, fratrum queramus auxilia, ut quod nostris vi- 
ribus nequivimus, illorum consilio et intercessione suma- 
mus. Multum enim valet deprecatio justi assidua: et 
sicut idem premisit, oratio fidei salvabit infirmun, et 
alleviabit eum Dominus, et si in peccatis sit, dimitten- 
tur ei. Quia supervacuis cogitationibus ad integrum 
carere non valemus, has in quantum possumus, immis- 
sione bonarum cogitationum, et maxime frequenti scrip- 
turarum meditatione fugemus, juxta exemplum psalm- 

iste, qui dicit [Psalm. 118.]: Quomodo dilexi legem 
tuam, Domine, tota die meditatio mea est. Petamus 
supernam clementiam, quod est vere in nomine salva- 
toris petere, ut et cordis munditiam, et boni operis pre- 
stet efficaciam, et ante omnia illam sedula mente reco- 
lamus horam, illam citius venire optemus, in qua non 
jam per scripturas loquatur nobis Dominus, sed palam 
de patre annunciet nobis, cum quo vivit et regnat Deus 


in unitate spiritus sancti, per omnia secula seculorum, 
Amen. 


HOMILIA IV. 


Mart. xxvitt. Mar. xvi. Luca xxiv. JOoAn. xx. 
In illo tempore, Vespere autem sabbati que lucescit in 
prima sabbati, ventt Maria Magdalena, et altera Ma- 
via videre sepulcrum. it ecce terre motus factus est 
magnus. Angelus enim Domini descendit de celo, et 
accedens revolvit lapidem, et sedebat super eum, &c. 


IGILIAS nobis hujus sacratissimz noctis, 

sicut ex lectione Evangelica audivimus, fra- 

tres carissimi, resurrectio Domini ac Salva- 

toris nostri dédicavit. Juste etenim hanc 
pro ejus amore vigiliis celebramus et hymnis, qui pro 
nostro amore in ea dormire in mortem, ac de morte vo- 
luit excitari: nam sicut Apostolus ait [| Rom.4.], Mortuus 
est propter delicta nostra, et resurrexit propter justifi- 
cationem nostram. Quod ipso quoque statum temporis 
quo vel mortuus est in cruce, vel a mortuis resurrexit, 
ostendit. Circa horam quippe nonam, cum inclinata 
jam esset ad vesperam dies, et tepefactus a meridiano 
fervore radius solis, mysterium victoriosissimz passionis 
consummavit, evidenter se insinuans propter auferenda 

scelera, quibus a divina luce et dilectione in hujus mor- 
tem peregrinationis incidimus, crucis subisse patibu- 
lum. Surrexit mane prima sabbati, quz nunc dies Do- 
minica vocatur, manifeste docens se nos a morte animz 
resuscitaturum: et in lucem perpetuz felicitatis esse 
perducturum. Sed et aliud nobis memorabile myste- 
rium tempore suz passionis, sepulture et resurrectionis 
intimare curavit. Sexta quippe feria crucifixus est, sab- 
bato quievit in sepulcro, Dominica resurrexit a mortuis, 
significans electis suis per sex hujus seculi etates, inter 
pericula persecutionum bonis operibus insudandum. In 
alia autem vita quasi in sabbato perpetuo requiem ani- 
marum sperandam: porro in die judicii quasi in die do- 
minica, corporum quoque immortalium receptionem esse 
celebrandam, in quibus deinceps animz superno gau- 
dio sine fine fruantur. Quod autem in lectione Evan- 
gelica dictum est, quia sanctz mulieres vespere sabbati, 
que lucescit in prima sabbati, venerint videre sepul- 
crum, ita intelligendum est: quia vespere quidem venire 
coeperint, sed lucescente mane in primam sabbati ad 
sepulcrum pervenerunt, id est, vespere aromata parave- 
runt, quibus corpus Domini ungere desiderabant, sed 
parata vespere aromata mane ad sepulcrum detulerint. 
quod Matthzeus quidem brevitatis causa obscurius po- 
suit, sed alii Evangelistz quo ordine sit factum eviden- 
tius ostendunt. Sepulto namque sexta feria Domino, 
reverse @ monumento mulieres paraverunt aromata et 
unguenta quamdiu operari licebat, et sabbato quidem 
siluerunt secundum mandatum, sicut Lucas aperte de- 
signat. Cum autem transisset sabbatum, vesperaque 
adveniente tempus operandi redisset, mox -prompte ad 
devotionem emerunt, que minus paraverant aromata, 
sicut Marcus commemorat, ut venientes ungerent eum, 
et valde mane una sabbatorum veniunt ad monumen- 
tum. Querendum autem, cur noctem Dominice re- 
surrectionis Evangelista describens ait, 

Vespere autem sabbati, que lucescit in prima sabbati. | 
Cum consuetus ordo temporum habeat, vesperam ma- 
gis tenebrescere in noctem, quam in diem lucescere. Sed 
mystice loquens Evangelista quantum dignitatis hzc sa- 
cratissima nox de gloria devictz mortis accepit, insinuare 
studuit, dum ejus exordium quo devote Christo foeminz 
in obsequium illius vigilare coeperunt, in sequentem jam 
diem lucescere perhibuit. Nam dominus auctor et ordi- 
nator temporum, qui in ultima noctis hujus parte sur- 
rexit, totam eam nimirum ejusdem resurrectionis luce 
festivam reddidit et coruscam. Siquidem ab exordio 
mundane creationis usque huc, ita temporum cursus 
distinguebatur, ut dies noctem precederet, juxta ordi- 
nem videlicet prime conditionis. Hac autem nocte per 
mysterium resurrectionis Domini temporum ordo muta- 
tus est. Nam quia nocte resurrexit a mortuis, die vero 
sequenti ejusdem resurrectionis effectum discipulis osten- 
dit, ac participato cum eis convivio, veritatem virtutis 
ejus mirantibus simul et gaudentibus astruxit: rectis- 
sime nox illa sequentis diei conjuncta est luci, ac si tem- 
porum ordo statutus est, ut dies noctem sequatur. Et 
quidem aptissime quondam diem sequebatur nox, quia 
homo a luce paradisi peccando lapsus, in hujus seculi 
tenebras zerumnasque decidit: aptissime nunc dies se- 
quitur noctem, quando per fidem resurrectionis a pec- 
cati tenebris et umbra mortis ad lucem vite Christo 
largiente reducimur. Quapropter necesse est, fratres 
carissimi, ut quia noctem hanc precipuam gratia Domi- 
nice resurrectionis illustratam cognovimus, ipsi quoque 
solicite curemus, ne qua ejus particula nostro in corde 
tenebrescat, sed tota lucescat in diem, et nunc videlicet 
nobis vigilias ejus digne devotione laudis agentibus, et 
completis quoque vigiliis sobria ac pura conscientia, diel 
Dominici paschalia festa expectantibus. 

Venit, inguit, Maria Magdalena, et altera Maria vi- 
dere sepulcrum.| Duz unius nominis eyusdemque amo- 

ris ac devotionis foeminze, que Dominicum venerunt in- 
visere sepulcrum, duas fidelium plebes, Judaicam scili- 
cet et gentilem designant, que una atque indissimili 
studio passionem, resurrectionemque sui redemptoris 
quacunque ejus ecclesia per orbem diffusa est celebrare 
desiderant. Quod autem terre motus resurgente Do- 
mino de sepulcro sicut etiam moriente in cruce factus 
est magnus, significat terrena prius corda et ccelesti spe 
dejecta per fidem passionis ac resurrectionis ejus concu- 
tienda ad peenitentiam, ac saluberrimo pavore permota, 
ad vitam sublimanda perpetuam. Quod angelus adve- 
nit, obsequium servitutis sus quod Domino debuit, ex- 
solvit. Quia enim Christus Deus et homo est, inter 
acta humanitatis ejus semper angelorum ministeria Deo 
debita non desunt, sicut inquisita sancti Evangelii co- 
piosissime probat historia. Revolvit autem lapidem, 
non ut egressuro Domino januam pandat, sed ut egres- 
sus ejus jam facti prestet hominibus indicium. Qui 
enim mortalis adhuc clauso virginis utero potuit nas- 
cendo mundum ingredl, ipse absque ulla dubietate jam 
factus immortalis, clauso licet sepulcro potuit resur- 
gendo exire de mundo. Nec pretereundum quare tes- 
tis Dominicz resurrectionis angelus sedens apparuerit, 
cum is qui nativitatis eyjus mundo gaudium evange- 
lizabat, juxta pastores stetisse legatur. Stare quippe 
pugnantis est, sedere autem regnantis. Et recte stans 
apparuit angelus qui adventum Domini in mundo pre- 
dicabat: ut etiam stando signaret, quia is quem predi- 
cabat, ad debellandum mundi principem veniret. Recte 
preeco resurrectionis ejus sedisse memoratur, ut etiam 
sedendo figuraret eum superato mortis auctore, sedem 
regni jam conscendisse perpetui. De qua ipse paulo 
post discipulis apparens ait: Data est mihi omnis po- 
testas in ccelo et in terra [ Matt. 28.]. Et Evangelista 
Marcus [Marc. 16.]: Et Dominus quidem Jesus, in- 
quit, postquam locutus est eis, assumptus est in ceelum, 

et sedet a dextris Dei. Sedebat autem super lapidem 
revolutum, quo ostium monumenti claudebatur, ut clau- 
stra inferorum sua illum virtute dejecisse ac superasse 
doceret, quatenus omnes quos ibi suos invenisset ad 
paradisi lucem requiemque sublevaret, juxta illud pro- 
pheticum [Zach.9.]: Tu quoque in sanguine testamenti 
eduxisti vinctos de lacu, in quo non est aqua. 

Erat aspectus ejus sicut fulgur, et vestimenta ejus sicut 
niz.| Ut ipso quoque habitu et vultu significaret, quia 
is, cujus gloriam resurrectionis nunciabat, et terribilis ad 
damnandum reprobos, et benignus esset ac blandus ad 
consolandum electos. In fulgure etenim terror timoris, 
in nive autem blandimentum candoris exprimitur. In 
cujus indicium divine discretionis ipse quoque angelus 
apparet, et custodes sepulcri impios timore perterret, 
ac mortuorum instar terre prosternit, et visitatrices 
ejusdem sepulcri piissimas benigna consolatione refo- 
vet, ac ne paveant confortat. Insuper etiam familiari 
affatu prior ipse, quia sciret eos Jesum quzrere, dicit, 
et quia jam surrexit addit, mox etiam ipsas honorifico 
ac leetissimo subditas ministerio gaudium resurrectionis 
ejus evangelizare precipit. Et quam felices. foeminz, 
quze angelico doctz oraculo triumphum resurrectionis 
mundo annunciare meruerunt, atque mortis, quam Eva 
serpentino seducta affatu contraxit, imperium predicare 
dirutum. Quanto feliciores anime virorum pariter et 
foeminarum, quotquot in die judicii percussis pavore ac 
digna ultione reprobis, ipsz coelesti gratia adjutze tri- 
umphare de morte, et gaudium beatz resurrectionis in- 
trare meruerint. Currentibus autem eis evangelizare 
discipulis occurrit Jesus, easque salutat, ostendens se 
omnibus iter virtutum imchoantibus, ut ad salutem per- 
petuam pervenire queant, adjuvando occurrere. 

Ill@ autem accesserunt et tenuerunt pedes ejus.| Vi- 
deamus, fratres, in Domino resurgente a mortuis verita- 
tem nostrz carnis, videamus gloriam nove incorruptio- 

nis. Superius quippe lectum est, quia clauso surrexit 
monumento: nunc autem legitur, quia mulieres tenue- 
runt pedes ejus, et adoraverunt eum. Surrexit enim 
clauso ostio monumenti, et exiit, ut immortale jam fac- 
tum doceret esse corpus, quod in monumento clausum 
fuerat mortuum. Tenendas mulieribus prebuit plantas, 
ut veram se habere carnem, que a mortalibus tangi pos- 
set intimaret. 

Ite, inquit, nunciate fratribus meis, ut eant in Gali- 
leam, ibi me videbunt.| O mira pietas salvatoris, mira 
benignitas! Quos ante passionem discipulos, et ali- 
quando etiam servos vocare consueverat, hos post re- 
surrectionem fratres appellat, ut et eyusdem se humani- 
tatis, quam et ante habuerat, habitum resurgendo re- 
sumpsisse monstraret, et illos quoque ad promerendam 
sperandamque in sua carne coronam immortalitatis qua 
ipse jam preeminebat, erigeret. Sane quod se in Galilza 
videndum a discipulis przedixit, et sicut sequentia sancti 
Evangelii declarant, exhibuit etiam in hoc mystice, et 
veritatem suze resurrectionis et nostre profectum vite 
spiritualis insinuat. Galilea quippe transmigratio facta 
interpretatur. Et bene in Galilzea videtur a discipulis, 
qui jam de morte ad vitam, de corruptione ad incorrup- 
tionem, de poena transmigraverat ad gloriam, ut victo- 
riam resurrectionis non solum ostensione corporis et 
exhortatione sermonis, sed nomine quoque loci in quo 
appareret et loqueretur commendaret. Sed et ipsi gaudio 
resurrectionis ejus ita solum tunc frui valemus, si nunc 
de corruptela vitiorum ad virtutum opera transmigrare 
satagimus. Unde curandum summopere est, fratres 
mei, ut quia resurrectionis Domini et salvatoris nostri 
tempus agnovimus, quia ejus solennia celebramus, con- 
tinuis bonorum operum profectibus ad contemplandam 
ejus celsitudinem transmigremus: quia nostree resurrec- 
tionis tempus ignoramus, quod tamen futurum nullo 
modo ambigimus, et omni quidem, et in hac precipua 

nocte solicitas pro ejus expectatione vigilias agamus. 
Obsecremus misericordiam illius, qui susceptam pro 
‘ nobis humiliter mortem mox sublimiter superavit, ut 
nostree nos tempore resurrectionis de morte ad vitam 
transmigrare concedat. Rogemus eum qui pascha no- 
strum immolatus est Christus, ut et inchoata paschalis 
gaudii solennia nos digne peragere, et per hec contin- 
gere ad gaudia prestet eterna. Inter hzc vero notan- 
dum, quod hujus sacratissimz noctis ac redemptionis 
nostrze, quam colimus solennitas, jam olim est in antiquo 
Dei populo mystice designata. Cum enim idem popu- 
lus diu fuisset Aigyptia servitute gravatus, nec eum di- 
mittere vellent Aégyptii ad liberum sui conditoris exire 
servitium, tandem precepit ei Dominus in celebratione 
pasche immolare agnum, ejusque carnes hac nocte as- 
sare et edere, et ex ejus sanguine, qui esset effusus in 
limine, postem domorum suarum utrumque ac superli- 
minare perungere, atque intus paratum ac vigilantem, 
horam suze redemptionis expectare: quod dum faceret, 
ecce noctis hujus medio Dominus adveniens, percussis 
‘Egyptiorum primogenitis, liberavit populum suum a 
pondere longz servitutis, atque ad terram promissz 
olim patriz perduxit, jubens eum hanc noctem in me- 
moriam suc salvationis omnibus annis immolatione agni 
paschalis agere solennem. Quz profecto redemptio 
populi illius spiritualis nostre redemptionis, que re- 
surgente a mortuis Domino hac nocte completa est, 
typum gessit, sicut etiam carnales eyusdem populi op- 
pressores Aigyptii diriora nequitiz spiritualis arma de- 
signant, quibus subjectum sibi genus humanum impia 
damnatione premebat. Sed veniens agnus immaculatus 
dignatus est immolari pro nobis, dedit sanguinem suum 
nostre salutis pretium, qui morte ad tempus suscepta, 
mortis imperium perpetuo damnavit, mirandoque ac 
desiderabili spectaculo agnus innocenter occisus, leonis 
qui occiderat vires potenter attrivit. Agnus qui tollit 

peccata mundi, leonem qui intulit peccata mundo con- 
fregit: agnus, qui nos sue carnis et sanguinis libamine 
ne pereamus reficit, leonem qui nos rugiens circuit, et 
quem de nobis perdat, inquirit, interficit agnus, qui suse 
Mortis signum frontibus nostris ad decutienda tela mor- 
tiferi hostis imposuit. Nam et ideo sanguis agni legalis 
in limine superliminari, et utroque poste domorum in 
quibus édebatur jussus est poni, ut etiam quadripartita 
sanguinis distinctio quadrifidum Dominice passionis 
vexillum, quo nos signati liberamur exprimeret, dejecit 
adversarium nostre libertatis et pacis, qui insidiatur no- 
bis in occulto, sicut leo in cubili suo. Sicuti ergo nocte 
hac immolato agno in Aigypto, signatis ejus sanguine 
domibus fidelium, comestis ejus carnibus venit Domi- 
nus repente, et eos qui mysterii ccelestis exortes mane- 
bant puniens, e contra populum quem sacramentis sa- 
lutaribus imbutum vidit, redemit: ita nimirum Domi- 
nus ac redemptor noster cum suum pro nobis corpus 
et sanguinem hostiam patri obtulisset, subvertit poten- 
tiam diaboli, et satellitum ejus spirituum videlicet im- 
mundorum audaciam comminuit. Disjecit claustra in- 
ferni, electos qui ibidem quamvis in tranquillitatis sinu 
tenebantur eruit, et hac ipsa nocte resurgens a mortuis 
ad ccelestis regni gaudia reduxit, impleta prophetia que 
dixit [Psal. 67.], Ascendens in altum captivam duxit 
captivitatem, nec justos solum quos apud inferos inve- 
nit, abstulit, verum etiam eis, quos in carne adhuc posi- 
tos suos esse cognovit, necnon et nobis, quos in se credi- 
turos in fine temporum preevidit, remedium salutis morte 
sua ac resurrectione procuravit. Nobis etiam antequam 
crearemur spiritualem vite alimoniam qua recrearemur 
sacravit, signum victoriz quo ab hostium insidiis munire- 
mur paravit, vite perennis iter quod sequamur aperuit. 
Unde et ipsi merito nocte hac redemptionis nostrz me- 
mores vigiliis Deo dignis instamus et precibus lectioni- 
busque divinis, que datz nobis gratiz munera narrant, 

audiendis operam damus, novam adoptionis plebem spi- 
ritualis 4{gypti Domino subtractam, uni vero Domino 
fonte regenerationis sacramus, missarum solennia cele- 
bramus, corpus sacrosanctum et pretiosum agni nostri 
sanguinem, quo a peccatis redempti sumus denuo Deo 
in profectum nostree salutis immolamus. Et quia de re- 
surrectionis Dominic simul et ereptionis nostrz myste- 
ris annua solennitate letamur, studeamus, carissimi, 
hzec eadem mysteria interno mentis amore complecti, 
hzee vivendo semper tenere, heec quasi munda animalia 
nunc oris locutione ruminanda, nunc cordis penetralibus 
retractanda servemus, et ante omnia talibus vitam du- 
cere curemus actibus, quibus nostrz quoque resurrectio- 
nis eventum lztantes mereamur aspicere, ut cum tuba 
novissima totum genus humanum excitans ad tribunal 
Justi judicis advocaverit, nos a sorte reproborum secer- 
nat, signum ejusdem judicis nostri, quo sacramur, a 
poena negligentium secernant vigiliz quibus adventum 
ejus expectamus, eisque digna ultione mulctatis ipse nos 
ad mansionem superne pacis, quam ante secula pro- 
misit, inducat, qui vivit et regnat cum patre in unitate 
spiritus sancti Deus per omnia secula seculorum, Amen. 


HOMILIA V. 


Luca xxiv. Joannis xx. In illo tempore, Stetit Je- 
sus in medio discipulorum suorum, et dicit eis, Par 
vobis, ego sum, nolite timere, &c. 


, LORIAM suze resurrectionis Dominus et re- 
demptor noster paulatim discipulis et per in- 
crementum temporis ostendit, quia nimirum 
tanta erat virtus miraculi, ut hanc repente 
totam capere fragilia mortalium pectora non possent. 

Consulens igitur ipse imbecillitati querentium, primo 
venientibus ad monumentum et foeminis suo amore fer- 
ventibus et viris, revolutum lapidem, et ablato suo cor- 
pore linteamina, quibus involutum erat, sola posita 
monstravit: deinde curiosius inquirentibus foeminis, et 
de eo quod invenerant mente consternatis angelorum 
visionem ostendit, qui illum resurrexisse certa manifes- 
tatione patefacerent, ac sic preecurrente fama patrate 
' resurrectionis tandem ipse Dominus virtutum et rex 
gloriz apparens, quanta potentia mortem quam ad ho- 
ram gustaverat devicisset, aperuit. Et quidem quantum 
ex Evangelicz serie lectionis invenimus, quinquies ipsa 
qua resurrexit die, visus est hominibus. Primo Ma- 
riz Magdalene ad monumentum, quando ei desideranti 
pedes ejus amplecti dictum est (Joan. 20.]: Noli me 
tangere, nondum enim ascendi ad patrem meum. De- 
inde duabus a monumento currentibus nunciare disci- 
pulis que ab angelis de perfecta ejus resurrectione di- 
dicerant, de quibus scriptum est: Quia accesserunt, et 
tenuerunt pedes ejus, et adoraverunt eum [Matth. 28.]. 
Apparuit ipso die advesperascente duobus euntibus in 
castellum Emaus, qui eum ad hospitium vocantes in 
panis fractione cognoverunt: apparuit et Petro [Luce 
24.|. Quod si Evangelista quando vel ubi factum sit, 
minime designaverit, tamen quia factum sit non tacet, 
scribens quia cum preefati duo discipuli, cognito Domino 
in Emaus, statim redissent Hierusalem, invenerunt con- 
gregatos undecim, et eos qui cum ipsis erant, dicentes : 
Quia surrexit Dominus vere, et apparuit Simoni. Ac 
deinde subjungit: Et ipsi narrabant que gesta erant in 
via, et quomodo cognoverunt eum in fractione panis. 
Statimque annectit quintam ejus apparitionem, de qua 
modo cum legeretur audivimus, ita incipiens: 

Dum hec autem loquuntur, Jesus stetit in medio eorum, 
et dicit ets: Par vobis, ego sum, nolite timere.| Ubi 
primo notandum, et diligenter memorize commendan- 

dum est, quod de se loquentibus discipulis Dominus 
astare in medio, et preesentiam sue visionis revelare dig- 
natus est. Hoc est enim quod fidelibus cunctis alibi 
promisit, dicens [Matth. 18.]: Ubi sunt duo vel tres 
congregati in nomine meo, ibi sum in medio eorum. Ad 
confirmandam namque fidei nostrze constantiam, quod 
semper agit preesentia divine pietatis, aliquando etiam 
preesentia voluit corporalis ostendere visionis. Nam et 
de nobis quamvis porro infra apostolorum pedes jacen- 
tibus hoc ipsum ejus misericordia fieri confidere debe- 
mus, ipsum videlicet esse in medio nostri, quotiescunque 
convenientes in nomine illius congregamur. Nomen 
quippe illius Jesus, id est, salvator est. Et cum de ac- 
quisitione perpetuse salutis locuturi convenimus, constat 
himirum, quia in nomine Jesu congregamur. Nec du- 
bitare fas est de his que ipse amat conferentibus nobis 
eum esse presentem, et tanto utique verius, quanto ea 
quz ore proferimus, perfectiori corde retinemus. De- 
inde videndum, quod apparens salvator discipulis pacis 
statim eis gaudia mandat, id ipsum celebrata immortali- 
tatis gloria iterans, quod ad passionem iturus mortis 
quasi pignus eis speciale salutis accurate commendave- 
rat dicens [Joan. 14.]: Pacem relinquo vobis, pacem 
meam do vobis. Cujus gratiam muneris eo quoque 
nato visi mox pastoribus angeli predicabant laudantes 
Deum, et dicentes [Lucz 2.]: Gloria in excelsis Deo, 
et in terra pax hominibus bone voluntatis: quia nimi- 
rum tota redemptoris nostri in carne dispensatio, mundi 
est reconciliatio. Ad hoc quippe incarnatus, ad hoc 
passus, ad hoc est resuscitatus a mortuis, ut nos qui 
peccando iram Dei incidimus, ipse reconciliando ad Dei 
pacem reduceret. Unde recte et a propheta pater futuri 
seculi, princeps pacis nominatur [Hsaiz 9.]. Et Apo- 
stolus de eo scribens his qui ex gentibus crediderant, 
ait [Ephes. 2.]: Et veniens evangelizavit pacem vobis 
qui longe fuistis, et pacem his qui prope, quoniam per 

ypsum habemus accessum ambo in uno spiritu ad pa- 
trem. Apparente autem sibi Domino, conturbati et con- 
territi discipuli, existimabant se spiritum videre. Ag- 
noscentes quidem Dominum esse qui apparuit, sed 
putantes quia non in corporis eum, sed in spiritus sul 
substantia viderunt, id est, quia non corpus ipsius quod 
defunctum et sepultum noverant, jam resuscitatum a 
morte conspicerent, sed spiritum potius quem relicto 
corpore in manus patris commendaverat, pre oculis ha- 
berent. Sed hune eorum errorem simul et pavorem, 
quo ad novam ineognitamque visionem fuerant perculsi, 
benigna magister piissimus gratia consolationis et ad- 
monitionis abstergere curavit. 

Quid, inguiens, turbati estis, et cogitationes ascendunt 
in corda vestra? Videte manus meas et pedes, quia ego 
ipse sum.] Non autem sine causa manus suas potius ac 
pedes, quam vultum quem zque noverant, eos videre ac 
recognoscere jubet, sed ut visis clavorum signis quibus 
cruci erat affixus, non solum corpus esse quod videbant, 
sed ut ipsum Domini sui corpus quod crucifixum nove- 
rant, intelligere possent. Unde bene Joannes Dominicze 
apparitionis memoriam faciens, latus quoque suum, quod 
a milite fuerat vulneratum, discipulis eum ostendisse 
perhibet: ut quo plura notissimz passionis ac susceptz 
mortis indicia cognoscerent, eo certiori patratee jam re- 
surrectionis ac dirutz mortis fide gauderent. Qui ut 
illos per omnia de fide resurrectionis certos redderet, 
non tantum oculis intuendum, sed attrectandum quoque 
manibus corpus quod immortale illis ostendebat, ex- 
hibuit dicens :— 

Palpate et videte, quia spiritus carnem et ossa non 
habet, sicut me videtis habere.| Quatenus gloriam re- 
surrectionis predicaturi, modum quoque nobis resusci- 
tati corporis qualis esset sperandus absque omni vale- 
rent ambiguitate monstrare. Unde cum magna fiducia 
beatus Joannes apostolus auditores suos ad sequenda fider 

et veritatis, quam didicit, arcana provocat dicens [1 Joan. 
2.|: Quod fuit ab initio, quod audivimus et vidimus oculis 
nostris, quod perspeximus, et manus nostree tentaverunt 
de verbo vitz. Solent autem gentiles hoc in loco sim- 
plicitati fidei nostree deceptionum laqueos tendere di- 
cendo: qua temeritate confiditis, quia Christus quem 
colitis, vestra de pulvere corpora possit incorrupta re- 
ducere, qui nec suorum vulnerum, quz in cruce susce- 
pit, potuit cicatrices obducere, sed resuscitato ut dicitis 
suo corpore a mortuis, signa adhuc mortis inesse non 
celavit ? Quibus respondemus, quia Christus cum om- 
nipotens sit Deus, et nostra ut promisit corpora de cor- 
ruptione ad incorruptionem, de morte ad vitam, de terrz 
pulvere ccelestem suscitavit ad gloriam, et suum quod 
moriendo exuerat corpus quale voluit revocavit ad vitam. 
Quod cum abolitis passionis indiciis ostendere discipulis 
posset, certe utique dispensationis gratia passionis in eo - 
maluit indicia reservare. Primo videlicet ut discipuli 
qui hec videbant, manifeste possent dignoscere non spi- 
ritum sine corpore, sed corpus esse spirituale quod vi- 
debant, certamque fidem peractee resurrectionis ejus, 
certam spem future omnium hominum resurrectionis 
mundo preedicarent. Deinde ut ipse Dominus et Deus 
noster Jesus Christus, qui in humilitate patrem inter- 
pellat pro nobis, ostensis vulnerum suorum cicatricibus, 
quantum pro humana salute laboraverit, ei perpetuo de- 
monstret, miroque et ineffabili nobis ordine eum, qui nil 
unquam potest oblivisci, qui semper misereri paratus 
est, absque intermissione admoneat, quam congrue ho- 
minibus misereatur, quorum particeps nature, doloris 
et passionis ipse Dei filius effectus sit, pro quibus ipse 
confligens, mortis imperium moriendo prostravit. Tertio 
ut omnes electi perpetua beatitudine suscepti, videntes 
in Deo ac Domino suo signa passionis, nunquam illi 
gratias agere desistant, per cujus mortem se vivere cog- 
noscunt, sicque fieri valeat quod voce totius ecclesiz 
D2 

cantat propheta in psalmis [Psalm. 88.] : Misericordias 
Domini in zternum cantabo. Ad extremum ut etiam 
reprobi in judicio signa ejusdem passionis aspiciant, 
sicut scriptum est [Joan.19.}: Videbunt in quem trans- 
fixerunt, ac se justissime damnandos intelligant, non 
solum hi, qui ei impias intulere manus, sed et illi qui 
vel suscepta ejus mysteria pro nihilo contemnunt, vel 
sibi oblata nunquam suscipere curarunt, vel etiam ma- 
jore impietate in eos, qui susceperant odiis ae persecu- 
tionibus extinguere aut corrumpere laborant. Non ergo 
fallit fides resurrectionis Christi, non decipit nos spes 
resurrectionis nostre, quia Deus pater et Dominum sus- 
citavit, et nos suscitabit per virtutem suam [Rom. 8.]. 
Et sicut alibi idem Apostolus ait: Quod si spiritus ejus, 
inquit, qui suscitavit Jesum a mortuis, habitat in vobis, 
qui suscitavit Jesum Christum a mortuis, vivificabit et 
mortalia corpora vestra per inhabitantem spiritum ejus 
in vobis [Rom. 8.]. Quod de electis specialiter dictum 
constat, quoniam quidem omnes resurgemus, non autem 
omnes immutabimur: sed soli qui nune spiritus sancti 
inhabitatione reguntur, tunc in eterne vitz beatitudine 
majori ejusdem spiritus gratia sublevantur. Igitur Do- 
minus ad confirmandam resurrectionis fidem se ipsum 
vivum discipulis preebuit, verba exhortationis attulit, 
vestigia passionis non solum intuenda, sed et palpanda 
demonstravit. Sed infirma adhuc eorum precordia no- 
vitatem tant potenti capere nequeunt, magisque mi- 
rari pre gaudio quod videbant, quam credere quod 
docebantur incipiunt. Verum Dominus ne quid in 
eorum mente resideret ambigui, sumptis etiam epulis 
comedit coram eis, ut si visibus oculorum, si suorum 
tactibus non crederent digitorum, vel alimentorum car- 
nalium perceptione carnem esse, que apparuit cognos- 
cerent. Qua in re, fratres, cavenda est hzresis stulta 
Cerinthianorum, ne quis videlicet pueriliter desipiens 
zestimet vel mediatoris Dei et Domini nostri corpus ex- 

citatum a mortuis, sustentaculo eguisse ciberum, vel 
nostra post resurrectionem corpora in vita et conversa- 
tione spirituali escis reficienda carnalibus, ubi divine con- 
templatio claritatis esurire et sitire, sicut et bonorum 
ceterorum penuriam pati nullatenus sinit. Unde ar- 
dentissimus vitz illius amator de sua certus devotione, 
Deo spe letabundus loquitur [Psalm. 16.]. Ego autem 
cum justitia apparebo in conspectu tuo, satiabor dum 
manifestabitur gloria tua. Et Philippus eodem fervens 
amore [Joan. 14.]: Domine, inquit, ostende nobis pa- 
trem, et sufficit nobis. Simpliciter itaque et pie sen- 
tiendum est resuscitatum a morte, et immortale jam 
factum corpus Dominicum, nullam quidem necessitatem, 
attamen facultatem habuisse vescendi: ideoque ubi op- 
portunitas probandz substantiz naturalis exigebat cibis 
esse refectum, qui nimirum cibi nullum sagine adju- 
mentum, ut mortalium corporibus solent illi preebuerint, 
sed quomodo in ignem missa aqua, ita mox comesti 
spirituali ejus sint virtute absumpti. Sed et nostra post 
resurrectionem corpora cclesti gloria preedita, creden- 
dum est ad quicquid voluerint agendum esse potentia, 
ad perveniendum ubicunque libuerit esse promptissima : 
sed quia tunc nulla manducandi necessitas vel utilitas 
aliunde potest incurrere, nullatenus immortale seculum 
cibis mortalibus esse fruiturum, ubi filiis resurrectionis 
non aliud esca et potus, quam vita et salus, gaudium, 
pax, et omnia bona quam illud nimirum sit, quod in 
psalmo canitur [Psalm. 83.]: Beati qui habitant in 
domo tua Domine, in secula seculorum laudabunt te. 
Et iterum [Ibid.]: Videbitur Deus deorum in Sion. 
Unde et Apostolus illius seculi arcana scribens, ait 
{1 Cor. 15.]: Quando erit Deus omnia in omnibus. 
Expleta autem refectione Dominus adhuc exhortationis 
monita subjunxit dicens: 

Hac sunt verba que locutus sum ad vos, cum adhuc 

essem vobiscum.| Id est, cum mortali adhuc et passibili 
carne vestri essem similis. ) 

Quoniam necesse est implert omnia, que scripta sunt 
in lege Moysi et prophetis et psalmis de me.| Omnem 
magister veritatis tollit scrupulum simulationis, undique 
veritatis jura confirmat. Videtur, palpatur, reficitur, 
sermo exhortationis per singula preebetur, et ne solum 
ejus testimonium minus sufficere putaretur, etiam Moysi 
et prophetarum auctoritas, qui ejus incarnationem, pas- 
sionem et resurrectionem suis preesignaverunt scriptis, 
ad medium producitur. Ne vero ad intelligenda horum 
mystica dicta, tardi forte remanerent, sensum quoque 
illis quo hee intelligere possent, aperuit: quo facto mil 
ultra priscze dubietatis in eorum mente residere per- 
misit, nec tamen illis adhuc rationem passionis ac resur- 
rectionis suze reddere desistit. Nam sequitur :— 

Et dixit illis: Quoniam sic scriptum est, et sic opor- 
tebat Christum pati, et resurgere a mortuis die tertia: 
et predicari in nomine ejus peenitentiam et remissionem 
peccatorum in omnes gentes.| Ideo autem Christum pati 
et resurgere oportebat a mortuis, quia impossibile erat 
mundum salvari nisi Deus homo veniret, qui in hominis 
habitu apparens, et homines quz essent divina instru- 
eret, et mortem ut homo suscipiens divina virtute re- 
vinceret, sicque in se credentes, et ad contemptum 
subeundze mortis accenderet, et certitudine sperandx 
resurrectionis ac vite perpetis animaret. Quo enim ap- 
tius exemplo poterant homines ad fidem participandz 
gloriz, et promerende vite immortalis erigi, quam cum 
ipsum Deum cognoscerent humanitatis ac mortalitatis 
su factum participem? Quo efficacius ordine ad tole- 
randa pro sua salute adversa queeque provocarentur, 
quam cum auctorem suum didicissent pro eorum salute 
innumera ab impiis genera probrorum, et ipsam mortis 
subusse sententiam? Qua ratione congruentius spem 

resurrectionis acciperent, quam cum ejus se sacramentis 
ablutos et sanctificatos, ejus corpori adunatos esse me- 
minissent, qui pro ipsis morte gustata, citius exemplum 
resurgendi a morte preberet? Oportebat itaque pata 
Christum, et resurgere a mortuis die tertia, et preedicari, 
inquit, in nomine ejus peenitentiam, et remissionem in 
omnes gentes. Qui nimirum ordo erat necessarius, ut 
prius pro salute mundi sanguis funderetur Christi, post- 
quam per ejus resurrectionem et ascensionem patefieret 
hominibus ceelestis janua regni: et sic demum mitte- 
rentur, qui cunctis per orbem nationibus verbum vite 
preedicarent, ac sacramenta fidei, quibus salvari atque 
ad gaudia superne patriz possent attingere, ministra- 
rent, cooperante ipso mediatore Dei et hominum, homine 
Jesu Christo, qui vivit et regnat cum patre in unitate 
spiritus sancti Deus, per omnia secula seculorum, 
Amen. 


HOMILIA VI. 


Matra. xxvii. Jn illo tempore undectm discipult abi- 
erunt in Galileam, in montem ubi constituerat illis 
Jesus. Et videntes eum adoraverunt, &c. 


VANGELICA lectio, fratres carissimi, quam 

modo audivimus, et juxta literam gaudio plena 

refulget : quia triumphum redemptoris nostri, 

simul et redemptionis nostre dona plano ser- 

mone describit. Et si hanc enucleatius pertractare ve- 
limus, gratiorem in litera fructum spiritualis sensus in- 
ditum esse comperimus. Sermo etenim Dei aromatum 
more, quo subtilius quasi terendo et cernendo discutitur, 
eo majorem interne sus virtutis fragrantiam reddit. 
Planum namque est, et dulce ad audiendum piis, quod 
Discipuli abierunt in Galileam in montem ubt constt- 
tuerat illis Jesus, et videntes eum adoraverunt.| Sed non 

vacat mysterio, quod Dominus in Galilea post resur- 
rectionem, vel quod in monte discipulis apparuit. In 
monte etenim apparuit, ut significaret quia corpus, quod 
de communi humani generis terra nascendo susceperat, 
resurgendo jam super terrena omnia sublevatum ccelesti 
virtute induerit. In monte apparuit, ut admoneret fide- 
les, si illic celsitudinem resurrectionis ejus cupiunt vi- 
dere, hic ab infimis cupiditatibus ad superna studeant 
desideria transire. Nomen vero Galilsesze quid mysterii 
salutaris contineat, crebra patrum expositione notissi- 
mum est. Sed non ab re est sepius verbo repetere, 
quod semper necesse est animo retinere. Galilea quippe 
transmigratio facta, vel revelatio dicitur. Utraque autem 
interpretatio nominis ad unum finem respicit. Siquidem 
supra legimus, dixisse angelum mulieribus: Ite, dicite 
discipulis ejus quia surrexit, et ecce precedet vos in 
Galilzeam, ibi eum videbitis. Et nunc evangelista nar- 
rante cognovimus, quia 

Albierunt discipuli in Galileam, et videntes eum adora- 
verunt.| Quid est ergo, quod Dominus Jesus precedit 
discipulos in Galilzeam, ut videatur ab eis, sequuntur illi 
et videntes eum adorant: nisi quia surrexit Christus 
a mortuis, primitiz: dormientium [1 Cor. 15.]? Se- 
quuntur autem hi qui sunt Christi, et 1psi in suo ordine 
ad vitam de morte transmigrant: ibique eum videntes 
adorant, quia in specie suze divinitatis contemplantes 
sine fine collaudant. Cui vision congruit illud, quod 
Galilea etiam revelatio interpretatur. Tunc etenim 
revelata facie, sicut Apostolus testatur, gloriam Domini 
speculantes, in eandem imaginem transformamur, qui- 
cunque modo revelamus ad eum viam nostram, ejusque 
vestigia fide sequimur non ficta. 

Et videntes, inquit, eum adoraverunt : quidam autem 
dubitaverunt.| Si queerimus unde dubitaverint, qui vi- 
dentes Dominum adoraverunt, nulla magis causa occur- 
rit, quam ea cujus Lucas meminit [Luce 24.] cum ipso 

resurrectionis suse die discipulis eum apparuisse narra- 
ret, conturbati vero et conterriti existimabant se spiri- 
tum videre. Videntes ergo Dominum cognoscunt, et 
quia hunc Deum esse didicerant, dimissis in terram vul- 
tibus adorant. Sed inerat mentibus eorum non con- 
temnenda dubietas, quia se non corpus in quo passus est 
resuscitatum : sed spiritum quem finita passione tradi- 
dit, solum videre putabant. Unde confestim magister 
pius et eos qui jam crediderunt, in fide confortat, et il- 
los qui adhuc dubitaverunt, ad fidei gratiam convocat: 
omnibus scilicet intimans, ad quantam glorie magnifi- 
centiam assumpta pro hominibus et morti data humani- 
tas resurgendo pervenerit. 

Data est mihi, inqutt, omnis potestas in colo et in ter- 
ra.| Non enim hoc de coeterna patri divinitate, sed de 
assumpta loquitur humanitate, quam suscipiendo mino- 
ratus est paulo minus ab angelis, et in qua resurgendo 
a mortuis, gloria et honore coronatus est [Psal. 8.], et 
constitutus super opera manuum patris, omniaque sub- 
jecta sub pedibus ejus. Interque omnia etiam mors 
ipsa, quee ei ad tempus prevalere visa est, ejus pedibus 
substrata est. Quod ergo Psalmista de Domino resur- 
gente a mortuis ait patri, Omnia subjecisti sub pedibus 
ejus, hoc est utique quod resurgens ipse Dominus ait 
discipulis :— 

Data est miht omnis potestas in celo et in terra.| Et qui- 
dem etiam priusquam a morte resurgeret, noverant an- 
gelicze in ceelo virtutes jure subditas homini, quem a suo 
conditore specialiter assumptum esse videbant: sed czeci 
in terra homines dedignabantur ei subjici, quem com- 
muni secum mortalitate cognoverant indutum. Contem- 
nebant ejus virtutem in miraculis intelligere divinam, cui 
infirmitatem in passionibus inesse cernebant humanam. 
Propter quod benigne mediator ipse Dei et hominum, 
etiam hominibus in terra notum fieri volens, quia data 
sit ei omnis potestas in coslo et in terra, quatenus et 

ipsis cum angelis in ccelo vitam possent habere peren- 
nem, misit doctores qui cunctis per orbem nationibus 
verbum vitse preedicarent. 

[Matth. ult. Marc. 16.] Euntes, ingutt, docete omnes 
gentes, baptizantes eos in nomine patris et filtt et spi- 
ritus sancti, docentes eos servare omnia quecunque man- 
davi vobis.| Rectissimus autem ordo preedicandi et mo- 
dernis quoque predicatoribus ecclesiz diligentissime 
sectandus, ut primo quidem doceatur auditor, deinde 
fidei sacramentis imbuatur, deinde servandis Domini 
mandatis ex tempore liberius instruatur. Quia neque 
indoctus quisque et ignarus Christiane fidei, potest 
ejusdem fidei sacramentis ablui, neque lavacro baptism 
a peccatis emundari sufficit, si non post baptisma stu- 
deat quisque bonis operibus insistere. Prius ergo do- 
cere gentes, id est, scientia veritatis instruere, ac sic 
baptizare preecipit, quia et [Hebr. 11.] sine fide impos- 
sibile est placere Deo: et (Joan. 3.] nisi quis renatus 
fuerit ex aqua et spiritu sancto, non potest introire in 
regnum Dei. Ad extremum vero subjungit :— 

Docentes eos servare omnia quecunque mandavi vobis. | 
Quia sicut corpus sine spiritu mortuum est, ita et fides 
sine operibus mortua est. Quanta autem merces pie 
conversationis, quale pignus future beatitudinis etiam 
in presenti fidelibus maneat, subsequenter insinuat, di- 
cens :— 

Et ecce ego vobiscum sum omnibus diebus usque ad 
consummationem seculi.| Libet autem conferre huic tes- 
timonio, quod Marcus ait [Marc. 16.]: Et Dominus - 
quidem postquam locutus est eis assumptus est in ce- 
lum, et sedet a dextris Dei. Quia enim ipse Deus et 
homo est, assumptus est in celum humanitate, quam 
de terra susceperat: manet cum sanctis in terra divini- 
tate, qua terram pariter implet et celum: manet autem 
omnibus diebus usque ad consummationem seculi. Ex 
quo intelligitur, quod usque ad finem seculi non sunt 

defuturi in mundo, qui divina mansione et inhabitatione 
sint digni. Nec dubitandum eos post hujus seculi cer- 
tamina manere cum Christo in regno, qui in seculo cer- 
tantes Christum in sui cordis hospitio meruerunt habere 
mansorem. Notandum interea, quod presens ubique 
divina majestas aliter electis suis, aliter adest reprobis. 
Adest enim reprobis potentia nature incomprehensibi- 
lis, qua omnia cognoscit novissima et antiqua, intelligit 
cogitationes a longe, et omnes vias singulorum previ- 
det. Adest electis gratia piz protectionis [Psal. 138.], 
qua illos specialiter per preesentia dona vel flagella quasi 
fiios pater erudit, atque ad possesionem future hzredi- 
tatis erudiendo provehit. Adest electis, ut scriptum est 
[Psal. 34.]: Juxta est Dominus his, qui tribulato sunt 
corde, et humiles spiritu salvabit. Adest reprobis, ut pre- 
missum est {Ibidem.]: Vultus autem Domini super fa- 
cientes mala, ut perdat de terra memoriam eorum. Unde 
necesse est, ut semper in operibus nequam paveant mali, 
quorum etiam cogitationes singule conspectui districti 
judicis patent, semper in operatione justitize et in his, 
que propter justitiam patiuntur, gaudeant boni [Rom. 
8.], quibus Deum diligentibus omnia cooperantur in bo- 
num, et in quacunque tribulatione positis nunquam ejus 
pietas abest, cui canitur in psalmo [Psal. 9.]: Tibi enim 
derelictus est pauper, pupillo tu eris adjutor. Contere 
brachium peccatoris et maligni. Quam pietatis suze 
preesentiam non tantum nobis verbo promisit, sed et evi- 
dentibus designavit indiciis, cum post resurrectionem 
suam discipulis seepius usque ad diem quo ceelos petit, 
apparuit, eorumque animos admonendo, increpando, spi- 
ritus sancti donum tribuendo roboravit. E quibus qui- 
dem apparitionibus decem solummodo in Evangelista- 
rum scriptis invenimus, sed plures fuisse docet Aposto- 
lus, dicens [1 Cor.15.]: Et resurrexit tertia die secundum 
Scripturas, et visus est Cephe, et post hae undecim. 
Deinde visus est plus quam quingentis fratribus simul, 

deinde visus est Jacobo, deinde Apostolis omnibus: no- 
vissime autem omnium tanquam abortivo, visus est et 
mihi. Quibus enim locis vel temporibus facte sint visi- 
ones, quas commemorat, ignoramus: tantum scimus 
quia quod sibi novissime visum esse Dominum confir- 
mat, post ascensionem ejus factum est [Act. 9.], vel 
quando illum de ceelo alloquens de persecutore docto- 
rem ecclesiz fecit: [1 Cor. 12.] vel quando in paradi- 
sum et tertium ceelum raptus audivit arcana verba, que 
non licebat homini loqui. Et sicut alibi dicit [Gal. 1.]: 
Mysterium Evangelii, quod ab homine non accepit, per 
revelationem Jesu Christi didicit. Decies vero visum, 
ut diximus, post resurrectionem Dominum Evangelio- 
rum nobis et actuum apostolorum prodit historia, ubi ipso 
resurrectionis suze die quinquies apparuisse legitur. 

Primo quidem Mariz Magdalene flenti ad monu- 
mentum: deinde eidem Marie, et alteri ejusdem nomi- 
nis foeminz regredientibus a monumento nunciare disci- 
pulis, que ibi compererant, occurrens apparuit: tertio 
Simoni Petro: quarto Cleophe et socio ejus, cum qui- 
bus ipse gradiens in Emaus, ibidem in panis fractione 
cognitus est. Qui mox reversi Hierosolymam, invene- 
runt discipulos loquentes: Quia surrexit Dominus vere, 
et apparuit Simoni. Nam plenius alibi quando Simoni 
apparuerit, non legitur. Quinto apparuit eis in eodem 
loco januis clausis, ubi non erat Thomas. Sexto post 
dies octo, quando erat cum eis et Thomas. Septimo 
piscantibus ad mare Tiberiadis. Octavo in monte Gali- 
leew, quod hodierna lectione audivimus. Nono recum- 
bentibus illis undecim apparuit, die quo ascendit in coe- 
lum. Decimo viderunt eum ipsa die non jam in terra 
positum, sed elevatum in aera, coelosque petentem di- 
centibus sibi angelis: Sic veniet quemadmodum vidistis 
eum euntem in colum. [Marc. 16. Joan. 20. Matth. 
28. Luce 24. Joan. 20. Joan. 21. Matth. 28. Marc. 
16. Act.1. Mare. 16.] 


HOMILIZ. . 45 


Hac ergo frequentia corporalis suze manifestationis 
ostendere voluit Dominus, ut diximus, in omni loco se bo- 
norum desideriis divinitus esse preesentem [ Marc. 16.]. 
Apparuit namque ad monumentum lugentibus [Joan. 
20.] aderit et nobis absentiz ejus recordatione salubriter 
contnistatis. Occurrit revertentibus a monumento, ut 
agnita resurrectionis gaudia preedicarent [Matth. 28.] : 
aderit et nobis, dum bona que novimus proximis fideliter 
annunciare gaudemus. Apparuit in fractione panis his, 
qui se peregrinum esse putantes ad hospitium vocaverunt 
[Lucze 24.]: aderit et nobis cum peregrinis et pauperibus, 
queecunque possumus, bona libenter impendimus. Ade- 
rit et nobis in fractione panis, cum sacramenta corporis 
ejus, videlicet panis vivi, casta ac simplici conscientia su- 
mimus. Apparuit in abdito de sua resurrectione loquen- 
tibus [Joan. 20.]: adest et nobis, modo ejus dono idem 
agentibus. Aderit nobis semper cum ab externis operi- — 
bus ad tempus vacantes, de ejus gratia locuturi conve- 
nimus [Joan. 1.]. Apparuit, cum foribus clausis intus 
Judzorum metu residerent [Joan. 20.]. Apparuit cum 
minorato eodem metu apertis eum gressibus in montis 
vertice quererent [Actu. 1.]. Adfuit quondam confor- 
taturus suo spiritu ecclesiam, cum ab infidelibus pre- 
meretur. Ad publicum venire ac dilatari prohiberetur. 
Adest eidem et nunc cum inclinato ad fidem culmine 
regali terror quievit persecutionis, et omnis mundi sub- 
limitas apostolicis est subdita vestigus. Apparuit pis- 
cantibus [Joan. 21.]: eisque apparens divinis adjuvit 
beneficiis, aderit et nobis, cum necessaria vite tempo- 
ralis recta intentione curamus, justisque nostris labori- 
bus subsidium suze pietatis adjungit. Apparuit recum- 
bentibus [Marc. 16.], aderit et nobis, cum juxta Apo- 
stoli monita, sivem anducamus, sive bibimus, sive aliud 
quid agamus, omnia in gloriam Dei facimus [1 Cor. 10.]. 
Apparuit primo in Judea [Actu. 1.], deinde in Gali- 
lea, post hzec rursum in Judea die quo ascendit in co- 

lum. Aderat ecclesize, cum primo solius Judze termi- 
nis clauderetur, adest modo, cum Judzis ob culpam 
perfidize derelictis transmigravit ad gentes. Aderit in 
futuro, cum ante finem seculi revertetur ad Judeam, et 
sicut Apostolus ait [Rom. 11.], Intrante gentium mul- 
titudine, sic omnis Israel salvus erit. Novissime illis 
apparuit ascendens in celum [Actu.1.]. Aderit et no- 
bis, ut eum post mortem sequi mereamur ad ceelos, si 
ante mortem eum in Bethaniam unde ascendit, id est, 
in domum obedientize sequi curamus [Marc. 16.]. Ipse 
etenim ccelos ascensurus Bethaniam venit: quia sicut 
Apostolus ait [Philip. 2.], Factus est obediens usque ad 
mortem, mortem autem crucis, propter quod et Deus 
illum exaltavit. Venimus ibidem et nos, si quod ille 
monet agimus, quod promisit intendimus. Esto, ait, fi- 
delis usque ad mortem, et dabo tibi coronam vite [Apo- 
cal. 2.]. Fitque ipsius gratia largiente, ut qui nobiscum 
usque ad vite hujus terminum manet, post hanc nos 
vitam ad videnda secum vite ccelestis przemia sublevet, 
in qua vivit et regnat cum patre, Deus in unitate spir- 
tus sancti, per omnia secula seculorum, Amen. 

Luca x1. Marra. vit. In illo tempore dixit Jesus 
discipulis suis: Quis vestrum habebit amicum, et ibit 
ad illum medta nocte, et dicet illi: Amice, commoda 
mthi tres panes, quoniam amicus meus venit de via ad 
me, et non habeo quod ponam ante illum, &c. 


OGATUS a discipulis Salvator, non modo 
formam orationis, sed et instantiam frequen- 
tiamque tradit orandi. 

Amicus ergo ad quem media nocte venitur, 





HOMILIZE. 47. 


ipse Deus intelligitur, cui in media tribulatione suppli- 
care, et tres panes i. e. intelligentiam Trinitatis, qua_ 
preesentis vite consolentur labores, efflagitare debemus. 
Amicus qui venit de via, ipse noster est animus: qu! 
toties a nobis recedit, quoties ad appetenda terrena et 
temporalia foris vagatur. Redit ergo, ccelestique ali- 
monia refici desiderat, cum in se reversus superna cce- 
perit ac spiritualia meditari, de quo pulchre qui petierat 
adjungit, non se habere quod ponat ante illum: quoniam 
animze post seculi tenebras Deum suspiranti, nil preeter 
eum cogitare, nil loqui nihilque libet intueri, solum quod 
recognovit, summe trinitatis gaudium contemplani, at- 
que ad hoc plenius intuendum pervenire satagit. Quo- 
niam voluptuose vivens, et illecebrosis desideriis suc- 
eumbens terrenisque commodis ac temporalibus lucris 
mbians, si quam habuit mysteriorum Dei notitiam, per- 
didit et in se reversus, nec amissam valet recuperare, 
neque quam non habuit omnmo adipisci nisi divina 
illustratione alimentis recreetur spiritualis intelligentiz, 
quibus exhaustus et esuriens necesse est amici panibus 
salutaribus recreari et refici. 

Et ille deintus respondens, dicat: Noli mihi molestus 
esse, jam ostium clausum est, et puerit mei mecum sunt in 
cubili, non possum surgere et dare tibi.| Ostium amici di- 
vini est intelligentia sermonis, quod sibi Apostolus [Co- 
los. 4.] orat aperiri ad loquendum mysterium Christi: 
clausumque est tempore famis cum intelligentia verbi 
non datur. Et ili qui Evangelicam sapientiam tanquam 
panem erogantes, per orbem terre preedicaverunt, pueri 
patrisfamilias, jam sunt in secreta quiete cum Domino, 
et tamen orando efficitur, ut accipiat desiderans intellec- 
tum ab ipso Deo, etiam si homo desit; per quem sapi- 
entia preedicetur. 

Et tlle si perseveraverit pulsans, dico vobis: etst non 
dabit illi surgens, eo quod amicus ejus sit, propter impro- 
bitatem tamen ejus surget, et dabit illi quotquot habet 

necessarios. Et ego dico vobis: Petite, et dabitur vobis ; 
querite, et invenietis ; pulsate, et aperietur vobis.] Com- 
paratio est a minore. Si ergo amicus homo surgit de 
lecto, et dat non amicitia, sed teedio compulsus, quanto 
magis dat Deus qui sine tedio largissime donat, quod 
petitur! Dominus etenim Salvator noster ad celestis 
regni gaudia nos pervenire desiderans, et nos eadem 
gaudia a se petere docuit, et nobis petentibus se hzec 
daturum esse promisit. 

Petite, inquit, et dabitur vobis ; querite, et invenietss ; 
pulsate, et aperietur vobis.| Quz nobis sunt verba Do- 
mini nostri, fratres carissimi, magnopere ac toto ex corde 
pensanda: quia videlicet regnum celorum non otiosis 
et vacantibus, sed petentibus, quzerentibus et pulsanti- 
bus dandum, inveniendum et aperiendum esse testatur. 
Petenda est ergo janua regni orando, querenda recte 
vivendo, pulsanda perseverando. Non enim sufficit ver- 
bis tantummodo Dominum rogare, si non etiam quesi- 
erimus diligentius qualiter nobis sit vivendum, ut digni 
simus impetrare que poscimus, ipso attestante qui ait 
[Matth. 7.]: Non omnis qui dicit mihi, Domine, domine, 
intrabit in regnum ccelorum, sed qui facit voluntatem 
patris mei qui in ccelis est, ipse intrabit in regnum coe- 
lorum. Neque aliquid prodest bona inchoasse, si non 
quisque studeat ea quz bene inchoaverat, usque ad 
finem firmum perducere: quin imo melius erat non 
cognoscere viam justitiz,, quam post cognitionem re- 
trorsum converti. Unde necesse est, fratres mei, ut 
petamus seduli, sine intermissione oremus, procidamus 
ante Deum, ploremus coram Domino qui fecit nos: et 
ut exaudiri mereamur, videamus solicite qualiter nos 
vivere velit, quid nos facere jusserit qui fecit nos. Qus- 
ramus Dominum et confirmemur, queeramus faciem ejus 
semper: et ut hunc invenire ac videre mereamur, mun- 
demus nos ab omni inquinamento carnis et spiritust 
quia non nisi casti corpore in die resurrectionis ad cc- 

los sublevari, non nisi mundi corde gloriam valent di- 
vin majestatis intueri. Pulsemus infatigabili desiderio 
eternz beatitudinis aures pii conditoris, nec deficiamus 
a ceeptis, priusquam illo aperiente de carcere mortis hu- 
jus mundi eripi, ac portam mereamur ccelestis patriz 
ingredi. Nemo sibi blandiatur de innocentia, nullus 
suis fidens actibus, quasi qui misericordia justi judicis 
non egeat, a precibus cesset: quin potius etiam cum se 
aliquid boni quis egisse cognoverit, quia qua hoc distric- 
tione judicetur, ignorat, tremens cum Propheta clamet 
[Psal. 142.]: Ne intres in judicium cum servo tuo, quia 
non justificabitur in conspectu tuo omnis vivens. Et 
cum beato Job [Job 9.]: Si justificare me voluero, os 
meum condemnabit me. Si innocentem ostendero, pra- 
vum me comprobabit: memor semper illius Apostolici 
sermonis [1 Joan. 1.]: Quia si confiteamur peccata no- 
stra, fidelis et justus est, ut remittat nobis peccata nostra, 
et emundet nos ab omni iniquitate. Si dixerimus quo- 
niam non peccavimus, mendacem facimus Deum, et 
verbum ejus in nobis non est. Neque rursus quispiam 
considerata peccatorum suorum qualitate seu quantitate, 
a petenda venia mentem desperando revocet, neminem 
visa suorum putredo vulnerum, sui magnitudo languoris 
a salute querenda retrahat. Preebeat magnam obti- 
nendz sanitatis fiduciam, quod ipse conditor noster, 
medicus nobis fieri, 1pse ad nos venire in carne, ipse in- 
firmitates nostras suscipere ut sanaret, dolores nostros 
ut auferret, portare dignatus est: ipse suum pro nobis 
sanguinem fudit, suam pro vita nostra mortem obtu- 
lit, ipse magnis peccantium admissis, magna peeniten- 
tie remedia ostendit, dicens per preecursorem suum 
[Luce 3.]: Genimina viperarum, quis ostendit vobis 
fugere a ventura ira? Facite ergo fructus dignos peeni- 
tentia. Et paulo post inquit: Qui habet duas tunicas, 
det non habenti: et qui habet escas, simuliter faciat. 
Ipse levioribus quotidianisque nostris erratibus, sine 

quibus hec vita transigi non potest, quotidiana confes- 
sionis et intercessionis mutuze medicamenta concessit, 
dicens per apostolum Jacobum [Jacobi 1.}]: Confite- 
mini alterutrum peccata vestra, et orate pro invicem ut 
salvemini. Ipse rogari ut preestet, admonet, qui animos 
inopum ad se rogandum largus donator erigit. 

Omnis, inquiens, qui petit, acctpit ; et qui querit, inve- 
nit; et pulsanti aperietur.| Non ergo dubitandum quod 
petentes accipiemus, quzerentes inveniemus, pulsantibus 
nobis aperietur, quia nimirum fallere non potuit veritas 
quz ea promisit. Sed hoc est vigilantius intuendum, 
quia non omnes qui coram hominibus orare videntur, in 
conspectu eterni arbitri petere vel quzrere, vel cceles- 
tis regni aditum pulsare probantur. Neque enim Pro- 
pheta diceret [Psal. 144.], Prope est Dominus omnibus 
invocantibus eum in veritate, si non aliquos Dominum 
invocare, sed non in veritate cognosceret. Invocant 
quippe Dominum in veritate, qui in hoc quod orando 
dicunt, vivendo non contradicunt. Invocant Dominum 
in veritate, qui suas ei preces oblaturi, primo jussa illius 
implere satagunt, qui dicturi ei in oratione [Matth. 6.] : 
Et dimitte nobis debita nostra, sicut et nos dimittimus 
debitoribus nostris: illud ejus mandatum impleverunt 
quod dicit [Marci 11.], Et cum stabitis ad orandum, 
remittite si quid habetis adversus aliquem, ut et Pater 
vester qui in ccelis est, dimittat vobis peccata vestra. 
Unde et de talibus apte Propheta subjungit [Psal. 144.]: 
Voluntatem timentium se faciet, et orationes eorum ex- 
audiet, et salvos faciet eos. Illi itaque in veritate Do- 
minum invocant, quieum timere comprobantur. Horum 
ipse cum clamaverint, orationes exaudit, horum cum ad 
se suspiraverint, pia desideria perficit, hos cum de hac 
vita transierint, ad salutem sustollit eternam. At contra 
sunt qui Dominum, sed non in veritate invocant, quos 
redarguens Jacobus, ait [Jacobi 4.]: Petitis, et non ac- 
cipitis, eo quod male petatis. Male namque petunt, qui 

perseverantes in peccatis pro eisdem peccatis que ipsi 
minime dimittunt, ut sibi a Domino dimittantur, impu- 
denter exorant, quales ipse per Esaiam reprobat, dicens 
[Esaiz 1.]: Et cum extenderitis manus vestras, avertam 
oculos meos a vobis. Et cum multiplicaveritis oratio- 
nem, non exaudiam: manus enim vestre sanguine ple- 
nz sunt. Quibus adhuc consulendo qua ratione possent 
impetrare que poscerent, ostendit cum subdidit: Lava- 
mini, mundi estote, auferte malum cogitationum ves- 
trarum ab oculis meis. Male petunt, qui vocem Domi- 
ni jubentis audire obtemperando contemnunt, et nihilo- 
minus Dominum suam vocem supphcantes exaudire 
miserando deposcunt, quos ipse repellens in Evangelio 
loquitur. [Luce 6.]: Quid autem vocatis me Domine, 
domine, et non facitis que dico? De quibus et Salomon 
in Proverbiis [Proverb. 28.]: Qui declinat, inquit, au- 
rem suam ne audiat legem, oratio ejus erit execrabilis. 
Male petunt et illi, qui non superne mercedis intuitum, 
sed ad exemplum Phariseorum humanz gratia laudis, 
longis incubant precibus, de quibus ipse testis et judex 
terribiliter protestatur [Matth.6.]: Quia receperunt mer- 
cedem suam. Male petunt et illi, qui terrena magis in 
oratione, quam ccelestia bona requirunt, quorum preces 
Apostolus in ipsa de qua loquimur sententia, specialiter 
reprehendit. Cum enim dixit [Jacobi 4.], Petitis, et 
non accipitis, eo quod male petatis, adjunxit continuo, 
Ut in concupiscentiis vestris insumatis, neque autem 
prohibentur cives patrize coelestis in terra peregrinantes, 
pro pace temporum, pro salute corporum, pro ubertate 
frugum, pro serenitate aurarum, pro ceteris hujus vite 
necessariis Dominum petere: si tamen hec non nimie 
petantur, et si ob id solummodo petantur, ut abundanté 
viatico in presenti, liberius ad futura dona tendatur. 
Sed quia sunt qui temporalem quietem et prosperitatem 
a suo creatore requirunt, non quidem ut eidem creatori 
devotioribus animis obediant, sed ut abundantius comes- 
E2 

sationibus et ebrietatibus vacent, et securius ac licentius 
suis concupiscentiis, suze carnis serviant illecebris, me- 
rito tales male petere dicuntur. Verum quia omnes 
hujuscemodi petitores, eo quod male petant, accipere 
non merentur, studeamus nos dilectissimi et bene petere, 
et digni obtinendi que petimus existere. Quod ita fit, 
si et ea quz Deus jussit orando querimus, et quales ipse 
nos fieri docuit, tales ad orandum procedimus, et intenti 
in precibus donec impetremus, insistimus. Si autem 
scire cupimus que ipse nos petere velit, audiamus illud 
Evangelicum [Matth.6.]: Querite primum regnum Dei 
et justitiam ejus, et hac omnia adjicientur vobis. Reg- 
num autem Dei et justitiam ejyus querere, est ccelestis 
patriz dona desiderare, et quibus justitize meritis ad hzc 
perveniri debeat, indesinenter inquirere: ne si a via 
forte que illo ducit, aberremus, pervenire quo nitimur, 
minime queamus. Quod si verba Domini et Salvatoris 
nostri, quibus nos de exemplo terreni parentis ad rogan- 
dum Deum patrem hortatur, diligenter inspicimus, ci- 
tius agnoscimus que sit maxime justitia, que iter nobis 
regni ceelestis aperiat. 

Quis, inquit, ex vobis patrem petit panem, numquid la- 
pidem dabit illi? Aut piscem, numquid pro pisce serpen- 
tem dabit wlli? Aut si petiertt ovum, numquid porriget 
illi scorpionem ?] Aperta etenim est comparatio hec, et 
cunctis audientibus ad intelligendum facillima: quia 
si homo quilibet mortalis ac fragilis, et peccati adhuc 
carne gravatus, petentibus se fillis quos diligit, que 
habet bona, quamvis terrena et fragilia dare non dene- 
gat, multo magis pater ccelestis petitoribus suis suo ti- 
more et amore preditis, non defectiva in celis bona 
largitur. Sed juxta typicam intelligentiam panis dilec- 
tionem significat, quia sicut ille principalis est cibus, ita 
ut sine eo mensa inops esse videatur: ita hc principalis 
est virtus, ita ut sine illa virtute relique spirituales vir- 
tutes esse nequeant. Quia nimirum quicquid boni agitur, 

in sola dilectione perficitur. Unde dicit Apostolus 
[1 Cor. 13.], Quia si linguis hominum loqueretur et 
angelorum, et si haberet prophetiam, et nosset myste- 
ria omnia et omnem scientiam, et si haberet omnem 
fidem, ita ut montes transferret, et si distribueret omnes 
facultates suas in cibos pauperum, et si tradidisset cor- 
pus suum ita ut arderet, caritatem autem non haberet, 
mil ei prodesset. Caritas autem vera est, qua et Do- 
minum ex toto corde, tota anima, tota virtute, et proxi- 
mum tanquam nosmet ipsos diligere precipimur. Nec 
tantum proximis et amicis, verumetiam inimicis per- 
fectus quisque beneficium dilectionis impendere debet, 
Domino dicente [Matth. 5.]: Diligite inimicos vestros, 
benefacite his qui oderunt vos, et orate pro persequenti- 
bus et calumniantibus vos, ut sitis filii patris vestri qui‘ 
in ceelis est. In pisce autem fides non ficta exprimitur. 
Quomodo enim piscis sub tegumento aquarum nascitur, 
vivit et alitur, sic et fides que in Deum est, que alte- 
rius vitze gaudia per lamenta presentia fletusque requi- 
rit, invisibiliter in corde gignitur, invisibili gratia spiri- 
tus per aquam baptismatis consecratur, invisibili auxilio 
divinz protectionis ne deficiat, nutritur, invisibilium 
premiorum intuitu quzeque valet, bona operatur, memor 
illius Apostolic [2 Cor. 4.]: Quia que videntur, tem- 
poralia sunt: que autem non videntur, eterna sunt. 
Possumus et hoc dicere, quia piscis in eo fidei typum 
{eneat, quod sicut ille crebris maris fluctibus tunditur, 
nec perimitur, ita fides firma quantislibet adversantis 
pressuris mundi impugnetur, inconvulsa persistat: imo 
etiam de certamine gloriosior existat, adjuvante illo qui 
missis ad predicanda ejusdem fidei dona discipulis ait 
[Joan. 16.]: In mundo pressuram habebitis, sed con- 
fidite, quia ego vici mundum. Porro per ovum, spel 
nostre certitudo figuratur: quia in ovo nondum foetus 
cernitur, sed future avis foetus speratur. Et fideles 
quique necdum in presenti superne patrie gloriam 

quam credunt intuentur, sed futuram sperando presto- 
lantur. Unde dicit Apostolus [Rom. 8.]: Si autem 
quod non videmus speramus, per patientiam expecta- 
mus. Hec igitur sunt, fratres carissimi, bona que 
principaliter a Domino petere, hc est justitia regni 
Dei quam ante omnia querere debemus ; fides videlicet, 
spes et caritas, quia sicut scriptum est [Psal.31.]: Jus- 
tus ex fide vivit. Sperantes autem in Domino, miseri- 
cordia circumdabit, et Plenitudo legis est dilectio. Om- 
nis enim lex in uno sermone impletur, Diliges enim 
proximum tuum sicut teipsum. Et iterum [Rom. 13.]: 
Dilectio proximi malum non operatur. Non est autem 
metuendum, ne si gratiam dilectionis a Domino pia de- 
votione quzramus, si intimo ex corde dicamus, Panem 
nostrum quotidianum da nobis hodie, ille cor nostrum 
rigore odiorum constringi permittat. Hunc etenim rigo- 
rem per duritiam lapidis insinuat cum dicit: 

Quis autem ex vobis patrem petit panem, numquid 
lapidem dabit illi?] Non est formidandum, ne si forti- 
tudinem fidei contra hostis antiqui tentamenta prece- 
mur toto ex corde dicentes [Luce 17.], Domine, auge 
nobis fidem, ille nos infidelitatis sinat interire venenis. 
Jure enim nomine serpentis virus infidelitatis, quod per 
ipsum generi humano aspersum est, exprimitur cum 
dicitur, 

Aut si piscem petit, numquid pro pisce serpentem da- 
bit illt?] Non est timendum, ne si spem ceelestium bo- 
norum, per quam presentia, adversa simul et prospera 
contemnere possimus, a Domino postulemus, ille audi- 
tum avertat, ac nos desperatione futurorum retro respi- 
cere, id est, ea que reliquimus, patiatur labentis seculi 
commoda virulenta requirere. Recte namque immuta- 
tio boni propositi nociva, et concupiscentize carnalis re- 
petitio veneno scorpionis, quod retro, id est, in cauda 
gestat, comparatur cum dicitur, 

Aut si petierit ovum, numquid porriget illi scorpio- 


HOMILLZE. 55 


nem ?| Hec itaque petamus a Domino, carissimi, ut sci- 
licet alimentum nobis pure caritatis, sinceree fidei, certz 
spei tribuat, ut duritiam odiorum, ut perfidiz virus, ut 
aculeum nobis desperationis, qui ad caduca retrahere 
solet, auferat, et absque ulla dubietate quod petimus, 
accipiemus. Ait enim veridica voce Joannes Apostolus 
[1 Joan. 5.]: Quia quodcunque petiermus secundum 
voluntatem ejus, audit nos. Sed et ipse Dominus cer- 
tam nobis fiduciam dat impetrandi que recte petimus, 
cum subjungit: 

Si ergo vos cum sitts mali, nostis bona data dare filsis 
vestris, quanio magis pater vester de celo dabit spiritum 
bonum petentibus se?] Malos autem vocat discipulos, 
qui utique quantum ad humanum spectat judicium, boni 
erant: quia nimirum nemo est qui in hac vita a cunctis 
valeat immunis esse delictis, Salomone attestante, qui 
ait [Eccles. 7.]: Quia non est homo justus in terra, qui 
faciat bonum et non peccet. Unde provide Dominus, 
qui gravibus peccantium reatibus graviora pcenitendi 
medicamenta demonstrat, ipse quotidianos electorum er- 
ratus, qui verbo maxime vel cogitatu contingunt, quoti- 
dianis orationum studiis docet debere curari, quos inter 
alia sic orare precipit [Matth. 6.]: Et dimitte nobis de- 
bita nostra, sicut et nos dimittimus debitoribus nostris. 
Vel certe malos appellat discipulos, quia in compara- 
tione divinz bonitatis omnis creatura mala esse proba- 
tur, dicente Domino [Marci 11.], Nemo bonus, nisi unus 
Deus, cum tamen participatione eyusdem divine boni- 
tatis rationalis creatura bona fieri posse cognoscitur. 
Unde et Dominus pia promissione testatur, Quia pater 
de ceelo dabit spiritum bonum petentibus se: ut pro- 
fecto ostendat, quia qui ex seipsis mali sunt, per accep- 
tam spiritus gratiam boni possunt effici. Spiritum bo- 
num petentibus dandum a patre pollicetur, quia sive 
fidem, spem, caritatem, sive alia quelibet bona ccelestia 
desideramus adipisci, non aliter nobis heec quam spiri- 

tus sancti donum tribuuntur. Hinc est enim quod idem 
sanctus spiritus in Esaia [Esaize 11.], Spiritus sapientiz 
et intellectus, spiritus consili et fortitudinis, spiritus 
scientiz et pietatis, spiritus timoris Domini, et in alio 
loco [2 Cor. 13.], Spiritus dilectionis et pacis, spiritus 
gratis et precum nominatur: quia nimirum quicquid 
boni veraciter habemus, quicquid boni agimus, hoc eo- 
dem spiritu largiente percipimus. Quod intelligens pro- 
pheta cum cordis munditiam queereret, dicens [ Psal.50.], 
Cor mundum crea in me Deus, continuo subjunxit: Et 
spiritum rectum innova in visceribus meis. Quia si non - 
interiora nostra spiritus Domini rectus impleverit, cor 
in nobis mundum, unde sit non habet. Cum operis 
boni profectum concupiscens dixisset [Psal. 142.]: Do- 
mine, ad te confugi, doce me facere voluntatem tuam, 
statim quo hunc ordine consequi deberet, ostendit, cum 
subdidit, Spiritus tuus bonus deducet me in viam rec- 
tam. Cujus vestigiis juxta modulum nostrum, fratres 
dilectissimi, adhzrentes, petamus Deum patrem, ut‘epi- 
ritus sui gratia nos in viam rect fidei, que per dilec- 
tionem operatur, inducat. Et ut optata mereamur ob- 
tinere, taliter vivere studeamus, ne tanto patre simus 
indigni, quin potius mysterium regenerationis, quo in 
baptismate fil Dei sumus effecti, illibato semper cor- 
pore pariter et mente servemus. Certum namque est, 
quia si summi patris mandata sectamur, remunerabit nos 
hereditate sempiternz benedictionis, quam nobis ante 
secula paravit, per Dominum nostrum Jesum Christum, 
qui cum eo vivit et regnat Deus in unitate spiritus sanc- 
ti, per omnia secula seculorum, Amen. 

HOMILIA VIII, 


JOANNIS xv. Inillo tempore dixit Jesus discipulis suis: 
Cum venerit paracletus, quem ego mittam vobis a pa- 
tre, sptritum veritatis, qui a patre procedit, ille testi- 
monium perhibebit de me, &c. 


X multis sancti Evangelii locis invenimus, 
quia discipuli ante adventum spiritus sancti 
minus capaces erant ad intelligenda arcana 
divine sublimitatis, minus fortes ad toleranda 
adversa humane pravitatis, sed eis adveniente spiritu 
cum augmento divinz cognitionis, data est etiam con- 
stantia vincende humane persecutionis. Unde illis 
Dominica promissione nunc dicitur : 

Cum venerit paracletus, quem ego mitiam vobis a patre, 
spiritum veritatis, qui a paire procedit, tlle testimonium 
perhibebit deme. Et vos testimonium perhibebitis.| No- 
tandum autem in primis, quod Dominus spiritum veri- 
tatis, et a se mittendum esse testatur, et eundem mox a 
patre procedere subjungit, non quia idem spiritus aliter 
a patre procedit, quam a filio mittitur, aut alio tempore 
a patre procedit, quam cum a filio mittitur, sed ideo fi- 
lius eum a se mitti, et a patre dicit procedere, ut aliam 
patris, aliam esse suam personam designet, atque ut in 
eadem distinctione personarum unam esse operationem, 
ac voluntatem suam cum patris voluntate, et operatione 
denunciet. Cum enim ejusdem spiritus gratia datur 
hominibus, mittitur profecto spiritus a patre, mittitur et 
a filio: procedit a patre, procedit et a filio: quia et ejus 
missio ipsa processio est, qua ex patre procedit et filio. 
Venit et sua sponte, quia sicut cozequalis est patri et fi- 
lio, ita eandem habet voluntatem cum patre et filio com- 
munem. Spiritus enim ubi vult spirat [Joan. 3.]. Et 
sicut Apostolus enumeratis donis ccelestibus ait [1 Cor. 

12.], Heec autem omnia operatur unus atque idem spi- 
ritus, dividens singulis prout vult. Adveniens autem 
Spiritus testimonium perhibuit de Domino, quia disci- 
pulorum cordibus aspirans, omnia que de illo erant sci- 
enda mortalibus, clara illis luce revelavit: quod videlicet 
zequalis et consubstantialis erat patri ante secula, quod 
consubstantialis nobis factus est in fine seculorum, quod 
de virgine natus, sine peccato vixit in mundo, quod 
quando voluit, et qua voluit morte transivit de mundo, 
quod veraciter resurgendo mortem destruxit, quod ve- 
ram, in qua passus et resurrexit, carnem ad coolos ascen- 
dendo levavit, atque in paterne gloriz dextera consti- 
tuit, quod omnia prophetarum scripta illi testimonium 
perhibent, quod confessio nominis ejus usque ad fines 
erat propaganda terrarum, czeteraque fidei illius myste- 
ria spiritus sancti testimonio sunt reserata discipulis. 
Neque illis tantummodo, sed et omnibus, qui per ver- 
bum eorum credunt in Dominum, quicquid recte sa- 
piunt, ejusdem spiritus est munere concessum. _ Ille 
ergo, inquit, testimonium perhibebit de me, et vos testi- 
monium perhibebitis: quia quz spiritu intus docente 
perceperunt, hec abjecto timore pristino foris loquendo 
et aliis ministrabant. Ipse namque spiritus corda eorum 
et scientia veritatis illustravit, et ad docenda que nos- 
sent culmine virtutis erexit: unde recte apud Esaiam 
[ Esaize 11.], spiritus idem fortitudinis et scientize nun- 
cupatur. Est enim spiritus scientiz, quia per ipsum 
quze recte agere, vel etiam cogitare debeamus, agnosci- 
mus: est et fortitudinis, quia etiam per ipsum, ut que 
bene novimus operemur, accipimus, ne adversitate ali- 
qua a bonis, qu cepimus repellamur. 

Et vos, inquit, testimonium perhibebitis, quia ab initio 
mecum estis.| Nam data spiritus gratia etiam hoc fidu- 
ciam discipulorum juvit, quod ab initio erant cum Do- 
mino, ideoque que apud illum viderunt et audierunt, 
absque ulla ambiguitate praedicare valebant. Unde bene 

Petrus alium pro Juda ordinare volens Apostolum, non 
hunc neophytum, sed probatum ex tempore curavit eli- 
gere, dicens [Actu. 1.]: Oportet ergo ex his viris, qui 
nobiscum congregati sunt in omni tempore, quo intravit 
et exivit inter nos Dominus Jesus, testem resurrectionis 
ejus nobiscum fieri unum ex istis. Hinc ipse gentibus 
Christum evangelizans, confidenter aiebat [Actu. 10.] : 
Hunc Deus suscitavit tertia die, et dedit eum manifes- 
tum fieri non omni populo, sed testibus preordinatis a 
Deo, nobis qui manducavimus et bibimus cum illo post- 
quam resurrexit a mortuis. Sed quia crescentibus elec- 
torum meritis statim crescere solet antiqui hostis invi- 
dia, qua vel per seipsum latenter, vel per homines suze 
malignitati subditos patenter, inchoata pietatis germina 
conatur obruere, recte Dominus promissa discipulis pre- 
dicandi fiducia persecutionem quoque eorum, qui eidem 
preedicationi resisterent, pariter exorturam ostendit cum 
subdidit : 

Hec locutus sum vobis, ut non scandalizemini. Absque 
synagogis facient vos.| Curavit namque pius magister 
futura discipulis pravorum bella preedicere, quo minus 
hzec eos venientia possent offendere, quia solent nimi- 
rum levius ferri adversa, que possunt ante prenosci. 
Nam que imparato ac non previdenti animo mala in- 
geruntur, gravius hunc szpe ab integritatis suze statu 
dejiciunt. Unde bene Salomon admonet dicens [Ec- 
cles. 2.]: Fili, accedens ad servitutem Dei, sta in justitia 
et timore Domini, et prepara animam tuam ad tenta- 
tionem. Non solum vero discipulos Salvator a contri- 
bulium societate pellendos, sed ab eis etiam mortis peri- 
cula passuros fuisse preemonuit. Nam sequitur: 

Sed venit hora, ut omnis qui interficit vos, arbitretur 
obseguium se prestare Deo.| Arbitrabantur autem obse- 
quium se Deo prestare Judzi in eo, quod ministros 
novi testamenti odiis insequebantur et mortibus: quia 
sicut illis testimonium perhibet Apostolus [Rom. 10.], 

semulationem Dei habent, sed non secundum scientiam. 
Et de seipso loquitur [Actu. 26.]: Et ego quidem ex- 
istimaveram me adversus nomen Jesu Nazareni debere 
multa contraria agere, quod et feci Hierosolymis. Pre- 
dictis ergo pressuris adversantium repente quasi conso- 
lans discipulos adjunxit : 

Sed venit hora, ut omnis qui interficit vos, arbitretur 
obsequtum se prestare Deo.| Ac si aperte dicat: Bella 
quidem tribulationum a contribulibus vestris estis pas- 
suri, sed eo tolerabilius hzec suscipite, quo non tam odio 
vestri, quam divine legis emulatione vobis ingerentur. 
Cujus memor admonitionis beatus martyr Stephanus 
flexis genibus pro his, qui se interficiebant pia voce sup- 
plicabat, dicens [Actu. 7.]: Domine, ne statuas illis hoc 
peccatum. Arbitrabantur ergo legis zmulatores obse- 
quium se prestare Deo, dum preconibus gratiz neces 
inferrent: sed frustra legem que per famulum data est, 
defendunt, qui gratiam quam ipse filius offert, accipere 
renuunt. Incassum se Deo patri placere estimant, qui 
Dei filium contemnere, imo etiam persequi ac blasphe- 
mare laborant. Unde recte subjungitur: 

Ki hec facient vobis, quia non noverunt patrem, neque 
me.| Quia enim filius in patre, et pater est in filio, et 
qui videt filium, videt et patrem (Joan. 14.], patet pro- 
fecto quod quicunque filii credulitati obstinata mente 
resistunt, nec patrem nosse probantur. Unde etiam 
idem Joannes veritatem divine unitatis insinuans, ait 
[1 Joan. 2.]: Omnis qui negat filium, nec patrem ha- 
bet: qui confitetur filium, et patrem habet. Et iterum 
[1 Joan. 5.]: Et omnis qui diligit eum qui genuit, dili- 
git eum qui natus est ex eo. Verum quia discipuli, qui 
patrem bene noverant, et filium, multa pro ejusdem sci- 
entize defensione ac propalatione fuerant passuri, pro- 
vida Dominus admonitione subjungit : 

Sed hec locutus sum vobis, ut cum venerit hora eorum 
reminiscamint, quia ego dizi vobis.; Magnopere pensan- 

dum est, quod ait, Ego dixi vobis, ego qui pro vestra 
vita ac salute moriturus sum, qui vos meo sanguine re- 
dempturus, qui vos in tribulatione semper adjuturus, 
qui eterna vobis przemia post tribulationem daturus 
sum. Magnum quippe certantibus levamen, magnam 
consolationis gratiam prestat, quando ille certamina 
eadem futura preedixisse reminiscitur, qui et milites suos 
ne vinci possent adjuvare, et ne incassum vincant im- 
mortalem post prelia solet rependere palmam. Qui 
enim hic horam persecutionis venturam premonuit, ipse 
paulo post in eadem persecutione suum fidelibus auxi- 
lium pollicetur, dicens, In mundo pressuram habebitis, 
sed confidite, ego vicl mundum ; ipse alibi legitime cer- 
tantibus coronam vitz repromittit, dicens [Matth. 5.], 
Beati qui persecutionem patiuntur propter justitiam, 
quoniam ipsorum est regnum celorum. Hec de Evan- 
gelica lectione, fratres carissimi, breviter explanando 
transcurrimus, nunc libet de ipsa quam colimus, quin- 
quagesime solennitate subtilius aliquid loqui. Sicut 
enim imminentibus solenniis paschalibus quadragesi- 
mam jejuniorum observantia celebravimus, sic eisdem 
peractis, quinquagesimam non sine certi causa mysterii 
festa devotione agimus. Nam quia sancta ecclesia in 
quibusdam suis membris adhuc pro eterna requie labo- 
rat in terris, in quibusdam vero omni finito labore cum 
Christo jam regnat in ccelis, in memoriam utriusque 
vitze constituere patres nostri gemina hc congruez reli- 
gionis solennia, quadragesimam videlicet afflictionis et 
jejuniorum, instante jam Dominice resurrectionis tem- 
pore, gaudiisque paschalibus, ut per eam nobis sepius 
ad memoriam revocarent: quia per labores et continen- 
tiam, per vigilias et orationes, et per cetera, que Apo- 
stolus commemorat [2 Cor. 6.], arma justitiz, ad vite 
immortalis preemia debeamus attingere. Porro quinqua- 
gesimam ab ipso Dominice resurrectionis die inchoare, 
et gaudiis potius laudibusque divinis, quam jejuniis vo- 

luerunt esse celebrem, quatenus annuis ejus festis dul- 
cius admoneremur, desiderium nostrum ad obtinenda 
festa, quee non sunt annua sed continua, non terrena 
sed ccelestia, semper accendere, fixumque tenere, quia 
non in tempore mortalitatis hujus, sed in eternitate fu- 
ture incorruptionis vera nobis querenda felicitas, vera 
est invenienda solennitas, ubi cessantibus cunctis lan- 
guoribus tota in Det visione ac laude vita geritur. Juxta 
hoc quod propheta corde pariter et carne in Deum vi- 
vum exultans, aiebat [Psalm. 83.]: Beati qui habitant 
in domo tua, Domine; in secula seculorum laudabunt 
te. Unde merito quinquagesime diebus in memoriam 
hujus nostree quietissimz ac felicissime actionis cre- 
brius ac festivius Alleluia canere solemus. Alleluia 
namque Hebreeus sermo est, et interpretatur Latine, 
Laudate Dominum. Denique in psalmis ubi nos cani- 
mus, Laudate Dominum, pro hoc verbo apud Hebrzos 
semper Alleluia canitur: quod Evangelista Joannes in 
Apocalypsi sua [Apoc. 19.] coelestium agmina virtutum 
cantantia se audisse perhibet. Sed et venerabilis pater 
Tobias ex visione angelica intelligens, qualis superno- 
rum civium gloria, quanta ipsius Hierusalem ccelestis 
sit claritas, hzec mystica voce dicebat [Tob. 13.]: Ex 
lapide pretioso et mundo omnes platez ejus sternentur, 
et per vicos ejus Alleluia cantabitur. Rectissime autem 
et pulcherrime generalis sancte ecclesiz mos inolevit, 
ut hoc divine laudationis carmen, propter reverentiam 
prime auctoritatis, a cunctis per orbem fidelibus He- 
breea voce cantetur. Quod ideo fit, ut per talis conso- 
nantiam devotionis admoneatur ecclesia, quia et nunc 
in una fidei confessione, ac dilectione Christi consistere 
debeat, et ad illam in futuro patriam festinare, in qua 
nulla diversitas mentium, nulla’ est dissonantia lingua- 
rum. Nam quomodo in Hierosolymis quondam multi- 
tudinis credentium in Dominum erat cor unum et anima 
una: et erant illis omnia communia, ita in illa summz 


HOMILIE. 63 


pacis visione multitudinis videntium Deum: erit cor 
unum et anima una, videlicet diligendi ac laudandi eum, 
cujus se gratia viderint esse salvatos: et ibi veraciter 
erunt omnibus omnia communia, quia sicut Apostolus 
ait [1 Cor. 15.], Erit Deus omnia in omnibus. In cu- 
jus typum temporis ac laudabundz nostre quietis ultimi 
eidem psalmi, qui specialiter in Domini laudem canun- 
tur, Alleluia titulo preenotantur. Septima quippe dies 
sabbati, id est, requiei, per legem vocari et haberi prz- 
cepta est. Et apte liber psalmorum post tanta cceles- 
tium preeceptorum instituta, tot arcanorum spiritualium 
mysteria decantata, tantas saluberrimz confessionis ac 
deprecationis humillimze voces editas, semper Alleluia 
titulis finitur: quia quicquid in hac vita boni gerimus, 
quicquid in obsequium redemtoris nostri lingua exul- 
tante proferimus, quicquid pro eternz patriz desiderio 
cogitamus, cuncta hec nimirum ea nobis mercede re- 
compensantur, ut in requie sempiterna et audire vocem 
laudis ejus, et ipsi cum sanctis eum benedicere, gloriam 
regni ejus dicere, et potentiam virtutis ejus loqui mere- 
amur. Idcirco autem plures magistri ecclesiz decan- 
tationem Alleluia tempore quadragesime intermitten- 
dam esse sanxerunt, quamvis in ecclesia nunquam a di- 
vina laude cessatur, sed aliis verbis, quee id ipsum per- 
fecte significant, ejus quotidie dona canuntur, ut nova 
ejus repetitio majorem gratioremque paschalibus solen- 
niis honorificentiam reddat et splendorem. Sed et hoc 
in eo mysterium maxime designare voluerunt, quod in 
hujus exilii peregrinatione, sicut ex parte novimus, et 
ex parte prophetamus, ita etiam ex parte Dominum lau- 
damus, dicentes cum propheta [Psalm.136.]: Quomodo. 
cantabimus canticum Domini in terra aliena? Cum 
vero nostram patriam, terram scilicet viventium, do- 
mumque regni ceelestis nobis olim a Domino repromis- 
sam intrare meruerimus, tunc ut illum et perfecte in- 
tueri, sic etiam perfecte valebimus laudare, juxta illud 

Psalmist [Psalm. 28.]: Et in templo ejus omnes di- 
cent gloriam. Unde et alibi dicit: Cceli enarrant glo- 
riam Dei. Ccelos quippe ccelestis patriz cives appellat. 
It quidem terrigenz gloriam Dei narrare possunt, non 
autem hanc enarrare nisi cceli cives sufficiunt, qui quo 
hanc vicinius vident, eo certius valent eloqui. Utram- 
que sane hanc solennitatem, scilicet et quadragesime 
et quinquagesimz, non quorumlibet hominum, sed ip- 
sius Domini ac Salvatoris nostri prima nobis sanxit 
auctoritas: quadragesimam videlicet in eo, quod qua- 
draginta diebus et quadraginta noctibus jejunavit in 
deserto, victaque tentatoris versutia, ministeriis frueba- 
tur angelicis: ubi suo nos informavit exemplo, quia per 
macerationem carnis adversarii spiritualis machinas evi- 
tare, et ad angelorum debeamus pervenire consortium. 
Porro quinquagesime nobis gaudia in eo servanda mon- 
stravit, quod post resurrectionem seipsum discipulis vi- 
vum in multis argumentis per dies quadraginta preebuit, 
apparens eis, et loquens de regno Dei et convescens, ut 
in eorum actibus legimus, quia illos suze frequentia visi- 
tationis letabundum hoc tempus habere fecit ac festi- 
vum. Sed et in colum ascendens nequaquam eis priscee 
suse presentiz dulcedinem abstulit, sed eandem potius 
promisso spiritus sancti charismate cumulavit. Deni- 
que cum promitteret eos spiritu sancto baptizandos post 
dies non multos, eisque benedicens ascenderet ac ferre- 
tur in celum, quadragesimo utique die suz resurrectio- 
nis, mox illi adorantes regressi sunt in Hierusalem cum 
gaudio magno, et erant semper in templo laudantes et 
benedicentes Deum. Hoc quoque nobis gaudio, ac laude, 
et benedictione ccelesti, qua spiritus sancti prestolaban- 
tur adventum usque ad diem quinquagesimum, quem 
Greci Pentecosten appellant, solennitatis hujus let1- 
tiam docuerunt esse protelandam. Inter hzc vero so- 
lertius intuendum, fratres carissimi, quod Dominus hac 
quadraginta dierum conversatione cum discipulis, non 

solum futuri seculi gaudia, que cum illo sumus habi- 
turi presignavit, verum etiam ineffabilem circa nos suze 
pietatis ostendit affectum, qui deposita jam infirmitate 
corporis, imo jam finita, et per resurrectionis virtutem 
in celestem gloriam commutata, dignatur tamen adhuc 
discipulorum interesse convivio, ut eos socios habere 
possit in colo, ut preecepta, quibus ad regnum Dei per- 
veniant, vivacius ipsa familiaritate commendet. Quid 
enim, fratres mei, quid sibi vult horum conjunctio verbo- 
rum, qua dicitur, “Apparens eis et loquens de regno Dei, 
et convescens,” nisi quia patenter ostenditur, quod ob 
hoc maxime convictui sociabatur eorum cum de regno 
Dei loqueretur, ut terrenas inter eos sumens epulas, qui- 
bus celeste corpus suum monstrabat, arctius eos vin- 
culis suz caritatis obligaret, atque illius temporis me- 
moria roboraret, de quo eis ante passionem suam pro- 
mittendo preedixerat [Lucz 22.]: Et ego dispono vobis, 
sicut disposuit mihi pater meus regnum, ut edatis et bi- 
batis super mensam meam in regno meo. Merito ergo 
sacrosanctis diebus his nos quoque majoribus epulis at- 
que hymnis celestibus vacamus, ob reverentiam nimi- 
rum Domuinice resurrectionis, ob memoriam Domini 
cum discipulis simul comedentis, et ob spem futurz 
nostre quietis ac vite immortalis. Sed et genu in ora- 
tione minime juxta morem flectimus, quia pro certo 
genuum inflexio pcenitentiz et luctus indicium est. 
Quod etiam in omnibus Dominicis diebus observandum 
propter ejusdem resurrectionis, vel Dominicz vel nostra 
sacramenta patres instituerunt. De sacramento autem 
quinquagenarii vel quadragenarii numeri multipliciter a 
patribus disputatum est. Sed quia nos in longum duxi- 
mus sermonem, breviter modo fraternitati vestrz dicere 
sat est, quod recte jejuniorum ceremoniz quadragenario 
dierum numero observantur: ut scilicet per hoc insinu- 
etur, quod toto hujus vite tempore pro eterne vite 
perceptione laborare debeamus. Quater enim deni qua- 

draginta sunt, et vita prasens congrue quaternario nu- 
mero figuratur, vel quia quatuor annuis temporibus tota 
variatur, vel quia mundus ipse in quo vivimus, quatuor 
elementis subsistit, videlicet igne, aere, aqua et terra. 
Futuree autem vite beatitudo denario numero non in- . 
convenienter exprimitur. Hinc est enim quod Domi- 
nus operarios vinez denario remuneratos esse perhibet. 
Operarii quippe vinez cultores sunt sanctz ecclesiz. 
Denarius autem vite ccelestis perfectionem designat, in 
qua gloriam Dei, summi videlicet regis, speculantes, in 
eandem imaginem transformamur, non solum in eo quod 
regis imaginem habet et inscriptionem, verum etiam in 
eo quod decem obolis, qui perfectus est numerus, con- 
stat, unde et nomen accepit. Recte ergo quadragena- 
rio, hoc est, quater denario dierum numero, jejyunium 
annue celebramus, ut per hoc specialius admoneatur, 
quia quam diu vivimus in mundo, pro ccelestium pre- 
miorum adoptione semper laborare debeamus. Recte 
etiam quinquagenario dierum numero statum future 
nostree beatitudinis in imagine veneramur, jejunia vide- 
licet relaxando, Alleluja canendo, stantes orando, que 
sunt aptissima perpetuz quietis, resurrectionis, et laudis 
presagia. Septies enim septem, quadraginta novem fa- 
ciunt. Et quidem per septem szpe requiem designari 
luce clarius est. Septem vero septies ducta, eyusdem 
requiei perfectionem insinuant, qu nullo unquam fine 
clauditur, nulla labe maculatur, sed ubi dies judicii uni- 
versalis ac resurrectionis advenerit, ampliori corporum 
receptorum gratia perficitur. Quod enim ad septem 
septimanas monas additur, id est, ipsa dies Dominica 
Pentecostes, qua spiritum sanctum accepit ecclesia pri- 
mitiva, et ita quinquagenarius numerus perfecte com- 
pletur, ipsum judicii et resurrectionis omnium tempus 
ostendit, quando sanctarum requies animarum, que 
nunc in illa vita geritur, etiam corporum immortalium 
receptione geminabitur, et ille Apostoli sermo adimple- 

bitur [Rom. 8.]: Quod si spiritus ejus qui suscitavit 
Jesum a mortuis, habitat in vobis, qui suscitavit Je- 
sum Christum a mortuis, convivificabit et mortalia cor- 
pora yestra, per inhabitantem spiritum ejus in vobis. 
Verum hoc quoque quod non statim peracta die quin- 
quagesima genu ad adorandum curvamus, sed et illa ad- 
huc septimana stantes Domino supplicamus, et quamvis 
intermissa repetentes jejunia, tamen Alleluja quotidie 
personamus, nemo absque discretione apta et congrua 
ratione mysterii putet actitari. Quia enim spiritus sancti 
septiformis est gratia, jure solennitas adventus ejus per 
septem dies laude hymnorum debita, simul et missarum 
celebratione colitur. Quia enim tempore Pentecostes ec- 
clesia toto orbe novos semper Deo populos per aquam 
regenerationis aggregare consuevit, merito saluti eorum 
congaudentes, quousque albis induuntur stolis, et nito- 
rem purificatz mentis splendore habitus preemonstrant, 
hymnum Deo devote laudis offerimus, juxta preeceptum 
ipsius piissimi pastoris ac redemptoris nostri, quo ait 
{Luce 15.]: Congratulamini mihi, quia inveni ovem 
meam que perierat. Merito ergo nunc stantes oramus, 
ob significantiam videlicet liberationis eorundem, quia 
per donum spiritus sancti de morte anime ad vitam re- 
suscitarl ac resurgere meruerunt: cujus donante gratia, 
etiam carnis immortalitate nos in novissimo die vestien- 
dos, atque ad gaudia beatz resurrectionis perducendos 
esse speramus, juxta hoc quod paulo ante Apostolo teste 
docuimus. Quod vero inter hec jejuniorum castigatio re- 
petitur, de ipsorum Apostolorum exemplo sumptum cre- 
dere debemus, qui accepto spiritu, quo perfectius nova 
ceelestium bonorum suavitate fruebantur, eo altius men- 
tem a memoria deliciarum abstulere terrestrium. Jam 
enim advenerat tempus illud, de quo Dominus preedixit, 
quia discipuli ipso secum conversante jejunare non pos- 
sent, ablato autem eo jejunarent. Nam cum interro- 
garent eum discipuli Joannis, dicentes, Quare nos et 
F2 

Phariszi jejunamus frequenter, discipuli autem tui non 
jejunant ? ait illis, Numquid possunt filii sponsi lugere, 
quamdiu cum illis est sponsus? Venient autem dies, 
cum auferetur ab eis sponsus, et tunc jejunabunt. Quia 
ergo et ante passionem et post resurrectionem Domini- 
cam propter ipsius Domini presentiam lugere ac jeju- 
nare nequiverant, constat profecto quia post ablationem 
ejus spontaneis sese subdidere jejuniis. Namque ubi 
sancti spiritus sunt acceptione recreati, sicut a ceteris 
mundialibus illecebris, sic et ab epularum appetitu men- 
tem prorsus averterant: animz potius quam corporis 
alimonia gaudentes, et prze memoria patriz ccelestis ora- 
tionibus ac lacrymis insistentes salubribus. Denique 
Luca referente, cognovimus de illis tribus millibus viro- 
rum, qui ipso die Pentecostes Petro przedicante credide- 
runt, quam parco victu contenti fuerint, quam sobriam, 
coelestemque in terris egerint vitam. Erant, inquit [Ac- 
tu. 2.|, perseverantes in doctrina Apostolorum, et com- 
municatione fractionis panis, et orationibus. Et paulo 
post: Quotidie quoque perdurantes unanimiter in tem- 
plo, et frangentes circa domos panem, sumebant cibum 
cum exultatione et simplicitate cordis, collaudantes De- 
um, et cetera hujusmodi. Ad quorum nos exemplum, 
vitam, moresque solerter aptare necesse est, quia per- 
fectum vitz magisterium est, ecclesiz primitive semper 
actus imitari: illamque zedificii spiritualis normam ad 
finem usque servare, quam ab ipsis Apostolis in funda- 
mento fidei liquet esse propositam. Nec dubitandum, 
quia quorum nunc vestigia sequimur, ad eorum in futuro 
sumus preemia perventuri. Et quidem, fratres mei, pul- 
cherrimam etiam in presenti future beatitudinis figu- 
ram gerimus, de qua modo aliquanta perstrinximus: 
sed ita nobis vivendum est, ut que exterius in imagine 
colimus, ante interni arbitri oculos veraci corde serve- 
mus. Perseveremus ergo et nos in doctrina sanctorum, 
ut videlicet discendo, et operibus exercendo que docent, 

orationibus incumbamus assiduis, Dominici panis com- 
munione digni satagamus existere, unanimiter in eccle- 
sia horis persistamus canonicis, panem indigenti proxi- 
mo, vel quicquid valemus piz consolationis porrigamus, 
et ita cibum corpori indulgeamus, ut memoria vivi panis 
potius mentis intima letificet, simplicitatem cordis in 
omnibus teneamus, quod est sola intentione superns 
retributionis bona operari: et quod presentia festa 
maxime decet, hymnum divinz laudis consona voce si- 
mul et mente personemus. Sic enim solummodo Deo 
nostro jucunda fit laudatio, si quod ore canimus, non 
impugnamus opere: si cum labiis Alleluja proferimus, a 
turpi et maligna cogitatione precordia casta gestamus. 
Ea tamen ratione suavis erit ei laudatio nostra, si non 
in rebus caducis et infimis, sed delectemur in Domino. 
Quod ipse preestare dignetur, qui tanta nobis tamque 
preclara beneficiorum pignora per paschalia sacramenta 
prerogavit Jesus Christus Dominus noster, qui vivit et 
regnat cum patre in unitate spiritus sancti Deus per 
omnia secula seculorum, Amen. 

JOANNIS xiv. In illo tempore dixit Jesus discipulis suis : 
Si diligitis me, mandata mea servate. Et ego rogabo 
patrem, et alium paracletum dabit vobis, ut maneat 
vobiscum in eternum, spiritum veritatis, quem mundus 
non potest accipere: guia non videt eum, nec scit eum, 
&c. 

UIA sancti spiritus hodie, fratres carissimi, 
celebramus adventum, debemus ipsi con- 
gruere solennitati quam colimus. Hoc ete- 
nim ordine tantum festivitatis hujus digne 

gaudia celebramus, si nos quoque Domino opitulante 
aptos reddiderimus, ad quos spiritus sanctus advenire, 
et in quibus habitare dignetur. Ea autem solummodo 
ratione adventu et illustratione sancti spiritus apti exis- 
timus, si et corda nostra divino amore repleta, et corpora 
sint Dominicis mancipata preceptis. Unde in exordio 
lectionis hujus Evangelice discipulis Salvator ait: 

Si diligitis me, mandata mea servate. Et ego rogabo 
patrem, et alium paracletum dabit vobis.| Paracletus 
quippe consolator interpretatur. Et spiritus sanctus 
recte paracletus vocatur, quia corda fidelium ne inter 
hujus seculi adversa deficiant, coelestis vite desideriis 
sublevat ac reficit. Unde in Actibus Apostolorum cres- 
cente sancta ecelesia dicitur [Actu. 9.]: Et edificabatur 
ambulans in timore Domini, et consolatione sancti spi- 
ritus replebatur. Quod ergo ait, Si diligitis me, man- 
data mea servate, Et ego rogabo patrem, et alium para- 
cletum dabit vobis: in ipsis quidem discipulis, quos eum 
vere dilexisse, vere mandatis ejus obediisse non dubi- 
tatur, hodierna die completum est, quando illis in cce- 
naculo orantibus, repente spiritus sanctus in igneis lin- 
guis apparuit, eosque et in ore per diversitatem lingua- 
rum docuit, et in corde per amoris sui consolationem 
roboravit. Habebant autem et prius paracletum, ipsum 
videlicet Dominum secum in carne commorantem, cujus 
et miraculorum dulcedine, et ope przedicationis, ne infi- 
delium persecutione scandalizari possent, erigi et con- 
fortari solebant. Verum quia ille post resurrectionem 
ascendens in ccelum eos corporaliter deseruit, quibus ta- 
men divine presentia majestatis nunquam abfuit, recte 
de hoc paracleto, id est, spiritu sancto subjunxit : 

Ut maneat vobiscum in eternum.| In eternum nam- 
que manet cum sanctis, quos et in hac vita semper in- 
visibiliter intus illustrat, et in futuro ad contemplandum 
perpetuo speciem suze majestatis introducit. Sed et nos, 
fratres carissimi, si Christum perfecte diligimus, ita ut 

ejusdem dilectionis veritatem mandatorum ejus obser- 
vatione probemus, rogabit etiam pro nobis patrem, et 
alium paracletum dabit nobis pater. Rogabit patrem 
per humanitatem, qui dabit cum patre per divinitatem, 
Neque enim putandum est, quia ante passionem suam 
tantummodo pro ecclesia rogaverit, et non etiam nunc 
post ascensionem roget, cum dicat de illo Apostolus 
{Rom. 8.]: Qui est ad dexteram Dei, qui etiam inter- 
pellat pro nobis. Habemus autem et nos paracletum, 
Dominum nostrum Jesum Christum, quem etsi corpo- 
raliter videre nequimus, ea tamen que in corpore gessit 
et docuit, in Evangeliis scripta tenemus. Et si his audi- 
endis, legendis, invicem conferendis, corde et opere con- 
servandis curam impendimus, constat nimirum quod 
gerumnas seculi facillime, quasi Domino nobiscum per- 
petuo commorante ac nos consolante, vincamus. Si ergo 
hunc paracletum diligimus, ejyusque mandata servamus, 
rogabit patrem, et alium paracletum dabit nobis, id est, 
spiritus sui gratiam nostris cordibus clementer infundet, 
que nos inter adversa presentis exilii, patriz ccelestis 
expectatione leetificet, ita ut cum propheta possimus di- 
cere [Psalm. 93.]: Secundum multitudinem dolorum 
meorum in corde meo paracleses, id est, consolationes 
tuze, Domine, leetificaverunt animam meam. Alium ergo, 
inquit, paracletum dabit vobis, ut maneat vobiscum in 
eternum. Et addidit: 

Spiritum veritatis, quem mundus non potest accipere. | 
Mundum autem appellat homines mundi hujus amori 
deditos, sicut e contra sancti qui ccelesti desiderio fla- 
grant, coeli recte vocantur, dicente Psalmista [Psalm. 
21.]: Et annunciabunt cceli justitiam ejus populo qui 
nascetur, quod est dicere: Et annunciabunt excelsi 
mente, voce, actione, doctores justitiam ejus populo, qui 
ad fidem veniendo nuper in illo nasci desiderat. Quis- 
quis igitur consolationem foris in mundi rebus inquirit, 
hic divinze consolationis munere intus reformari non 

valet. Quisquis infimis delectationibus inhiat, non po- 
test accipere spiritum veritatis. Fugit enim spiritus 
veritatis cor quod vanitati subditum cernit, solosque hos 
quos mandata veritatis per dilectionem operari conspicit, 
adventus sui luce reficit. Unde bene cum diceret, Quem 
mundus non potest accipere, mox addidit dicens: 

Quia non vidit eum, nec scit eum. Vos autem cogno- 
scetis eum, quia apud vos manebit, et in vobis erit.| Do- 
minum namque Salvatorem, et infideles ante passionem 
in carne viderunt, sed quia Dei filius esset, quia para- 
cletus a Deo missus in mundum, non nisi fideles scire 
potuerunt. Spiritum autem sanctum neque oculis vi- 
dere infideles, neque animo valebant cognoscere, quia 
non indutus humanitate discipulis apparuit, sed ita ad 
eos venire, ita apud eos maluit manere, ut in ipsis eorum 
cordibus gratissimam sibi sedem consecraret. Hoc est 
enim quod ait, Vos autem cognoscetis eum, quia apud 
vos manebit, et in vobis erit. Qui autem invisibiliter in 
hac vita manet cum electis, invisibiliter utique eis gra- 
tiam suze cognitionis exhibet. 

Non relinguam vos orphanos, veniam ad vos.| Vide- 
batur in fidelibus, quia moriens in cruce Dominus disci- 
pulos relinqueret orphanos: sed non reliquit orphanos, 
quibus et przebuit seipsum vivum post passionem suam 
in multis argumentis, per dies quadraginta apparens eis, 
et post dies decem assumptionis suze, hoc est, hodierna 
die, spiritus sancti illos de ccelo charismate donavit. Ubi 
ipsum Christum ad eos venisse nullus ambigit, qui in- 
separabilem sanctz trinitatis naturam, virtutem et ope- 
rationem esse cognovit. Quod ipsum latius exequens, 
quantum causa illorum de gente non sancta sit discreta 
denunciat. 

Adhuc modicum, et mundus me jam non videt. Vos 
autem videtis me, quia ego vivo, et vos vivetis.} Nam 
quia heec ad passionem iturus loquebatur, modicum erat 
usque ad tempus expletz passionis, ex quo illum reprobi 

nunquam videre valebant. Soli etenim justi qui morte 
illius erant contristati, gaudium resurrectionis ejus vi- 
dere meruerunt. At qui visa morte ejus exultabant, ne- 
quaquam ipsi visa ejus resurrectione letari, sed audita 
conturbari ac dolere prout decebat, habebant. 

Vos autem videtis me, inquit, guia ego vivo, et vos vive- 
tis.| “Ego vivo” presentis temporis verbo posuit, et “vos 
vivetis” futuri, quia nimirum in proximo esse cernebat : 
ideoque quasi preesentem nominabat horam, in qua ipse 
morte destructa in eternam resurgeret vitam: illorum 
vero vitam in futurum noverat esse differendam, quos 
et usque ad prefinitum mortis suze tempus singulos pro 
ingressu vite perennis agonizari, et usque ad finem 
seculi resurrectionem sui corporis expectare oportebat. 
Ait ergo: Adhuc modicum, et mundus me jam non vi- 
det: vos autem videtis me, quia ego vivo, et vos vivetis. 
Ac si aperte dicat: Adhuc modicum, et mundi amatores 
me mortalem ultra videre desistunt, resurgentem vero a 
mortuis cernere nequeunt: quia illam nesciunt vitam, 
cujus soli amatores gloriam mez resurrectionis meren- 
tur intueri. Vos autem ideo me post hec videre vale- 
tis, quia et ego vivo resuscitatus a mortuis, et vos digni 
estis mez resurrectionis exemplo confortari, qui et ipsi 
ad perpetuam vitam, et beatz resurrectionis estis gau- 
dia venturi. 

In illo die vos cognoscetis, quia ego in patre meo, et 
vos in me, et ego in vobis.| Noverant etiam tunc Apo- 
stoli Christum esse in patre per unitatem individuz di- 
vinitatis, noverant se esse in Christo per susceptionem 
fidei et sacramentorum ejus, noverant in se esse Chri- 
stum per dilectionem et observantiam mandatorum ejus. 
Dixit enim eis ipse: Si quis diligit me, srrmonem meum 
servabit, et pater meus diliget eum, et ad eum venie- 
mus, et mansionem apud eum faciemus. Hec utique 
et tunc imbuti a Christo noverant Apostoli, et nuric 
apostolicis imbuta literis, novit omnis ecclesia Christi. 

Sed in illo nimirum die quo veraciter vivere incipiunt, 
longe melius ea justi cognoscunt, hoc est, in die resur- 
rectionis, quando eo perfectius cuncta que scienda sunt 
sciunt, quo ipsum scientize fontem vicinius sine fine 
conspiciunt. Quod etiam de quibusdam perfectioribus 
sanctis, et ante tempus resurrectionis fieri dubium non 
est, illis videlicet, qui fiducia bonorum operum dicere 
cum Apostolo valent (Philip. 1.]: Cupio dissolvi, et esse 
cum Christo: mihi enim vivere Christus est, et mori 
lucrum. Heec quidem omnia Dominus quasi Apostolis 
specialiter dicere videtur, sed ne putaremus eum. illis 
solummodo, et non etiam nobis, si illorum exempla se- 
queremur, beatitudinem divine cognitionis polliceri, 
generalem post hc sententiam subintulit, et omnibus 
se diligentibus eadem sue visionis et cognitionis pre- 
mia promittit, dicens: 

Qui habet mandata mea, et servat ea, ille est qui dili- 
git me. Qui autem diligtt me, diligetur a patre meo: et 
ego diligam eum, et manifesiabo ei meipsum.| Ubi omni 
intentione considerandum, quia Christum vere diligere, 
est non ipsam dilectionem labiis profiteri, sed mandata 
Christi, quze discendo habemus, operando servare. Unde 
et Joannes admonens, ait [2 Joan. 3.]: Filioli mei, non 
diligamus verbo neque lingua, sed opere et veritate. 
Omni gaudio amplectendum est nobis, quia merces vers 
nostre dilectionis illa erit, qua esse major nulla poterit, 
nos scilicet a patre et filio diligi, nobis contemplandam 
perpetuo filii Dei gloriam revelari. Non autem dubi- 
tandum, quia quibus gloria filii revelabitur, eisdem quo- 
que patris, et spiritus sancti liceat adesse conspectui: 
quia quorum una est divinitas, una utique et insepara- 
bilis visio est. Hinc etenim dicit [Joan. 14.]: Qui me 
videt, videt et patrem. Et notandum, quia cum pre- 
sentis temporis verbo diceret, Qui autem diligit me, ad- 
jecit de futuro, diligetur a patre meo: et ego diligam 
eum, et manifestabo ei meipsum. Diligit namque etiam 

nunc dilectores suos cum patre filius, sed nunc diligit ad 
hoc, ut recte vivant per fidem que per dilectionem ope- 
ratur: tunc ad hoc diliget, ut perveniant ad visionem 
veritatis, quam per fidem gustaverant, et pro qua ad 
mortem usque certaverant. Non autem frustra cum 
additamento ait, Et manifestabo ei meipsum. Se enim 
cunctis hominibus, seipsum vero solis manifestabit elec- 
tis. Nam et reprobi in judicio Christum videbunt, sed 
sicut scriptum est (Joan. 19.], Videbunt in quem trans- 
fixerunt, soli autem regem in decore suo videbunt oculi 
justorum. Beati enim mundo corde, quoniam ipsi Deum 
videbunt. Hec de lectione Evangelica, fraternitati ves- 
trae, carissimi, prout Dominus dedit, exponendo diximus. 
Videtur autem opportunum de solennitate adhuc hodi- 
erna breviter aliqua disserere. In primis autem sciendum 
est, quod hee solennitas non Evangelicis tantum con- 
secrata charismatibus, verum etiam jam olim legalibus 
presignata est mysteriis, ac Domino jubente, per omnes 
annos sacris observata csremoniis. Hodierna etenim 
die, ut novimus, positis in ccenaculo discipulis, factus 
est repente de coelo sonus, et spiritus sanctus in visione 
ignis apparens, scientiam illis omnium linguarum tradi- 
dit. Facta autem hac voce, convenere viri religiosi, qui 
de diversis nationibus Hierosolymam paschalis festivi- 
tatis gratia confluxerant, stupebantque mirantes, quo- 
niam audiebat unusquisque lingua sua illos loquentes 
magnalia Dei. Exponentibus autem discipulis quia spi- 
ritus sancti esset gratia, quam cernebant, olim quidem 
voce prophetarum promissa, tunc autem Christi munere 
missa, crediderunt ex eis tria millia virorum, et baptizati 
acceperunt etiam ipsi donum spiritus sancti. Hee est 
diei hujus annua celebritas, heec gratiz ccelestis semper 
grata festivitas. Ob hujus memoriam fidelium cordibus 
arctius imprimendam pulcherrimus sancte ecclesize mos 
inolevit, ut annis singulis in ea baptismatis mysteria 
celebrentur, ablutisque fonte salutari credentibus, super- 


76 BEDZ VENERABILIS 


venienti spiritu sancto templum venerabile paretur. Ac 
per hoc non solum veteris facti recordatio, verum etiam 
in novos adoptionis filios novus in ea spiritus sancti 
celebretur adventus. Attendat ergo caritas vestra, fra- 
tres mei, qualiter huic nostree festivitati legalis festi typus 
et figura concinat. Liberati de Aigyptiaca servitute 
filii Israel, per immolationem agni paschalis exierunt in 
desertum, ut venirent ad terram repromissionis, perve- 
neruntque ad montem Sinai: et descendens Dominus in 
igne super montem, comitante sonitu buccine, tonitruis 
ac fulgoribus, quinquagesimo die peracti Pasche, legis 
decalogum eis aperta voce disposuit, atque in memoriam 
datz legis statuit, eodem die per annos singulos sacri- 
ficium sibi novum de frugibus ejyusdem anni, panes vi- 
delicet primitiarum duos ad altare deferri. Quz autem 
sit agni paschalis immolatio, que Agyptiace servitutis 
absolutio, cunctis legentibus liquet, quia videlicet Pascha 
nostrum immolatus est Christus, et ipse verus est agnus, 
qui abstulit peccata mundi, qui sui sanguinis pretio nos 
a peccatorum servitute redemit, suze resurrectionis ex- 
emplo nobis spem vite et perpetue libertatis ostendit. 
Quinquagesimo vero die post occisionem agni data est 
lex, descendente Domino super montem in igne, et quin- 
quagesima zeque die post resurrectionem nostri redemp- 
toris, quee est hodie, data est gratia spiritus sancti dis- 
cipulis in coenaculo constitutis, que apparente foris igne 
visibili, invisibiliter eorum pectora luce scientiz irradia- 
vit, ac inextinguibili caritatis ardore succendit. Et hic 
autem altitudo ccoenaculi, et ibi cacumen montis, sublimi- 
tatem preceptorum et donorum indicat celestium: et 
quia nemo infimis adhuc desideriis inhzrens, vel divinis 
obtemperare mandatis, vel supernis possit dignus ex- 
istere donis, sed hic in majoris signum perfectionis om- 
nes qui accipiebant spiritum, in ccenaculo erant positi; 
illic ad designanda infirmorum corda auditorum, popu- 
lus quidem omnis infra montem stabat, at pauci seni- 

orum montis partem conscenderant. Solus autum Moy- 
ses in ipsum ejus verticem, ubi in igne et caligine divina 
majestas preefulgebat, ascendit: quia, nimirum, altiora 
et intima legis arcana perfectiores solum capere et ser- 
vare noverunt, populus vero carnalis liter superficie 
contentus, quasi exterius et infra positus verbi ccelestis 
astabant auditui: at nunc data latius gratia sancti spi- 
ritus, ad intelligenda sublimius simul et implenda per- 
fectius sancti Evangelii dicta, fidelium corda sublevan- 
tur. Ibi inter flammas ignium et micantia fulgura, fragor 
quoque tonitruorum, et clangor sonabat buccine: hic 
cum ignearum visione linguarum sonitus pariter de ccelo 
tanquam spiritus vehementis advenit. Sed cum in utra- 
que datione, et legis videlicet et gratiz, foris audiretur 
sonitus, hic tamen ampliori miraculo cum auditu sonitus 
adfuit virtus doni ccelestis, que intus sine sonitu disci- 
pulorum corda doceret. Ibi auditis legalibus edictis, 
respondet omnis populus una voce, dicentes [Exo. 19. 
et 24.|: Omnia verba que locutus est Dominus, et au- 
diemus et faciemus. Hic accepta illustratione spiritus 
nascentis ecclesize, coetus omnium nationum linguis Dei 
magnalia loquebatur, certe utique discretionis gratia: 
quia legis observatio uni tantum genti Judzz data sit, 
verbum vero evangelii cunctis per orbem gentibus prz- 
dicandum, cunctorum linguis populorum Christiane 
fidei essent preeconia dicenda, impleta prophetia que 
dicit [Psal. 112.]: A solis ortu usque ad occasum lau- 
dabile nomen Domini, excelsus super omnes gentes Do- 
minus. Sed et hoc quod in venerationem acceptz legis 
omnibus annis sacrificium novum Domino die Pente- 
costes offerri jussum est, in nostra quoque festivitate 
spiritualiter agi ex accepte gratiz tempore nunquam 
desiit. Novum quippe in ea sacrificium offert ecclesia, 
cum sabbato incipientis sancte Pentecostes, novum 
adoptionis populum per baptisma Domino consecrat 
ritu vere decentissimo, sicut et supra monuimus, ut non 

solum populis Christianis veteris facti memoria innove- 
tur, sed et in novam renatorum sobolem, nova paracleti 
a patre missio celebretur. Novum in ea sacrificium 
Domino ipsi quoque Apostoli, mox accepto dono spi- 
ritus obtulerunt, cum evangelizantes his qui convene- 
rant, plurimos converterunt ad fidem, et hos fonte bap- 
tismatis renatos, ac spiritus gratia sanctificatos vivas 
utique novi testamenti primitias ad communionem Do- 
minici altaris obtulerunt. Bene autem duo panes pri- 
mitiarum de novis frugibus jubebantur offerri, quia ni- 
mirum ecclesia de utroque populo, Judeorum scilicet 
et gentium colligit, quos in novam sui redemptoris fa- 
miliam consecret. Inter hxc vero solerter intuendum 
est, quod non sine magno mysterio quinquagenarius 
numerus in datione vel legis, vel gratize observatus est. 
Nam quinquagesima die Paschz, et illa in monte populo 
data, et hzec discipulis in coenaculo missa est. Sed hoc 
nimirum numero perpetuitas future quietis ostenditur, 
in quo recte vel legis decalogus mandatur, vel spiritus 
sancti gratia datur hominibus, ut aperte monstraretur, 
quia quicunque divine legis jussa juvante spiritus gratia 
perficiunt, ad veram profecto requiem tendunt. Quia 
enim quinquagesimus annus in lege Jubilseus, id est, 
dimittens sive mutatus appellari jussus est, in quo po- 
pulus ab omni operatione quiesceret, omnium debita 
laxarentur, servi liberi redirent, annus ipse majoribus 
solenniis ac laudibus divinis eminentior ceteris existe- 
ret, merito per hunc numerum illa summe pacis tran- 
quillitas indicatur: quando, sicut Apostolus ait [1 Cor. 
15.], Canente novissima tuba mortui resurgent, et nos 
immutabimur in gloriam: ubi cessantibus hujus seculi 
laboribus et erumnis, dimissis omnium culparum debi- 
tis, in sola divine visionis contemplatione cunctus elec- 
torum populus in eternum gaudebit, impleto illo desi- 
derabili Domini ac salvatoris nostri mandato, Vacate 
et videte, quoniam ego sum Deus. Ad quam profecto 

vacationem et visionem incommutabilis veritatis, quia 
non nisi per observantiam preeceptorum ccelestium ac 
spiritus sancti donum pertingitur, recte et legem deca- 
logi, et eyusdem spiritus gratiam in eo dierum numero 
qui requiem designaret, dari decebat. Neque hoc pre- 
tereundum, quod ideo numerus quinquagenarius signi- 
ficationi interne quietis aptatur, quia ex septem septi- 
manis et monade perficitur. Sex quippe diebus in lege 
-populus operari, septima quiescere: sex annis arare et 
metere, septimo jussus est cessare: quia et Dominus 
sex diebus mundi ornatum perfecerit, septimo ab opere 
suo cessaverit. Quibus omnibus mystice admonemur, 
quod hi qui in hoc seculo, quod sex etatibus constat, 
bonis operibus pro Domino instant, in sabbatum in fu- 
turo, id est, in requiem a Domino inducuntur eternam. 
Quod autem septem dies vel anni septies ducuntur, 
multiplicem ejusdem requiei abundantiam designant, in 
qua premium illud sublime datur electis, de quo Apo- 
stolus ait [1 Cor. 2.], Quod oculus non vidit, nec auris 
audivit, nec in cor hominis ascendit, que preparavit 
Deus diligentibus se. Cujus preemii cognitionem quia 
in cor hominis, id est, humana adhuc sapientis ascen- 
dere non posse testatur, aperit subsequenter unde hoc 
diligentibus Deum possit ostendi: Nobis autem, inquit, 
revelavit Deus per spiritum suum. Per spiritum ergo 
revelatur preemii magnitudo perennis, quia dum ipse 
corda quee implet appetitu invisibilium inflammat, eadem 
bona invisibilia quam sint preclara, quam terrenis om- 
nibus preeferenda manifestat. Unde bene ejusdem spi- 
ritus gratia septiformis a propheta describitur, quia ni- 
mirum et per ejus inspirationem ad requiem pervenitur, 
et in ejus plena perceptione ac visione requies vera pos- 
sidetur. Porro ipse dies vel annus quinquagesimus, qui 
septem septimanis superest, et majore pree ceeteris erat 
solennitate venerabilis, tempus future resurrectionis in- 
dicat, in quo illa requies qua nunc anime fruuntur elec- 


80 BEDX VENERABILIS 


torum, corporum quoque receptorum gloria cumulabitur. 
Ubi sollicitius intuendum est, fratres mei, quia spiritus 
sanctus non solum in futuro perfectam, sed et in pree- 
senti maximam justis quietem tribuit, cum eorum mentes 
ceelesti igne caritas accendit. Dicit namque Apostolus 
[Rom. 5.]: Spes autem non confundit, quia caritas Dei 
diffusa est in cordibus nostris per spiritum sanctum, qui 
datus est nobis. Et hec est vera, imo hec est sola in 
hac vita requies animarum, divina dilectione repleri, spe 
superne retributionis prospera mundi simul et adversa 
contemnere, terrena a se desideria funditus extirpare, 
concupiscentiis renunciare secularibus, illatis pro Christo 
contumeliis et persecutionibus gaudere, et cum Apostolo 
dicere posse: Et gloriamur in spe gloriz filiorum Dei: 
non solum autem, sed et gloriamur in tribulationibus. 
Nam qui in rerum mundanarum delectationibus, et 
opulentia se requiescere posse confidit, fallitur: etenim 
et creberrimis ejusdem mundi perturbationibus, et ipso 
fine convincitur, quia super arenam fundamentum suze 
quietis posuerit. At quicunque sancto afflati spiritu, 
suavissimum illud Dominice dilectionis jugum super se 
levaverint, atque exemplo illius mites esse et humiles 
corde didicerint, nonnulla etiam in presenti future qui- 
etis imagine fruuntur, dum a conturbatione hominum 
secularium tota mente secreti, vultum sui conditoris 
semper reminisci gaudent, atque ad perfectam ejus con- 
templationem pertingere sitiunt, dicentes sibi cum apo- 
stolo Joanne [1] Joan. 3.] : Scimus quia cum apparuerit, 
similes ei erimus, videbimus enim eum sicuti est. Ad 
cujus premium visionis si pervenire desideramus, opor- 
tet, fratres carissimi, ut hujus Evangelice lectionis per- 
petuo memores, a mundi nos illecebris immunes exhi- 
beamus, quatenus ad percipiendam spiritus sancti gra- 
tiam, quam mundus non potest accipere, digni existere 
valeamus. Diligamus Christum, ejusque mandata que 
habemus incipiendo, servemus perseverando. Fit enim 

Justa mercede, ut illum diligendo diligi amplius merea- 
mur a patre, sed et ipse majorem dilectionis suz gratiam 
preestare dignabitur in futurum. Dat enim nunc dili- 
gendo nos, ut credentes speremus in eum: tunc autem 
ut videamus eum facie ad faciem; manifestabitque se- 
ipsum nobis, hoc est in claritate, quam habuit priusquam 
mundus esset apud patrem, cum quo vivit et regnat 
Deus in unitate spintus sancti, per omnia secula secu- 
lorum, Amen. 


HOMILIA X. 


Luc 5. In illo tempore, cum turbe@ irruerent ad Jesum 
ut audtrent verbum Dei, et ipse stabat secus stagnum 
Genesareth, &c. 


TAGNUM Genesareth idem dicunt esse, 

quod mare Galilee, vel mare Tiberiadis: sed 

mare Galilzeze ab adjacente provincia dictum, 

mare Tiberiadis a proxima civitate, quze olim 
Chennereth vocata, sed ab Herode tetrarcha instaurata, 
in honorem Tiberii Ceesaris Tiberias est appellata. Porro 
Genesas a laci ipsius natura, qua crispantibus aquis de 
seipso sibi excitare auram perhibetur, Greco vocabulo, 
quasi generans sibi auram dicitur. Neque enim in stagni 
morem sternitur aqua, sed frequentibus auris spirantibus 
agitatur, haustu dulcis et ad potandum habilis. Sed He- 
bree linguze consuetudine omnis aquarum congregatio, 
sive dulcis, sive salsa, mare nuncupatur. Qui lacus in- 
terfluente Jordane centum quadraginta stadiis in longi- 
tudinem, et quadraginta extenditur in latitudinem. Quia 
ergo stagnum sive mare przesens seculum designat, Do- 
minus secus mare stat postquam vite labentis mortali- 
tatem devincens in ea, qua passus est carne, stabilitatem 
perpetuz quietis adit, Turbarum conventus ad eum, 

gentium in fide concurrentium: typus est, de quibus 
Esaias: Et fluent, inquit, ad eum omnes gentes, et 
ibunt populi multi, et dicent: Venite et adscendamus 
ad montem Domini. 

Et vidit duas naves stantes secus stagnum.| Due na- 
ves secus stagnum posite circumcisionem et preeputium 
figurant: quas bene Jesus vidisse perhibetur, quia in 
utroque populo novit Dominus qui sunt ejus, eorumque 
cor a fluctibus seculi hujus ad future vite tranquillitatem 
quasi ad soliditatem litoris videndo, hoc est misericordi- 
ter visitando, provehit. 

Piscatores autem descenderant, et lavabant retia.| Pis- 
catores sunt ecclesiz doctores, qui nos rete fidei com- 
prehensos, et de profundo ad lumen elatos quasi pisces 
litori, sic terre viventium advehunt. Quasi enim que- 
dam retia piscantium sunt complexe preedicantium dic- 
tiones, que eos quos ceperint in fide non amittant: unde 
et retia quasi retinentia sunt vocata. Sed hec retia modo 
laxantur, in capturam modo lota plicantur: quia non 
omne tempus est habile doctrinze, sed nunc exerenda 
lingua doctori, nunc suimet cura gerenda. 

Ascendens autem in unam navem, quae erat Simonis, 
rogavit eum ut a terra reduceret pusillum. Et sedens, 
docebat de navicula turbas.| Navis Simonis est ecclesia 
primitiva, de qua Paulus ait (Gala. 2.]: Qui enim ope- 
ratus est Petro in apostolatum circumcisionis, operatus 
est et mihi inter gentes. Bene una dicta, quia multitu- 
dinis credentium erat cor unum et anima una. De qua 
docebat turbas, quia de auctoritate ecclesia docet usque 
hodie gentes. 

Ut cessavit autem loqui, dixit ad Simonem: Due in 
altum, et laxate retia vestra in capturam.] Quod primo 
rogavit Simonem navem a terra reducere pusillum, sig- 
nificat temperate utendum verbo ad turbas, ut nec ter- 
rena eis preecipiantur, nec sic a terrenis in profunda 
sacramentorum recedatur, ut ea penitus non intelligant, 

vel prius in proximis regionibus gentibus pradicandum, 
ut quod dicit item Petro, Duc in altum, et laxate retia 
vestra in capturam, ad remotiores gentes quibus postea 
predicatum est pertineat. 

Et respondens Simon, dixit tlli: Preceptor, per totam 
noctem laborantes, nthil ceptmus, in verbo autem tuo laz- 
abo rete.| Nisi Dominus eedificaverit domum, in vanum 
laborant qui edificant eam: nisi Dominus cor illustra- 
verit auditorum, doctor in nocte laborat: nisi in verbo 
gratiz superne laxata fuerint instrumenta disputatio- 
num, frustra vocis suz predicator jaculum mittit. Quia 
fides populorum non sapientia verbi compositi, sed di- 
vinz vocationis munere provenit. 

Et cum hoc fecissent, concluserunt piscium multitudinem 
coptosam. Rumpebatur autem rete eorum.| Pre multi- 
tudine piscium rete rumpebatur, quia nunc ad confes- 
sionem fidei etiam cum electis reprobi tanti intrant, qui 
ipsam quoque ecclesiam hzresibus scindant. Rumpitur 
autem rete, sed non labitur piscis, quia suos Dominus 
etiam inter persequentium scandala servat. 

Ei annuerunt sociis, gui erant in alia navi, ut venirent 
et adjuvarent eos.| Alia navis, ut preediximus, est eccle- 
sia de gentibus, que et ipsa non sufficiente una navicula 
piscibus impletur electis: quia novit Dominus qui sunt 
ejus, et apud ipsum certus est suorum numerus electo- 
rum. Dumque tot in Judza credituros non invenit, 
quot ad fidem vitamque preedestinatos novit eternam, 
quasi alize navis receptacula piscibus querens suis, corda 
quoque gentium fidei gratia replet. Et bene rupto rete 
socia navis advocatur, quoniam ante Judas proditor, 
ante Simon Magus pisces nequissimi capti sunt: ante 
Ananias et Saphira fidei rete subdole tentabant ingredi : 
ante, ut Joannes testatur, multi discipulorum ejus abie- 
runt retro, et jam non cum illo amplius ambulabant: ac 
deinde Barnabas et Paulus ad gentium sunt apostola- 
tum segregati. 

Et venerunt, et impleverunt ambas naviculas, ita ut 
pene mergerentur.| Harum impletio navium usque in 
finem seculi crescit: sed quod impletz merguntur, hoc 
est, in subversione premuntur (non enim submerse, 
sed tamen sunt periclitatz) Apostolus exponit, dicens ~ 
[2 Tim. 3.]: In novissimis diebus erunt tempora pericu- 
losa, et erunt homines seipsos amantes, &c. Nam mergi 
naves, est homines in seculum, ex quo elati per fidem 
fuerant, morum pravitate relabi. Qualem se et ipse 
Petrus adhuc in infirmitate positus, hoc loco-demonstrat. 
Unde et sequitur : 

Quod cum videret Simon Petrus, procidit ad genua 
Jesu, dicens: Exi a me, quia homo peccator sum, Do- 
mine.| Quia carnales quique in ecclesia regimen spiri- 
tualium, in quibus maxime Christi persona eminet, a se 
quodammodo repellunt. Non enim hoc voce lingue 
dicunt bonis ministris Dei, ut eos a se repellant, sed 
voce morum et actuum suorum suadent a se recedere, 
ne per bonos regantur, et eo vehementius quo deferunt 
eis honorem, et tamen factis suis a se recedere admo- 
nent, ut honorificentiam eorum significaverit. Petrus 
cadens ad pedes Domini: mores autem in eo quod ait, 
Exi a me, Domine, quia peccator homo sum. Quod ta- 
men quia non fecit Dominus (non enim recessit ab eis, 
sed eos subductis navibus ad litus perduxit), significat in 
bonis et spiritualibus viris non esse oportere hanc volun- 
tatem, ut peccatis turbarum commoti, quo quasi securius 
tranqualliusque vivant, minus ecclesiasticum deserant. 

Et ait ad Simonem Jesus: Noli timere.| Confortat 
Dominus timorem carnalium, animosque fragilium con- 
. solando erigit, ne quis vel de suz conscientia culpz tre- 
mens, vel de aliorum innocentia stupens, sanctitatis iter 
formidet aggredi. Quod autem sequitur, 

Ex hoc jam homines eris capiens.| Ad ipsum Petrum 
specialiter pertinet. Exponit enim ei Dominus quid 
heec captura piscium significet, quod videlicet ipse sicut 

nunc per retia pisces, sic aliquando per verba sit captu- 
rus homines: totusque facti hujus ordo quid in ecclesia, 
cujus ipse typum tenet, quotidie geratur ostendat. Quod 
vero subjungitur, 

Et subductis ad terram navibus, relictis omnibus secuts 
sunt eum.] Potest significare finem temporis quo ab 
hujusmodi seculo, qui Christo inheserint, penitus re- 
cessuri sunt. Sciendum est autem hanc eandem non 
esse lectionem, qua Matthzus et Marcus binos de navi- 
culis piscatores, primo Petrum et Andream, deinde filios 
Zebedzi a Domino narrant esse vocatos. Non enim 
eos Lucas nunc a Domino vocatos, sed tantum Petro 
fuisse preedictum, quod homines esset capturus, insi- 
nuat. Quod non ita dictum est, quasi jam pisces nun- 
quam esset capturus: nam et post resurrectionem Do- 
mini legimus eos esse piscatos. Unde datur intelligi, 
eos ad capturam piscium ex more remeasse, ut postea 
fieret, quod Matthzeus et Marcus narrant, quando eos 
binos vocavit. Tunc enim non subductis ad terram na- 
vibus tanquam cura redeundi, sed ita eum secuti sunt, 
tanquam vocantem ac jubentem ut sequerentur. 


HOMILIA XI. 


Mar. vit. Marra. xv. In illo tempore, cum multa 
turba esset cum Jesu, nec haberent quod manducarent, 
convocatis discipulis ait tllis: Misereor super turbam, 
quia ecce jam triduo sustinent me, nec habent quod 
munducent, &€¢. 


N hac lectione consideranda est in uno eo- 
demque redemptore nostro distincta operatio 
divinitatis et humanitatis: atque error Euty- 
chetis, qui unam tantum in Christo opera- 

tionem dogmatizare preesumit, procul a Christianis fini- 
bus expellendus. Quis enim non videat hoc, quod su- 
per turbam miseretur Dominus, ne vel inedia vel viz 
longioris labore deficiat, affectum esse et compassionem 
humane fragilitatis? Quod vero de septem panibus, et 
pisciculis paucis quatuor hominum millia saturavit, di- 
vinee opus esse virtutis? Mystice autem hoc miraculo 
designatur, quod viam seculi preesentis aliter incolumes 
transire nequimus, nisi nos gratia redemptoris nostri ali- 
mento verbi sui reficiat. Hoc vero typice inter hanc 
refectionem et illam quinque panum ac duorum piscium 
distat, quod ibi litera veteris instrumenti spirituali gra- 
tia plena esse signata est: hic autem novi veritas ac 
gratia testamenti fidelibus ministranda monstrata est. 
Sane utraque refectio in monte celebrata est, ut aliorum 
Evangelistarum narratio declarat: quia utriusque scrip- 
tura testamenti recte intellecta altitudinem nobis cceles- 
tium et preeceptorum mandat et preemiorum: utraque 
altitudinem Christi, qui est mons domus Domini, in ver- 
tice montium consona voce predicat. Qui enim edifi- 
catam super se civitatem sive domum Domini, id est, 
ecclesiam in altum bonorum extollit operum, et cunctis 
manifestam gentibus exhibet, ipse hanc ab infimis de- 
lectationibus abstractam pane cceli reficit, atque ad ap- 
petitum superne suavitatis dato pignore cibi spiritualis 
accendit. 

Misereor, inquit, super turbam: quia ecce jam triduo 
sustinent me, nec habent quod manducent. Et si dimi- 
sero eos jejunos in domum suam, deficient in via.| Quare 
triduo turba Dominum sustinuerit, Matthzus exponit 
plenius, qui ait [Matth. 15.]: Et ascendens in montem, 
sedebat ibi. Et accesserunt ad eum turbz multe, ha- 
bentes secum mutos, czcos, claudos, debiles, et alios 
multos, et projecerunt eos ad pedes ejus, et curavit cos. 
Turba ergo triduo Dominum propter sanationem infir- 
morum suorum sustinet, cum electi quinque fide sanct- 

trinitatis lucidi Domino pro suis suorumque peccatis, 
anime videlicet languoribus, perseveranti instantia sup- 
plicant. Item turba triduo Dominum sustinet, quando 
multitudo fidelium peccata que perpetravit, per poeni- 
tentiam declinans ad Dominum se in opere, in locu- 
tione, atque in cogitatione convertit. Quos dimittere 
jejunos in domum suam Dominus non vult, ne deficiant 
in via: quia videlicet conversi peccatores -in przesentis 
vitze via deficiunt, si in sua conscientia sine doctrinz 
sanctz pabulo dimittantur. Ne ergo lassentur in hujus 
peregrinationis itinere, pascendi sunt sacra admonitione. 
Valde autem pensanda est pia sententia, quie processit 
ex ore veritatis, qua dicitur : 

Quidam enim ex eis de longe venerunt.| Est enim qui 
nihil fraudis et nihil carnalis corruptionis expertus ad 
omnipotentis Dei servitium festinavit. Iste de longin- 
quo non venit, quia per incorruptionem et innocentiam 
proximus fuit. Alius nulla impudicitia, nullis flagitus 
inquinatus, solum autem conjugium expertus ad mini- 
sterium spirituale conversus est. Neque iste venit e 
longinquo, quia usus conjunctione concessa per illicita 
non erravit. Alii vero post carnis flagitia, alii post falsa 
testimonia, alii post facta furta, alii post illatas injurias 
et violentias, alii post perpetrata homicidia ad pceniten- 
tiam redeunt, atque ad omnipotentis Dei servitium con- 
vertuntur: hi videlicet ad Dominum de longinquo ve- 
niunt. Quanto enim quisque plus in pravo opere erra- 
vit, tanto ab omnipotente Domino longius recessit. 
Dantur ergo alimenta eis etiam qui de longinquo veni- 
unt, quia conversis peccatoribus doctrine sanctz cibi 
preebendi sunt, ut in Deum vires reparent, quas in fla- 
gitiis amiserunt. Item Judzi quicunque in Christo cre- 
diderunt, de prope ad illum venerunt, quia legis et pro- 
phetarum erant literis edocti de illo. Credentes vero 
ex gentibus de longe utique venerunt ad Christum, quia 

nullis paginarum sanctarum monumentis de ejus erant 
fide preemoniti. 

Et interrogavit eos: Quot panes habetis? Qui dize- 
runt, Septem.| Bene septem panes in mysterio novi tes- 
tamenti ponuntur, in quo septiformis gratia spiritus 
sancti plenius fidelibus cunctis et credenda revelatur et 
credita datur. Neque hordeacei fuisse produntur, sicut 
Hli quinque de quibus sunt quinque hominum muillia sa- 
tiata: ne iterum sicut in lege vitale animz alimentum 
corporalibus sacramentis obtegeretur. Hordei enim me- 
dulla tenacissima palea tegitur. 

Et precepit turbe discumbere super terram.| Supra 
in refectione quinque panum turba super foenum viride 
discumbebat, nunc ubi septem panibus reficienda est, 
supra terram discumbere precipitur: quia per scriptu- 
ram legis carnis desideria calcare et comprimere jube- 
mur. Omnis enim caro foenum, et omnis gloria ejus 
tanquam flos foeni. In novo autem testamento ipsam 
quoque terram, ac facultates temporales derelinquere 
precipimur. Vel certe quia mons in quo turba Domi- 
nicis panibus reficiebatur, altitudinem, ut supra dixi- 
mus, redemptoris nostri significat, ibi super foenum, 
hic super terram reficitur. Ibi enim celsitudo Christi 
propter carnales homines, et Hierusalem terrenam car- 
nali spe et desiderio tegitur: hic autem remota omni 
cupiditate carnali convivas novi testamenti spei perma- 
nentis firmamentum tanquam ipsius montis soliditas 
nullo foeno interposito, continebat. 

Et accipiens septem panes, gratias agens, fregit, et da- 
bat discipulis suis ut apponerent, et apposuerunt turbe.} 
Dominus accipiens panes dabat discipulis, ut ipsi ac- 
ceptos turbz apponerent: quia spiritualis dona scientiz 
tribuens Apostolis, per eorum ministerium voluit eccle- 
siz sue per orbem vite cibaria distribui. Quod autem 
fregit panes quos discipulis daret, apertionem designat 

sacramentorum, quibus ad perpetuam salutem nutrien- 
dus erat mundus, Cum enim ait ipse Dominus [Lucz 
10.], Et nemo novit filium, nisi pater: neque patrem 
quis novit, nisi filius, et cui voluerit filius revelare, quid 
nisi panem vite nobis per se aperiendum demonstravit, 
ad cujus interiora cernenda per nos ipsos penetrare ne- 
quivimus? Cui contra propheta miserabilem quorun- 
dam famem deplorans, aiebat (Thre. 4.]: Parvuli petie- 
runt panem, nec erat qui frangeret eis. Quod est aliis 
verbis dicere: Indocti quzesierunt pabulum verbi Dei, 
quo ad virtutem bone operationis conyalescerent refici, 
nec erat, magistris deficientibus, qui eis scripturarum 
arcana patefaceret, eosque ad viam veritatis institueret. 
Acceptis autem ad frangendum panibus Dominus gra- 
tias agit, ut et ipse quantum de salute generis humani 
congaudeat, ostendat, et nos ad agendas semper Deo 
gratias informet, cum vel terreno pane carnem, vel ani- 
mam ccelesti superna gratia largiente reficimus. 

Et hubebant pisciculos paucos, et ipsos benedixit, et 
jussit apponi.| Si in panibus septem scriptura novi tes- 
tamenti designatur, in cujus lectione per gratiam sancti 
spiritus internas mentium epulas invenimus, quid in 
pisciculis quos benedicens pariter Dominus turbz jus- 
sit apponi, nisi sanctos accipimus illius temporis, quo 
eadem est condita scriptura, vel quorum ipsa scriptura 
fidem, vitam et passiones continet? Qui de turbulentis 
hujus seculi fluctibus erepti, ac divina benedictione con- 
secrati, refectionem nobis internam, ne in hujus mundi 
transeuntis excursu deficiamus, exemplo suz vel vite 
preebuere vel mortis. 

Et manducaverunt, et saturati sunt.| Manducant de 
panibus Domini ac piscibus, et saturantur, qui audien- 
tes verbum Deli, et exempla intuentes ad profectum vite 
correctionis per hz excitari atque assurgere festinant. 
Quibus apte congruit illud Psalmiste [Psalm. 21.], 

Edent pauperes, et saturabuntur, et laudabunt Domi- 
num, qui requirent eum, vivent corda eorum in secu- 
lum seculi. Quod est aperte dicere: Audient humiles 
verbum Dei, et facient, et ad laudem non suam, sed 
superni largitoris cuncta, que bene egerint referent. 
Unde merito ad vitam interioris hominis eternam, ut- 
pote pane vite saturati pervenient. Cui contra tardis 
auditoribus per prophetam exprobratur [Aggei 1.]: 
Manducastis, et non estis saturati. Manducant nam- 
que, et non saturantur, qui panem verbi Dei audiendo 
degustant, sed non faciendo que audiunt, nihil ex his 
internze dulcedinis, quo cor ipsorum confirmetur, in ven- 
trem memoriz recipiunt. 

Et sustulerunt quod superaverat de fragmentis septem 
sportas.| Quod turbis saturatis superat, Apostoli sustol- 
lunt, et septem sportas implent, quia sunt altiora per- 
fectionis preecepta vel potius exhortamenta et consilia, 
quze generalis fidelium multitudo nequit servando et 
implendo attingere. Quorum executio illos proprie re- 
spicit, qui majore sancti spiritus gratia pleni generalem 
populorum Dei conversationem mentis atque operis sub- 
limitate transcendunt, qualibus dicitur [Matth. 19.]: 
Si vis perfectus esse, vade, et vende omnia quz habes, et 
cetera. Unde bene sportz, quibus Dominicorum sunt 
condita fragmenta ciborum, propter septiformem spiri- 
tus gratiam septem fuisse memorantur. Nam quia 
sporte junco et palmarum foliis solent contexi, merito 
in sanctorum significatione ponuntur. Juncus quippe 
super aquas nasci consuevit, palma vero victricem ornat 
manum. Et junceis vasis recte comparantur electi, cum 
radicem cordis ne forte ab amore eternitatis arescat, in 
ipso vitze fonte collocant. Assimilantur et eis que de 
palmarum sunt foliis contexta, cum indefectivam eternz 
retributionis memoriam puro in corde retinent. Et bene 
turba, quamvis reliquias Dominici prandii non caperet, 

manducasse tamen et saturata esse narratur: quia sunt 
nonnulli qui etsi omnia sua relinquere nequeunt, neque 
explere hoc quod de virginibus dicitur, Qui potest ca- 
pere capiat, czeteraque hujusmodi: tamen esurientes et 
sitientes justitiam saturantur, cum audiendo mandata 
legis Dei ad vitam perveniunt eternam. 

Erant autem qui manducaverunt quasi quatuor millia, 
et dimisit eos.| Bene quatuor millia, ut ipso etiam nu- 
mero doceret Evangelicis se pastos esse cibariis, et sta- 
tim ascendens navem cum discipulis suis, venit in partes 
Dalmanutha. Pro hoc in Mattheo legimus: Et dimissa 
turba, ascendit in naviculam et venit in fines Magdela. 
Non autem dubitandum est eundem locum esse sub 
utroque nomine: nam plerique codices non habent etiam 
secundum Marcum nisi Magedan. 


HOMILIA XII. 


Luca x. Marr. xv. In illo tempore dixit Jesus dis- 
cipulis suis: Beati oculi, qui vident que vos videtis, 
&c. 


ON oculi scribarum et phariszeorum, qui cor- 

pus tantum Domini videre, sed illi beati ocu- 

li, qui ejus possunt cognoscere sacramenta, 

de quibus dicitur [Luce 10.]: Et revelasti 
ea parvulis. Beati oculi parvulorum, quibus et se et 
patrem filius revelare dignatur. 

Dico enim vobis, quod multi prophete et reges volue- 
runt videre que vos videtis, et non viderunt: et audire 
que auditis, et non audierunt.| Abraham exultavit ut 
videret diem Christi, et vidit et gavisus est: Esaias quo- 
que et Micheas et multi alii prophetz viderunt gloriam 
Domini, que et propterea videntes sunt annellati. Se: 

hi omnes a longe aspicientes et salutantes, per specu- 
lum, et in zenigmate viderunt. Apostoli autem in pre- 
sentia habentes Dominum, convescentesque ei, et quze- 
cunque voluissent interrogando discentes, nequaquam 
per angelos, aut varias visionum species opus habebant 
doceri. Quos vero Lucas multos prophetas et reges di- 
cit, Matthzeus apertius prophetas et justos appellat. 
Ipsi enim sunt reges magni, quia tentationum suarum 
motibus non consentiendo succumbere, sed regendo 
preesse noverunt. 

Et ecce quidam legis peritus surrexit tentans eum, et 
dicens: Magister, quid faciendo vitam eternam posside- 
bo?| Legis peritus qui de vita eterna Dominum ten- 
tans interrogat, occasionem ut reor tentandi de ipsis 
Domini sermonibus sumpsit, ubi ait [Lucz 10.]: Gau- 
dete autem quod nomina vestra scripta sunt in ccelis. 
Sed ipsa sua tentatione declarat, quam vera sit illa Do- 
mini confessio qua patri loquitur: Quod abscondisti heec 
a sapientibus et prudentibus, et revelasti ea parvulis. 

At ille dixit ad eum: In lege quid scriptum est ? quo- 
modo legis? Ille respondens, dixit: Diliges Dominum 
Deum tuum ex toto corde tuo, et ex tota anima tua, et 
ex omnibus viribus tuis, et ex omni mente tua, et proxi- 
mum tuum sicut teipsum.| Dum legis perito respondet, 
perfectum nobis Salvator iter vite ccelestis ostendit : 
cui primo de dilectione Dei et proximi legis scripta pro- 
ponenti, dicit : 

Recte respondisti: hoc fac, et vives.) Deinde post in- 
ductam parabolam respondenti illum fuisse proximum 
vulnerato, qui fecit misericordiam in illum, adjicit: 
Vade, et tu fac similiter: id est, tali misericordiz studio 
proximum tuum necesse habentem, diligere et susten- 
tare memento: apertissime declarans, solam esse dilec- 
tionem misericordiam, et ipsam non verbo tenus ostenta- 
tam, sed operis executione probatam, que perpetuam 
ducat ad vitam. 

Tile autem volens justificare setpsum, dixit ad Jesum: 
El quis est meus proximus ?| Quanta inanis gloriz de- 
mentia: legis peritus ob vulgi favorem captandum, quo 
sapienter respondisse jactaretur, primum se legis fatetur 
ignorare mandatum, vere juxta Salvatoris sententiam, 
sapiens et prudens in lege: sed quia non humiliari cum 
parvulis Christi, sed seipsum justificare desiderat, beatos 
oculos columbarum innocentiz lacte lotarum, quibus 
Christi arcana videre posset, accipere recusans. Cui 
profecto Dominus ita responsum temperavit suum, ut 
omnem qui misericordiam faceret, cuilibet proximum 
doceret: et tamen hec eadem parabola specialiter ipsum 
Dei filium, qui nobis per humanitatem proximus fieri 
dignatus est, designaret. Neque enim ita proximum, 
quem sicut nos diligere jubemur, super Christo inter- 
pretari debemus, ut moralia mutue fraternitatis insti- 
tuta sub allegoriz regulis extenuare, et auferre co- 
nemur. 

Suspiciens autem Jesus, dixit: Homo quidam ab Hie- 
rosolymts descendebat in Hiericho.| Homo iste Adam 
intelligitur in genere humano: Hierusalem, civitas pacis 
illa coelestis, a cujus beatitudine lapsus in hanc mor- 
talem miseramque vitam devenit: quam bene Hiericho, 
quze luna interpretatur, significat, variis videlicet defec- 
tuum laboribus erroribusque semper incertam. 

Et incidit in latrones.| Latrones diabolum et angelos 
ejus intellige, in quos quia descendebat, incidit; nam 
nisi prius intus intumesceret, foris tentatus tam facile 
non caderet. Vera est enim satis sententia, que dicit 
[Proverb. 16.]: Ante ruinam enim exaltatur cor. 

Qui etiam despoliaverunt eum.) Gloria videlicet im- 
mortalitatis et innocentiz veste privarunt. Hec est 
enim prima stola, qua juxta aliam parabolam luxuriosus 
fillus per poenitentiam rediens ornatur, et qua proto- 
plasti amissa cognoverunt esse se nudos, tunicasque 
pelliceas naturze mortalis induti sunt. 


94 BEDZ VENERABILIS 


Et plagis impositis, abierunt semivivo relicto.| Plage 
peccata sunt, quibus nature humane integritatem vio- 
lando, seminarium quoddam, ut ita dicam, angendz 
mortis fessis indidere visceribus. Abierunt autem non 
ab insidiis aliquatenus cessando, sed earundem insidi- 
arum fraudes occultando. Semivivum reliquerunt, quia 
beatitudinem vite immortalis exuere, sed non sensum 
rationis abolere valuerunt. Ex qua enim parte sapere 
et cognoscere Deum potest, vivus est homo: ex qua 
vero peccatis. contabescit, et miseria deficit, mortuus 
idem lethiferoque est vulnere foedatus. 

Accidit autem ut sacerdos quidam descenderet eadem 
via, et viso illo preterivit. Stmiliter et Levita, cum esset 
secus locum et videret eum, transiit.| Sacerdos et Levita 
qui viso saucio transierunt, sacerdotium et ministerium 
veteris testamenti est, ubi per legis decreta mundi lan- 
guentis vulnera monstrari tantum, non autem curari 
poterant: quia impossibile erat, ut Apostolus ait [Heb. 
10.], sanguine vitulorum et agnorum et hircorum au- 
ferri peccata. 

Samaritanus autem quidam iter faciens, venit secus 
eum: et videns eum, misericordia motus est.| Samari- 
tanus qui interpretatur custos, Dominum significat, cui 
rectissime propheta, ne hos latrones posset incurrere, 
supplicat : Custodi me, inquiens, a laqueo quem statu- 
erunt mihi, et a scandalis operantium iniquitatem. Qui 
propter nos homines, et propter nostram salutem de- 
scendens de ceelo, vite presentis iter arripuit, et venit 
secus eum qui vulneribus tabescebat inflictis: id est, in 
similitudinem hominum factus, et habitu inventus ut 
homo, compassionis nostre susceptione finitimus, et 
misericordiz factus est collatione vicinus. 

Et appropians alligavit vulnera ejus, infundens oleum 
et vinum.| Peccata que in hominibus invenit, redar- 
guendo cohibuit, spem veniz pcenitentibus, terrorem 
poenz peccantibus incutiens. Alligat enim vulnera, 


HOMILIE. 95 


dum precipit, Poenitentiam agite: infundit oleum, dum 
addit, Appropinquabit enim regnum celorum: infundit 
et vinum, dum dicit, Omnis arbor quz non facit fruc- 
tum bonum excidetur, et in ignem mittetur. 

Et imponens tllum in jumentum suum, duxit in stabulum, 
et curam ejus egit.| Jumentum ejus est caro, in qua ad 
nos venire dignatus est: in quo saucium imposuit, quia 
peccata nostra ipse portavit in corpore suo super lignum: 
et juxta aliam parabolam inventam que erraverat ovem, 
humeris suis impositam reportavit ad gregem. Itaque 
imponi jumento, est in ipsam incarnationem Christi 
credere, ejusque mysteriis initiari, simul et ab hostium 
incursione tutari. Stabulum autem est ecclesia presens, 
ubi reficiuntur viatores, de peregrinatione hac in eter- 
nam patriam redeuntes. Et bene jumento impositum 
duxit in stabulum, quia nemo nisi baptizatus, nisi cor- 
pori Christi adunatus ecclesiam intrabit. 

Et altera die protulit duos denarios, et dedtt stabu- 
lario, et ait: Curam illius habe.| Altera dies est post 
Domini resurrectionem. Nam et ante quidem per Evan- 
gelii sui gratiam illuminaverat his qui in tenebris et in 
umbra mortis sedebant, sed potior resurrectione cele- 
brata perpetuz lucis splendor effulsit. Duo denaru 
sunt duo testamenta, in quibus eterni regis nomen et 
imago continetur. Finis enim legis Christus. Qui 
altera die prolati dantur stabulario, quia tunc aperuit 
illis sensum, ut intelligerent scripturas. Altera die sta- 
bularius denarios, quorum pretio vulneratum curaret, 
accepit: quia spiritus sanctus adveniens docuit Aposto- 
los omnem veritatem, qua gentibus erudiendis instare, 
atque Evangelium preedicare sufficerent. 

Et quodcunque supereroyaveris, ego cum rediero red- 
dam tibi.] Supererogat stabularius quod in duobus de- 
narils non accepit, cum dicit Apostolus [1 Cor. 7.]: De 
virginibus autem preceptum Domini non habeo, con- 
silium autem do. Itemque [1 Cor. 9.]: Et Dominus 

ordinavit his qui Evangelium annunciant, de Evangelio 
vivere: sed non usi sumus hac potestate, ne quem 
virum gravaremus. Cui rediens quod promiserat de- 
bitor reddet, quia veniens in judicio Dominus dicit 
[Matth. 25.]: Quia super pauca fuisti fidelis, super 
multa te constituam. Intra in gaudium Domini tui. 

Quis horum trium videtur tibt proximus fuisse tlli, qui 
incidit in latrones? At ille dixit: Qui fecit misericor- 
diam in illum.| Juxta literam manifesta est Domini sen- 
tentia, nullum nobis amplius eo qui misereatur esse 
proximum, si Hierosolymite civi non sacerdos, non 
Levita ex eadem gente, imo in eadem urbe nati et 
nutriti, sed exteree gentis accola, quia magis misertus 
est, factus est proximus. Sacratiore autem intellectu, 
quoniam nemo magis proximus quam qui vulnera nostra 
curavit, diligamus eum, quasi Dominum Deum nostrum : 
diligamus quasi proximum: nihil enim tam proximum, 
quam caput membris: diligamus etiam eum qui imi- 
tator est Christi. Hoc est enim quod sequitur. 

Et ait illi Jesus: Vade et tu fac similiter.|] Id est, ut 
vere te proximum sicut teipsum diligere manifestes, 
quicquid vales in ejus vel corporali vel spirituali neces- 
sitate sublevanda devotus operare. 


HOMILIA XIII. 


Luc xvi. In illo tempore, dum iret Jesus in Hierusa- 
lem, transibat per mediam Samariam. Et cum ingre- 
deretur quoddam castellum, occurrerunt ei decem viri 


leprost, &c. 


EPROSI non absurde intelligi possunt, qui 
scientiam vere fidei non habentes varias 
doctrinas profitentur erroris. Non enim vel 
abscondunt imperitiam suam, sed pro summa 

peritia proferunt in lucem, et jactantiam sermonis osten- 
tant. Nulla porro falsa doctrina est, que non aliqua 
vera intermisceat. Vera ergo falsis inordinate permixta, 
in una disputatione vel narratione hominis, tanquam in 
unius corporis colore apparentia, significant lepram tan- 
" quam veris falsisque colorum locis humana corpora va- 
riantem atque maculantem. Hi autem tam vitandi sunt 
ecclesiz, ut si fier1 potest longius remoti, magno cla- 
more Christum interpellent. Unde et apte subjun- 
gitur : 

Quit steterunt a longe et levaverunt vocem, dicentes : 
Jesu preceptor, miserere nosiri.| Et bene ut salventur, 
Jesum preeceptorem nominant. Quia enim in ejus ver- 
bis se errasse significant, hunc salvandi humiliter pre- 
ceptorem vocant: cumque ad cognitionem preceptoris 
redeunt, mox ad formam salutis recurrunt. Nam se- 
quitur : 

Quos ut vidtt, dixit: Ite, ostendite vos sacerdotibus. 
Et factum est, dum irent mundati sunt.| Nullum Do- 
minus eorum, quibus hc corporalia beneficia prestitit, 
Invenitur misisse ad sacerdotes nisi leprosos: quia vi- 
delicet sacerdotium Judzorum figura erat futuri sacer- 
doti regalis, quod est in ecclesia, quo consecrantur 
omnes pertinentes ad corpus Christi summi et veri prin- 
cipis sacerdotum. Et quisquis vel heretica pravitate, 
vel superstitione gentili, vel Judaica perfidia, vel etiam 
schismate fraterno, quasi vario colore per Domini gra- 
tiam caruerit, necesse est ad ecclesiam veniat, colorem- 
que fidei verum quem acceperit, ostendat. Czetera vero 
vitia tanquam valetudinis et quasi membrorum anime 
atque sensuum, per seipsum interius in conscientia et 
intellectu Dominus sanat et corrigit. Denique et Pau- 
lus, voce Domini audita [Actu. 9.], Quid me perseque- 
ris? Et ego sum Jesus quem tu persequeris, ad Ana- 
niam tamen missus est, ut illo sacerdotio quod in ecclesia 
constitutum est, sacramentum doctrine et fidei perci- 

peret, et verus ejus approbaretur color: non quia non 
potest per seipsum Dominus omnia facere (nam quis 
alius hec facit etiam in ecclesia?), sed ut ipsa societas 
congregatorum fidelium approbando in invicem atque 
communicando vere fidei doctrinam, in omnibus que 
- dicuntur verbis vel signantur sacramentis, tanquam 
unam speciem veri coloris obducat. Cornelius etiam 
cum et eleemosyne ejus accepte, et preces ejus audit 
illi ab angelo nunciarentur, propter doctrine tamen 
sacramentorumque unitatem ad Petrum jubetur mittere, 
tanquam illi et suis diceretur, Ite, ostendite vos sacer- 
dotibus, nam et cum irent, mundati sunt. Jam enim ad 
eos venerat Petrus, sed tamen ipsi nondum accepto 
baptismatis sacramento, nondum spiritualiter ad sacer- 
dotes pervenerant, et tamen infusione spiritus sancti, et 
admiratione linguarum eorum mundatio declarata est. 

Unus autem ex tllis, ut vidit quia mundatus est, re- 

gressus est cum magna voce magnificans Deum, et cecidtt 
in faciem ante pedes ejus, gratias agens.| Unus iste qui 
magnificans Deum regressus est, unius ecclesiz devotam 
Christo humilitatem significat: qui bene cadens ante 
pedes Domini gratias egit. Ille enim vere Deo gratias 
agit, qui repressis presumptionis sue cogitationibus, 
‘quam in semetipso infirmus sit humiliter videt, qui ni- 
hil sibi virtutis tribuit, quia bona quz agit esse de 
misericordia conditoris agnoscit. Unde et recte sub- 
jungitur : 

Et hic erat Samaritanus.| Samaritanus quippe inter- 
pretatur custos. Quo nomine ille populus aptissime 
significatur, qui gratias agendo ei a quo accepit, tribuit 
omne quod accepit, quodammodo cantans illud de 
psalmo [Psalm. 58.]: Fortitudinem meam ad te custo- 
diam, quia tu Deus susceptor meus es, Deus meus 
misericordia ejus prevenict me. Cadit autem in faciem, 
quia ex malis quz se perpetrasse meminit, erubescit: ibi 
enim cadit homo ubi confunditur. Unde et Paulus que" 

quibusdam in facie jacentibus dicebat [Rom. 6.]: Quem 
ergo fructum habuistis tunc in illis, in quibus nunc eru- 
bescitis ? At contra de ascensore equi, id est, de eo qui 
in hujus mundi gloria elatus est, dicitur: Ut cadat 
ascensor ejus retro. Rursumque de persecutoribus Do- 
mini scriptum est [Joan. 18.]: Abierunt retrorsum, et 
ceciderunt in terram. Quid est hoc, quod electi in fa- 
ciem, et reprobi retrorsum cadunt, nisi quod omnis qui 
post se cadit, ibi procul dubio cadit ubi non videt: qui 
vero ante se ceciderit, ibi cecidit ubi videt? Iniqui ergo 
quia in invisibilibus cadunt, post se cadere dicuntur, 
quia ibi corruunt ubi, quid eos tunc sequatur, modo vi- 
dere non possunt. Justi vero quia istis visibilibus se- 
metipsos sponte dejiciunt, ut in invisibilibus erigantur, 
quasi in faciem cadunt, quia timore compuncti videntes 
humiliantur. 

Respondens autem Jesus dixit : Nonne decem mundati 
sunt, ef novem ubi sunt ?| Unum si addatur ad novem, 
queedam effigies unitatis impletur: quo fit tanta com- 
plexio, ut ultra non progrediatur numerus, nisi rursus 
ad unum redeatur, et hec per infinitatem numeri regula 
custodiatur. Novem itaque indigent uno, ut quadam 
unitatis forma coagulentur, et decem sint: unum autem 
non eis indiget, ut custodiat unitatem. Quamobrem ut 
unus ille qui gratias egit, unice ecclesie significatione 
approbatus atque laudatus est, ita illi novem qui gratias 
non egerunt reprobi effecti, a consortio unitatis exclusi 
sunt. Ideoque tales in novenario numero tanquam im- 
perfecti remanebunt. Et merito eos Salvator quasi ig- 
notos ubi sunt inquirit: scire enim Deum eligere, nescire 
reprobare est. 

Non est tnventus qui rediret, et daret gloriam Deo, 
nisi hic altenigena.| Secundum corpus quidem facile est 
videre, posse hominem non habere lepram, et tamen 
animi esse non boni: secundum significationem autem 
hujus miracul, conturbat considerantem, quomodo mun- 

dus dici possit ingratus. Sed jam facile est etiam illud 
videre, fieri posse ut quisque in ecclesiz societate doc- 
trinam integram veramque assequatur, et omnia secun- 
dum catholicee ecclesiz regulam disserat, distinguat a 
creatore creaturam, eaque manifestetur varietate menda- 
ciorum tanquam lepra caruisse, et tamen ingratus sit 
Deo et Domino mundatori suo: quia elatus superbia 
gratiarum agendarum pia humilitate non sternitur, simi- 
lisque efficitur eis, de quibus dicit Apostolus [Rom. 1.] : 
Qui cum cognovissent Deum, non ut Deum magnifica- 
verunt, aut gratias egerunt. Quod enim dicit eos Deum 
cognovisse, ostendit quidem a lepra fuisse mundatos, sed 
tamen statim accusat ingratos. 

Ei att illi: Surge, vade, quia fides tua te salvum fecit.| 
Qui devotus ante Dominum cecidit, surgere et ire pre- 
cipitur : quia qui infirmitatem suam subtiliter cognoscens 
humiliter jacet, per divini verbi consolationem surgere 
ad fortiora opera, et crescentibus quotidie meritis ad per- 
fectiora passim proficere jubetur. Si autem fides salyum 
fecit eum quem ad agendas Salvatori et emundatori suo 
gratias inclinavit, ergo perfidia perdidit eos, qui de ac- 
ceptis beneficiis Deo gloriam dare neglexerunt. Qua- 
propter et hec lectio superiori ea ratione conjungitur, 
quod ibi fidem per humilitatem augeri debere parabola 
data decernitur: hic autem manifestius ipsis rebus 
ostenditur, non fidei tantum agnitam rationem, sed ex- 
ecutam manifestamque fidel operationem esse, que sal- 
vum faciat credentem, detque gloriam patri qui est in 
ceelis, qui vivit et regnat Deus, Amen. 

HOMILIA XIV. 


Luce vu. In tllo tempore, ibat Jesus in civitatem que 
vocatur Naim, et ibant cum illo discipuli ejus, et turba 


copiosa, &€c. 


AIM civitas est Galilee in secundo milliario 
Tabor montis contra meridiem juxta Endor, 
qui est vicus grandis in quarto milliario ejus- 
dem montis ad meridiem. 

Et thant cum illo discipuli ejus, et turba copiosa. Cum 
autem appropinqguaret porte civitatis, ecce defunctus ef- 
Serebatur filius unicus matris sue.| Defunctus hic qui 
extra portam civitatis multis est intuentibus elatus, sig- 
nificat hominem lethali criminum funere soporatum, 
eandemque insuper anime mortem non cordis adhuc 
cubili tegentem, sed ad multorum notitiam per locutio- 
nis operisve indicium quasi per suze civitatis ostia pro- 
palantem. Qui bene filius unicus matris sue fuisse 
perhibetur, quia licet e multis collecta personis una sit 
perfecta et immaculata virgo mater ecclesia, singuli qui- 
que tamen fidelium universe se ecclesiz filios rectissime 
fatentur. Nam et electus quilibet, quando ad fidem im- 
buitur, fillus est: quando alios imbuit, mater. An non 
materno erga parvulos agebat affectu, que ait [Gala. 
4.]: Filioli mei, quos iterum parturio, donec formetur 
Christus in vobis? Portam civitatis qua defunctus ef- 
ferebatur, puto aliquem de sensibus esse corporeis. Qui 
enim seminat inter fratres discordias, qui iniquitatem in 
excelso loquitur, per oris portam extrahitur mortuus, 
Qui viderit mulierem ad concupiscendum eam, per ocu- 
lorum portam suze mortis indicia profert. Qui fabulis 
ociosis, obsccenisve carminibus, vel detractionibus aurem 
hbenter aperit, hanc anime suze portam mortis efficit, 
ceeterosque qui non servat sensus, mortis sibi ipse reddit 
aditus. Obsecro, Domine Jesu, cunctas mez civitatis 

portas justitise facias, ut ingressus in eas confitear no- 
mini tuo, tuzeque majestati cum ministris celestibus eam 
crebrius invisenti, non foetor elati cadaveris occurrat, sed 
occupet salus muros illius, et portas ejus laudatio. 

Et hec vidua erat, et turba civitatis multa cum tlla.| 
Viduam esse ecclesiam, omnis anima que sponsi domi- 
nique sui se morte redemptam meminerit, agnoscit. 
Divino autem nutu multa Dominum turba multa vi- 
duam comitabatur, ut viso tanto miraculo multi testes, 
multi Dei fierent laudatores. 

Quam cum vidisset Dominus, misertcordta motus super 
eam, dixit illi: Noli flere.] Desiste, inquit, quasi mor- 
tuum flere, quem mox vivum resurgere videbis. Ubi 
mystice Novatiani dogma confunditur, qui de sua mun- 
ditia superbe gloriatus, et humilem poenitentium munda- 
tionem evacuare conatur, veramque matrem ecclesiam 
de natorum suorum spirituali extinctione plorantem, spe 
vite redonande negat consolari debere. Et pulchre 
Evangelista Dominum prius misericordia motum esse 
super matrem, ac sic filium suscitare testatur: ut in 
uno nobis exemplum imitandz pietatis ostenderet, in 
altero fidem mirandz potestatis astrueret. 

Et accessit, et tetigit loculum. Hi autem qui porta- 
bant, steterunt.| Loculus in quo mortuus effertur, male 
secura desperati peccatoris conscientia est. Qui vero 
sepeliendum portant, vel immunda desideria, que homi- 
nem rapiunt in interitum, vel lenocinia blandientium 
sunt venenata sociorum, que peccata nimirum dum fa- 
voribus extollunt, accumulant, peccantesque contemptu 
quasi aggere terre obruunt. De quibus alibi dicitur 
[Matth. 8.]: Dimitte mortuos sepelire mortuos suos. 
Mortuos quippe mortui sepeliunt, cum peccatores qui- 
que sui similes alios nocivo favore demulcent, congesta- 
que pessimz adulationis mole, ne qua aliquando spe 
resurgendi potiantur, opprimunt. Domino ergo locu- 
lum tangente funeris bajuli steterunt, quia superni for- 

midine judicii attacta conscientia, et carnalium szpe 
affluentiam voluptatum, et injuste laudantium turbam 
coercens, ad seipsam revertitur, vocantique ad vitam 
festina respondet Salvatori. Unde recte sequitur: 

Et ait tli: Adolescens, tibi dico, ‘ surge. Et resedtt 
qui erat mortuus, et cepit logui, et dedit tllum maitre 
sue.| Residet quippe qui erat mortuus, cum interna 
compunctione reviviscit peccator: incipit loqui, cum 
reducis indicia vite cunctis qui peccatum luxerant, os- 
tendit: redditur matri, cum per sacerdotalis decreta ju- 
dicii communioni sociatur ecclesiz. 

Accepit autem omnes timor, et magnificabant Deum, 
dicentes: Quia propheta magnus surrerit in nobis.| 
Quanto desperatior anime mors ad vitam revocatur, 
tanto plures eodem corriguntur exemplo. Vide David 
prophetam, vide apostolum Petrum, quorum quo gradus 
celsior, eo casus gravior: quo autem gravior casus, eo 
pietas erigentis gratior: quo vero gratior in eis Domini 
pietas apparuit, eo certior cunctis pcenitentibus spes 
salutis apparuit, ut jure omnes qui audiunt dicant: 

Quia Deus visitavit plebem suam.| Non tantummodo 
verbum suum semel incorporando, sed etiam nostra hoc, 
ut suscitari debeamus, semper in corda mittendo. 


HOMILIA XV. 


Luca xiv. In illo tempore, cum intraret Jesus in do- 
mum cujusdam principis Phariseorum sabbato mandu- 
care panem, et ipsi observabant eum. kt ecce homo 
quidam hydropicus erat ante illum, &c. 


YDROPIS morbus ab aquoso humore voca- 
bulum trahit: Greece enim ddwp aqua voca- 
tur. Est autem humor subcutaneus de vitio 
vesica natus, cum inflatione turgente, et an- 

helitu feetido: propriumque est hydropici, quanto magis 
abundat humore inordinato, tanto amplius sitire. Et 
ideo recte comparatur ei quem fluxus carnalium volup- 
tatum exuberans aggravat: comparatur diviti avaro, qui 
quanto est copiosior divitiis, quibus non bene utitur, 
tanto ardentius talia concupiscit. 

Et respondens Jesus, dixit ad legis peritos et Phari- 
seos: Si licet sabbato curare? Ai tli tacuerunt.] 
Quod dicitur respondisse Jesus, ad hoc respicit quod 
preemissum est: Et ipsi observabant eum. Dominus 
enim novit cogitationes hominum, quam vanz sunt. 
Sed merito interrogati tacent, qui contra se dictum 
quicquid dixerint vident. Nam si licet sabbato curare, 
quare Salvatorem an curet observant? si non licet, quare 
Ipsi sabbato pecora curant? 

Ipse vero apprehensum sanavit eum ac dimisit.| Pro- 
vida dispensatione Dominus ante legis peritos et Phari- 
sszeos hydropicum curat, et mox contra avaritiam dis- 
putat, ut videlicet per hujus zgritudinem corporis, in 
illis exprimeretur zegritudo cordis. Denique post multa 
disputationis ejus hortamenta, subjunctum est [Luce 
16.]: Audiebant autem omnia hec Phariszi, qui erant 
avari, et deridebant illum. Hydropicus quippe quo 
amplius biberit, amplius sitit. Et omnis avarus sitim 
multiplicat, qui cum ea que appetit adeptus fuerit, ad 
appetenda alia amplius anhelat. 

Et respondens ad illos dixit: Cujus vestrum astnus 
aut bos in puteum cadit, ef non continuo extrahet tllum 
die sabbati ?| Sic observatores sui Phariszos convincit, 
ut eosdem etiam avaritiz condemnet. Si vos, inquit, in 
sabbato asinum, aut bovem, aut aliud quodlibet animal 
in puteum decidens eripere festinatis, non animali, sed 
vestrz avaritiz consulentes: quanto magis ego homi- 
nem, qui multo melior est pecore, debeo liberare? Con- 
gruenterque hydropicum animali, quod cecidit in puteum, 
comparavit: humore enim laborabat. Sicut et illam mu- 

lierem quam decem et octo annis alligatam dixerat, et ab 
eadem alligatione solvebat, comparavit jumento quod 
solvitur, ut ad aquam ducatur [Luce 13.]. Et bene 
utroque loco bovem posuit et asinum, quia sive sapi- 
entes quosque et hebetes, sive ut supra dictum est, 
utrumque populum eos significare sentiamus, eum vide- 
licet cuyus cervicem jugum legis attrivit, atque eum 
quem quilibet seductor reperit, quasi brutum animal, et 
nulla ratione repugnans, quo voluit errore subtraxit, 
omnes Salvator adveniens, Satanz vinculo adstrictos, 
omnes in imo concupiscentize puteo demersos invenit. 
Non est enim distinctio, omnes enim peccaverunt, et 
egent gloria Dei, justificati gratis per gratiam ipsius, 
per redemptionem, quze est in Christo Jesu. 

Dicebat autem et ad invitatos parabolam, intendens 
quomodo primos accubitus eligerent, dicens adiillos : Cum 
tnvitalus fueris ad nuptias, non discumbas tn primo loco.] 
Aperta quidem ad literam est heec admonitio Salvatoris, 
docens humilitatem non solum apud Deum, sed etiam 
apud homines esse laudabilem: sed quoniam hanc evan- 
gelista non frustra parabolam vocat, breviter intuendum 
quid etiam mystice signet. Nuptias appellari Christi et 
ecclesiz conjunctionem, multis locis apparet. E quibus 
unum est [Marc. 2.]: Numquid possunt filii nuptia- 
rum, quamdiu sponsus cum illis est, jejunare? Aliud 
[Matth. 22.]: Siumile factum est regnum celorum ho- 
mini regi, qui fecit nuptias filio suo, et misit servos suos 
vocare invitatos ad nuptias. Has ergo nuptias quisquis 
invitatus adierit, id est, ecclesize se membris fidei gratia 
conjunxerit, non discumbat in primo loco, hoc est, non 
se de meritis gloriando, quasi czteris sublimior extollat. 
Et quidem studeat juxta alterius loci parabolam veste 
nuptiali vestiri, hoc est, virtutum fulgore coruscans ap- 
parere, sed et ipsarum habitum virtutum loco devote 
humilitatis adornet. | 

Ne forte honorattor te sit invitaius ab eo, et veniens is 

gui te et tllum vocavit, dicat tibi: Da huic locum, et tunc 
incipias cum rubore novissimum locum tenere.| Honora- 
tiori post invitato locum dat ille, qui de longze sue con- 
versationis confidentia securior factus, cita illorum qui 
se in Christo secuti sunt, agilitate preitur. Et cum 
rubore novissimum locum tenet, quando de aliis meliora 
cognoscens, quicquid de sua operatione celsum sentie- 
bat, humiliat dicens cum propheta [Psal. 87.]: Egens’ 
sum ego in laboribus a juventute mea, exaltatus autem 
humiliatus sum et confusus. 

Sed cum vocatus fueris, vade, recumbe in novissimo 
loco.| Quanto magnus es, inquit, humilia te in omni- 
bus. Et Psalmista gloriatur [Psal. 118.]: Humiliatus 
sum usquequaque, Domine, vivifica me secundum ver- 
bum tuum. Manifeste significans ita se a Domino posse 
vivificari, si de suis ipse virtutibus humilia sentiret. 

Ut cum venerit qui te invitavit, dicat tibi: Amice, 
ascende superius.| Veniens Dominus quem humilem 
invenerit, amici nomine beatificans, superius ascendere 
precipiet. Quicunque enim humiliaverit se sicut par- 
vulus, hic est major in regno celorum. 

Tunc erit tibi gloria coram simul discumbentibus. | 
Pulchre dicitur, Tunc erit gloria, ne nunc querere in- 
cipias quod tibi servatur in fine: quia sicut Salomon 
ait [Prover. 20.], Hzereditas ad quam festinatur in prin- 
cipio, in novissimis benedictione carebit. Potest autem 
et in hac vita intelligi, qui in novissimo loco recumbens 
invenitur Domino veniente sublimatus: quia quotidie 
Dominus suas nuptias intrat, quotidie mores, sedes, 
habitus convivantium dijudicat, et superbos despiciens 
humilibus sezepe tanta sui spiritus munera prestat, ut 
eos merito simul discumbentium, hoc est, in fide quies- 
centium coetus unanima admiratione glorificet, stupens- 
que in auctoris sui laudationem prosiliat dicens [Psal. 
138.]: Mihi autem nimis honorificati sunt amici tui, 
Deus, nimis confortatus est principatus eorum. 

Quia omnis qui se exaltat, humiliabitur : et qui se 
humiliat, exaltabitur.| Et ex hac conclusione manifeste 
claret, preecedentem Domini sermonem typice intelli- 
gendum. Neque enim mox omnis qui se coram homi- 
nibus exaltat, humiliabitur, aut qui se in conspectu 
hominum humiliat, exaltabitur ab eis: sed e contrario 
nonnunquam qui se vel in apice dignitatis, vel in alia 
qualibet acquirenda gloria sublevat, usque in finem ex- 
altari non cessat. Similiter et humilis quilibet ac vere- 
cundus in sua qua contentus est usque ad vite terminum 
mediocritate perseverat. Et ideo quia juxta veritatis 
sententiam, omnis qui se incaute de meritis allevat, hu- 
miliabitur a Domino: et qui provide se de benefactis 
humiliat, exaltabitur ab eo, in eundem procul dubio sen- 
sum przmissus sermo redemptoris, quo primos in nuptias 
accubitus queri vetat, congruit. 

Dicebat autem et et, qui se invitaverai: Cum facis 
prandium aut cenam, nolt vocare amicos tuos, neque 
fratres tuos, neque cognatos, neque vicinos divites.] 
Fratres, amicos, et divites, alterutrum convivia cele- 
brare, non quasi scelus interdicit, sed sicut cztera ne- 
cessitatis humanz commercia, ubi et peccatores pecca- 
toribus foenerantur, ut recipiant squalia, que ad pro- 
merenda vitz ccelestis preemia nil valere ostendit, denique 
subjungit : 

Ne forte et ipsi te retnvitent, et fiat tibi retributio. | 
Non ait, et fiat tibi peccatum, sed et fiat, inquit, tibi 
retributio. Cui simile est quod alibi dicit [Luce 6.] : 
Et si benefeceritis iis qui vobis benefaciunt, que vobis 
est gratia? Neque hic dicit, peccatum est vobis, sed 
quze vobis est gratia. Siquidem et peccatores hoc fa- 
ciunt. Quamvis sunt quedam mutua fratrum, amico- 
rum, cognatorum, vicinorumque divitum convivia, que 
non solum in presenti retributionem, sed et damna- 
tionem percipiunt in futuro: denique ab Apostolo inter 
opera tenebrarum adnumerantur. Sicut in die, inquit 

[Rom. 13.], honeste ambulemus, non in comessa- 
tionibus et ebrietatibus. Comessationes quippe sunt 
luxuriosa convivia, que aut collatione hominum cele- 
brantur, aut vicibus solent a contubernalibus exhiberi, ut 
neminem pudeat inhoneste aliquid dicere aut facere: 
quia in hoc convenitur, ut foeda illic gerantur copia 
vini, et incitetur libidinis diversa voluptas. 

Sed cum facis convivium, voca pauperes, debiles, clau- 
dos, cacos, et beatus eris, quia non habent retribuere 
tibt : retribuetur enim tilt in resurrectione justorum. | 
Resurrectionem justorum dicit, qui etsi omnes resur- 
gant, eorum tamen quorum redditur merito quasi pro- 
pria cognominatur, qui in hac se beatos non dubitant 
esse futuros. Ergo qui pauperes ad convivium vocat, 
in futuro premium percipiet: qui amicos, fratres et 
divites vocat, recipit mercedem suam. Sed et si hoc 
propter Deum facit in exemplum filiorum beati Job, 
sicut csetera fraternz dilectionis officia, ipse qui jussit, 
remunerat. Qui gulosos ac luxuriosos propter lasci- 
viam invitat, poena in futuro plectetur eterna. 

Hac cum audisset quidam de simul discumbentibus, 
dixtt et: Beatus qui manducabit panem in regno Det.| 
Panis qui manducatur in regno Dei, non juxta Cerin- 
thum corporalis intelligendus est cibus, sed ille utique, 
qui ait: Ego sum panis vivus, qui de ccelo descendi. 
Si quis manducaverit ex hoc pane, vivet in eternum: 
id est, Si quis mez incarnationis sacramento perfecte 
incorporatus meee divine majestatis visione frui mereatur, 
is perpetua vite immortalis beatitudine gaudebit. Sed 
quia nonnulli hunc panem fide tenus quasi ad horam 
percipiunt, dulcedinem vero ejus attingere veraciter gus- 
tando fastidiunt : subjecta parabola Dominus talium tor- 
porem ccelestibus epulis dignum non esse redarguit. 

HOMILIA XVI. 


Joan. 3. In illo tempore, erat homo ex Phariseis, Nico- 
demus nomine, princeps Judeorum, &c. 


ICUT ex lectione sancti evangelii, fratres 
carissimi, audistis, princeps Judzeorum venit 
ad Dominum nocte, cupiens secreta ejus al- 
locutione plenius discere mysteria fidei, cu- 
jus aperta ostensione signorum aliquatenus jam rudi- 
menta perceperat. Qui quoniam prudenter ea que ab 
illo fieri videbat, intelligere curavit, subtiliter ea que ab 
illo querebat, investigare promeruit. 

Rabbi, inguit, scuemus, quia a Deo venisti magister. 
Nemo enim potest hec signa facere que tu facis, nisi fu- 
ertt Deus cum eo.| A Deo igitur Jesum venisse ad ma- 
gisterium cceleste mundo adhibendum confessus est, 
Deum cum illo fuisse miraculis prodentibus intellexit, 
necdum tamen ipsum Deum esse cognovit. Sed quia 
quem magistrum noverat veritatis, studiose docendus 
adiit, merito ad agnitionem divinitatis ejus perfecte doc- 
tus subiut, merito utriusque nativitatis ejus, divine sci- 
licet et humanz, sed et passionis atque ascensionis ip- 
slus arcana percepit: necnon etiam modum secunde 
generationis, et ingressum regni ccelestis, aliaque per- 
plura doctrinz evangelice sacramenta Domino reve- 
lante didicit. ; 

Respondit Jesus, et dixit et: Amen amen dico tibi, 
nisi quis nalus fuerté denuo, non potest videre regnum 
Dei.| Que sententia tanto apertius cunctis fidelibus 
lucet, quanto constat, quia sine hujus luce fideles esse 
nequeunt. Quis etenim sine lavacro regenerationis re- 
missionem peccatorum consequi, et regnum valet intrare 
celorum ? Sed Nicodemus qui nocte venit ad Dominum, 
necdum lucis mysteria capere noverat. Nam et nox in 

qua venit, ipsam ejus qua premebatur ignorantiam de- 
signat. Necdum enim eorum numero sociatus erat, de 
quibus ait Apostolus [Ephes. 5.], Fuistis aliquando te- 
nebrz, nunc autem lux in Domino: sed inter eos potius 
remanebat, quibus loquitur Esaias [Esaiz 60.], Surge, 
illuminare Hierusalem, quia venit lumen tuum, et gloria 
Domini super te orta est. 

Respondit Nicodemus: Quomodo potest homo nasci, 
cum sit senex? Numquid potest in ventrem matris sue 
iterato introire et nasct?| Quia enim secunde nativita- 
tis adhuc nescius perseverabat, de salute autem sua jam 
solicitus extiterat, necessario de una quam noverat nati- 
vitate, an posset iterari, vel quo ordine regeneratio pos- 
set impleri, querebat: ne hujus expers remanendo, vitz 
celestis particeps esse nequiret. Notandum autem quia 
quod de carnali dixit, hoc etiam de spirituali est gene- 
ratione sentiendum, nequaquam videlicet eam postquam 
semel expleta fuerit, posse repeti. Sive enim hereticus, 
sive schismaticus, sive facinorosus quisque in confessione 
sancte trinitatis baptizet, non valet ille, qui ita baptiza- 
tus est, a bonis catholicis rebaptizari, ne confessio vel 
invocatio tanti nominis videatur annullari. Et quia Ni- 
codemus ad primam Domini responsionem solicitus, quo- 
modo sit intelligenda diligenter inquirit, meretur jam ple- 
nius discere, et quia secunda nativitas non carnalis, sed 
spiritualis sit, audire. 

Respondit namque illi Jesus: Amen amen dico tibi, 
wisi quis renatus fuerit ex aqua et spiritu sancto, non 
potest introire in regnum Dei.| Cujus nativitatis mo- 
dum subsequenter exponens, prorsusque a carnali di- 
stinguens ait: 

Quod natum est ex carne, caro est: et quod natum est 
ex spiritu, spiritus est.| Natura spiritus invisibilis, car- 
nis visibilis est: atque ideo carnalis generatio visibiliter. 
administratur visibilibus incrementis: qui in carne nas- 
citur, per statum momenta proficit: spiritualis autem 

regeneratio tota invisibiliter agitur. Nam videtur qui- 
dem baptizandus in fontem descendere, videtur aquis in- 
tingi, videtur de aquis ascendere: quid autem in illo la- 
vacrum regenerationis egerit, minime potest videri. Sola 
hoc fidelium novit pietas, quia peccator in fontem de- 
scendit, sed purificatus ascendit: filius mortis descendit, 
sed filius resurrectionis ascendit: filius pravaricationis 
descendit, sed filius reconciliationis ascendit: filius irz 
descendit, sed filius misericordiz ascendit: filius dia- 
boli descendit, sed filius Dei ascendit. Sola hec ecclesia 
mater, que generat novit: czeterum oculis inspicientium 
videtur talis exire de fonte, qualis intravit, totumque ludus 
esse quod agitur. Unde in fine videntes gloriam sanc- 
torum dicent gementes in tormentis: Hi sunt quos ali- 
quando habuimus in derisum, et in similitudinem pro- 
verbii [Sap. 5.]. Quomodo ergo computati sunt inter 
filios Dei? Et apostolus Joannes [1 Joan. 3.]: Carissi- 
mi, inquit, nunc fil Dei sumus, et nondum apparuit quid 
erimus. Quod ergo natum est ex spiritu, spiritus est: 
quia qui ex aqua et spiritu regeneratur, invisibiliter in 
novum hominem mutatur, et de carnali efficitur spiritu- 
alis. Qui ideo recte non solum spiritualis, sed etiam spi- 
ritus vocatur, quia sicut substantia spiritus invisibilis est 
nostris aspectibus : ita is qui per gratiam Dei renovatur 
invisibiliter, fit spiritualis et Dei filius, cum visibiliter 
omnibus caro et filius hominis appareat. Sequitur: 
Non mireris quia dizi tibi, Oportet vos nasci denuo. 
Spiritus ubi vult, spirat, et vocem ejus audis: sed non 
scis unde veniat, aut quo vadat. Sic est omnis qui natus 
est ex spiritu.| Spiritus ubi vult, spirat, quia ipse habet 
in potestate illum, cujus cor gratia suze visitationis illus- 
tret. Et vocem ejus audis, cum te presente loquitur is, 
qui spiritu sancto repletus est, sed non scis unde veniat, 
et quo vadat: quia etiamsi te preesente quempiam spiri- 
tus ad horam impleverit, non potes videre quomodo in 
eum intraverit, vel quomodo redierit, qui natura est in- 


112 . BEDZ VENERABILIS 


visibilis, Sic est omnis qui natus est ex spiritu. Et 
ipse enim invisibiliter agente spiritu incipit esse quod 
non erat, ita ut infideles nesciant unde veniat, aut quo 
vadat: id est, quia a gratia regenerationis venit in adop- 
tionem filiorum Dei, et vadit in perceptionem regni 
celestis. Quzrente autem adhuc Nicodemo, quomodo 
possint fieri: subjungit Dominus dicens, 

Tu es magister in Israel, et hec ignoras ?| Non quasi 
insultare volens ei qui magister vocetur, cum sit ignarus 
sacramentorum ceelestium: sed ad humilitatis illum viam 
provocans, sine qua janua ceelestis non potest inveniri. 

Si terrena dizi vobis, et non creditis, quomodo, si dixero 
vobis celestia, credetis ?| Terrena illis dixit, ut in supe- 
riori lectione invenimus, cum de passione ac resurrec- 
tione sul corporis, quod de terra assumpserat, loqueretur 
dicens [Joan. 2.]: Solvite templum hoc, et in tribus 
diebus excitabo illud. Non tamen credebant verbo quod 
dixit, sed ne hoc quidem intelligere valebant, quia non 
de alio quidem quam de templo corporis sui diceret. 
Qui ergo terrena audientes non capiebant, quanto minus 
ad coelestia, id est, divinz generationis capienda myste- 
ria sufficiunt! Addit autem adhuc Dominus et de co- 
lestibus sacramentis, et de terrenis instruere eum, quem 
videt sapienter ac diligenter his que audit intendere. 
Coelestis namque est ascensio ejus ad vitam sempiter- 
nam, terrena vero exaltatio ejus ad mortem temporalem. 
Dicit ergo de ccelestibus : 

Et nemo ascendit in caelum, nisi qui de caelo descenati, 
Jilius hominis qui est in celo.| Subjungit vero de terrenis: 

Et sicut Moyses exaltavit serpentem in deserto, ita ex- 
altari oportet filtum hominis.) Merito autem queeritur, 
quomodo dicatur filius hominis vel descendisse de ccelo, 
vel eo tempore quo hec loquebatur in terra, jam fuisse 
in colo. Nota est namque confessio fidei catholicee, quia 
descendens de cecelo filius Dei, filium hominis in utero 
virginali suscepit, eumque completa dispensatione pas- 

sionis suze resuscitavit a mortuis, et assumsit in ceelum. 
Non ergo caro Christi descendit de ccelo, neque ante 
tempus ascensionis erat in colo. Et qua ratione dicitur, 
nemo ascendit in ceelum nisi qui descendit de ceelo filius 
hominis qui est in colo, nisi quia una Christi persona 
est in duabus existens naturis? Atque ideo filius ho- 
minis recte dicitur et descendisse de ccelo, et ante pas- 
sionem fuisse in ccelo: quia quod in sua natura habere 
non potuit, hoc in filio Dei a quo assumtus est, habuit: 
sicut propter eandem unius Christi personam que ex 
duabus erat naturis, Apostolus ait [Act. 20.]: Vos spi- 
ritus sanctus posuit episcopos regere ecclesiam Dei, 
quam acquisivit sanguine suo. Neque enim Deus in 
sua substantia, sed in homine assumto sanguinem quem 
pro ecclesia funderet, habuit. Hinc etiam Psalmista 
dicit [Psal. 46.] : Ascendit Deus in jubilatione. Quo- 
modo enim Deus nisi in homine assumto ascenderet, 
qui in suze natura majestatis semper ubique preesens 
adest ? Sed et hoc querendum, quomodo dictum sit, Et 
nemo ascendit in ccelum, nisi qui descendit de celo: 
cum omnes electi veraciter confidant ascensuros se in 
celum, promittente sibi Domino [Joan. 12.}], Quia ubi 
ego sum, illic et minister meus erit. Cujus tamen no- 
dum questionis apertissima ratio solvit, quia videlicet 
mediator Dei et hominum homo Christus Jesus electo- 
rum omnium caput est: itemque omnes electi eyusdem 
capitis membra sunt, dicente Apostolo [Ephes. 1.], Et 
ipsum dedit caput supra omnem ecclesiam: et rursum 
[1 Cor. 12.], Vos enim estis corpus Christi, et membra 
de membro. Nemo ergo ascendit in ceelum, nisi qui 
descendit de ccelo, filius hominis qui est in ccelo, quod 
est aperte dicere: Nemo ascendit in ccelum, nisi Chris- 
tus in corpore suo, quod est ecclesia, qui in seipso qui- 
dem primum cernentibus apostolis eminentioribus ni- 
mirum membris suis ascendit, et exinde in electis suis 
quotidie ascendens se colligit in celum. Hinc est enim 
- I 

quod ipsum corpus ejus inter adversa przsentis seculi 
deprehensum gloriatur et dicit [Psal. 26.], Nunc autem 
exaltavit caput meum super inimicos meos, ac si aperte 
dicat: Qui occisum a Judzis Christum, caput videlicet 
meum suscitavit a mortuis, ac frustratis omnibus inimi- 
corum insidiis sublevavit in coelum, spero me etiam de 
preesentibus periculis eruens meo capiti jungat in regno. 
Quia ergo nemo ascendit in ccelum, nisi qui descendit de 
coelo, quisquis in coelum ascendere desiderat, ei qui de- 
scendit de ccelo, fidei dilectionisque unitate conjungat : 
aperte intelligens, quia nullo alio ordine, nisi per eum qui 
descendit de coelo, potest ascendere in coelum: unde alias 
ipse dicit [Joan.14.]: Nemo venit ad patrem, nisi per me. 
Hec ideo Nicodemo, et cunctis dicuntur catechumenis, 
ut discant ejus membris renascendo incorporari, per quem 
possint ascendere in regnum Dei. Et quia ascensio vel 
ingressus regni coelorum non potest fier1 absque fide et 
sacramentis dominicz passionis, recte subjungitur : 

Et sicut Moyses exaltavit serpentem in deserto, ila 
exaltari oportet filium hominis: ut omnis qui credit in 
ipsum, non pereat, sed habeat vitam elernam.| Magaa 
magisterii ccelestis arte Dominus magistrum legis Mo- 
saice ad spiritualem legis ejusdem sensum inducit, re- 
cordans historiz veteris, et hanc in figuram suz passionis 
atque humane. salvationis factam edisserens. Narrat 
quippe liber Numerorum, quia pertsus in eremo po- 
pulus Israel itineris longi ac laboris, murmuraverint 
contra Dominum et Moysen, ideoque Dominus immise- 
rit in illum ignitos serpentes: ad quorum plagas et 
mortes plurimorum, cum clamarent ad Moysen, et ille 
oraret pro eis, jussit eum Dominus facere serpentem 
zeneum, et ponere pro signo: Qui percussus, inquit, aspex- 
erit in eum, vivet: et ita factum est. Playe igitur ser- 
pentium ignitorufhh venena sunt et incentiva vitiorum, 
que animam quam tangunt, spirituali morte perimunt. 
Et bene murmurans contra Dominum populus serpen- 

tium morsibus sternebatur, ut ex ordine flagelli exterioris 
agnosceret, quantam intus perniciem murmurando pa- 
teretur. Exaltatio autem serpentis enei quem dum 
percussi aspicerent, sanabantur, passio nostri redemto- 
ris est in cruce, in cujus solum fide regnum mortis et 
peccati superatur. Recte etenim per serpentes peccata 
quz animam simul et corpus ad interitum trahunt, ex- 
primuntur: non solum quia igniti, quia virulenti, quia 
ad perimendum sunt astuti, verum etiam quia per ser- 
pentem primi parentes nostri ad peccandum persuasi, ac 
de immortalibus sunt peccando mortales effecti. Recte 
per serpentem zeneum Dominus ostenditur, quia venit 
in similitudine carnis peccati, quia sicut eneus serpens 
effigiem quidem ignitis serpentibus similem, sed nullum 
prorsus in suis membris habuit ardorem-veneni nocentis, 
quin potius percussos a serpentibus sua exaltatione sa- 
nabat: sic nimirum, sic redemptor humani generis non 
carnem peccati, sed similitudinem induit carnis peccati, 
in qua mortem erucis patiendo credentes in se ab omni 
peccato, et ab ipsa etiam morte liberaret. Sicut ergo 
Moyses exaltavit serpentem in deserto, ita, inquit, opor- 
tet exaliari filium hominis: quia sicut ill qui exaltatum 
pro signo serpentem sneum aspiciebant, sanabantur ad 
tempus a corporali morte et plaga, quam serpentium 
morsus intulerat: ita et qui mysterium dominicz pas- 
sionis credendo, confitendo, sinceriter imitando aspici- 
unt, salvantur in perpetuum ab omni morte, quam pec- 
cando in animo pariter et carne contraxerant, unde recte 
subjungitur: Ut omnis qui credit in ipso, non pereat, 
sed habeat vitam eternam. Cujus quidem verbi patet 
sensus, quia qui credit in Christum, non solum per- 
ditionem evadit poenarum, sed et vitam percipit eter- 
nam. Et hoc inter figuram distat et veritatem, quia 
per illam vita protelabatur corporis, per hanc vita dona- 
tur sine fine mansura. Sed curandum solerter est, ut 
quod intellectus bene sentit, operatio condigna perticiat, 
12 

quatenus confessio recte nostre fidei pie et sobrie con- 
versando ad perceptionem promissz nobis vite mereatur 
attingere. Verum quia hec de filio hominis dicuntur 
qui exaltari in cruce, et mortem potuit pati, ne putaret 
Nicodemus filium tantum hominis esse eum, a quo vita 
esset expectanda perpetua, curavit ei Dominus etiam 
divinitatis suse patefacere sacramentum, unumque et 
eundem filium Dei et filium hominis mundi ostendere 
salvatorem. Nam sequitur [Joan. 3.]: Sic enim dilexit 
Deus mundum, ut fillum suum unigenitum daret, ut 
omnis qui credit in eum, non pereat, sed habeat vitam 
eternam. Unde notandum est quod eadem de filio Dei 
unigenito replicat, que de filio hominis in cruce exaltato 
preemiserat, dicens: Ut omnis qui credit in eum, non 
pereat, sed habeat vitam eternam. Quia profecto idem 
redemptor et conditor noster filius Dei ante secula ex- 
istens, filius hominis factus est in fine seculorum, ut qui 
per divinitatis suze potentiam nos creaverat, ad perfru- 
endam vitz beatitudinem perennis, ipse per fragilitatem 
humanitatis nostrz, nos restauraret, ad recipiendam 
quam perdidimus vitam, unde nobis satagendum est, 
fratres carissimi, ut divinis beneficiis vicem rependentes, 
diligamus toto corde, tota anima, tota virtute Deum pa- 
trem, qui nos tanto amore prior dilexit, ut proprio suo 
filio non parceret, sed pro nobis omnibus traderet illum. 
Diligamus ipsum filium, qui cum in forma Dei esset, 
nostree libertatis et vite: gratia formam servi accepit, 
factusque est obediens patri usque ad mortem, mortem 
autem crucis: et sicut de eo dicit Joannes Apostolus 
[Apoc. 1.], Qui dilexit nos, et lavit nos a peccatis nos- 
tris in sanguine suo. Diligamus sanctum ejusdem pa- 
tris et filii spiritum, cujus gratia renati, cujus unctione 
signati sumus in die redemptionis, qui ubi vult spirat : 
et ubicunque spirat, continuo flammam ejusdem divin 
dilectionis accendit. Credamus ipsum patrem, et filium 
et spintum sanctum unum esse Deum et Dominum 

nostrum, ac debitis laudibus exaltemus nomen ejus in 
invicem, cui est gloria, imperium et potestas, in secula 
seculorum, Amen. 

Luca 11. Inillo tempore cum factus esset Jesus anno- 
rum duodecim, ascendentibus illis Hierosolymam secun- 
dum consuetudinem diet festi, consummatisque diebus 
cum redirent, remanstt puer Jesus in Hierusalem, &c. 


PERTA est nobis, fratres carissimi, sancti 
Evangelii lectio recitata, neque opus est ut 
in ea quid exponendo loquamur. Describit 
namque infantiam pueritiamque nostri re- 
demtoris, qua nostre particeps humanitatis dignatus est 
fieri: commemorat eternitatem divinz majestatis, in 
qua patri mansit, ac manet semper equalis: ut videlicet 
incarnationis ejus humilitate ad memoriam revocata, et 
ipsi contra omnium vulnera peccatorum medicamentum 
verze humilitatis curemus exercere, pio semper animo 
recolentes quantum nos pro divino amore, quantum pro 
nostra salute oporteat humiliari, qui terra sumus et ci- 
nis, si tantum summa illa potestas pro nobis humiliari 
non respuit: ut ad suscipienda nostre fragilitatis in- 
firma descenderet. Item audita, credita et confessa 
divinitate Domini salvatoris, qua patri et spiritui sancto 
consubstantialis semper et coeternus perseverat, spere- 
mus nos per humanitatis ejus sacramenta quibus imbuti 
sumus, usque ad contemplandam divinitatis ejusdem 
gloriam posse pertingere, quam ipse suis fidelibus ser- 
vis fideli pietate pollicetur, dicens [Joan. 14.]: Qui ha- 
bet mandata mea, et servat ea, ille est qui diligit me: 
qui autem diligit me, diligetur a patre meo, et ego dili- 
gam eum, et manifestabo ei meipsum. Meipsum, in- 

quit, manifestabo, id est, non qualem me omne8 conspi- 
cere, qualem etiam infideles videre possunt et crucifi- 
gere, sed qualem in decore suo regem seculorum soli 
videre possunt oculi mundi sanctorum, talem me ad re- 
pendendam vicem dilectionis his qui me diligunt, osten- 
dam. Igitur speremus nos, ut diximus, per humanitatis 
ejus sacramenta ad videndam divinitatis speciem posse 
conscendere: si tamen eadem sacramenta digno justitiz 
et sanctitatis et veritatis honore, ut accepimus, illibata 
servemus, si humane conversationis ejus exempla, si 
doctrine, quam per hominem nobis ministravit, humi- 
liter dicta sequamur. Nam qui humilitatis ejus vestigia 
sequi dedignatur, qua temeritate sperat se ad intuenda 
claritatis ejus gaudia posse penetrare? Quod ergo 
Dominus per omnes annos cum parentibus in Pascha 
Hierosolymam venit, humane nimirum est humilitatis 
indicium. Hominis est namque ad offerenda Deo sacri- 
ficiorum spiritualium vota concurrere, et auctorem suum 
orationibus lacrymisque sibi conciliare profusis. Fecit 
ergo Dominus inter homines homo natus, quod facien- 
dum hominibus per angelos imperaverat Deus. Serva- 
vit ipse legem quam dedit, ut nobis qui puri homines 
sumus, servandum per omnia quicquid Deus jubet, 
ostenderet [ Psal. 26.}. Sequamur igitur iter humanz 
conversationis ejus, si divinitatis gloriam delectamur 
intueri, si optamus habitare in domo ejus eterna, in 
celis omnibus diebus vite nostra, si juvat videre vo- 
luntatem Domini, et protegi a templo sancto ejus. Et 
ne ulla in eternum malorum aura pulsemur, memineri- 
mus preesentis ecclesize domum necessariis precum mun- 
darum frequentare muneribus. Quod ipse duodenis in 
templo sedit in medio doctorum audiens et interrogans 
illos, humane est humilitatis indicium: imo etiam exi- 
mium discendz humilitatisexemplum. Dei quippe vir- 
tus, Dei sapientia eterna que divinitus loquitur [Pro- 
verb. 8.]: Ego sapientia habito in consilio, et eruditis 

intersum cogitationibus. Meum est consilium et equi- 
tas, mea est prudentia, mea est fortitudo, per me reges 
regnant, et conditores legum justa decernunt. Beatus 
homo qui audit me, et qui vigilat ad fores meas quoti- 
die, et observat ad postes ostii mei. Ipsa homine in- 
duta ad audiendos homines advenire dignata est, ut ni- 
mirum hominibus, quamvis summo ingenio preditis, 
necessariam discendi verbi formam prerogaret: ne si 
qui discipuli veritatis fier1 refugerent, magistri efficeren- 
tur erroris. Et bene qui juvenis erat doctrinz subiturus 
officium, puerulus adhuc seniores audit et interrogat, ut 
videlicet eorum provida dispensatione compescat auda- 
ciam, qui non solum indocti, sed etiam impubes ad do- 
cendum prorumpere magis, quam ad discendum volunt 
submitti. Sequamur iter ejus humanitatis, si nos man- 
sio divinze delectat visionis, memores semper illius pre- 
cepti [Proverb. 1, 8.] : Audi, fili mi, disciplinam patris 
tui, et ne dimittas legem matris tuze, ut addatur gratia 
capiti tuo, et torques collo tuo. Per auditum quippe dis- 
ciplinz paternz ac pro observantia maternee legis gra- 
tia capiti nostro, et collo torques additur: quia quanto 
quis divinis intentus fuerit auscultare preeceptis, quanto 
ea que didicerit in unitate matris ecclesiz diligentius 
observare studuerit, tanto et nunc dignius ad honorem 
preedicandi, et in futuro sublimius ascendet ad _beatitu- 
dinem cum Christo sine fine regnandi. Verum ne quis 
autumet Dominum salvatorem ob imperitiz necessita- 
tem adiisse audisseque et interrogasse magistros, videa- 
mus quid sequitur. 

Stupebani autem omnes, qui eum audiebant super pru- 
dentia et responsis ejus, et videntes mirati sunt.| Qui 
enim idem verus homo et verus erat Deus, ad osten- 
dendum quia homo erat, homines magistros humiliter 
audiebat, et ad comprobandum quia Deus erat, eisdem 
loquentibus sublimiter respondebat. Quod matri que- 
renti ac dicenti: 

Filt, quid fecisti nobis sic? ecce pater tuus et ego do- 
lentes querebamus te (respondit) Et quid est quod me 
querebatis ? An nesciebatis quia in his que patris met 
sunt, oportet me esse ?| Divinz majestatis indicium fuit, 
de qua alibi dicit: Omnia quecunque habet pater, mea 
sunt: atque ideo rectissime templum non minus ad se, 
quam ad patrem pertinere testatur. Inventus quippe 
in templo dicit, quia in his que patris mei sunt, oportet 
me esse: quia nimirum quorum una est majestas et 
gloria, horum etiam una sedes ac domus est: nec solum 
materialis Dei domus, que ad adorandum eum tempo- 
raliter fieri solet, sed etiam domus intellectualis, que ad 
laudandum eum in eternum construitur, zeque patri ac 
filio, imo etiam spiritui sancto constat esse communis. 
Denique idem Dei filius, qui de se ac patre dilectori suo 
promittit [Joan. 14.]: Veniemus ad eum, et mansionem 
apud eum faciemus, dicit de spiritu: Et ego rogabo 
patrem, et alum paracletum dabit vobis, ut maneat 
vobiscum in eternum, spiritum veritatis, qui apud vos 
manebit, et in vobis erit. Quia videlicet ejusdem sanctz 
trinitatis, cujus una atque indivisibilis natura divinitatis 
est, mansio in cordibus electorum dispar esse non po- 
test. Ergo quod Dominus in templo sedens dicit, In 
his quee patris mei sunt oportet me esse, declaratio est 
consempiternze Deo patri potestatis et gloria. Quod 
autem rediens Nazareth erat subditus parentibus, hu- 
mane est veritatis indiclum, simulque humilitatis ex- 
emplum. In ea namque natura subditus erat homini- 
bus, in qua minor est patre. Unde et ipse dicit: [Joan 
14.] Vado ad patrem, quia pater major me est: in qua 
etiam minoratus est paulo minus ab angelis. In illa 
autem in qua ipse et pater unum sunt, in qua non ex 
tempore vadit ad patrem, sed semper in ipso est, omnia 
per ipsum facta sunt, et ipse est ante omnes. Cujus 
multum est miranda magne dispensatio pietatis, qui 
dum parentes suos mysterium divinz suze majestatis 

necdum capere vidisset, exhibuit eis humanz subjectio- 
nem humilitatis, ut per hanc eos paulatim ad agnitio- 
nem divinitatis institueret. Cum enim dixisset, Quid 
est quod me querebatis? an nesciebatis, quia in his que 
patris mei sunt, oportet me esse? et ipsi non intellexe- 
runt verbum, quod locutus est ad illos, sicut Evange- 
lista consequenter insinuat : 

Descendit cum eis, et venit Nazareth, et erat subditus 
illis.| Dicebat ergo arcanum sue divine virtutis paren- 
tibus humane suz fragilitatis, matri suz scilicet vere 
suze carnis, et castissimo tutori castitatis illius, qui per 
id temporis, nec dum prolata luce Evangelica, ab omni- 
bus pene qui eos nosse poterant, carnali conjunctione 
vir ejus, carnali administratione pater zestimabatur, si- 
mul et vocabatur ipsius Domini salvatoris. Dicebat, 
inquam his, Quia in lis, que patris mei sunt, oportet 
me esse. Quicum arcem tanti mysterii ascendere intel- 
ligendo non possent, neque aliter eum in iis que vere 
patris ejus essent, manere decernerent, nisi ut compre- 
hendere nossent, descendit ipse cum ipsis ad inferiora 
conversationis eorum, ccepitque manere in his, que illo- 
rum erant: et erat eis pia dispensatione subjectus, do- 
nec proficiente humilitatis magisterio, quantum omnibus 
creaturis esset przeferendus, agnoscerent, Quid pro his 
nostra agat superbia, obsecro paucis attendamus. Certe 
cum ea, que non eternaliter novimus, sed juvante Do- 
mino ex tempore didicimus, arcana scripturarum, sim- 
pliciores quosque fratres loquentibus nobis intelligere 
non posse sentimus, statim extolli consuescimus: eis- 
que despectis de nostra nos quasi singulari ac perplu- 
rima eruditione jactamus, quasi non sint perplures etiam 
nobis multo doctiores: et qui a doctioribus nolumus 
despici, ipsi indoctiores nobis despicere, imo etiam irri- 
dere gaudemus: neque reminisci curamus, quia non eis 
qui vel mysteria fidei, vel sui preecepta conditoris tan- 
tum meditando percipiunt: sed his potius, qui ea que 

discere potuerunt, operando exercent, regni ccelestis adi- 
tus patet. Insuper etiam scienti bonum facere, et non 
facienti, peccatum est illi. Et sicut Dominus ipse tes- 
tatur [Luce 12.]. Omni cum multum datum est, mul- 
tum requiritur ab eo. Ne nos ergo scientia inflet, sed 
caritas potius zdificet: sequamur exemplum apparentis 
in homine filii Dei, qui eis, quos se ad sublimia discenda 
sequi necdum valere conspexit, seipsum benigna humi- 
litate subjecit, cujus exemplo imbutos eorum animos 
ceelesti gratia dignos, coelestis arcani redderet esse ca- 
paces. ) 

Et mater, inquit, ejus conservabat omnia verba hec 
conferens in corde suo.}] Omnia que de Domino, vel a 
Domino dicta sive acta cognoverat mater Virgo, dili- 
gentius in corde retinebat, solicite cuncta memorize com- 
mendabat, ut cum demum tempus preedicande sive scri- 
bende incarnationis ejus adveniret, sufficienter universa, 
prout essent gesta, posset explicare querentibus. Imi- 
temur et nos, fratres mei, piam Domini matrem, ipsi quo- 
que omnia verba et facta Domini ac Salvatoris nostri 
fixo in corde conservando, horum meditatione diurna et 
nocturna importunos inanium nocentiumque cogitatio- 
num repellamus incursus: horum crebra collatione et 
nos et proximos nostros a fabulis supervacuis et male 
dulcoratis detractionum colloquiis castigare, atque ad 
divine frequentiam laudis accendere curemus. Si enim, 
fratres carissimi, in futuri beatitudine seculi habitare in 
domo Domini, ac perpetuo illum laudare desideramus, 
oportet nimirum et in hoc seculo, quod in futuro que- 
ramus, solicite premonstremus: frequentando videlicet 
ecclesiz limina, et non solum in ea laudes Domini ca- 
nendo, sed et in omni loco dominationis ejus ea, qu ad 
laudem gloriamque conditoris nostri proficiant, verbis 
pariter ac factis ostendendo. 

Et Jesus, inquit, proficiebat scientia, etate et gratia 
apud Deum et homines.| Natura vere humanitatis indi- 

cat, in qua proficere ad tempus voluit, qui in divinitate 
idem est, et anni ejus non deficient. Juxta hominis 
quippe naturam proficiebat sapientia, non quidem ipse 
sapientior ex tempore existendo, qui a prima conceptio- 
nis hora spiritu sapientiz plenus permanebat, sed ean- 
dem, qua plenus erat, sapientiam ceteris ex tempore 
paulatim demonstrando. Juxta hominis naturam pro- 
ficiebat zetate, quia de infantia ad pueritiam, de pueritia 
ad juventutem, consueto hominibus crescerdi ordine 
pervenit. Juxta hominis naturam proficiebat gratia, 
non ipse per accessum temporis accipiendo, quod non 
habebat, sed pandendo donum gratize quod habebat. 
Et bene cum dictum esset, quia Jesus proficiebat sapi- 
entia, ztate et gratia, adjunctum est, apud Deum et 
homines: quia quantum proficiente state hominibus 
sapientiz et gratize, quze sibi inerant, dona patefacie- 
bat, tantum eos ad laudem Dei patris semper excitare 
curabat, peragens ipse quod ceteris agendum precepit 
[Matth. 5.]: Luceat lux vestra coram hominibus, ut 
videant opera vestra bona, et glorificent patrem ves- 
trum, qui in ceelis est. Atque ideo non solum apud 
homines gratia et sapientia proficere dicitur, in quan- 
tum ipsi ejus sapientiam gratiamque potuere cognos- 
cere, sed etiam apud Deum, in quantum ad ejus lau- 
dem gloriamque, sapientiam ac gratiam, quam in eo 
cognovere, retulerunt: cujus beneficiis ac muneribus 
eternis sit laus et gratiarum actio in omnia secula secu- 
lorum, Amen. 

HOMILIA XVIII. 


JoANNIs 11. Jn illo tempore nuptie facte sunt in Cana 
Galilee, et erat mater Jesu ibi, &c. 


UOD Dominus noster atque Salvator ad 
nuptias vocatus, non solum venire, sed et 
miraculum ibidem, quo convivas letificaret, 
facere dignatus est, exceptis ccelestium sacra- 
mentorum figuris, etiam juxta literam recte fidem cre- 
dentium confirmat. Porro Tatiani et Marciani, czte- 
rorumque qui nuptis detrahunt, perfidia quam sit 
damnabilis, insinuat. Si enim toro immaculato, et 
nuptiis debita castitate celebratis culpa inesset, nequa- 
quam Dominus ad has venire, nequaquam eas signo- 
rum suorum initiis consecrare voluisset. Nunc autem, 
quia bona est castitas conjugalis, melior continentia vi- 
dualis, optima perfectio virginalis, ad comprobandam 
omnium electionem graduum, discernendum tamen sin- 
gulorum meritum, ex intemerato Marie virginis utero 
nasci dignatus est, a prophetico Annz viduee ore mox 
natus benedicitur, a nuptiarum celebratoribus jam ju- 
venis invitatur, et hos suze przsentia virtutis honorat. 
Sed nunc redeamus ad altiorem ccelestium letitiam figu- 
rarum. Miracula namque facturus in terra Dei filius 
venit ad nuptias, ut ipsum se esse diceret, de quo sub 
typo solis Psalmista preecinuit [Psal.18.]: Et ipse tan- 
quam sponsus procedens de thalamo suo, exultavit ut 
gigas ad currendam viam, a summo ceelo egressio ejus. 
Qui et ipse quodam loco de se suisque fidelibus ait 
[Matth. 9.]: Numquid possunt filii sponsi lugere quam- 
diu cum illis est sponsus? Venient autem dies, cum 
auferetur ab eis sponsus, et tunc jejunabunt. Quia ni- 
mirum incarnatio nostri Salvatoris ex quo patribus cee- 
pit promitti, multis est sanctorum lacrymis et luctu 

semper expectata donec veniret. Similiter ex quo post 
resurrectionem ascendit ad patrem, omnis sanctorum 
spes ad ejus pendet reditum. Solo autem quo cum ho- 
minibus conversatus est tempore, flere ac lugere nequi- 
verunt: quia jam secum etiam corporaliter eum, quem 
spiritualiter dilexerunt, habebant. Sponsus ergo Chris- 
tus, sponsa ejus est ecclesia, filii sponsi vel nuptiarum 
‘singuli quique fidelium ejus sunt: tempus nuptiarum 
est, tempus illud quando per incarnationis mysterium 
sanctam sibi ecclesiam sociavit. Non igitur casu, sed 
certi gratia mysterii, venit ad nuptias in terra carnal 
more celebratas, qui ad copulandam sibi spirituali amore 
ecclesiam de ceelo descendit ad terram: cujus quidem 
thalamus incorrupte genitricis uterus fuit, in quo Deus 
humane nature conjunctus est, et ex quo ad socian- 
dam sibi ecclesiam tanquam sponsus processit. Primus 
nuptiarum locus in Judea extitit, in qua filius Dei 
homo fieri, et ecclesiam sui corporis participatione con- 
secrare, suique spiritus pignore in fide confirmare dig- 
natus est: sed vocatis ad fidem gentibus, usque ad fines 
orbis terre earundem nuptiarum votiva gaudia perve- 
nefunt. Nec vacat a mysterio quod die tertia, post 
ea que superior Evangelii sermo descripserat, nuptiz 
factze referuntur: sed tertio tempore seculi Dominum 
ad aptandam sibi ecclesiam venisse designat. Primum 
quippe seculi tempus ante legem patriarcharum exem- 
plo, secundum sub lege prophetarum scriptis, tertium 
sub gratia preconiis Evangelistarum, quasi tertii diei 
luce mundo refulsit, in quo Dominus et Salvator noster 
pro redemptione generis humani in carne natus apparuit. 
Sed et hoc quod in Cana Galilsz, id est, in zelo trans- 
migrationis, perpetrate esdem nuptis factze perhiben- 
tur, typice denunciat eos maxime gratia Christi dignos 
existere, qui zelo fervere pize devotionis, et zemulari cha- 
rismata majora, ac de vitiis ad virtutes, bona operando, 
de terrenis ad eterna norunt sperando et amando trans- 

migrare. Discumbente autem ad nuptias Domino, vi- 
num defecit, ut vino meliori per ipsum mirabili ordine 
facto, manifestaretur gloria latentis in homine Dei, et 
credentium in eum fides aucta proficeret. Quod si 
mysterium quzrimus, apparente in carne Domino, me- 
raca illa legalis sensus suavitas paulatim coeperat ob 
carnalem Pharisseorum interpretationem, a prisca sua 
virtute deficere, qui mox ea que carnalia videbantur 
mandata ad spiritualem convertit doctrinam, cunctam- 
que literze legalis superficiem Evangelice ccelestis gra- 
tize virtute mutavit, quod est vinum fecisse de aqua. 
Sed primo studeamus indagare quid sit, cum deficiente 
vino diceret mater Jesu ad eum: 

Vinum non habent. Respondit: Quid mihi et tibi est, 
mulier ? nondum venit hora mea.| Neque enim matrem 
suam inhonoraret, qui nobis jubet honorare patrem et 
matrem: aut eam sibi esse matrem negaret, ex cujus 
carne virginea carnem suscipere non despexit, etiam 
Apostolo teste qui ait [Rom. 1.]: Qui factus est ei ex 
semine David secundum carnem. CQuomodo ex semine 
David secundum carnem, si non ex corpore Marie 
secundum carnem, que ex semine David descendit ? 
Sed in eo quod miraculum facturus ait, Quid mihi et 
tibi est, mulier? significat se divinitatis, qua miraculum 
erat patrandum, non principium temporaliter accepisse 
de matre, sed eternitatem semper habuisse de patre. 
Quid mihi et tibi, inquit, est, mulier? cum divinitas, 
quam ex patre semper habui, cum tua carne, ex qua 
carnem suscepi, communis non est. Nondum venit 
hora mea, ut fragilitatem sumpte ex te humanitatis 
moriendo demonstrem: prius est ut potentiam eternze 
deitatis virtutes operando patefaciam. Veniet autem 
hora, ut quid sibi et matri commune esset ostenderet, 
cum eam moriturus in cruce discipulo virgini virginem 
commendare curavit. Carnis namque infirma perpe- 
tiens, matrem, de qua hec suscepit, pie cognitam, ei, 

quem maxime diligebat, discipulo commendavit, quam 
divina facturus quasi incognitam se nosse dissimulat : 
quia hanc divine nativitatis auctorem non esse recog- 
noscit. 
Erant autem ibi lapidee hydriea sex posite secundum 
purtficationem Judeorum, capientes singule metretas bi- 
nas vel ternas.| Hydric vocantur vasa aquarum receptui 
parata: Greece enim ddwp aqua dicitur. Aqua autem 
scripture sacre scientiam designat, quse suos auditores 
et a peccatorum sorde abluere et ‘divin cognitionis so- 
let fonte potare. Vasa sex quibus continebatur aqua, 
corda devota sunt sanctorum, quorum perfectio vitz et 
fidei exemplum recte vivendi ac credendi proposita est 
generi humano per sex seculi labentis ztates, id est, 
usque ad tempus Dominic passionis. Et bene lapidea 
sunt vasa: quia fortia sunt precordia justorum, utpote 
illius fide et dilectione solidata lapidis, quem vidit Da- 
niel preecisum de monte sine manibus, factumque in 
montem magnum, et implesse omnem terram: et de 
quo dicit Zacharias [Zach. 3.]. In lapide uno septem 
oculi sunt: id est, in Christo universitas scientiz spiri- 
tualis inhabitat: cujus et Apostolus Petrus meminit ita 
dicens, [1 Petr. 2.] Ad quem accedentes lapidem vivum, 
et ipsi tanquam lapides vivi supersedificamini. Bene 
secundum purificationem Judzorum tantum posite sunt 
hydriz: quia Judzorum tantum populo lex per Moy- 
sen data est. Nam gratia Evangelii et veritas non mi- 
nus gentibus, quam Judzis per Jesum Christum facta 
est. Capientes, inquit, singulze metretas binas et ternas, 
quia scripture sanctz auctores et ministri prophete, 
modo de patre tantum loquuntur et filio, ut est illud: 
[Psal. 103.] Omnia in sapientia fecisti. Virtus enim 
Dei et sapientia Christus est: modo etiam spiritus 
sancti faciunt mentionem, juxta illud Psalmographi: 
[Psal. 32.] Verbo Domini cceli firmati sunt, et spiritu 
oris ejus omnis virtus eorum. Verbum Domini et spi- 

ritum totam, que unus est Deus, intellige trinitatem. 
Sed quantum inter aquam et vinum, tantum distare in- 
ter sensum illum, quo scripture ante adventum Salva- 
toris intelligebantur, et eum quem veniens ipse revela- 
vit Apostolis, eorumque discipulis perpetuo sequendum 
reliquit. Et quidem potuit Dominus vacuas implere 
hydrias vino, qui in exordio humane creationis cuncta 
creavit ex nihilo: sed maluit de aqua facere vinum, quo 
typice doceret, non se ad solvendum improbandumque, 
sed ad implendum potius legem prophetasque venisse : 
neque alia se per Evangelicam gratiam facere et docere, 
quam que legalis et prophetica scriptura eum facturum 
docturumque signaret. Videamus ergo, fratres, sex hy- 
drias scripturarum aqua salutari repletas, videamus ean- 
dem aquam in suavissimum vini odorem gustumque 
conversam. In prima etate seculi Abel justum frater 
invidens occidit: et ob hoc ipse perpetua martyrii glo- 
ria beatus, etiam in Evangelicis et in Apostolicis literis 
justitize laudem accepit, et fratricida impius eternz ma- 
ledictionis peenas luit. Quicunque his auditis metuunt 
cum impiis damnani, cupientes benedici cum plis, om- 
nium odiorum et invidise fomitem abjiciunt, Deo pla- 
cere per sacrificium justitize, modestiz, innocentize ac 
patientiz curant, vas plenum aqua in scriptura inve- 
niunt, unde salubriter abluti potatique gaudeant. Sed 
si intellexerint Cain homicidam Judzorum esse pesgi- 
diam, occisionem Abel passionem esse Salvatoris, ter- 
ram quz aperuit os suum, et suscepit ejus sanguinem 
de manu Cain, ecclesiam esse, que effusum a Judzis 
Christi sanguinem in mysterium suz renovationis acce- 
pit, nimirum aquam in vinum mutatam repererunt: 
quia sacre dicta legis sacratius intelligunt. Secunda 
setate seculi inchoante deletus est aquis diluvii mundus, 
ob magnitudinem peccatorum: sed solus Noe, propter 
justitiam est cum domo sua liberatus in arca. Hujus 
plagze audita vastatione hormibili, paucorumque libera- 

tione mirabili, quisquis emendatius vivere coeperit, libe- 
rari desiderans cum electis, timens exterminari cum 
reprobis, hydriam profecto aque, qua mundaretur vel 
reficeretur, invenit. At vero cum altius respicere coepe- 
rit, et in arca ecclesiam, in Noe Christum, in aqua de- 
lente peccatores aquam baptismi, que peccata diluit, in 
hominibus vel in animalibus, que arca continebat, mul- 
tifariam baptizatorum differentiam, in columba, que 
post diluvium ramum olive intulit in arcam, unctionem 
spiritus sancti qua baptizati imbuuntur, intellexerit, vi- 
num profecto de aqua factum miratur: quia in veteris 
historia facti suam ablutionem, sanctificationem, justifi- 
cationem prophetari contemplatur. Tertia xtate seculi 
Deus tentans obedientiam Abrahe, filium unicum ejus 
quem diligit, in holocaustum sibi offerri preecepit. Non 
differt Abraham facere quod jubetur, sed pro filio im- 
molatur aries: ipse tamen pro obedientiz virtute exi- 
mia perpetuz benedictionis hereditate donatur. Ecce 
habes hydriam tertiam. Audiens enim quanta sit vir- 
tus obedientiz, quanta mercede remuneretur, et ipse 
obedientiam discere atque habere satagis. Quod si im- 
molationem filii unici dilecti passionem ejus intelligis, 
de quo dicit pater [Matth. 3.]: Hic est filius meus di- 
lectus, in quo mihi bene complacui: in qua quia divi- 
nitate impassibili permanente, sola humanitas mortem 
passa est et dolorem, quasi filius offertur: sed aries 
mactatur. Si intelligis benedictionem, que promissa 
est Abrahe, in te de gentibus credendis munus esse 
completum, nimirum tibi de aqua vinum fecit: quia 
spiritualem sensum, cujus nova fragrantia inebriaris, 
aperuit. Quartz statis initiis David pro salute reg- 
num Israélitice gentis sortitur, humilis, innocens et 
maitis, exul pro illo, cujus injusta diu persecutione cru- 
ciabatur. Ecce hydria quarta fonte salutari repleta. 
Quisquis hec audiens humilitati atque innocentiz stu- 
dere, et superbiam cceperit atque invidiam suo de corde 

repellere, quasi haustum aque limpidissime, quo refi- 
ciatur, invenit. At si in Saule Judzos persequentes, in 
David Christum et ecclesiam significari cognoverit, illo- 
rum ob perfidiam, et carnale simul imperium et spiri- 
tuale destructum, Christi autem et ecclesiz regnum 
semper esse mansurum, poculum utique vini de aqua 
factum sentiet: quia se suamque vitam et regnum, sed 
et ipsum regem ibi scriptum legere novit, ubi prius 
quasi de aliis veterem legebat historiam. Quinta extate 
seculi populus peccans, captivante Nabuchodonosor, in 
Babyloniam transmigrat: sed post septuaginta annos 
peenitens et correctus, in patriam per Jesum sacerdo- 
tem magnum reducitur: ubi domum Dei, qus incensa 
est, et civitatem sanctam, qu destructa est, rezedificat. 
Hec legens sive audiens quisque cum peccandi metum 
corripit, et ad poenitendi remedium confugit, aqua hy- 
driz purificantis ablutus est. Si vero intelligere didice- 
rit Hierusalem et templum Dei ecclesiam Christi, Baby- 
lonem confusionem peccatorum, Nabuchodonosor dia- 
bolum, Jesum sacerdotem magnum, verum eternumque 
pontificem esse Jesum Christum, septuaginta annos bo- 
norum plenitudinem operum, que per spiritus sancti 
dona largiuntur, videlicet propter decalogum et septi- 
formem ejusdem spiritus gratiam, videritque hoc quo- 
tidie fieri, aliis nimirum a diabolo de ecclesia peccando 
raptis, aliis gratia spiritus sancti per Christum resi- 
piscendo ac poenitendo reconciliatis, vinum de aqua fac- 
tum habet: quia ad se pertinere qu scripta sunt intel- 
ligens, magno mox compunctionis ardore, quasi musto 
incalescens, quicquid sibi peccati captivantis inesse 
deprehenderit, per Christi gratiam liberari deposcit. 
Sexta inchoante seculi ztate Dominus in carne appa- 
rens octava die nativitatis juxta legem circumcisus est, 
tricesima et tertia post hec ad templum delatus, et le- 
galia pro eo sunt munera oblata. Hec intuentes ad 
literam, aperte discimus quanta nobis diligentia sunt 

Evangelicz fidei subeunda mysteria, quando ipse bene- 
dictionem gratis afferens, qui legem literze dedit, vete- 
rum primo ceremoniarum ritu consecrari, quo cuncta 
divinitus consecrat, et sie nova gratis sacramenta susci- 
pere ‘simul et tradere curavit. Ecce hydria sexta ad 
abluenda peccati contagia, ad potanda vite gaudia mun- 
diorem ceeteris afferens undam. Verum si in octavi diei 
circumcisione baptisma, quod in mysterium Dominice 
resurrectionis a peccatorum nos morte redemit, intel- 
ligens, in inductione in templum et oblatione hostiz 
purificantis figuratum cognoscis, fideles quosque de 
baptisterio ad altare sanctum ingredi, ac Dominici cor- 
poris et sanguinis victima singulari debere consecrari, 
vino quidem de aqua facto, et quidem meracissimo do- 
natus es. Porro si circumcisionis diem ad generalem 
humani generis resurrectionem, quando mortalis pro- 
pago cessabit, et mortalitas tota in immortalitatem mu- 
tabitur, interpretaris: et circumcisos induci in templum 
cum hostiis intellexeris, quando post resurrectionem uni- 
versali expleto judicio sancti Jam incorruptibiles facti, 
ad contemplandam perpetuo speciem divine majestatis 
cum bonorum operum muneribus intrabunt: mirandum 
profecto, vinum de aqua fieri videbis, cujus conditori 
recte protesteris et dicas, Et poculum tuum inebrians 
quam preclarum est. Ergo Dominus vinum in gaudia 
nuptiarum non de nihilo facere voluit, sed hydrias sex 
impleri aqua preecipiens, hanc mirabile convertit in vi- 
num: qitia sex mundi states sapientiz salutaris largitate 
donavit, quam tamen ipse veniens sublimioris sensus vir- 
tute foecundavit. Nam que carnales carnaliter tantum 
sapiebant, ipse spiritualiter sentienda reseravit. Vultis 
audire fratres, qualiter de aqua fecerit vinum? Appa- 
ruit post resurrectionem suam duobus discipulis ambu- 
lantibus in via, ibatque cum illis, et incipiens a Moyse 
et omnibus prophetis, interpretabatur illis in omnibus 
scripturis, que de ipso erant. Vultis iterum audire 
K 2 

‘quomodo eodem sunt vino inebriati? Postmodum cog- 
‘noscens quis esset, qui eis verbum vitz propinabat, di- 
cebant ad invicem: [Luce 24.] Nonne cor nostrum 
-ardens erat in nobis, cum loqueretur in via et aperiret 
nobis scripturas ? 

Dicil ergo Jesus ministris : Implete hydrias aqua. Et 
impleverunt eas usque ad summum.] Quid per ministros, 
qui heec jubentur facere, nisi Christi signantur discipuli, 
‘qui impleverunt hydrias aqua? Non quidem ipsi pre- 
teritas mundi ztates legalibus, ac propheticis implendo 
scriptis: sed ipsi intelligendo prudenter, et aperiendo 
fideliter: quia scriptura, que a prophetis ministrata est, 
et salubris esset ad haustum sapientie ccelestis, et ad 
operum castigationem utilis. Impleverunt autem eas 
usque ad summum, quia recte intellexerunt nullum fu- 
isse tempus seculi a sanctis alienum doctoribus, qui sive 
verbis, sive exemplis, sive etiam scripturis viam vite 
-mortalibus panderent. 

Et dicit eis: Ite, et haurite nunc, et ferte architri- 
clino. Et tulerunt.| Architriclinus aliquis legis peritus 
illius temporis est, fortasse Nicodemus vel Gamaliel, vel 
-discipulus tunc ejus Saulus, nunc autem magister totius 
ecclesize Paulus apostolus. Et dum talibus verbum 
Evangelu creditur, quod in litera legis et prophetiz late- 
-bat occultum, vinum utique architriclino de aqua factum 
propinatur. Unde convenienter perhibetur, quod ar- 
-chitriclinus vocato sponso dixerit : 

Omnis homo primum bonum vinum ponit, et cum ine- 
briati fuerint, tunc td quod deterius est. Tu autem ser- 
vasti bonum vinum usque adhuc.| Quia doctorum est 
cognoscere distantiam legis et Evangelii, veritatis et 
umbree, cunctisque veteribus institutis, cunctis regni 
terreni promissis, novam Evangelice fidei gratiam, et 
perpetua ccelestis patriz dona proferre. 

Hoc fecit initium signorum Jesus in Cana Galilee, et 
manifestavit gloriam suam.| Manifestavit hoc signo, 

quia ipse esset rex gloriz, et ideo sponsus ecclesiz, 
qui ut homo communis veniret ad nuptias, sed quasi 
Dominus cceli et terrze elementa prout voluisset, con- 
verteret. Pulcra autem rerum convenientia, qui initio 
signorum, que mortalis adhuc mortalibus erat ostensu- 
rus, aquam convertit in vinum: ipse initio signorum 
que immortalis jam per resurrectionem effectus, im- 
mortalis vitz studia sola sectantibus ostenderet, car- 
nalem prius et quasi insipidam mentem eorum sapore 
scientiz ccelestis imbuit. Nam et primo consistens in 
terra, sui spiritus munere aperuit illis sensum, ut intel- 
ligerent scripturas: et postmodum misso eodem de 
celis majorem superni amoris simul et sapientiz spiri- 
tualis flagrantiam eorum cordibus infudit: data insuper 
omnium cognitione linguarum, quibus universo orbi 
eam, quam perceperant, vitze gratiam propinare suffice- 
rent. Has ergo Christi et ecclesiz nuptias, fratres ca- 
rissimi, que et tunc una in civitate figurabantur, et 
nunc universo celebrantur in orbe terrarum, tota mente 
diligamus, harum gaudiis ccelestibus indefessa bonorum 
operum intentione jungamur. Has quia per fidem vo- 
cati intravimus mundo dilectionis habitu, celebrare cure- 
mus, nostreeque actionis simul et cogitationis maculas 
ante diem extremi discriminis ipsi solicite examinando 
diluamus: ne forte tunc ingrediens rex, qui suo filio 
nuptias fecit, si viderit nos nuptialem caritatis vestem 
non habere, ejiciat nos, et ligatis a bene agendi facultate 
pedibus nostris ac manibus exteriores mittat in tenebras. 
Mundemus fide fortia cordium nostrorum vascula se- 
cundum purificationem preceptorum ccelestium, im- 
pleamus heec aqua scientiz salutaris, sacrze lectioni cre- 
brius attendendo. Rogemus Dominum ut ipsam, quam 
nobis scientiz gratiam contulit (ne forte inflet) caritatis 
suze fervore calefaciat, et ad superna querenda sola ac 
sapientia convertat: quatenus spiritualiter inebriati, 
possimus et ipsi cum propheta cantare [Psal. 59.]: 

Potasti nos vino compunctionis. Sicque fit, ut nobis 
quoqueé bene proficientibus, et nunc ex parte prout ca- 
pere sufficimus, et in futuro perfecte Jesus manifestet 
gloriam suam: in qua vivit et regnat cum patre in uni- 
tate spiritus sancti Deus, per omnia secula seculorum, 
Amen. 


HOMILIA XIX. 


Luca x1. Mart.1x. Mar.111. Jn illo tempore erat 
Jesus ejiciens demonium, et tilud erat mutum, &c. 


JAEMONIACUS iste apud Mattheum non 

solum mutus, sed et czecus fuisse narratur, 

curatusque dicitur a Domino, ita ut loque- 

retur, et videret. Tria ergo signa simul in 

uno homine perpetrata sunt: czecus videt, 
mutus loquitur, possessus a deemone liberatur. Quod 
et tunc quidem carnaliter factum est, sed et quotidie 
completur in conversione credentium, ut expulso pri- 
mum demone fidei lumen aspiciant, deinde ad laudes 
Dei tacentia prius ora laxentur. 

Quidam autem ex ets dixerunt : In Beelzebub principe 
demontorum ejicit demonia.| Non hoc aliqui de turba, 
sed Pharissei calumniabantur et scribe, sicut alii Evan- 
gelistz testantur. Turbis quippe, que minus erudite 
videbantur, Domini semper facta mirantibus, illi contra 
vel negare hzec, vel que negare nequiverant, sinistra 
interpretatione pervertere laborabant: quasi non hec 
divinitatis, sed immundi spiritus opera fuissent, id est, 
Beelzebub, qui deus est Accaron. Nam Bel quidem 
ipse est Baal, Zebub autem musca vocatur. Nec juxta 
quzedam mendosa exemplaria, vel / litera, vel d, in fine 
est nominis legenda, sed 5. Beelzebub ergo Baal mus- 
carum, id est, vir muscarum, sive habens muscas inter- 

pretatur: ob sordes videlicet immolaticii cruoris, ex 
cujus spurcissimo ritu vel nomine principem dzemonio- 
rum cognominabant. 

Et alti tentantes, signum de celo querebant ab eo.]| 
Vel in morem Heliz ignem de sublimi venire cupiebant, 
vel in similitudinem Samuelis tempore estivo mugire 
tonitrua, coruscare fulgura, imbres ruere: quasi non 
possent et illa calumniari, et dicere ex occultis et variis 
aéris passionibus accidisse. At tu qui calumniaris ea, 
quz oculis vides, manu tenes, utilitate sentis, quid fe- 
ceris de iis, quse de ceelo venerint? Utique respondebis, 
et magos in Aégypto multa signa fecisse de celo. 

Ipse autem, ut vidit cogitationes eorum, dixit eis: 
Omne regnum in seipsum divisum, desolabitur, et domus 
supra domum cadet.| Non ad dicta, sed ad cogitata re- 
spondit, ut vel sic compellerentur credere potentiz ejus, 
qui cordis videbat occulta. Si autem omne regnum in 
seipso divisum desolabitur, ergo. patris, et filii et spiritus 
sancti regnum non est divisum, quod sine ulla contra- 
dictione non aliquo impulsu desolandum, sed eterna 
est stabilitate mansurum. Si ergo sanctez et individuse 
trinitatis individuum, imo quia individuum manet reg- 
num, desistant Arriani minorem patre filium, minorem 
filio sanctum dicere spiritum: quia quorum unum est 
regnum, horum est et una majestas. 

St autem et satanas in seipsum divisus est, quomodo 
stabit regnum ipsius, quia dicitts in Beelzebub gjicere me 
demonia?| Hoc dicens ex ipsorum confessione volebat 
intelligi, quod in eum non credendo in regno diaboli 
esse delegissent, quod utique adversum se divisum stare 
non posset. Eligant ergo Phariszi quod voluerint: si 
satanas satanam non potest ejicere, nihil contra Domi- 
num quod dicerent, invenire potuerunt: si autem potest, 
multo magis sibi prospiciant, et recedant de regno ejus, 
quod adversum se divisum stare non potest. In quo 

autem Dominus Christus ejiciat daemones, ne demonum 
principem existiment, attendant quod sequitur: 

Si ergo ego in Beelzebub ejicio demonia, filti vestri in 
quo ejiciunt ? Ideo ipsi judices vestri erunt.| Dixit hoc 
utique de discipulis suis illius populi- filiis, qui certe disci- 
puli Domini Jesu Christi bene sibi conscii fuerant nibil 
se malarum artium a bono magistro didicisse, ut in prin- 
cipe dzmoniorum ejicerent dzemones. Ideo, inquit, ipsi 
judices erunt vestri, ipsi, inquit, ipsi ignobilia et con- 
temptibilia hujus mundi, in quibus non artificiosa ma- 
lignitas, sed sancta simplicitas mez virtutis apparet, 
ipsi testes mei judices erunt vestri. Aliter, Fihios Ju- 
dzorum exorcistas gentis illius ex more significat, qui 
ad invocationem ejiciebant demones. Et coarctat eos 
interrogatione prudenti, ut confiteantur spiritus sancti 
esse opus. Quod si expulsio, inquit, demonum in filiis 
vestris, Deo, non dzemonibus deputatur, quare in me 
idem opus non eandem habeat causam? Ergo ipsi 
vestri judices erunt, non potestate, sed comparatione, 
dum illi expulsionem dzemonum Deo assignant, vos 
Beelzebub principi dzemoniorum. 

Porro si in digito Dei ejicio demonia, profecto perve- 
nit in vos regnum Dei.| Iste est digitus, quem confi- 
tentur et magi, qui contra Moysen et Aaron signa 
faciebant, dicentes [Exod.8.]: Digitus Dei est iste, quo 
et tabule lapidez scripte sunt in monte Sina. Si igi- 
tur manus et brachium Dei filius est, et digitus spiritus 
sanctus, patris et filii et spiritus sancti una substantia 
est. Non te scandalizet membrorum inzequalitas, cum 
eedificet unitas corporis. Aliter, Digitus Dei vocatur 
spiritus sanctus propter partitionem donorum, que in 
eo dantur unicuique propria, sive hominum sive ange- 
lorum. In nullis enim membris nostris magis apparet 
partitio quam in digitis. Quod autem dixit, Pervenit in 
vos regnum Dei: regnum Dei nunc dicit, quo damnan- 

tur impii, et a fidelibus de peccatis suis poenitentiam 
nunc agentibus secernuntur. 

Cum fortis armatus custodit atrium suum, in pace 
sunt ea que possidet.| Fortem diabolum, atrium vero 
illius mundum, qui in maligno positus est, appellat, in 
quo usque ad Salvatoris adventum male pacato potie- 
batur imperio: quia in cordibus infidelium sine ulla 
contradictione quiescebat. Unde et alibi princeps mundi 
vocatur, dicente Domino [Joan 14.]: Venit enim prin- 
ceps mundi, et in me nihil inveniet. Et iterum [Joan. 
12.]: Nunc princeps mundi ejicietur foras, de qua hic 
ejectione subjungitur : 

St autem fortior illo superveniens vicerit eum, uni- 
versa arma eis auferet, in quibus confidebat, et spolta 
gus distribuet.| De seipso quippe loquitur, quod non 
concordi fallax operatione quemadmodum calumniaban- 
tur, sed fortiori potentia victor homines a deemonio libe- 
raret. Arma in quibus male fortis ille confidebat, 
astutiz dolique sunt nequitiz spiritualis: spolia vero 
ejus ipsi homines sunt ab eo decepti. Que victor 
Christus distribuit, quod est insigne triumphantis, quia 
captivam ducens captivitatem, dedit dona hominibus, 
quosdam quidem Apostolos, alios Evangelistas, hos pro- 
phetas, illos pastores ordinans et doctores. 

Qui non est mecum, adversum me est : et qui non col- 
ligit mecum, dispergit.| Non putet quisquam de here- 
ticis hoe dictum et schismaticis, quanquam et ita ex 
superfluo possit intelligi, sed ex consequentibus textu- 
que sermonis ad diabolum refertur, eo quod non possint 
opera Salvatoris Beelzebub operibus comparari. IIe 
cupit animas hominum tenere captivas, Dominus libe- 
rare: ille preedicat idola, hic unius Dei notitiam: ille 
trahit ad vitia, hic ad virtutem revocat. Quomodo ergo 
possunt habere concordiam inter se, quorum opera di- 
visa sunt ? 

Cum immundus spiritus exierit ab homine, ambulat 
per loca inaquosa.| Quamvis simpliciter intelligi pos- 
sit, Dominum hec ad distinctionem suorum et satanz 
operum adjunxisse, quod scilicet ipse semper polluta 
mundare, satanas vero mundata gravioribus festinet at- 
taminare sordibus, tamen et de heretico quolibet vel 
schismatico, vel etiam malo catholico potest non incon- 
venienter intelligi. De quo tempore baptismatis spiritus 
immundus, qui in eo prius habitaverat, ad confessionem 
catholice fidei, abrenunciationemque mundane conver- 
sationis ejiciatur, locaque inaquosa peragret, id est, corda 
fidelium, que a mollitie fluxse cogitationis expurgata 
sunt, callidus insidiator exploret, si quos ibi forte suze 
nequitiz gressus figere possit: sed bene dicitur, 

Querens requiem, et non inveniens. | Quia castas men- 
tes effugiens, in solo diabolus corde pravorum gratam sibi 
potest invenire quietem: unde de illo Dominus [Job 4.] : 
Sub umbra, inquit, dormit in secreto calami et locis hu- 
mentibus. In umbra videlicet tenebrosas conscientias, 
in calamo, qui foris nitidus, intus est vacuus, simula- 
trices, in locis humentibus lascivas mollesque mentes 
insinuans. 

Dicit : Revertar in domum meam unde exivi.| Timen- 
dus est iste versiculus, non exponendus, ne culpa, quam 
in nobis extinctam credebamus, per incuriam nos va- 
cantes opprimat. 

Et cum venerit, invenit scopis mundatam.| Hoc est, 
gratia baptismatis a peccatorum labe castigatam, sed 
nulla boni operis industria cumulatam. Unde bene 
Mattheus hanc domum vacantem, scopis mundatam 
atque ornatam dicit inventam. Mundatam videlicet a 
vitiis pristinis per baptismum: vacantem a bonis actibus 
per negligentiam: ornatam simulatis virtutibus per hy- 
pocrisin. 

Ei tunc vadtt et assumit septem alios spiriius secum 

nequiores se, et ingressi habitant idi.| Per septem malos 
spiritus universa vitia designat. Quemcunque enim 
post baptisma sive pravitas hzeretica, seu mundana cu- 
piditas arripuerit, mox omnium prosternit in ima vitio- 
rum. Unde recte nequiores tunc eum spiritus dicuntur 
ingressi, quia non solum habebit illa septem vitia, quze 
septem spiritualibus sunt contraria virtutibus, sed et per 
hypocrisin ipsas se virtutes habere simulabit. 

Et sunt novissima hominis illius pejora prioribus.] 
Melius quippe erat ei viam veritatis non cognoscere, 
quam post agnitionem retrorsum converti. Quod in 
Juda traditore, vel Simone mago, ceterisque talibus 
specialiter legimus impletum. Quo autem generaliter 
hzec parabola tendat, ipse secundum Matthzum Sal- 
vator exposuit, ubi ea terminata mox subdidit, dicens 
[Matth. 9.]: Sic erit et generationi huic pessime: id 
est, quidem de uno specialiter geri solere narravi, hoc in 
tota generaliter hujus populi gente geri non desinit. 
Immundus quippe spiritus exivit a Judseis, quando ac- 
ceperunt legem, et ambulavit per loca arida querens 
sibi requiem: expulsus videlicet a Judzeis ambulavit per 
gentium solitudines. Quz cum postea Domino credi- 
dissent, ille non invento loco in nationibus dixit: Re- 
vertar ad domum meam, unde exivi: habebo Judzos, 
quos ante dimisi. Et veniens invenit vacantem, et sco- 
pis mundatam. Vacabat enim templum Judezorum, et 
Christum hospitem non habebat dicentem, Dimittetur 
vobis domus vestra deserta. Quia igitur Dei et ange- 
lorum presidia non habebant, et ornati erant superfluis 
observationibus Phariszeorum, revertitur ad eos diabo- 
lus, et septenario sibi numero demonum addito, habitat 
pristinam domum, et fiunt posteriora illius populi pejora 
prioribus. Multo enim nunc majore demonum numero 
possidentur blasphemantes in synagogis suis Christum 
Jesum, quam in AXgypto possessi fuerant ante legis no- 
titiam: quia aliud est venturum non credere, aliud eum 

non suscepisse, qui venerit. Septenarium autem nume- 
rum adjunctum diabolo, vel propter sabbatum intellige, 
vel propter numerum spiritus sancti, ut quomodo in 
Esaia super virgam de radice Jesse, et florem, qui de 
radice conscendit, septem spiritus virtutum descendisse 
narrantur, ita et e contrario vitiorum numerus in diabolo 
consecratus sit. 

Factum est autem cum hec diceret, extollens vocem 
quedam mulier de turba, dixit illi: Beatus venter qui 
te portavit, et ubera que suxisti.| Magne devotionis et 
fidei hzec mulier ostenditur, que scribis et Phariszis 
Dominum tentantibus simul et blasphemantibus, tanta 
ejus incarnationem prez omnibus sinceritate cognoscit, 
tanta fiducia confitetur, ut et prasentium procerum ca- 
lumniam, et futurorum confundat hereticorum perfi- 
diam. Nam sicut tunc Judzi sancti spiritus opera 
blasphemando verum consubstantialemque patri Dei 
filium negabant, sic heretici postea negando Mariam 
semper virginem, sancti spiritus operante virtute nasci- 
turo ex humanis membris unigenito Deo carnis suze 
matcriam ministrasse, sed verum consubstantialemque 
matri filium hominis fateri non debere dixerunt. Sed 
si caro verbi Dei secundum carnem nascentis a carne 
virginis matris pronunciatur extranea, sine causa venter 
qui eam portasset, ubera que lactassent, beatificantur. 
Qua enim consequentia ejus lacte credatur nutritus, cu- 
jus semine negatur esse conceptus? cum ex unius ejus- 
demque fontis origine secundum physicos uterque liquor 
emanare probetur. Nisi forte putanda est virgo semen- 
tivam sus carnis materiam nutriendo in carne Dei filio 
suggerere potuisse, incarnando autem quasi majori et 
inusitato miraculo minime potuisse. Sed huic opinioni 
obstat Apostolus dicens, [Gal. 4.] Quia misit Deus fi- 
lium suum factum ex muliere, factum sub lege. Neque 
enim audiendi sunt, qui legendum putant, natum ex 
muliere, factum sub lege, sed factum ex muliere: quia 

conceptus in utero virginali, carnem non de nihilo, non 
aliunde, sed materna traxit ex carne. Alioquin nec vere 
filius hominis diceretur, qui originem non haberet ex 
homine, Et nos igitur his contra Eutychen dictis ex- 
tollamus vocem cum ecclesia catholica, cujus hec mu- 
lier typum gessit, extollamus et mentem de medio tur- 
barum, dicamusque Salvatori: Beatus venter qui te 
portavit, ct ubera que suxisti. Vere enim beata pa- 
rens, que, sicut quidam [Sedulius] ait, 


Enixa puerpera regem, 
Qui cceelum terramque tenet per secula, cujus 
Nomen, et eterno complectens omnia gyro, 
Imperium sine fine manet: quz ventre beato 
Gaudia matris habens cum virginitatis honore, 
Nec primam similem visa est, nec habere sequentem. 


At ille dixit : Quin imo, beati qui audtunt verbum Dei, 
et custodiunt illud.| Pulchre Salvator attestationi mu- 
lieris annuit, non eam tantummodo, qu verbum Dei 
corporaliter generare meruerat, sed et omnes qui idem 
verbum spiritualiter auditu fidei concipere, et boni ope- 
ris custodia vel in suo vel in proximorum corde parere, 
et quasi alere studuerint, asseverans esse beatos. Et 
quia eadem Dei genitrix et inde quidem beata, quia 
verbi incarnandi ministra est facta temporalis: sed inde 
multo beatior, quia ejusdem semper amandi custos ma- 
nebat. Qua sententia sapientes Judzorum clam per- 
cutit, qui verbum Dei non audire et custodire, sed ne- 
gare et blasphemare quzerebant. 

HOMILIA XX. 


JoaN.vi. Luca 1x. Marc.vi. Mart. xix. In illo 
tempore abiit Jesus trans mare Galilee, quod est Ti- 
beriadis. Et sequebatur eum multitudo magna, quia 
viderant signa que fuciebat super his, qut infirmaban- 
tur, &c. 


UI signa et miracula Domini ac Salvatoris 
recte, cum legunt vel audiunt, accipiunt, non 
tam in his quid foris stupeant attendunt, 
quam quid horum exemplo intus agere, quid 
in his mysticum perpendere debeant inspiciunt. Ecce 
enim appropinquante Pascha, die festo Judzorum, se- 
quentem se multitudinem Dominus verbo salutis pariter 
et ope curationis erigebat. Nam sicut alius Evangelista 
scribit, loquebatur illis de regno Dei, et eos qui cura in- 
digebant sanabat, eademque doctrina et sanatione com- 
pleta, paucis de cibariis abundantissime refecit. Et nos 
ergo, fratres carissimi, hujus exemplo facti propinquante 
Pascha die festo nostree redemptionis, adjuncta fratrum 
caterva Dominum toto corde sequamur, quoque actionum 
itinere ingressus sit diligentissime contemplemur, ut ves- 
tigia ejus sequi mereamur. Qui enim dicit, se in Christo 
manere, debet sicut ille ambulavit et ipse ambulare. Quic- 
quid in nobis imperitize nocentis inesse deprehenderi- 
mus, crebra verbi illius auditione tergamus: et quicquid 
vitii tentantis morbi, videlicet spiritualis, nos interius 
vastare senserimus, solitee pietatis illius munere postu- 
lemus emundari. Sed etsi ei unitos nos ccelestis vitz 
dulcedine conspexerimus, ejus gratiam flagitemus: ut 
necessariz nos compunctionis et ceeterarum virtutum 
spiritualium donis satiare dignetur, quatenus tempore 
sacrosanctz resurrectionis illius interius exteriusque de- 
center ornati sacramenta nostre salutis puro corpore 
simul et corde sumamus. Verum quia breviter ista 

prelibavimus, libet diligentius totam sacre seriem lec- 
tionis intueri, et quicquid in ea mysticum indagare vale- 
amus, vestre pandere caritati. 

Abit Jesus trans mare Galilea, qnod est Tiberiadis. | 
Primo dicendum juxta historiam, quia mare Galil, 
quod multis pro diversitate circumjacentium regionum 
vocabulis distinguitur, illis tantum in locis Tiberiadis 
vocatur, ubi Tiberiadem civitatem aquis, ut aiunt, cali- 
dis salubrem ab occidente przemonstrat habitationem. 
Siquidem interfluente Jordane, duodeviginti passuum 
millibus in longum, et quinque extenditur in latum. 
Mystice autem mare turbida ac tumentia hujus seculi 
volumina significat, in quibus pravi quilibet injuste de- 
lectati, quasi profundis dediti pisces mentem ad superna 
gaudia non intendunt. Unde bene idem mare Galilez, 
id est, rota cognominatur: quia nimirum amor labentis 
seculi quasi in vertiginem corda mittit, quee ad perennis 
vitee desideria erigi non permittit. De quibus Psal- 
mista [Psal. 11.], In circuitu, inquit, impii ambulant. 
Sed abeuntem trans mare Galilez Jesum multitudo 
maxima sequebatur, que doctrine sanationis et refec- 
tionis ab eo ccelestis summa munera perciperet, quia 
priusquam Dominus in carne appareret, sola illum gens 
Judzea sequebatur, credendo: postquam vero per incar- 
nationis suze dispensationem fluctus vite corruptibilis 
adiit, calcavit et transiit, maxima mox eum multitudo 
credentium secuta est nationum, spiritualiter instrui, 
sanari ac satiari desiderans, et cum Psalmista deprecans 
[Psal. 1,2.], Domine, ad te confugi, doce me facere vo- 
luntatem tuam. Et miserere mei, Domine, quoniam in- 
firmus sum: sana me, Domine, quoniam conturbata sunt 
ossa mea. Kt iterum de percipiendis ab eo vite perpe- 
tuze alimentis -confisa [Psal. 23.], Dominus, inquit, pas- 
cit me, et nihil mihi deerit, in loco pascuez ibi me col- 
locavit. Quod autem subiens in montem Jesus ibi sede- 
bat cum discipulis suis, sed veniente ad eum multitudine 

descendit, atque heec in inferioribus refecit, quze in supe- 
rioribus paulo ante curaverat, nequaquam frustra factum 
credamus, sed ad significandum mystice, quia doctri- 
nam et charismata sua Dominus juxta percipientium ca- 
pacitatem distribuit, infirmis quidem adhuc mentibus 
ac parvulis spiritu simpliciora credens sacramenta, cel- 
sioribus autem quibusque et perfectioribus sensu secre- 
tiora sus majestatis arcana reserans, arctiora devote 
conversationis itinera suggerens, et altiora preemiorum 
coelestium dona promittens. Denique cuidam sciscitanti, 
quid faciens vitam eternam possideret, quasi inferius 
adhuc posito communia suze dona largitatis impendit 
dicens: Non occides, non meechaberis, non furtum fa- 
cies, non falsum testimonium dices, honora patrem tuum 
et matrem. Cui postmodum majora querenti, et velut 
ad montem virtutum ascendere cupienti, Si vis, inquit, 
perfectus esse, vade, vende omnia que habes, et da pau- 
peribus, et habebis thesaurum in ceelo, et veni sequere 
me. Cujus discretionem moderaminis non solum per se 
Dominus in carne docens exhibuit, verum nunc quoque 
per verbi sui ministros exhibere non cessat. Unde de eis- 
dem sub unius boni servi persona testatur, quia dare de- 
beant conservis in tempore tritici mensuram, id est, pro 
captu audientium opportune et mensurate verbi dapes 
suggerere. Quod vero appropinquante Pascha Dominus 
turbas docet, sanat et reficit, possumus ita mystice in- 
terpretari, quia Pascha transitus dicitur, et quoscunque 
Dominus interna munerum suorum suavitate recuperat, 
ad salubrem profecto transitum preeparat, ut carnis vi- 
delicet concupiscentias mentis sublimitate transcendant, 
infirma mundi desideria prospera pariter et adversa cce- 
lesti spe et amore conculcent: etsi necdum anima vel 
carne ad superna valeant pertingere, quia hoc nimirurfi 
in futuro promittitur, quicquid tamen carnales quasi 
altum complecti conspiciunt, comparatione eternorum 
quasi nihilum despiciant: juxta exemplum illius qui vi- 

dens imperium superexaltatum et elevatum super cedros 
Libani, transiit temporalia contemplando, et quasi non 
esse videbat, quem cito tollendum przvidebat. Quod 
sublevasse oculos Jesus, et venientem ad se multitudi- 
nem vidisse perhibetur, divine pietatis indicium est: 
quia videlicet cunctis ad se venire querentibus gratia 
misericordiz ccelestis occurrere consuevit. Et ne que- 
rendo errare possint, lucem sui spiritus aperire queren- 
tibus solitus est. Nam quod oculi Jesu dona spiritus 
ejus mystice designent, testatur in Apocalypsi Joannes, 
qui figurate loquens de illo [Apoc. 5.], Et vidi, inquit, 
agnum stantem tanquam occisum, habentem cornua 
septem, et oculos septem, qui sunt septem spiritus Dei 
Missi in omnem terram. Quod tentans Philippum Do- 
minus, Unde, inquit, ememus panes ut manducent hi? 
provida utique dispensatione facit, non ut ipse quee non 
noverat discat, sed ut Philippus tarditatem suz fidei, 
quam in magistro sciente ipse nesciebat, tentatus ag- 
noscat, et miraculo facto castiget. Neque enim dubitare 
debuerat preesente rerum creatore, qui educit panem de 
terra, et vino letificat cor hominis, paucorum denario- 
rum panes sufficere turbarum millibus non paucis, ut 
unusquisque sufficienter acciperet, et jam saturatus abi- 
ret. Quinque autem panes, quibus multitudinem populi 
saturavit, quinque sunt libri Moysi, quibus spirituali in- 
tellectu patefactis, et abundantiore jam sensu multipli- 
catis auditorum fidelium quotidie corda reficit. Qui 
bene hordeacei fuisse referuntur, propter nimirum au- 
steriora legis edicta, et tegumenta liters grossioris, que 
interiorem spiritualis sensus quasi medullam celabant. 
Duo autem pisces quos addidit, psalmistarum non in- 
convenienter et prophetarum scripta significant, quorum 
unum canendo, alterum colloquendo suis auditoribus 
futura Christi et ecclesiz: sacramenta narrabant. Et 
bene per aquatilia animantia figurantur illius xvi pre- 
cones, in quo populus fidelium sine aquis baptismi 

vivere nullatenus posset. Puer qui quinque panes et 
duos pisces habuit, nec tamen eos esurientibus turbis 
distribuit, sed Domino distribuendos obtulit, populus 
est Judzorum literali sensu puerilis, qui scripturarum 
dicta clausa secum tenuit, quz tamen Dominus in carne 
apparens accepit, et quid intus haberent utilitatis ac 
dulcedinis ostendit, quam multiplici spiritus gratia, que 
pauca ac despecta videbantur, exuberarent, patefecit, et 
heee per Apostolos suos Apostolorumque successores 
cunctis nationibus ministrando porrexit. Unde bene 
alii referunt Evangeliste, quia panes et pisces Dominus 
discipulis, discipuli autem ministraverunt turbis. Cum 
enim mysterium humane salutis initium coepisset enar- 
rari per Dominum ab eis qui audierunt, in nobis con- 
firmatum est. Quinque siquidem panes et duos pisces 
fregit et distribuit discipulis suis, quando aperuit lis 
sensum, ut intelligerent omnia, quz scripta essent in 
lege Moysi et prophetis et Psalmis de ipso. Discipult 
apposuerunt turbis, quando profecti przedicaverunt ubi- 
que, Domino cooperante et sermonem confirmante se- 
quentibus signis. Foenum in quo discumbens turba 
reficitur, concupiscentia carnis intelligitur, quam calcare 
et premere debet omnis, qui spiritualibus alimentis sa- 
tiari desiderat. Omnis enim caro feenum, et omnis gloria 
ejus tanquam flos foeni. Discumbat ergo super foenum 
ut florem foeni conterat, id est, castiget corpus suum, 
et servituti subjiciat, voluptates carnis edomet, luxurize 
fluxa restringat quisquis panis vivi cupit suavitate refici : 
quisquis superne gratize dapibus renovari amat, ne in- 
fima vetustate deficiat, caveat. Quinque millia viri qui 
manducaverunt, perfectionem eorum qui verbo vitz re- 
ficiuntur, insinuant. Virorum quippe nomine solent in 
Scripturis perfectiores quique figurari, quos foeminea 
mollities nulla corrumpit, quales cupit eos esse, quibus 
dicit Apostolus [1 Cor. 16.], Vigilate, state in fide, viri- 
liter agite et confortamini. Millenarius autem numerus, 

ultra quem nulla nostra computatio succrescit, plenitu- 
dinem rerum de quibus agitur, indicare consuevit: qui- 
nario vero numero quinque notissimi corporis nostri 
sensus exprimuntur, visus videlicet, auditus, olfactus, 
gustus et tactus. In quibus singulis quicunque agere 
et confortari satagunt, sobrie et pie et juste vivendo, ut 
coelestis sapientiz mereantur dulcedine recreari, hi ni- 
mirum quinque millibus virorum, quos Dominus my- 
sticis dapibus satiavit, figurantur. Nec pretereundum 
quod refecturus multitudinem gratias egit. Egit quippe 
gratias, ut et nos doceret de perceptis ccelestibus mune- 
ribus gratias semper agere, et ipse quantum de nostris 
profectibus gratuletur, de nostra spirituali refectione 
gaudeat intimaret. Vultis enim nosse, fratres, quan- 
tum nostre congaudeat saluti? Narrat Evangelista 
Lucas dedisse eum discipulis potestatem calcandi supra 
omnem virtutem inimici, eorumque nomina scripta esse 
indicasse in ceelis, et statim infert, In ipsa hora exultavit 
in spiritu sancto, et dixit: Confiteor tibi, pater, Domine 
ceeli et terre, quia abscondisti hzc a sapientibus et pru- 
dentibus, et revelasti ea parvulis. Claret ergo quia 
saluti ac vitz fidelium congratuletur, qui patrem gratias 
agendo collaudat, quod ea que superbientibus abscon- 
dit, humilibus spiritu secreta revelaverit. Quod autem 
saturata multitudine jussit discipulos colligere, que su- 
peraverant fragmenta ne perirent, hoc signat profecto, 
quia pleraque sunt arcana divinorum eloquiorum, que 
vulgi sensus non capit: nonnulla que per se quidem 
minus docti assequi nequemnt, sed a doctioribus exposita 
mox intelligere queunt. Hee ergo necesse est, ut qui 
valent diligentius scrutando colligant, et ad eruditionem 
minorum suorum dicto vel scripto faciant pervenire: ne 
alimenta verbi illorum desidia pereant, plebibusque tol- 
lantur, qui hec Domino donante interpretando colligere 
norunt. Collegerunt, inquit, et impleverunt duodecim 
cophinos fragmentorum. Quia duodenario numero solet 
L 2 

perfectionis cujuslibet summa figurari, recte per duode- 
cim cophinos fragmentorum plenos omnis spiritualium 
doctorum chorus exprimitur, qui obscura Scripturarum, 
quze per se turbze nequeunt, et meditando colligere, et 
meditata et mandata literis suo pariter et turbarum usui 
conservare jubentur. Hoc ipsi facere Apostoli et Evan- 
gelistee, non pauca legis et prophetarum dicta mystica 
suis interpretatione addita inserendo opusculis. Hoc 
sequaces eorum ecclesiz toto orbe magistri, etiam inte- 
gros nonnulli utriusque testamenti libros diligentiori 
explanatione discutiendo: qui quamvis hominibus de- 
specti, coelestis tamen gratize sunt pane foecundi. Nam 
servilia cophinis solent opera fier. Unde de populo, 
qui in luto quondam ac lateribus serviebant in Agypto, 
dicit Psalmista [Psal. 80.]: Manus ejus in cophino ser- 
vierunt. Illi ergo homines cum vidissent, quod fecerat 
signum, dicebant: Quia hic est vere propheta, qui ven- 
turus est in mundum. Recte quidem dicebant Domi- 
num prophetam magnum, magne salutis preeconem jam 
mundo futurum. Nam et ipse prophetam se vocare 
dignatur, ubi ait [Lucz 13.]: Quia non capit perire 
prophetam extra Hierusalem. Sed necdum plena fide 
proficiebant, qui hunc etiam Dominum dicere nescie- 
bant. Ergo illi videntes signum, quod fecerat Jesus, 
dicebant: Quia hic est vere propheta, qui venturus est 
in mundum. Nos certiori cognitione veritatis et fidei 
videntes mundum, quem fecit Jesus, et signa quibus 
illum replevit, dicamus: Quia hic est vere mediator Dei 
et hominum, qui implet mundum divinitate, et mundus 
per ipsum factus est, qui in propria venit, genus huma- 
num queerere et salvare, quod perierat, ac recreare mun- 
dum, quem fecerat, qui cum suis fidelibus per preesen- 
tiam divinitatis est in mundo omnibus diebus usque ad 
consummationem seculi, qui in consummatione seculi 
per humanitatem venturus est in mundum, ut reddat 
singulis secundum opera eorum: impios quidem et pec- 

catores eternum projiciens in ignem, justos autem in 
vitam introducens eternam, in qua vivit cum patre in 
unitate spiritus sancti, Deus per omnia secula seculo- 
rum, Amen. 





HOMILIA XXI. 


Martn. xxi. Marc. x1. Luca xix. Joan.xn. In 
illo tempore cum appropinguasset Jesus Hierosolymis, et 
venisset Bethphage ad montem Oliveti, tune misit duos 
de discipulis suis dicens eis: Ite in castellum, quod 
contra vos est, et statim invenietis asinam alligatam 
et pullum cum ea, solvite et adducite mihi, &e. 


EDIATOR Dei et hominum, homo Christus 

Jesus, qui pro humani generis salute passurus 

de coelo descenderat ad terras, appropinquante 

hora passionis, appropinquare voluit loco pas- 
sionis, ut etiam per hoc claresceret, quia non invitus, sed 
sponte pateretur. In asino venire, et a turbis rex appel- 
lari et laudari voluit, ut etiam per hoc eruditus quisque 
agnosceret ipsum esse Christum, quem sic illo venturum 
prophetia olim premissa signaverat. Ante quinque dies 
pasche venire voluit, sicut ex Joannis Evangelio didici- 
mus, ut etiam per hoc ostenderet se esse agnum imma- 
culatum, qui peccata tolleret mundi. Agnus quippe pas- 
chalis cujus immolatione populus Israel est ab Augyptia 
servitute liberatus, ante quinque dies pasche, id est, quar- 
ta decima luna, ad vesperam jussus est immolari: signifi- 
cans eum qui nos suo sanguine redemturus ante quinque 
dies pascha, id est, hodierno die magno precedentium 
sequentiumque populorum gaudio ac laudatione deduc- 
tus, venit in templum Dei, et erat quotidie docens in eo. 
Quinta demum peracta die, ubi veteris paschz sacra- 

menta hactenus observata consummavit, ac nova deinceps 
observanda discipulis sacramenta contradidit, egressus in 
montem Oliveti, tentus est a Judzis, et mane crucifixus, 
ipsa nos die a deemoniaca dominatione redemit, qua anti- 
quus ille Hebrzeorum populus immolatione agni jugum 
AEgyptie servitutis abjecit. Ergo Dominus instar agni 
paschalis ante quinque dies, quam pati inciperet, locum 
passionis adiit, ut se insinuaret esse illum, de quo preedixit 
Esaias [Esaiz 53.]: Sicut ovis ad occisionem ducetur, et 
quasi agnus coram tondente se obmutescet, et non aperiet 
ossuum. Et paulo superius: I[pse autem vulneratus est 
propter iniquitates nostras, et livore ejus sanati sumus. 
Sed invidorum corda principum in cunctis, que provide 
gessit, eum persequi, quam in eum credere maluerunt, 
et multum miseri vite auctorem morti potius dare, quam 
per eum ipsi vivificari studebant. Verum nos perfido- 
rum cecitate declinata eorum magis exempla, qui fide- 
liter Dominum laudavere, sequamur, et iter ejus mysti- 
cum mystica, ut decet, interpretatione scrutemur. Asina 
et pullus ejus, quibus sedens Hierosolymam venit, utri- 
usque populi, Judzi videlicet et gentilis, simplicia corda 
designant, quibus ille presidens queeque a noxia liber- 
tate suo frenans imperio ad visionem supernz pacis 
perducit. Hierosolyma etenim visio pacis interpretatur. 
Et bene cum ad montem Oliveti venisset Dominus, dis- 
cipulos qui hec animalia adducerent, misit: quia non 
nostris ad eum meritis, sed sola ipsius gratize largiente, 
pervenimus, Joanne attestante, qui ait [1 Joan. 4.]: Et 
in hoc caritas est, non quasi nos dileximus Deum, sed 
quia ipse prior dilexit nos. Mons namque Oliveti cel- 
situdinem Dominice dilectionis, qua nos misericorditer 
illustrare ac salvare dignatus est, insinuat: non solum 
quia olei natura lucis ministra est, et laborum dolorum- 
que solamen, verum etiam quia cunctis quibus immisce- 
tur, solet excellere liquoribus. Et Apostolus de caritate 
locuturus [1 Corinth. 12.], Adhuc, inquit, excellentio- 

rem vobis viam demonstro. Ad montem igitur Oliveti 
veniens Dominus, asinos sibi quibus Hierosolymam 
petat, precepit exhiberi, figurate significans hoc, quod 
alibi dicit aperte [Joan.3.], Quia sic Deus dilexit mun- 
dum, ut filium suum unigenitum daret, ut omnis qui 
credit in ipsum non pereat, sed habeat vitam eternam. 
Duos ad exhibenda sibi jumenta misit discipulos, ut 
significaret in utrumque populum, circumcisionis vi- 
delicet et preeputii, preedicatores esse destinandos. Vel 
certe duos misit, ut eosdem preedicatores doctrina simul 
et operatione perfectos esse moneret: ne vel erroris verba 
indocti veritati miscerent, vel ea quz recte docuissent, 
perverse vivendo negarent. 

Invenietis, inguit, asinam alligatam et pullum cum ea, 
solvite et adducite miht.] Pullum quoque alligatum fuisse 
alii Evangeliste testantur. Uterque enim populus funi- 
bus peccatorum erat circumplexus, et solutione divina 
opus habebat; iste lege quam acceperat male utendo, 
ille nunquam accipiendo peccaverat. Unde bene dicit 
Apostolus [Rom. 3.], Quia non est distinctio: omnes 
enim peccaverunt et egent gloria Dei, justificati per gra- 
tiam ipsius gratis. Et pulcre alii tres Evangeliste, qui 
gentibus scripserunt, pullum solummodo Domino ad- 
ductum memorant. Matthzus autem Evangelista, qui 
ex Hebrzis et Hebrzo sermone scripsit Evangelium, 
etiam asinz facit mentionem, provida utraque dispensa- 
tione, ut quorum salutem scribendo quesierunt, hos 
salvandos a Domino mystice docerent esse figuratos. 

Et si quis vobis, inquit, aliquid dixerit, dicite guia Do- 
minus his opus habet, et confestim dimittet eos.| Et doc- 
toribus precipitur, ut si quis eis obstiterit adversitas, si 
quis prohibuerit peccatores a laqueis diaboli solvi, et 
per confessionem fidei Domino adduci, non tamen prz- 
dicando desistant, sed constanter insinuent, quia Domi- 
nus ad zedificandam ecclesiam taljbus opus habet. Quam- 
vis enim szvus sit persecutor et immanis, non potest 


152 BEDZ VENERABILIS 


eorum obsistere salvationi, quos novit Dominus, quia 
sint ejus quos ad vitam preordinavit eternam. Adhibe- 
tur autem huic facto prophetz testimonium, ut appareat 
Dominum quidem in omnibus, que de ipso erant scripta 
complesse, sed invidia ceecatos scribas et Phariszos ea, 
que ipsi legcbant, intelligere nequivisse. 

Dicite filie Sion, Ecce rer tuus venit tibi mansuetus, 
sedens super asinam et pullum filium subjugalis.| Filia 
Sion ecclesia est fidelium, pertinens ad supernam Hieru- 
salem, que est mater omnium nostrum, cujus portio 
tunc non minima erat in populo Israel regem habens 
mansuetum: quia non terrena immitibus, sed mansue- 
tis ccelestia regna dare consuevit dicens [Matth. 11.]: 
Discite a me, quia mitis sum et humilis corde, et inve- 
nietis requiem animabus vestris. De quibus Psalmista 
[Psal. 36.]: Mansueti, inquit, possidebunt terram, et 
delectabuntur in multitudine pacis. Rex vero mansue- 
tus mansuetis, id est, humilibus corde, terram pacis tri- 
buit, quos in terra belli et tribulationum quondam rex 
impius, id est, diabolus, superbiz vulnere stravit. Se- 
dens, inquit [Esaize 66.], super asinam et pullum filium 
subjugalis, quia requiescit in corde humilium et quieto- 
rum et trementium verba ejus, sive eorum qui in syna- 
goga jugum legis trahere noverunt: seu illorum qui 
gentili diu libertate effrenes, ejusdem synagoge instan- 
tia ad fidei et veritatis sunt gratiam conversi. 

Adducentes autem usinam et pullum disctpuli, imposue- 
runt super eos vestimenta sua, et Dominum desuper sedere 
Jecerunt.| Vestimenta discipulorum opera sunt justitie, 
Psalmista teste, qui ait [Psal. 131.]: Sacerdotes tui in- 
duantur justitiam. Asinos quos nudos inveniunt disci- 
puli, suis sternunt vestimentis, et ita desuper Dominum 
imponunt, cum preedicatores sancti quoslibet a sanctita- 
tis habitu vacuos inveniunt, hosque virtutum suarum 
exemplis ad suscipiendam fidem et dilectionem sui con- 
ditoris imbuunt. Non enim nudam Dominus asinam, 

non nudum voluit ascendere pullum, quia sive Judzus 
sive gentilis, nisi sanctorum fuerit dictis ornatus et actis, 
non potest Dominum habere rectorem, sed regnat potius 
peccatum in mortali ejus corpore ad obediendum concu- 
piscentiis ejus. 

Plurima autem turba straverunt vestimenta sua in 
via.] Plurima hec turba innumerabilem martyrum de- 
signat exercitum, qui corpora sua, animarum videlicet 
tegumenta, pro Domino dabant, quo sequentibus electis 
planiorem recte vivendi callem facerent: ne qui videlicet 
dubitarent ibi pedem bone actionis ponere in pace, ubi 
non paucos viderent in bello pracessisse martyril. 

Alii autem cedebant ramos de arboribus, et sternebant 
in via.| Rami arborum, dicta sunt patrum preecedentium 
exempla. Et quisquis in exemplum recte credendi sive 
operandi quid prophetz, quid Apostoli, quidve ceteri 
sancti dixerunt seu fecerunt, pandit: ramos profecto de 
arboribus czdit, quibus iter asini Dominum portantis 
complanet: quia sententias de sanctorum libris excer- 
pit, per quas simplicium Christi corda ne in via veritatis 
errent, zedificet. 

Turbe autem, que precedebani et que sequebantur, 
clamabant dicentes: Hosanna filio David.| Una eadem- 
que confessionis et laudationis voce Dominum, qui prei- 
bant et qui sequuntur exaltant: quia una nimirum fides 
est eorum, qui ante incarnationem Dominicam, et qui 
postea fuere probati, quamvis sacramenta habuerint pro 
temporum ratione disparia, Petro attestante, qui ait 
[Act. 15.]: Sed per gratiam Domini Jesu credimus 
salvari, quemadmodum et illi, Quod autem aiunt, Ho- 
sanna filio David, hoc est, quod in psalmo legitur 
[Psal. 3.]: Domini est salus, et super populum tuum 
benedictio tua, hoc est, quod in magne devotione laudis 
in Apocalypsi sanctorum chorus resonat [Apoc. 7.] : 
Salus Deo nostro, qui sedit super thronum, et agno. 

Benedictus qui venit in nomine Domini.] In nomine 

Domini, in nomine Dei patris significat, quod ipse alibi 
Judzis non credentibus dicit [Joan. 5.]: Ego veni in 
nomine patris mei, et non recepistis me: alius veniet in 
nomine suo, illum recipietis. Venit enim Christus in 
nomine Dei patris, quia in omnibus que gessit et dixit, 
patrem glorificare et glorificandum hominibus preedicare 
curavit. Veniet Antichristus in nomine suo, qui cum sit 
homo omnium nequissimus et diabolo comite plenus, non 
dedignabitur se filium Dei cognominari: adversatur enim 
et extollitur super omne, quod dicitur Deus, aut quod 
colitur. Assumunt autem versiculum laudis turbe de 
psalmo centesimodecimo septimo, quem de Domino can- 
tatum nemo qui dubitet. Unde pulcre de ipso in eodem 
psalmo preemittitur: Lapidem quem reprobaverunt sedi- 
ficantes, hic factus est in caput anguli: quia videlicet 
Christus, quem reprobaverunt Judei edificantes sua- 
rum decreta traditionum, factus est in munimentum 
utriusque populi credentis, Judzi scilicet et gentilis. 
Quod enim in psalmo lapis angularis vocatur Christus, 
hoc est utique quod in Evangelio przecedentium sequen- 
tiumque collaudatur voce turbarum. Quod autem in 
eisdem laudis prosequutione subjungitur, Hosanna, id 
est, salus sive salvifica in altissimis, perspicue docet ad- 
ventum Domini in carne, non solum humani generis in 
terra, sed et angelorum in ccelis esse salutem: quia dum 
nos redemti ad superna perducimur, eorum profecto 
numerus, qui satana cadente erat minoratus impletur. 
Hic enim Paulus ait [Ephes. 1.], instaurari omnia in 
Christo, quze in ccelis et que in terra sunt in ipso. Recte 
igitur Hosanna in altissimis in ejus laudem canitur, 
cujus tota incarnationis dispensatio pro implenda gloria 
patrize coelestis aderat. Proinde necesse est, fratres mei, 
ut ad promissam nobis patriam tota mentis devotione 
tendamus, semper recordantes, quia etsi angusta est via 
qua ingredimur, beata est mansio ad quam festinamus. 
Felicius quippe est per asperum iter ad reznum, quam 

per amcenum planumque ad supplicium duci. Felicius 
est continentia carnis temporali gaudium perenne me- 
reri, quam pro lascivia parvi temporis eternam lucrare 
vindictam. Ecce jejunium quadragesimale Domino au- 
xiliante jam plurima ex parte complevimus, testis est 
unicuique conscientia sua: quia quanto districtius se 
sanctis his diebus Domino mancipasse meminit, tanto 
amplius gaudens sanctum Dominice resurrectionis tem- 
pus expectat. At si quem forte adhuc conscientia minus 
perfecte castigata accusat, nulli dubium quin pavidus ac 
tremens tantze solennitatis przstolatur adventum. Nec 
tamen hic talis de salute diffidat, ne aliqua suorum nu- 
merositate vel enormitate scelerum confusus, barathrum 
desperatione incidat, juxta illud Salomonis [Proverb. 
18.]: Impius cum venerit in profundum malorum, con- 
temnet: sed solicite perpendat, quia si tempus annuz 
festivitatis, qua de auctoris nostri resurrectione letamur, 
tanto vel gaudio castos, vel impuros metu et confusione 
afficitur, multo magis in tempore districti examinis, 
quando generalis omnium resurrectio celebratur, et jam 
audita judicis sententia, hos conscientia munda excusans 
letificat, illos noxia accusans in perpetuum damnat. 
Quicunque ergo, fratres dilectissimi, continentize carnis 
armis accincti ab initio jam quadragesimali cum tentatore 
superbo certare coeperunt, videant caute ne coepta dese- 
rant, priusquam hoste prostrato ministeriis donentur 
angelicis. Qui vero hactenus armatura virtutum se non 
induit, vel hodie incipiat, hodie cum turbis illis fidelibus 
fidei opera assumat, imploret pietatem ejus, qui in no- 
mine patris adveniens benedictionem mundo attulit, 
Hosanna in altissimis proclamans, salvari se superna in 
patria flagitet. Sternat vestimenta sua in via, id est, 
membra sui corporis humiliet in presenti, ut exaltet 
Deus in futuro, memor illius Davidici, quia exultabunt 
ossa humiliata. Ramos de arboribus cedat, et sibi 
sternat in via: id est, sanctorum scripta sedulus ad 

memoriam revocet, quibus stantes ne cadant roborant, 
lapsos ne diutius jaceant hortantur, resurgentes ut vir- 
tutibus exerceantur instruunt, exercitatos virtutibus pre- 
mia in ceelis ut sperent, erigunt: sicque gressus suze 
actionis, ne in lapidem offensionis et petram scandali 
offendant, preemuniat, ac sic etiam ipse cum ceteris fide- 
libus redemtoris sui vestigia sequatur, passionisque ac 
resurrectionis ejus mysteria digna mentis puritate vene- 
retur, qui electis omnibus membris videlicet suis in 
remedium vulnerum simul et ccelestium gaudiorum pig- 
nus dare dignatus est Jesus Christus Dominus noster, 
qui vivit et regnat cum patre in unitate spiritus sancti 
Deus per omnia secula seculorum, Amen. 


HOMILIA XXII. 


Luca 1. In illo tempore cum consummati essent dies 
octo, ut circumcideretur puer, vocatum est nomen ejus 
Jesus, &c. 


ANCTAM venerandamque presentis festi 
memoriam, paucis quidem verbis Evange- 
lista comprehendit, sed non pauca celestis 
mysterii virtute gravidam reliquit. Exposita 
namque nativitate Dominica, cujus gaudia mox angeli 
dignis laudibus extulerunt, pastores devota visitatione 
celebrarunt, omnes qui tunc audiere, mirati sunt, nos 
quoque pro modulo nostro, prout potuimus, Christo Do- 
mino largiente, congruis missarum hymnorumque solen- 
niis exegimus, subjunxit atque ait: 

Et postquam consummati sunt dies octo, ut circumct- 
deretur puer, vocatum est nomen ejus Jesus, quod voca- 
tum est ab angelo, priusquam in utero conciperetur. | 
Hec sunt festivitatis hodierne gaudia veneranda, hec 

sacre solennitas diei, hec illa superne pietatis munera 
sacrosancta, que fidelium cordibus commendans Apo- 
stolus ait [Gala. 4.]: Quia, ubi venit plenitudo tempo- 
ris, misit Deus filium suum factum ex muliere, factum 
sub lege, ut eos qui sub lege erant, redimeret, ut adop- 
tionem filiorum reciperemus. Magna namque dispen- 
satione pietatis ad redemtionem generis humani Deus 
pater non angelum, non archangelum, sed filium suum 
unigenitum mittere dignatus est. Quem quia in divini- 
tatis suze specie videre nequimus, magna rursum dilec- 
tionis arte providit, ut hunc factum ex muliere, hoc est, 
ex maternz carnis substantia, sine virili admixtione con- 
ceptum, ad humanos verum hominem proferret aspec- 
tus: qui in divina virtute ac substantia manens, per om- 
nia quod erat, veram nature mortalis infirmitatem quam 
non habebat, indueret. Et ut nobis necessariam obedi- 
endi virtutem precipuo commendaret exemplo, factum 
sub lege, filium suum misit Deus in mundum: non 
quia ipse legi quicquam debeat, qui unus magister no- 
ster, unus est legislator et judex, sed ut eos qui sub lege 
positi, legis onera portare nequiverant, sua compassione 
juvaret, ac de servili conditione, qui sub lege erant, erep- 
tos in adoptionem filiorum, que per gratiam est, sua 
largitate reduceret. Suscepit ergo circumcisionem lege 
decretam in carne, qui absque omni prorsus labe pollu- 
tionis apparuit in carne, et qui in similitudine carnis 
peccati, non autem in carne peccati advenit, remedium 
quo caro peccati consueverat mundari non respuit : 
sicut etiam unda baptismatis, qua nove gratize populos 
a peccatorum sorde lavari voluit, ipse non necessitatis, 
sed exempli causa subiit. Scire etenim debet vestra 
fraternitas, quia idem salutiferse curationis auxilium cir- 
cumcisio in lege contra originalis peccati vulnus agebat, 
quod nunc baptismus agere revelatze gratize tempore 
consuevit, excepto quod regni ccelestis januam necdum 
intrare poterant, donec adveniens benedictionem daret, 

qui legem dedit, ut videri posset Deus deorum in Sion, 
tantum in sinu Abrahz post mortem beata requie con- 
solati supernze pacis ingressum spe felici expectabant. 
Qui enim nunc per Evangelium suum terribiliter ac sa- 
lubriter clamat [Joan. 3.], Nisi quis renatus fuerit ex 
aqua et spiritu, non potest introire in regnum Dei: ipse 
dudum per legem suam clamabat [Gen. 17.], Masculus 
cujus preeputil caro circumcisa non fuerit, peribit anima 
illa de populo suo, quia pactum meum irritum fecit, id 
est, quia pactum vite in paradiso hominibus mandatum 
Adam preevaricante transgressus est, in quo omnes pec- 
caverunt: peribit de coetu sanctorum, si non ei fuerit 
remedio salutari subventum. Utraque ergo purificatio, 
et circumcisionis videlicet in lege, et in Evangelio bap- 
tismatis, tollendz przvaricationis prime gratia posite 
est. Et ne cui seculi labentis stati superni respectus 
munera deessent, illi quoque qui a mundi exordio usque 
ad tempora datz circumcisionis vel post datam circum- 
cisionem, de aliis nationibus Deo placuerunt, vel hostia- 
rum oblationibus, vel certe sola fidei virtute suas suo- 
rumque animas creatori commendantes, a primi reatus 
vinculis absolvere curabant. Sine fide enim impossibile 
est placere Deo: et sicut alias scriptum est [Abac. 2.], 
Justus autem ex fide vivit. Sed veniens in carne Dei 
filius, qui solam carnis naturam, nullam autem peccati 
contagionem contraxit de Adam, et quia spiritus sancti 
virtute de virgine conceptus et natus, nullo eguit mu- 
nere gratiz renascentis: utrumque-genus purificationis 
subire dignatus est, et circumcisus videlicet a parenti- 
bus octava die nativitatis, et tricesimo etatis anno bap- 
tizatus a Joanne, imo etiam tertium salutaris hostize 
munus ipse templi Dominus pro se non respuit offerri. 
Cujus die dehinc tricesima tertia, Domino opitulante, 
vestra caritas auditura simul est et celebratura myste- 
rium. Cuncta, inquam, et legalis et Evangelicee purifi- 
cationis genera, qui nullo indiguit, Dominus suscipere 

non despexit, et consummandz jam legis decreta suo 
tempore doceret esse saluberrima, et advenientis Evan- 
gelii cunctis fidelibus ostenderet zeque subeunda reme- 
dia. Sed et hoc quod eodem die suze circumcisionis no- 
‘men ut Jesus vocaretur, accepit, ad imitationem priscz 
fecit observationis: quam ex eo credimus sumptam, quod 
Abraham patriarcha, qui primus circumcisionis sacra- 
mentum in testimonium sue magne fidei et divine ad 
eum promissionis accepit, eodem die suze suorumque cir- 
cumcisionis etiam nominis amplificatione simul cum sua 
conjuge benedici promeruit, ut qui eatenus Abram pater 
excelsus dictus est, deinde Abraham, id est, pater multa- 
rum gentium vocaretur: quia patrem, inquit, multarum 
gentium constitui te. Qu fidelissima promissio tam 
late per orbem jam patet impleta, ut etiam nos ipsi de 
gentibus ad fidei illius devotionem vocati, ipsum nos pa- 
trem spiritualiter habere gaudeamus, dicente etiam nobis 
Apostolo [Galat. 3.]: Si autem vos Christi, ergo semen 
Abrahe estis, secundum promissionem heredes. Et Sa- 
Yai, inquit, uxorem tuam, non vocabis Sarai, sed Saram, 
id est, non principem meam, sed principem: videlicet 
aperte docens, ut eam quz tantz fidei particeps et socia 
facta est, non proprie principem suze domus, sed abso- 
lute principem, id est, omnium recte credentium foemi- 
narum vocaret, et intelligeret esse parentem. Unde bea- 
tus Apostolus Petrus credentes de gentibus foeminas ad 
humilitatis, castitatis et modestiz virtutem provocans, 
ejusdem matris nostree Sarz debita cum laude meminit. 
Sicut Sara, inquit [1 Pet. 3.], obediebat Abrahz, domi- 
num eum vocans, cujus estis filiz benefacientes, et non 
timentes ullam perturbationem. Heec dilectionem ves- 
tram, fratres, admonere curavimus, ut singuli vestrum 
Meminerint, etiam seipsos percepta fide Christi cum 
patriarchis nominis excelsi meruisse consortium, si per- 
cepta in Christo purificatione, baptismi salutaris deri- 
vatum a nomine Christi, gaudeant mutuasse cogno- 

men, et hoc usque ad finem firmum intemeratumque 
servare contendant, gaudentes in se illud Esaiz vatici- 
nium esse completum [Esa. 65.], Et servos suos voca- 
bit nomine alio, hoc est nomine Christiano, quo nunc 
omnes servi Christi se delectantur insigniri. Neque 
enim nomen aliud sub ceelo datum est hominibus, in 
quo oporteat eos salvos fieri. Unde propheta conse- 
quenter adjungit [Act. 4.]: In quo benedicendus super 
terram, benedicetur in Domino, amen. Dicit et alias 
de eodem, multiplicandam etiam de gentibus ecclesiam 
alloquens [Esa. 62.]: Videbunt gentes justum tuum, et 
cuncti reges inclytum tuum, et vocabitur tibi nomen 
novum, quod os Domini locutum est. Quare autem 
puer qui natus est nobis, et filius qui datus est nobis, 
Jesu, id est, Salvatoris nomen acceperit, non expositione 
ut a nobis possit intelligi, sed sollicita ac vigili eget in- 
tentione, ut etiam nos possimus ejusdem nominis parti- 
cipatione salvari. Legimus quippe angelo interpretante 
[Matth. 1.]: Quia ipse salvum faciet populum suum a 
peccatiseorum. Et indubitanter credimus ac speramus, 
qui a peccatis salvat, ipse etiam a corruptionibus, que ob 
peccata contigerunt, et ab ipsa morte salvare non omit- 
tit, Psalmista testante, qui ait [Psalm. 103.] : Qui pro- 
pitius fit omnibus iniquitatibus tuis, qui sanat omnes 
languores tuos. Dimissis quippe omnibus iniquitatibus 
nostris ad integrum omnes languores nostri sanabuntur, 
cum resurrectionis apparente gloria novissima inimica 
destructa fuerit mors. Et hzc est vera et plenaria nos- 
tra circumcisio, cum in die judicii cunctis simul anime 
carnisque corruptionibus exuti, mox peracto judicio ad 
videndam perpetuo creatoris faciem, aulam regni cceles- 
tis ingredimur, typice designans parvulos circumcisos ad 
templum Domini Hierosolymam cum laudibus hostia- 
rum munus acceptabile deferri. Vera enim circumci- 
sione purgatus templum Domini cum muneribus ingre- 
ditur, qui gloria resurrectionis ab omni labe mortalitatis 

excoctus, cum bonorum fructibus operum superne ci- 
vitatis gaudia sempiterna subit. Disrupisti, inquiens 
[Psal. 115.], vincula mea, tibi sacrificabo hostiam lau- 
dis. Vota mea Domino reddam in atriis domus Do- 
mini, in conspectu omnis populi ejus, in medio tui 
Hierusalem. Quod desideratissimum tempus ccelestis 
introitus illa dies octava, qua circumcisio celebratur, in- 
dicat, Sex etenim sunt hujus seculi etates notissimis 
temporum distinctz articulis, in quibus pro Deo labori- 
bus insistere, et pro adipiscenda requie sempiterna ad 
tempus operari necesse est. Septima est setas non in 
hac, sed in alia vita quiescentium usque ad tempus re- 
surrectionis animarum. Octava autem ztas, ipsa est 
dies resurrectionis sine ullo temporis fine beata, quando 
vera omnimodo circumcisionis gloria coruscante, non 
ultra corpus, quod corrumpitur, adgravat animam: non 
terrena inhabitatio deprimit sensum multa cogitantem, 
sed corpus jam corruptibile letificat animam, et suble- 
vat ccelestis inhabitatio totum hominem visioni sui con- 
ditoris inhzrentem. Cujus eterni diei beatitudinem 
Propheta in illo, cujus supra meminimus, Psalmo con- 
sequenter exponit, animam suam ipse et omnes interi- 
oris sui hominis affectus ad benedicendum Dominun, 
recordandasque omnes ejus retributiones excitans: Qui 
redimit de interitu, inquit, vitam tuam, qui satiat in bo- 
nis desiderium tuum, qui coronat te in miseratione et 
misericordia, renovabitur sicut aquilz juventus tua. Et 
ideo necesse est, fratres carissimi, ut qui ad hujus pul- 
cherrimz renovationis, quasi summe circumcisionis, 
desideramus przmia pertingere, curemus interim pri- 
mitive circumcisionis et renovationis, quze quotidiano 
virtutum exercitio fit, subire remedia. Deponamus se- 
cundum pristinam conversationem veterem hominem, 
qui corrumpitur secundum desideria erroris, renovemur 
spiritu mentis nostre, et induamus novum hominem, 
qui secundum Deum creatus est in justitia et sancti- 

tate veritatis. Neque audientes circumcisionem in uno 
corporis nostri membro nos castigare, sufficere creda- 
mus: sed sicut idem alibi monet Apostolus [2 Cor. 7. ], 
Mundemus nos ab omni labe et inquinamento carnis 
et spiritus, perficientes sanctificationem in timore Dei: 
relegamus Acta Apostolorum, videamus beatissimum 
protomartyrem Stephanum Judzis se cum Domino per- 
sequentibus terribiliter intonantem: Duri cervice, et 
incircumcisi cordibus et auribus, vos semper spiritui 
sancto restitistis. Si ergo incircumcisi cordibus et auri- 
bus sunt, qui spiritus sancti monitis resistunt, est uti- 
que cordium et aurium circumcisio. Et si est cordium 
et aurium, est et omnium exterioris interiorisque homi- 
nis nostri sensuum. Qui enim viderit mulierem ad con- 
cupiscendam eam, qui habuerit oculos sublimes, hujus 
incircumcisus est visus: quibus voce veritatis dicitur 
[Joan. 8.], Qui est ex Deo, verbum Dei audit. Propter- 
ea nos non auditis, quia ex Deo non estis. Incircum- 
cisi sunt auribus, incircumcisi lingua et manibus sunt, 
quorum os locutum est vanitatem, et dextera eorum 
dextera iniquitatis: qui loquuntur pacem cum proximo 
suo, mala autem sunt in cordibus eorum, et dextera 
eorum repleta est muneribus. Incircumcisi sunt gustu, 
quos propheta redarguit, dicens [Esaiz 5.]: Ve qui 
potentes estis ad bibendum vinum, et viri fortes ad mis- 
cendam ebrietatem. Incircumcisi olfactu et tactu, qui 
unguento et variis odoribus sunt delibuti: qui sequun- 
tur amplexus meretricis, aspergentes cubile suum myr- 
rha, et aloe et cinnamomo. Incircumcisi gressibus, de 
quibus Psalmista commemorat [Psal. 11.]: Contritio 
et infelicitas in viis eorum, et viam pacis non cognove- 
runt. At qui omni custodia servant suum cor, qui aver- 
tunt oculos suos ne videant vanitatem, qui sepiunt aures 
suas spinis, ne audiant linguam nequam, qui gustant et 
vident, quam suavis est Dominus, quam beati viri qui 
sperant in eo, qui custodiunt vias suas ut non delin- 

quant in lmgua sua, qui donec superest halitus in eis, 
et spiritus Dei in naribus eorum, non loquuntur labiis 
iniquitatem, nec lingua eorum meditatur mendacium, 
qui levant manus suas ad mandata Dei que diligunt, 
qui ab omni via mala prohibent pedes suos ut custo- 
diant verbum Dei, isti omnes suos sensus petra spiri- 
tualis exercitii se ostendunt habere circumcisos. Petri- 
nis quippe cultris circumcisionem fieri legimus: petra 
autem erat Christus, cujus fide, spe et caritate, non 
solum in baptismate, sed in omni prorsus actione de- 
vota purificantur corda bonorum. Que et ipsa quo- 
tidiana nostra circumcisio, id est, continua cordis mun- 
datio, semper octave diei sacramentum celebrare non 
desistit, quia nos in exemplum Dominice resurrectio- 
nis, quée octava die, id est, post septimam sabbati facta 
est sanctificare consuevit, ut quomodo surrexit Christus 
a mortuis per gloriam-patris, ita et nos in novitate vite 
ambulemus, prestante Deo, qui vivit et regnat in secula 
seculorum, Amen. 

Marra. 11. Marci i. Luca i. Joannis 1. In illo 
tempore venit Jesus a Galilea in Jordanem ad Joan- 
nem, ut baptizaretur ab eo, &c. 


ECTIO sancti Evangelii, quam modo, fratres, 
audivimus, magnum nobis et in domino et in 
servo dat perfectz humilitatis exemplum. In 
domino quidem, quia cum sit dominus non 
solum ab homine servo baptizari, sed etiam ipse ad hunc 
baptizandus venire dignatus est. In servo autem, quia 
cum sciret precursorem se ac baptistam Salvatoris sui 
esse destinatum, memor tamen propriz fragilitatis in- 
junctum sibi humiliter excusavit officium, dicens: Ego 
M 2 

a te debeo baptizari, et tu venis ad me? Sed quia omnis 
qui se exaltat, humiliabitur, et qui se humiliat, exaltabitur, 
et Dominus qui in forma hominis propter homines instru- 
endos humilis apparuit, mox a Deo patre quantum super 
homines, imo etiam quantum super angelos, et super 
omne quod creatum est, emineret, apparuit voce lapsa 
ad eum hujusmodi a magnifica gloria: Hic est filius 
meus dilectus, in quo mihi complacui. Et fidelissimus 
atque humillimus servus ille Joannes, qui baptizani a 
Domino, quam Dominum baptizare magis adoptavit, 
et ipsum baptizare Dominum, et apertis suze mentis 
oculis descendentem super eum spiritum pre ceteris 
mortalibus videre promeruit. Verum quia breviter ista 
prelibavimus, latius jam cuncta exposituri ipsum sacre 
lectionis videamus exordium. 

Tunc venit, inquit, Jesus a Galilea in Jordanem ad 
Joannem, ut baptizaretur ab eo.) Venit filius Dei bapti- 
zari ab homine, non anxia necessitute abluendi alicujus 
sui peccati qui peccatum non fecit ullum, nec inventus 
est dolus in ore ejus: sed pia dispensatione abluendi 
omnis nostri contagionem peccati, qui in multis offendi- 
mus omnes, et si dixerimus quia peccatum non habe- 
mus, nos ipsos seducimus, et veritas in nobis non est. 
Venit baptizari in aquis ipsarum conditor aquarum, ut 
nobis qui in iniquitatibus concepti, et in delictis sumus 
generati, secundz nativitatis, quee per aquam et spiritum 
celebratur, appetendum insinuaret mysterium. Dig- 
natus est lavari aquis Jordanicis, qui erat mundus a 
sordibus cunctis, ut ad diluendas nostrorum sordes sce- 
lerum omnium fluenta sanctificaret aquarum. Sed quia 
humillimam Domini dispensationem ex lectione Evan- 
gelica cognovimus, etiam servi humillimam obeditionem 
sollicita intentione videamus. Sequitur: 

Joannes autem prokibebat eum, dicens: Ego a te debeo 
baptizari, et tu venis ad me ?| Expavit illum ad se ve- 
nisse ut baptizaretur aqua, cui nulla imerat que bap- 

tismo tergeretur culpa, imo qui per sui gratiam spiritus 
cunctam credentibus mundi tolleret culpam. Unde recte 
intelligitur quod hic dicit Joannes, Ego a te debeo bap- 
tizari, hoc esse quod apud Evangelistam Joannem illo ad 
se veniente dixisse narratur [Joan. 1.]: Ecce agnus 
Dei, ecce qui tollit peccata mundi. Ab illo enim debe- 
mus omnes baptizari, qui ad hoc venit in mundun, ut 
peccata tolleret mundi. Ab illo debuit ipse Joannes 
baptizari, id est, a peccati originalis contagione mundari, 
qui quamvis nullus inter natos mulierum major, tamen 
quasi natus ex muliere culpz nzvo non carebat. Ideo~ 
que cum ceteris mulierum natis ab eo qui natus ex vir- 
gine Deus in carne apparuit, opus habebat ablui. Quo- 
niam ergo scriptum est [Job 15.], Quid est homo ut 
immaculatus sit, et ut mundus appareat natus ex mu- 
liere ? jure timuit homo quamvis sanctus, natus tamen ex 
muhiere, et ob id a culpz macula non immunis baptizare 
Dominum, quem ex virgine natum noverat, nullam 
prorsus habere maculam culpee. Sed quia vera humili- 
tas ipsa est, quam obedientia comes non deserit, quod 
prius officium expavit, humiliter implevit. Nam se- 
quitur : 

Respondens autem Jesus dixit et: Sine modo, sic enim 
decet nos adimplere omnem justitiam : tunc dimisit eum.] 
Id est, tunc demum dimisit, tunc consensit, tunc passus 
est eum a se baptizari, cum tali ordine cognovisset om- 
nem justitiam debere compleri. Sine modo, inquit, sine 
me modo, ut jussi, a te baptizari in aqua, et tu post- 
modum a me quod queris, baptizaberis in spiritu. Sic 
enim decet nos prerogare exemplum implendz omnis 
justitize, ut videlicet discant fideles neminem posse ho- 
minem absque unda baptismatis perfecte justum existere, 
et esse omnibus quamvis innocenter et juste viventibus 
necessarium vivifice regenerationis officlum, cum me 
qui spiritus sancti opere conceptus et natus, cognove- 
rint secunde nativitatis subiisse, vel potius mihi conse- 

crasse lavacrum. At nulla personarum majorum con- 
tempta ab humilibus meis in remissionem peccatorum 
baptizari, cum meminerit Dominum, qui in spiritu sancto 
baptizans peccata dimittere solet, suum baptizandum in 
aqua submisisse servi manibus caput. Sequitur: 
Baptizatus autem Jesus, confestim ascendii de aqua: 
et ecce aperti sunt ei cel, et vidit spiritum Det descen- 
dentem sicut columbam, et venientem super se.| Et hoc 
ad impletionem omnis justitiz pertinet, quod baptizato 
Domino aperti sunt ei cceli, et spiritus descendit super 
eum: ut hinc nimirum fides nostra confirmetur, per 
mysterium sacri baptismatis, aperiri nobis introitum 
patriz ccelestis, et sancti spiritus gratia ministrari. 
Numquid enim credi decet, Domino tunc primum coe- 
lestia patuisse secreta, cum recta fides habeat non minus 
tempore, quo cum hominibus conversatus est, quam et 
post et antea in sinu patris mansisse, et sedem tenuisse 
celestem? Aut a tricesimo etatis sus anno, quando 
baptizatus est, spiritus sancti dona percepit, qui prima 
conceptione spiritu sancto plenus semper extitit? No- 
bis ergo, fratres carissimi, nobis sunt hzec celebrata mys- 
teria. Quia enim noBis Dominus sacrosancto sui cor- 
poris intinctu baptismi lavacrum dedicavit, nobis quoque 
post acceptum baptisma cceli aditum patere, et spiritum 
sanctum dari monstravit. Et congrua multum distantia, 
quia primus Adam ab immundo spiritu deceptus per 
serpentem, gaudia regni ccelestis amisit: secundus Adam 
a spiritu sancto per columbam glorificatus ejusdem regni 
limina reseravit, flammamque vibrantem, qua ingressum 
paradisi expulso Adam primo Cherub custos interclusit. 
Secundus Adam hodierna die per aquam lavacri renas- 
centis extingui debere monstravit, ut unde ille cum sua 
conjuge ab hoste victus exiit, ibi iste cum sanctorum 
ecclesia, sponsa videlicet sua, de hoste victor rediret, 
imo potiora redemtis a peccato vite: immortalis munera 
pater futuri seculi princeps pacis donaret, que pre- 

sentis nostri seculi pater princeps discordize venumdatus 
sub peccato sua cum stirpe perdidit: quia nimirum vita 
illa beatissima, quam deseruit Adam, quamvis incom- 
parabili luce et pace sublimis ab omnium curarum sti- 
mulantium nube serena crebra Dei et angelorum fuerit 
visione et allocutione glorificata, in terree tamen hujus 
erat locis constituta terrenis, quamvis nullo labore quz- 
sitis alenda fructibus: at hec quam Christus tribuit in 
celorum est arce vita perennis non crebra, sed e con- 
tinua divinze contemplationis luce refecta. Prima ho- 
minis vita beata ita fuit immortalis, ut posset in ea homo 
non mori, si se a peccati seductione cautus servaret: 
secunda vero ita fiet immortalis, ut non possit in ea 
homo mori, nec ulla peccati pulsantis seductione tentari. 
Bene autem spiritus reconciliator in columba, que mul- 
tum simplex est avis, apparuit, ut et suz videlicet naturze 
simplicitatem per hujus speciem animalis ostenderet. 
Spiritus enim sanctus discipline effugiet fictum, et eum 
in quem descendit, mansuetum mitemque ac miseri- 
cordiz superne preeconem ministrumque doceret mundo 
esse futurum: simul et omnes qui sua gratia essent re- 
novandi, simplices ac mundi corde admoneret ingredi, 
juxta quod scriptum est (Sapient. 1.]: Sentite de Do- 
mino in bonitate, et in simplicitate cordis querite illum. 
Quoniam in malevolam animam non introibit sapientia, 
nec habitabit in corpore subdito peccatis. Hinc est 
quod Simon, qui in felle amaritudinis et obligatione ini- 
quitatis permanere consensit, partem sortemque in hoc 
spiritu habere neqnivit. Illo enim spiritu plenus erat, 
qui in serpente hominibus apparendo, quia ipse malitize 
et insidiarum peste infectus esset, corda diligenter edo- 
cuit. Sed descendente super Dominum spiritu, videa- 
mus quid sequitur : 

Et ecce vox de celis dicens: Hic est filtus meus dilec- 
tus, in quo mihi complacui.] Filius Dei baptizatur in 
homine, spiritus Dei descendit in columba, pater Deus 

in voce sancte et individue trinitatis in baptismi decla- 
ratur mysterium. Et recte, ut qui sacramentorum suorum 
dispensatoribus erat preecepturus, docere omnes gentes, 
et baptizare eos in nomine patris, et filii, et spiritus 
sancti, primus ipse suo in baptismate totam personaliter 
panderet adesse trinitatem. Quod git vox paterna, hic 
est filius meus dilectus, in quo mihi bene complacui, ad 
comparationem terreni hominis dicit, in quo peccante 
quodammodo sibi displicuisse Deus conditor insinuat, 
cum ait [Genes. 6.]: Poenitet me hominem fecisse in 
terra. Poenitentia quidem in Deum nulla cadit, sed 
nostro more loquens, qui compungi peenitentia solemus, 
quando contra votum nostra opera verti videmus. Pc- 
nitere se dixit hominem fecisse in terra, quem a recti- 
tudine sue facturse peccando degenerare conspexit. In 
filio autem suo unigenito sibi singulariter complacuit, 
quia hunc hominem quem induerat, a peccato immunem 
servare cognovit. Et in hac quoque voce patris, sicut 
et in ceteris baptizati Domini mysteriis, omnis justitiz 
declaratur impletio. Coeternus enim et consubstantialis 
patri filius, descendente super eum spiritu, qui sit ho- 
minibus intimatur, ut per hoc discant homines per gra- 
tiam se baptismatis accepto spiritu sancto de filus 
diaboli in Dei filios posse transferri, sicut Apostolus 
edocet, fidelibus ita loquens [Rom. 8.]: Accepistis spi- 
ritum adoptionis filiorum, in quo clamamus, Abba pater. 
Et Evanglista Joannes: Quotquot, inquit (Joan. 1.], re- 
ceperunt eum, dedit eis potestatem filios Dei fier, his 
qui credunt in nomine ejus. His de baptismo nostri 
Salvatoris, fratres carissimi, prout ipse donavit, comme- 
moratis, ad nosipsos revertamur, et quia humilitatem 
obedientiamque baptistz simul et baptizati audivimus, 
per humilem obedientiam baptisma quod suscepimus, 
servare curemus, mundantes nos ab omni inquinamento 
carnis et spiritus, perficientes sanctificationem in timore 
Dei. Humiliter ergo ejus subeunda et servanda myste- 

ria eis, qui necdum in his sunt initiati suadeamus, et 
quotquot per gradum sacerdotalem ad dispensanda illo- 
rum sumus sacramenta promoti, humiliter injunctum 
nobis impleamus officium. Studeamus omnes solliciti, 
ut januam patriz ccelestis, que nobis est divinis pate- 
facta mysteriis, humanis ipsi nobis non intercludamus 
illecebris. Neque enim frustra Dominum apud Evan- 
gelistam Lucam post baptisma orasse, et sic coelo aperto 
spiritum ac vocem patris venisse commemoratur, qui 
etiam tribus consonantibus Evangelistis baptizatus, mox 
jejunium quadraginta dierum solitarius exercuit: sed 
nos profecto docuit, nosque suo informavit exemplo, ut 
post acceptam in baptismo remissionem peccatorum, 
vigiliis, jejuniis, orationibus, ceeterisque spiritus fruc- 
tibus operam demus, ne nobis torpentibus minusque 
sollicitis immundus spiritus, qui de corde nostro expul- 
sus in baptismo fuerat, redeat, nosque spiritualibus di- 
vitiis vacuos inveniens, septemplici peste deprimat, et 
sint novissima nostra pejora prioribus. Caveamus seduli, 
ne ignem nobis ipsi, qui vite iter occludat, nostrorum 
crebro accendamus fomitem vitiorum. Flammeus nam- 
que gladius qualiscunque ille est, qui paradisi ostia ser- 
vat, singulis quibuscunque fidelium fonte baptismatis ex- 
tinctus est, et ut redire possit homo ablatus, infidelibus 
autem manet semper immobilis. Sed et falsis fidelibus 
vocatis quidem, sed non electis, dum post baptisma se 
criminibus implicare non metuunt, quasi post extinctio- 
nem idem ignis reaccenditur: ne mereantur intrare reg- - 
num, quod ficto corde ac duplici requirunt, serpentino 
potius dente fraudulenti, quam simplici oculo columbini, 
quem in ecclesia sua multum se diligere Dominus osten- 
dit, qui in amoris Cantico ait ([Cantic. 1.]: Ecce tu 
pulcra es, amica mea, ecce tu pulcra oculi tui columba- 
rum. Unde quia nobis ad discendam Deo placitam 
simplicitatem columbe forma proponitur, diligentius 
ejus naturam videamus, ut per singula innocentiz ejus 

exempla, vite nobis emendatioris instituta sumamus. 
Hec a malitia fellis prorsus aliena est. Et nos igitur a 
malitiz felle alienemur, omnisque amaritudo, et ira, et 
indignatio tollatur a nobis cum omni malitia. Ita nul- 
lum ore vel unguibus leedit, nec minimas quidem mus- 
culas, vel vermiculos, quibus minores pene omnes avi- 
culz se suosque pullos nutriunt, inquirit. Videamus 
nos ne dentes nostri sint arma et sagittze, ne mordentes 
et comedentes invicem, consumamur ab invicem. Con- 
tineamus manus a rapinis: qui furabatur, jam non fure- 
tur. Magis autem laboret operando manibus suis quod 
bonum est, ut habeat unde tribuat necessitatem patienti. 
Nam et columba szpe alienos quasi suos fertur alere 
pullos. Ipsa terre fructibus et semine pascitur. Au- 
diamus Apostolum [Rom. 14.]: Bonum est non man- 
ducare carnem, et non bibere vinum. Et Apostolus Pe- 
trus: Ministrate, inquit [2 Petr. 1.], in fide vestra 
virtutem, in virtute autem scientiam, in scientia autem 
abstinentiam, in abstinentia autem patientiam, in pati- 
entia autem pietatem, in pietate autem amorem frater- 
nitatis. Gemitum pro cantu habet. Miseri simus, et 
lugeamus et ploremus coram Domino, qui fecit nos. 
Risus noster in luctum convertatur, et gaudium in me- 
rorem. Beati enim lugentes, quoniam ipsi consolabun- 
tur. Super aquas sedere consuevit, ut venturi raptum 
accipitris previsa in aquis umbra declinet. Et nos 
mundi simus, ac mundati scripturaruin fluentis, seduli 
assidere curemus, quarum speculis edocti dignoscere et 
preecavere valeamus insidias hostis antiqui. Tales quippe 
amat ecclesia, sponsa videlicet Christi, quee in amoris 
sui laudibus cantat: Oculi ejus sicut columbe, que 
lacte sunt lotz, et resident juxta fluenta plenissima. 
Nidificare solet in foraminibus petre, in caverna ma- 
cerie. Petra Christus est, cujus in cruce clavis manus, 
latus est lancea perforatum, unde continuo sanguis et 
aqua, nostre vidclicet sanctificationis et ablutionis mys- 

terium, exivit. Maceria ejus est virtus coadunata sanc- 
torum, caverna in ea sinus paternz dilectionis, quo 
teneriores fidelium animos dum ad fidei, spei et dilectio- 
nis perfectionem nutriendos suscipiunt, quasi nidifican- 
tibus columbis in se locum pandunt. Hec ergo fortiorum 
auxilia, qui adhuc pusilli in fide sumus, humiliter subea- 
mus, his Dominic passionis sacramentis semper sanc- 
tificari curemus, Talem namque omnium nostrum 
conversationem Dominus querit, talibus intentam stu- 
diis uniuscujusque nostrum vitam videre desiderat, ta- 
lium voce suas laudes decantari ac preedicari gratulatur. 
Surge, inquit [Cantic. 2.], amica mea, speciosa mea, et 
veni, columba mea, in foraminibus petrie, in caverna 
maceriz. Ostende mihi faciem tuam, sonet vox tua in 
auribus meis. Hec de natura columbe septem virtutis 
exempla commemorasse sufficiat. Et recte fortasse, quia 
spiritus sancti, qui in columba descendit, septiformis est 
gratia. Verum ex omnibus, que de ejus natura morali- 
ter interpretanda humana potest comperire solertia, re- 
stat unum quod de ejus actu mystico sacra narrat his- 
toria. Cum enim Dominus in figuram futun baptismatis 
originalis mundi scelera diluvii aquis ablueret, transacta 
mundatione scire volens Noe, qualiter se facies haberet 
terrze, emisit corvum, qui ad arcam redire contempsit: 
significans eos, qui abluti licet unda baptismatis, niger- 
rimum tamen veteris habitum hominis emendatius vi- 
vendo deponere negligunt: et ne sancti spiritus unctione 
renovari mereantur, statim ab intima catholice pacis et 
quietis unitate, exteriora, id est, seculi desideria sequendo 
desciscunt. Emisit post eum columbam: at illa venit 
ad eum vespere, portans ramum olive virentibus foliis, 
in ore suo. Animadvertitis credo, fratres, et me lo- 
quentem vestro intellectu przevenitis, ramum olive vi- 
rentibus foliis gratiam esse spiritus sancti vitze verbis 
abundantem: de cujus plenitudine super Christum re- 
quiescente, psalmus ait [ Psal. 44.], Unxit te Deus, Deus 

tuus, oleo letitise, pree consortibus tuis. De cujus dono 
consortibus Christi dato loquitur Joannes [1 Joan. 2.]: 
Vos unctionem habetis a sancto, et nostis omnia. Et 
pulcherrima comparatione umbra veritatis concinit. Ra- 
mum olive columba corporalis ablutam diluvii aquis 
detulit in arcam, spiritus sanctus in specie columbze 
corporalis baptizatum aqua Jordanis descendit in Domi- 
num. Nos quoque Christi et ecclesizs membra, quos 
non solum homines, qui erant in arca cum Noe, sed et 
animantia quee arca continebat, et ipsa quoque ligna, ex 
quibus eadem facta est arca, figurant post acceptum 
unde regenerationis lavacrum: per unctionem sacri 
chrismatis gratia spiritus sancti signamur, quam conser- 
vare in nobis intemeratam dignetur ipse, qui dedit Jesus 
Christus Dominus noster, qui vivit et regnat in eter- 
num, Amen. 


HOMILIA XXIV. 


Luc#& 2. In illo tempore, postguam implett sunt dies 
purgationis Marie secundum legem Moysi, tulerunt 
Jesum. 


OLENNITATEM nobis hodierne celebri- 
tatis, quam quadragesimo Dominice nativi- 
tatis die debitis veneramur officiis, maxime 
eyusdem Domini salvatoris nostri, simul et in- 
temerate genitricis ejus humilitate dedicatam sacra 
Evangel lectio designat: exponens eos qui legi nihil 
debuerant, implendis se legalibus per omnia subdidisse 
decretis. Sicut enim modo cum Evangelium legeretur, 
audivimus, Postquam impleti sunt dies purgationis ejus 
(videlicet matris illus) secundum legem Moysi, tulerunt 
illum in Hierusalem, ut sisterent eum Domino: sicut 
scriptum est in lege Domini. Quia omne masculinum 

adaperiens vulvam, sanctum Domino vocabitur. Pre- 
cepit namque lex, ut mulier que suscepto semine pepe- 
risset fillum, immunda esset septem diebus, et in die 
octavo circumcideret puerum, nomenque aptaret: deinde 
etiam alios triginta tres dies ab ingressu templi ac viri 
toro abstineret, donec quadragesimo nativitatis die filium 
cum hostiis ad templum Domini deferret: primogeni- 
tum autem omnis masculini sexus sanctum Domino 
vocari, atque ideo munda queque offerri Deo, 1m- 
munda autem mundis mutari, vel occidi, et primogeni- 
tum hominis quinque siclis argenti debere redimi. Si 
autem foeminam peperisset mulier, immunda fieri jussa 
est quatuordecim diebus, et sexaginta sex aliis diebus a 
templi ingressu suspendi, donec octogesimo nativitatis 
die, quz dies purgationis ejus vocabatur, illa se suam- 
que sobolem hostiis sanctificatura veniret, ac sic demum 
ad torum viri libera redire deberet. Intueamur, fratres 
carissimi, diligentius verba legis que proposuimus, et 
videbimus apertissime, quam beatissima Dei genitrix, et 
perpetua virgo Maria, simul cum filio quem genuit, ab 
omni fuerit legis subjectione liberrima. Cum enim dicat 
lex, mulierem que suscepto semine peperisset, immun- 
dam decerni, et per longa tempora simul cum prole 
quam genuisset, oblatis victimis debere mundari: patet 
profecto, quia illam quz sine virilis susceptione seminis 
virgo peperit, una cum filio qui natus est el, neque im- 
mundam describat, neque per hostias salutares doceat 
esse mundandam. Sed sicut Dominus ac Salvator noster, 
qui divinitatis legem dedit, apparens in homuine, fieri 
voluit sub lege, ut eos qui sub lege erant, redimeret, ut 
adoptionem filiorum reciperemus: ita etiam beata geni- 
trix illus, que singulari privilegio supra legem fuit, pro 
ostendendo tamen humilitatis exemplo, legalibus subdi 
non refugit institutis: juxta illud viri Sapientis [ Eccles. 
8.], Quanto magnus es, tanto humilia te in omnibus. 
Et ut darent, inquit, hostiam secundum quod dictum 

est tn lege Domini, Par turturum, aut duos pullos colum- 
barum.| Hostia hec pauperum erat. Precepit quippe 
Dominus in lege, ut qui posset, agnum pro filio vel filia, 
simul et turturem sive columbam offerret: qui vero non 
sufficeret ad offerendum agnum, duos jam turtures, vel 
duos columbe pullos offerret. Ergo Dominus nostre 
per omnia memor salutis, non solum homo fieri, cum 
Deus esset, sed etiam cum dives esset, pauper fieri dig- 
natus est pro nobis: ut nos sua paupertate, simul et 
humanitate divitiarum, et divinitatis suze donaret esse 
participes. Sed libet paulisper intueri, cur he maxime 
volucres in hostiam Domini jubentur offerri. Nam et 
Abraham patriarcha tanto ante legem tempore has in 
holocaustum Domino legitur obtulisse, et in plerisque 
legis ceremoniis, qui mundandus esset, per has jube- 
batur mundari. Columba ergo simplicitatem, turtur 
indicat castitatem: quia et columba simplicitatis, et cas- 
titatis amator est turtur: ita ut si conjugem casu perdi- 
derit, non aliam ultra querere curet. Unde in laudibus 
ecclesize loquitur Dominus [Cantic. 1.]: Pulcre sunt 
gene tus, sicut turturis. Et iterum: Ecce tu pulcra es, 
amica mea, ecce tu pulcra, oculi tui columbarum. Genas 
quippe ut turturis habet, qui ab omni impudicitie peste 
castum se custodit, et immunem: oculos habet colum- 
barum, qui nulli nocere desiderans, etiam inimicos sim- 
plici amore contuetur. Sed utraque avis memorata, 
quia gemitum pro cantu edere solet, sanctorum in hoc 
seculo designat ploratum, de quo Dominus memorat, 
dicens [Joan. 16.]: Amen, amen, dico vobis, quia plo- 
rabitis et flebitis vos, mundus autem gaudebit: vos 
autem contristabimini, sed tristitia vestra vertetur in 
gaudium. Et rursus [Matth. 5.]: Beati lugentes, quo- 
niam ipsi consolabuntur. Merito ergo turtur et columba 
Domino offeruntur in hostiam: quia nimirum simplex 
et pudica fidelium conversatio gratum est illi sacrificium 
justitize: quia qui laborat in gemitu suo, qui lacrymis 

stratum suum singulas per noctes abluit, acceptissi- 
mam Deo victimam mactat. Cum vero utraque avis 
ista propter consuetudinem gemendi preesentes sancto- 
rum luctus et desideria superna designet, hoc tamen dif- 
ferunt, quod turtur solivagus, columba autem gregatim 
gemere consuevit: et ob id ista secretas orationum la- 
crymas, illa publicos ecclesize conventus insinuat. Bene 
autem puer Jesus primo circumciditur, ac sic interpositis 
diebus Hierosolymam cum hostia defertur: quia et ipse 
jam juvenis prius omnem carnis corruptionem moriendo 
aut resurgendo calcavit, ac deinde interpositis diebus 
cum ipsa carne jam immortali, quam pro nostra salute 
hostiam Deo fecerat, ad gaudia superne civitatis ascen- 
dit. Et unusquisque nostrum prius aqua baptismi a 
peccatis omnibus, quasi vera circumcisione purgatur, ac 
sic proficiente gratia nove lucis, ad altare sanctum salu- 
tari hostia Dominici corporis et sanguinis consecrandus 
ingreditur. Nam et ipsa singulariter simplex et casta 
nostri Salvatoris humanitas, que oblata est Deo patri 
pro nobis, non incongrue per immolationem columbe 
sive turturis potest figuraliter exprimi. Sed et omnis 
in fine mundi ecclesia primo communi resurrectione 
cunctam terrenz labem mortalitatis et corruptionis 
exuet, ac deinceps in regnum ‘celestis Hierusalem bo- 
norum victimis operum Domino commendata transfere- 
tur. Quod autem Simeon et Anna, provecte videlicet 
wetatis vir et foemina, devotis confessionum officiis Do- 
minum, quem corpore parvum vident, sed magnum 
divinitate intelligunt, excipiunt: illam profecto populi 
Judszorum synagogam figurate denunciant, que longa 
incarnationis ejus expectatione fatigata, promptissime 
illum mox, ut advenit, et piarum ulnis actionum, et fidei 
non fictse vocibus exaltare ac magnificare studuit, accla- 
mans illi, et dicens [Psal. 24.]: Dirige me in veritate 
tua, et doce me, quia tu es Deus salvator meus, et te 

sustinui tota die. Sed et hoc dicendum, quia merito 
uterque sexus ei gratulabundus occurrerit, qui utriusque 
redemtor apparebat. Magno sane metu, fratres mei, 
audienda sunt verba, quibus idem Simeon de Domino 
prophetans matrem ejus alloquitur : 

Ecce positus est hic in ruinam et resurrectionem mul- 
torum in Israel, et in signum cui contradicetur. Et tuam 
tpsius animam pertransibit gladius, ut revelentur ex mul- 
tis cordibus cogitationes.| Desideranter namque multum 
auditur, quod positus dicitur Dominus in resurrectionem 
multorum: quia sicut in Adam omnes moriuntur, ita 
et in Christo omnes vivificabuntur: quia et ipse dicit 
[Joan. 11.], Ego sum resurrectio et vita, qui credit in 
me, etiam si mortuus fuerit, vivet: et omnis qui vivit, 
et credit in me, non morietur in eternum. Sed non 
minus terribiliter sonat, quod preemittitur, Ecce positus 
est hic in ruinam. Infelix namque satis est, qui agnita 
resurrectionis gloria deterius cadit, qui visa luce veri- 
tatis gravioribus peccatorum nebulis obcecatur. Unde 
curandum nobis summopere est, ut recta que cognovi- 
mus, operando semper exercere meminerimus, ne de 
nobis dicatur illud Apostoli Petri [2 Petr. 2.]: Quia 
melius erat eis viam veritatis non agnoscere, quam post 
agnitionem retrorsum converti ab eo, quod traditum est 
illis sancto mandato. 

Et in signum, inquit, cui contradicetur.| Signo domi- 
nice crucis multi sepe Judzorum exterius, multi con- 
tradixere gentilium: multi, quod est gravius, falsi fratres 
hoc interius professionis superficie sequuntur, sed se 
veritate prave actionis nimium persequuntur, dicentes 
se nosse Deum, factis autem negantes. 

Et tuam ipsius animam pertransibit gladius.| Gladium 
appellat affectum Dominice passionis et mortis in cruce, 
qui Marize animam pertransivit: quia non sine acerbo 
dolore potuit crucifixum morientemque videre, quem 

licet resurrecturum a morte quasi Deum nullatenus am- 
bigebat, tamen quasi sua e carne procreatum mori pa- 
vida dolebat. 

Ut revelentur ex multis cordibus cogitationes.| Ante 
incarnationem Dominicam velate erant cogitationes mul- 
torum, nec late patebat, quis eternorum amore flagra- 
ret, quis ccelestibus bonis temporalia mente preeferret : 
sed nato coeli rege in terra confestim pius quisque gau- 
debat, Herodes autem turbatus est, et omnis Hieroso- 
lyma cum illo. Preedicante et miracula faciente, omnes 
turbe et timebant, et vlorificabant Deum Israel: Pha- 
riszel autem et scribe dicta ac facta ejus salutaria rabido 
ore carpebant. Passo in cruce impii letitia stulta, pii 
tristitia justa replebantur: sed resurgente a mortuis, et 
ascendente in coelum horum letitia merore, illorum est 
moestitia gaudio mutata perenni: sicque juxta prophe- 
tiam beati Simeonis apparente in carne Domino, reve- 
latze sunt ex multis cordibus cogitationes. Non hec 
autem disparium revelatio cogitationum tunc solum acta 
in Judzea, sed nunc etiam apud nos credenda est acti- 
tari. Et nunc enim Domino apparente revelantur ex 
multis cordibus cogitationes, cum lecto vel predicato 
verbo salutis, alii audientium libenter auscultant, gau- 
dentes perficere actu, que auditu didicerint: alii fasti- 
dientes quz audiunt, non hxc agendo patrare, sed his 
potius insultando nituntur contraire. Unde oportet, 
fratres, ut quoties verbum doctrine ccelestis aliquid 
contrarium a duris auditoribus pati senserimus, imi- 
temur tristitiam cordis eorum, qui passim in carne Dei 
verbum digno dolore compassionis tenebant: quoties 
vero idem verbum in auditorum fidelium mente per di- 
lectionem resurgere, atque ad gloriam conditoris nostri 
per bona opera proficere viderimus, gaudeamus cum eis, 
qui Christum resurrexisse a mortuis, atque ad ccelos 
ascendere votis aspexere felicibus. Sane quoniam cas- 
tas, simplices et gemebundas aves Domino offerri con- 

suevisse cognovimus, quibus nostra sobrietas, simplicitas 
et compunctio cordis auctori nostro semper offerenda 
signat, oportet intueri diligentius: quia non frustra duo 
turtures, aut duo pulli columbz, et unus ex his pro pec- 
cato, alter in holocaustum offerri debere preecipitur. Duo 
sunt namque genera compunctionis, quibus semetipsos 
Domino fideles in ara cordis immolant: quia nimirum, 
sicut ex patrum dictis accepimus, Deum sitiens anima 
prius timore compungitur, postea amore. Prius enim 
sese in lacrymis afficit: quia dum malorum suorum re- 
colit, pro his perpeti supplicia eterna pertimescit, quod 
est unum turturem sive pullum columbe pro peccatis 
offerre: at dum longa meroris anxietate fuerit formido 
consumpta, queedam jam de presumtione veniz securi- 
tas nascitur, et in amorem cclestium gaudiorum animus 
inflammatur. Et qui prius flebat, ne duceretur ad sup- 
plicium, postmodum. flere amarissime incipit: quia dif- 
fertur a regno, quod est de altero turture sive pullo 
columbino holocaustum facere; holocaustum namque 
totum incensum dicitur. Et holocaustum se ipse Do- 
mino facit, qui spretis omnibus terrenis, solo supernz 
beatitudinis desiderio sestuare, solam hanc per luctum 
ac lacrymas queerere dulce habet. Contemplatur et- 
enim mens, qui sint illi angelorum chori, que ipsa so- 
cietas beatorum spirituum, que majestas eternz visionis 
Dei, et amplius plangit, quia a bonis perennibus deest, 
quam flebat prius, cum mala eterna metuebat. Utram- 
que autem nostree compunctiomis hostiam gratanter ac- 
cipere dignetur, qui et pro peccato lugentibus, atque 
affictis clementer errata dimittit: et pro ingressu vite 
celestis tota mentis intentione ferventes eternze suze 
visionis luce reficit Jesus Christus Dominus noster, qui 
vivit et regnat cum patre in unitate spiritus sancti, Deus 
per omnia secula seculorum, Amen. 

HOMILIA XXV. 


Matra. x1x. Luc. xvii. Mare. x. In illo tempore 
dixit Simon Petrus ad Jesum: Ecce nos reliquimus 
omnia, et secuti sumus te. Quid ergo erit nobis? &c. 


UDIENS a Domino Petrus, quia dives diffi- 
cile intraret in regnum ccelorum, sciensque 
secum suis condiscipulis ad integrum mundi 
fallentis sprevisse delicias, voluit agnoscere 
quid vel ipsi, vel cseteri, mundi contemptores pro majore 
mentis virtute majoris preemii sperare deberent. Et 
respondens Domino ait: 

Ecce nos reliquimus omnia, et secuti sumus te.] Ubi 
solerter intuendum, quod non solum se omnia reliquisse, 
sed et Dominum sequi gloriatur: quia stultum profecto 
est, juxta Platonem et Diogenem, et quosdam alios phi- 
losophos, vitze quidem hujus divitias calcare, et non hzc 
pro eterna adipiscenda vita, sed pro inani agere morta- - 
lium laude captanda: stultum presentes labores ultro, 
absque spe future subire quietis et pacis. Perfectus 
autem ille est, qui abiens vendit omnia que habet, et dat 
pauperibus, ac veniens sequitur Christum. Habebit 
enim thesaurum non deficientem in celis. Unde bene 
interrogante Petro, dixit talibus Jesus: 

Amen dico vobis, quod vos qui secuti estis me, in regene- 
ratione cum sederit filius homtnis tn sede majestatis sue, 
sedebitis et vos super sedes duodecim, judicantes duodecim 
tribus Israel.| In hac quippe vita pro ejus nomine labo- 
rantes, in alia premium sperare docuit: id est, in rege- 
neratione, cum videlicet in vitam immortalem fuerimus 
resurgendo regenerati, qui in vitam caducam mortaliter 
eramus geniti. Et justa prorsus retributio, ut qui hic 
pro Christo humane gloriam celsitudinis neglexerunt, 
illic a Christo judices glorificati singulariter cum eo 
humane conversationis assideant: et quia sequendis ejus 
N 2 

vestigiis nulla ratione poterant avelli. Nemo autem 
putet duodecim tantum Apostolos, quia pro Juda pre- 
varicante Matthias electus est, tunc esse judicaturos: 
sicut nec duodecim sole sunt tribus Israel judicande. 
Alioquin tribus Levi, que tertiadecima est, injudicata 
recedit: et Paulus qui tertiusdecimus est Apostolus, 
quia pro Juda preevaricante Matthias electus est, judi- 
candi sorte privabitur, cum ipse dicat [1 Cor. 6.]: Ne- 
scitis quoniam angelos judicabimus, quanto magis secu- 
laria? Sciendum namque est, omnis qui ad exemplum 
Apostolorum sua reliquerunt omnia, et secuti sunt Chri- 
stum, judices cum eo venturos, sicut etiam omne mor- 
talium genus esse judicandum. Quia enim duodenario 
seepe numero solet in Scripturis universitas designari, 
per duodecim sedes Apostolorum omnium numerositas 
judicantium, et per duodecim tribus Israel universitas 
eorum, qui judicandi sunt, ostenditur. Unde notandum, 
quod duo sunt ordines electorum in judicio futuri: unus 
judicantium cum Domino, de quibus hoc loco memorat, 
qui reliquerunt omnia, et secuti sunt illum: alius judi- 
catorum a Domino qui non quidem omnia sua pariter 
reliquerunt, sed de his tamen que habebant, quotidi- 
anas dare eleemosynas Christi pauperibus curabant. 
Unde et audituri sunt in judicio [Matth. 25.]: Venite, 
benedicti patris mei, possidete preeparatum vobis reg- 
num a constitutione mundi. Esurivi enim, et dedistis 
mihi manducare: sitivi, et dedistis mihi bibere, et cx- 
tera, quorum et in superioribus hujus lectionis Dominus 
meminit, cum principe quodam interrogante, quid boni 
faciendo vitam possideret eternam: Si vis, inquit [ Matth. 
19.], ad vitam ingredi, serva mandata. Non homici- 
dium facies, non furtum, non falsum testimonium dices: 
vel honora patrem et matrem, et diliges proximum tuum 
sicut teipsum. Ergo qui mandata Domini servat, ad 
vitam ingreditur eternam: qui autem non solum man- 
data servat, verum etiam consilium Domini, quod pro 

contemnendis divitiis mundi a luxibus tribuit, sequitur, 
non tantum vitam ipse percipiet, sed etiam de vita alio- 
rum cum Domino judicabit: atque ita fit, ut in judicio, 
ut diximus, duo sint ordines bonorum. Sed et repro- 
borum duos ibi futuros ordines Domino narrante com- 
perimus: unum eorum qui fidei Christiane mysteriis 
initiati, opera fidei exercere contemnunt, quibus in ju- 
dicio testatur [Matth. 25.]: Discedite a me maledicti in 
ignem eternum, qui preparatus est diabolo et angelis 
ejus. Esurivi enim, et non dedistis mihi manducare, et 
cetera. Alterum eorum, qui fidem et mysteria Christi 
vel nunquam suscepere, vel susceptam per apostasiam 
deseruere, de quibus dicit (Joan. 3.]: Qui autem non 
credit, jam judicatus est, quia non credit in nomine uni- 
geniti filii Dei. Qui quoniam nec verbo tenus Christum 
colere voluerunt, nec verba saltem ejus quibus coar- 
guantur judicio, merentur audire: sed ad hoc tantum 
veniunt in judicium, ut cum eis qui judicantur peccatori- 
bus, in damnationem mittantur eternam. Verum his cum 
timore et pavore debite paulisper commemoratis, ad le- 
tissima potius Domini et salvatoris nostri promissa con- 
vertamus auditum. Videamus que tantz gratiz pietatis, 
non eternz tantummodo vite pramia suis sequacibus, 
sed et preesentis munera pollicetur eximia. 

Et omnis, inquit, qui reliquerit domum, vel fratres, aut 
sorores, aut patrem, aut matrem, aut uxorem, aut filtos, 
aut agros propter nomen meum; centuplum acciptet et 
vitam eternam possidebit.| Qui enim terrenis affectibus 
sive possessionibus pro Christi discipulatu renunciaverit, 
quo plus in ejus amorem profecerit, eo plures inveniet, 
qui se interno suscipere affectu, et suis gaudeant susten- 
tare substantiis: ejus nimirum professionibus vitzeque 
consortes, qui se pro Christo pauperem factum in suis 
domibus agrisque recipere, et majorem prorsus quam 
uxor, parens, frater, aut filius carnalis devotione caritatis 
refovere delectentur. Centuplum namque quod ait, non 

numerum amantium in Christo, et servientium pro 
Christo fidelibus, sed universitatem perfectionemque 
qua per caritatem invicem serviunt, ostenditur. Cu- 
jus rei et in nobis ipsis, fratres carissimi, szepe exem- 
plum sumsimus, cum alicubi pro rerum necessitate 
digredientes cuncta nobis monasteriorum habitacula, 
quasi propria, patere cognovimus, cunctos in nostrum 
obsequium sincerissima devotione pronos aspeximus, et 
maxime in beatze memorize patre nostro beato Bene- 
dicto, cujus hodie venerandam assumtionis diem debita 
solennitate recolimus, totum lectionis hujus tenorem 
videmus perfectissime compleri. Derelictis enim omni- 
bus secutus est Christum, quando spretis eis que in 
monasterio regali acquisierat vel acquirere valebat, cum 
esset nobilis natu, ad beatorum apostolorum limina pe- 
regrinaturus advolavit: ut quia rudis adhuc in gente 
Anglorum fides et ecclesiarum institutio florebat, ibi 
potius perfectam vivendi formam sumeret, ubi per sum- 
mos Christi apostolos totius ecclesiz caput eminet exi- 
mium. Ibi ergo eruditus in Christo, illis in partibus 
attonsus, ibi est monasterialibus imbutus institutis: 
ibidem totum vite sus erat exacturus, si non apostolica 
Domini pape prohibuisset auctoritas, qui eum propter 
ducendum in Britanniam sanctz recordationis archie- 
piscopum Theodorum in patriam redire preecepit. Nec 
longo post tempore etiam reges seculi, cognito virtutum 
ejus studio, locum eis construendi monasteri non ab 
aliqua minorum personarum ablatum, sed de suis pro- 
priis donatum dare curabant. Quem ille acceptum mox 
perfectissime juxta regularem disciplinam interius exte- 
riusque instituit, non pro suo captu decreta nobis sta- 
tuens, sed antiquorum statuta certissima monasteriorum, 
quze in peregrinatione didicerat, sibi suisque observanda 
proponens. Nec cuilibet vestrum, fratres, grave debet 
videri, si nota loquamur, sed delectabile potius zstimare, 
quia vera loquimur, quando patris nostri spiritualia 

gesta narramus, cui manifesto miraculo Dominus, quod 
fidelibus suis promisit, adimplevit: quia omnis qui re- 
liquerit domum, vel fratres, aut sorores, aut patrem, aut 
matrem, aut uxorem, aut filios, aut agros propter nomen 
meum, centuplum accipiet in hoc tempore, et in seculo 
futuro vitam eternam. Reliquit quippe cognatos, quando 
patriam deseruit: accepit vero centuplum, quia non so- 
lum a cunctis in hac terra pro virtutum industria merita 
veneratione habitus est, sed et in Gallia atque Italia, 
Romz atque in maris insulis, ab omnibus qui eum nosse 
potuerunt dilectus, adeo ut ipse papa apostolicus ad 
profectum monasterii hujyus quod illum nuper fundasse 
gaudebat, Joannem illi abbatem atque archicantorem 
Romanz ecclesiz, sicut caritas vestra bene meminit, in 
Britanniam a Roma deducendum prestaret, per quem 
idem monasterium morem canendi ac ministrandi cano- 
nicum juxta ritum sancte Romanz atque apostolicze 
ecclesiz perciperet. Reliquit domos et agros quos ha- 
buerat, pro Christo, de quo agrum semper virentis para- 
disi, et domum non manufactam, sed eternam in ccelis 
se accipere sperabat. Reliquit uxorem et filios, non 
quidem uxorem acceptam, et filhos ex ea carne natos, 
sed uxorem prorsus accipere, ex qua filios habere posset, 
castitatis amore contempsit, malens ad illa centum qua- 
draginta quatuor millia electorum pertmere, qui cantant 
canticum novum ante sedem Dei et agni, quod nemo 
potest dicere nisi illi [Apoc. 14.]: Hi enim sunt qui 
cum mulieribus non sunt coinquinati, et sequuntur ag- 
num quocunque abierit. Et accepit centuplum, quando 
non in his solummodo, sed et in transmarinis eum par- 
tibus plurimi in domos suas recipere viantem, suorum 
fructibus agrorum reficere desiderabant, quando ma- 
tronze perplures illi, quando vir1 Deo devoti pro animi 
constantis excellentia, non m!nori quam conjugibus aut 
parentibus propriis, dilectionis instantia serviebant. Ac- 
cepit centuplum domus et agros, quando loca hc in qui- 

bus monasteria construeret, adeptus est. Uxorem si di- 
misisset pro Christo et hoc centuplum acciperet, quia 
nimirum centuplum majus esset tunc meritum caritatis 
inter continentes propter fructum spiritus, quam inter 
lascivientes quondam propter desiderium carnis. Filios, 
quos carnaliter habere despexit, centuplum accipere me- 
ruit spirituales. Centenarius quippe numerus, ut szpe 
dictum est, perfectionem figurate significat. Nos nam- 
que sumus filii ejus, quos in hanc monachice devotionis 
domum pilus provisor induxit: nos sumus filii ejus, si 
iter virtutum ejus imitando tenemus; nos sumus 
filii ejus, si non a semita regulari, quam docuit, tor- 
pendo deflectimus. Meminimus namque, fratres, qui 
illum nosse potuimus, dicere crebro auditu, quos post 
obitum illius in nostre fraternitatis consortium pietas 
superna congregavit, quia quamdiu sospes erat corpore, 
pro gloria sancte Dei ecclesiz, et maxime pro hujus 
monasterii pace, honore et quiete semper laborare per- 
stabat: toties mari transit, nunquam, ut est consuetu- 
dinis quibusdam, vacuus et inutilis rediit, sed nunc li- 
brorum copiam sanctorum, nunc reliquiarum beatorum 
martyrum Christi, munus venerabile detulit, nunc archi- 
tectos ecclesiz fabricands, nunc vitrifactores ad fenes- 
tras eyus decorandas ac muniendas, nunc cantandi, et in 
ecclesia per totum annum ministrandi secum magistros 
adduxit, nunc epistolam privilegii a Domino papa mis- 
sam, qua nostra libertas ab omni extrinseca incursione 
tutaretur, apportavit, nunc picturas sanctarum historia- 
rum, que non ad ornatum solummodo ecclesiz, verum 
etiam ad instructionem intuentium proponerentur, ad- 
vexit, videlicet ut qui literarum lectione non possent 
opera Domini et Salvatoris nostn, per ipsarum contui- 
tum discerent imaginum. Qui in his et in hujusmodi 
rebus ideo tam plura laborare studuit, ne nobis sic labo- 
randi remaneret necessitas: ideo toties transmarina loca 
adiit, ut nos omnibus scientiz salutaris dapibus abun- 

dantes, intra monasterii claustra quiescere, et cum se- 
cura libertate Christo servire queamus. Qui etiam cum 
corporis infirmitate corriperetur premereturque acer- 
bius, semper inter Deo debitas gratiarum actiones de 
monasteriorum quas didicerat, docueratque regulis ser- 
vandis, semper de ecclesiasticis observationibus, quas 
per omnes civitates, et maxime Rome viderat, semper 
de locis sanctis, que se lustrasse juvenem meminit, 
loqui et iterare delectabile habebat. Sic longis virtutum 
studiis exercitatus, longo insuper animo semper infirmi- 
tatis martyrio excoctus, post centupla gratiz preesentis 
munera ad vitam transivit eternam. Unde necesse est, 
fratres carissimi, ut tanquam boni filii, et tanto parente 
digni, exempla ac precepta illius in omnibus servare 
curemus, neque ulla nos a vestigiis tanti ductoris se- 
quendis animz vel carnis illecebra revocet: quatenus et 
ipsi qui carnales affectus substantiamque reliquimus ter- 
renam, qui uxores ducere, ac filios carnaliter procreare 
angelic conversationis amore fastidivimus, augescente 
spiritualium virtutum merito, et in presenti centuplum 
accipere de societate sanctorum, et in seculo venturo vi- 
tam possidere mereamur eternam, preestante gratia re- 
demptoris nostri, qui vivit et regnat cum patre in unitate 
spiritus sancti, Deus, per omnia secula seculorum, 
Amen. 


HOMILIA XXVI. 


Joan. xxi. In illo tempore dixit Jesus Petro: Simon 
Joannis, diligis me plus his? &c. 


IRTUTEM nobis perfectz dilectionis pre- 
sens sancti Evangelii lectio commendat. Per- 
fecta etenim dilectio est, qua Deum ex toto 
corde, tota anima, tota virtute, proximum 

autem tanquam nosmetipsos diligere jubemur. Et 
neutra harum dilectio sine altera valet esse perfecta: 
quia nec Deus vere sine proximo, nec sine Deo vere 
potest proximus amari. Unde Dominus toties inter- 
rogato Petro, an se diligeret, et illo respondente, quod 
eum ipso teste diligeret, adjungebat per singula, ita con- 
cludens: Pasce oves meas, sive agnos meos. Ac si 
aperte diceret: Heec sola et vera est probatio integri in 
Deum amoris, si erga fratres studueris curam soliciti 
exercere laboris. Nam quicunque fratri opus pietatis 
quod valet, impendere negligit, minus justo se condito- 
rem diligere ostendit, cujus mandatum in sustentanda 
proximi necessitate contemnit. Que profecto caritas, 
quoniam sine divine gratia inspirationis minime possit 
haberi, tacite quodammodo Dominus insinuat, qui Pe- 
trum de illa interrogans, Simonem eum Joannis, quod 
nusquam alias, cognominat. Simon, inquit, Joannis, 
diligis me plus his? Ubi quamvis simpliciter mentio 
facta terreni parentis ejus possit intelligi, non tamen ab 
re est, si quis nomine Joannis donum superne genera- 
tionis mystice indicatum velit accipere, de quo Aposto- 
lus Joannes admonendo testatur [1 Joan. 4.]: Caris- 
simi, diligamus invicem, quoniam caritas ex Deo est: 
et omnis qui diligit, ex Deo natus est, et cognoscit 
Deum. Simon namque obediens: Ioannes dicitur Dei 
gratia. Et propterea recte primus Apostolorum, cum de 
amore suo requiritur, Simon Joannis, id est, obediens 
Dei gratiz vocatur, ut liquido cunctis ostendatur, hoc 
quod majore pre ceteris obedientia Domini jussis ob- 
sequitur, quod ardentiori illum caritate amplectitur, 
non humani meriti, sed muneris esse divini. Unde et 
Apostolus Paulus eadem gratia confortatus aiebat [Rom. 
v.], Quia caritas Dei diffusa est in cordibus nostris, per 
spiritum sanctum qui datus est nobis. Qui ergo ceteris 
flagrantius Dominum amare probatur, filius Joannis 
cognominatur: quia nimirum virtus ejusdem amoris 

non nisi per gratiam spiritus percipitur. Qui tamen 
ipse (notandum) quam caute et circumspecte testimo- 
nium reddat suo amatori, cum Domino sciscitante an se 
plus aliis diligeret, non est ausus respondere, Tu scis 
quia amo te plus his: sed temperata ac simplici voce, 
Etiam, inquit, Domine, tu scis quia amo te. Quod est 
aperte dicere: Scio quidem, quia ipse te, ut tu melius 
nosti, integro corde diligo: quantum vero te ali dili- 
gant, mihi quidem ignotum, sed tibi omnia sunt nota. 
Cujus cautela responsionis nostra profecto est institutio 
locutionis simul et cogitationis, ut videlicet ejus exemplo 
discamus minus de nostrz conscientiz puritate preesu- 
mere, minus temere de fraternz conscientiz occultis 
judicare, in dubiis maxime rebus, et quz qua intentione 
vel necessitate gerantur, inspicere nequimus. Nam de 
apertis fratrum erratibus, non solum potestatem, sed et 
preeceptum judicandi ut corrigantur habemus, dicente 
Domino [Matth. 18.]: Si peccaverit frater tuus, in- 
crepa illum: et si peenitentiam egerit, dimitte ili. Am- 
bigua autem eorum gesta, et quz in quamlibet partem 
interpretari possunt, divino potius examine reservare 
jubemur. Dicit namque Apostolus [1 Cor. 4.]: Nolite 
ante tempus judicare, quoadusque veniat Dominus, qui 
et illuminabit abscondita tenebrarum, et manifestabit 
consilia cordium. Siquidem et ipse Petrus idcirco se in 
hac Dominica interrogatione cautius respondendo cohi- 
bebat, quia meminit se pridem imminente ejus passione 
plus sibi constantiz tribuisse, quam haberet : spondendo 
videlicet se esse paratum, et in carcerem et in mortem 
ire cum illo, qui necdum erat idoneus instante periculo 
saltem confiteri, quia nosset illum, vel quia fuisset ali- 
quando cum illo. Instructus ergo periculo priore cau- 
tius loqui cum Domino, quem bene didicerat humane 
conscientize statum melius nosse, quam ipsa se conscien- 
tia ullatenus nosse sufficeret. De fraterni quidem cor- 
dis occultis nil prorsus audet definire: de sui autem 


188 BEDZ VENERABILIS 


amoris integritate non suimet solius, sed et ipsius qui 
interrogabat, Domini testimonium pandit etiam inqui- 
ens: Domine tu scis, quia amo te. O quam felix, et 
pura conscientia, que conditori suo, cujus nuda oculis 
et aperta omnia novit, dicere non metuit, Domine, tu 
scis, quia amo te! Quam casta et sancta anima, que et 
suam cogitationem Domino patere non dubitat, et se nil 
aliud quam ea que Dominus approbat, cogitare non 
ignorat! Unde bene in Apocalypsi sanctorum corda 
phialis aureis comparantur, dicente Joanne [Apoc. 4.]: 
Et habebant singuli citharas, et phialas aureas plenas 
odoramentorum, quz sunt orationes sanctorum. Ci- 
tharas quippe aureas habent electi, quia omnis eorum 
sermo, omne quod de illorum actibus ad notitiam proxi- 
morum fama vulgante personuerit, pure dilectionis luce 
rutilum apparet. Phialas quoque habent aureas, que 
sunt vasa patula amplitudine diffusa, quia corda sua 
quo verius solo ejusdem dilectionis sentiunt igne splen- 
descere, eo latius hc divinis gaudent pandere con- 
spectibus. Unde recte subjungitur: Plenas odoramen- 
torum, quz sunt orationes sanctorum. Phialz namque 
aureee odoramentorum plenitudine redundant, cum ful- 
gida caritate justorum precordia, virtutum quoque 
spiritualium opinione proximis innotescunt. Et pul- 
cre ipse qui heec videbat Joannes interpretando sub- 
didit, Que sunt orationes sanctorum. Odoramenta 
etenim phialarum sunt orationes sanctorum: quia quic- 
quid boni operantur aut dicunt, qui simplici intentione 
Deo deserviunt, totum hoc profecto vicem pro eis ora- 
tionis adimplet, quando devotionem mentis eorum di- 
vinis commendat aspectibus. Neque aliter vero apo- 
stolicum illud preeceptum quo ait [1 Tim. 5.], Sine in- 
termissione orate, perficere valeamus, nisi omnes actus, 
sermones, cogitatus, ipsa etiam silentia nostra ita Do- 
mino donante dirigamus, ut singula hc cum timoris 
illus respectu temperentur, cuncta perpetue nostre 

saluti proficua reddantur. Provida autem: pietate Do- 
minus, tertio Petrum an se diligat, interrogat, ut ipsa 
trina confessione vincula quz illum ter negando liga- 
verant, absolvat: et quoties territus ejus passione, quod 
eum nosset, negaverat, toties eyus resurrectione recrea- 
tus, quod illum toto amet corde testetur. Provida 
dispensatione tertio confitenti amorem, tertio seque pas- 
cendas suas oves commendat: quia decebat, ut quoties 
in pastoris fide titubaverat, toties cum renovata fide 
pastoris membra quoque ejusdem pastoris jubeatur cu- 
rare. Quod enim hic dicit ei, Pasce oves meas, hoc est 
utique quod ei ante passionem apertius dixerat [Lucz 
22.]: Ego autem rogavi pro te, ut non deficiat fides 
tua: et tu aliquando conversus, confirma fratres tuos. 
Pascere ergo oves Christi est credentes Christo, ne a 
fide deficiant, confirmare, et ut in fide magis magisque 
proficiant, instanter operam dare. Quamvis solertius 
intuendum, quod eadem pastio gregis Dominici non 
uniformi, sed multimoda est solicitudine gerenda. Nam 
et terrena subsidia necesse est, ut subditis rector ne de- 
sint diligenter prevideat, et exempla virtutis simul cum 
verbo predicationis eisdem solicitus impendat: et si 
quos aut spiritualibus, aut etiam communibus eorum 
commodis adversantes deprehenderit, horum violentiz 
quantum valet obsistat: ipsos quoque cum forte erra- 
verint subjectos, juxta Psalmistze vocem [Psalm. 140.], 
Corripiat justus in misericordia et increpet, neque oleo 
noxiz consensionis eorum corda demulceat. Et hoc 
enim ad pii pastoris officium pertinet. Nam qui subdi- 
torum errata corrigere, et vulnera in eis peccatorum in 
quantum sufficit curare neglexerit, inter pastores ovi- 
lium Christi qua fronte se annumerare presumit? Sed 
et hoc pastori est fixo corde tenendum, ut eos quibus 
preest, non quasi suos proprios, sed ut Domini sul 
gregem tractare meminerit, juxta illud quod Petro dici- 
tur (Joan. 21.]: Si diligis me, pasce oves meas. Meas, 

inquit, non tuas. Meas tibi oves commendatas scito, 
et has quasi meas regere, si me perfecte amas, recole: 
ut meam videlicet in eis gloriam, meum dominium, mea 
lucra, non tua propria queras. Sunt enim qui oves 
Christi non amore Christi, sed suz vel gloriz, vel do- 
minationis, vel quzestus gratia pascunt. Quorum mul- 
titudinem dolens Apostolus Paulus, ait Philippensibus 
[Philip. 2.]: Spero autem in Domino Jesu Timotheum 
me cito mittere ad vos, ut et ego bono animo sim, cog- 
nitis quz circa vos sunt. Neminem enim habeo tam 
unanimem, qui sincera affectione pro vobis solicitus sit. 
Omnes enim que sua sunt querunt, non que Jesu 
Christi. Unde Dominus in Evangelio tales non pas- 
tores, sed mercenarios potius vocat dicens [Joan. 10.], 
Quia lupo veniente mercenarius fugit, quia mercenarius 
est, et non pertinet ad eum de ovibus. Veri autem pas- 
toris, et cui sincera est cura de ovibus evidens ac speciale 
indicium est,cum quisquis non solum commodis omnibus 
vitee temporalis carere, sed ipsam quoque vitam pro 
grege Christi ponere in promptu habet. Unde nunc 
ipse postquam pascendas oves suas Petro, hoc est, plebes 
docendas gubernandasque, commisit, subsequenter addi- 
dit, dicens [Joan. 21.]: Amen, amen dico tibi, cum 
esses junior, cingebas te, et ambulabas ubi volebas: 
cum autem senueris, extendes manus tuas, et alius te 
cinget, et ducet quo tu non vis. In extensione etenim 
manuum positionem membrorum ejus, qua cruci erat 
aptandus, insinuat: in cinctione alterius, impositionem 
vinculorum quibus a persecutione arcendus erat, expri- 
mit: in ductu quo nollet, ipsam mortis ac passionis 
acerbitatem indicat, quam corporalis ejus infirmitas hor- 
rebat, cujus animi firmitas spiritualis etiam adversa pro 
Domino letabatur cuncta sufferre. Neque enim volun- 
tatem suam, sed voluntatem querebat ejus qui misit 
eum Christi. Preemissa igitur Dominus ovium suarum 
pastione, adjungit mox eidem primo pastorum etiam 

passionis suze triumphum, Extendes, inquiens, manus 
tuas, et alius te cinget et ducet quo non vis. Ac 8i pa- 
tenter dicat: Quanta me caritate diligas, hine liquido 
probabis, cum pro parvulorum meorum vita usque ad 
mortem certando perveneris: et ut illi in corpore pos- 
sint pariter et mente salvari, ipse tormenta corporis 
omnia, que adversarium infligere libet forti mentis con- 
stantia toleraveris. Quod ipse quoque Evangelista sub- 
sequenter insinuat cum ait: 

Hoe autem dixit, significans qua morte clarificaturus 
esset Deum.| Clarificavit quippe Petrus morte sua Deum, 
quando hoc indicio cunctis quantum Deus esset colen- 
dus, amandusque monstravit, dum ipse data optione 
mallet crucis subire tormentum, quam a ceelestis verbi 
preedicatione cessare. Qui notandum, quod non solum 
morte, sed et vita sua et passionibus que mortem pre- 
cesserant, Deum clarificavit. Clarificavit namque vita 
Deum, qui per omnia que gessit non suam propriam, 
sed conditoris sui voluntatem laudesque queerebat. Cla- 
rificavit et passionibus quem a propositis superni amoris 
obsequiis nulla persequentium valuit revocare pressura. 
Verum quia cum memoria beati Petri etiam coapostoli 
ejus Pauli hodie natalitia celebramus, videamus, fratres 
carissimi, utrum et ipse vel vita, vel passionibus, vel 
morte clarificaverit Deum. Clarificavit utique et ipse. 
Testatur enim Lucas Evangelista, qui librum actuum 
Apostolorum maxima ex parte, agones ipsius et labores 
pro Christo describendo complevit : testatur hoc et ipse 
qui opus scriptorum suorum quod quatuordecim epi- 
stolis conclusit, solo, ut ita dixerim, Christi odore resper- 
sit. Quicquid enim ibi legeris, aut fidei arcana revelat, 
aut bonorum operum fructus ostendit, aut ceelestis regni 
gaudia promittit, aut quod ipse tribulationum hic pre- 
dicans sustinuerit pandit, aut quod inter tribulationes 
divine consolationis acceperit, refert; aut generali ex- 
hortatione, quod omnibus qui pie volunt vivere in 

Christo, persecutiones deesse non possunt, insinuat. 
Testatur quantum vita sua Deum clarificaverit, cum in 
vinculis positus, et appropinquans passioni, Timotheo 
per epistolam exemplum sui operis proponit, dicens 
[2 Tim. 4.]: Bonum certamen certavi, cursum consum- 
mavi, fidem servavi. Monstravit quali morte clarifica- 
turus esset Deum cum preemisit, Ego enim jam immolor, 
et tempus resolutionis mez instat. O quam preciosa 
in conspectu Domini mors sancti illius, qui apertissime 
noverat, qui libera voce preedixerat, se occidi pro Do- 
mino, non aliud esse quam gratissimam Deo, mundissi- 
mamque hostiam offerri. Clarificavit ergo et Paulus 
Deum, clarificaverunt et ceeteri apostoli, quia et ipsi 
puro corde Christum diligebant, ipsi sincera intentione 
oves Christi curabant. Quod enim Petro dictum est, 
Pasce oves meas, omnibus utique dictum est. Hoc 
namque erant ceeteri Apostoli quod fuit Petrus, sed pri- 
matus Petro datur, ut unitas ecclesis commendetur. 
Pastores sunt omnes, sed grex unus ostenditur, qui et 
ab Apostolis omnibus tunc unanimi consensione pasce- 
batur, et deinceps a successoribus eorum communi cura 
pascitur: quorum plurimi conditorem suum morte, om- 
nes autem vita sua clarificare probantur. Non solum 
autem maxima illa ecclesiz luminaria, sed et reliqua 
electorum turba, vel vivendo, vel moriendo Deum suo 
quique tempore clarificat. Quorum vestigia nos quoque, 
fratres mei, nostro tempore sequi oportet, et vite vide- 
licet nostrze ordinem ad exempla bonorum dirigendo, et 
in proposita vitee rectitudine ad mortem usque persis- 
tendo, ut socii conversationis eorum existentes, socii 
etiam remunerationis mereamur effici. Hoc autem ita 
perficiemus, si juxta hujus sacratissime lectionis teno- 
rem, et redemptorem nostrum debito affectu complecti- 
mur, et erga proximorum salutem fraterna solicitudine 
vigilamus, ipso opitulante qui hzec et nos facere jubet, 
et se facta remunerare pollicetur, Jesu Cliristo domino 

nostro, qui vivit et regnat cum patre in unitate spiritus 
sancti Deus, per omaia secula seculorum, Amen. 


HOMILIA XXVII. 


Marr. xvi. Marci vinx. Luca 1x. In illo tempore 
venit Jesus in partes Cesaree Philippi, et interrogavit 
discipulos suos, dicens: Quem dicunt homines esse 
filsum hominis? &c. 


ECTIO sancti Evangelii, quam modo, fratres, 

audistis, tanto intentius cogitanda, ac sine 

oblivione est jugiter retinenda, quanto con- 

stat quia magnam nobis fidei perfectionem 
commendat, magnum ejusdem perfectz fidei contra om- 
nia tentamenta robur zque demonstrat. Si enim scire 
volumus, quomodo in Christum credi oporteat, quid 
lucidius eo quod ait ad eum Petrus, Tu es Christus 
filius Dei vivi. Rursus, si audire delectat quantum hec 
fides valeat, quid apertius eo quod ait Dominus de ec- 
clesia que super eum edificanda erat, Et porte inferi 
non prevalebunt adversus eam? Sed hec suis in locis 
plenius exponentur. Nunc autem revertentes ad expla- 
nandam ex ordine lectionem Dominicam, primo videa- 
mus de loco in quo habita memoratur. 

Venit, inquit, Jesus in partes Cesaree Philippi.) Phi- 
lippus, ut Lucas testatur [Lucz 3.], erat tetrarcha Itu- 
riz et Traconitidis regionis. Hic ergo statuens civitatem 
in loco ubi Jordanis ad radices oritur Libani montis, et 
est terminus Judze contra septentrionem, appellavit 
eam Czsaream Philippi, in memoriam videlicet sui no- 
minis, pariterque honorem Tiberii Ceesaris, sub quo ipse 
regnabat. 

In cujus partes veniens Jesus, interrogabat discipulos 

suos, dicens: Quem dicunt homines esse filium hominis ?| 
Non autem quasi nesciens sententiam de se, vel disci- 
pulorum, vel extraneorum inquirit: sed ideo discipulos 
quid de se sentiant, interrogat, ut confessionem rectz 
fidei illorum digna mercede remuneret. Nam sicut in- 
terrogatis generaliter omnibus Petrus respondit unus 
pro omnibus, ita quod Petro Dominus respondit, in 
Petro omnibus respondit. Ideo quid alii de se sentiant 
inquirit, ut expositis primo sententiis errantium, disci- 
puli probarentur veritatem suze confessionis non de opi- 
nione vulgata, sed de ipso percepisse Dominic revela- 
tionis arcano. Quem, inquit, dicunt homines esse filium 
hominis? Pulcre homines appellat eos, qui de filio 
hominis tantum loqui noverant, quia divinitatis ejus ar- 
cana nesciebant. Nam qui divinitatis ejus mysteria 
capere norunt, merito supra homines esse dicuntur, 
Apostolo attestante, qui ait [1 Cor. 2. et Esa. 64.]: 
Quod oculus non vidit, nec auris audivit, nec in cor 
hominis ascendit, que preparavit Deus diligentibus se. 
Qui cum hec de hominibus, hoc est, humana solum 
sapientibus corde, aure et oculo preemitteret, mox de se 
ac de suis similibus, qui generalem humanitatis scien- 
tiam transcenderant, adjecit [Ibidem}|: Nobis autem 
revelavit Deus per spiritum suum. Cui simile est, quod 
hic Dominus cum interrogasset discipulos, quem eum 
dicerent homines esse, et illi diversas diversorum opini- 
ones premisissent, dicit illis : 

Vos autem quem me esse dicitis ?| Quasi ab hominum 
generalitate illos sequestrans, et deos ac Dei filios per 
adoptionem factos insinuans, juxta illud Psalmiste 
[Psal. 81.], Ego dixi, dii estis, et filut excelsi omnes. 

Respondens Simon Petrus, dixit: Tu es Christus filtus 
Dei vivi.| Deum vivum appellat ad distinctionem fal- 
sorum deorum, quos vario delusa errore gentilitas, vel 
de mortuis sibi hominibus instituit, vel majore dementia 
de insensibili materia quos adoraret, creavit, de qualibus 

canitur in Psalmo [Psal. 115.]: Simulacra gentium, 
argentum et aurum, opera manuum hominum. Os 
habent et non loquentur, &c. Notet autem dilectio 
vestra, quam miranda distinctione sit factum, ut cum de 
utraque eyusdem Domini et salvatoris nostri natura ab 
ipso Domino, et a fideli ejus discipulo esset proferenda 
sententia, Dominus ipse humilitatem assumpte huma- 
nitatis profiteatur, discipulus excellentiam divine eter- 
nitatis ostendit. Dominus de se quod minus est, disci- 
pulus de Domino intimat quod majus est. Dominus de 
se quod factus est propter nos, discipulus declarat de 
Domino, quia ipse est qui fecit nos. Sic et in Evangelio 
Dominus multo crebrius se filium hominis, quam filium 
Dei appellare consuevit ut nos admoneat dispensationis 
quam pro nobis suscepit. Sed nos necesse est tanto 
humilius divinitatis ejus alta venerari, quanto illum me- 
minimus pro nostra exaltatione ad humanitatis infima 
descendisse. Si enim inter sacramenta incarnationis 
ejus quibus redempti sumus, potentiam divinitatis qua 
creati sumus, pia semper mente recolimus, fit ut ipsi 
quoque cum Petro superne beatitudinis mercede done- 
mur. Nam confitente illo Christum filium Dei vivi, 
videamus quid sequitur : 

Respondens autem Jesus, dixit: Beatus es, Simon Bar 
Jona.| Constat ergo, quia post veram Christi confessio- 
nem, vera beatitudinis preemia restant. Sed intueamur 
attente, quale quantumve sit nomen illud, quo perfec- 
tum sui nominis confessorem glorificat: ut hujus etiam 
nos veraciter eum confitendo mereamur esse consortes. 
Beatus es, inquit, Simon Bar Jona. Bar Jona Syriace, 
Latine dicitur filius columbe. Filius autem columbe 
recte vocatur apostolus Petrus: quia videlicet columba 
multum simplex est animal, et ipse prudenti ac pia sim- 
plicitate Dominum sequebatur, memor illius precepti, 
quod cum suis condiscipulis ab eodem magistro simpli- 
citatis ac veritatis accepit [Matth. 10.]: Estote pru- 

dentes sicut serpentes, et simplices sicut columbe. Vel 
certe, quia spiritus sanctus super Dominum in columbe 
specie descendit, recte filius columbz nuncupatur, qui 
spirituali gratia plenus extitisse monstratur. Et justa 
laude dilectorem confessoremque suum Dominus remu- 
nerat, cum eum sancti spiritus filium esse testatur a quo 
ipse filius Dei vivi asseveratur: quamvis hoc ipsum 
multum dissimiliter fieri, nullus fidelium dubitat. Do- 
minus enim Christus filius Dei per naturam; Petrus, 
sicut et czeteri electi, filius est sancti spiritus per gratiam. 
Christus filius Dei vivi, quia de ipso natus est; Petrus 
filius spiritus sancti, quia de ipso renatus est. Christus 
filius Dei ante tempora, ipse est enim Dei virtus et Dei 
sapientia que dicit [ Proverb. 8.] : Dominus possedit me 
ab initio viarum suarum, antequam quicquam faceret a 
principio. Petrus filius spiritus sancti ex eo tempore, 
quo ab ipso illuminatus gratiam divinz cognitionis ac- 
cepit. Et quia una voluntas, eadem est operatio sanctz 
trinitatis, recte cum dixisset, Beatus es, Simon Bar Jona, 
id est, filius gratize spiritualis, protinus adjunxit: 

Quia caro et sanguis non revelavit tibi, sed pater meus 
qui in ceelés est.| Pater quippe filio columbe revelavit: 
quia una est gratia patris et spiritus sancti, eadem quo- 
que et filii, quod facillimis sacree Scripture probabitur 
-exemplis. Dicit namque de patre Apostolus [Gal. 4.] : 
Misit Deus spiritum filii sui in corda nostra. Dicit 
ipse filius de spiritu sancto [Joan. 15.]: Cum autem 
venerit paracletus, quem ego mittam vobis a patre. 
Dicit de spiritu sancto Apostolus (1 Cor. 12.]: Heec 
autem omnia operatur unus atque idem spiritus, divi- 
dens singulis prout vult. Pater ergo mittit spiritum, 
filius mittit spiritum: spiritus ipse ubi vult, spirat: 
‘quia profecto ut diximus, una est voluntas et operatio 
patris, et filii, et spiritus sancti. Et propterea conveni- 
enter dicitur, quia pater qui in ccelis est, revelaverit filio 
columbz mysterium fidei, quod ei caro et sanguis reve- 

are nequibat. Caro autem et sanguis recte intelli- 
guntur homines sapientia carnis inflati, columbine sim- 
plicitatis nescii, ideoque a sapientia spiritus omnimodis 
aversi. De quibus supra dictum est, quia Christum 
non intelligentes, alii Joannem Baptistam, alii autem 
Heliam, alii vero Jeremiam, aut unum ex prophetis esse 
dicerent: de qualibus dicit Apostolus [1 Cor. 2.]: 
Carnalis autem homo non percipit ea, que sunt spiritus 
Dei. Sequitur: 

Et ego dico tibi, quia tu es Petrus, et super hane pe- 
tram edificabo ecclesiam meam.] Petrus qui Simon 
antea dicebatur, ob fortitudinem fidei, et confessionis 
suz constantiam, a Domino Petri nomen accepit: quia 
videlicet illi firma ac tenaci mente adhzsit: de quo 
scriptum est [1 Cor. 10.], Petra autem erat Christus. 
Et supra hanc petram: id est, super Dominum salva- 
torem, qui fideli suo cognitori, amatori, confessori par- 
ticipium sui nominis donavit, ut videlicet a petra Petrus 
vocaretur: supra quam edificatur ecclesia, quia non 
nisi per fidem et dilectionem Christi, per susceptionem 
sacramentorum Christi, per observantiam mandatorum 
Christi, ad sortem electorum et eternam pertingitur 
vitam, Apostolo attestante qui ait [2 Cor. 3.]: Funda- 
mentum enim aliud nemo potest ponere preeter id quod 
positum est, quod est Christus Jesus. 

Et porte inferi non prevalebunt adversus eam.| Porte 
inferi doctrinz sunt nequam, que seducendo impru- 
dentes ad inferos trahunt. Portz quoque inferi et tor- 
menta et blandimenta sunt persecutorum, quz infirmos 
quosque deterrendo vel emolliendo a stabilitate fidei 
introitum eis eternz mortis aperiunt. Sed et prava 
fidelium opera ineptaque colloquia portz utique sunt 
inferi, in quantum suis vel fautoribus vel sequacibus iter 
perditionis ostendunt. Nam et fides si non habeat 
opera, mortua est in semetipsa: et [1 Cor. 15.], Cor- 
rumpunt bonos mores colloquia mala. Mult sunt 

Itaque porte inferi, sed harum nulla ecclesia que supra 
petram fundata est, prevalet: quia qui fidem Chnisti 
intimo cordis amore perceperit, omne quicquid exterius 
periculi tentantis ingruerit, facillime contemnit. At qui- 
cunque credentium fidem vel opere vel negatione de- 
pravatus prodiderit, non hic supra petram Domino co- 
operante domum sue professionis zdificasse, sed juxta 
alterius loci parabolam [Matth. 7.], super arenam sine 
fundamento posuisse credendus est: hoc est, non sim- 
plici ac vera intentione Christum sequi, sed terrenam 
quamlibet fragilemque ob causam habitum pretendisse 
Christiani. Sequitur: 

Et tibi dabo claves 1egni celorum.| Qui regem ceelo- 
rum majori pre ceteris devotione confessus est, merito 
pree ceeteris ipse collatis clavibus regni ccelestis donatus 
est, ut constaret omnibus quia absque ea confessione et 
fide regnum celorum nullus posset intrare. Claves 
autem regni celorum ipsam discernendi scientram po- 
tentiamque nominat, qua dignos recipere in regnum, 
indignos secludere deberet a regno. Unde manifeste 
subjungit : 

Et quodcunque ligaveris super terram, erit ligatum et 
in celis: et quodcunque solverts super terram, erit solu- 
tum et in celis.| Que solvendi atque ligandi potestas, 
quamvis soli Petro videatur a Domino data, absque ulla 
tamen dubietate noscendum est, quia et ceteris Apo- 
stolis datur ipso teste qui post passionis resurrectionis- 
que sue triumphum, apparens eis insuffavit, et dixit 
eis [Joan. 20.]: Accipite spiritum sanctum. Quorum 
‘remiseritis peccata, remittuntur eis: et quorum retinue- 
ritis, retenta sunt. Necnon etiam nunc in episcopis ac 
presbyteris omni ecclesiz officium idem committitur, ut 
videlicet agnitis peccantium causis, quoscunque humiles 
ac vere peenitentes aspexerit, hos jam a timore perpetue 
mortis miserans absolvat: quos vero in peccatis qui 
egerint persistere cognoverit, illos perennibus suppliciis 

obligandos insinuet. Unde alias dominus de correpto 
semel et iterum, ac tertio, sed non pcenitente fratre pre- 
cipit, dicens [Matth. 18.]: Si autem ecclesiam non au- 
dierit, sit tibi sicut ethnicus et publicanus. Et ne leve 
quisquam putaret ecclesiz judicio condemnari, mox ter- 
ribiliter adjunxit: Amen dico vobis, queecunque ligave- 
ritis super terram, erunt ligata et in ceelo: et queecunque 
solveritis super terram, erunt soluta et in celo. Omni 
igitur electorum ecclesiz juxta modum culparum vel 
peenitentiz ligandi ac solvendi datur auctoritas. Sed 
ideo beatus Petrus qui Christum vera fide confessus, 
vero est amore secutus, specialiter claves regni celorum 
et principatum judiciariz potestatis accepit, ut omnes 
per orbem credentes intelligant, quia quicunque ab uni- 
tate fidei vel societatis illius quolibet modo semetipsos 
segregant, tales nec vinculis peccatorum absolvi, nec 
januam possint regni ccelestis ingredi. Unde nos ne- 
cesse est tota intentione, fratres carissimi, et fidei quam 
docuit, sacramenta discere, et congruentia fidei opera 
demonstrare. Necesse est omni vigilantia multiplices 
subtilesque portarum inferi cavere insidias, quatenus 
juxta Psalmistz vocem, de his adjuvante Domino eripi, 
atque ad annunciandas ejus laudes, portas filiz Sion, 
hoc est gaudia superne civitatis mereamur intrare. Nec 
sufficere nobis ad salutem arbitremur, si turbis negli- 
gentium, vel quorumlibet indoctorum fide vel actibus 
adzequamur, quibus in literis sacris unica est credendi 
pariter et vivendi regula preescripta: sed quotiescunque 
nobis errantium ingeruntur exempla, nos confestim 
avertentes oculos mentis nostre ne videant vanitatem, 
magis quid veritas ipsa decernit, sedulo corde scrute- 
mur: sequentes exemplum beati Petri, qui spretis er- 
rantium sectis, vere fidei arcanum quod cognoverat, 
indubia oris confessione protulit, insuperabili cordis 
cura servavit. Nam de fiducia confessionis hoc loco 
cognovimus, de virtute autem unice in Christum dilec- 

tionis ipse alibi testatur [Joan. 6.]: Qui cum discede- 
rent ab eo quidam discipulorum ejus, diceretque ille ad 
duodecim, Numquid et vos vultis abire? Respondit et 
Petrus, dicene: Domine, ad quem ibimus? Verba vite 
eternze habes, et nos cognovimus, et credimus quia tu es 
Christus filius Dei. Hujus ergo, fratres mei, pro mo- 
dulo nostro exemplum sz imitari satagimus, et nos cum 
illo beati et appellari et esse valebimus: nobis quoque 
Simonis, hoc est, obedientis Christo, nomen congruet, 
nosque propter simplicitatem fidei non fictz, acceptam- 
que a Domino gratiam, virtutum fili# columbz vocabi- 
mur, congaudensque ipse spiritualibus animz nostre 
profectibus dicet [Cant. 4.]: Quam pulcra es, amica 
mea! quam pulcra es, oculi tui columbarum ! Sicque fit, 
ut nobis supra petram fidei, aurum, argentum, lapides 
preciosos, hoc est perfecta virtutum opera construenti- 
bus, nil tribulationum ignis detrimenti adferat, null 
tentationum turbines prevaleant: quin potius adversi- 
tatibus probati, accipiamus coronam vite quam ipse 
nobis ante secula promisit, qui vivit et regnat Deus cum 
patre in unitate spiritus sancti, per omnia secula seculo- 
rum, Amen. 


HOMILIA XXVIII. 


Matra. xvirw Marci rx. Luca 1x. In illo tempore, 
assumpsit Jesus Petrum et Jacobum, et Joannem fra- 
trem ejus, et duxit illos in montem excelsum deorsum, 
et transfiguratus est ante eos, &c. 


UIA Dominus ac redemptor noster electos 
suos per hujus vite labores ad illam, que la- 
, borem nescit, vitam futurse beatitudinis intro- 
ducere disposuit, modo per Evangelium suum 
sudores certaminum temporalium, modo eternorum de- 

scribit palmam premiorum: ut auditis videlicet ago- 
num necessitatibus meminerint sibi requiem in hac vita 
nequaguam esse petendam: audita rursum dulcedine 
future retributionis levius ferant mala transeuntia, que 
bonis speraverint remuneranda perpetuis. Cum enim 
suas suorumque passiones paulo superius commemoras- 
set, confestim ea que modo cum legeretur, audivimus, 
adjunxit dicens : 

Filius enim hominis venturus est, in gloria patris sus 
cum angelis suis, et tunc reddet unicuique secundum opera 
ejus.| Ubi aptissime diem extremi designat examinis, 
quando in potestate magna et majestate veniet judica- 
turus de mundo, qui quondam in humilitate et abjec- 
tione venerat judicandus a mundo, quando cum judi- 
ciaria districtione quzret operum perfectionem ab eis 
quibus misericordiz largitate preerogaverit suorum gra- 
tiam munerum, quando reddens singulis secundum opera 
eorum, electos in regnum patris sui perducet, reprobos 
autem cum diabolo in ignem rejiciet sempiternum. Et 
pulcre dicitur, quia filius hominis venturus est in glo- 
ria patris sui. Filius quippe hominis in gloria Dei pa- 
tris venturus est, quia qui in hominis natura minor est 
patre, ipse in divinitate unius ejusdemque est glorize 
cum patre verus homo, per omnia verus existens et 
Deus. Merito autem letificat pios, merito terret con- 
tumaces, quod sequitur. Et tunc reddet unicuique 
secundum opera ejus: quia qui nunc bona operantes 
pressuris malorum affliguntur iniquis, letanti nimirum 
animo tempus expectant illud, quando per judicem jus- 
tum non solum ab injustorum liberentur injuriis, sed et 
justitiz ac patientize suze mercedem percipiant. Qui 
vero male viventes patientiam judicis negligentiam pu- 
tant, juste sero pcenitentes eternze damnationis sen- 
tentia feriuntur. Concinit huic Evangelice sententie 
quod ait Psalmista [Psalm. 100.], Misericordiam et ju- 
dicium cantabo tibi, Domine. Primo quippe misericor- 

diam, ac deinde judicium se cantare perhibet: quia ni- 
mirum Dominus, quod primo suo adventu depositum 
nobis benigne contulit, hoc in secundo districtus exiget. 
Sed perversus quisque qui misericordiam largientis con- 
temnit, jure judicium discutientis Domini pertimescit. At 
qui gratiam misericordiz grate se meminit suscepisse, 
gaudens utique judicii di8crimen expectat: ideoque libera 
modulatione suo judici misericordiam et judicium cantat. 
Verum quia incertum est omnibus tempus universalis 
judicii, incerta singulis sui exitus hora, et poterat longa 
videri preesens afflictio nescientibus quando requies pro- 
missa veniret, voluit pius magister aliquibus discipulo- 
rum suorum adhuc in terra degentibus eternz repro- 
missionis gaudia przemonstrare: quatenus et ipsi qui 
vidissent, et omnes qui audire possint, levius adversa 
preesentia tolerarent, reducto szepius ad mentem future 
retributionis munere quod expectarent. Unde sequi- 
tur: 

Amen dico vobis, sunt quidam de hic stantibus, qui non 
gusiabunt mortem, donec videani filium hominis venien- 
tem in regno suo.| Venientem quippe in regno suo vi- 
derunt discipuli, quia in ea claritate viderunt fulgentem 
in monte, in qua peracto judicio ab omnibus sanctis in 
regno suo videbitur. Sed quod mortales adhuc et cor- 
porales discipulorum oculi sufferre nequiverunt, tunc 
per resurrectionem jam facta incorruptibilis potenter 
tueri sufficiet omnis ecclesia sanctorum, de qua scrip- 
tum est [Esaiz 33.]: Regem in decore suo videbunt 
oculi ejus. 

Et post sex dies assumpsit Jesus Petrum et Jacobum, 
et Joannem frairem ejus, et ducit illos in montem excel- 
gsum.| Ostensurus gloriam suam discipulis, in montem 
eos ducit excelsum: ut doceat omnes qui hanc videre 
desiderant, non in infimis jacere voluptatibus, non ille- 
cebris servire carnalibus, non cupiditatibus adhzerescere 
terrenis, sed eternorum amore ad superna semper erigi : 

angelice munditiz, pietatis, pacis, dilectionis, et justi- 
tiz vitam, quantum mortalibus possibile est, semper 
imitari debere juxta eum qui dixit [Philip. 3.], Nostra 
autem conversatio in ccelis est, unde etiam Salvatorem 
expectamus Jesum Christum Dominum nostrum. Os- 
tensurus gloriam suc majestatis, in montem discipulos 
ducit, ut discant ipsi, discant omnes qui hanc videre 
sitiunt, non eam sibi in hujus seculi profundo, sed in 
regno superne beatitudinis esse querendam. Et bene 
cum diceret, quia ducit illos in montem excelsum, addi- 
dit seorsum: quia justi et nunc cum pravorum vicinia 
premuntur, animo tamen sunt toto atque intentione fi- 
dei separati ab illis, et in futuro funditus seorsum abdu- 
cuntur ab eis, cum abscondet eos in abscondito vultus 
sui a conturbatione hominum, proteget eos in taberna- 
culo suo a contradictione linguarum. Quod autem pest 
dies sex ex quo promisit discipulis, claritatem sue visio- 
nis ostendit, significat sanctos in die judicn regnum per- 
cepturos, quod eis promisit, qui non mentitur Deus ante 
tempora secularia. Tempora quippe secularia sex sta-~ 
tibus constant, quibus completis audient ipso dicente 
[Matth. 25.]: Venite, benedicti patris mei, possidete 
paratum vobis regnum a constitutione mundi. Possunt 
dies sex promisssze Dominicz visionis et gloriz bonorum 
perfectione operum designari, sine quibus ad contem- 
plandam conditoris sui majestatem quisque aliquid agere 
valet, pervenire non valet. Quia enim Dominus sex die- 
bus rerum creaturam formavit, septima requievit ab ope- 
ribus suis, recte per sex dies opera bona quibus ad re- 
quiem pervenire debeamus, exprimuntur. Et quia qui 
Deum videre, qui ad gloriam beatz resurrectionis per- 
tingere concupiscit, debet agere bona que novit, recte 
post dies sex gloriam sui regni, quam spopondit disci- 
pulis Salvator, ostendit. Sequitur: 

Et transfiguratus est ante eos, et resplenduit facies 
ejus sicut sol: vestimenta autem ejus facta sunt alba st- 

cut nix.| Transfiguratus est ante discipulos Dominus, 
et sui corporis gloriam, qua per resurrectionem erat 
illustrandus, significat: et electorum omnium quantz 
claritatis post resurrectionem sint corpora futura, mani- 
festat. Nam et de his alibi dicit [Matth. 13.]: Tune 
justi fulgebunt sicut sol in regno patris eorum, et hic 
in exemplum future clarificationis ipsius resplenduit 
facies ejus sicut sol. Non quia Domini et sanctorum 
ejus zqualis possit esse claritas et gloria, cum et de iis- 
dem sanctis dicat Apostolus [1 Cor. 15.], Stella autem 
a stella differt in claritate, sic et resurrectio mortuorum: 
sed quia nihil sole clarius videre novimus, non solum 
Domini, sed et sanctorum in resurrectionis gloria solis 
aspectui comparatur, quia clarius sole aliquid unde ex- 
emplum daretur hominibus, minime potuit inveniri. 
Hanc autem glorificam Dominici corporis majestatem, 
hanc sanctorum corporum claritatem nullus in judicio 
reproborum videre putandus est. Tantum videbunt in 
quem transfixerunt, et plangent se super eum omnes 
tribus terre. At cum peracto judicio sublati fuerint 
impii, ne videant gloriam Dei, tunc justi ad contem- 
plandam perpetuo gloriam regni ejus, et ipsi pro mo- 
dulo suo incorruptionis luce transfigurati intrabunt : 
unde dicit Apostolus [Philip. 3.], Qui reformabit cor- 
pus humilitatis nostre, configuratum corpori claritatis 
sue. Si autem querit aliquis quid vestimenta Domini, 
quee facta sunt alba sicut nix, typice designant, possu- 
mus recte intelligere sanctorum ejus ecclesiam per hc 
esse monstratam, de quibus Esaias ait [Esaie 49.], 
Omnibus his velut ornamento vestieris: et Apostolus 
[Galat. 3.], Quotquot enim, inquit, in Christo bapti- 
zati estis, Christum induistis. Qui in tempore resur- 
rectionis omni labe iniquitatis simul et ab omni morta- 
litatis obscuritate castificantur. Unde pulcre de ves- 
timentis Domini dicit Evangelista Marcus [Marc. 9.], 
Quia facta sunt splendida candidaque nimis velut nix, 

qualia fullo super terram non potest candida facere ; 
quia quod omnibus patet, nemo est qui sine corruptione 
ac dolore vivere possit super terram. Quod omnibus 
sapientibus patet, licet hzretici contradicant. Nemo 
est qui sine attactu alicujus peccati vivere possit super 
terram. Sed quod fullo, id est, doctor animarum sive 
mundator aliquis sui corporis eximius super terram non 
potest, Dominus faciet in coelo emundans ecclesiam vi- 
delicet suam ab omnibus inquinamentis carnis et spiri- 
tus, insuper et eterna carnis ac spiritus beatitudine ac 
luce reficiens. Sequitur: 

Et ecce apparuit illis Moyses et Helias cum eo loquen- 
tes.| Quales apparuerint, et quid locuti sunt cum eo, 
Lucas manifestius scribit, dicens [Luce 9.]: Erant 
autem Moyses et Helias visi in majestate, et dicebant 
excessum ejus, quem completurus erat in Hierusalem. 
Moyses ergo et Helias qui locuti sunt cum Domino in 
monte, et passionem ejus ac resurrectionem dicebant, 
oracula legis. et prophetiz designant, que in Domino 
completa et nunc doctis quibusque patent, et electis 
omnibus in futuro manifestius patebunt. Qui bene visi 
in majestate dicuntur, quia tunc apertius videbitur, 
quando veritatis dignitate omnis divinorum eloquiorum, 
non solum sensus, sed et sermo fuerit prolatus: quam- 
vis in Moyse et Helia omnes, qui cum Domino regna- 
turi sunt, recte intelligi possunt. In Moyse quidem 
qui mortuus ac sepultus est, hi qui in judicio resusci- 
tandi a morte: in Helia vero qui necdum mortis debi- 
tum solvit, hi qui in adventu judicis vivi inveniendi sunt 
in carne. Qui utrique pariter in uno eodemque mo- 
mento rapti in nubibus obviam Domino in aere mox 
peracto judicio ad vitam inducuntur eternam. Quibus 
apte convenit, quod Moyses et Helias in majestate fu- 
isse visi perhibentur: per excellentiam namque majes- 
tatis insigne muneris quo sunt coronandi, monstratur. 
Bene convenit et hoc quod excessum ejus, quem com- 

pleturus erat in Hierusalem, dixisse memorantur: quia 
nimirum unica laudis materia fidelibus suis fit passio 
redemptoris: qui quanto magis meruerint ejus se gratia 
esse redemptos, tanto suze reparationis memoriam de- 
voto semper in pectore versant, devota confessione tes- 
tantur. Verum quia cum amplius quisque vitze ccelestis 
dulcedinem degustat, eo amplius fastidit omnia, quz 
placebant in infimis, merito Petrus visa Domini et sanc- 
torum ejus majestate, repente cuncta que noverat ter- 
rena obliviscitur, solis lis que vidit perpetuo delectatur 
adhzrere, dicens : 

Domine, bonum est nos hic esse, si vis, factamus hic 
tria tabernacula, tibi unum, Moysi unum, et Helie unum. | 
Et quidem beatus Petrus, sicut alius Evangelista testa- 
tur [Lucze 9.], nesciebat quid diceret, in eo quod ce- 
lesti conversatione tabernacula facienda putavit. In illa 
namque ccelestis vite gloria domus necessaria non erit, 
ubi divinz contemplationis luce omnia pacificante, aura 
adversitatis alicujus timenda nulla remanebit, testante 
Apostolo Joanne, qui eyusdem superne civitatis clarita- 
tem describens, inter alia dicit [Apoc. 21.]: Et tem- 
plum non vidi in ea, Dominus enim omnipotens tem- 
plum illius est et agnus. Sed bene noverat quid diceret, 
cum, cum ait: Domine, bonum est nobis hic esse, quia 
re vera solum hominis bonum intrare in gaudium Do- 
mini sui, et huic contemplando in eternum adsistere. 
Unde merito nihil unquam veri boni habuisse putandus 
est, cul reatu suo exigente contingit nunquam sui faciem 
videre creatoris. Quod si beatus Petrus glorificatam 
Christi humanitatem contemplatus tanto afficitur gau- 
dio, ut nullatenus ab ejus intuitu velit secerni, quid pu- 
tamus, fratres carissimi, esse beatitudinis, qui divinitatis 
ejus altitudinem videre meruerunt? Et si cum duobus 
tantum sanctis, Moyse videlicet et Helia, transfigura- 
tam in monte hominis Christi speciem videre bonum 
maximum duxit, quis sermo explicare, quis sensus valet 

comprehendere, quanta sint gaudia justorum cum acces- 
serint ad Sion montem, et ad civitatem Dei viventis Hie- 
rusalem, et multorum millium angelorum frequentiam, 
ipsumque civitatis ejusdem artificem et conditorem Deum 
non per speculum et in znigmate sicut nunc, sed facie 
ad faciem conspexerint? De qua visione dicit ipse Pe- 
trus, loquens de Domino fidelibus [1 Petr. 1.]: In quem 
nunc quoque non videntes credetis, quem cum videritis, 
exultabitis letitia inenarrabili et glorificata. Sequitur: 
Adhuc eo loquente, ecce nubes lucida obumbravit eos, 
et ecce vor de nube dicens: Hic est filius meus dilectus, 
in quo mihi bene complacut, ipsum audite.| Quia taber- 
nacula facere quzrebant, obtectu lucid nubis admo- 
nentur in illa vite ccelestis habitatione domos non esse 
necessarias, ubi omnia Dominus eterna sue lucis obum- 
bratione protegit. Qui enim populum per deserta gra- 
dientem, nec per diem sol, nec luna ureret per noctem, 
quadraginta annos expandit nubem in protectionem 
eorum, quanto magis inhabitantes in tabernaculo regni 
ceelestis in secula, sanctarum velamento proteget ala- 
rum? Scimus enim docente Apostolo [2 Cor. 5.], Quia 
si terrestris domus nostra hujus habitationis dissolvatur, 
quod zdificationem ex Deo habemus, domum non manu- 
factam eternam in cceelis. Quia vero resplendentem filii 
hominis faciem cernere desiderabant, adfuit pater in voce, 
docens eundem esse filium suum dilectum, in quo sibi 
bene complacuisset: ut discerent ab humanitatis ejus 
gloria quam videbant, ad divinitatis qua eequalis est illi 
contemplandam suspirare preesentiam. Quod autem ait 
vox paterna de filio, In quo mihi bene complacui, hoc 
est quod ejus filius alibi testatur [Joan. 8.}: Et qui me 
misit, mecum est: et non reliquit me solum, quia ego 
que placida sunt ei, facio semper. Et quod adjunxit, 
Ipsum audite, admonuit eum esse de quo Moyses idem 
populum cui legem dedit, przemonebat [Deut. 18.]. 
Quia prophetam vobis suscitabit Dominus Deus vester 


208 BED VENERABILIS 


de fratribus vestris tanquam me ipsum, audietis juxta 
omnia quzecunque locutus fuerit vobis. Neque enim 
Moysen et Heliam, id est, legem et prophetas audiri 
vetat, sed omnibus his auditionem filii, qui legem aut 
prophetas venit adimplere, preeferendam insinuat, cunc- 
tisque veteris instrumenti typis et znigmatibus lucem 
Evangelice veritatis anteponendam intimat. Et qui- 
dem pia dispensatione fides discipulorum, ne crucifixo 
Domino titubet, solidatur, dum imminente crucis arti- 
culo et humanitas ejus, qualiter per resurrectionem sit 
sublimanda ccelesti luce monstratur: et quia coeternus 
sit in divinitate patri filius, ccelesti eyusdem patris voce 
probatur, quatenus adveniente hora passionis minus mo- 
rientem dolerent, quem post mortem mox glorificandum 
in homine, in divinitate autem semper a Deo patre glo- 
rificatum meminissent. Verum discipuli quasi carnales 
adhuc substantiz fragilis, audita Dei voce timentes in 
faciem ceciderunt. Dominus autem quasi pius per om- 
nia magister, verbo simul eos et tactu consolatur et eri- 
git. ; 

Et descendentibus, inquit, tllis de monte precepit Je- 
sus, dicens: Nemint dixeritis visionem, donec filius homi- 
nis a mortuis resurgat.| Visionem ostense suze majes~ 
tatis ad tempus taceri precepit, ne si palam vulgaretur 
in populos, aut dispensationem passionis illius idem po- 
puli principibus repugnando impedirent, et sic humane 
salutis effectus, qui per sanguinem ejus erat futurus, re- 
tardaretur; aut certe hi qui eandem visionem audien- 
tes credidissent, viso crucis opprobrio scandalizarentur. 
Opportunius autem completa passione, resurrectione, et 
ascensione ejus in ccelum, repletis spiritu sancto Apo- 
stolis preedicata est, quatenus omnes qui sacramentis 
ejus initiari voluissent, non solum effectum resurrectio- 
nis credere, sed etiam modum ejusdem resurrectionis ab 
his qui videbant, potuissent ediscere, nec non et eterni- 
tatem divine nativitatis, quam a patre audierant, cunc- 

tis pariter credendam amandamque preedicarent. Ex- 
posita igitur lectione Dominice transfigurationis, ad 
nostram, fratres carissimi, conscientiam revertamur, et 
si Domini gloriam videre delectat, transitis carnalibus 
desideriis subeamus in montem virtutum. Si ad vesti- 
menta Domini candidissima pertinere volumus, munde- 
mus nos ab omni inquinamento carnis et spiritus, per- 
ficientes sanctificationem in timore Dei. Si vocem Dei 
patris audire, si consubstantialis ejus filii majestatem 
desideramus intueri, studeamus soliciti perversa et inu- 
tilia mortalium verba declinare, studeamus a superva- 
cuis seculi fallentis oculos avertere spectaculis, quatenus 
resurrectionis nostre gloria coruscante, et ipsi quidem 
quz modo nequimus, magnalia nostri conditoris videre 
simul et dicere mereamur, prestanti ipso qui vivit et 
regnat cum patre in unitate spiritus sancti Deus, &c. 
Amen. 


HOMILIA XXIX. 


Matra. xiv. Marcr vi. Luca# 1x. In illo tempore 
audivit Herodes tetrarcha famam Jesu, et ait pueris 
suis: Hic est Joannes Baptista, &c. 


ATALEM, fratres carissimi, beati Joannis 
diem celebrantes oportet, ut non solum con- 
stantiam passionis illius pia devotione recola- 
mus, sed et eorum a quibus passus est, ma- 
litiam nobis in arma vertamus salutis. Tunc etenim 
scripturis sanctis utiliter animum intendimus, cum non 
solum in .eis virtutes ac premia justorum, verumetiam 
vitia, vindictamque reproborum ad incitamentum no- 
bis bene agendi proponimus. Hoc siquidem et ipsius 
Domini docemur exemplo, qui ut humane superbie 
cervicem frangat, ac sublime nobis humilitatis jugum 
P 

imponat, non sue tantum humilitatis formam quam 
sequamur, insinuat dicens [Matth. 11.], Discite a me, 
quia mitis sum, et humilis corde: sed etiam angelicze 
superbiz dejectionem, quam caveamus ad memoriam 
nobis revocat, dicens [Luce 10.], Videbam Satanam 
quasi fulgur de coelo cadentem: quatenus non solo nos 
sue divine bonitatis, sed et demoniace pravitatis ex- 
emplo ad observantiam summee virtutis accendat. 

Audivit ergo Herodes tetrarcha famam Jesu, et ait 
pueris suis: Hic est Joannes Baptista, tpse surrerit a 
mortuis, et ideo virtutes operantur tn eo.| Qui bene in- 
tellexit mortuum posse hominem resuscitari ad vitam, 
bene de resurrectionis gloria sensit, qui justos post re- 
surrectionem majoris potentiz quos mortalis fragilitas 
capit, futuros esse perspexit: sed misere desipuit, qui 
quod de homine puro sponte credere potuit, hoc de Deo 
homine credere tot miraculis attestantibus, tantis pre- 
dicatorum przconiis consonantibus, nulla ratione con- 
sensit. Quare hoc, fratres carissimi, nisi ut nos aperte 
intelligamus, non incredibile resurrectionis miraculum, 
sed pravorum animos a credendi gratia peccatis obstan- 
tibus esse preepeditos, majoresque illi gratias referamus, 
qui nostris cordibus ablato erroris velamine, lucem veri- 
tatis aperire dignatus est. 

Herodes enim tenuit Joannem, et alligavit eum, et po- 
suit in carcerem, propter Herodiadem uxorem fratris sui. 
Dicebat enim illi Joannes: Non licet tibi habere eam.| Im- 
pletum videmus in Joanne, quod de illo angelus Zachariz 
priusquam nasceretur, predixit: quia preecederet ante 
Dominum in spiritu et virtute Heliz. Ambo namque 
continenter viventes, ambo habitu inculti, ambo in soli- 
tudine degentes, ambo preecones veritatis, ambo regis et 
reginee persecutionem propter justitiam perpessi sunt: 
ille Achab et Jezabel, iste Herodis et Herodiadis. Ile 
ne ab impiis occideretur, igneo curru est raptus in co- 
lum: iste ne ab impiis vinceretur, perfecto martyrii 

certamine spiritu ceelestia regna petivit, angelorum uti- 
que subvectus auxilio, de quibus scriptum est [Psal. 
68.]: Currus Dei decem millia multiplex millia letan- 
tium, Dominus in illis. Et iterum [Ibid. 103.]: Qui 
facit angelos suos spiritus, et ministros suos ignem uren- 
tem. Sed querit forte aliquis, quis sit iste Herodes, 
quive frater ejus, que etiam Herodias, de quibus sermo 
iste. Herodes iste qui et Joannem decollavit, et in 
passionem redemptoris nostri Pilato assensum prebuit, 
filius est Herodis illius, sub quo Dominus natus est: 
qui cum post nativitatem Dominicam pauco tempore 
regnaret, sicut Evangelica testatur historia, Archelaus 
ejus filius successit in regnum: quo cum vix decem 
annis potiretur, accusantibus insolentiam ejus Judzis 
[Matth. 2.], pulsus est regno ab Augusto, ac perpetuo 
damnatus exilio. Deinde Augustus, ut regni Judaici 
minueret potentiam, divisa in quatuor partes provincia, 
quatuor fratres Archelai eidem regende preefecit, qui 
singuli a principatu quartz partis Greco sermone sunt 
tetrarchz vocati. KE quibus Philippus Herodiadem, 
filiam Arethe regis Arabum, accepit uxorem, quam 
idem Aretha postmodum ablatam ab eo dedit Herodi, 
eo quod ipse esset majoris potestatis et fame, factum- 
que est adulterium publicum. Sicut perfidis causa est 
pereundi, ita fidelissimo preconi nostre redemptionis 
materia triumphandi, qui prohibendo regis injusti sce- 
lera, morte quidem injusta meruit plecti, sed post mor- 
tis gustum a rege justitiz cui testimonium perhibebat, 
justam vite perennis coronam accepit. Dicebat ergo 
illi Joannes : 

Non licet tibt habere eam. Et volens, inquit, illum oc- 
cidere, timuit populum, quia sicut prophetam eum habe- 
bant.| Non populus tantum, sed ipse etiam Herodes 
Joannem sicut prophetam habebat, teste Evangelista 
Marco, qui dicit [Marc. 6.]: Herodes enim metuebat 
Joannem, sciens eum virum justum et sanctum, et cus- 

todiebat eum. Et audito eo multa faciebat, et libenter 
eum audiebat. Sed vicit amor mulieris, eumque in illum 
quem sanctum esse noverat et justum, manus mittere 
coegit. Qui quoniam noluit cohibere luxuriam, ad ho- 
micidii reatum prolapsus est, minusque illi peccatum 
majoris erat causa peccati: cui districto Dei judicio 
contigit, ut propter appetitum adulterz quam detestan- 
dam sciebat, sanguinem funderet prophetz, quem Deo 
acceptum esse cognoverat. Hzec namque est illa divini 
dispensatio examinis, de qua dicitur [Apoc. 22.]: Qui 
nocet, noceat adhuc: et qui in sordibus est, sordescat 
adhuc. At contra quod sequitur, Et sanctus sanctifice- 
tur adhuc, ad beati Joannis personam convenienter ap- 
tatur, qui sanctus existens sanctificabatur adhuc, dum 
per officium evangelizandi ad martyrii palmam per- 
venit. 

Die autem natahs Herodis saltavit filiia Herodtadts in 
medio, et placutt Herodi. Unde cum juramento pollicitus 
est ei dare quodcunque postulasset ab eo.| Tria pariter 
impiorum scelera audivimus: celebrationem natalis in- 
faustam, saltationem puelle lascivam, juramentum regis 
temerarium, quibus singulis oportet nos, ne talia gera- 
mus, instrui. Non enim festis diem nostri natalis in 
memoriam revocare, non ullum tempus illecebris indul- 
gere carnalibus, sed diem potius exitus nostri debemus 
lacrymis, precibus, crebrisque prevenire jejuniis, hinc 
etenim vir sapiens admonet, dicens [Eccles. 7.]: In 
omnibus operibus tuis memorare novissima tua, et in 
eternum non peccabis. Sed nec membra nostra que 
jam Domino consecrata sunt, lusibus atque ineptis dare 
motibus decet. Dicit namque Apostolus [1 Cor. 6.]: 
Nescitis quoniam corpora vestra membra sunt Christi ? 
Tollens ergo membra Christi, faciam membra meretri- 
cis? Absit. Unde et alibi obscerat per misericordiam 
Dei, ut exhibeamus corpora nostra hostiam viventem, 
sanctam, Deo placentem. Quantum vero temeritatem 


HOMILIE. 213 


Jurandi vitare debeamus, et ipse in Evangelio Dominus 
[Matth. 5.], et Jacobus in epistola sua docet, dicens 
[Jacob. 5.]: Ante omnia autem, fratres mei, nolite ju- 
rare neque per ccelum, neque per terram, neque aliud 
quodcunque juramentum. Sit autem sermo vester, est 
est, non non, ut non sub judicio decidatis, illo videlicet 
judicio sub quo decidit Herodes, ut vel pejerare, vel ob 
perjurium cavendum aliud necesse haberet patrare flagi- 
tium. At si aliquid incautius forte nos jurasse conti- 
gerit, quod observatum scilicet pejorem vergat in exitum, 
libere illud consilio salubriore mutandum noverimus, ac 
magis instante necessitate pejerandum nobis, quam pro 
vitando perjurio in aliud crimen gravius esse diverten- 
dum [1 Reg.25.]: Denique juravit David per Dominum, 
occidere Nabal virum stultum et impium, atque omnia 
que ad illum pertinent demoliri: sed ad primam inter- 
cessionem Abigail foeminz prudentis, mox remisit minas, 
revocavit ensem in vaginam, neque aliquid culpe se tali 
perjurio contraxisse doluit. Juravit Herodes dare sal- 
tatrici quodcunque postulasset ab eo, et ne perjurus di- 
ceretur a convivis, ipsum convivium sanguine polluit, 
dum prophetz mortem saltationis premium fecit. Non 
solum in jurando, sed in omni quod agimus, hec est 
moderatio solertius observanda, ut si talem forte lapsum 
versuti hostis inciderimus insidiis, ex quo sine aliquo 
peccati contagio surgere non possimus, illum potius 
evadendi aditum petamus, in quo minus periculi nos 
perpessuros esse cernimus: juxta exemplum eorum qui 
hostilibus clausi muris, dum evadere desiderant, sed por- 
tarum omnium accessum sibi interdictum considerant : 
ibi necesse est desiliendi locum eligant, ubi muro ex- 
istente breviore minimum periculi cadentes incurrant. 
Sequitur : 

At tila premonita a matre sua, Da mihi, inquit, hic tn 
disco caput Joannis Bupliste: et contristatus est rex.| 
Tristitia regis non absolutio est, sed confessio sceleris. 

Hec etenim est superni justitia judicii, ut plerumque 
reprobi et agnoscant se, et fateantur errasse, certamque 
erroris sii poenitudinem gerant, nec tamen ab errore 
quiescant, quatenus eadem confessione ac pcenitentia 
contra se ipsi testimonium dent: quia non nescii delin- 
quunt, dum a peccato quod culpant, prohibere detrec- 
tant, eoque justius pereant, quo foveam perditionis quam 
previdere valuerant, declinare neglexerant. Talis quippe 
est tristitia Herodis, qualis poenitentia Pharaonis et Ju- 
dz: quorum quisque facinora sua postquam accusante 
conscientia invitus prodidit, vecors augmentavit. Itaque 
Herodes caput Joannis petitus, tristitiam quidem pre- 
tendebat in vultu, qua se ipse damnaret, ostendendo 
cunctis liquide, quia insontem et sanctum noverat, quem 
erat neci daturus. Verum si diligentius cor nefandum 
inspicimus, lztabatur occulte, quod ea petebantur que 
et antea facere, si excusabiliter posset, disponebat. Qui 
si caput Herodiadis peteretur, nulli dubium, quoniam 
illud dare veraciter tristis abnueret. — 

Propter guramentum autem, et eos qui pariter recumbe- 
bant, jussit dari: misttque, et decollavit Joannem in car- 
cere, et allatum est caput ejus in disco.| Indignum quidem 
natali suo rex spectaculum prebuit, qui convocatis ad 
epulas principibus, tribunis ac ducibus gentis, spectan- 
dum in disco caput occisi protulit. Indignique con- 
vivee, an potius invitatori suo condigni, e quibus nullus 
inventus est, qui hominem inter festa discumbentium 
puniri, qui ab adulteris justum, qui judicem a reis capite 
plecti vetaret: preesertim cum rex assumpta specie mo- 
stitiz, coactum se hoc facere protestaretur, essetque op- 
portunum quod hortatu convivantium a promisso scelere 
revocari deberet, si non illum hee de industria pre- 
struxisse cognoscerent, imo ipsos quoque par ejusdem 
sceleris amor irretiret. Sed dignam supernis aspecti- 
bus virtutem sui certaminis beatus precursor Domi- 
nice nativitatis, praedicationis et mortis ostendit, qui ut 

Scriptura ait [Sap.3.], Et si coram hominibus tormenta 
passus est, spes illius immortalitate plena est. Cujus 
diem natalis merito festa celebritate repetimus, quem 
ipse propria passione nobis solennem reddidit, quem 
roseo sanguinis sui fulgore decoravit: merito memoriam 
illius cum spirituali gaudio veneramur, qui testimonium 
quod Domino perhibuit, martyrio signaculo conclusit. 
Neque enim dubitandum est, quia beatus Joannes pro 
redemptoris nostri, quem preecurrebat, testimonio, car- 
cerem et vineula sustinuit, pro ipso et animam posuit: 
cui non est dictum a persecutore ut Christum negaret, 
sed ut veritatem reticeret, et tamen pro Christo occu- 
buit. Quia enim Christus ipse ait (Joan. 14.], Ego 
sum veritas, ideo utique pro Christo, quia pro veritate 
sanguinem fudit: et cui nascituro, preedicaturo, bapti- 
zaturo, prius nascendo, preedicando ac baptizando testi- 
monium perhibebat, hunc etiam passurum prior ipse 
patiendo signavit. Quorum tamen passiones diverso 
ordine consummari, certa superne provisionis dispensa- 
tione gestum est: ut videlicet redemptor noster extra 
portam civitatis cuncto assistente populo, sublevaretur 
in crucem: precursor vero ejus collectis in domum con- 
Vivil magistratibus atque optimatibus plebis, misso tan- 
tum spiculatore, in abdito carceris capite truncaretur. 
Et quidem congruum videbatur, ut mysterium Domini- 
cee crucis crucifixus preefiguraret Joannes: sed quia idem 
Joannes testimonium Domino perhibens aiebat [Joan. 
3.], Illum oportet crescere, me autem minui: hoc est, 
illum quem prophetam magnum esse miramini, Chri- 
stum Dominum, ac Deum verum oportet intelligi: me 
autem quem Christum esse arbitramini, non Christum, 
sed esse prophetam Christi patebit, disparem utriusque 
qualitatem, dispar modus passionis insinuat, non in car- 
nificum potestate constitutus, sed ccelesti ratione pro- 
visus. Quia enim iterum dicit idem Joannes [Ibidem], 
Qui est de terra, de terra est, et de terra loquitur: qui 

autem de ccelo venit, super omnes est, prafatam mino- 
rationem ejus qui de terra est, decollatio illa in carcere 
et in obscuro patrata capitis ablatio designat. Porro 
crementum ejus qui de ceelo venit, et supra omnes est, 
illa in cruce exaltatio que sub divo et omni spectante 
populo facta est, aperte denunciat. Exaltatus quippe 
in cruce, caput erectum ad ccelos tenuit, manus super 
terras ad aquilonem tetendit, et austrum, ut et cceli se 
esse Dominum, et universam terram, omnesque potes- 
tates aéreas suze ditioni subditas, ipso etiam corporis 
situ figuraret. Infima crucis ipsius terre abdita pene- 
trabant, ut inferorum regnum passione illius transfixum 
ac destructum esse signaretur. Regem hunc esse cre- 
dendum scripto in cruce titulo, astantes Hebreei, Greeci 
et Romani legebant, ut videlicet ejus imperium appare- 
ret per omnes gentes esse dilatandum. Que cuncta 
Apostolus breviter una sententia complectitur, dicens : 
Factus est obediens usque ad mortem, mortem autem 
crucis. Propter quod et Deus illum exaltavit, et dona- 
vit illi nomen quod est super omne nomen, ut in nomine 
Jesu omne genu flectatur ccelestium, terrestrium, et in- 
ferorum: et omnis lingua confiteatur, quia Dominus 
Jesus Christus in gloria est Dei patris. Decollato autem 
Joanne, et allato capite ejus in disco, sequitur: 

Et datum est puelle, et detultt matri sue. Et acce- 
dentes discipuli ejus, tulerunt corpus ejus, et sepelierunt 
illud.| Et hoc ad minorationem precursoris Domini 
pertinet, quod corpus ejus sepulturze absque capite 
datur. Namque ut in ecclesiasticis invenimus historiis 
[Joseph. Ant. 18, 10. Eus. 1, 13.], corpus ejus in civi- 
tate Samaria, quee nunc Sebaste vocatur, caput autem 
in Hierosolymis humatum est: decollatus vero est in 
castello quodam Arabiz, quod Macherunta nominant. 
In quibus videlicet historiis hoc quoque reperimus, quod 
caput ejus sanctissimum longo post decollationem tem- 
pore, ab ipso revelatum sit duobus monachis orientali- 

bus, qui orationis gratia venerant Hierosolymam, atque 
inde in Edessam Pheenicie civitatem perlatum, debito 
fidelium sit honore frequentatum. At vero ossa ejus, 
tempore procedente, de Samaria Hierosolymam trans- 
lata, ac mox Alexandriam missa, nunc ibidem in ecclesia 
quz nominis ipsius est honore consecrata, servantur. 
Quod divina providentia constat actum, ut scilicet per 
plura loca deportatis beati martyris reliquiis plura virtu- 
tum signa fierent, pluresque per memoriam doctrine et 
vite illius ad fidem ac dilectionem ejus quem preedicabat, 
confluerent. Inter hzec sane considerandum est, et at- 
tentius memorize commendandum, quomodo omnipotens 
Deus electos, dilectosque suos famulos quos ad vitam, 
regnumque predestinavit eternum in tantum in hac 
vita pravorum patitur persecutione conteri, tot ac tantis 
poenarum mortiumque generibus consumi, quatenus per- 
spectis perfectorum virorum passionibus, minus de his 
quee nobis forte adversa contigerint, doleamus, ac potius 
discamus omne gaudium existimare, cum in tentationer 
varias inciderimus: memoria retinentes, quia quem dili- 
git Dominus, castigat: flagellat autem omnem filium 
quem recipit. Nam etsi principali sententia constat, 
quia in multis offendimus omnes, quis tamen nostrum 
dicere audeat, beatum Joannem in actu, vel dicto, vel 
habitu, vel victu peccasse? cujus austeritatem indu- 
menti, cujus parsimoniam alimenti Evangelica laudat 
historia, cujus omne quod loquitur, aut veritati testimo- 
nium reddit, aut eos qui contradicunt, redarguit : cujus 
opera justitize etiam qui non amabant, venerationi habe- 
bant? Quis in eis precordiis peccato poterat esse locus, 
quee et ante nativitatem spiritus sancti consecravit ad- 
ventus? Quando saltem humane conversationis intuitu 
valuit a virtutis via vel ad modicum deflecti, qui totam 
ab ineunte pueritia vitam solitarius peregit? Et tamen 
talis ac tantus vir preesentis vite terminum post longam 
vinculorum afflictionem sanguinis effusionem suscepit. 

Ile qui libertatem superne pacis evangelizabat, ab im- 
piis in vincula conjicitur: clauditur obscuritate carceris, 
qui venit testimonium perhibere de lumine: quique ab 
ipsa luce, quee Christus est, lucerna ardens et lucens 
appellari meruit, quo in natis mulierum major nemo est, 
ad petitionem mulierum turpissimarum capite plecti- 
tur: et ipse proprio cruore baptizatur, cui redemptorem 
mundi baptizare, cul vocem patris super illum audire, 
cui spiritus sancti gratiam in eum descendentis videre 
donatum est. Sed non erat grave, imo leve ac deside- 
rabile erat talibus tormenta pro veritate temporalia per- 
peti, que perpetuis noverant remuneranda gaudiis. 
Optabile habebat mortem quz nature necessitate in- 
evitabilis imminebat, confesso Christi nomine cum pal- 
ma vitz perennis excipere. Unde bene dicit Apostolus 
[Philip. 1.]: Quia nobis donatum est a Christo, non 
solum ut in eo credatis, sed etiam ut pro illo patiamini. 
Qui ideo donum esse dicit Christi, ut pro illo patiantur 
electi, quia sicut idem dicit [Rom. 8.], Non sunt con- 
dignze passiones hujus temporis ad superventuram glo- 
riam que revelabitur in nobis. Cum ergo tam eximios 
regni ccelestis heredes tanta in hujus exilio mortalitatis 
pati viderimus, quid nobis infer hc, fratres carissimi, 
restat agendum, nisi ut tanto magis humiliemur in con- 
spectu pil conditoris et redemptoris nostri, quanto nos 
patenter animadvertimus eos, nec vite imitatione sequi 
posse, nec mortis? Itaque juxta vocem primi pastoris, 
humiliemur sub potenti manu Dei, ut nos exaltet in 
tempore visitationis: humiliemur cum Joanne, jejune- 
mus, et obsecrationes faclamus assiduas: exultemus 
minui coram hominibus, exerceamur et deficiat paulis- 
per spiritus noster utique, id est, carnalis et superbus, 
qui solebat inflari, ut bonz actionis profectibus ante il- 
lum crescere, et cum illo exaltari valeamus, qui de ceelo 
ad terras venire dignatus est, ut nos qui de terra sumus, 
sublevaret ad ceelos Jesus Christus Dominus noster, qui 

vivit et regnat cum patre in unitate spiritus sancti Deus, 
per omnia secula seculorum, Amen. 


HOMILIA XXX. 


Mart. 1x. Mare. u. Luca v. In illo tempore cum 
transiret Jesus, vidit hominem sedentem in telonio, 
Matiheum nomine, et ait illi, Sequere me. Et surgens 
secutus est eum, &c. 


EGIMUS, Apostolo dicente, Quia omnes 

peccaverunt et egent gloria Dei, justificati 

gratis per gratiam ipsius. Qui et iterum 

inzestimabilem ejusdem gratie magnitudi- 
nem commendans, ait [Rom. 5.]: Ubi autem abunda- 
vit peccatum, superabundavit et gratia: quia nimirum 
quanto graviorem Dominus in electis suis peccatorum 
languorem curavit, tanto ampliorem cunctis gratiz me- 
dentis potentiam monstravit. Unde et ex lectione Evan- 
gelica audivimus, quia sedentem in telonio Mattheum, 
ac temporalibus curis intentum, repente miseratus Do- 
minus vocavit, et de publicano justum, de teloniario 
discipulum fecit: quem etiam proficientibus ejusdem 
gratiz incrementis, de communi discipulorum numero 
ad apostolatus gradum promovit, nec solum preedicandi, 
verum etiam scribendi Evangelium illi ministertum com- 
misit: ut qui curam terrestrium omiserat negotiorum, 
ceelestium talentorum dispensator esse inciperet. Quod 
ob id utique providentia superna fieri disposuit, ut nul- 
lum enormitas peccatorum suorum, nullum numerositas 
scelerum, a speranda venia revocaret, cum hunc tantis 
mundi nexibus absolutum, tam ccelestem factum con- 
spiceret, ut communicato cum angelicis spiritibus voca- 
bulo, Evangelista nominaretur et esset. 

Vidtt, inquit, Jesus hominem sedentem in telonio Mat- 
theum nomine, et ait tli, Sequere me.| Vidit autem non 
tam corporei intuitus, quam internz miserationis aspec- 
tibus, quibus et Petrum negantem ut reatum suum cog- 
noscere ac deflere posset, respicere dignatus est: quibus 
populum suum Aigyptia servitute depressum, ut eripe- 
ret aspexit, dicens ad Moysen [Exod. 3.]: Videns vidi 
affiictionem populi mel, qui est in Agypto, et gemitum 
ejus audivi, et descendi liberare eum. Vidit ergo homi- 
nem et miseratus est eum, qui humanis tantum studiis 
deditus, necdum angelico nomine dignus extiterat. Vidit 
sedentem in telonio, pertinaci videlicet animo tempo- 
ralibus lucris inhiantem, Matthzeum, inquit, nomine. 
Matthzus Hebraice, Latine dicitur donatus: quod pro- 
fecto nomen illi apte congruit, qui tantum gratiz su- 
pernze munus accepit. Nec pretereundum est, quod 
idem Matthzus erat binomius: nam et Levi vocabatur, 
quod etiam nomen eidem gratis, qua donatus est, testi- 
monium perhibet. Interpretatur enim additus, sive as- 
sumptus: significans quia assumptus est per electionem 
a Domino, et additus ad numerum gradus apostolici. 
Hoc autem illum nomine Marcus et Lucas in hac elec- 
tione magis appellare voluerunt, ne consortem operis 
Evangelici, de prisca conversatione palam notabilem 
redderent. At vero ubi ad describendum duodecim 
Apostolorum catalogum pervenerunt, tacito Levi voca- 
bulo, Matthzum illum aperte nuncupaverunt. Porro 
ipse Mattheus, juxta hoc quod scriptum est, justus 
prior accusator est sui, venit amicus ejus et investigavit 
eum, vulgato se nomine vocat, cum de telonio vocatum 
narrat. Sed et in decalogo Apostolorum cum addita- 
mento se publicanum cognominat. Thomas, inquit, et 
Matthzeus publicanus, quatenus majorem per hoc pub- 
licanis et peccatoribus adipiscende salutis confidentiam 
prebeat. Quam docendi formulam Paulus quoque se- 
cutus, ait [1 Tim. 1.]: Quia Christus Jesus venit in 

hunc mundum peccatores salvos facere, quorum primus 
ego sum. Sed ideo misericordiam consecutus sum, ut 
in me primo ostenderet Christus Jesus omnem patien- 
tiam, ad exemplum eorum qui credituri sunt illi in 
vitam eternam. Vidit ergo Jesus publicanum, et quia 
miserando atque eligendo vidit,, ait illi, Sequere me. 
Sequere autem dixit imitare. Sequere dixit non tam 
incessu pedum, quam executione morum. Qui enim 
dicit se in Christo manere, debet sicut ille ambulavit, et 
ipse ambulare: quod est non ambire terrena, non caduca 
lucra sectari, fugere honores, contemptum mundi omnem 
pro ceelesti gloria libenter amplecti, cunctis prodesse, 
amare, injurias nulli inferre, at sibi illatas patienter 
sufferre, sed et inferentibus a Domino veniam postu- 
lare, nonnunquam suam, sed conditoris semper gloriam 
querere, quotquot valet secum ad amorem supernorum 
erigere. Heec est hujusmodi gerere, Christi est vestigia 
sequl. 

Et surgens, inquit, secutus est eum.| Non est muiran- 
dum, quod publicanus ad primam jubentis Domini vo- 
cem, terrena que curabat lucra reliquerit, opibusque 
neglectis illius comitatui, quem nil divitiarum habere 
cernebat, adheserit. Ipse enim Dominus, qui eum 
foris verbo vocavit, intus invisibili instinctu ut seque- 
retur edocuit, infundens nienti illius lumen gratiz spiri- 
tualis, qua intelligeret, quia is a temporalibus vocabat 
in terris, incorruptibiles in ccelis dare thesauros valeret. 
Surgens, inquit, secutus est eum. Surrexit, ut seque- 
retur: dimisit caduca que gerebat, ut consequeretur 
eterna, ad que illum veritas invitabat: quale est illud 
[Ephe. 5.], Surge qui dormis, et exsurge a mortuis, et 
illuminabit te Christus. 

Et factum est discumbente eo in domo, ecce publicant 
et peccatores venientes discumbebant cum Jesu et disci- 
pulis ejus.| Unius publicani conversio multis exem- 
plum peenitentize ac indulgentiz publicanis et peccato- 

ribus tribuit. Non enim dubitandum, quia publicani 
ac peccatores esse desierant, qui cum Jesu et discipulis 
ejus discumbebant: nec si in peccatis perseverare de- 
cernerent, ei qui sine peccato est, convesci auderent. 
Publicani quippe vocantur, qui vel publice sceleribus 
foedantur, vel publicis implicantur negotiis, que sine 
peccato aut vix, aut nullatenus valent administran. Et 
pulcro satis presagio, qui Apostolus et doctor gentium 
erat futurus, in prima sua conversione peccantium post 
se gregem trahit ad salutem: officiumque evangelizandi, 
quod proficiente merito virtutum erat expleturus, a pri- 
mis jam fidei suze rudimentis incipit. Neque enim 
solum, qui fratrem verbo erudit, sed etiam qui exemplo 
ad meliora convertit, ministerium gerit doctoris. Deni- 
que iidem publicani non tunc solummodo cum Domino 
discumbebant, verum et deinceps abjectis secularibus 
negotiis, ad imitationem Matthzi illum sequi gaude- 
bant, teste Evangelista Marco, qui dicit [Marc. 2.]: 
Multi publicani et peccatores discumbebant cum Jesu 
et discipulis eyus. Erant enim multi, qui et sequeban- 
tur eum. Notandum autem quod Lucas hec referens 
dicit, quia Dominus in domo ejusdem Matthei cum 
publicanis discubuerit, et quia ipse convivium illi mag- 
num paraverit. Qui quidem Matthzus, quantum ad 
generale judicium respicit, congruam beneficiis ccelesti- 
bus vicem rependit: ut a quo perennia bona sperabat, 
illi sua temporalia commodaret: eumque corporalibus 
epulis reficeret, quo ipge donante gustum gpiritualis ac- 
ceperat suavitatis. Porro si altiore intellectu, qu gesta 
sunt indagare cupimus, non tantum in domo sua ter- 
restri convivium Domino corporale exhibuit, sed multo 
gratius illi convivium in domo pectoris sui per fidem ac 
dilectionem paravit, ipso attestante qui ait [Apoc. 3.] : 
Ecce ego sto ad ostium, et pulso. Si quis audierit vo- 
cem meam, et aperuerit januam, intrabo ad illum, et 
ceenabo cum illo, et ipse mecum. Stat quippe ad ostium 

Dominus et pulsat, cum memoriam sue voluntatis vel 
per os docentis hominis, vel per suam intus inspiratio- 
nem nostro cordi infundit. Audita autem voce ejus, 
januam ut recipiatur aperimus, quando illius sive secre- 
tis sive apertis admonitionibus libenter assensum pre- 
bemus, et his perficiendis que facienda cognovimus, 
operam damus. Intrat vero, ut et ille nobiscum, et nos 
cum illo coenemus: quia in cordibus electorum per 
amoris sui gratiam inhabitat, ut et ea semper luce suze 
presentiz reficiat, quatenus ad superna desideria magis 
magisque proficiant, et studiis eorum ccelestibus quasi 
gratissimis dapibus ipse pascatur. Sequitur: 

Et videntes pharisai, dicebant discipulis ejus: Quare 
cum peccatoribus et publicanis manducat magister ves- 
ter ?| Duplici errore tenebantur phariszi, cum magistro 
veritatis de susceptione peccatorum detrahebant: quia 
et se justos arbitrabantur, qui superbiz fastu a justitia 
longe discesserant: et eos criminabantur injustos, qui 
resipiscendo a peccatis non parum jam Jjustitiz propin- 
quabant. Invidia namque fraterne salutis obczcati re- 
colebant: quia publicanus erat Matthzeus, publicani et 
peccatores erant multi alii, qui cum Domino discumbe- 
bant: sed meminisse nolebant, quia idem Matthzus, 
sicut Lucas scribit, relictis omnibus que gerebat, secu- 
tus est eum. Sed et alii publicani ac peccatores eo 
animo cum illo discumbebant, quod illi deinceps adhe- 
rere disponebant. LErrabant ergo pharisei, qui nec 
aliena, nec sua saltem corda noverant. Sed qui novit 
occulta cordis, qui venit querere et salvum facere quod 
perierat, et eos quos jam peenitentes susceperat, amplius 
in fide confortat: et eos quos adhuc superbos tolerat et 
impios, ad humilitatis gratiam ac pietatis provocat ; nam 
sequitur : 

Non est opus valentibus medico, sed male habentibus.| 
In eo etenim quod male habentibus medicum se adve- 
nisse testatur, auget spem obtinende sanitatis et vite 

eis, qui de peccatorum suorum languore turbati, Salva- 
toris ac vivificatoris magisterium jam sequi cceperant. 
In eo autem quod valentibus non opus esse medico 
dicit, illorum temeritatem redarguit, qui de sua justitia 
presumentes, gratize ccelestis auxilium querere detrec- 
tabant. Quis namque justus esse poterit, ut divina 
opitulatione non egeat, cum ille, quo in natis mulierum 
major nemo est, de se Joannes apertissime dicat [Joan. 
3.]: Non potest homo a se accipere quicquam, nisi ei 
datum fuerit de clo? Dum vero subjungit, 

Euntes autem discite quid est, Misericordiam volo, et 
non sacrificium.| Lisdem phariszis de falsa justitia tu- 
mentibus, etiam consilium correctionis ostendit. Ad- 
monet namque eos, ut per opera misericordiz sibimet 
ipsis supernz misericordiz preesidia conquirant, et non 
contemptis pauperum necessitatibus, per oblationem se 
sacrificiorum Dominum placare confidant. Proposuit 
autem eis testimonium de propheta, et hoc illos euntes 
discere jussit: euntes videlicet a temeritate stulte vitu- 
perationis, ad diligentiorem Scripture sancte medita- 
tionem: ut qui eum peccatores suscipientem contra 
Scripturarum decreta facere calumniabantur, ipsi se 
potius intelligerent, quze essent Dei precepta nescisse, 
vel agnita non fecisse. Qui enim quotidianis in templo 
oblationibus instantes, nulla delinquentibus compassione 
miserabantur, patet profecto quia contra sermonem pro- 
pheticum sacrificium potius, quam misericordiam que- 
rebant. At vero Dominus qui, sicut scriptum est, per- 
transivit benefaciendo et sanando omnes oppressos a 
diabolo, et quoties templum intravit, magis verbo lan- 
guentes curare, erudire nescios, contumaces redarguere, 
vel etiam foras deturbare, quam victimas studuit offerre: 
liquet utique quia voluntatis divinz, quam propheta 
monebat, jussa perfecit, misericordiz scilicet opus exe- 
quendo, et non sacrificium celebrando. Qui etiam re- 
prehensoribus suis quare cum publicanis et peccatoribus 

manducaret, rationem reddere non despexit, ut vel sic 
eos a supervacua murmuratione cohiberet, atque ad se- 
quenda suze pietatis dona provocaret. Non enim, inquit, 
veni vocare justos, sed peccatores. Idcirco igitur pec- 
catorum convivia frequentabat, ut insidiatores suos do- 
cendo ccelestes invitaret ad epulas. Sed movet forte 
aliquem, quomodo Dominus dixerit non se venisse ad 
justos, sed magis ad peccatores vocandos, cum cunctis 
legentibus constet, quod etiam illos quos secundum 
Mosaicze legis instituta justos invenit, ad Evangelicee 
perfectionis culmen plurimos vocavit. Si enim solos 
peccatores, et non etiam justos vocaret, nequaquam 
Nathanael discipulatus illius consors existeret, quem ad 
se primo venientem tanta laude dignum putavit, ut di- 
ceret [Joan. 1.]: Ecce vere Israelita, in quo dolus non. 
est. Si non justos vocaret, Petrum et Andream in 
apostolatus arce non haberet, qui quanto amore justitiz 
flagraverint, docuerunt cum ad testimonium preecursoris 
continuo Dominum videre et audire gavisi sunt. Quo- 
modo ergo non venit vocare justos, sed peccatores, nisi 
quia, sicut Lucas hee referens apertius dicit [Luce 5.], 
Non veni vocare justos, sed peccatores in poenitentiam ? 
Omnes namque electos ad regnum cceleste Dominus 
vocat, sed illos solum ad pcenitentiam vocat, quos pec- 
catis gravioribus involutos invenit. Quos vero justitiz 
operibus deditos reperit, non eos ad poenitentiam pre- 
teritze conversationis, sed ad profectum magis vite per- 
fectioris invitat. Vocat peccatores, ut per pcoenitentiam 
corrigantur: vocat justos, ut magis magisque justificen- 
tur. Quanivis et ita recte possit intelligi quod ait, Non 
veni vocare justos, sed peccatores: quia non illos voca-. 
verit, qui suam justitiam volentes constituere, justitie 
Dei non sunt subjecti, sed eos potius qui fragilitatis suze 
conscii non erubescunt profiteri, quia in multis offendi- 
mus omnes. Si quos autem et de illis qui fallaciter sunt 
justi, correctos vocat ad veniam, etiam in illis implebi- 

tur ejus sermo, quia non venerit vocare justos, sed pec- 
catores, id est, non elatos, sed humiles: non de sua jus- 
titia inflatos, sed ei qui justificat impium devota mente 
substratos. Nam et tales ubi convertuntur, nequaquam 
se Justos, sed peccatores necesse est, sincero corde tes- 
tentur. Libet autem meminisse, fratres carissimi, ad 
quantam Dominus arcem justitiz Matthzeum, quem de 
publicanis actibus elegit, ut spem remissionis peccatori- 
bus ampliaret, advexerit. Qualis namque sit factus, 
ipse apostolorum numerus cui insertus est, docet: docet 
et ipsa gens Aithiopum, quam de finibus terre ultimis 
ad sanctz ecclesiz societatem przdicando convertit, ab- 
lutamque fonte baptismatis, de fusca formosam reddidit, 
quia vitiorum nigredinem exuit, ac virtutum decoravit 
ornatu: docet ipsum Evangelium, in quo scribendo novi 
testamenti consecravit exordium, cui speciali privilegio 
-donatum est, ut Dominic incarnationis mysteria, que 
cuncti a seculo prophetz futura precinebant, ipse pri- 
mus omnium jam facta descripserit, et credentibus le- 
genda transmiserit. Quod videlicet Evangelium ad 
wedificandam fidem ecclesiz primitive, que ex Hebrzo- 
rum maxime populo collecta est, Hebrzeo sermone com- 
posuit. Dilatata autem per orbem ecclesia, et Grecis 
ac barbaris in ejusdem fidei unitatem confluentibus, 
curaverunt preesules fidelium, ut idem etiam Greecum, 
Latinumque transferretur eloquium: quomodo etiam 
Marci, Luce, et Joannis Evangelia, que deinceps Greeca 
lingua ediderunt, mox in Latinum transfudere sermo- 
nem, quatenus hzc omnes per orbem nationes legere et 
intelligere possent. Testatur et Ezechiel propheta, 
quantum idem Matthzeus inter precipua sanctez eccle- 
size membra effulserit, dum sub figura quatuor anima- 
lium admirabiles omnium Evangelistarum virtutes, quas 
ceelesti visione didicerat, plenissimo sermone describit. 
Sed et Joannes Apostolus, qui erat unus ex eis, et ipse 
visione doctus spirituali, inter prima ecclesiz sacra- 

cramenta eorundem Evangelistarum facit mentionem. 
Tantz quippe erant dignitatis illi, qui redemptoris no- 
stri facta et dicta scribendo memoriz tradiderunt, ut 
non solum prophetico, sed et apostolico essent testi- 
monio commendandi. Tantz erant dignitatis, ut utri- 
usque testamenti Scriptura eis merito testimonium daret, 
eorumque gloriam cceli cives non ante exortum tantum- 
modo eorum, verum etiam post inchoatum vel expletum 
sanctissimi munus operis, hominibus ad memoriam re- 
ferret, et quanti apud Deum habeantur, ostenderent. 
Multa ergo de illis Ezechiel, multa eximius ipsorum 
commemoravit Joannes: sed nos in presenti, quia ser- 
mo claudendus est, unum Joannis testimonium com- 
memorare sufficiat: Et cum darent, inquit [Apoc. 4.], 
quatuor animalia gloriam et honorem, et benedictionem 
sedenti super thronum, viventi in secula seculorum, 
procidebant viginti quatuor seniores ante sedentem in 
throno, et adorabant viventem in secula seculorum, et 
mittebant coronas suas ante thronum. Oportet nam- 
que, ut quoties regis eterni magnificentiam in sanctis 
Evangeliorum libris preedicari cognoverimus, procida- 
mus humiles ante illius misericordiam, et devotis preci- 
bus imploremus, et quicquid boni operis habere possu- 
mus, non nostris hoc meritis, sed ejus gratize semper 
tribuamus, qui sedens in throno patris una cum spiritu 
sancto, vivit et regnat Deus per omnia secula seculo- 
rum, Amen. 


QZ 

HOMILIA XXXI. 


Joan. x. In illo tempore facta sunt encenia in Hieroso- 
lymis, et hyems erat, et ambulabat Jesus in templo, in 
porticu Salomonis, &c. 


UDIVIMUS ex lectione Evangelica, fratres 
carissimi, quia facta sunt enceenia in Hiero- 
solymis. Encznia autem vocabantur solen- 
nia dedicationis templi, que populus Dei ex 
antiqua patrum traditione per annos singulos celebrare 
consueverat. Quorum vestigia nos hodie juxta morem 
Christiani orbis sequentes, annuam dedicationis ecclesize 
nostre diem divinis laudibus et vigiliis studuimus agere 
solennem. Et hanc nos festivitatem eo majore devo- 
tione celebrare oportet, quo eam redemptori nostro gra- 
tissimam esse cognovimus, adeo ut in illa ipse templum 
ingredi, et sermonem facere ad populum, ac divinitatis 
suze sacramenta pandere dignatus sit. 

Facta sunt, inquit, enceria in Hierosolymis, et hyems 
erat, et ambulabat Jesus in templo, in porticu Salomo- 
nis.| Si ergo voluit in templo ambulare, in quo caro et 
sanguis brutorum animalium offerebatur, multo magis 
nostram orationis domum, ubi carnis ipsius ac sangui- 
nis sacramenta celebrantur, visitare gaudebit. 81 per 
ambulare non despexit porticum, in qua rex quondam 
mortalis ac terrenus, quamvis potentissimus et sapien- 
tissimus, adorandum stare solebat, quanto magis pene- 
tralia cordium nostrorum invisere atque illustrare desi- 
derat, si tamen ea porticum esse Salomonis, hoc est, si 
ea timorem suum quod est initium sapientiz habere per- 
spexerit! Neque enim putandum est, quia domus s0- 
lummodo, ad quam ad orandum, vel ad mysteria cele- 
branda convenimus, templum sit Domini, et non ipsi 
qui in nomine Domini convenimus, multo amplius tem- 

plum ejus et appellemur, et simus, cum manifeste dicat 
Apostolus [2 Cor.6.], Vos enim estis templum Dei vivi: 
sicut dicit Deus [Levit. 26.], Inhabitabo in eis, et inter 
illos ambulabo. Si ergo templum Dei sumus, curemus 
solerter, et bonis actibus satagamus, ut in eodem suo 
templo szepius ipse et venire, et mansionem facere dig- 
netur. Caveamus hyemis exemplum, ne videlicet corda 
nostra Dominus adveniens a caritatis ardore torpentia 
reperiat, et ideo ea citius aversatus relinquat. Quid 
enim pertinuit ad Evangelistam hyemis tempus com- 
memorare, nisi quia duritiam perfidie Judzorum per 
asperitatem aurarum voluit designare brumalium: et 
quia plurimis eorum quos tunc in templo invenit, con- 
gruebat sermo quem dixit [Matth.24.]: Quoniam abun- 
davit iniquitas, refrigescet caritas multorum? Sicut 
etiam subsequenter aperte denunciat, dicens ;: 
Circumdederuni ergo eum Judei, et dicebant : Quous- 
que animam nostram tollis? Si tu es Christus, dic nobis 
palam.| Non enim hec veritatem fidei queerendo, sed 
illi quem interrogabant insidiando, et calumniam stru- 
endo dicebant. Christum namque, quem fides ortho- 
doxa verum Deum, verum confitetur et hominem, illi 
purum tantummodo hominem futurum, non autem et 
Deum esse credebant: memores videlicet, quia de hu- 
manitate illius juravit Dominus David de fructu ven- 
tris ejus sedere super sedem suam: sed obliti quod 
ipse de divinitate sua per eundem David cecinit di- 
cens [Psal. 2.], Dominus dixit ad me, Filius meus es 
tu. Credebant ergo Christum de stirpe David nasci- 
turum, et regem ceteris omnibus excellentiorem esse 
venturum: qua etiam dementia posteri eorum usque in 
presens tempus, et donec Antichristum pro Christo sus- 
cipiant, errare non cessant. Et si se Dominus Jesus 
Christum esse responderet, cogitabant eum tradere po- 
testati preesidis puniendum, quasi contra Augustum re-~ 
pugnans, illicitum sibi usurparet imperium. Sed ipse 

nostre saluti consulens, propter quos hzc scribenda 
erant, ita responsum temperavit suum, ut et calumnia- 
torum ora concluderet: et quia Christus est, fidelibus 
aperta voce proderet. Illi enim de homine Christo que- 
rebant, ipse autem divinitatis suze qua zequalis est patri, 
palam mysteria narrat. Circumdemus ergo et nos 
eum, carissimi, non sicut Judi insidiis appetendo, sed 
ut fidelissima domus ejus placidam illi in nobis sedem 
parando, de quibus merito dicatur [Psal. 45.]: Sancti- 
ficavit tabernaculum suum altissimus, Deus in medio 
ejus non commovebitur. Petamus eum non ut illi in- 
saniendo, quousque animam nostram tollis, Si tu es 
Christus, dic nobis palam (quid enim vesanius, quam 
ut magistrum veritatis ideo sibi animam tolleret, que- 
rerent, quia non eis incredulis et contradicentibus aperte 
suz majestatis arcana reseravit) sed ut Scriptura admo- 
net, sentiendo de illo in bonitate et simplicitate cordis 
queerendo illum: quoniam invenitur ab his qui non 
tentant eum, apparet autem illis qui fidem habent in 
illum. Dicamus ei supplices, quia tu es Christus, te 
filium unigenitum Dei patri et spiritui sancto coeter- 
num esse, et consubstantialem in divinitate nostra sub- 
stantiz participem, ex tempore factum esse cognovimus: 
da ut quod interim pia fide veneramur, plena in futuro 
visione speculemur. Hec est etenim unica animz nos- 
tre salus et vita, tuum perpetuum vultum, tuam cernere 
lucem. Nec dubitandum, quia rogantes exaudiet nos, 
quando quod ipse precepit, rogamus: quod dare ipse 
desiderat, intenta mente poscimus. Quomodo enim pie 
supplicantibus famulis negare credendus est bona, que 
etiam rebellibus ultra quam petebant, aperire non re- 
nuit? Qui cum illum an homo, an Christus esset, in- 
terrogarent, ipse non hominem tantum, sed etiam Deum 
Christum, et Dei filium se esse non tacuit. Respondit 
enim eis, dicens : 

Loquor vobis, et non creditis. Opera que ego facio 

in nomine patris met, hec testimonium perhibent de me. 
Sed vos non creditis, quia non estis ex ovibus meis.| Qui 
ergo se in nomine patris opera sua facere testatur, pro- 
fecto quia filius Dei sit, credendus insinuat. Sed illi du- 
plici reatu tenentur obnoxii, qui nec verbis que locutus 
est, nec factis, quibus veritatem verborum astruebat, ad 
fidem poterant invitari. Meritoque ex ovibus ejus non 
esse dicuntur, quia non ovina simplicitate pastorem bo- 
num sequi, sed ferina potius rabie satagebant persequi. 
Verum, quia sunt nonnulli, qui fidem verbo tenus ser- 
vant, et habitu ovium beluina corda pretexunt, subse- 
quenter ipse pastor, que ovium suarum vita, que sit 
merces, edocet : 

Oves mee vocem meam audiunt, et ego agnosco eas, et 
seguuntur me, et ego vitam eternam do eis, et non peri- 
bunt in eternum.| Quicunque ergo eternum declinare 
interitum, ac vitam desiderat videre perpetuam, vocem 
Christi necesse est non solum audiendo et credendo, sed 
et bene vivendo sequatur. Quod autem se oves suas 
cognoscere dicit, eligere utique, et ad regnum cceleste 
preedestinare significat. Unde Salomon ait [Proverb.4.]: 
Vias quze a dextris sunt, novit Dominus. Et e contrario 
de reprobis Apostolus [1 Cor. 14.]: Qui autem ignorat, 
inquit, ignorabitur. Pulchre autem de his, qui audirent 
vocem ejus, et sequerentur, ait [Sapient. 3.]: Et ego 
vitam eternam do eis, et non peribunt in eternum. Visi 
sunt namque martyres oculis insipientium mori, visi sunt 
perire, cum mortalem vitam diversis poenarum generi- 
bus subacti amitterent: sed non peribant in eternum, 
non videbant mortem in eternum: qui mox soluti car- 
cere carnis, debita suo certamini preemia sortiuntur: de 
quibus adhuc aperte subditur : 

Non rapiet eas quisqguam de manu mea.| Nitebantur 
quippe persecutores impii rapere pios Christi confessores 
de manu ejus, quando vel eos ad negandam fidem tor- 
mentis cogebant, ut animas eorum alienas redderent a 

Christo, vel a morientibus victi nihilominus exanima 
eorum corpora aut in aquas dissolvenda, aut in ignem 
comburenda jactabant, ut quasi Christo resuscitandi ea 
facultatem tollerent. Sed nemo rapiebat eas de manu 
ejus, cul sicut ipse alibi ait [Matth. 11.], Omnia mihi 
tradita sunt a patre, quia et certantes ut vincant adju- 
vat, et victores ut perpetuo regnent coronat, et eisdem 
etiam carnem in qua certaverunt, immortalem suo tem- 
pore reddet. Quibus verbis eorum quoque temeritatem, 
qui sibi laqueos mortis parabant redarguit: manifeste 
insinuans, quia stultissime de ejus perditione dolis age- 
rent, qui vitam dare posset immortalem, cui nemo rape- 
ret aliquem de his quos suos esse ante secula prznosset. 
Sed ne hzc loquendo suam videretur gloriam querere, 
‘totam suam potentiam ad patris gloriam refert, cum sub- 
jungit. 

Pater meus quod dedit mihi, majus omnibus est.] Ma- 
jus autem omnibus quod mediatori Dei et hominum ho- 
mini Jesu Christo pater dedit, hoc est, ut sit unigenitus 
ejus filius in nullo gignenti, vel natura dissimilis, vel 
virtute inferior, vel tempore posterior. Quam videlicet 
eequalitatem ipse Dominus in divinitate habuit, prius- 
quam mundus esset apud patrem, nec in humanitate ex 
tempore incarnationis accepit. 

Et nemo potest rapere de manu patris mei.] Supra de 
ovibus suis dicit, Non rapiet eas quisquam de manu 
mea: et nunc subjungit, Et nemo potest rapere de manu 
patris mei: aperte dans intelligi, unam atque indissimi- 
lem esse manum, hoc est, virtutem suam et patris, atque 
ideo Christum se fore credendum, qui non sicut czteri 
sanctificatus per gratiam ex tempore, sed verus semper 
extiterit Dei filius. Quod etiam sequenti sententia luce 
clarius aperit, dicens : 

go et pater unum sumus.| Unum, inquit, sumus, una 
nobis substantia, una divinitas, una eternitas, perfecta 
zequalitas, dissimilitudo nulla. Quibus profecto verbis 

non presentem solummodo Judseorum questionem, 
quia an ipse esset Christus interrogabant, explicavit ; 
sed etiam hereticorum perfidiam, quam futuram pre- 
vidit, quantum sit execranda monstravit. Fotinus enim 
dicit, Christus homo est tantum, Deus non est. At cum 
ipse dicat, Ego et pater unum sumus; manifeste patet, 
quia unum cum Deo patre substantialiter homo purus 
esse non potest. Et quia Christus idem quod pater est, 
cavenda heresis Fotini, qui hunc credi Deum prohibet. 
Arrius autem, Christus inquit, factus a Deo, non ex Deo 
natus est: et ideo minor patre credendus est. Cul con- 
tradicens ipse, Ego, inquit, et pater unum sumus. Quis 
enim non facile viderit, quia nulla creatura unum cum 
illo qui omnia creavit naturaliter existere possit? Et 
quia naturaliter Christus unum cum patre est, dam- 
nanda est Arrii pervicacia, qui illum creaturam affirmat. 
Porro Sabellius, Non sunt, inquit, duze persone patris 
et fil confitendz, sed ipse pater quando vult pater est, 
quando vult filius est, quando vult spiritus sanctus est, 
ipse tamen unus est. Quem memorata sententia filius 
ipse condemnat. Constat enim, quia ego et pater de 
una persona dici non potuit, sumus de uno, dici non 
congruit. Quapropter etiam Sabellii errore cum czte- 
ris abjecto, sequenda nobis est apostolica beati Petri 
fides, qua Dominum confessus, ait [Matth. 16.]: Tu es 
Christus, filius Dei vivi. Heec de lectione Evangelica 
prout Dominus donavit, explanando transcurrimus: sed 
libet adhuc de enceniorum solennitate, quam et tunc 
Hierosolymite, et nos hodie celebramus, fraternitati ves- 
tree latius disserere. Hoc autem in primis notandum est, 
quod enczenia, quz in lectione Evangelica facta cogno- 
vimus, non ad primam dedicationem templi, sed ad ulti- 
mam pertinent, quod ex eo facile colligitur, quia hyeme 
facta referuntur. Prima siquidem ejus dedicatio a Salo- 
mone, tempore autumni; media a Zorobabel, et a Jesu 
sacerdote, tempore veris; ultima a Juda Machabeo, tem- 

pore hyemis est facta, quando specialiter constitutum 
esse legitur, ut eadem dedicatio per omnes annos in 
memoriam solennibus revocaretur officiis, juxta quod 
ad tempus Dominice incarnationis observatum fuisse, 
modo cum legeretur Evangelium, audivimus. Hec 
autem fuit causa secunde et tertiz dedicationis, quia 
Salomon quidem templi opus, quod Domino Deo con- 
didit, septem annis perfecit: octavo autem anno, hoc 
est, decima die mensis septimi, qui a nobis October ap- 
pellatur, in magna regni gloria dedicavit: quz videlicet 
dies et antea per legem erat statuta solennis, ita ut in 
ea tabernaculum omne per singulos annos majoribus 
hostiis expiari deberet. Denique Zacharias pater beati 
Joannis Baptiste, eisdem expiationibus ad altare deser- 
viens, adveniente angelo de Dominicze mysterio nativi- 
tatis, gaudioque humane salvationis instruitur. Sed 
templum hoc post annos quadringentos triginta incen- 
derunt Chaldzi, et Hierosolymorum urbe destructa, 
populum Israel in Babyloniam adduxere captivum: qui 
post annos septuaginta regnantibus Persis in patriam 
remissus, rursusque edificatum est templum per annos 
quadraginta sex, et tertia die mensis duodecimi, quem 
nos Martium vocamus, opus ad finem usque perduc- 
tum. Cui videlicet tunc operi prefuerunt duces plebis 
strenuissimi, ut diximus, Zorobabel de regio genere, et 
Jesus sacerdos magnus; sed et prophetze Aggzus et 
Zacharias adjuvantes eos, atque adversus insidias hos- 
tium opus impedientium cor populi roborantes. Inde 
post annos fere trecentos et quinquaginta sex, rex Gre- 
corum nefandissimus Antiochus, fraude capta Hierusa- 
lem, templum idem sordibus idolorum profanavit, aufe- 
rens inde et confringens altare Domini aureum, mensam 
propositionis, candelabrum luminis, et csetera templi vasa 
aurea, que invenire potuit; sed et in templo Jovis simu- 
lacrum statuens, populumque tormentis ad sacrifican- 
dum idolis cogens. Qua persecutione multi de populo 

pro divine legis custodia trucidati sunt, inter quos et 
mater illa septem filiorum merito famosa nobilissimam 
pro Domino cum sobole martyrii meruit coronam. Sed 
Judas Machabzus cum de genere esset sacerdotali, col- 
lecto exercitu justorum adversus Antiochi duces arma 
arripiens, eosque de Judzea expellens, persecutioni gra- 
vissimee finem imposuit, ac templum ab idolorum ima- 
ginibus emundans, nova rursus altaria, et czetera vasa 
vel ornamenta faciens, atque in templo imponens, dedi- 
cavit ea simul cum templo quod purificavit, et renovavit 
vicesima quinta die mensis noni, qui apud nos vocatur 
December, et ad hyemem pertinere nulli dubium con- 
stat: statuitque decretum, ut prediximus, annis singu- 
lis diem enceniorum, id est, innovationis dedicationis 
templi festa devotione celebrari. Quz profecto omnia 
sicut Apostolus docet [1 Cor. 10.], in figura facta sunt 
nostri, et propter nos utique scripta, ideoque nobis soler- 
tius spirituali ratione discutienda. Salomon quippe rex, 
qui interpretatur pacificus, ipsum redemptorem nostrum 
typice designat, de quo Esaias ait: Multiplicabitur ejus 
imperium, et pacis non erit finis. Templum quod edi- 
ficavit, catholica ejus ecclesia est, quam de universis per 
orbem credentibus, quasi de vivis lapidibus in unam 
sue fidei et caritatis compaginem aggregat. Quod 
autem septem annis edificatum est, templum significat : 
quia per totum hujus seculi tempus, quod septem die- 
bus evolvitur, sanctz structura ecclesiz crescere nun- 
quam desinit. Quod autem octavo anno dedicatum est, 
et celeberrima illa ac maxima solennitas a Salomone 
rege cunctis filiis Israel tempore complete dedicationis 
exhibita insinuat mystice, quia perfecto in fine mundi 
numero electorum diu desideratz immortalitatis est fu- 
tura festivitas: et peracto universalis resurrectionis mi- 
raculo, mox omnes qui ad pacifici regis verissimi Salo- 
monis regnum pertinent, eterna cum Deo gaudia patriz 
ceelestis intrabunt. 

HOMILIA XXXII. 


Luc 1. In illo tempore, Elizabeth tmpletum est tempus 
pariendi, et pepertt filtum. Et audierunt vicini et 
cognati ejus, quia magnificavit Dominus misericordiam 
suam cum illa, et congratulabantur et, &c. 


RASCURSORIS Domini nativitas sicut sa- 

cratissima lectionis Evangelice prodit histo- 

ria, multa miraculorum sublimitate refulget : 

quia nimirum decebat, ut ille quo major inter 
natos mulierum nemo surrexit, majore prz ceteris sanc- 
tis in ipso mox ortu virtutum jubare claresceret. Senes 
ac diu infoecundi parentes dono nobilissimz prolis exul- 
tant, ipsi patri quem incredulitas mutum reddiderat, ad 
salutandum nove preconem gratiz os et lingua resera- 
tur. Nec solum facultas Deum benedicendi restituitur, 
sed de eo etiam prophetandi virtus augetur. Enxcitati 
fama facti omnes vicini admiratione ac metu percellun- 
tur, omnium qui audiere, circumquaque ad adventum 
novi prophetz corda preparantur. Unde merito sancta 
per orbem ecclesia, que tot beatorum martyrum victo- 
rias, quibus ingressum regni ccelestis meruere frequen- 
tat, hujus tantummodo post Dominum etiam nativitatis 
diem celebrare consuevit. Quod nullatenus sine Evan- 
gelica auctoritate in consuetudinem venisse credendum 
est: sed attentius animo recondendum, quia sicut nato 
Domino pastoribus apparens angelus ait [Lucz 2.], Ecce 
evangelizo vobis gaudium magnum, quod erit omni po- 
pulo, quia natus est vobis hodie Salvator, qui est Chri- 
stus Dominus: ita etiam angelus nasciturum Zacharie 
preedicans Joannem, Et erit, inquit, gaudium tibi et ex- 
ultatio, et multi in nativitate ejus gaudebunt. Erit enim 
magnus coram Domino. Jure igitur utriusque nativitas 
festa devotione celebratur, sed in illius tanquam in Chri- 

sti Domini, tanquam in Salvatoris mundi, tanquam in filii 
Dei omnipotentis, tanquam in solis justitiz nativitate, 
omni populo gaudium evangelizatur. In hujus autem 
tanquam in precursoris Domini, in servi Dei eximii, in 
lucerne ardentis et lucentis exortu multi gavisuri memo- 
rantur. Iste magnus coram Domino esse narratur: de 
illo propheta testatur [Psal. 47.], Quoniam magnus Do- 
minus et laudabilis nimis, et magnitudinis ejus non erit 
finis. Iste, peccatorum consortia declinans, ab omni 
quod inebriari potest abstinebat: ille inter peccatores 
conversatus peccati omnis immunis permansit. Hic ad- 
huc ex utero matris spiritu sancto repletus est, in illo 
habitat omnis plenitudo divinitatis corporaliter, quam 
dono sui spiritus sedem sibi uteri virginalis in quo car- 
nem susciperet, ipse consecravit. Iste multos filiorum 
Israel ad Dominum suo tempore preedicando convertit : 
ille multos quotidie de universis per orbem nationibus 
ad suam fidem et caritatem interius illustrando conver- 
tere non desistit. Hic in spiritu et virtute Heliz pre- 
cessit ante illum, ut plebem ejus aqua baptizans ad sus- 
cipiendum eum, ubi appareret, doceret esse perfectam : 
huic successit ille in spiritu et virtute Dei patris, ut ple- 
bem suam spiritu sancto et igni baptizans ad videndam 
faciem patris sui donaret esse perfectam. Joanne nato 
congratulabantur vicini et cognati genetrici illius, quia 
magnificavit Dominus misericordiam suam cum illa: 
Domino autem nato congratulabantur ecclesiz, quia 
venit tempus miserandi ejus, spiritus angelici qui sunt 
vicini ejus et cognati, cives videlicet ejusdem patrice 
ceelestis, quam et ipsa expectat qui hymnum glorize 
Deo canendo quid illa per orbem esset actura, priores 
ipsi de coelis admonebant. Recte igitur nativitas cele- 
bratur ilhus, qui talis potentia magnitudinis Dominicis 
propinquabat operibus. Recte ortus illius solennitas 
colitur, cujus tanta est vitee sublimitas, ut quicquid illo 
sublimius est, hoc jam hominis naturam transcendere 

dubium non sit. Siquidem Dominus cum majorem eo 
neminem in natis mulierum esse dixisset, mox subdidit 
dicens, Qui autem minor est in regno ccelorum, major 
est illo: seipsum videlicet insinuans, qui humana nati- 
vitate posterior Joanne, sed ccelestis regni esset apice 
preestantior. Nec vacat a mysterio, quod Joannis na- 
tivitas cum dies decrescere, Domini autem cum dies 
crescere inchoant, facta memoratur. Hujus etenim 
secretum distantiz revelat ipse Joannes, qui cum pre 
magnitudine virtutum Christus crederetur a turbis, Do- 
minus autem pre infirmitate carnis a quibusdam non 
Christus, sed esse propheta putaretur, Illum, inqutt, 
oportet crescere, me autem minui. Crevit quippe Do- 
minus, quia per totum orbem fidelibus quod Christus 
esset, qui propheta credebatur, innotuit. Decrevit ac 
minoratus est Joannes, quia qui Christus zstimabatur, 
quod non Christus ipse, sed preeco Christi esset appa- 
ruit. Ideoque jure nato Joanne lux diurna minorari 
incipit, cujus fama divinitatis desitura, et baptismus in 
brevi erat finem accepturus. Jure etiam nascente Domi- 
no abbreviata dies ad incrementum luminis redit: quia 
ille nimirum apparuit, qui lucem suze cognitionis, quam 
prius solet Judzea, et hoc ex parte habebat, cunctis gen- 
tibus aperiret, suze calorem dilectionis in totam mundi 
latitudinem diffunderet. Notandum autem, quod heec 
eadem beati Joannis nativitas nonnullam habet simili- 
tudinem adventus Dominici, et gratize quam preedicare 
veniebat. Nam et congruum valde est, ut cui omnes 
prophet priores et patriarche, vel nascendo, vel mo- 
riendo, vel vivendo, vel przedicando testimonium perhi- 
buerunt, hunc multo amplius precursor suus, qui plus 
quam propheta extitit, non tantum in vita et passione, 
sed in ipsa quoque sua nativitate designet. Quid est 
enim quod veteranis parentibus natus est Joannes, nisi 
quia illius mox secura nativitas signabatur, qui spiritu- 
alia Novi Testamenti proferens arcana, carnalem legis et 

sacerdotii veteris observantiam jam terminandam esse 
doceret? Quod enim antiquatur et senescit, prope in- 
teritum est. Quid quod muto patre, principe videlicet 
tunc sacerdotum, ortus est precursor Domini, nisi quia 
ipso apparente Domino, lingua jam sacerdotii veteris 
magna ex parte a doctrina sensus spiritualis obmutue- 
rat, solam literze custodiam curantibus ac docentibus 
scribis et legisperitis, imo et ipsam literam plerisque in 
locis per suas traditiones corrumpentibus, juxta quod 
eis Dominus in Evangelio seepius improperare proba- 
tur? Et quid quod diu sterili genitrice nascitur, nisi 
quia lex, quee auxilio sacerdotalis officii spiritualem Deo 
sobolem gignere jussa est, neminem ad perfectum ad- 
duxit, quia nimirum suis cultoribus regni ccelestis ja- 
nuas aperire non potuit? Sed factus sub lege auctor 
ipse legis sterilitatis opprobrium legi abstulit, qui hanc 
spiritualiter intelliigendam monstravit, et superne beati- 
tudinis gratiam, que in Evangelio nunc apertissime lu- 
cet, in ea jam olim prefiguratam, et quasi conceptam 
fuisse docuit. 

Et factum est, inqguit, tn die octavo, venerunt circum- 
cidere puerum, et vocabant eum nomine patris ejus Za- 
chariam. Et respondens mater ejus dixit, Nequaquam, 
sed vocahitur Joannes.| Joannes interpretatur Domini 
gratia, sive in quo est gratia. Quo nomine et totam 
Evangelice dispensationis gratiam quam predicat, et 
ipsum specialiter Dominum signat, per quem eadem 
gratia mundo donata est. Qui vero natum puerum 
patris Zachariz nomine magis, quam Joannem vocan- 
dum esse decernebant, eos profecto figurant, qui Domino 
nova gratiz munera declarante, cuperent eum potius 
consueta sacerdotii veteris edicta preedicare. Unde bene 
Zacharias memor Domini interpretatur, quia videlicet 
memoriam antiquee observationis, que utique a Domino 
data est, figurate denunciat. Contendebant ergo de 
nomine nati prophetze hi qui convenerant, et Zachariam 

hunc vocari satagebant: at contra mater verbis, et pater 
acriptis, quia Joannes magis appellandus est, astruebant. 
Quia fuere nonnulli ccelestium sacramentorum minus 
periti, qui in primordiis Evangelii coruscantis carnalia 
adhuc legalis sacerdotii statuta simul observanda esse 
decernerent, quos profecto ipsa legis doctrina de susci- 
pienda gratia Christi, quasi Elizabeth de nomine Joan- 
nis viva voce confirmat dicendo per legislatorem [Deut. 
18.], Prophetam vobis suscitabit Deus vester de fratri- 
bus vestris; tanquam meipsum audietis, juxta omnia 
queecunque locutus fuerit vobis. Ipsum quoque legale 
sacerdotium tacitis ceremoniarum suarum typis, quasi 
mutis literarum figuris, Zacharias eidem gratie nas- 
centi testimonium perhibet, quia nihil prorsus in om- 
nibus sacerdotii veteris observationibus actum vel dictum 
esse credendum est, quod non Evangelii gratiam, si 
recte intelligatur, expresserit. Quod autem declarato 
postmodum ‘et confirmato nomine Joannis apertum est 
os Zachariz, et loquebatur benedicens Deum; patet 
utique quia manifesta per Apostolos gratia Novi Testa- 
menti, multa etiam turba sacerdotum obediebat fidei, 
relictaque taciturnitate nociva, ad confitenda, laudanda 
et preedicanda sui dona redemptoris se devota submitte- 
bat. Et quidem in die circumcisionis Joannis, quando 
et nomen accepit. 

Factus est timor super omnes vicinos eorum, et super 
omnia montana Judee divulgabantur omnia verba hec.] 
Porro in tempore Dominice resurrectionis, ubi misso 
desuper spiritu gloria nominis ejus per Apostolos mundo 
innotuit, timor continuo saluberrimus non solum Jude- 
orum, qui erant vicini vel situ videlicet loci, vel scientia 
legis, sed et exterarum usque ad fines terre gentium 
corda concussit. Nec tantum montana cuncta Judee, 
verum etiam omnia mundani regni, mundanzque sa- 
pientize culmina virtutis ejus fama transcendit: ita ut 
relicta ubique cultura ac vita priori ad percipienda fidei 


HOMILIE. . 241 


illius sacramenta confluerent. Recte etenim circumci- 
sionis dies Dominicze resurrectionis imaginem prefert, 
quia et hzec octava die, hoc est post sabbatum facta est : 
et sicut illa a reatu perpetuz mortis absolvere solebat, 
ita ista perfectam vite immortalis novitatem et in auctore 
nostro exhibuit, et in nobis sperandam monstravit. 
Quod vero inter hzc Zacharias impletur spiritu sancto, 
ac de redemptore nostro simul et nostra redemptione 
prophetat, significat mystice, quia multi de stirpe sacer- 
dotali, qui a confessione Christi diutius ora continuerant, 
postmodum per susceptionem fidei illius spiritus sancti 
virtute replendi, dono prophetiz sublimandi, et magis- 
terii pastoralis officio populis essent preeferendi. Quam- 
vis eadem acceptione spiritus et prophetia Zachariz hoc 
quoque convenienter figurari credendum est, quia tunc 
instaret tempus quo fidelibus panderetur omnes legalis 
sacerdotii ritus et ceremonias spirituali intus scientia et 
propheticis exuberare mysteriis, que mediatoris Dei et 
hominum hominis Jesu Christi vel dispensatione tempo- 
rariz vel eternz divinitati testimonium ferrent, juxta 
quod ipse Judzorum duritiam increpans, dicit [Joan. 5.]: 
Si crederetis Moysi, crederetis forsitan et mihi. De me 
enim ille scripsit. Quid autem prophetans, et benedi- 
cens Deum Zacharias dixerit, audiamus. 

Benedictus Dominus Deus Israel, quia visitavit et fectt 
redemptionem plebis sue.| In quibus profecto verbis 
notandum, quia beatus Zacharias quod inchoatum et 
proxime futurum in spiritu previderat, prophetico more 
quasi jam factum esse narrabat. Visitavit enim nos ap- 
parens in carne Dominus, quasi longius a se recedentes, 
quos in peccatis positos querere et justificare curavit. 
Visitavit quasi medicus ezgrotos, qui ut inveteratum 
superbiz nostre languorem sanaret, novum nobis suz 
humilitatis exemplum adhibuit. Fecit redemptionem 
plebis suze, qui nos venundatos sub peccato, et antiqui 
hostis servitio addictos, dato sui sanguinis pretio libe- 

ravit. Unde benigne nos hortatur Apostolus, dicens 
[1 Cor. 6.]: Empti estis pretio magno, glorificate et 
portate Deum in corpore vestro. Plebis autem suc 
dicit, non utique quam veniens plebem suam reperit, 
sed quam visitando et redimendo suam fecit. Vultis 
etenim audire, fratres mei, qualem invenerit eam, qua- 
lem reddiderit. Finis cantici hujus, quod ob notitiam 
simul et prolixitatem sui totum caritati vestre recen- 
sere et explanare longum duximus, aperte denunciat, 
dicens : 

Visitavit nos oriens ex alto, illuminare his qui in tene- 
bris et in umbra mortis sedent, ad dirigendos pedes nostros 
tn viam pacis.| Invenit ergo nos sedentes in tenebris et 
in umbra mortis, hoc est, longa peccatorum et igno- 
rantiz cecitate depressos, atque hostis antiqui fraude 
deceptos, obsessosque erroribus. Ipse etenim recte mors 
et mendacium, sicut e contra Dominus veritas vocatur, et 
vita. Attulit autem nobis veram cognitionis suse lucem, 
exclusisque errorum tenebris certum nobis iter patrie 
colestis aperuit: direxit gressus operum nostrorum, 
quatenus per viam veritatis, quam monstravit incedere, 
atque ad mansionem perpetuz pacis possimus intrare, 
quam promisit. Heec igitur dona, fratres carissimi, su- 
pernee bonitatis, heec eternorum donorum promissa ha- 
bentes, benedicamus et nos Dominum in omni tempore, 
quia visitavit et fecit redemptionem plebis suze. Semper 
laus ejus in ore nostro versetur, semper ejus et memo- 
riam retineamus, et in invicem annunciemus virtutes, 
qui de tenebris nos vocavit in admirabile lumen suum. 
Ejus continue flagitemus auxilium, ut lucem scientiz 
quam contulit in nobis, 1pse conservet, atque ad _perfec- 
tum usque diem perducat. Et ut digni simus exaudiri 
precantes, abjiciamus ipsi opera tenebrarum, et indua- 
mus nos arma lucis. Sic etenim supplicantes concite 
quze desideramus accipimus, quia nimirum verba devote 
orationis adjuvat manus pice operationis. Et quia beati 


HOMILILA. 248 


preecursoris hodie natalitia celebramus, oportet ut quem 
salutis eternse preeconem suscepimus, hunc etiam nostree 
orationis adjutorem queramus. Ipsum itaque interce- 
dendo rogemus impetrare, ut ad eum cui testimonium 
perhibuit, lucem, vitam et veritatem pervenire merea- 
mur, Jesum Christum Dominum nostrum, qui vivit et 
regnat cum patre in unitate spiritus sancti, per omnia 
secula seculorum, Amen. 


HOMIDLIA XXXITI. 


Mart. xv. Luca xix. Marer vi. In illo tempore 
egressus Jesus secessit in partes Tyri et Sidonis. Et 
ecce mulier Cananea a finibus illis egressa, clamavit, 
dicens et: Miserere mei, Domine, fili David: filia mea 
male a demonto vexatur, &c. 


N lectione sancti Evangelii, que modo lecta 
est, fratres carissimi, audivimus magnam mu- 
lieris fidem, patientiam, constantiam et humi- 
litatem. Cujus magis est admiranda mentis 
devotio, qua ipsa quidem utpote gentilis a divinorum 
eloquiorum funditus erat segregata doctrinis, nec tamen 
illis quee eadem eloquia preedicant, sit privata virtutibus. 
Habebat namque magnam fidei perfectionem, que pie- 
tatem Salvatoris implorans ait: 

Miserere mei, Domine, fili David.| Cum enim eundem 
Dominum filium David appellat, profecto patet, quia ve- 
rum hunc hominem, verum credit et Deum. Cum pro 
filia rogans, non illam secum adducit, non Dominum ad 
eam venire precatur, constat apertissime quod eum verbo 
salutem posse dare confidit, cujus preesentiam corporis 
nullam requirit. Sed in hoc quod eum post multas la- 
R 2 

crymas tandem prostrata adorat, dicens: Domine, adjuva 
me, nequaquam se de ejus divina majestate ambiguam 
docet, cujus adorandam ut Dei didicit esse potentiam. 
Habet patientiz virtutem non exiguam, que Domino ad 
primam petitionem ejus non respondente verbum, ne- 
quaquam a precibus cessat; sed ampliori instantia au- 
xilium, quod coeperat, pietatis ejus implorat. Respon- 
dere autem ei differt Dominus, non quia misericors me- 
dicus miserorum preces despicit, de quo veracissime 
scriptum est [Psal. 9.], Desiderium pauperum exaudi- 
vit Dominus, sed ut perseverantiam mulieris nobis sem- 
per imitabilem demonstret, quz quo magis contempta 
videbatur a Domino, eo ardentius cceptis instabat preci- 
bus. Respondere differt, ut discipulorum quoque suorum 
misericordes animos (qui quasi homines ad clamorem 
mulieris publice eos persequentis erubescebant) ad pos- 
tulandum simul cum ea provocaret. Nam ipse tem- 
peramentum misericordize suze noverat, qui omnia in 
mensura, et numero et pondere disposuit. Respondere 
distulit, ne daretur occasio Judeis calumniandi, quod 
gentiles in docendo vel sanando preetulit, ideo ipsi fidem 
ejus suscipere juste recusaverint. Et hoc est quod ait: 
Non sum missus nisi ad oves que perierunt domus 
Israel.| Quia per se ipse solus docebat Judzos, qui per 
suos discipulos etiam gentibus ad fidei gratiam vocavit, de 
quibus alibi dicit [Joan.10.]: Et alias oves habeo, que 
non sunt ex hoc ovili, et illas oportet me adducere, et 
vocem meam audient, et fiet unum ovile, et unus pastor. 
Hinc est quod unam per se in corpore gentilem sanatu- 
rus puellam, non hoc, antequam probata omnibus in- 
comparabili fide matris perficit. Habet autem eadem 
mater etiam constantiz et humilitatis insigne preci- 
puum, que canibus comparata a Domino, nec sic quidem 
ab instantia precandi desistit, vel a sperando pietatis 
munere mentem revocat: sed susceptam libenter com- 
plexata contumeliam, non solum canibus se similem non 

negat, sed et catellis seipsa equiparandam adjungit, pru- 
dentique argumento Domini sententiam confirmat, nec 
ceeptz a se tamen petitionis improbitate quiescit. Con- 
firmat namque sententiam Domini, cui dicenti, 

Non est bonum sumere panem filiorum, et mittere ca- 
nibus, respondit: Etiam, Domine.| Id est, veraciter ut 
asseris, ita est: quia non est bonum, sumere salutem 
plebis Israel ccelitus destinatam, et dare eam gentibus: 
sed cum addit, 

Nam et catelli edunt de micts que cadunt de mensa 
dominorum suorum.| Prudentissime demonstrat, quan- 
tam humilitatem, quantam intus gerat pectoris constan- 
tiam, que indigna quidem sit integris Domini doctrinis, 
quibus Judzei utebantur epulis refici, sed quantulacunque 
ei a Domino foret impartita gratia, hanc sibi ad salutem 
proficere posse putaverit. Unde recte a pio Salvatore, 
qui preces illius non superba dedignatione, sed dispen- 
satione provida ad tempus distulit, audire meruit: 

O mulier, magna est fides tua, fiat tibi sicut vis.] 
Magnam quippe satis habebat fidem, que nec prophe- 
tarum antiqua, nec recentia ipsius Domini miracula, 
precepta vel promissa cognoscens, insuper a Domino 
toties contempta perseverat in precibus: et quem fama 
tantum vulgante didicerat salvatorem, rogando pulsare 
non omittit. Propter quod et magnum sue postula- 
tionis consequitur effectum, cum Domino dicente, Fiat 
tibi sicut vis, sanata est filia ejus ex illa hora. Merito 
autem hec mulier, natura quidem gentilis, sed corde 
constans et credula, congregate de gentibus ecclesiz 
fidem devotionemque significat, quem expulsi de Judea 
preedicatores sancti, verbo simul et mysteriis gratiz 
ceelestis imbuerunt. Relegamus namque superiorem 
sancti Evangelii lectionem, et inveniemus, quia venien- 
tes ab Hierosolymis scribe et phariszi, gravissimis Do- 
minum et discipulos ejus perfidise suze pulsavere tumul- 
tibus, quos ipse mox digna invectione coércitos reliquit. 

Et egressus inde, secessit in partes Tyri et Sidonis. 
Ubi manifeste prefiguratur, quod post passionem re- 
surrectionemque suam Dominus in preedicatoribus suis, 
Judeeorum perfida corda relicturus, et in partes gen- 
tium exterarum esset secessurus. Tyrus quippe et 
Sidon, que civitates fuere gentilium, monimenta doc- 
trinz ac vite gentilis, in quibus stulti confidunt, indi- 
cant. Unde bene mulier, que Dominum credula pre- 
catur, a finibus illis egressa perhibetur ; quia nisi priscze 
conversationis habitacula vana reliquisset, ad Christi 
ecclesiam nunquam veniret: nisi antiqui dogmata ana- 
thematizasset erroris, nequaquam novam fidei gratiam 
suscipere posset. Unde beatus Paulus cum in Judaismo 
profecisset, postea vocatus in ecclesia Dei profecit ultra 
coztaneos suos. Filia dzmoniosa, pro qua postulat, 
anima quelibet est in ecclesia, malignorum spirituum 
magis deceptionibus, quam conditoris sui mancipata 
preceptis: pro qua necesse est mater ecclesia Dominum 
solicite interpellet, ut quam ipsa foris monendo, obse- 
crando, increpando corrigere non valet, ille interius 
aspirando corrigat, atque ab eorum tenebris conversam, 
ad agnitionem vere lucis exerceat. Verumetiam si ad 
primas rogantis ecclesiz lacrymas Dominus respondere, 
id est, postulatam errantibus sospitatem mentis dare 
distulerit, nec sic quidem a petendo, querendo, pul- 
sando desistendum est, neque impetrandi subeunda est 
desperatio: sed tanta potius perseverandum instantia, 
tam obstinato frequentandus clamore Salvator, tantum 
etiam sanctorum ejus inter letanias appetenda suffragia, 
donec et ipsi de ccelis Domino pro audienda supplicent 
ecclesia. Sicque fit, ut si mentem ab intentione pro- 
posita non mutaverit, nequaquam fructu petitionis frau- 
detur: sed sive pro sua fragilitate quis, seu pro aliis 
intervenerit, desiderato potiatur effectu. Nam etsi quis 
nostrum conscientiam habet avaritie, elationis, vane 
glorize, indignationis, iracundiz vel invidiz, ceeterorum- 


HOMILIZ, 247 


ve vitiorum sorde pollutam, filiam profecto habet male 
a deemonio vexatam, pro cujus sanatione supplex ad 
Dominum currat: quia nimirum de corde cogitationem 
progenitam diabolica tolerat arte dementatam: cujus 
emendationem a pio conditore crebris, imo continuis 
debeat flagitare lamentis et precibus. Si quis bona que 
gessit, forte perjurii, furti, blasphemiz, detractionis, 
rixee, vel etiam corporalis immunditis, ceterorumve 
hujusmodi peste foedavit, filiam habet immundi spiritus 
furiis agitatam: quia videlicet actionem, quam bene 
laborando ediderat, jam diaboli fraudibus serviendo stulte 
disperdidit. Ideoque necesse est, ut cum reatum suum 
cognoverit, mox ad preces lacrymasque confugiat, sanc- 
torum crebris intercessionibus auxilia querat, qui pro 
ejus salute rogantes Domino dicant [Psal. 85.]: Preca- 
mur, Domine miserator et misericors, patiens et multz 
miserationis, dimitte eam, quia clamat post nos: dimitte 
reatum, et dona gratiam, nostrum intimo affectu querit 
pronus suffragium. Necesse est debita submissus hu- 
militate, non jam se ovium Israeliticarum, id est, mun- 
darum consortio dignum judicet animarum, sed potius 
eum comparandum, et ccelestibus indignum arbitretur 
esse muneribus. Nec tamen desperando a precandi 
quiescat instantia, sed indubitata mente de largitoris 
summi bonitate confidat: quia qui de latrone confesso- 
rem, de persecutore Apostolum, de publicano Evange- 
listam, de lapidibus potuit facere filios Abrahz, ipse 
etiam canem impudentissimum convertere Israeliticam 
possit in ovem: cui merito donate castitatis etiam vite 
eternz pascua largiatur, id est, peccatorem conversum 
a via sua mala justum facere dignetur, quem merito 
bonz actionis ad regnum ceeleste perducat. Vidensque 
Dominus tantum fidei nostre ardorem, tam pertinacem 
orandi perseverantiam, tandem miserebitur, et nobis 
quoque sicut volumus fieri, concedet: ut videlicet ex- 
pulsis vitiosarum tumultibus cogitationum, dimissis pec- 

catorum nexibus, et pura nobis serenitas mentis, et per- 
fectio boni redintegretur operis. Notandum interea, 
quod hec orandi pertinacia itasolum meretur esse fruc- 
tifera, si quod ore precamur, hoc etiam mente medite- 
mur, neque alio clamore labiorum, quam cogitationum 
scindatur intuitus. Sunt enim, qui intrantes ecclesiam 
multis psalmodiam vel orationem sermonibus perlegant, 
sed alibi corde intendentes, nec ipsi quid dicant reco- 
lunt: ore quidem orantes, sed mente foris vagantes, 
omni se orationis fructu privant: putantes a Deo pre- 
cem exaudiri, quam nec ipsi, qui fundunt, audiunt: 
quod antiqui hostis instinctu fieri, nemo est qui ani- 
madvertere nequeat. Sciens enim utilitatem orandi, et 
invidens hominibus gratiam impetrandi, immittit homi- 
nibus multimoda cogitationum levium, et aliquando 
etiam turpium nocentiumque phantasmata, quibus ora- 
tionem impediat, adeo ut nonnunquam tales tantosque 
discurrentium cogitationum fluctus prostrati in oratione 
toleremus, quales nec in lecto resupini jacentes tolerare 
noverimus. Unde necesse est, fratres carissimi, ut ag- 
nitam diaboli curemus superare malitiam ; et ipsi vide- 
licet animum ab hujusmodi nebulis, quas hostis asper- 
gere gaudet, in quantum possumus servando, et pu 
defensoris perpetuum flagitando presidium, qui potens 
est quamvis indignis peccatoribus et pure orandi et per- 
fecte impetrandi concedere gratiam. Multum autem 
juvat orationis puritas, si in omni loco vel tempore nos 
ab actibus temperemus illicitis; si semper ab otiosis 
sermocinationibus auditum pariter castigemus et lin- 
guam ; siin lege Dei ambulare, et testimonia ejus assue- 
scamus toto corde scrutari. Quacunque enim szpius 
agere, loqui vel audire solemus, eadem necesse est se- 
pius ad animum quasi solitam propriamque recurrant ad 
sedem; et sicut volutabra sues palustria, columbe lim- 
pida solent frequentare fluenta, ita cogitationes impure 
mentem immundam perturbant, castam spirituales sanc- 

tificant. Sane si ad exemplum Cananzz mulieris, in 
orando perstamus, fixique manemus, aderit gratia con- 
ditoris nostri, que cuncta in nobis errata corrigat, im- 
munda sanctificet, turbulenta serenet. Fidelis namque 
et justus est, ut remittat nobis peccata nostra, et mundet 
nos ab omni iniquitate, si ad illum sedula mentis voce 
clamemus, qui vivit et regnat cum patre in unitate spi- 
ritus sancti Deus, per omnia secula seculorum, Amen. 


HOMILIA XXXIV. 


Joannis 1. In illo tempore stubat Joannes, et ex disci- 
pulis ejus duo: et respiciens Jesum ambulantem, dicit : 
Ecce agnus Det: et audierunt eum duo discipuli lo- 
quentes, et secuti sunt Jesum. Conversus autem Jesus, 
et videns eos sequentes se, dixit eis: Quid queritiz? 
qui dixerunt et: Rabbi, quod dicitur interpretatum, 
Magister, ubi habitas? &c. 


ANTA ac talis est divine Scripture sublimi- 

tas, ut non solum verba, quz a sanctis vel ab 

ipso Domino dicta referuntur, sed etiam cir- 

cumstantia rerum, que simpliciter posita vi- 
dentur, spiritualibus sit plena mysteriis. Ecce enim 
narrante Evangelista, fratres carissimi, audivimus, quia 
stabat Joannes, et discipuli ejus duo, et respiciens Je- 
sum ambulantem, dicit: Ecce agnus Dei, statimque 
cognovimus, imo jam notum ad memoriam revocavimus, 
quare Jesum precursor suus agnum Dei vocaverit: 
quia videlicet eum pre ceteris mortalibus singulariter 
innocentem, hoc est, ab omni peccato mundum novit: 
quia nos sanguine suo redempturum (quia dona sui vel- 
leris sponte largiturum, ex quo vestem nobis nuptialem 
facere possimus, id est, exempla vivendi nobis relictu- 

rum) preevidit, quibus in dilectione calefieri deberemus. 
Hoc est ergo testimonium precursoris Domini, quia 
facile patet fidelibus cum amoris intimi fomitem audi- 
entium cordibus infundit. Sed non est putandum, quia 
sine certi ratione mysterii hoc relaturus Evangelista pre- 
miserit, stetisse Joannem cum discipulis, Jesum vero 
ambulasse, et illo utique ambulasse, ubi sequentibus se 
discipulis Joannis mansionem, in qua habitabat osten- 
deret, czeteraque hujusmodi, que sequentia lectionis 
Evangelicze commemorant, si enucleatius discutiantur, 
inveniemus ccelestibus redundare mysteriis. Stabat enim 
Joannes, et respexit Jesum, quia in magno jam culmine 
perfectionis animi gressum fixerat, unde jure celsitudi- 
nem divinz majestatis mereretur intueri. Stabat, quia 
illam virtutum arcem conscenderat, a qua nullis tenta- 
tionum posset improbitatibus dejici. Stabant cum illo 
et discipuli, quia magisterium ejus corde sequebantur 
immobili. 

Et respiciens, inquit, Jesum ambulantem, dicit: Ecce 
agnus Dei.| Ambulatio Jesu dispensationem incarna- 
tionis, qua ad nos venire, ac nobis exempla vivendi pra- 
bere dignatus est, insinuat; sicut mansio ejus eternita- 
tem divinitatis, in qua semper est patri sequalis, aptissime 
designat. Respiciens ergo Jesum ambulantem Joannes 
dicit: Ecce agnus Dei, quia videns eum inter homines 
conversantem, profectumque illis vite ccelestis et factis 
demonstrantem, et verbis aperte pronunciabat, quia non 
ipse ut putabant, sed ille esset, qui ad redemptionem 
generis humani a Deo patre missus esset in mundum, 
ille qui formam innocentiz et patientise in se credenti- 
bus esset daturus, de quo in carne venturo precinens 
propheta dicebat [Esaize 53.]: Sicut ovis ad occisionem 
ducetur, et sicut agnus coram tondente se sine voce, sic 
obmutescet. Et iterum: Ipse autem vulneratus est 
propter peccata nostra, et livore ejus sanati sumus. 

Et audierunt eum duo discipuli loquentem, et secutt 

sunt Jesum.]| Testimonium perhibente Joanne, quia Jesus 
esset agnus Dei, secuti sunt illum duo discipuli, magis 
desiderantes ab ipso Jesu, quam a precursore illius ver- 
bum gratiz percipere, quo et ipsi mererentur in agno- 
rum Dei sorte computari. Bene autem duo discipuli 
sunt inventi, qui Dominum primi sequerentur, ut etiam 
mystice designarent, omnes qui illum perfecte sequeren- 
tur, gemina dilectione devotos esse debere, hoc est, et 
ejusdem sui redemptoris et fratrum simul amore fla- 
grantes. 

Conversus autem Jesus, et videns eos sequentes se, dicit 
eis: Quid queritis?| Non potuit ignorare Dominus, 
quid sequentes se discipuli Joannis quererent: sed in 
eo quod ad illos se sequentes convertitur, quod ipse prior 
quid quererent, interrogat, quod dat eis fiduciam que- 
que vellent rogandi; manifeste innotuit, quantum bonis 
nostris studiis delectetur, quam libenter iter veritatis in- 
choantibus ipse auxilium laturus occurrat. 

Qui direrunt et: Rabbi, quod dicitur interpretatum, 
magister, ubi habitas ?] Nolebant transitorie magisterio 
veritatis perfrui, sed mansionem potius, in qua habitaret, 
inquirebant ; quatenus et tunc-liberius in secreto verbis 
illius imbui, et exinde szpius eum possent visitare ple- 
nius instruendi. Unde et ipse, quia illos bene petentes, 
quzerentes, pulsantes vidit, libens eis secretarium sui re- 
seravit arcani, eosque introducens veritatis Evangelicz 
rudimentis, quz desiderabant, illustravit. Nam se- 
quitur : 

Dicit eis: Venite, et videte. (Statimque subjungitur) 
Venerunt et viderunt ubi maneret, et apud eum manse- 
runt die illo.) Quod si altiore sensu libet inspicere, quid 
nobis agendum, insinuent discipuli in eo quod ad Do- 
minum quidem ambulantem venerunt: sed locum con- 
tinuo, ubi habitaret, inquirebant, admonent utique nos, 
ut quoties incarnationis ejus transitum ad mentem redu- 
cimus, solicito semper eum corde rogemus, ut habita- 

tionem nobis eternze suz mansionis, que est apud 
patrem, ostendere dignetur, dicentes cum Moyse [Exod. 
33.]: Domine, ostende nobis gloriam tuam. Quia autem 
ipse discipulos venire, et ubi maneret, videre precipit, 
virtutum profecto studium, quibus ad eterna gaudia 
perveniamus, subeundum nobis ostendit. Venire etenim 
post Jesum, est ut mansionem ejus videre possimus, 
bonis operibus que ipse premonstravit, insistere, ho- 
rumque quotidianis profectibus ad celsitudinem divinse 
visionis attingere. 

Venerunt, inquit, et viderunt ubi maneret, et apud eum 
manserunt die illo: hora autem erat quasi decima.|] Quia 
lex in decem przceptis data est, solet in denario numero 
perfectio legis indicari. Bene ergo decima hora vene- 
runt discipuli, ut mansionem Jesu viderent: quia nimi- 
rum necesse est, ut qui Deum videre desiderat, Dei se 
mandatis humiliter subdat: quique luce divine contem- 
plationis postmodum frui appetit, prius adjuvante Do- 
mino decalogum legis per opera lucis, quasi decem horas 
diei sole illustrante compleat. Et illi quidem die illo 
manentes apud Dominun, felicissima veritatis specula- 
tione vesperam expectabant. At vero omnes electi post 
operum bonorum perfectionem, post impleta legis Dei 
precepta, perpetuum et nulli fini obnoxium diem sunt 
cum illo acturi: illum videlicet quem videre desiderans 
propheta cantabat, Quia melior est dies una in atriis tuis 
super millia. | 

Erat autem Andreas, frater Simonis Petri, unus ex 
duobus qui audierant ab Joanne, et secuti fuerant eum. 
Invenit hic primum fratrem suum Simonem, et dicit ei: 
Invenimus Messiam, quod est interpretatum, Christus. 
Et adduzit eum ad Jesum.] Andreas Dominum quem 
invenit, etiam fratri Simoni sequendum evangelizat : 
quia hoc est vere Dominum invenire, vera illius dilec- 
tione fervere, fraternze quoque salutis curam gerere. Ille 
enim perfecte conditoris sui ducatum sequitur, qui etiam 

proximi, quantum valet, habere comitatum nititur. In- 
venimus, inquit, Messiam, quod est interpretatum, Chri- 
stus. Messias idem est, quod Christus: sed Messias 
Hebrzeo sermone, Christus dicitur Greeco: Latine autem 
unctus interpretatur. Unde et chrisma Grece, Latine 
unctio dicitur. Christus autem, id est, unctus appella- 
tur Dominus, quia sicut Petrus ait [Act. 10.]: Unxit 
eum Deus spiritu sancto et virtute. Unde etiam Psal- 
mista in ejus laude loquitur [Psal. 44.]: Unxit te Deus, 
Deus tuus, oleo leetitize pre consortibus tuis. Consortes 
autem ejus nos vocat, qui ad accipiendam spiritus sancti 
gratiam in baptismo etiam chrismate visibili perungimur, 
et a Christi nomine Christiani vocamur. Sed ille pre 
consortibus unctus est, cui sicut Joannes Baptista testa- 
tur, non ad mensuram dat Deus spiritum, sed omnia 
dedit in manu ejus. Nam de consortibus ejusdem unc- 
tionis dicit Apostolus [Ephes. 4.]: Unicuique autem 
nostrum data est gratia secundum mensuram donationis 
Christi. Vocabantur autem Christi, et sacerdotes in lege 
et reges, in figuram nimirum ejusdem viri regis, et pon- 
tificis magni, Domini ac Salvatoris, in cujus typo etiam 
materiali liniebantur oleo. Non solum autem illi, sed 
et nostri temporis fideles, ut a Christo Christiani, ita 
etiam ab ipsa sacri chrismatis unctione, et ab ipsa spiri- 
tus sancti gratia, qua consecrantur, Christi recte nun- 
cupantur, propheta teste qui ait [Abac. 3.]: Existi in 
salutem populi tui, ut salvos facias Christos tuos. Exiit © 
quippe in salutem populi sui, ut salvos faciat Christos 
suos, qui propter nos homines, et propter nostram salu- 
tem descendit de ccelis, et incarnatus est, ut spirituali 
gratia perunctos ac sanatos sui sancti nominis donaret 
esse participes. Sequitur: 

Intuitus autem eum Jesus, dixit: Tu es Simon filtus 
Joanna.| Intuitus est Simonem Jesus, non exterioribus 
solum oculis, sed et interno divinitatis intuitu, juxta 
illud beati Samuelis [1 Reg. 16.]: Homo videt in facie, 

Deus autem intuetur cor. Vidit cordis ejus simplici- 
tatem, vidit animi sublimitatem, cujus merito cuncte 
esset preferendus ecclesize. Vidit, quia vocante Andrea 
fervente ad se amore pervolaverit: ideoque venientem 
mox familiari affatur eloquio, Tu es, inquiens, Simon 
filius Joanna. Nec magnum est Domino vocabulum 
cujuslibet hominis vel patris ejus dicere, qui omnium 
sanctorum nomina scripta tenet in celo: sed positurus 
discipulo nomen meriti sublimioris, ditaturus vocabulo, 
quod totius ecclesiz presuli congrueret, primo voluit 
ostendere, quia quod a parentibus acceperat nomen, 
etiam ipsum significatione virtutis non careret. Simon 
ergo obediens, Joanna dicitur Domini gratia. Tu es 
Simon filius Joanna, tu es obediens filius gratiz Dei. 
Et merito ille obedientis nomine censetur, qui et prius 
invitante Andrea mox Dominum videre curavit ; et post- 
modum cum ipse Dominus eum ad discipulatum voca- 
ret, statim cum eodem Andrea, quem pariter vocavit, 
relictis retibus quorum usu vivebat, eum sequi non dis- 
tulit. Unde et Andres quoque nomen veram mentis 
ejus imaginem prefert. Andreas namque Grece, La- 
tine dicitur vinlis. Et illi libenter Dominum vel ad 
preedicationem Joannis, vel ad ipsius Domini jussionem 
sequendo ad eorum se sortem pertinere docet, qui tem- 
poralia que possident, fortiter eternorum amore con- 
temnunt: qui credentes videre bona Domini in terra 
viventium, donec hec percipiant, expectare Dominum 
cum Psalmista, et viriliter agere, ac cor suum confortare 
contendunt. Quod autem Simon filius fuit Joanna, i. e. 
gratie Dei, aperte demonstrat: quia quicquid devotee 
obeditionis Domino impendit, quicquid merito obe- 
dientiz przemii perennis a Domino recepit, totum hoc 
nimirum preveniente se gratia superne pietatis, ut 
habere posset, accepit. Ecce audistis, fratres carissi- 
mi, quare primus Apostolorum prius Simon dictus quo 
mysterio filius sit Joanna: restat perscrutani, quid ar- 

cani contineat nomen, quo eum denuo Salvator appel- 
lavit. 

Tu, inquit, vocaberis Cephas, quod interpretatur Pe- 
trus.| Neque vero Petri vocabulo, quasi Hebrzo vel 
Syro, aliam interpretationem querere oportet: sed pro 
certo nosce, quia idem Grece et Latine Petrus, quod 
Syriace Cephas significat, et in utraque lingua nomen a 
petra derivatum est. Vocatur autem Petrus ob firmi- 
tatem fidei: vocatur Petrus ob invincibile robur men- 
tis: vocatur Petrus, quia illi solidissimz petre, de qua 
Apostolus ait [1 Cor. 10.], Petra autem erat Christus, 
unica devotione adhzsit. Huinc est enim, quod eadem 
petra, videlicet Christus, cum interrogaret discipulos 
suos, quem eum dicerent esse, ac Petrus responderet, 
dicens [Matth. 16.], Tu es Christus, filius Dei vivi, con- 
tinuo puram ejus confessionem juxta utriusque nominis 
significantiam digna remuneratione donavit: sed et ipsa 
Petri appellatio quid in se sacramenti gestaret, aperuit. 
Primo namque ait de Simone: Beatus es, Simon Barjona, 
quia-caro et sanguis non revelavit tibi, sed pater meus, 
qui in ccelis est: ac deinde subjunxit de Petro, Et ego 
dico tibi, quia tu es Petrus, et super hanc petram edifi- 
cabo ecclesiam meam. Tu és, inquit, Petrus, et super 
hanc petram zedificabo ecclesiam meam: tu es Petrus, 
et super hanc petram, a qua tu nomen accepisti, hoc est, 
super meipsum zedificabo ecclesiam meam: super hanc 
fidei perfectionem, quam tu confessus es, zedificabo eccle- 
siam meam, a cujus societate confessionis quisque devia- 
verit, quamvis sibi magna videatur agere, ad zedificium 
ecclesize meze non pertinet. Petrus igitur a firma petra, 
videlicet Christo, quem ardenter amavit, nomen accepit. 
Christus etenim vocatur petra, quia inexpugnabile ad se 
confugientibus presidium tribuit: quoniam sperantes 
in se ab antiqui hostis insidiis munitos reddit et tutos. 
Nec pretereundum est, quod ob hoc quoque Dominus 
petra vocatur, quia spiritualium nobis charismatum flu- 

enta ministrat, quia sacrosancta nos sui sanguinis com- 
munione purificat. Quod facilius intelligitur, et jucun- 
dius forte retinebitur, si ad memoriam revocetur, quz 
sit juxta historiam petra, de qua Apostolus mystice, quia 
Christum significaret, exponit [1 Cor. 10.]. Liberatus 
namque Agyptia servitute populus, per mare rubrum 
venit in desertum, in quo per annos xL, donec ad ter- 
ram repromissionis veniret, iter agebat. Qui quodam 
tempore fame ac siti fatigatus, in eremo clamavit ad 
Moysen. At Dominus, orante Moyse, sicut scriptum 
est, pluit illis manna, manducare panem cceli dedit eis. 
Rursus quoque precepit Moysi, ut percuteret virga pe- 
tram. Quod dum faceret, exit aqua, et bibit populus. 
Unde dicit in Psalmis [Psal. 77.]: Quoniam percussit 
petram, et fluxerunt aque. Nos ergo, fratres carissi- 
mi, nos sumus populus Dei, quia Agyptiz servitutis ju- 
gum per mare rubrum liberati evasimus: quia per aquam 
baptismi remissionem peccatorum, quz nos premebant, 
accepimus: nos qui inter zrumnas vite preesentis, quasi 
in siccitate eremi promissum nobis patrize coelestis ex- 
pectamus ingressum: in qua videlicet eremo siti peri- 
clitamur, et fame spirituali deficimus, si non redempto- 
ris nostri nos dona confirment, si non incarnationis ejus 
sacramenta renovet. Ipse est enim manna, que nos 
victu ccelesti, ne in hujus seculi itinere deficiamus, re- 
creat: ipse petra, quz spiritualibus nos donis inebriat, 
quee ligno crucis percussa, poculum nobis vite suo de la- 
tere manavit. Unde dicit in Evangelio [Joan. 6.]: Ego 
sum panis vite. Qui venit ad me, non esuriet; et qui 
credit in me, non sitiet unquam. Et congruenti satis 
figurarum ordine primo populus per mare salvatus est, 
ac sic ad cibum manne atque ad petram mystici potus 
pervenit: quia primum quidem aqua nos regenerationis 
abluit, ac deinde ad participationem sacri altaris, ubi 
redemptoris nostri carni ac sanguini communicemus, 
transmittit. Hzec de mysterio petre spiritualis, a qua 

et primus pastor ecclesize nomen accepit, et in qua to- 
tius sancte ecclesiz fabrica immobilis et inconcussa 
persistit, et per quam ipsa ecclesia nascitur ac nutritur, 
latius exponendo dicere libuit: quia solent arctius multo 
et aliquando dulcius inherere cordibus audientium ea 
que figurarum antiquitate preemissa, sic demum nova 
spiritualiter explanatione dilucidantur, quam que sine 
ullis figurarum exemplis simplici tantum narratione cre- 
denda vel agenda monentur. Curemus auten, fratres 
carissimi, ut hujus petre: presidio semper adherentes 
nulla labentium rerum contrarietate terrente, nulla blan- 
diente serenitate, a fidei firmitate divellamur. Neglectis 
deliciis temporalibus, sola nos in preesenti redempto- 
ris nostri dona ccelestia delectent, sola inter serumnas 
seculi spes visionis illius consoletur. Recolamus seduli 
egregium David prophete et regis exemplum, qui cum 
in tantis regni affluentiis, honoribus ac divitiis nullum 
animz suze solatium posset invenire, tandem ad superna 
desideria erecto mentis intuitu memor fuit Dei, et delec- 
tatus est. Utque ad eandem ejus visionem pervenire 
mereamur, obstacula vitiorum, qu hance impedire so- 
lent, satagamus a nostro et corpore et mente excludere. 
Neque enim ad eum nisi rectis operum gressibus per- 
venitur, neque facies ejus munda nisi a mundis corde 
videtur. Beati autem mundo corde, quoniam ipsi Deum 
videbunt. Quod ipse nobis preestare dignetur, qui pro- 
mittere dignatus est Jesus Christus Deus et Dominus 
noster, qui vivit et regnat cum patre in unitate spiritus 
sancti per omnia secula seculorum, Amen. 

HOMILIA XXXV. 


JOANNIS xxl. In illo tempore dixit Jesus Petro, Se- 
quere me. Conversus Petrus, vidit tllum discipulum, 
quem diligebat Jesus, sequentem, qui et recubuit in 
cena super pectus ejus, et dixit, Domine, quis est qui 
tradet te? &ec. 


ECTIO sancti -Evangelii, que nobis lecta 

est, fratres mei, tanto majori a nobis inten- 

tione debet per singula verba pensari, quanta 

magna gratise superne dulcedine tota redun- 
dat. Commendat enim nobis beatissimus Evangelista 
et Apostolus Joannes privilegium amoris precipui, quo 
ceteris amplius meruit honorari a Domino: commen- 
dat testimonium evangelice descriptionis, quod veritate 
divina subnixum nullus fidelium dubitare permittitur : 
commendat placidam sue carnis absolutionem, quam 
Domino specialiter se visitante percepit. Sed ut per- 
fectee lectionis hujus principia considerare valeamus, li- 
bet superiora parumper attendere. Apparuit Dominus 
post resurrectionem discipulis septem, inter quos erat 
Petrus et Joannes, quibus frustra in piscando tota nocte 
laborantibus, et stans in litore copiosa rete eorum pisci- 
um multitudine implevit, moxque egressos ad terram 
mvitavit ad prandium, et inter prandendum tertio Pe- 
trum an se amaret, interrogavit ; ac tertio amorem con- 
fitenti, quia ter eum negaverat, ei tertio pascendas suas 
oves commisit: ac deinde quia per earundem ovium, id 
est, animarum fidelium cura pastorali usque ad marty- 
rium crucis esset perventurus, intimavit dicens: Amen 
amen dico tibi, cum esses junior, cingebas te, et ambu- 
labas ubi volebas: cum autem senueris, extendes manus 
tuas, et alius te cinget, et ducet quo non vis. In ma- 
nuum namque extensione designavit, quod per mortem 
crucis martyrio coronandus: in cinctione alterius, quod 

vinciendus a persecutore: in ductu quo non vellet, quod 
tormenta passionis contra voluntatem esset passurus hu- 
mane fragilitatis. Sed ne gravis forte videretur Petro 
preedicta a Domino passio crucis, hance suo confestim 
lenire curavit exemplo, ut cruciatum martyrii eo lenius 
ferret, quo se meminisset similem suo redemptori mor- 
tis excipere sententiam. Postquam enim significavit ei, 
qua morte clarificaturus esset Deum, protinus adjungit, 
quod in hujus capite lectionis audivimus. 

Et dicit ei, Sequere me.| Ac si aperte dicat: Quia 
ipse prius pro tua redemptione crucis supplicium subire 
non timui, cur tu pro mei confessione nominis crucem 
pati formides? Qui eo gloriosiore martyrii palma clari- 
ficaberis, quod in hac promerenda magistri iter sequeris. 
Jam vero ab Evangelista non subditur, quid post hzc 
dicta Dominus et discipuli fecerint: sed ex eo tamen 
innuitur, quod subjungit, Conversus Petrus vidit illum 
discipulum, quem diligebat Jesus, sequentem. Patet 
namque, quia cum dixisset Petro, Sequere me, id est, 
crucem patiendo imitare, surrexit de loco convivii, et 
abire jam ccepit. Secutus est autem eum Petrus etiam 
incessu pedum, cupiens implere quod audivit, Sequere 
me. Secutus est et ille discipulus quem diligebat Jesus. 
Neque enim arcendum se a consectatu Christi putabat, 
qui non minori se gratia dilectionis a Christo complexum 
noverat. Neque incredibile est ideo utrumque discipu- 
lum corporali gressu vestigia Domini secutum, quia nec- 
dum intellexerat quid significaverit in eo, quod Petrum 
se sequi precepit. Notum autem novi vestre fraterni- 
tati, qui sit ille discipulus, quem diligebat Jesus: Joan- 
nes videlicet ipse, cujus hodie natalitia festa celebramus, 
qui hoc scripsit Evangelium, atque ideo suam personam 
maluit indiciis rerum accidentium, quam proprio desig- 
nare vocabulo. Diligebat autem eum Jesus non ex- 
ceptis ceteris singulariter solum, sed pre ceteris quos 
diligebat familiarius unum, quem specialis preerogativa 

castitatis ampliori dilectione fecerat dignum. Omnes 
quippe se diligere probat, quibus ante passionem loqui- 
tur [Joan. 15.]: Sicut dilexit me pater, et ego dilexi 
vos. Manete in dilectione mea. Sed hunc pre omni- 
bus diligit, qui virgo electus ab ipso, virgo in zvum 
permansit. Tradunt namque historiz, quod eum de 
nuptiis volentem nubere, vocaverit; et propterea quem 
a carnali voluptate retraxerit, potiore sul amoris dulce- 
dine donavit. Denique huic moniturus in cruce matrem 
suam commendavit, ut virginem virgo servaret, et ipso 
post mortem ac resurrectionem in ccelos ascendente, non 
deesset ejus genitrici filius, cujus casta vita castis ejus 
tueretur obsequiis. Ponit et aliud suz persone beatus 
Joannes indicium, subjungens: Qui et recubuit in coena 
super pectus ejus, et dixit, Domine, quis est qui tradet 
te? Hoc quomodo gestum sit, superiora hujus Evan- 
gelii loca plenius ostendunt: quia videlicet in ccena, 
quam ultimam ante passionem cum discipulis Salvator 
habuit, in qua eorum pedes lavit, eisque corporis ac san- 
guinis sui tradidit mysteria celebranda, discipulus ille 
quem diligebat supra pectus ejus recubuent. Et cum 
dixisset eis, Amen amen dico vobis, quia unus ex vobis 
tradet me, respondit ille discipulus, innuente Petro ut 
interrogaret et diceret ei, Domine, quis est? Ait Do- 
minus, Ille est, cul ego intinctum panem porrexero. 
Quod autem discipulus ile supra pectus magistri recu- 
buit, non preesentis solummodo dilectionis, sed et futuri 
erat signum mysterii. Figurabatur etenim jam tunc 
Evangelium, quod idem discipulus erat scripturus, ube- 
rius atque altius ceeteris sacree scripturee paginis arcana 
divinse majestatis esse comprehensurum. Quia enim in 
pectore Jesu sunt omnes thesauri sapientiz et scientiz 
absconditi, merito supra pectus ejus recubat, quem ma- 
jore ceeteris sapientize et scientiz singularis munere do- 
nat. Czteros quippe Evangelistas novimus plura de 
miraculis nostri Salvatoris, pauciora de divinitate locu- 

tos: Joannes autem perpauca de humanis scribens acti- 
bus, potius se exponendis divine nature indidit arca- 
nis, patenter insinuans quanta de pectore Jesu fluenta 
doctrinze coelestis, que nobis ructaret hauserit. Sequi- 
tur : 

Hunc ergo cum vidisset Petrus, dicit Jesu, Domine, 
hic autem quid?| Quia se beatus Petrus audierat per 
passionem crucis clarificaturum esse Deum, voluit etiam 
de fratre et discipulo cognoscere, qua esset ipse morte 
perpetuam transiturus ad vitam. 

Dicit et Jesus, Sic eum volo manere donec veniam ; 
quid ad te? Tu me sequere.| Non, inquit, eum per pas- 
sionem martyrii volo consummari, sed absque violentia 
persecutoris diem expectare novissimum, quando ipse 
veniens eum in eternz beatitudinis mansione recipiam. 
Et quid hoc ad te? Tu tantum crucis patibulum sub- 
eundo mea te vestigia sequi debere memento. Et qui- 
dem hanc Domini responsionem fratres tunc temporis 
ita tractabant, quasi Joannes nunquam esset moriturus. 
Quod non ita esse intelligendum ipse Joannes admo- 
nere curavit, qui cum premisisset exisse sermonem 
istum inter fratres, quia discipulus ille non moritur, 
solerter adjecit atque ait: Et non dixit ei Jesus, quia 
non moritur, sed sic eum volo manere donec veniam ; 
quid ad te? Non ergo putandum, quia discipulus ille 
non sit mortuus in carne, quia nec Dominus hoc de illo 
futurum predixit, et Psalmista ait [Psal. 88.], Quis est 
homo qui vivit, et non videbit mortem? sed ita potius 
intelligendum, quod ceteris Christi discipulis per pas- 
sionem consummatis ipse in pace ecclesiz adventum 
vocationis expectaverit. Et hoc est quod ait Dominus: 
Sic eum volo manere donec veniam, non quia et ipse 
multos antea labores pro Domino, pressurasque malo- 
rum toleraverit, sed quia ultimum in pace senium fini- 
erit, utpote ecclesiis Christi per Asiam quam regebat, 
jam longe lateque fundatis. Nam et in Actibus Apo- 

stolorum cum ceteris Apostolis flagellatus invenitur, 
quando ibant gaudentes a conspectu concilii, quoniam 
digni habiti sunt pro nomine Jesu contumeliam pati. 
Et a Domitiano Cesare in ferventis olei dolium missus, 
in ecclesiastica narratur historia, ex quo tamen divina 
se protegente gratia tam intactus exierit, quam fuerat a 
corruptione concupiscentiz carnalis extraneus. Nec 
multo post ab eodem principe propter insuperabilem 
evangelizandi constantiam in Patmos insulam exzilio 
relegatur, ubi humano licet destitutus solatio, divinz 
tamen visionis et allocutionis meruit crebra consolatione 
revelari: denique ibidem Apocalypsim, quam ei Domi- 
nus de statu ecclesize presenti vel futuro revelavit, ma- 
nu sua conscribit. Unde constat promissionem sic ma- 
nendi donec veniret Dominus, non eo pertinere, quod 
sine labore certaminis victurus in mundo, sed illo po- 
tius quam sine dolore passionis transiturus esset e 
mundo. Sicut enim in patrum literis invenimus, cum 
longo confectus senio, sciret imminere diem recessus 
sui, convocatis discipulis suis post monita exhortatio- 
num ac missarum celebrationem, ultimum eis valefecit : 
deinde descendens in defossum sepulture suze locum, 
facta oratione appositus est ad patres suos, tam liber a 
dolore mortis, quam a corruptione carnis invenitur alie- 
nus. Atque ita completa est veridica Salvatoris senten- 
tia, quia sic eum voluerit manere donec ipse veniret. 
Possumus autem wystice in his que Petro et Joanni a 
Domino preedicta atque in eis sunt gesta, duas ecclesiz 
vitas, quibus in preesenti exercetur, activam scilicet et 
contemplativam, designatas accipere, quarum activa 
communis populo Dei via vivendi est. Ad contempla- 
tivam vero perpauci, et in hoc sublimiores quique post 
resurrectionem pi actionis ascendunt. Activa quippe 
vita est studiosum Christi famulum justis insistere labo- 
ribus, et prius quidem seipsum ab hoc seculo immacu- 
latum custodire, mentem, manum, linguam, ac membra 

corporis cetera ab omni inquinamento culpe tentantis 
continere, ac divinis perpetuo subjugare servitiis. De- 
inde etiam proximi necessitatibus juxta vires occurrere, 
esurienti cibum, potum sitienti, algenti vestitum mini- 
strando, egenos vagosque in domum recipiendo, infir- 
mum visitando, mortuum sepeliendo, eripiendo inopem 
de manu fortioris ejus, egenum et pauperem a rapienti- 
bus eum; sed et erranti viam veritatis ostendendo, ac 
ceteris se mancipando fraterne dilectionis obsequiis, in- 
super et usque ad mortem pro Jjustitia certando. Con- 
templativa autem vita est, cum longo quis bone actionis — 
exercitio edoctus, diutine orationis dulcedine instruc- 
tus, crebra lacrymarum compunctione assuefactus, a 
cunctis mundi negotiis vacare, et in sola dilectione ocu- 
lum mentis intendere didicerit, gaudiumque perpetuz 
beatitudinis quod in futuro percepturus est, vita etiam 
in presenti coeperit ardenter desiderando przgustare, 
et aliquando etiam in quantum mortalibus fas est, in 
excessu mentis speculando sublimiter evolare. Hec 
autem vita divine speculationis illos maxime recipit, 
qui post longa monastice rudimenta virtutis secreti ab 
hominibus degere norunt, eo liberiorem ad ccelestia 
meditanda animum habentes, quo a terrenis separantur 
tumultibus. Namque activa non solis in ceenobio mo- 
nachis, sed et cuncto, ut diximus, populo Dei gene- 
raliter ingredienda proponitur. Et quidem utrumque 
Apostolum, et Petrum videlicet et Joannem, quamvis 
inter homines positum, pro excellentis culmine gratize 
constet in utraque vita fuisse perfectum: attamen una 
vita per Petrum, alia designatur per Joannem. In eo 
etenim, quod ait Petro Dominus, Extendes manus tuas, 
et alius te cinget et ducet quo non vis, perfectionem 
exprimit active conversationis, que tentationum solet 
igne probari. Unde alibi de ea dicit apertius: Beati qui 
persecutionem patiuntur propter justitiam. Cui recte 
subjungit, dicens: Sequere me, quia nimirum juxta 

ejusdem Petri vocem Christus passus est pro nobis, re- 
linquens nobis exemplum, ut sequamur vestigia ejus. 
Quod autem dicit de Joanne, Sic eum volo manere do- 
nec venio, statum contemplative virtutis insinuat, que 
non per mortem finienda ut activa, sed per mortem est 
perfectius Domino veniente complenda. Activus nam- 
que labor cum morte deficit, mercedem post mortem 
accepturus eternam. Quis enim in illa vita panem esu- 
rienti dat, ubi nemo esurit? quis aquam sitienti, ubi 
nemo sitit? quis mortuum sepelit, ubi terra viventium 
est? quis cetera opera misericordiz exercet, ubi nullus 
miser invenitur? Actionis ergo ibi labor nullus, sed 
solus preteritz actionis perpetuus remanet fructus. 
Speculativa autem felicitas, que hic inchoatur, illic sine 
fine perficitur, quando et supernorum civium et ipsius 
Domini presentia non per speculum et in enigmate, 
sicut nunc, sed facie ad faciem videbitur. Unde recte 
de ea sub typo discipuli quem diligebat, quemque supra 
pectus suum fecit discumbere, dicit Dominus: Sic eum 
volo manere donec venio. Ac si aperte dicat: Nolo 
gustum speculative suavitatis, quam maxime in sanctis 
meis diligo, sperantibus in protectione alarum mearum, 
inebriatis ab ubertate domus mez, sicut laboriose usum 
actionis lethi conditione finiri, sed post mortem subli- 
mius me apparente, atque in mez conspectum majesta- 
tis illos perducente perfici. Sequitur: 

Hic est discipulus tlle, qut testimonsum perhebet de his, 
et scripsit hec. Et scimus quia verum est testimonium 
ejus.| Jam manifeste beatus Joannes suam personam 
designat ex officio, quam designare vitat ex vocabulo. 
Non autem pretereunter intuendum, quod dicitur, Qui 
testimonium perhibet de his, et scripsit hac. Perhi- 
buit quippe testimonium verbo Dei preedicando, perhi- 
buit scribendo, perhibuit denuo eadem quee scripserat 
docendo: perhibet etiam nunc Evangelium, quod de- 
scripsit ecclesiis legendum, pandendo. Siquidem a 

tempore Dominice passionis, resurrectionis, et ascen- 
sionis in celum usque ad ultima Domitiani principis 
tempora, per annos circiter sexaginta quinque, absque 
ullo scribendi adminiculo verbum Dei predicabat. At 
ubi a Domitiano, qui secundus post Neronem Christia- 
norum persecutor extitit, in exilium missus est, irrum- 
pentes in ecclesiam heeretici, quasi in destituta pastore 
ovilia lupi Marcion, et Cerinthus, et Hebion, czterique 
Antichristi, qui Christum fuisse ante Mariam negabant, 
simplicitatem fidei evangelicee perversa maculavere doc- 
trina. Sed dum ipse post occisionem Domitiani permit- 
tente pio principe Nerva rediret Ephesum, compulsus 
est ab omnibus pene tunc Asiz episcopis, et multarum 
ecclesiarum legationibus de coeterna patri divinitate 
Christi altius facere sermonem, eo quod in trium Evan- 
gelistarum scriptis, Matthzei videlicet, Marci et Luce 
de humanitate ejus ac de his que per hominem gessit, 
sufficiens sibi viderentur habere testimonium. Quod 
ille se non aliter facturum respondit, nisi indicto jejunio 
omnes in commune Dominum precarentur, ut ille digna 
scribere posset. Et hoc patrato instructus revelatione, 
ac sancti spiritus gratia inebriatus omnes hereticorum 
tenebras patefacte subito veritatis luce dispulit. In 
principio, inquiens, erat verbum, et verbum erat apud 
Deum, et Deus erat verbum. Similemque initiis totum 
sui sermonis circum faciens, Dominum nostrum Jesum 
Christum sicut verum hominem, vere ex homine tem- 
poraliter factum, ita etiam verum Deum, vere ex Deo 
patre eternaliter natum, vere cum patre, et cum spiritu 
sancto semper existentem clarissima assertione perdo- 
cuit, imo omnia divine veritatis et vere divinitatis, 
quantum alteri mortalium nulli licuit, arcana reseravit. 
Et hoc virgini privilegium recte servabatur, ut ad scru- 
tanda verbi incorruptibilis sacramenta incorrupto ipse 
non solum corde, sed et corpore proderet. De cujus 
dictorum veritate, quam sit nemini ambigendum, ipse 

quoque curavit ostendere, qui cum dixisset, Hic est 
discipulus, qui testimonium perhibet de his, et scripsit 
heec, continuo subjecit, et ait: Et scimus quia verum 
est testimonium ejus. Quia ergo et nos cum ceteris 
fidelibus scimus verum esse testimonium ejus, curemus 
per omnia recta fide intelligendo, recta operatione exer- 
cendo qu docuit, ad dona sempiterna que promisit, 
pervenire, per Dominum nostrum Jesum Christum, qui 
vivit et regnat cum patre in unitate spiritus sancti per 
omnia secula seculorum, Amen. 


HOMILIA XXXVI. 


Marra. 11. In illo tempore angelus Domini apparutt 
in somnis Joseph, dicens: Surge, et accipe puerum et 
matrem ejus, et fuge in Aigyptum, et esto iki usque dum 
dicam tibi, &c. 


E morte pretiosa martyrum Christi inno- 
centium sacra nobis est, fratres carissimi, 
Evangelii lectio recitata, in qua tamen om- 
nium Christi martyrum Pretiosa mors est 
deaignata, Quod enim parvuli occisi sunt, significat 
per humilitatis meritum ad martyrii perveniendum glo- 
riam, et quia nisi conversus fuerit quis, et effectus ut 
parvulus, non possit animam dare pro Christo. Quod 
in Bethleem et in omnibus finibus ejus occisi sunt, 
ostendit non solum in Judea, unde ecclesize ccepit origo, 
sed et in omnibus ejyusdem ecclesiz finibus quacunque 
per orbem diffusa est, persecutionem szvituram perfi- 
dorum, et piorum patientiam esse coronandam. Qui a 
bimatu occisi sunt, doctrina et operatione perfectos in- 
dicant: qui vero infra, simplices vel idiotas fidei, tamen 
non ficte constantia fortes eque denunciant. Quod illi 

quidem occisi sunt, sed Christus qui queerebatur vivens 
evasit, insinuat corpora quidem ab implis posse perimi, 
sed Christum pro quo persecutio tota szevit, nullatenus 
eis vel viventibus vel occisis posse auferri, sed eos vera- 
citer contestari, quia sive vivimus, Domino vivimus; 
sive morimur, Domino morimur. Sive enim vivimus 
sive morimur, Domini sumus. Quod juxta vaticinium 
Hieremize [Hier. 31.] vox in rama, id est, in excelso 
audita est ploratus et ululatus, manifeste denunciat luc- 
tum sanctz ecclesie, que de injusta membrorum suorum 
nece gemit, non ut hostes garriunt in vacuum cedere, 
sed usque ad solium ascendere superni judicis: et sicut 
protomartyris Abel, ita etiam sanguinem czeterorum 
martyrum de terra clamare ad Dominum, juxta illud 
viri sapientis [ Eccles.35.]: Non despicies preces pupilli, 
nec viduam, si effundat loquelam gemitus. Nonne la- 
cryme viduze ad maxillam descendunt, et exclamatio 
ejus super deducentem eas? A maxilla enim ascendunt 
usque ad ceelum, et Dominus exauditor non delectabitur 
in illis. Quod Rachel plorasse dicitur filios suos, nec 
voluisse consolari, quia non sunt: significat ecclesiam 
plorare quidem sanctorum de hoc seculo ablationem, sed 
non ita velle consolari, ut qui seculum morte vicerunt, 
rursus ad seculi certamina secum toleranda redeant: 
quia nimirum non sunt ultra revocandi in mundun, de 
cujus zerumnis semel evaserunt coronandi ad Christum. 
Rachel namque, quz ovis aut videns Deum dicitur, ec- 
clesiam figurate demonstrat, cujus tota intentio ut videre 
Deum mereatur, invigilat. Et ipsa est ovis centesima, 
quam pastor bonus relictis in colo nonaginta novem 
ovibus angelicarum virtutum, abiit queerere in terra, in- 
ventamque suis humeris imposuit, et sic reportavit ad 
gregem. Quzeritur autem juxta literam, quomodo Rachel 
plorasse dicitur filios suos, cum tribus Juda que Beth- 
leem tenebat, non de Rachel, sed de sorore ejus Lia 
fuerat orta. Ubi tamen facilis patet responsio, quia non 

tantum in Bethleem, verum etiam in omnibus finibus 
ejus pueri sunt omnes trucidati. Tribus autem Benja- 
min, quz de Rachel orta est, proxima fuit tribui Jude. 
Unde merito credi debet, quod plaga crudelissimz necis 
non paucos etiam Benjaminzz stirpis pueros involverit, 
quos progenies Rachel elata in excelsum voce ploraverit. 
Potest et aliter intelligi, quia Rachel juxta Bethleem 
sepulta est, sicut titulus monumenti ejus manens usque 
hodie testatur, ad occidentem civitatis ultra viam, quz 
ducit Hebron: quod ea que in loco eodem agebantur, 
ipsa egisse prophetico locutionis modo recte dicatur, cu- 
jus corpore et nomine locus ipse fuerat insignis. Quod 
Dominus ipse ne occideretur ab Herode sublatus est a 
parentibus in Aigyptum, significat electos sepius ma- 
lorum improbitate suis effugandos sedibus, vel etiam 
exilio damnandos. Ubi simul exemplum datur fidelibus, 
ne dubitent rabiem persequentium, ubi opportunum fu- 
erit declinare fugiendo, cum hoc Deum ac Dominum 
suum fecisse meminerint. Si quidem ipse qui erat suis 
preecepturus, Cum vos persecuti fuerint in civitate ista, 
fugite in aliam, prius fecit quod precepit fugiendo ho- 
minem, quasi homo in terra, quem magis paulo ante 
monstravit stelia de colo. Quod occisis pro Domino 
pueris Herodes non longe post obiit, et Joseph monente 
angelo Dominum cum matre ad terram Israel reduxit; 
significat omnes persecutiones, que contra ecclesiam 
erant movendz, ipsorum persecutorum morte vindican- 
das, eisdemque multatis persecutoribus pacem ecclesiz 
denuo reddendam, et sanctos qui latuerant, ad sua loca 
fuisse reversuros. Herodes quoque in diabolo fremit, 
et auferri sibi iniquitatis suz regnum in his, qui ad 
Christum transeunt, ingemiscit. Unde si parvulos in- 
terficiat, Jesum sibi videtur occidere. Quod utique sine 
cessatione molitur, dum primordiis renatorum spiritum 
sanctum arripere, et quandam tenere fidei infantiam 
tentat extinguere. Possumus quoque odium Herodis 

quo perdere Jesum voluit super persecutionibus, que 
Apostolorum sunt temporibus fact, in Judea speciali- 
ter accipere, quando invalescente invidia predicatores 
verbi sunt pene omnes expulsi de provincia, et in genti- 
bus predicaturi sunt longe lateque dispersi. Sicque 
factum est ut gentilitas que per A’gyptum figuratur, 
peccatis ante tenebrosa lumen verbi perciperet. Hoc 
est enim puerum Jesum et matrem ejus per Joseph in 
Aigyptum transferri, fidem scilicet Dominice incarna- 
tionis et ecclesize societatem per doctores sanctos genti- 
bus committi. Quod erant in Aigypto usque ad obitum 
Herodis indicat figurate fidem Christi in gentibus man- 
suram, donec plenitudo gentium introeat, et sic omnis 
Israel salvus fiat. Obitus quippe Herodis terminum 
intentionis malitiose, qua nunc contra ecclesiam Jude 
sevit, insinuat. Occisio parvulorum, mortem humilium 
spiritu, quos fugato a se Christo Judi peremere, de- 
signat. Quod autem defuncto Herode redit ad terram 
Israel, finem seculi denunciat, quando Enoch et Helia 
preedicantibus Judzi sopita moderne invidie flamma 
fidem veritatis accipient. Et bene cum Judsam deserit, 
fugere, et hoc in nocte dicitur: cum vero revertitur in 
illam non solum fugee, sed nec noctis fit mentio: quia 
nimirum quos ob peccatorum tenebras olim persecutores 
reliquit, ipsos ob lucem fidei tandem se querentes re- 
visit. Quod damnato licet Herode Joseph timore Ar- 
chelai filii ejus in Judzeam, ubi metropolim habebat, ire 
formidans, monente angelo in Nazareth Galilee secedit, 
ultima preesentis ecclesiz tempora designat, quando pro 
ea que nunc est, universali gentis illius cecitate, qua 
Christianos in quantum valet persequi non desistit, acrior 
in quibusdam Antichristi persecutio consurget. Et qui- 
dem plurimis ad preedicationem Enoch et Heliz a per- 
fidia conversis, sed ceteris ad instinctum Antichristi 
tota intentione contra fidem dimicantibus. Pars igitur 
Judsez in qua regnabat Archelaus, perfidos Antichristi 

sequaces ostendit. Porro Nazareth Galilee, quo Do- 
minus transfertur, partem gentis ejusdem, que tunc 
temporis fidem Christi est susceptura, designat. Unde 
bene Galilza perpetrata transmigratio, Nazareth flos aut 
virgultum ejus interpretatur: quia nimirum sancta ec- 
clesia, quo ardentiori desiderio ab his, que in terris videt, 
ad coelestia promerenda transmigrat, eo majore spiritua- 
lium abundat flore atque germine virtutum. Unde opor- 
tet, fratres carissimi, quia primitias martyrum hodierna 
festivitate veneramur, de eterna, quz in ccelis est, mar- 
tyrum festivitate sedulo cogitemus, eorumque vestigia 
in quantum possumus sequendo, et ipsi ejusdem festivi- 
tatis superne participes existere curemus, testante Apo- 
stolo: quia si socii passionum fuerimus, simul et conso- 
lationum erimus. Nec tam de morte eorum lugeamus, 
quam de justa palmez perceptione letemur. Si quidem 
singulos eorum cum per tormenta pellerentur, ex hac 
vita Rachel gemebunda, id est, sancta ecclesia que ge- 
mit, luctu lacrymisque prosecuta est: sed jam hinc 
expulsos superna Hierusalem, que est mater omnium 
nostrum, mox in aliam vitam obviis letitiz ministris 
excepit, atque in gaudium Domini sui perpetuo coro- 
nandos introduxit. Unde dicit Joannes [Apoc. 7.]: 
Stabant ante thronum, et in conspectu agni amicti stolis 
albis, et palmz in manibus eorum. Stant enim modo 
ante thronum Dei coronati, qui quondam ante thronos 
judicum terrenorum jacebant pcenis attriti. Stant in 
conspectu agni nulla ratione illic a contemplanda ejus 
gloria separandi, a cujus hic amore nec supplicio pote- 
rant separari. Stolis fulgent albis, et palmas in manibus 
habent: quia preemia in operibus habent, dum corpora 
quz pro Domino ignibus et bestiis dilacerata, flagris 
absumi, per precipitia dissolvi, ungulis abradi, omni- 
modo peenarum genere passi sunt dissipari, per resurrec- 
tionem glorificata recipiunt. Et clamabant, inquit, voce 
magna dicentes [Ibidem]: Salus Deo nostro, qui sedet 

super thronum, et agno. Magna voce salutem Deo de- 
cantant, qui magna gratiarum actione recolunt, non sua 
se virtute, sed ipso auxiliante tribulationum impugnan- 
tium superasse certamina. Dicit iterum eorum et pre- 
teritos agones et coronas describens perpetuas [Ibidem] : 
Hi sunt, qui venerunt de tribulatione magna, et lave- 
runt stolas suas, et dealbaverunt eas in sanguine agni. 
Stolas quippe martyres in sanguine agni laverunt, dum 
membra sua, que oculis insipientium visa sunt peenarum 
squalore foedari, sic potius fuso pro Christo sanguine 
ab omnibus mundavere contagiis: insuper et beata im- 
mortahtatis luce digna reddidere, quod est lotas etiam 
dealbasse stolas in sanguine agni. Ideo sunt, inquit, 
ante thronum Dei, et serviunt ei die ac nocte in templo 
ejus. Non est laboriosa, sed amabilis et optanda servi- 
tus, in Dei laudibus perpetuo adsistere: dies quippe et 
nox non vicissitudinem temporis proprie, sed perpetui- 
tatem tropice significant. Nox enim non erit illic, sed 
dies una melior in atriis Christi super millia, in qua non 
plorat Rachel filios suos, sed absterget Deus omnem 
lacrymam ab oculis eorum: dantque vocem leetitize et 
salutis eternz in tabernaculis justorum ei, qui vivit et 
regnat Deus per omnia secula seculorum, Amen. 


HOMILIA XXXVII. 


Joan. 1. Matra. iui Marerr. Luca ui. In illo 
tempore vidit Joannes Jesum venientem ad se, et att, 
Ecce agnus Dei, ecce qui tollit peccata mundt, &c. 


OANNES Baptista, et precursor Domini 
Salvatoris, quem diu venturum populis verbo 
predicaverat, ipsum jam venientem ad se, 
sicut ex lectione sancti Evangelii, fratres, 

modo cum legeretur, audistis, mox digito demonstravit, 
dicens: 

Ecce agnus Dei, ecce qui tollit peccata mundi.| Ecce 
agnus Dei, ecce innocens et ab omni peccato immunis, 
utpote qui os quidem de ossibus Adam, et caro de carne 
Adam, sed nullam de carne peccatrice traxit maculam 
culpse. Ecce qui tollit peccata mundi, ecce qui justus 
inter peccatores, mitis inter impios, hoc est, quasi agnus 
inter lupos apparens, etiam peccatores et impios justi- 
ficandi habet potestatem. Quomodo autem peccata 
mundi tollat, quo ordine justificet impios, Apostolus 
Petrus ostendit, qui ait [1 Pet. 1.]: Non corruptibili- 
bus argento vel auro redempti estis de vana vestra con- 
versatione paternz traditionis, sed pretioso sanguine 
quasi agni incontaminati et immaculati Jesu Christi. 
Et in Apocalypsi [Apoc. 1.] Joannes Apostolus, cujus 
est hoc Evangelium: Qui dilexit nos, inquit, et lavit 
nos a peccatis nostris in sanguine suo. Non solum 
autem lavit nos a peccatis nostris in sanguine suo, 
quando sanguinem suum dedit in cruce pro nobis, vel 
quando unusquisque nostrum mysterio sacrosanctz pas- 
sionis illus baptismo aque ablutus est, verum etiam 
quotidie tollit peccata mundi. Lavat itaque nos a pec- 
catis nostris quotidie in sanguine suo, cum ejusdem 
beatze passionis ad altare memoria replicatur, cum panis 
et vini creatura in sacramentum carnis et sanguinis ejus 
ineffabili spiritus sanctificatione transfertur: sicque cor- 
pus et sanguis illius non infidelium manibus ad perniciem 
ipsorum funditur et occiditur, sed fidelium ore suam su- 
mitur in salutem. Hujus recte figuram agnus in lege 
paschalis ostendit, qui semel populum de Aigyptia ser- 
vitute liberans, in memoriam ejusdem liberationis, per 
omnes annos immolatione sua populum eundem sancti- 
ficare solebat, donec veniret ipse, cui talis hostia testi- 
monium dabat, oblatusque patri pro nobis in hostiam 
odoremque suavitatis, mystérium sus passionis oblato 

agno in creaturam panis vinique transferret, sacerdos 
factus in eternum, secundum ordinem Melchisedech. 
Sequitur : 

Joannes testimonium perhibens de Domino, Hic est, in- 
quit, de quo dizi: Post me venit vir, qui ante me factus 
est, guia prior me erat.| Post me venit vir, post me na- 
tus est in mundo, post me predicare incipiet mundo 
qui ante me factus est, qui me potentia majestatis tan- 
tum, quantum sol luciferum, licet post apparens, antecel- 
lit, quia prior me erat, quia in principio erat verbum, et 
verbum erat apud Deum, et Deus erat verbum. Post me 
venit vir, tempus humanz nativitatis, quo Joanne poste- 
rior est, intellige. Qui ante me factus est, primatum regiz 
potestatis, quo etiam angelis presidet, intuere. Quia 
prior me erat, eternitatem divinz majestatis, qua patri 
est zequalis, intellige. Post me venit vir, qui ante me fac- 
tus est, quia prior me erat. Post me venit humanitate, qui 
ideo me precellit dignitate, quia prior me erat divinitate. 

Et ego nesciebam eum, inguit.| Certum est, quia scie- 
bat Dominum Joannes, cui testimonium perhibere mis- 
sus est, quem judicem omnium venturum preedicabat, 
dicens [Matth. 3.] : Cujus ventilabrum in manu sua, et 
permundabit aream suam: a quo spiritum sanctum dari 
debere testabatur, Ipse vos baptizabit, inquiens, spiritu 
sancto, a quo seipsum ablui desiderabat, dicens: Ego a 
te debeo baptizari, et tu venis ad me? Quomodo ergo 
dicit, Et ego nesciebam eum, nisi quia eum quem antea 
noverat, perfectius jam cum baptizaretur agnovit? Quem 
mundi Salvatorem et judicem noverat, hujus potentiam 
majestatis altius spiritu sancto super eum descendente 
agnovit. Neque enim dubitandum est, quia beatus 
Joannes cum spiritum sanctum licet corporali specie 
videre, cum vocem patris licet corporaliter sonantem 
meruisset audire, multum ex hoc visu et auditu pro- 
fecerit, multum de divinz potestatis excellentia reve- 
latis oculis mentis scientize ccelestis acceperit a Deo, 

T 


274 BEDA VENERABILIS 


ut ad comparationem intelligentiz qua tunc illustrari 
ceeperit, eatenus illum quantus esset omnimodis sibi 
videretur ignorasse. Qui testimonium, in quod missus 
est, Domino diligenter perhibens, adjungit : 

Sed ut manifestaretur in Israel, propterea vent ego in 
agua baptizans.| Quod est. aperte dicere: Non ideo veni 
in aqua baptizans, quia peccata mundi baptizando tol- 
lere possum, sed ut eum haptizando ac preedicando ma- 
nifestarem populo Israel, qui in spiritu sancto baptizans 
ad tollenda peccata non sqlum Israel, sed totius mundi, 
si ei credere voluerint, idoneus est. Propterea veni ego 
in aqua baptizans, ut sic haptizando illi viam preepara- 
rem, qui baptizaret in remissionem peccatorum. 

Et testimontum perhibuit Joannes, dicens: Quia vidi 
spirttum descendentem quasi columbam de celo, et mansst 
super eum.| Bene in columbee specie descendit super 
Dominum spiritus, ut discant fideles non aliter ejus 
spiritu se posse impleri, nisi simplices fuerint, nisi veram 
cum fratribus habuerint pacem, quam significant oscula 
columbarum. Habent autem escula et corvi, sed lani- 
ant, quod columba omnino non facit: significantes eos 
qui loquuntur pacem cum proximo suo, mali autem 
sunt in cordibus eorum. Columbe autem natura, que 
a laniatu innocens est, illis innocentibus aptissime con- 
gruit, qui pacem sequuntur cum omnibus et sanctimo- 
niam, soliciti servare unitatem spiritus in vinculo pacis. 
Atque ideo spiritus in columba descendendo non suam 
tantummodo, vel ejus in quem descendit, innocentiam 
simplicitatemque designat, sed eorum zeque qui sentiunt 
de illo in bonitate, et in simplicitate cordis quzerunt 
illum, Quorum unanimem pietatem ac mansuetudinem 
spirituali gratia donatam, Dominus ipse laudans loqui- 
tur [Cantic. 6.]: Una est columba mea, una matri sur, 
electa genitrici suze. Matrem quippe ac genitricem ec- 
clesiz spiritus gratiam vocat, qua inspirante percepit, ut 
ipsa quoque possit columba recte nuncupari. Denique 

Hebrzo sermone, quo scriptura sancta est edita, spiri- 
tus genere foeminino appellatur. Propter quod conve- 
nienter ecclesia una Christi columba, et hee matri ac 
genitrici suze electa nominatur: quia nimirum quod in 
unitate fidei Christiane multis de gentibus congregatur, 
quod columbina ad invicem pace letatur, quod electio- 
nis sorte beatur, non suo habet merito, sed dono accepit 
gratiz spiritualis. 

Et ego, inquit, nesciebam eum.| Subaudis tam subtili- 
ter quam spiritum in eum descendentem, cognovi. 

Sed qui misit me baptizare in aqua, tlle mihi dixit : 
Super quem videris spiritum descendentem, et manentem 
super eum, hic est qui baptizat in spiritu sancto.| Bap- 
tizat Dominus in spiritu sancto per spiritus sancti gra- 
tiam peccata dimittendo. Sive enim ipse aqua aliquos 
discipulorum suorum primus baptizaverit, per quos ad 
ceeteros fideles baptismi rivus proflueret, eosdem etiam 
spiritu baptizabat peccata illis relaxando, et spiritus 
dona ministrando, sive fideles ejus invocato nomine ip- 
sius aqua baptizent electos, et crismate sacro perungant, 
eosdem nihilominus ipse spintu sancto baptizat: quia 
nemo preter ipsum peccatorum nexus solvere, aut spi- 
ritus sancti valet dona tribuere. Unde Evangelista Jo- 
annes cum dixisset, Audierunt phariszi quia Jesus 
plures discipulos facit et baptizat quam Joannes, pro- 
tinus adjunxit, Quamquam Jesus non baptizaret, sed 
discipuli ejus: aperte dicens, quia etsi discipuli Jesu in 
nomine ejus aqua baptizant, ipse tamen magis baptizare 
intelligendus est, qui peccata dimittit. Baptizat quoque 
Dominus in spiritu sancto, cum per afflationem ejusdem 
spiritus corda fidelium suorum fervore sui sive fraterne 
caritatis accendit. Caritas enim, inquit, Dei diffusa 
est in cordibus nostris per spiritum sanctum, qui datus 
est nobis. Baptizat in spiritu sancto, cum cuilibet elec- 
torum dat manifestationem spiritus ad utilitatem virtu- 
tes operando. De quo baptismate ascensurus in ccelum, 

dixit discipulis [Act. 1.]: Vos autem baptizabimini in 
spiritu sancto non post multos hos dies. Sed diligen- 
tius intuendum est, quia cum dixisset, Super quem vi- 
deris spiritum descendentem, addidit, Et manentem 
super eum: in sanctos enim ejus spiritus descendit. 
Verum quia quamdiu sunt in corpore, peccato carere 
nequeunt, quia ccelestium contemplationi semper ocu- 
lum mentis intendere non sufficiunt, sed szepius hunc 
ad terrens curam conversationis inflectunt, in eorum 
proculdubio cordibus spiritus aliquando venit, aliquando 
recedit. Unde dictum est [Joan. 3.]: Spiritus ubi vult 
spirat, et vocem ejus audis, sed non scis unde veniat, 
aut quo vadat. Venit quippe ad sanctos, vadit a sanctis 
Spiritus, ut quem semper habere idonei non sunt, ejus 
per tempora redeuntis crebra luce reficiantur. In solo 
autem mediatore Dei et hominum homine Jesu Christo 
spiritus perpetuo veraciter manet, in quo nec sordidz 
cogitationis maculam quam refugeret, ullam invenit. 
Mansit autem totus in illo non ex eo solum tempore, 
quo hunc Joannes super eum vidit descendentem, sed 
ex quo homo fieri incipiens ejus ministerio et opere con- 
ceptus est. Unde etiam potestatem dandi hominibus 
spiritum non minus habet ipse, quam pater, ipso attes- 
tante, qui ait [Joan. 14.]: Paracletus autem spiritus 
sanctus, quem mittet pater in nomine meo, ille vos do- 
cebit omnia. Et in alio loco quod ipse hunc mittat, 
ostendit, dicens [Joan. 16.]: Si enim non abiero, para- 
cletus non veniet ad vos: si autem abiero, mittam eum 
ad vos. Quia nimirum una est in divinitate substantia, 
inseparabilis operatio patris, et filii, et ejusdem spiritus 
sancti. Nam et de ipso spiritu, quod sua sponte veniat 
ubi velit, sua potestate operetur que velit, testatur filius 
ubi ait, quod et supra memoravi: Spiritus ubi vult 
spirat. Heec autem omnia, inquit Apostolus [1 Cor. 12.], 
operatur unus atque idem spiritus, dividens singulis 
prout vult. Idcirco autem super eum, in quo semper 

manebat, baptizatum spiritus descendere ostenditur, ut 
et Baptista ipse celsius jam quem predicaret, agnosce- 
ret, et credentibus daret indicium nequaquam se nisi 
baptizatos aqua, spiritus ejusdem posse baptisma mereri. 
Querendum interea quomodo speciale filii Dei agno- 
scendi signum fuerit, quod super eum descenderit et 
manserit spiritus, cum etiam discipulis ipse promittat, 
dicens [Joan. 14.]: Et ego rogabo patrem, et alum 
paracletum dabit vobis, ut maneat vobiscum in eter- 
num, spiritum veritatis, Et paulo post: Quia apud vos 
manebit, et in vobis erit. Si enim apud servos Dei 
electos manet, et in illis erit spiritus, quid magni est 
filio Dei, quod in ipso manere spiritus astruatur? No- 
tandumque quod semper in Domino manserit spiritus 
sanctus, in sanctis autem hominibus, quamdiu mortale 
corpus gestaverint, partim maneat in eternum, partim 
rediturus secedat. Manet quippe apud eos, ut bonis in- 
sistant actibus, voluntariam paupertatem diligant, man- 
suetudinem consequantur, pro eterno desiderio lugeant, 
esuriant et sitiant justitiam, misericordiam, munditiam 
cordis, et tranquillitatem pacis amplectantur: sed et pro 
observatione justitiz persecutionem pati non vereantur, 
eleemosynis, orationibus et jejuniis, czeterisque spiritus 
fructibus insistere desiderent. Recedit autem ad tem- 
pus, ne semper infirmos curandi, mortuos suscitandi, 
dzemones ejiciendi, vel etiam prophetandi habeant facul- 
tatem. Manet semper, ut possint habere virtutem qua 
mirabiliter ipsi vivant; venit ad tempus, ut etiam aliis 
per miraculorum signa quales sint intus, effulgeant. 

Ei ego vidi, inquit, et testimonium perhibui, quia hic 
est filtus Dei.) Supra dixerat, Post me venit vir, qui 
ante me factus est: nunc testimonium perhibet, Quia 
hic est filius Dei, utriusque nature veritatem, humane 
videlicet et divine, in una eademque Christi persona 
manifeste designans. Erubescat Manicheus audiens, 
Venit vir: conticescat Fotinus audiens, Hic est filius 

Dei. Audiant mansueti et letentur, quia venit vir post 
Joannem fortior Joanne, qui baptizat in spiritu sancto, 
et quia hic est filius Dei. Quia enim per superbiam 
recessimus homines a Deo, filius Dei per misericordiam 
factus est homo, ut idem ipse et per divinitatem patri, 
et per humanitatem congrueret nobis: per humanitatem 
similem nobis pro nobis cum hoste confligere, per divi- 
nitatem patri consubstantialem ad imaginem nos Dei et 
similitudinem, quam peccando amisimus, posset digne 
recreare: per mortem nostre fragilitatis destruere eum, 
qui habebat mortis imperium, et per impassibilem suze 
divinitatis potentiam reconciliaret nos Deo patri, cum 
quo vivit et regnat Deus in unitate spiritus sancti, per 
omnia secula seculorum, Amen. 


HOMILIA XXXVIII. 


Marci vil. In illo tempore, extens Jesus de finibus Tyri, 
venit per Sidonem ad mare Galilee inter medios fines 
Decapoleos, &c. . 


URDUS ille et mutus, quem mirabiliter cura- 
tum a Domino modo cum evangelium lege- 
retur, audivimus, genus designat humanum, 
in his qui ab errore diabolice deceptionis 
diviaa merentur gratia liberari, Obsurduit namque 
homa ab audiendo vitz verbo, postquam mortifera ser- 
pentis verba contra. Deum tumidus audivit: mutus a 
laude conditoris effectus est, ex quo cum seductore col- 
loquium habere presumpsit. Et merito clausit aures 
ab audienda inter angelos laude creatoris, quas ad audi- 
endam ejusdem creatoris vituperationem sermonibus 
hostis incautus aperuit. Merito clausit os a preedicanda 
cum angelis laude creatoris, quod velut ad meliorandum 

ejusdem opus creatoris, cibi vetiti preevaricatione super- 
bus implevit. Et heu miser generis humani defectus, 
quod in radice vitiosum germinavit, vitiosius multo di- 
latari coepit in propagine ramorum, ita ut veniente in 
carne Domino, exceptis paucis de Judea fidelibus, totus 
pene mundus ab agnitione ét confessione veritatis sur- 
dus erraret et mutus! Sed ubi abundavit peccatum, 
superabundavit et gratia. Venit namque Dominus ad 
mare Galilee, ubi noverat sgrotare quem sanaret. 
Venit sue gratia pietatis ad tumentia, turbida, et msta- 
bilia gentium corda, in quibus noverat esse qui ad suam 
gratiam pertinerent. Et bene inter medios fines Deca- 
poleos ad mare Galilee, ubi egrotum sanaret, venisse 
perhibetur, quia relicto ob perfidiam populo, qui deca- 
logi mandata acceperat, exteras venit ad gentes, ut sicut 
Joannes ait [Joann. 11.], Filios Dei qui erant dispersi, 
congregaret in unum. 

Et adducunt, inquit, et surdum et mutum, et depre- 
cantur eum, ut imponat illi manum.] Quia ipse surdus 
salvatorem agnoscere, mutus rogare nequibat, adducunt 
eum amici, et pro ejus salute Domino supplicant. Sic 
nimirum, sic in spirituali necesse est curatione geratur, 
ut si quis humana industria ad auditum confessionem- 
que veritatis converti non potest, divine pietatis offera- 
tur aspectibus, atque ad sanandum eum supernz manus 
flagitetur auxilium. Nec tardat ccelestis misericordia 
medici, si intenta precantum non hesitat, nec deficit 
oratio; unde statim subinfertur : 

Quia apprehendens egrotum Jesus de turba seorsum, 
misit digitos suos in auriculas ejus, et expuens tetigit 
linguam ejus.| Digitos quippe surdo in auriculas mittit 
ut audiat, cum per dona gratiz spiritualis diu non cre- 
dentes ad auditum sui verbi convertit. Expuens, lin- 
guam muti, ut loqui valeat, tangit, cum per ministerium 
preedicationis rationem fidei, quam confiteri debeat, pree- 
stat. Per digitos namque Domini spiritus sancti dona 

significari et ipse docet dicens [Luce 11. Matth. 12.], 
Si ego in digito Dei ejicio dzemonia: quod alius evan- 
gelista manifestius ponit, Si ego in spiritu Dei ejicio 
deemones:: et Psalmista ubi ait [Psal. 8.], Quoniam 
videbo ccelos opera digitorum tuorum, id est, videbo 
sanctos non suz merito virtutis, sed tui munere spiritus 
a terrenis suspensos, et ccelesti factos conversatione sub- 
limes. Sputum quoque capitis et oris Domini verbum 
est Evangelii, quod ex invisibili divinitatis arcano sump- 
tum, visibiliter mundo ut sanari posset, ministrare dig- 
natus est. Notandum sane quod Dominus priusquam 
auriculas linguamque sanandi tangeret wgroti, appre- 
hendens eum seorsum duxit e turba. Prima namque 
salutis spes est, quemlibet assuetos vitiorum tumultus 
turbasque deserere, et sic ad suscipienda sanitatis mu- 
nera humiliter caput inclinare. Neque ullatenus salvari 
posse putandus est, quamdiu quis inordinatis moribus 
adheerere, supervacuis verbis delectari, turbulentis cogi- 
tationibus non timet devastari. At qui miserante et 
adjuvante jam Domino turbidam priscz conversationis 
vitam mutavit, qui inspirationem divine gratis corde 
concepit, qui verbo doctrine ccelestis confessionem vere 
didicit fidei, restat ut confestim optata sanitatis gaudia 
consequatur. Unde bene postquam de turba segregat 
infirmum Dominus, postquam mittit digitos in auriculas, 
postquam sputo tangit linguam illius, continuo subin- 
fertur : 

Suspiciens in celum ingemuit, et ait ili, Ephpheta, 
- guod est adapertre: et stattm aperte sunt aures ejus, et 
solutum est vinculum lingue ejus.| Et recte sanaturus 
zegrotum Dominus suspicit in celum et ingemuit, ut 
ubi nobis speranda salus, et qua compunctionis vel la- 
crymarum sit devotione quzrenda, ac petenda signifi- 
cet. Suspiciens in celum ingemuit, quia nos quos ad 
ceelestia possidenda creavit, longe in terrestria dejectos 
esse doluit. Suspiciens in celum ingemuit, ut nobis 

qui a coelestibus gaudiis per terrena oblectamenta dis- 
cessimus, ad hzec per gemitus et suspiria insinuaret esse 
redeundum. Quod autem ait Ephpheta, id est, adape- 
rire, propter aures dicit sanandas, quas surditas diutina 
clauserat, sed ad audiendum jam tactus patefecit ipsius ; 
unde credo mos increbuerit ecclesiz, ut sacerdotes illius 
his, quos percipiendis baptismi sacramentis preparant, 
prius inter cetera consecrationis exordia de saliva oris 
sui nares tangant et aures, dicentes Ephpheta: per sali- 
vam quidem oris sui, gustum quo initiandi sunt supernz 
sapientiz designantes: per tactum vero narium, ut ab- 
jectis delectationibus noxiis, solum Christi semper am- 
plectantur odorem, de quo dicit Apostolus [2 Cor. 2.]: 
Christi bonus odor sumus Deo in omni loco, et ut me- 
minerint se juxta exemplum beati Job, Donec superest 
halitus in eis, et spiritus Dei in nanbus eorum, non 
loqui iniquitatem labiis, nec lingua mendacium meditari 
debere. Porro per tactum aurium, ut relicto auditu 
linguee nequam, audiant verbi Christi et faciant ea, 
similes viro prudenti, qui edificavit domum suam supra 
petram. Et unusquisque nostrum, fratres carissimi, qui 
baptisma Christi rite suscepit, hoc ordine consecratus 
est. Omnes quidem qui salutare lavacrum vel proximo 
hoc pasche tempore, vel aliquando alias rite suscepturi 
sunt, ipso sunt ordine consecrandi. Unde multum ne- 
cesse est, ut quod Dominus in nobis propitius abluere 
et sanctificare dignatus est, ipsi passim contaminare, et 
pro nihilo profanare timeamus. Sed etsi qui in cenum 
nequitize sordidantis incidimus, festinemus rursum la- 
crymarum et pcenitentiz fonte mundari. Renovemus 
aurium puritatem, quam nobis auditu fidei divinitus 
constat fuisse collatam, caventes illud Apostoli, quod 
quibusdam exprobrans, ait [2 Tim. 4.]: Et a veritate 
quidem auditum avertent, ad fabulas autem converten- 
tur. Cohibeamus linguam a malo, que confessione 
fidei sanctificata est ; timeamus in ipsa, in qua benedici- 

significari et ipse docet dicens [Luce 11. Matth. 12.], 
Si ego in digito Dei ejicio dsemonia: quod alius evan- 
gelista manifestius ponit, Si ego in spiritu Dei ejicio 
dzemones: et Psalmista ubi ait [Psal. 8.], Quoniam 
videbo ccelos opera digitorum tuorum, id est, videbo 
sanctos non suz merito virtutis, sed tul munere spiritus 
a terrenis suspensos, et coelesti factos conversatione sub- 
limes. Sputum quoque capitis et oris Domini verbum 
est Evangelii, quod ex invisibili divinitatis arcano sump- 
tum, visibiliter mundo ut sanari posset, ministrare dig- 
natus est. Notandum sane quod Dominus priusquam 
auriculas linguamque sanandi tangeret wgroti, appre- 
hendens eum seorsum duxit e turba. Prima namque 
salutis spes est, quemlibet assuetos vitiorum tumultus 
turbasque deserere, et sic ad suscipienda sanitatis mu- 
nera humiliter caput inclinare. Neque ullatenus salvari 
posse putandus est, quamdiu quis inordinatis moribus 
adhzerere, supervacuis verbis delectari, turbulentis cogi- 
tationibus non timet devastari. At qui miserante et 
adjuvante jam Domino turbidam prisce conversationis 
vitam mutavit, qui inspirationem divinz gratiz corde 
concepit, qui verbo doctrine ccelestis confessionem vere 
didicit fidei, restat ut confestim optata sanitatis gaudia 
consequatur. Unde bene postquam de turba segregat 
infirmum Dominus, postquam mittit digitos in auriculas, 
postquam sputo tangit linguam illius, continuo subin- 
fertur : 

Suspiciens in celum ingemutt, et ait ill, Ephpheta, 
- quod est adaperire: et statim aperte sunt aures ejus, et 
solutum est vinculum lingue ejus.| Et recte sanaturus 
zegrotum Dominus suspicit in celum et ingemuit, ut 
ubi nobis speranda salus, et qua compunctionis vel la- 
crymarum sit devotione queerenda, ac petenda signifi- 
cet. Suspiciens in coelum ingemuit, quia nos quos ad 
celestia possidenda creavit, longe in terrestria dejectos 
esse doluit. Suspiciens in coelum ingemuit, ut nobis 

qui a celestibus gaudiis per terrena oblectamenta dis- 
cessimus, ad heec per gemitus et suspiria insinuaret esse 
redeundum. Quod autem ait Ephpheta, id est, adape- 
rire, propter aures dicit sanandas, quas surditas diutina 
clauserat, sed ad audiendum jam tactus patefecit ipsius ; 
unde credo mos increbuerit ecclesiz, ut sacerdotes illius 
his, quos percipiendis baptismi sacramentis przeparant, 
prius inter cetera consecrationis exordia de saliva oris 
sui nares tangant et aures, dicentes Ephpheta: per sali- 
vam quidem oris sui, gustum quo initiandi sunt supernze 
sapientiz designantes: per tactum vero narium, ut ab- 
jectis delectationibus noxiis, solum Christi semper am- 
plectantur odorem, de quo dicit Apostolus [2 Cor. 2.]: 
Christi bonus odor sumus Deo in omni loco, et ut me- 
minerint se juxta exemplum beati Job, Donec superest 
halitus in eis, et spiritus Dei in naribus eorum, non 
loqui iniquitatem labiis, nec lingua mendacium meditari 
debere. Porro per tactum aurium, ut relicto auditu 
linguz nequam, audiant verbi Christi et faciant ea, 
similes viro prudenti, qui edificavit domum suam supra 
petram. Et unusquisque nostrum, fratres carissimi, qui 
baptisma Christi rite suscepit, hoc ordine consecratus 
est. Omnes quidem qui salutare lavacrum vel proximo 
hoc paschz tempore, vel aliquando alias rite suscepturi 
sunt, ipso sunt ordine consecrandi. Unde multum ne- 
cesse est, ut quod Dominus in nobis propitius abluere 
et sanctificare dignatus est, ipsi passim contaminare, et 
pro nihilo profanare timeamus. Sed etsi qui in coenum 
nequitiz sordidantis incidimus, festinemus rursum la- 
crymarum et pcenitentiz fonte mundari. Renovemus 
aurium puritatem, quam nobis auditu fidei divinitus 
constat fuisse collatam, caventes illud Apostoli, quod 
quibusdam exprobrans, ait [2 Tim. 4.]: Et a veritate 
quidem auditum avertent, ad fabulas autem converten- 
tur. Cohibeamus linguam a malo, que confessione 
fide sanctificata est ; timeamus in ipsa, in qua benedici- 

mus Deum, et patrem, maledicere homines, qui ad ima- 
ginem Dei facti sunt. Qui enim putat se religiosum 
esse, non refrenans linguam suam, hujus vana est re- 
ligio. Ecce enim dicitur, quia apertee sunt aures ejus, et 
solutum est vinculum linguz ejus, et loquebatur recte. 
Qui ergo recte loqui baptismatis nostri tempore didici- 
mus, corde credendo ad justitiam, ore autem confessio- 
nem faciendo ad salutem, curandum summopere est, ne 
post baptisma ad injusta et noxia verba declinemus. Si 
enim ipso judice attestante, omne verbum otiosum quod 
locuti fuerint homines, reddent rationem de eo in die 
judicii, quid putamus fieri de illis, qui non solum otiosa, 
sed et criminosa loquuntur, qui impudicitiz, jactantie, 
blasphemiz, et quod maxime miseros libet detractionum 
sermonibus servire non timent, qui proferunt mendacia, 
testes fallaces, qui seminant inter fratres discordias? 
Non solum autem a malis aures linguamque satis est 
castigare loquelis, si non etiam juxta Psalmistam incli- 
nemus aurem nostram in verba oris Dei, si non os 
nostrum loquatur sapientiam, et meditatio cordis nostri 
prudentiam. Sed et cunctos simul interioris exterio- 
risque hominis nostri sensus, quia cuncti in baptismo 
abluti sunt, oportet mundos ac bonis operibus servemus 
semper ornatos. Curato autem surdo et muto, videa- 
mus quid sequitur : 

Et precepit, inquit, illis, ne cui dicerent. Quanto 
autem eis precipiebat, tanto magis plus predicabant, et 
eo amplius admirabantur, dicentes: Bene omnia fecit, et 
surdos fecit audire, et mutos logut.| Quare, fratres caris- 
simi, heec acta credamus? Numquid nam estimandum 
est, quod unigenitus Dei filius signum faciens, et abs- 
condi hoc voluerit, et contra voluntatem illius sit pate- 
factum in turbas, nec potuerit silentio signum tegere si 
vellet, quod potuit facere cum voluit? An forte nobis 
exemplum dare voluit, ut virtutum opera facientes, vi- 
tium jactantise per omnia gloriamque vitemus humanam, 

ne bona nostra actio, per inanem vulgi favorem superne 
retributionis munere privetur? Et tamen sciamus opera 
nostra, si digna imitatione sunt, nullatenus posse celari, 
sed ad utilitatem fraternz correctionis ipso dispensante 
patefieri, qui dicit [Matth. 5.]: Non potest civitas abs- 
condi super montem posita. Et alibi [Luce 12.]: 
Quoniam quz in tenebris dixistis, in lumine dicentur. 
Et revera ita omnimode, ita intelligenda est Dominici 
dispensatio preecepti. Quod non ita tamen dictum quis 
zestimet, quasi bona facientes fraternos cavere debeamus 
aspectus, cum Dominus dicat [Matth. 5.], Luceat lux 
vestra coram hominibus, ut videant opera vestra bona: 
sed ut per opera que fratmbus ostendimus, non laudem 
ab illis, sed profectum quzramus, hoc est enim quod 
sequitur: Et glorificent patrem vestrum, qui in ceelis 
est. Nam qui ea intentione bona ostentant opera, ut 
ipsi solum laudentur, non autem ut laudantes in bono 
proficiant, neque ut pater qui in ccelis est glorificetur, 
tales sunt nimirum illa terribili increpatione plectendi, 
qua dicitur: Amen, amen, dico vobis, receperunt mer- 
cedem suam. Sed et hoe dicendum, quia si illi virtutes 
Dominicas tacere nequeunt, qui tacendi preceptum ac- 
ceperunt, multo amplius sit nobis divinee gratize pre- 
coniis semper insistendum, qui quotidianis invicem nos 
verbi ccelestis alimoniis reficere preecipimur, dicente 
Apostolo Joanne [Apoc. 22.]: Qui audit dicat, veni, id 
est, qui gratiam superne aspirationis mente concepit, 
qui verbum exhortationis, quo utiliter proximum con- 
fortare valeat, didicit, nequaquam bonum quod novit 
silentio abscondat, sed ipsum protinus fratribus aperi- 
endo communicet. Si enim ea que novimus benigne 
proximis dicere bona non negligimus, aderit ille in quo 
sunt omnes thesauri sapientize et scientiz absconditi, et 
quod nunc ex parte cognovimus, ad perfectum nobis 
lumen veritatis intimare dignabitur Jesus Christus, Do- 
minus noster, unigenitus patris, qui cum eo vivit et 

regnat in unitate spiritus sancti Deus per omnia secula 
seculorum, Amen. 


HOMILIA XXXIX. 


Luca 1. Fit in diebus Herodis regis Judee sacerdos 
quidam, nomine Zacharias, &c. 


ENTURUS in carne Dominus et Redemptor 
noster multos dispensationis suze testes prze- 
misit et nuncios, qui diversis temporibus di- 
versis Israeliticee plebis tribubus orti, non 
diversa fide, sed uno eodemque per omnia sensu, ejus- 
dem incarnationis mysterium prophetando precinerent. 
Horum ultimus et quasi limes quidam legis et Evange- 
lii, figuree et veritatis Joannes apparuit, Domino attes- 
tante qui ait [Matth. 1].]: Lex et prophets usque ad 
Joannem, ex eo regnum Dei evangelizatur. Unde etiam 
plusquam propheta dictus est, quia quem czteri a longe 
prophetando solum preedixerant, ille et primo venturum 
prophetando signavit, et mox venientem ostendendo 
monstravit. Qui certe gratia dispensationis non solum 
justis, sed et de pontificali stirpe ortis parentibus natus 
asseritur. 

Fuit enim sacerdos, sicut ex lectione evangelica audi- 
vimus, nomine Zacharias, de vice Abia, et uxor illi de 
filiabus Aaron, et nomen ejus Elizabeth. Erant autem 
justi ambo ante Dominum.| Justis quippe parentibus est 
genitus, ut eo confidentius justitiz preecepta populis 
daret, quo hzc ipse non quasi novitia didicisset, sed 
velut hereditario jure a progenitoribus accepta ser- 
varet. De sacerdotali prosapia ortus est, ut eo poten- 
tius imitationem sacerdotii preeconaretur, quo ipsum 
ad sacerdotale genus pertinere claresceret. Redemptor 

etenim noster in carne apparens, sicut rex nobis fieri 
dignatus est regnum cceleste tribuendo, ita etiam pon- 
tifex factus est semetipsum pro nobis offerendo Deo 
hostiam in odorem suavitatis. Unde scnptum est 
[Psa]. 109.]: Juravit Dominus et non peenitebit eum, 
tu es sacerdos in eternum secundum ordinem Melchi- 
sedech [Gen. 14.]. Melchisedech quippe, ut legimus, 
sacerdos Dei summi, longe legalis sacerdotii tempora 
precessit, offerens Deo panem et vinum. Et ideo Re- 
demptor noster sacerdos esse dicitur secundum. ordi- 
nem Melchisedech, quia ablatis victimis legalibus, idem 
sacrificii genus in mysterium sui corporis et sanguinis 
in Novo Testamento offerendo instituit. Quis ergo con- 
gruentius translationem legalis, ut substitutionem evan- 
gelici sacerdotii, quam summi juxta legem sacerdotis 
filius prophetaret? Qui cum et ipse summus sacerdos 
secundum legem existere videretur posse, maluit do- 
cente intrinsecus incommutabili ratione veritatis novi 
sacerdotis preco, quam successor et heres existere vete- 
ris. Maluit doctus in spiritu vocatis in desertum popu- 
lis Novi Testamenti sacramenta preedicare, quam ad se 
venientibus in templum, gloriosissimo illo tunc tempo- 
ris sacerdotii veteris officio preeesse. Preetulit longam 
solitudinis sitim et esuriem continuis hostiarum solen- 
niis, pilis camelorum et cinctui zone pellices, auro tex- 
tas pontificum postposuit stolas. Ut quid enim hec, 
fratres mei, nisi ut is qui merito justitize perfectioris 
auctoritatem sibi preedicandi asciverat, ipse etiam neg- 
lecto ordine paterni pontificatus ostenderet, quia non 
dubie melioris pontificatus preeco et precursor existe- 
ret? Si vero fraternitatem vestram audire delectat, quis 
sit Abia, de cujus vice Zacharias genus duxisse perhi- 
betur, hic temporibus David regis summus erat sacer- 
dos. Siquidem jubente Domino per Moysen, primo 
unus in lege pontifex Aaron est constitutus, post cujus 
mortem Eleazar filius ejus sacerdotium suscepit. Et 

hoc quoque mortuo, Phinees filius ejus sacerdotii suc- 
cessor extitit, et sic usque ad tempora David per annos 
circiter quadringentos septuaginta, unus post unum ex- 
titere pontificatus heeredes. At vero David cum magno 
fervens studio religionis templum Domino condere desi- 
derasset, Dominus autem magis hoc per filium ejus Sa- 
lomonem vellet impleri, nihilominus ipse David omnia 
qu ad futuram ejusdem templi constructionem vel 
reverentiam pertinerent, solicitus preparare curavit. 
Unde etiam cantores statuit, qui tempore sacrificii quo- 
tidie psalmos cum melodia resonarent, atque animos 
populi circumstantis ad memoriam amoremque cceles- 
tium, non solum sublimitate verborum que dicebantur, 
sed etiam suavitate sonorum qua dicebantur, erigerent. 
Volensque ut crescente cultu et magnificentia templi, 
decus quoque ministerii illius et ministrantium cresce- 
ret coetus, convocavit omnem progeniem filiorum Aaron, 
et eos videlicet qui de Eleazar, et illos qui de Ithamar 
stirpe descenderant, divisitque hos in partes viginti- 
quatuor, ac de his singulis singulos pontifices eligens, 
ceeteros qui in partibus erant sacerdotii minoris, qui 
nunc presbyteratus vocatur, officio fungi preecepit, ea 
videlicet provisione, ut dum quilibet pontificum vita 
decederet, quicunque in ejus parte optimus putaretur, 
ei in pontificatu succederet. Quas videlicet partes tali- 
ter ordinavit, ut singuli pontifices cum subjectis sibi 
sacerdotibus, per octonos dies, hoc est a sabbato usque 
ad sabbatum, ministrarent. Et cum omnes gradu sacer- 
dotali essent equales, unus tantum in eis qui dignior 
videretur, speciali reverentia ac potestate preeeminens, 
summi sacerdotis nomen haberet. Qui autem ordo par- 
tium earundem servari deberet, missa coram David rege 
et principibus familarum sacerdotalium, et Levitarum 
sorte querebatur. In quarum distributione sortium, 
Abia, de cujus vice et genere Zacharias oritur, octavo 
loco positus invenitur. Et recte preeco Novi Testa- 


HOMILIE. 287 


menti, in quo gloria resurrectionis mundo declaratur, 
loco octave sortis nascitur: quia et Dominus noster 
una sabbati, que est a die conditionis octava, resurrexit 
@ mortuis, et nobis post sex hujus seculi etates, ac sep- 
timam quietis animarum, quz est in alia vita, octava 
jam setas perpetuz resurrectionis in fine promittitur. 

Erant autem justt ambo ante Deum, incedentes in om- 
nibus mandatis et justificationibus Domini sine querela. | 
Seepe contingit, ut hi qui jam perfecti hominum zstima- 
tione judicantur, adhuc in oculis interni arbitri, minus 
aliquid perfectionis habeant: et rursus evenire solet, ut 
nonnulli quibusdam virtutum operibus immoderatius 
studendo, dum sine scientia Deo placere appetunt, proxi- 
morum oculos offendant. A qua utraque reprehensione 
parentes beati Joannis immunes esse declarantur, de 
quibus cum dictum esset, Erant autem justi ambo, con- 
tinuo subnectitur, Ante Deum: et cum adjunctum esset, 
Incedentes in omnibus mandatis et justificationibus Do- 
mini, mox infertur, Sine querela. Ac si aperte dicatur, 
Adeo se in actibus pariter et cogitationibus suis circum- 
specte agebant, ut et divinis obtutibus in occulto, et hu- 
mano foris judicio placerent, juxta illud Apostoli [2 Cor. 
8.]: Providemus enim bona non solum coram Deo, sed 
etiam coram hominibus. 

Et non eraé tilis filtus, eo quod esset Elizabeth steri- 
hs, et ambo processissent in diebus suis.| Divinitus est 
procuratum, ut sterili matre et utroque parente provec- 
tioris statis Joannes nasceretur, quatenus etiam ipso 
ortus ejus miraculo patesceret, virum magne virtutis 
futurum esse qui nascebatur, ubi desinente omni lascivia 
concupiscentiz carnalis constaret: quia nulla in con- 
ceptione causa voluptatis, sed sola cogitata sit spiritualis 
gratia prolis. Sic Isaac filius promissionis, qui in figu- 
ram Redemptoris nostri factus est obediens patri usque 
ad mortem, de veteranis parentibus et sterili diu matre 
natus est: sic Jacob et Joseph patriarch, sic Samson 

fortissimus ducum, et prophetarum eximius Samuel 
steriles diu corpore, sed foecundas semper virtutibus 
habuere genitrices, ut miraculo nativitatis, natorum dig- 
nitas nosceretur, et probarentur sublimes in vita futuri, 
qui in ipso vite exortu conditionis humane jura tran- 
scenderent ; quod vero sequitur, 

Factum est autem, cum sacerdotio fungeretur Zacha- 
rias in ordine vicis ante Deum, secundum consuetudinem 
sacerdotii, sorte exttt ut incensum poneret, ingressus in 
templum Domint.| Claret quidem omnibus, quia jam 
redeunte ex ordine septimana vicis suze, quz ei de vice 
Abia contigerat, templum ministraturus intravit: sed 
forte aliquibus obscurum est, quia scriptura tacere vi- 
detur, quo hec sint anni tempore gesta. Quibus inti- 
mandum, quia nec hoc scriptura preetermisit, sed ex eo 
quod addidit, latenter innuit, 

Et omnis, inguiens, multitudo erat popult orans foris 
hora tncensi.| Una etenim tantummodo per annum s80- 
lennitas erat, in qua pontifice ad orandum sancta sanc- 
torum intrante, nullum prorsus hominum intra fores 
templi remanere liceret, sed omnes tempore oblationis 
exterius juberentur orare. Hzec autem erat statuta so- 
lennitas septimo a Pascha mense, decima die mensis, 
que dies propitiationis sive expiationis vocabatur: quia 
videlicet oblatis in altari holocausti victimis, sanguis 
in sancta sanctorum ad expiandum inferebatur. Nec 
solum sanguis ibi aspergebatur, sed et thymiama ado- 
lebatur, quod in presenti lectione Zacharias fecisse 
memoratur. Dicit ergo de hac solennitate Dominus 
Moysi [Levit. 16.]: Mense septimo, decima die mensis 
affligetis animas vestras, nullumque facietis opus. Ex- 
piabit autem pontifex sanctuarium, et tabernaculum 
testimonii, atque altare, sacerdotes quoque et univer- 
sum populum: eritque hoc vobis legitimum sempiter- 
num, ut oretis pro filiis Israel, et pro cunctis peccatis 
eorum semel in anno. Et paulo superius, cum ritum 

éjusdem expiationis doceret, ait inter alia [Ibidem.] : 
Nullus hominum sit in tabernaculo, quando pontifex 
ingreditur sanctuarium, ut roget pro se, et pro domo 
sua, et pro universo ceetu Israel, donec egrediatur. 
Longum est de singulis hujus diei cerimoniis scripturee 
testimonia ponere, longius multo singula sufficienter, 
quomodo nunc spiritualiter in ecclesia agantur, expo- 
nere. Unde hoc maxime libet vestre fraternitatis auri- 
bus intimare, quam convenienter electum sit tempus, in 
quo precursoris Domini nativitas, et virtus futura nun- 
ciaretur. Septimus quippe mensis, et decima hujus dies 
sacratissimo huic oraculo dedicatur, quia nimirum ille 
nasciturus predicabatur, qui consummationem obser- 
vantiz legalis, et evangelicse gratize preedicaret initium : 
quia ortus monstrabatur illius, qui primus omnium et ve- 
nire, et jam adesse ostenderet Dominum salvatorem, de 
quo scriptum est [Rom.10.]: Finis enim legis Christus 
ad justitiam omni credenti. Nam et septenario propter 
sabbatum, et denario numero propter decalogum, legis 
adimpletio recte figuratur. Dies hec propitiationis erat 
et expiationis, in qua populus omnis ab operibus vacare, 
et per orationes atque abstinentiam affligi et castigari 
preeceptus est. Quod beati Joannis et vitz et predica- 
tioni multum congruit, qui et ipse a mundanis vacans 
operibus, ccelestibus solum studiis ac desideriis animum 
dabat, et convenientes ad se turbas a malis operibus abs- 
tinere, ac per poenitentiam fidemque expiari, et Christo 
consecrari docebat: quia tempus jam divine propitia- 
tionis instaret, in quo cunctis pie querentibus regni coe- 
Jestis pateret ingressus. Quod autem hac die pontifex 
sanctuarium et tabernaculum testimonii, atque altare, 
sacerdotes quoque et universum populum expiare jus- 
sus est, Joannes ipse quis sit iste pontifex, quze hec ex- 
piatio manifestat, cum illo veniente ad baptismum suum 
loquitur, dicens [Joan.1.]: Ecce agnus Dei, ecce qui tol- 
lit peccata mundi. Que videlicet expiatio semel in anno 

celebrari statuta est, quia sicut Apostolus ait [Hebr.9.}, 
Christus semel oblatus est ad multorum exhaurienda 
peccata, secundo sine peccato apparebit expectantibus 
se in salutem. Quod autem pontifice ad rogandum in- 
grediente sanctuarium, nemini hominum in tabernaculo 
esse licebat donec exiret, infirmitatem sanctz ecclesiz 
designat, quz pro fide ejus pati necdum erat idonea. 
Quod in ipsis patefactum est apostolis, qui inchoata ea- 
dem passione illius, omnes relicto eo fugerunt. Egre- 
diebatur autem expleta expiatione pontifex, ut et aliis 
tabernaculum intrandi facultas daretur: quia perfecto 
suze sacrificio passionis, apparuit discipulis Christus: et 
data spiritus sancti gratia, ad offerendas Deo hostias 
non solum devotione operis et orationis, sed et proprii 
sanguinis, eorum quoque corda roboravit. Hec de ob- 
servantia festivitatis legalis latius exposuimus, ut agno- 
sceret caritas vestra, quam congruenter in ea nova 
gratize preeconia sumpserint exordium, in qua tam mul- 
tipliciter opus ejusdem gratie et totius mundi redemp- 
tio significabatur. 

Apparuit autem oranti Zacharie angelus, stans a dex- 
tris altarts incensi.| Quo notandum quod non solum 
virtute sermonum quos protulit, verum etiam statu tem- 
poris, et loci situ in quo apparuit, gratiz quam evan- 
gelizare venerat, testimonium perhibet. Tempore quippe 
oblationis sacerdotii apparuit, ut verum se eternumque 
pontificem, veram pro mundi salute hostiam venturam 
preedicare signaret. Stabat juxta altare incensi, ut novi 
testamenti preeconem se venisse doceret. Duo namque 
altaria erant in templo, que duo testamenta signant in 
ecclesia. Primum altare holocausti sre coopertum, et 
ante fores templi ad offerendas victimas et sacrificia po- 
situm, quod carnales veteris testamenti cultores signi- 
ficat. Deinde altare incensi auro tectum, prope ostium 
sancti sanctorum, ad adolenda thymiamata erat statu- 
tum, quod interiorem perfectioremque novi testamenti 

et cultorum illius gratiam designat. Stabat etiam a dex- 
tris ejusdem altaris, ut non terrena et infima, sed gaudia 
celestis et sempiternz beatitudinis, que per dextram 
solent figurari, hominibus se promittere monstraret: 
illis maxime qui per cordis sui munditiam ipsi altare 
aureum effici, qui prope ingressum regni ccelestis sedula 
cogitatione assistere, qui aromata orationum per ignem 
amoris Deo incendere, qui dicere possunt cum Propheta 
[Psal. 140.], Dingatur oratio mea sicut incensum in 
conspectu tuo, quod autem ait Zachariz : 

Quia eraudita est deprecatio tua, et uxor tua Eliza- 
beth pariet tibi filtum.| Non est arbitrandum, quod pon- 
tifex qui pro populo oraturus intraverat, mutato repente 
animo pro privatis negotiis coeperit rogare, maxime pro 
liberis, a quorum generatione in tantum homo senex ac 
decrepitus spem totam averterat, ut neque angelo pro- 
mittente crederet nasci sibi filium posse. Sed hoc cer- 
tissime sciendum, quia pro populi salvatione rogabat, 
quem et maximo peccatorum languore vexatum, et in- 
super alienigenz regis dominio pressum noverat. Unde 
angelico oraculo et se exauditum cognovit a Domino, et 
quo ordine salus quam querebat esset adventura didi- 
cit: quia videlicet nasceretur sibi filius, qui propheta et 
doctor eximius existens, eundem populum ad viam veri- 
tatis, spemque promerendz salutis converteret, et mox 
sequeretur ipse salvator, qui ei regni ccelestis dona pre- 
staret. 

Et vocabia, inquit, nomen ejus Joannes, et erst tibt gau- 
dium et exultatio, et multé in nativitate eyus gaudebunt. | 
Magne laudis est et virtutis indiclum, quoties in scrip- 
turis hominibus a Deo nomen imponitur vel mutatur. 
Bene autem precursor redemptoris nostri Joannes vo- 
cari jubetur, Joannes quippe Domini gratia, sive in quo 
est gratia dicitur: quia et ipse specialem pre ceeteris 
sanctis eyusdem preecursionis gratiam accepit, et inau- 
ditam eatenus mundo ceelestis ingressus gratiam preedi- 

care advenit. Qui ergo et gratia plenus extitit, et czeteris 
Dei gratiam evangelizavit, recte preeconium gratize ipso 
etiam suo nomine signavit. Meritoque in ejus nativi- 
tate multis exultandum preedicitur, per quem sue rege- 
nerationis mundo auctor ostenditur. 

Erit enim magnus coram Domino.| Notandum quod 
idem laudis preeconium Joanni ab angelo, quod ab Evan- 
gelista parentibus fertur illius. Et illi enim justi ante 
Deum, et hic coram Domino magnus esse perhibetur. 
Quam magnus autem coram Domino fuerit, ipse qui 
solus virtutem magnitudinis ejus et donavit et novit, 
Dominus insinuat, dicens [Matth.11.}]: Non surrexit 
inter natos mulierum major Joanne Baptista. Sed et 
angelus multifariam eyus coram Domino magnitudinem 
subsequenter exposuit, 

Et vinum, inguiens, ei sicera non bibet, et spiritu 
sancto replebitur adhuc ex utero matris sue, et multos 
filiorum Israel convertet ad Dominum Deum ipsorum.} 
Siquidem in eo quod illum a vino et sicera, id est, ab 
omni quod inebriare potest, continentiam habiturum 
asseruit, patenter indicavit, quia ab omnibus vitiis et 
mundi illecebris, que statum mentis solent avertere, 
futurus esset immunis; in eo autem quod illum adhuc 
ex utero matris spiritu sancto replendum esse memora- 
vit, profecto quia natus in mundun, cunctis virtutum 
fructibus esset clarificandus ostendit. Quid enim vi- 
venti et conversanti inter homines poterat deesse virtu- 
tis, qui etsi ut homo in iniquitatibus conceptus est, 
contra morem tamen humane conditionis non in delic- 
tis eum prevaricationis, sed in gratia remissionis mater 
sua peperit? Neque enim dubitandum est, quia spiritus 
sanctus qui eum replevit, etiam a peccatis omnibus ab- 
solvit. Constat quippe veridica patrum sententia, quia 
lege non stringitur spiritus sancti donum. Et propterea 
qui Cornelium et domum ejus ante perceptionem bap- 
tismi sua gratia consecravit, ipse utique Joannem non 

solum ante circumcisionem, sed et ante nativitatem 
ejusdem gratiz munere perfudit, ita ut officium suze 
precursionis Domino adhuc in utero positus, quia lo- 
quendo nondum poterat, jam gratulando preberet, 
quando sicut sequentia sancti Evangelii testantur, in- 
trante beata Dei genitrice, et salutante Elizabeth, exul- 
tavit in gaudio infans in utero ejus. Sed et in eo quod 
illum multos filiorum Israel ad Dominum Deum ipso- 
rum conversurum asseverat, manifeste angelus quam 
magnus coram Domino esset futurus indicat, quem op- 
timo genere conversandi vitam peracturum esse declarat. 
Quz enim inter homines sublimior, et Deo gratior esse 
conversatio potest, quam eorum qui se castigant a vitiis, 
qui virtutum studiis animum subjugant, insuper etiam 
alios quotidiano exercitio ad auctoris sui gratiam stu- 
dent convertere, et crebra animarum fidelium acquisi- 
tione gaudium semper patriz ccelestis augere ? 

Et ipse precedet ante illum in spiritu et virtute Helia.| 
Joannes in spiritu et virtute Helis Dominum precedere 
dicitur, quia sicut Helias in magna virtute spiritus secun- 
dum ejus adventum preveniet, ita Joannes non minore 
spiritus potentia preditus preevenit primum. Sicut ille 
precursor futurus est judicis, ita iste preecursor factus 
est redemptoris. Nec solum adventus ordine, sed doc- 
trinz quoque similitudine Joanneg in spiritu et virtute 
Heliz Dominum precessit. Nam sicut de Joanne an- 
gelus subjungit, 

Ut convertat corda patrum in filios, et incredibiles ad 
prudentiam justorum.| Ita et Dominus per prophetam 
non disparem de Heliz predicatione sententiam protu- 
lit, dicens [Malach. 4.] Ecce ego mittam vobis Heliam 
prophetam, antequam veniat dies Domini magnus et 
horribilis, ut convertat corda patrum ad filios, et cor 
fiiorum ad patres eorum. Unum igitur atque idem 
utriusque opus est, fidem scilicet atque intellectum, 
quem habuere patres, filiorum mentibus przdicando 

infundere. Nam patres et justi appellantur veteres 
sancti, de quibus salvator ait discipulis: Multi pro- 
phetze et justi cupierunt videre quz vos videtis, et non 
viderunt. Filu vero et incredibiles illius evi homines, 
quo vel Helias preedicaturus est, vel Joannes preedica- 
bat, vocantur. Convertit autem Joannes corda patrum 
in filios, quia sapientiam quam habuerunt patres Chri- 
stum credentes ac desiderantes in carne venire, trans- 
fudit in filios docendo eos credere et gaudere, Christum 
in carne venisse. Convertit incredibiles ad prudentiam 
justorum, quia eos quos sine fide Christi invenit de ope- 
ribus legis frustra gloriantes, docuit credere in Christum, 
ejusque se gratize tota intentione submittere, ac praece- 
dentium justorum imitari prudentiam, qui et legem per- 
ficere diligentissime studebant, et nihilominus in gratia 
Domini Jesu, non autem in operum suorum justitia, 
salutem sperare didicerant. Hinc namque unus ex eis 
dicit, Justus autem ex fide vivit; unde et aperte sub- 
jungitur : 

Parare Domino plebem perfectam.| Hee etenim pul- 
cherrima Dominice plebis perfectio est, quam et Joan- 
nes suo tempore preedicando parabat, et nunc Dominus 
ipse donando per orbem latius adimplet, cum nos evan- 
gelicis et verbis instituti et imbuti mysterus eandem 
fidem ac dilectionem habere discimus, quam legalibus 
preeceptis edocti patres habuisse probantur. Hoc per- 
fectissimum sancte ecclesiz decus est, cum ad eadem 
quze illos intrasse constat, supernee pacis gaudia suspira- 
mus: atque ut hec etiam nos intrare mereamur, cceles- 
tem in terris exercere vitam contendimus, cum eorum 
exemplo nulla que facimus vel percipimus bona, nostris 
meritis adscribimus, sed ad auctoris nostri per omnia 
gratiam respicimus. De quo illorum quoque testimo- 
niis edocemur, quia ipse est Deus, ipse fecit nos et non 
ipsi nos, non solum scilicet ut homines simus, verum 
etiam ut sancti et beati homines simus. Cujus dona 

gratiz si puro semper et infatigabili corde sectamur, 
ipse juxta eorundem patrum promissa propitius fit omni- 
bus iniquitatibus nostris, ipse satiat in bonis desiderium 
nostrum, ipse non in operibus justitie, que ex nobis 
habere potuimus, sed in miseratione et misericordia 
quam ipse donavit, nos in vitam coronat eternam, qui 
vivit et regnat cum patre in unitate spiritus sancti 
Deus, &c. 


HOMILIA XL. 


Luc 1. In illo tempore, ersurgens Maria abiit in mon- 
tana cum festinatione in civitatem Juda, et intravit in 
domum Zacharia, et salutavit Elizabeth, &c. 


ECTIO, quam audivimus, sancti Evangelii, 

et redemptionis nostrze nobis semper vene- 

randa primordia preedicat, et salutaria semper 

imitandz humihtatis remedia commendat. 
Nam quia peste superbiz attactum genus humanum pe- 
rierat, decebat ut medicamentum humilitatis quo sana- 
retur, prima mox incipientis salutis tempora pretende- 
rent. Et quia per temeritatem seducte mulieris mors 
in mundum introierat, congruum fuit ut in indicium 
vite revertentis mulieres se devote humilitatis invicem 
ac pietatis preevenirent obsequiis. Prior ergo nobis 
beata Dei genitrix ad sublimitatem patriz ccelestis iter 
ostendit’ humilitatis, non minus religionis, quam casti- 
tatis exemplo venerabilis. Siquidem gloria virginei et 
intemerati corporis qualis sit vita superne civitatis, ad 
quam suspiramus, insinuat, ubi neque nubent neque 
nubentur, sed sunt sicut angeli Dei in ceelis, ac virtutem 
mentis eximiam, qua ad hanc pertingere debeamus, in- 
dicat. Namque sicut precedente sancti Evangelii lec- 

tione cognovimus, postquam angelica visione et allocu- 
tione meruit sublimari, postquam se celesti onustandam 
partu didicit, nequaquam se de donis ccelestibus quasi 
a se heec essent extulit: sed ut magis magisque donis 
esset apta divinis, in custodia humilitatis gressum mentis 
fixit, ita evangelizanti sibi archangelo respondens: Ecce 
ancilla Domini, fiat mihi secundum verbum tuum. Ut 
vero ex hodierna lectione audivimus, eandem, quam an- 
gelo exhibuerat humilitatem, hominibus quoque curavit 
exhibere, et quod majoris est virtutis, hoc etiam minori- 
bus. Quis enim nesciat virginem Deo consecratam, 
muliere Deo dedita gradum habere potiorem? Quis 
dubitet matrem regis eterni jure matri militis preeferen- 
dam? Attamen ipsa, memor scripture precipientis 
[Eccles. 3.], Quanto magnus es, te in omnibus humilia: 
mox, ut angelus qui loquebatur ei ad ccelestia rediit, 
surgit ac montana conscendit, gestansque in utero 
Deum, servorum Dei habitacula petit, ac requirit allo- 
quia. Et apte post visionem angeli in montana subiit, 
que gustata suavitate supernorum civium humilitatis 
gressibus ad virtutum alta se transtulit. Intrat ergo 
domum Zachariz atque Elizabeth, quam servum ac 
precursorem Domini parituram noverat, salutat, non 
quasi dubia de oraculo quod acceperat, sed ut congratu- 
latura de dono, quod conservam accepisse didicerat: 
non ut verbum angeli mulieris attestatione probaret, sed 
ut mulieri provectz etatis virgo juvencula ministerium 
sedula impenderet. 

Ut autem salutationem Marie Elizabeth audivit, exul- 
tavit infans in utero ejus, et repleta est spirttu sancto 
Elizabeth.| Aperiente os ad salutandum beata Maria, 
repleta est mox spiritu sancto Elizabeth, repletus est et 
Joannes: atque uno eodemque spiritu ambo edocti, illa 
salutantem que esset agnovit, et ut matrem Domini sui 
debita cum benedictione venerata est, ille ipsum Domi- 
num esse, qui in utero virginis portaretur, intellexit: et 

quia lingua necdum valuit, animo exultante salutavit, 
officiumque suz precursionis quam devote, quam li- 
benter juvenis esset impleturus, et antequam nasceretur 
adveniente Domino quibus valebat indiciis intimavit. 
Aderat namque tempus quo impleretur angeli sermo 
quem dixerat [Luce 1.], quia spiritu sancto replebitur 
adhuc ex utero matris suz. 

Repleta est ergo spiritu sancto Elizabeth, et exclama- 
vit voce magna.| Recte voce magna, quia magna Dei dona 
cognovit: recte voce magna, quia illum quem ubique 
preesentem noverat, etiam corporaliter adesse sentiebat. 
Magna etenim voce non tam clamosa, quam devota in- 
telligendum est. Neque enim modice vocis devotione 
Dominum laudare valebat, que spiritu sancto plena fla- 
grabat: que et illum in utero gestabat, quo in natis 
mulierum major nemo esset: et eum advenisse gaude- 
bat, qui conceptus ex carne matris virginis filius altis- 
simi vocaretur, et esset. 

Exclamavit autem, et dixit: Benedicta tu inter mu- 
lieres, ef benedictus fructus ventris tui.) Non solum 
benedicta inter mulieres, sed inter mulieres benedictas 
majori benedictione specialiter insignis. Benedictus 
fructus ventris tui. Nec ipse generali sanctorum more 
benedictus, sed sicut Apostolus ait [Rom. 9.], Quorum 
patres, et ex quibus Christus secundum carnem, qui est 
super omnia Deus benedictus in secula. De hujus ortu 
fructus Psalmista mystico sermone testatur, dicens 
[Psalm. 84.]: Etenim Dominus dabit benignitatem, et 
terra nostra dabit fructum suum. Dedit quippe Domi- 
nus benignitatem, quia genus humanum a reatu preva- 
ricationis per unigenitum suum liberare disposuit: dedit 
benignitatem, qui ejus ingressui virginalis uteri templum 
Spiritus sancti gratia consecravit. Et terra nostra dedit 
fructum suum, quia eadem virgo que de terra corpus 
habuerat, filium genuit divinitate quidem Deo patri co- 
zequalem, sed sibi carnis veritate consubstantialem. De 

hoc et Esaias humanz redemptionis tempus intuens, 
ait [Esaize 4.]: In illa die erit germen Domini in mag- 
nificentia et gloria, et fructus terre sublimis. Germen 
namque Domini fuit in magnificentia et gloria, cum 
sempiternus Dei filius in carne temporaliter apparens, 
magnitudine virtutum ccelestium mundo clarus effulsit. 
Fructus quoque terre sublimis effectus est, quando car- 
nem quam de nostra natura Deus mortalem susceperat, 
virtute resurrectionis immortalem jam redditam ad coe- 
los sublevavit. Recte ergo dicitur, Benedicta tu in 
mulieribus, et benedictus fructus ventris tui. Benedicta 
est enim incomparabiliter, que et divini germinis sus- 
cepit gloriam, et coronam integritatis servavit. Bene- 
dicta tu inter mulieres, per cujus partum virgineum a 
natis mulierum maledictio prime matris -exclusa est. 
Benedictus fructus ventris illus, per quem et semen 
incorruptionis, et superne heereditatis, quam perdidi- 
mus in Adam, fructum recepimus. Et vere ac singu- 
lariter benedictus, qui non nostro more postquam natus 
est, gratiam a Domino benedictionis percepit, sed ipse 
ad salvandum mundum benedictus qui venit in nomine 
Domini. 

Et unde hoc mihi, ut veniat mater Domini mei ad me ?] 
O quanta in prophetissze mente humilitas, quam verus 
sermo Domini quem dixit [Esaiz 66.], Super quem re- 
quiescet spiritus meus, nisi super humilem et quietum 
et trementem verba mea? Matrem quidem Domini, - 
quz ad se venerat, mox ut vidit, esse cognovit: sed 
nihil in se talis meriti reperiens, quo digna fieret a tanta 
hospite visitari, Unde hoc mihi, inquit, ut mater Do- 
mini mei veniat ad me? quia nimirum ipse spiritus, qui 
ei prophetiz donum contulit, munus pariter humilitatis 
prestitit. Prophetico repleta spiritu genitricem ad se 
adventasse Salvatoris intellexit, sed humilitatis spiritu 
circumspecta minus dignam se ejus adventu depre- 
hendit. 

Ecce enim ut facta est vox salvationis tue in auribus 
mets, exultavil in gaudto infans in utero meo.| Intellexit 
Elizabeth eodem quo impleta erat spiritu revelante, quid 
illa exultatio sui significasset infantis, hoc est illius ve- 
nisse matrem, cujus ipse precursor ac demonstrator 
esset futurus. Et quam miranda, quam cita sancti spi- 
ritus operatio! Nulla quippe in discendo mora est, ubi 
spiritus sanctus doctor adest. In uno eodemque mo- 
mento cum voce salutantis gaudium nascitur infantis, 
quia dum vox ad aures pervenit corporales, virtus spiri- 
tualis cor intravit audientis, nec solum genitricem, sed 
et sobolem amore Domini advenientis accendit. Unde 
mox eadem precursoris Domini genitrix ea, que in oc- 
culto cognoverat, his qui simul aderant et audiebant 
palam evangelizare curavit. Nam subdit: 

Et beata que credidit, quoniam perficientur in ea, qua 
dicta sunt ei a Domino.| Nam et hoc quoque per spiri- 
tum didicit Elizabeth, que angelus ad Mariam verba 
protulerit, quod illa mox evangelizanti crediderit, quod 
hc divina operante potentia absque ulla essent dubie- 
tate complenda. Mirumque in modum idem spiritus 
eam cum replevit, preesentium simul preteritorum et 
futurorum scientia instruxit. De presentibus namque 
se edoctam monstravit, cum beatam Mariam matrem 
Domini sui vocans, quia redemptorem humani generis 
in utero gestaret indicavit. Unde etiam fructum ventris 
ejus singulariter benedictum esse professa est. Preeteri- 
torum se notitiam accepisse signavit, que et verba an- 
geli ad Mariam, et consensum Marie credentis sibi 
innotuisse prodidit. Sed et futurorum scientiam sibi 
non negatam intimavit, cum perficienda a Domino, quée 
ei dicta essent aperuit. Quis autem, fratres mei, dicere, 
quis sestimare sufficiat, que tunc gratia spiritus Dei ge- 
nitricem repleverit, cum tanta in matre precursoris lux 
doni ccelestis emicuit? Verum audiamus verba quz 
dixit, si forte ex his valeamus aliquantulum dignoscere 

quid intus habuerit. Audita ergo responsione Eliza- 
beth, qua eam beatam inter mulieres preedicavit, matrem 
Domini sui cognominavit, fide fortem laudavit, ad cujus 
ingressum seipsam cum filio spiritu sancto repletam esse 
signavit, non amplius tacere potuit dona que percepe- 
rat, sed quee semper animo gerebat, ubi aptum tempus 
invenit, etiam devota oris professione patefecit. Nam- 
que ut virginalem decebat pudorem, acceptum divinitus 
oraculum aliquamdiu silentio tegebat, arcanum mysteri 
celestis in sui pectoris abdito venerabatur occultum, 
expectabat reverenter donec ipse donorum distributor 
quid sibi doni specialis tribuisset, quid secreti revelas- 
set, quandocunque vellet ostenderet. At postquam eadem 
quee sibi erant charismata preestita per alios spiritu re- 
velante esse patefacta cernebat, mox ipsa etiam thesau- 
rum cceli quem in corde servabat, aperuit. Ait ergo: 
Magnificat anima mea Dominum. Et exultavit spiri- 
tus meus in Deo salutari meo.| Quibus profecto verbis 
primo dona sibi specialiter concessa confitetur, deinde 
generalia Dei beneficia quibus generi humano in eter- 
num consulere non desistit, enumerat. Ejus autem 
anima Dominum magnificat, qui omnes interioris homi- 
nis sui affectus divinis laudibus ac servitiis mancipat, 
qui observantia preeceptorum Dei semper ejus potentiam 
majestatis se cogitare demonstrat. Ejus spiritus in Deo 
salutari suo exultat, quem nihil in terrenis libet, nulla 
caducarum rerum affluentia emollit, nulla adversitas 
frangit, sed sola illius a quo salus speratur eterna, sui 
conditoris memoria delectat. Quze cum omnibus per- 
fectis verba recte conveniant, maxime tamen ea beatam 
Dei genitricem proferre decebat, que meriti privilegio 
singularis spirituali ipsius dilectione flagrabat, cujus cor- 
porali conceptione gaudebat. Que jure in Jesu, id est, 
in salutari suo speciali pre czteris sanctis gaudio potuit 
exultare, quia quem perpetuum salutis auctorem noverat, 
hunc ipsum temporali ortu de carne sua nasciturum esse 

sciebat, quatenus in una eademque persona veraciter 
suus et filius esset et Dominus. Que sequentibus quo- 
que verbis, quam vilia de seipsa senserit edocet, et quod 
omne quicquid boni meriti habuit, hoc superna gratia 
largiente perceperit, dicens : 

Quia respexit humilitatem ancille sue: ecce enim ex 
hoc beatam me dicent omnes generationes.| Humilem | 
quippe Christi ancillam suo judicio se fuisse demon- 
strat, sed respectu se gratize coelestis repente sublimatam 
pronunciat, atque in tantum glorificatam, ut sua beati- 
tudo preecipua merito cunctarum gentium voce miretur. - 
Addidit etiam adhuc divine pietatis munera, que mira- 
biliter accepit, digna gratiarum actione collaudans. 

Quia fecit mihi magna qui potens est, et sanctum no- 
men ejus.| Nil igitur suis meritis tribuit, que totam 
magnitudinem ad illius donum refert, qui essentialiter 
potens et magnus existens, fideles suos de parvis atque 
infirmis fortes facere consuevit, et magnos. Bene autem 
addidit, Et sanctum nomen ejus, ut admoneret audien- 
tes, imo omnes ad quos ejus verba pervenirent, instrue- 
ret ad fidem, et invocationem ejyusdem nominis advolare, 
quatenus et ipsi sanctitatis eternz, ac salutis vere pos- 
sent esse participes, juxta illud propheticum [Johel. 2.], 
Et erit omnis quicunque invocaverit nomen Domini, 
salvus erit. Ipsum enim est nomen, de quo supra ait, 
Et exultavit spiritus meus in Deo salutari meo. Unde 
adhuc apertius addit, 

Et misericordia ejus a progenie in progenies, timenti- 
bus eum.| Progenies autem et progenies vel utriusque 
populi, Judzi videlicet et gentilis appellat, vel certe om- 
nium per orbem nationum, quas in Christo credituras 
esse preevidebat: quia sicut Petrus ait [Actu. 10.], Non 
est personarum acceptor Deus, sed in omni gente qui 
timet eum, et operatur justitiam, acceptus est illi. Con- 
cinit autem his beatz Marie verbis ipsius Domini sermo, 
quo non tantum matrem, que se corporaliter meruit 

generare, sed et omnes qui sua preecepta servarent, pro- 
nunciavit esse beatos. Cum enim docente illo populum 
quodam loco, et miracula faciente, omnes sapientiam 
ejus ac virtutes mirarentur, extollens vocem quedam 
mulier de turba, dixit illi [Luce 11.]: Beatus venter 
qui te portavit, et ubera que suxisti. At ille testimo- 
nium veritatis prolatum libenter accipiens, continuo re- 
spondit: Beati qui audiunt verbum Dei, et custodiunt 
illud, ut ipsa quoque mulier, imo universi qui audiebant, 
se beatos fore confiderent, si divinis vellent obtemperare 
mandatis. Ac si aperte dicat: Quamvis singulare pre- 
vilegium beatitudinis habeat, quz filium Dei incarna- 
tum virgo in utero gestare, parere, ac nutrire digna 
extitit, preeclpuum tamen in eadem vita perpetuz bea- 
titudinis locum et ipsi sunt habituri, qui ejus fidem ac 
dilectionem casto in corde concipiunt, qui sedula in 
mente preeceptorum ejus memoriam portant, qui hanc 
et in mente proximorum solerti exhortatione nutrire 
satagunt. Verum quia venerabilis Dei genitrix miseri- 
cordiam ejus omnibus per orbem, qui eum timerent 
affuturam esse perdocuit, restat ut etiam superbi et 
contemnentes monita veritatis, quid mereantur, insi- 
nuet, 

Fecit, inquit, potentiam in brachio suo, dispersit su- 
perbos mente cordis sui.| In brachio suo, in ditione pro- 
prize virtutis significat. Non enim alieno ad operandum 
indiget auxilio, cui sicut scriptum est, subest cum volu- 
erit posse. Quod ad distinctionem nostre bon opera- 
tionis dicit, qui non in nostre juribus libertatis, sed in 
Deo facimus virtutem, et sicut alias scriptum est [Psal. 
43.|, Et brachium eorum non salvavit eos, sed dextra 
tua, et brachium tuum, et illuminatio vultus tui. Di- 
spersit autem superbos mente cordis sui, quia initium 
omnis peccati superbia, ob cujus meritum Dominus 
genus humanum a stabili habitatione patriz ccelestis 
ejiciens, in hujus peregrinationem exilii longe lateque 

dispulit: sed et his qui in peccatis perdurare non ti- 
ment, graviorem future dispersionis vindictam reser- 
vavit. | 

Deposuit potentes de sede.| EKosdem potentes appel- 
lat, quos ante dixerat superbos. Qui ideo nimirum su- 
perbi vocantur, quia supra mensuram se suz conditionis 
extollunt; potentes autem, non quia vere potentes sunt, 
sed quia confidentes in virtute sua, conditoris adjuto- 
rium querere detrectant. Illi autem vere potentes sunt, 
qui dicere cum Apostolo norunt [Philip. 4.]: Omnia 
possumus in eo qui nos confortat. De qualibus scrip- 
tum est [Job. 36.], Deus potentes non abjicit, cum et 
ipse sit potens. Deposuit ergo potentes de sede, et 
exaltavit humiles, quia omnis qui se exaltat, humiliabi- 
tur; et qui se humiliat, exaltabitur. Quamvis etiam ita 
recte possit intelligi, quod nonnunquam illi ipsi, qui 
merito suze elationis a Domino fuerant dejecti, denuo 
miserante illo ad humilitatis gratiam redeant, sicque 
merito devotz humilitatis erigantur ad gloriam. Deni- 
que Saulus ad superbiam de sede doctrinz legalis de- 
positus est, sed mox ob humilitatis subjectionem ad 
evangelizandam Christi fidem levatus. 

Esurientes implevit bonis, et divites dimisit inane. ] 
Qui eterna perfecte nunc esuriunt, atque ad hec appe- 
tenda infatigabili operum justorum instantia certare 
non desistunt, satiabuntur utique cum sui redemptoris 
gloria, quam desiderabant, apparuerit. At quicunque 
celestibus divitiis terrenas preponere gaudent, hi ni- 
mirum tempore ultime discretionis inanes totius beati- 
tudinis dimittuntur a Domino, ideoque cum diabolo 
perennis miseriz poena plectuntur. Quod étiam in hac 
vita ex parte non minima videmus impleri, ut et humiles 
videlicet superne bonitatis alimoniis repleantur, virtu- 
tumque ccelestium largitate ditescant: et qui vel de ter- 
renis divitiis gloriantes superbiunt, vel de opibus se 
bonorum operum quasi hec per se habeant, extollunt, 

intus a lumine veritatis Inanescunt. Singulis autem his 
versiculis, quos de diverso superborum atque humilium 
statu beata Maria protulit, adjungendum est quod prz- 
misit, A progenie in progenies: quia nimirum per omne 
_labentis seculi tempus creator justus ac misericors et 
superbis resistere, et humilibus dare gratiam consuevit. 
Unde bene post generalem divine pietatis et justitize 
commemorationem, ad specialem nove incarnationis 
dispensationem, qua mundum redimere dignatus est, 
confessionis suze verba convertit, dicens: 

Suscepit Israel puerum suum, memorari misericordie 
sue.| Israel quippe vir videns Deum interpretatur. Quo 
nomine omnis redemptorun hominum ccetus designa- 
tur, propter quos ut Deum videre valeant, ipse Deus 
homo visibilis inter homines apparuit. Qui suscepit 
Israel quasi medicus egrum quem curaret, quasi rex 
populum, quem ab hostium incursione defenderet, imo 
hoste prostrato liberum redderet, ac secum perpetuo 
regnare donaret. Et bene addidit, Puerum suum, vide- 
licet humilem obedientemque significans: quia non nisi 
per virtutem humilitatis, quis ad sortem potest redemp- 
tionis attingere. Unde et Dominus ait [Matth. 18.]: 
Nisi conversi fueritis, et efficiamini sicut parvuli, non 
intrabitis in regnum ccelorum. Bene quoque subjunxit, 
Memorari misericordiz sue, quia quod Deus hominem 
ut redimeret, assumpsit, non humane meritum conditi- 
onis, sed divine donum pietatis extitit. Quid enim 
post culpam preevaricationis, nisi justam conditoris iram 
meruimus? Unde restat, ut quotquot ad salutem vitam- 
que recuperamur eternam, non hoc nobis, sed ejus gra- 
tie tribuamus, cui dictum est [Abac. 3.], In ira miseri- 
cordize memor eris. 

Sicut locutus est ad patres nostros, Abraham et semini 
ejus in secula.| Patrum memoriam faciens beata Mana, 
recte Abraham nominatim exprimit: quia etsi multi 
patres ac sancti Dominice incarnationi testimonium 

mystice protulerunt, ipsi tamen primo manifeste sunt 
ejusdem incarnationis, ac nostre- redemptionis arcana 
preedicta: ipsi specialiter dictum est [Genes. 12.], At- 
que in te benedicentur universe cognationes terre. 
Quod ad Dominum Salvatorem pertinere nullus fide- 
lium dubitat, qui ad dandam nobis benedictionem per- 
petuam, de stirpe Abrahz ad nos venire dignatus est. 
Semen autem Abrahz non illos tantum dicit electos, 
qui ex Abrahz progenie sunt corporaliter editi, verum 
etiam nos qui de gentibus ad Christum congregati, illis 
fidei societate patribus copulamur, a quibus prosapiz 
carnalis origine longe segregamur. Et nos enim semen 
ac filii sumus Abrahz, cum sacramentis nostri Redem- 
ptoris, qui de genere Abrahz carnem assumpsit, renasci- 
mur. Nos sumus filu Abrahe, cum illum videre solerti 
intentione querimus, cujus diem ipse Abraham exulta- 
vit ut videret, et vidit et gavigus est. Hinc autem Apo- 
stolus ait, Si autem vos Christi, ergo semen Abrahz 
estis, secundum promissionem heeredes. Recte autem 
in conclusione subjungitur, In secula: quia nimirum 
prefata promissio superne hereditatis nullo unquam 
fine claudetur. Nam et usque in finem seculi hujus 
non deerunt, qui in Christum credendo semen fiant 
Abrahe, et futurse beatitudinis eidem semini manebit 
gloria perennis. Unde nos necesse est, fratres carissi- 
mi, quibus eterna merces a Domino promittitur, inde- 
fesso nisu mentis pro ejus perceptione luctari. Oportet 
enim ut pro obtinendo bono, quod sine fine cupimus 
habere, sine ulla intermissione donec accipiamus, certare 
curemus. Verba igitur evangelice lectionis frequenti 
meditatione revolvamus, exempla beate Dei genitricis 
Mariz semper animo retineamus, ut et in conspectu 
Dei humiles inventi, et proximis quoque honore debito 
submissi mereamur una cum ipsa perpetuo sublimari. 
Studeamus sollicite ne nos laudantium indebite favor 
extollat, cum illam videamus inter verba vere laudatio- 

nis inconcussam humilitatis tenuisse constantiam. Si 
immoderatus temporalium rerum nos appetitus delectat, 
reminiscamur quia judex noster divites dimittit inanes: 
s1 temporalis afflictio forte mentem conturbat, recogite- 
mus quia et humiles exaltat. Nunquam de impetranda 
admissorum venia desperemus, quia misericordia ejus & 
progenie in progenies timentibus eum. Nulli inter mala 
quee fecit gravior impcenitendi culpa surripiat, quia Deus 
superbis resistit, eosque a beatorum sorte secernens, per 
varia poenarum loca pro peccatorum varietate dispergit. 
Fit autem largiente Domino, ut si beatz Marie semper 
actus et dicta recolamus, semper in nobis et observantia 
castitatis et virtutis opera perseverent. Nam et opti- 
mus ac saluberrimus in sancta ecclesia mos inolevit, ut 
hymnus ipsius quotidie cum psalmodia vespertine lau- 
dis ab omnibus canatur, quatenus ex hoc animos fide- 
hum et frequentior Dominice incarnationis memoria ad 
affectum devotionis accendat, et recogitata szepius ex- 
empla genitricis illius in virtutum soliditate confirment. 
Et hoc opportune ad vesperas fieri complacuit, ut vide- 
licet fatigata per diem et distenta diversis cogitationibus 
mens nostra, incumbente tempore quietis ad unionem 
se suze considerationis colligeret ; jamque salubriter ad- 
monita quicquid superfluum vel nocivum diurna nega~ 
tione contraxisset, totum hoc nocturnis precibus denuo 
ac lacrymis ex tempore mundaret. Verum nos quia in 
longum duximus sermonem, jam conversi ad Dominum 
clementiam ipsius postulemus, ut et memoriam beatz 
Mariz congruis veneremur officiis, et ad celebranda Do- 
minicze nativitatis sollennia purioribus animis venire 
mereamur, adjuvante ipso ad facienda opera spiritualia, 
et ad percipienda dona ccelestia desiderium nostrum, qui 
pro nobis incarnari, atque inter homines vivendi formam 
dare voluit unigenitum suum Jesum Christum Domi- 
num nostrum, cum quo vivit et regnat Deus in unitate 
spiritus sancti per omnia secula seculorum, Amen. 

Marra. xx. Marci x. In illo tempore accessit ad Je- 
sum mater filiorum Zebedai cum filiis suis adorans, et 
petens aliquid ab eo, &c. 


OMINUS Jesus Christus conditer ac Re- 
demptor noster, vulnera superbiz nostree 
sanare desiderans, et ipse cum in forma Dei 
esset, forma hominis assumpta, humiliavit 
semetipsum, factus obediens usque ad mortem: et nos 
quoque, si culmen vere sublimitatis conscendere volu- 
mus, iter humilitatis arripere preemonet: nos, si veram 
vitam videre cupimus, et adversa quseque przsentis 
seculi, et ipsam quoque mortem patienter ferre preece- 
pit. Promisit nobis dona gloriz, sed preemisit certa- 
mina pugne. Dixit promittens [Luce 6.], Erit merces 
vestra magna, et eritis filii altissimi: sed preedixit ju- 
bens, Diligite inimicos vestros, benefacite, mutuum date, 
nihil inde sperantes. Ita igitur preemia pollicetur elec- 
tis, ut et digna przmiis merita premonstret: sic vitam 
donat eternam, ut per angustam portam, et arctam viam 
ad hanc perveniendum esse decernat: unde ait [Lucz 
13.]: Contendite intrare per angustam portam. Con- | 
tentione etenim non parva opus est, si quis ad alta velit 
ascendere. Nam cum tanto sudore vertices montium 
subeamus, quantum necesse est conari, ut conversatio- 
nem in ccelis habere, et in monte sancto Domini, de quo 
canit Psalmista, mereamur quiescere. Unde etiam in 
hodierna Evangelii sancti lectione cum filii Zebedzi ab 
eo sedes regni peterent, confestim illos ad bibendum 
calicem suum, hoc est, ad imitandum passionis suse 
agonem revocat: ut meminissent quia ccelestium summa 
petere non nisi per abjecta et aspera terrestrium debe- 
rent. 

Accessit, inquit, ad eum mater filiorum Zebedai cum 
filtts suis adorans, et petens aliquid ab eo. Qui dizxit et: 
Quid vis? Ait illi: Dic ut sedeant hi duo filit met, unus 
ad dextram tuam, et unus ad sinistram in regno tuo.| 
Nemo autem estimet matrem hec pro filiis absque il- 
lorum consensu ac voto petisse, sed potius intelligat 
unanimi omnium consilio eorum fuisse dispositum, ut 
per matrem quam maxime dilectam Domino noverant, 
suum illi desiderium discipuli patefacerent. Unde hec 
referens Evangelista Marcus, tacito matris interventu, 
discipulorum vero solummodo, quorum cordis appeti- 
tum sciebat, facit mentionem. Et accedunt, inquit, ad 
eum Jacobus et Joannes, filii Zebedzi, dicentes: Ma- 
gister, volumus ut quodcunque petierimus, facias nobis. 
At ille dixit eis: Quid vultis ut faciam vobis? Et dixe- 
runt: Da nobis ut unus ad dextram tuam, et alius ad 
sinistram sedeamus in gloria tua. [Illos ergo tantum 
accedere ad Dominum, et eum rogare asserit, quorum 
voluntatem in rogando potiorem conspicit, et quorum 
hortatu matrem ad rogandum novit esse commonitam. 
Credendum est autem, quod illa maxime causa, vel mu- 
liebrem matris affectum, vel carnales adhuc discipulo- 
rum animos ad hec postulanda concitaverit, quia memi- 
nissent sermonis Domini, quem ait [Matth. 19.]: Cum 
sederit filius hominis in sede majestatis suz, sedebitis 
et vos super sedes duodecim judicantes duodecim tribus 
Israel, nossentque se inter discipulos specialius a Do- 
mino diligi, se specialius cum beato Petro conscios spe 
factos arcanorum, que ignorarent czeteri, quod frequens 
sancti Evangelii textus indicat. Hinc est enim quod 
ipsis quoque, quomodo Petro, novum ab illo nomen im- 
ponitur, ut sicut ille qui prius Simon dicebatur, per for- 
titudinem ac stabilitatem fidei impugnabilis vocabulum 
Petri meruit, ita et isti Boanerges, hoc est, filii tonitrui 
‘vocarentur: quia videlicet et vocem patris super Domi- 
num in monte clarificatum, una cum Petro audirent, et 

plura aliis discipulis mysteriorum secreta cognoscerent:. 
quodque ad rem plurimum pertinebat, se integro corde. 
Domino adherere, et maxima illum dilectione sentie- 
bant amplecti. Ideoque non discredebant fieri posse, 
ut circa eum vicinius ipsi in regno sederent: presertim 
cum viderent Joannem pro singulari puritate mentis et 
corporis tanto amore habitum, ut in ccena in sinu ipsius 
recumberet. Sed quid eis dignitatem sedium querenti- 
bus ipse cognitor meritorum ac sedium distributor re- 
sponderit, audiamus. 

Respondens autem Jesus, dixit: Nescitis quid peta- 
tts.| Nesciebant étenim quid peterent, qui in regno cce- 
lestis patrize quenquam ad sinistram Christi sessurum 
esse putabant: cum in illa discretione novissimi exami- 
nis omnes electi ad dextram summi regis ac judicis 
legantur esse statuendi. Nil quippe sinistrum vita illa, 
nil habet felicitas eterna reprobum, nil pax sempiterna 
recipit caducum. Sinistra autem Christi cum in bono 
accipitur, preesens sanctz ecclesiz vita intelligitur, unde 
scriptum est [Proverb. 3.]: Longitudo dierum in dextra 
ejus, in sinistra ejus divitize et gloria. Longitudo quippe 
dierum in dextra, sapientia videlicet nostri Redemptoris 
est: quia in illa superne habitationis patria electis, et 
angelis et hominibus lux indefectiva donatur. In si- 
nistra illius divitize et gloria, quia et in hujus exilio 
peregrinationis divitiis virtutum et gloria fidei, donec 
ad eterna perveniamus, reficimur. De qua videlicet 
gloria dicit Apostolus [Rom.5.], Et gloriamur in spe 
gloriz filiorum Dei: non solum autem, sed et gloria- 
mur in tribulationibus. De quibus item divitiis: Quia 
in omnibus, inquit [1 Cor. 1.], divites facti estis in illo, 
in omni verbo et in omni scientia. Nesciebant quid 
peterent, quia autumabant humano arbitrio preelegi 
posse, quibus quisque sedibus in futuro, qua retribu- 
tione donetur. Et potius Dominum precabaptur, ut 
fiduciam et gloriam spei quam habebant, usque ad finem 

firmum bene merendo perducerent: scientes quia quic- 
quid boni agerent, ipse ineestimabili mercede remune- 
raret. Et quidem laude digna est pia simplicitas eorum, 
qui fiducia devote mentis sedere in regno circa Domi- 
num poscebant: sed multo dignius laudabitur prudens 
humilitas ejus, qui conscientia proprise fragilitatis aiebat, 
Elegi abjectus esse in domo Dei mei magis, quam habi- 
tare in tabernaculis peccatorum, Nesciebant quid pe- 
terent, qui sublimitatem potius preemiorum a Domino, 
quam operum perfectionem querebant. Sed ccelestis 
eos magister quid primo qurendum esset insinuans, 
reyocat ad viam laboris qua ad bravium pertingere pos- 
sint retributionis. 

Potestis, inquti, bibere calicem quem ego bibiturus 
sum?] Calicem suum dicit amaritudinem passionis, 
quze infidelium acerbitate crebro justis offertur. Nam 
hanc quisquis humiliter, patienter, gaudenter pro Christo 
suscipit, merito cum illo sublimiter regnabit. Quia ergo 
filii Zebedeei cum illo sedere desiderabant, admonet 
eos primo passionis suze sequi exempla, et ita demum 
aptare majestatis culmen appetere. Quem vivendi or- 
dinem cunctis fidelibus sequendum docet Apostolus, di- 
cens [Rom. 6.]: Si enim complantati facti sumus simi- 
litudini mortis ejus, simul etiam et resurrectionis ejus 
erimus. 

Dicunt illi: Possumus.] Mentem quidem devotionem- 
que suam, qualis in presenti erat simpliciter Domino 
pandebant, dum se calicem ejus bibere posse testaban- 
tur: qui tamen quantz infirmitatis adhuc essent, post- 
modum patenter ostendebant, dum adveniente tempore 
quo ipse Dominus eundem calicem biberet, etiam illi 
cum ceteris discipulis ejus relicto fugerunt. Sed non 
diu metus idem bibendi calicis eorum corda premebat, 
quin potius qui passuro Domino fugerunt, eo resurgente 
ocyus redierunt: et quia passionis turbine terrente tre- 
pidaverunt, fulgente resurrectionis ejus triumpho con- 

firmati sunt: atque accepta sancti spiritus gratia firmum 
de reliquo pectus ad bibendum .Domini calicem tenebant, 
quia ad patiendum moriendumque pro illo jam invinci- 
biles esse coeperunt, impleta ejus promissione qua dixit, 
eos calicem suum esse bibituros. Nam sequitur. 

Ait illis: Calicem quidem meum bibetis, sedere autem 
ad dextram meam et sinistram, non est meum dare vobis, 
sed quibus paratum est a patre meo.| Sedet ad dextram 
Salvatoris, qui m superna beatitudine de presenti ejus 
visione letatur: sedet ad sinistram, qui in hac peregri- 
natione sanctz ejus ecclesie sacerdotali regimine pre- 
sidet. Sed intuendum solertius quomodo se petentibus 
discipulis dicat verax magister, Non est meum dare vo- 
bis, sed quibus paratum est a patre meo, cum alibi dix- 
erit ipse [Matth. 11.], Omnia mihi tradita sunt a patre 
meo, ideoque constet, quia quzcunque pater dederit, 
vel paraverit dona fidelibus, hec eadem una cum eo 
filam parare sive dare. Nam et rursum dicit de patre 
Dominus [Joan. 5.], Qusecunque enim ille fecerit, hzec 
et filius similiter facit. Si ergo omnia quecunque pater 
fecerit, hzec et filius similiter facit, quomodo dicit filius, 
Non est meum dare vobis, sed quibus paratum est a 
patre meo, nisi quia idem filius et Deus et homo est? 
Ideoque per Evangelium suum aliquando ex voce divine 
majestatis, qua equalis est patri, aliquando ex voce lo- 
quitur humane assumptionis, qua squalis factus est 
nobis. In hac autem lectione quia humilitatis formam 
erat prebiturus hominibus, cuncta maxime ex assumpti 
hominis natura loquitur. Nam et in principiis, ut mater 
ad eum cum filiis petitura advenit, queesivit ab ea quid 
vellet, interrogans quasi homo, quasi nescius occultorum, 
quasi ignarus futurorum, qui in eternitate divine poten- 
tise omnia novit antequam fiant. Et quia illa in preci- 
bus humanitatis ejus, potius quam divinitatis memoriam 
pretulit, postulans sedem filiis a dextris ejus et sinistris, 
qui in habitu corporeo dextram habuit et sinistram, sed 

in divina majestate nulla membrorum est compositione 
formatus, consequenter et ipse tacita impassibilis gloria 
deitatis memoriam passionis, quam humanitus erat 
suscepturus, in medium protulit, atque hanc discipulis 
imitandam proposuit, cum devotam eorum sponsionem 
sua etiam attestatione confirmasset, dicens: Calicem 
quidem meum bibetis, sedere autem ad dextram meam 
et sinistram, non est meum dare vobis, sed quibus para- 
tum est a patre meo. Ac si aperte diceret: Passionem 
quidem quam secundum carnem subeo, vos patiendo 
estis secuturi: sed non est meum secundum ipsam in 
qua patior humane fragilitatis substantiam, donorum 
coelestium vobis munera dare, quee dignis quibusque ad 
percipiendum sunt a patre parata, me pariter cum illo 
in divinitate cum illo parante ac dante: quia omnia 
quzecunque ille fecerit, hzec et ipse per divinitatem po- 
tentiz similiter facio. Quia vero idem filil Zebedzi 
promptum gerebant animum ad bibendum calicem Do- 
mini, constat eos cum ceteris Apostolis dignitatem 
sedium, quam quzrebant, accepisse: non tamen ea di- 
stinctione qua petebant, ut unus a dextris in regno ejus, 
alter sederet a sinistris, sed juxta quod supra exposui- 
mus, ambo prius ad sinistram ejus ad tempus, ambo 
nunc ad dextram ejus sedere perpetuo meruerunt. A 
sinistris quippe Christi sedebant, cum regendis in hac 
vita fidelium populis apostolico jure presiderent, illo 
nimirum in regno, de quo ipse ait [Luce 17.]: Regnum 
Dei intra vos est. Sedent a dextris nunc in illa, que 
mortem nescit, vita, judices mundi cum illo, utramque 
hanc sedem illis ipso filio cum patre parante. Neque 
enim largitio donorum in eis separare potest, in quibus 
unitas nature semper inseparabilis manet, eodem filio 
attestante qui ait [Joan.10.]: Ego et pater unum su- 
mus. Neque enim hoc sine consideratione transeundum, 
quomodo dixerit Dominus indifferenter filios Zebedei 
calicem suum bibituros, cum noverimus unum ex his, 


HOMILIZE. 313 


Jacobum scilicet, per effusionem sanguinis vitam finisse : 
alium vero, id est Joannem, in pace ecclesiz quievisse. 
Nam de Jacobi martyrio Lucas aperte testatur, quia 
misit Herodes rex manus, ut affligeret quosdam de ec- 
clesia, occidit Jacobum Joannis fratrem gladio. De 
cujus passione etiam historia ecclesiastica [Euseb. ii. 9.] 
rem quandam dignam memoria refert. Quandoquidem, 
inquit, et ei qui obtulerat eum judici ad martyrium, Ja- 
cobum scilicet, motus etiam ipse confessus est se esse 
Christianum, Ducti sunt, inquit, ambo pariter ad sup- 
plicium. Et dum ducerentur in via, rogavit Jacobum 
dare sibi remissionem. At ille parumper deliberans, 
Pax tibi, inquit, et osculatus est eum. Et ita ambo si- 
mul capite plexi sunt. Porro de Joanne narrant historize 
fideles, quia cum sciret sibi supervenisse diem recessus 
sul, convocatis discipulis suis in Epheso, per multa sig- 
norum experimenta promens Christum, descenderit in 
defossum sepulturee suze locum, et facta oratione positus 
sit ad patres suos, tam extraneus a dolore mortis, quam 
a corruptione carnis invenitur alienus. Quomodo ergo 
calicem Domini bibere dictus est, de quo constat, quia 
nequaquam per mortem passionis de corpore exivit; 
nisi quia duobus modis idem calix bibitur, uno videlicet 
cum a persecutore illata mors patienter suscipitur ; alio, 
cum mens ad passionem prompta habetur, cum vita mar- 
tyrio digna geritur? Nam et Joannes ipse quoniam sit 
paratus ad potandum pro Domino mortis calicem do- 
cuit, quando cum ceteris Apostolis,. sicut in actibus 
eorum legimus, carcerem et verbera gaudenti animo tole- 
rabat, quando propter verbum Dei et testimonium Jesu 
in Pathmos insulam exilio relegatus est, quando, sicut 
historia ecclesiastica narrat, a Domitiano principe mis- 
sus est in ferventis olei dolium, de quo tamen propitio 
Domino tam sospes et mundus extitit, quam fuerat 
mente et vita castissimus: et in exilium ab eodem mis- 
sus, quo magis humano solatio destitutus esse videbatur, 

eo ampliori supernorum civium meruit frequentia con- 
solari. Unde ipse quoque veraciter calicem Domini 
cum fratre Jacobo, qui occisus est gladio, bibisse intel- 
ligitur: quia qui tanta pro veritate sustinuit, quam 
promptus etiam ipsam mortem si offerretur, exciperet 
ostendit. Sed et nos, fratres carissimi, etiamsi nil tale 
perpetiamur, si non vincula, non verbera, non carceres, 
non supplicia corporis alia, non ullam hominum perse- 
cutionem, propter justitiam toleremus, calicem tamen 
salutaris accipere, et martyrii palmam obtinere valemus, 
si castigare corpus nostrum et servituti subjicere cura- 
mus, 81 in spiritu humilitatis et animo contrito Domino 
supplicare assuescimus, si illatas a proximo contumelias 
placida mente suscipere satagimus, si et eos qui nos 
odio habent, qui injurias nobis inferunt, diligere, his 
bene facere, pro horum vita et sospitate studemus exo- 
rare, si cum virtute patientiz bonorum quoque operum 
fructibus adornari contendimus. Taliter enim conser- 
vantibus nobis, et corpora nostra, juxta Apostoli vocem, 
hostiam viventem, sanctam, Deo placentem exhibenti- 
bus, Domino largiente dabitur, ut communi cum eis qui 
membra sua in mortem pro Christo dederunt gloria re- 
muneremur : quia sicut mors illorum, sic et vita nostra 
pretiosa fit in conspectu Domini, diruptisque vinculis 
carnis, et ipsi atria supernze civitatis intrare, atque inter 
choros beatorum martyrum vota gratiarum Redemptori 
nostro reddere merebimur, qui vivit et regnat cum patre 
in unitate spiritus sancti Deus per omnia secula seculo- 
rum, Amen, 

HOMILIA XLII. 


Luca vi. Matra. vit. In illo tempore dtxit Jesus dis- 
cipulis seis: Non est arbor bona que facit fructus 
malos, neque arbor mala faciens fructum bonum. Una- 
queque enim arbor de fructu suo cognoscitur. Neque 
enim de spinis colligunt ficus, neque de rubo vinde- 
miant uvam, &€c. 


UIA propitia divinitate, fratres carissimi, sol- 
Jennia dedicationis ecclesize celebramus, debe- 
mus ipsi congruere sollennitati,quam colimus: 
ut sicut ornatis studiosius ejusdem ecclesis 
parietibus, pluribus accensis luminaribus, amplificato 
numero lectionum, addita psalmorum melodia, letis 
noctem vigils ex more transegimus, ita etiam penetra- 
lia cordium nostrorum semper necessariis bonorum ope- 
rum decoremus ornatibus. Semper in nobis flamma 
divine: pariter et fraternze caritatis augescat, semper in 
sanctuario pectoris nostri ccelestium memoria preecepto- 
rum, et angelice modulationis dulcedo sancta resonet. 
Hi sunt enim fructus bonz arboris, hic boni thesaurus 
cordis, heec fundamenta sapientis architecti, que nobis 
hodierna sancti Evangelii lectio commendat, nos non 
formam solummodo, sed virtutem potius habere pietatis. 
Quod etiam mystica veteris instrumenti nobis historia 
diligenter insinuat, quando vel Moyses tabernaculum, 
vel templum Domino Salomon, in sancte ecclesiz ty- 
pum condidit. Utraque enim domus firmiter fundata 
esse refertur: tabernaculum quidem, quia compactos de 
tabulis habebat parietes, super bases argenteas: tem- 
plum autem super lapides quadros suppositos. Ligna 
quoque erant imputribilia, e quibus et tabernaculum 
omne factum, et templum intus ornatum, ac desuper 
tectum fulgebat. Aurum etiam de thesauro bono opti- 
mum proferebatur, de quo et tabernaculi parietes intus 

et foris vestiti, et templi non tantum parietes, verum 
etiam laquearia, trabes, ostia, postes et pavimenta erant 
cooperta. Sed et vasa et utensilia domus utriusque 
cuncta pene aurea, neque hec nisi de auro purissimo 
fieri licebat. Fructus etiam arborum qui in domum 
Domini offerebantur, purissimi et exquisiti esse jube- 
bantur: hoc est vitis, olive, thuris, myrrh, vel stactis, 
et ceterarum hujusmodi. Que videlicet cuncta spin- 
tualiter intellecta, veram nostrz fidei et operationis sin- 
ceritatem denunciant. Domus namque utraque, ut dixi- 
rus, universalis ecclesiz figuram premonstrat. Neque 
incongruum quis arbitretur, quod dus sunt domus 
Domini in mysterio facte, cum unam Christi domum 
esse ecclesiam nullus fidelis ambigat. Dus etenim sunt 
condite domus ob significationem utriusque populi, in 
eandem fidem venturi, Judei scilicet et gentilis. Unde 
bene tabernaculum sola plebs Hebreea condidit in ere- 
mo, templi autem structuram proselyti, id est, advenz 
de gentibus quotquot in populo Israel tunc inveniri po- 
terant, devota fide compleverunt. Sed et rex potentis- 
simus Tyri conductus a Salomone, commodatis artifici- 
bus et lignis gratantissime juvit, quia nimirum ante 
incarnationem Dominicam notus tantum in Judza erat 
Deus. At postquam ille in ea qua natus et passus est 
carne, resuscitatus a mortuis, et exaltatus est super 
ceelos Deus, continuo super omnem terram nominis ejus 
gloria refulsit, orbisque universus ad zedificationem do- 
mus illius, accepta ab eo promissione donorum cceles- 
tium, gaudens accurrit. Quid ergo ipse conditor et 
Redemptor noster de constructione suz domus, qua nos 
sumus, in ea quz nobis modo recitata est lectione Sancti 
Evangelii dicat, audiamus. 
- Non est arbor bona, que facit fructus malos : neque 
arbor mala faciens fructum bonum.| Bonas ergo arbores, 
et bonos harum fructus in constructionem sive ministe- 
rium sui templi rex sapiens querit. At vero male ar- 

boris quis sit finis, idem alibi docet, dicens [Matth. 3.] : 
Omnis arbor, que non facit fructum bonun, excidetur, 
et in ignem mittetur. Arbores namque homines, fructus 
autem dicit opera ipsorum. Vultis etenim nosse, qui 
sint arbores male, qui mali fructus? Apostolus docet, 
dicens [Galat. 5.]: Manifesta autem sunt opera carnis, 
que sunt fornicatio, immunditia, luxuria, idolorum ser- 
vitus, veneficia, inimicitiz, contentiones, zemulationes, 
iree, rixze, dissensiones, hzreses, invidize, homicidia, 
ebrietates, comessationes, et his similia. Vultis audire 
an arbores, quz tales fructus faciunt, ad eterni regis 
templum cceleste pertineant? Subjungit Apostolus, di- 
cens: Quz predico vobis sicut preedixi, quoniam qui 
talia agunt, regnum Dei non consequentur. Bonz 
quoque arboris fructus subsequenter enumerat, dicens: 
Fructus autem spiritus est caritas, gaudium, pax, pa- 
tientia, bonitas, benignitas, fides, mansuetudo, continen- 
tia, de quibus et alias admonens, ait [Ephes. 5.]: Ut 
filii lucis ambulate. Fructus enim lucis est in omni 
bonitate, et justitia, et veritate. Qui nimirum fructus 
cum arboribus e quibus procedunt, et hic ad domum 
fidei, et illic ad habitationem.superne beatitudinis ve- 
raciter pertinent. Audiamus denique arborem bonam 
de bonorum fructuum proventu letantem [Psal. 51.]: 
Ego autem sicut oliva fructifera in domo Dei, speravi in 
misericordia Dei mei in eternum, et in seculum seculi. 
Fructus quippe olivee lucidum est opus misericordiz, et 
ideo jure in misericordia Dei sperat in templo eterni- 
tatis, qui in domo Dei preesenti misericordiz gratia re- 
splendet. Jure se talis ad templum magni regis perti- 
nere confidens, alibi dicit [Psal. 22.]: Et misericordia 
tua subsequetur me omnibus diebus vite mee, ut in- 
habitem in domo Domini in longitudine dierum. At 
contra mala arbor videamus quales fructus ferat, et tales 
ferre ipsi vitemus. Dicit propheta Hieremias [ Hier. 17.]: 
Maledictus homo qui confidit in homine, et ponit carnem 

brachium suum, et a Domino recedit cor ejus. Enit 
enim quasi myrica in deserto. Myrica namque est in- 
fructuosa arbor et humilis, gusta nimis amera, omnique 
humana cultura prorsus indigna, ac propterea fructifi- 
cans in deserto. Cui merito comparatur is qui a divino 
timore et amore recedens, ab hominibus regnum vel di- 
vitias sperat. Qui quantum a decore domus Dei sit extor- 
ris judicandus, propheta subdendo manifestat [Ibidem]}: 
Et non videbit cum venerit bonum, sed habitabit in de- 
serto in siccitate, in terra salsuginis et inhabitabili. 
Nemo ergo sibi, fratres mei, in occulto male vivens, de 
favore vulgi quasi bonus sit, blandiatur: quia etsi folia 
verborum perpulchra, si florem fame gignit edoriferum, 
non est arbor bona, que facit fructus malos. Nemo, 
cum recto corde bona que valet operatur, de sua salute 
desperet: quia non est arbor mala, que facit fructum 
bonum. 

Unaqueque enim arbor de fructu suo cognoscitur.| 
Hec cognitio de apertis eolummodo vitiis sive virtu- 
tibus accipienda est, qualia superius ex Apostoli sen- 
tentia commemoravimus. Namque sunt nonnulla, que 
quo animo gerantur, ignoratur a proximis, unde et in 
utramque partem possunt interpretari. Sed ambigua 
quszeque justius ab his, qui bona diligunt, interpretantur 
in bonum, ut impleatur illud Apostoli [1 Cor. 4.]: No- 
lite ante tempus judicare. 

Neque enim de spinis colligunt ficus, neque de rubo vin-. 
demiant uvam.| Spinz et rubus plenz aculeis arbores, 
illorum corda designant, qui vel luxuriz, invidiz, con- 
cupiscentiz stimulis ipsi foedantur, vel certe iracundiz, 
detractionis, odii, superbiz, et amaritudinis asperitatibus 
insuaves proximis et quasi intractabiles existunt. Ficus 
autem dulcem regni ccelestis memoriam, uva fragrantiam 
Dominice dilectionis significat. Non ergo de spinis 
colligunt ficus, neque de rubo vindemiant uvam: quia 
quicunque adhuc vitiorum aculeis sordent, exempia vel 

doctrinam virtutum ministrare proximis nequaquam 
digne prevalent. 

Bonus homo de bono thesauro cordis sui profert bonum, 
et malus homo de malo thesauro cordis sui profert ma- 
lum.| Thesaurus cordis, intentio est cogitationis, ex qua 
proventum operis internus arbiter judicat. Unde fit 
plerumque, ut minora bona nonnulli majori ccelestis 
gratis: mercede operentur, videlicet propter intentionem 
cordis qua majora voluerant patrare bona si possent, et 
alii majora virtutum opera ostentantes, ob incuriam cor- 
dis tepidi minora a Domino preemia sortiantur. Denique 
opus viduz, quz duos nummos detulit ad templum, in- 
numeris divitum donariis ab interno cordium scrutatore 
preefertur. 

Ex abundantia enim cordis os loquitur.| Humanum 
quippe judicium szpe fallit, quia cor proximi nescit nisi 
ex ore et opere pensare: Dominus autem ipsum opus et 
sermones ex cordis radice perpendit. Illius ergo ex 
abundantia cordis os loquitur, qui ex qua intentione pro- 
mantur verba, non ignorat. Quod etiam subsequenter 
astruit, manifeste ostendens, quia locutio bona absque 
operum attestatione nihil omnino prosit. 

Quid autem vocatis me Domine Domine, et non facitis 
que dico?| Dominum namque vocare boni donum the- 
sauril, bonz videtur esse fructus arboris. Omnis enim 
quicunque invocaverit nomen Domini, salvus erit. Sed 
si is qui invocat nomen Domini, preceptis Domini per- 
verse vivendo repugnat, profecto patet quia de bono 
cordis thesauro prolatum non fuit bonum, quod lingua 
sonuit: nec talem fructum confessionis fici radix, sed 
spine, hoc est, horrida vitiis, et non multitudine Do- 
minicze dilectionis, onusta conscientia procreavit. Que 
autem sit vera fructuum bonorum malorumque discre- 
tio, Dominus sub alia figura subdendo designat : 

Omnis qui ventt ad me, et audit sermones meos, et 
facit eos, ostendam vobis cui similis stt. Similis est ho» 

mini edificanti domum.| Homo autem hic domum zdi- 
ficans, ipse est mediator Dei et hominum, homo Chris- 
tus Jesus, qui dilectam sibi domum sanctam videlicet 
ecclesiam, in qua perpetuo maneret, zdificare et conse- 
crare dignatus est. 

Qui fodit in altum, et posuit fundamenta supra pe- 
tram.| Quia in corde suorum fidelium quicquid terrenz 
intentionis invenit, funditus extirpare studuit, quatenus 
ejectis priscee consuetudinis ruderibus, ac cogitationibus 
superfluis, stabilem in eis ipse et inconcussam possit 
habere mansionem. Ipse est enim petra, supra quam 
hujusmodi domus fundamenta collocavit. Nam sicut 
in domo eedificanda nil petre, cul fundamentum impo- 
natur, antefertur; ita sancta ecclesia petram suam, vide- 
licet Christum, imo habet in corde reconditam: neque 
aliquid fidei illius ac dilectioni preponit, adeo ut pro 
hac etiam mortem pati non dubitet: cui nimirum petre 
princeps ecclesiz, quia firmissime inhesit, ab ea nomen 
uccepit, quando audivit [Matth. 16.], Tu es Petrus, et 
super hanc petram edificabo ecclesiam meam. 

Inundatione autem facta, illisum est flumen domui illi, 
et non potutt eam movere: fundata enim erat supra pe- 
tram.| Patet expositio, quia pulsata est ssepe pressuris 
ecclesia, nec dejecta. Quod si qui credentium male victi 
cesserunt, ad hance utique domum non pertinebant: quia 
si supra petram fidei, et non potius super arenam per- 
fidise vel levitatis fundati consisterent, labefactari pror- 
sus nunquam valerent. Notandum autem, quod hxc 
inundatio tentationum tribus modis ecclesiam impugnat. 
Nam vel a sua concupiscentia tentatur quisque abstrac- 
tus et illectus, vel falsorum fratrum improbitate fatiga- 
tur, vel aptioribus externorum appetitur insidiis. Quz 
videlicet tentamenta Dominus alibi portas inferi nun- 
cupat, et merito: quia nimirum si vicerint, in eter- 
num trahunt interitum. Et super hanc petram, inquit 
[Matth. 16.], edificabo ecclesiam meam, et porte infer 

non przvalebunt adversus eam. Etsi ergo pulsant, non 
tamen dejiciunt ecclesiam Christi porte diaboli: etsi 
lrruit inundatio perfidiz, non subruit domum fidei. 
Quz enim adjutori suo veraciter dicere potest, Dum 
anxiaretur cor meum, in petra exaltasti me: non debel- 
latur ab extraneis, quia rabiem persequentium infidelium 
cum corona martyrii patiendo superat: non corrumpitur 
a falsis fratribus, quia et hereticorum dogmata recte 
credendo refutat, et vitiosa quorundam catholicorum 
exempla sobrie et juste, et pie vivendo devitat: non ob- 
cecatur fumo propriz cupiditatis, quia fervet interius 
solo ardore Dominic caritatis. Huic autem homini, id 
est, redemptori nostro, qui ecclesiam sibi universalem 
invincibili mentis fortitudine copulavit, pro modulo suo 
quique similantur electi, quando quod ipse in tota ec- 
clesia generaliter facit, hoc illi in suis singuli cordibus 
agere specialiter curant. Nam quasi in altum fodiendo, 
suam vigilanter conscientiam discutiunt: ne quid in ea 
sordidum lateat, solerter inquirunt: cunctas a fundo 
cordis supervacuorum cogitatuum latebras, manu sedu- 
le discretionis exhauriunt, quatenus firmam quietam- 
que fidem petree illi fortissimee, hoc est, Christo preepa- 
rent: fitque ut per ejus prasentiam insuperabiles inter 
seculi torrentis adversa simul et prospera blandientis 
perdurent. Hec, adjuvante Domino, fratres carissimi, . 
de Evangelice lectionis expositione transcurrimus: sed 
videtur congruum solennitati quam colimus, de edifi- 
catione templi aliqua commemorare, et quam decenter 
ornatus illius ecclesiz significationi conveniat, indagare. 
Narrat ergo sacra scriptura, quia preeceperit Salomon, 
ut tollerent lapides grandes, lapides pretiosos in funda- 
mentum templi, et quadrarent eos. Lapides autem 
grandes et pretiosi, qui in fundamento locati, totum 
onus templi sibi superimpositum portant, eximios sanctz 
ecclesiz doctores insinuant, grandes nimirum excellen- 
tia meritorum, pretiosos claritate signorum, que ab ipso 

Domino verbum audientes totam ecclesiz crescentis 
fabricam sua predicatione genuerunt. Quando enim in 
scripturis fundamenta plurali numero dicuntur, vel prz- 
dicatores sanctos, vel firmas justorum cogitationes sig- 
nificant. Unde est illud Psalmiste [Psal. 81.]: Funda- 
menta ejus in montibus sanctis. At cum singular 
numero fundamentum ponitur, ipsum szpius auctorem 
bonorum omnium indicat, de quo Apostolus ait [1 Cor. 
3.]: Fundamentum enim aliud nemo potest ponere, 
preter id quod positum est, quod est Christus Jesus: 
et de quo rursus ad credentes, Sed estis, inquit [Eph. 2.], 
cives sanctorum, et domestici Dei, superzedificati super 
fundamentum apostolorum et prophetarum. In hoc 
ergo fundamento, lapides grandes et pretiosi, qui tem- 
plum omne gestarent sunt positi: quia per ipsum ad 
propagandam toto orbe ecclesiam, et prius patriarchz et 
prophetz, et postmodum sunt apostoli instructi, qui quo 
arctius amori ejus inherebant, eo fortius sectatores suos 
in sedificio ccelesti sustentabant. Quos videlicet lapides 
rex quadrare preecepit, ut magistros ecclesize compositos 
moribus, et immobiles animo esse debere signaret. Sic- 
ut enim quadratum quacunque vertitur parte, stat; ita 
nimirum vita perfectorum, que ad veritatis lineam soli- 
cite directa est, nullis tentationum impulsibus a sua 
novit stabilitate dejici. Erat autem templum de mar- 
more Pario, qui est lapis albus, extructum, ut candorem 
ecclesiasticee castitatis exprimeret; de quo in amoris 
cantico Dominus ait [Cantic. 2.]: Sicut lilium inter 
spinas, sic amica mea inter filias. Habebat sexaginta 
cubitos in longitudine, et viginti cubitos in latitu- 
dine, et triginta cubitos in altitudine. Longitudo ergo 
templi fidem sancte ecclesize designat, per quam lon- 
ganimiter inter opera sua bona pravorum adversa to- 
lerat: latitudo caritatem, qua ipse intus per viscera 
pietatis spatiatur: altitudo spem, qua propter bona, 
que per caritatem operatur, ccelesti vitz premia ex- 

pectat. Et bene longitudo sexaginta est cubitorum. 
Senario enim numero, bonorum operum solet perfectio 
designari: quia et Dominus mundi ornatum sex diebus 
perfecit, et sex sunt hujus seculi ztates, in quibus sancta 
ecclesia pro eterna requie piis actibus instat. Bene vi- 
ginti sunt cubiti latitudinis, quia geminum est precep- 
tum caritatis, qua ecclesia in tribulatione dilatatur, 
quando perfectus quisque et conditorem ex toto corde, 
tota anima, tota virtute, et proximum tanquam seipsum 
diligere probatur. Bene triginta in altitudine sunt 
cubiti, quia omnis electorum spes ad visionem sancte 
trinitatis, quantum valet, se exercendo et pumficando 
preparat. Sex igitur ad fidei longanimitatem, tria ad 
celsitudinem spei, duo pertinent ad latitudinem amoris, 
quibus tribus virtutum insignibus totum sancte eccle- 
size statum constat perfrui. Quod autem per denarium, 
qui perfectus est numerus, singula hc multiplicantur, 
multiplex ejusdem perfectionis augmentum figurate de- 
nunciatur. Notandum sane quod triginta cubiti altitu- 
dinis non usque ad supremum templi fastigium, sed 
usque ad laquearia pertingebant: deinde ad laquearia 
medi coenaculi alii triginta cubiti altitudinis assurge- 
bant. Porro tertium coenaculum quod supererat sexa- 
ginta habebat cubitos in altitudine, ac sic omnis altitudo 
domus in centum viginti erat cubitos extenta. Prima 
igitur domus triginta cubitis in altitudinem surgit, quia 
preesens ecclesia ad videndam speciem sanctz trinitatis 
tota intentione suspenditur: superior domus triginta 
zeque cubitis se in altum attollit, quia solute corpori- 
bus anime perfectorum, usque ad diem universalis ju- 
dicii, ejusdem beat et individue trinitatis presenti 
visione fruuntur. Suprema domus bis tricenis alta est 
cubitis, quia resuscitati a mortuis omnes electi, in con- 
templatione ejusdem sui conditoris, qui in tribus per- 
sonis unus est Deus, eterna spiritus simul et carnis im- 


mortalitate gaudebunt. Factus est autem medius paries 

in templo de tabulatis cedrinis viginti cubitorum altitu- 
dinis, qui divideret oraculum, id est, sanctum sanctorum 
a priore parte templi, habebatque oraculum viginti cu- 
bitos longitudinis, et viginti cubitos altitudinis. Porro 
ipsum templum pro foribus oraculi quadraginta cubi- 
torum erat, in quo erant mensz et candelabra de auro: 
sed et altare aureum prope ostium tabernaculi, quate- 
nus incenso in eo thymiamate, vapor fumi ascendens 
aperiret oraculum ubi erat arca testamenti, super que 
erant Cherubin glorize obumbrantia propitiatorium. 
Prior ergo domus presentis ecclesiz statum, interior 
vitee coelestis ingressum designat. Unde recte in priori 
mensa et candelabra sunt facta, quia nimirum in hac 
vita, lumine sanctarum scripturarum et sacramentorum 
coelestium refectione, opus habemus: in futuro autem 
talibus non egemus subsidiis, ubi juxta Psalmistze vocem 
quzecunque apparuerint cum justitia, satiabuntur mani- 
festata gloria Christi. In hac quoque vita corda justo- 
rum, quasi altare incensi aureum, splendida fulgent per 
munditiam sanctitatis, aromatibus referta desideriorum 
spiritualium incendio flagrant amoris continui: et quasi 
in proximo ceelestis introitus positus, suavissimum suze 
orationis vaporem juxta sancta sanctorum superna emit- 
tunt, ubi Christus est in dextra Dei sedens. Quem 
aptissime arca testamenti, que erat intra velum, desig- 
nat, in qua urna erat aurea habens manna, et virga 
Aaron que fronduerat, et tabule testamenti. Ipsa 
namque arca naturam humanitatis ejus, urna manne 
plenitudinem divinitatis, virga Aaron potentiam sacer- 
dotii ejus inviolabilem, tabule testamenti designant : 
quia ipse legem dedit, quique etiam benedictionem his 
qui legem faciunt, dabit. Bene templum pre foribus 
oraculi quadraginta cubitorum erat longitudinis, quando 
in hac adhuc vita jejuniis, et continentia nos castigari 
oportet, ut ad interne dulcedinis satietatem pervenire 
mereamur. Namque hoc numero castigationem vite 


HOMILIZA. 325 


preesentis significare intelligit omnis, qui quadragena- 
rium Moysi, vel Heliz, vel ipsius Domini jejunium recte 
intelligere novit. Bene ipsum oraculum, in quo arca 
per Cherubin gloriz tegebatur, viginti cubitos longitu- 
dinis, latitudinis et altitudinis habebat, qui numerus per- 
fectionem, ut diximus, geminz dilectionis insinuat: quia 
quicquid in hac peregrinatione pro Deo geritur, totum 
hoc in illa mansione patriz perennis, ubi magnificentia 
ejus continua beatorum spirituum laudatione sustollitur, 
in sola dilectionis amplitudine perficitur. Erat et por- 
ticus ante templum viginti cubitorum longitudinis, juxta 
mensuram latitudinis templi, et decem cubitorum latitu-. 
dinis, habens ostium contra ostium templi ab oriente: 
quze videlicet porticus illam sanctz ecclesiz plebem de- 
signat, que Dominic incarnationis tempora precessit : 
nec tamen ab ejusdem incarnationis fide vacua remansit. 
Hoc est enim ostium porticus, contra ostium templi esse 
ad ortum solis, fidem populi prioris de Christo eandem 
esse qu sequentis, eodemque gratiz orientis lumine 
cunctorum fidelium corda illustrari. Unde bene in 
eadem porticu duze columne zrez, maximi et mirandi 
operis circa ostium templi narrantur esse statute, et his 
capitella quasi opere lili superimposita. Columne enim 
stant ante ostium templi: quia adventum Redemptoris 
nostri qui ait (Joan. 10.], Ego sum ostium, per me si 
quis introierit, salvabitur: preecesserunt doctores egre- 
gii, de qualibus dicit Apostolus [Galat. 2.], Jacobus et 
Cephas et Joannes, qui videbantur columnz esse, qui 
eidem adventui ejus testimonium perhiberent. Una 
enim a dextris ostii, alia stabat a sinistris: quia et po- 
pulo Israel, qui tunc divina fide et caritate calebat, in- 
carnationem sui redemptoris futuram precinebant: et 
non minus gentibus, que adhuc quasi ad aquilonem 
posite perfidiz frigore torpebant, eyusdem Redemptoris 
ingressum predicabant esse pandendum. Quod vero 
capitella columnarum quasi opere lilii fabricata erant, 

significat quia tota preedicationis eorum summa, de cla- 
ritate perpetuze beatitudinis insonuit: ejusque videndam 
gloriam suis auditoribus promisit, qui eternus ante se- 
cula Deus existens, homo factus est in fine seculorum, 
ut quasi flos lilii interius colorem aurosum, exterius 
haberet candidum. Quid namque auri rubor in can- 
dore, nisi fulgor est divinitatis in homine? Quem vide- 
licet hominem et prius virtutibus clarum ostendit, et 
post mortem niveo incorruptionis splendore vestivit. 
Hec nos, fratres carissimi, in presentis festi nostri gau- 
dium de structura templi pauca ex pluribus fraternitati 
vestree exposuisse libuit, quatenus et miranda terrestris 
domus Domini fabrica delectaret auditum, et hxc spiri- 
tualiter intellecta mentes nostras ardentius ad amorem 
superne habitationis erigeret. Diligamus ergo, fratres 
mei, toto corde decorem domus eternz, quam ex Deo 
habemus in ceelis, et de loco tabernaculi gloriz ejus 
sedulo cogitare, ac nos alterutrum admonere curemus. 
Unum ante omnia petamus ab eo, et hoc infatigabili in- 
tentione queramus, ut inhabitare mereamur in domo 
ejus omnibus diebus vite nostra, hoc est, perenni vita 
ac luce felices. Non autem spernit neque despicit 
preces pauperum, quando hoc quod diligit ipse, pre- 
camur : sed clementer exaudiens donabit nos videre bona 
sua in terra viventium Christus Jesus Dominus noster, 
qui vivit et regnat in svum. 

HOMILIA XLIII. 


Joan. x11. In illo tempore ante sex dies pasche venit 
Jesus Bethaniam, ubi fuerat Lazarus mortuus, quem 
suscitavit Jesus, &c. 


ORIS esse prudentium solet, non solum ex 

eis, que recte apprehenderint, verumetiam 

ex illis, que aliter gesta seu dicta cognove- 

rint, prudentiz discere virtutem: hec nimi- 
rum ut imitentur sequendo, illa ne incurrant devitando. 
Quod nos, fratres dilectissimi, in hodierna sancti Evan- 
gelii lectione facere ratio cogit, non tantum videlicet 
devotionem amatorum Christi ad exemplum discere vir- 
tutis, sed perfidiam considerare, et consideratam citius 
declinare persequentium. Sequamur enim necesse est 
illarum prudentiam foeminarum, quas tanta fide et di- 
lectione Domino adhesisse cognovimus: fugiamus insi- 
pientiam pontificum et phariseorum, qui sapientiam 
Dei circumvenire insidus et interficere queerebant: ca- 
veamus dementiam eorum, qui sanctificandi propter 
pascha Hierosolymam ascenderant, sed obliti sancti- 
ficationis, in ipsa domo orationis de Salvatoris nece 
tractabant. Imminebat pascha, quo sanctificatum quem- 
que ac mundum ad esum agni venire oporteret: et ipsi 
qui sanctificandi ad templum ascenderant, sordidiores 
jam de conspiratione effundendi sanguinis descende- 
bant. Curemus solerter, quia paschee nostri tempus 
appropiat. In illo jam veniente sanctificati ad altare 
Dominicum accedamus, non agni carnes comesuri, sed 
nostri Redemptoris mysteria sancta sumpturi. Munde- 
mus nos ab omni inquinamento carnis et spiritus, per- 
ficientes sanctificationem in timore Dei. Nemo domum 
orationis convertat in speluncam latronum: nemo mem- 
bris Christi mortis laqueos substernat, nemo manens 


328 BEDZ VENERABILIS 


adhuc in morte ad accipienda vite mysteria presumat 
accedere. Qui eum non diligit, manet in morte. Dili- 
gamus Christum in seipso, diligamus in membris ejus: 
queramus Dominum, et vivet anima nostra: quaeramus 
autem eum, non sicut impii ad occidendum, sed ut fide- 
les perpetuo fruendum. Querebant, inquit, Jesum, et 
colloquebantur adinvicem in templo stantes. Quid pu- 
tatis, quia non venit ad diem festum? Queerebant enim 
Judzi Jesum, sed male: quezrebant eum ut venientem 
ad diem festum interficerent. Quzramus autem nos 
illum stantes in templo Dei, et perseverantes unanimiter 
in oratione, et colloquamur adinvicem psalmis, hymnis, 
canticis spiritualibus, in gratia postulantes ipsum, ut 
venire ad diem festum nostrum, et sua nos preesentia 
illustrare, sua ipse nobis dona sanctificare dignetur. 
Dederant autem pontifices et phariset mandatum, ut st 
quis cognovertt ubi sit, indicet, ut apprehendant eum. 
Demus et nos invicem mandatum, fratres mei, ut si quis 
cognoverit in cujus corde fratris uberiora sint viscera 
misericordiz, major humilitas, benignitas, modestia, po- 
tentia, czeterarumque abundantior copia virtutum, pre- 
sentis videlicet indicia Christi, indicet confestim ubi sit 
talis, ut vestigia Christi que apud eum sunt inventa 
fideliter imitando teneamus. Sciens autem Dominus 
conspirasse de se occidendo Judsos, non fugit insidian- 
tium manus, sed certus de gloria resurrectionis primo 
venit Bethaniam, proximam Hierosolymis civitatem, ubi 
Lazarum suscitaverat a mortuis: deinde etiam Hieroso- 
lymam, ubi ipse pateretur et resurgeret a mortuis. Hie- 
rosolymam quidem, ut ipse ibi moreretur: Bethaniam 
vero, ut suscitatio Lazari cunctorum memoriz arctius 
imprimeretur, et magis magisque confunderentur, atque 
inexcusabiles convincerentur impii principes, qui occi- 
dere non timerent eum, qui suscitare possit a mortuis, 
et nec beneficiis suscitationis provocati, nec divina susci- 
tantis virtute perterriti, animos ab injusta ceede retra- 

herent. Et ne dicerent machinatores calumniarum, 
phantastice suscitatum fuisse Lazarum, facta ibi Do- 
mino ccena, et ipse unus erat ex discumbentibus cum 
eo, ut dum viventem, loquentem, epulantem, cum suis 
familiariter conversantem viderent sive audirent, vel sus- 
citantis potentiam agnoscerent, et acciperent gratiam, 
vel obdurato corde nolentes veritati acquiescere, incur- 
rerent poenam. Mystice autem coena hec Dominica, 
ubi Martha ministrabat, et Lazarus inter alios discum- 
bebat, fides est ecclesize que per dilectionem operatur : 
unde alibi Dominus de credituris in se populis dicit ad 
discipulos [Joan. 4.]: Ego cibum habeo manducare, 
quem vos nescitis. Et hoc exponens adjunxit: Meus 
cibus est, ut faciam voluntatem ejus qui misit me, ut 
perficiam opus ejus. In qua coena Martha ministrat, 
cum anima queeque fidelis operam Domino sue devo- 
tionis impendit: Lazarus vero unus fit ex discumbenti- 
bus cum Domino, cum etiam ii qui post peccatorum 
mortem resuscitati ad justitiam sunt, una cum eis qui 
in sua permansere Justitia, de preesentia veritatis exul- 
tant, poenitentes simul cum innocentibus ccelestis gratiz 
muneribus aluntur. Et bene eadem ccena in Bethania 
celebratur, que est civitas in latere montis Oliveti, et 
interpretatur domus obedientiz. Domus namque obe- 
dientiz ecclesia est, que fideliter Domini jussis obtem- 
perat: et ipsa est civitas, que super montem miseri- 
cordiz constituta, nunquam potest abscondi, ipsaque de 
de sui latere constructa Redemptoris, id est, aqua ablu- 
tionis et sanguine sanctificationis, que de ipsius latere 
pro se morientis exiere, imbuta est : ubi etiam altera soror 
Lazari Maria in magne indiciunr dilectionis, sicut se- 
quentia monstrant Evangelice lectionis, accepit libram 
unguenti nardi pistici pretiosi, et unxit pedes Jesu, et 
extersit capillis suis pedes ejus. Quo facto non solum 
suz dat indicium devotionis, sed et aliarum fidelium Deo 
animarum signat pietatis obsequium. Sed prius notan- 

dum, quod sicut narrantibus Matthzo et Marco didici- 
mus, non solum pedes Domini Maria, sed et caput nardo 
perfudit. Nec dubitandum est quin et ipsa sit mulier, 
quze, sicut Evangelista Lucas refert [Luce 7.], Quon- 
dam peccatrix ad Dominum cum alabastro venit un- 
guenti, et stans retro secus pedes ejus, lacrymis coepit 
rigare pedes ejus, et capillis capitis sui tergebat, et oscu- 
labatur pedes ejus, et unguento ungebat. Eadem ergo 
est mulier, sed ibi pedes solum Domini prona ungue- 
bat, et hoc inter pcenitentiz lacrymis, hic autem gaudia 
juste operationis et pedes ungere, et ad caput quoque 
ungendum non dubitavit erigi. Ibi quippe rudimenta 
peenitentium, hic justitiam perfectarum designat anima- 
rum, unde recte tunc mensura unguenti non dicitur, 
nunc autem libra fuisse perhibetur. Quid namque per 
libram unguenti, nisi perfectio justitiz exprimitur? Tunc 
quale fuerit unguentum, tacetur, nunc quia nardi pistici, 
id est, fidelis, neque extraneis speciebus adulterati, sed 
pretiosi fuerit indicatur, ut perfect fidei et actionis 
quze sit castitas, intimetur. Per caput autem Domini 
quod unxit Maria, sublimitas divinitatis ejus, per pedes 
humilitas incarnationis exprimitur. Et pedes ungimus 
ejus, cum mysterium susceptz incarnationis debita laude 
preedicamus; caput ungimus, cum excellentiam divini- 
tatis digna verbi opinione veneramur. Quid enim per 
unguentum, nisi bonus odor opinionis insinuatur? Paulo 
attestante, qui ait (2 Cor. 2.]: Deo autem gratias, qui 
semper triumphat nos in Christo Jesu, et odorem noti- 
tice suze manifestat per nos in omni loco. Potest quo- 
que per caput Domini mediator Dei et hominum, qui est 
caput ecclesiz, recte significari; per pedes autem ultima 
quzlibet membra ejus non inconvenienter intelligi, de 
quibus in fine dicturus est [Matth. 25.], Quamdiu fe- 
cistis uni de his fratribus meis minimis, mihi fecistis. 
Et caput ungimus Domini, cum divinitatis ejus gloriam 
digna fidei, spei, caritatisque dulcedine complectimur, 

cum laudem nominis ejus bene vivendo dilatamus. Pedes 
ungimus Domini, cum pauperes ejus verbo consolationis 
ne desperare in pressuris debeant, refovemus. Eosdem 
capillis nostris extergimus, cum de rebus que nobis su- 
perfluunt, egentium necessitati communicamus: fitque 
de nobis quod sequitur, 

Et domus impleta est ex odore unguenti.| Quia pro- 
modulo nostro mundus impletur ex opinione devotionis, 
qua Deum et proximum simplici puroque corde vene- 
rari ac diligere probamur : fitque quod in amoris cantico 
sponsa gloriatur, dum esset rex in accubitu suo, nardus 
mea dedit odorem suum. Ubi aperte quid Maria semel 
fecerit, typice autem quid omnis ecclesia, quid anima 
quzeque perfecta semper faciat, ostenditur. 

Dizit ergo unus ex discipults eyus Judas Iscariotes, qui 
erat eum tradtturus : Quare hoc unguentum non vendidit 
trecenttis denarits, et datum est egenis?| Vee impio tra- 
ditori, ve complicibus nequitiz ejus, etiam nunc mem- 
bra Christi persequentibus, qui famam virtutis, quam 
ipsi habere non merentur, proximis, qui hanc habent, 
invidere non cessant! Et quidem putare possemus 
Judam cura pauperum hec fuisse locutum, sed prodit 
mentem illius testis verax, qui ait: 

Dixit autem hoc, non quia de egenis pertinebat ad eum, 
sed quia fur erat, et loculos habens, ea que mittebantur, 
exportabat.| Non ergo tunc Judas periit, quando pecu- 
nia corruptus Dominum prodidit, sed jam perditus Do- 
minum sequebatur, qui loculos habens Dominicos, ea 
quze mittebantur in iis, non solum in ejus ministerio por- 
tare, sed etiam furto exportare solebat. Videns enim 
Dominus cor Judz cupiditatis jam sorde pollutum, pre- 
videns pejoris proditionis sorde polluendum, commisit 
ejus fidei quicquid habebat in sacculis, eumque de his 
que vellet facere, permisit, ut vel collati honoris, vel 
habitze memoria pecuniz mentem ab ipsius venditione 
revocaret. Verum quia semper avarus eget, neque un- 

quam beneficiorum perfidus meminit, impius a furto 
pecunize quam portabat, pervenit ad traditionem domini 
qui commendabat. 

Dixit ergo Jesus: Sine illam, ut in diem sepulture mee 
servet illud.| Quasi innocenter interroganti Jude Do- 
minus simpliciter et mansuete, quo ministerium Marie 
pertineret, exposuit: quia ipse videlicet moriturus, et ad 
sepeliendum aromatibus esset ungendus. Ideoque Ma- 
riz, cul ad unctionem mortui corporis ejus, quamvis 
multum desideranti pervenire non liceret, donatum sit 
viventi adhuc impendere obsequium, quod post mortem 
celeri resurrectione przeventa nequiret: unde bene Mar- 
cus Dominum de illa dixisse testatur [Mar. 14.], Quod 
habuit, heec fecit: preevenit ungere corpus meum in se- 
pulturam. Quod est aperte dicere: Quia corpus meum 
jam defuncti tangere non poterit, solum quod nunc po- 
tuit, fecit, preevenit vivum adhuc funerandi officio do- 
nare. 

Pauperes enim semper habetis vobiscum, me autem non 
semper habetis.| Et hic magnz moderamine patientie 
Dominus non Judam arguit avaritis, et non pauperum 
gratia de pecunia loqui, sed ex ratione demonstrat non 
esse culpandos eos, qui ei inter homines conversanti de 
facultatibus suis ministrarent, cum tam parvo tempore 
Ipse apud ecclesiam corporaliter mansurus, pauperes au- 
tem, quibus eleemosyna fieri posset, in ea semper essent 
habendi. 

Cognovit ergo turba multa ex Judeis, quia illic esset, 
et venerunt non propter Jesum tantum, sed ut Lazarum 
viderent, quem suscitavit a mortuis.| Curiositas hos, non 
caritas, adduxit ad Jesum. Sed nos versa vice, fratres 
carissimi, 81 cognoscimus ubi Jesus est, ubi mansionem 
facit, ubi Bethaniam, id est, domum anime obedientis 
in qua habitet, invenit, veniamus illuc contemplatione, 
non propter hominem tantum, quem a morte anime 
suscitatum spiritualiter vivere donavit, sed ut bonam 

hominis vitam imitando per hoc ad visionem Jesu per- 
tingere mereamur: quia pro certo cognovimus ubi Jesus 
est. Resurrexit enim post mortem, et ascendit in coe- 
lum, ibi habet mansionem perpetuam. Ipsa est vera 
Bethania, civitas scilicet ccelestis, quam nullus valet nisi 
obediens intrare. Studeamus igitur venire illuc internis 
cordis affectibus, suspiremus illuc ipsum domus illius 
conditorem, petamus omnes, petamus singuli, ut inha- 
bitemus in domo ejus omnibus diebus vite nostre: non 
ut Lazarum ibi videamus quem suscitavit a mortuis, sed 
ut ipsi cum Lazaro et czeteris sanctis resuscitati a mor- 
tuis, videamus voluntatem Domini, et protegamur a 
templo sancto ejus. 

Cogitaverunt autem principes sacerdotum, ut Lazarum 
interficerent : quia multi propter illum abibant ex Judeis, 
et credebant in Jesum.| O czeca czecorum versutia, occi- 
dere velle suscitatum, quasi non possit suscitare occi- 
sum, qui poterat defunctum! Et quidem se utrumque 
posse docuit, qui et Lazarum defunctum, et seipsum 
suscitavit occisum. Sed nos, fratres, relicta malitia per- 
fidorum, sequamur devotionem fidelium, abeamus ab 
impiorum contubernio, non sedeamus in consilio vani- 
tatis, et cum iniqua gerentibus non intremus: credamus 
in eum, qui non tantum corpus, sed et animam salvat a 
morte, servemusque operando quod credimus, ut cre- 
dentes vitam eternam habeamus in nomine ejus, qui 
cum patre et spiritu sancto vivit et regnat Deus per 
omnia secula seculorum, Amen. 

HOMILIA XLIV. 


Luca 11. In illo tempore exit edictum a Cesare Au- 
gusto, ut describeretur universus orbis, &c. 


UDIVIMUS ex lectione Evangelica, fratres 

carissimi, quia nascituro in mundum Redemp- 

tore mundi, Deo et Domino nostro Jesu 

Christo, exiit edictum a Czesare Augusto, qui 
tunc mundani regni apicem tenebat, ut mundus descri- 
beretur universus. Quod non casu contigisse putandum 
est, sed certissima dispensatione ejusdem nostri Re- 
demptoris intelligendum esse provisum. Ipse etenim 
mediator Dei et hominum, sicut matrem sibi divinitus, 
quam voluit preevidit, de qua nasceretur, quando vellet, 
humanitus ; ita etiam tempora nativitatis, quee voluit 
elegit: imo ipse ea qualia voluit esse, donavit, talia vide- 
licet in quibus sopito turbine bellorum, nova pacis inso- 
litee tranquillitas totum contegeret orbem. Quod enim 
majus in hac vita potuit esse pacis indicium, quam ab 
uno homine orbem describi universum, atque unius cen- 
sus numismate concludi? Matrem quippe elegit virgi- 
nem, quia non aliter Dei filium nasci in carne, quam de 
intemerata genitrice decebat. ‘Tempus quando nascere- 
tur summe pacis elegit, quia hsec nimirum ei nascendi 
in mundo causa fuit, ut genus humanum ad supernz pa- 
cis dona reduceret. Hinc etenim scriptum est [Ephes. 
2.]: Ipse est pax nostra, qui fecit utraque unum: id 
est, qui de angelis et hominibus unam Dei domum pius 
mediator et reconciliator instituit. Pacis temporibus 
natus est Dominus noster, ut etiam statu temporis ipsum 
esse se doceret, de quo premissa propheta dicebat : 
Multiplicabitur ejus imperium, et pacis non erit finis. 
Unde bene idem propheta alias cum incarnationem 
illus ac nostre redemptionis sacramenta mystico ser- 

mone descripsisset, dicens: Et erit in novissimis diebus 
preparatus mons domus Domini in vertice montium, et 
elevabitur super colles, et fluent ad eum omnes gentes : 
serenitatem quoque pacis, que tunc esset futura, mani- 
feste designavit, subjiciens: Et conflabunt gladios suos 
in vomeres, et lanceas suas in falces. Non levabit gens 
contra gentem gladium, nec exercebuntur ultra ad pre- 
lium. Propter quod et mox exhortando subjunxit: Do- 
mus Jacob, venite, et ambulemus in lumine Domini. 
Preemisit ergo tempora pacis, et sic apparens in carne 
Ipse auctor pacis et temporum conditor, primo domui 
Jacob, id est, plebi Isracliticze, deinde cunctis gentibus 
ad se confluentibus, januam lucis aperuit, et pacis eternze 
gaudia preedicavit. Nec pretereundum, quod ejusdem 
pacis terrena serenitas nato regi ccelesti, non solum testi- 
monium gratiz perhibuit, sed et obsequium impendit: 
quia predicatoribus verbi illius peragrandi orbem facul- 
tatem tribuit, et ubicunque vellent Evangelii gratiam 
disseminandi. Quod fieri minime posset, si non uno 
totus orbis regeretur imperio. Sed et ipsa totius orbis 
descriptio, qu a terreno rege facta memoratur, ccelestis 
opera regis manifeste designat: qui ad hoc nimirum 
apparuit in mundo, ut de cunctis per orbem nationi- 
bus electos in unitatem fidei suze colligeret, ac nomina 
eorum, sicut ipse promisit, in eternum scriberet in ccelo. 
Hoc quoque quod ad edictum Augusti ibant omnes, ut 
profiterentur, singuli in suam civitatem, in nostri regis 
est nobis servitio spiritualiter agendum. Nostra quippe 
civitas sancta ecclesia est, que partim adhuc peregrina- 
tur a Domino in terris, partim jam cum Domino regnat 
in ceelis, et post finem hujus seculi perfecta, in eternum 
tota cum illo regnabit. In hanc ergo civitatem debemus 
omnes ire, nullum a tam salubri itinere oportet excusari. 
Omnes nos necesse est nato regi debitum pendere cen- 
sum : hoc est, et in unitate nunc ecclesiz preesentis jus- 
sis obtemperare divinis, et ad ingressum patriz ccelestis 

infatigabili bonorum operum cursu properare. Dabatur 
autem in professione census denarius, qui decem num- 
morum in se pondus habebat, Ceesaris imaginem conti- 
nens et nomen. Quod nos quoque spiritualiter oportet 
imitari: solvimus enim regi nostro denarium, cum de- 
cem precepta legis illius implere satagimus. In quo 
videlicet denario nomen ejusdem regis nostri censcrip- 
tum gestamus, cum in cunctis actibus nostris memine- 
rimus nos a Christo Christianos vocari, et dignitatem 
nominis ipsius intemeratam in nobis conservare cura- 
mus, Imaginem quoque ejus in eodem denario bone 
nostree conversationis exprimere debemus, illam utique, 
quam ipse docuit, dicens [Levit. 19.]: Sancti estote, 
quia et ego sanctus sum, Dominus Deus vester. Hzec 
est namque Imago Dei, ad quam in primo homine con- 
diti sumus, ut videlicet participatione divine sanctitatis 
perpetuo sancti essemus. Hinc etenim Psalmista ait 
[Psal. 4.]: Signatum est super nos lumen vultus tui, 
Domine. Sed quia hoc lumen divini vultus homo pec- 
cando amisit, placuit Deo humani vultus habitum in 
carne nascendo assumere, quo nos doceret in spiritu 
debere renasci: placuit in similitudine carnis peccati 
sine peccato apparere, ut nos emundaret ab omni pec- 
cato, et claritatem in nobis suse reformaret imaginis. 
Ascendit autem, inquit, et Joseph a Galtlea de civitate 
Nazareth, in Judeam, civitatem David, que vocatur Beth- 
leem, eo quod esset de domo et familia David, ut profi- 
teretur cum Maria desponsata sibi uxore pregnante.| 
Divinitus constat esse procuratum, ut ad suam quisque 
civitatem pergens ibi censum profiteretur, quatenus hoc 
edicto generali parentes nostri Salvatoris de Nazareth 
in Bethleem venire contingeret, sicque ad complenda 
vaticinia prophetarum utraque civitas incarnationis ejus 
insigniretur arcanis; una videlicet conceptionis, altera 
nativitatis honore preefulgens. Testatur namque Esaias 
propheta, quod Redemptorem nostrum in Nazareth con- 

cipi oporteret, cum dicit [Esaize 11.]: Egredietur virga 
de radice Jesse, et Nazareus de radice ejus ascendet. 
Interpretatur autem Nazareus flos svie mundus. Quo 
vocabulo incarnatus pro nobis Dei filius recte potuit 
cognominari, quia et ipse mundam vitiis omnibus na- 
turam suscepit hominis, et in se credentibus cunctis 
fons spiritualium fructuum origoque processit, quibus 
recte ac beate vivendi et monstravit exempla, et dona 
concessit. Egressa est ergo virga de radice Jesse, et 
Nazareus de radice ejus ascendit, quia intemerata virgo 
Maria de stirpe David orta est, de cujus carne Dominus 
in civitate Nazareth veritatem carnis sine inquinamento 
carnis assumpsit. Quod vero in Bethleem esset nasci- 
turus, hoc quoque propheticis designatur oraculis, cum 
dicitur [Matth. 2.]: Et tu, Bethleem Ephrata, parvula 
es in millibus Juda: ex te enim egredietur, qui sit do- 
minator in Israel. Qui bene in Bethleem natus esse 
dicitur, non solum propter judicium regii stemmatis, 
quia David inde fuit, sed et propter nomen ipsum, quia 
Bethleem domus panis interpretatur. Ipse namque ait 
[Joan. 6.]: Ego sum panis vivus qui de ccelo descendi. 
Quia ergo propterea de ccelo ad terram descendit, ut 
nobis vitze ccelestis alimoniam donaret, nosque eternz 
dulcedinis munere satiaret, merito locus in quo nasci- 
tur, domus panis vocatur. Est et alia ratio superne 
dispositionis, qua Dominus noster non in ea qua con- 
ceptus erat civitate, sed in alia nasceretur, ut videlicet 
ex hoc inimicos insidiantes facilius nativitatis cjus con- 
sci vel ministri devitarent. Preevidebat quippe, quod 
eum mox natum Herodes persequi, atque ad mortem 
quzerere inciperet: et propterea sic nativitatis ejus my- 
sterium voluit in civitate David peragi, ut parentes ejus 
non ibi domum, non possessionem haberent, sed tan- 
tummodo tempore nativitatis ipsius illo novitii adven- 
tarent, hospites manerent, statimque completa eadem 
nativitate, ac declaratis signis ccelestibus que ei testi- 

monium dare decebat, in Agyptum cum ipso secede- 
rent. Sic etenim factum est, ut non solum eum dum 
quzereret Herodes, minime reperiret: sed nec ullam 
cognatos ejus vexandi occasionem haberet, cujus paren- 
tes qui essent, explorare non poterat. Nec pretereunda 
silentio maxima conditoris et Redemptoris nostri digna- 
tio, qui non solum incarnari pro nobis, sed et eo tem- 
pore voluit incarnari, quo mox natus professione census 
ascriberetur. Induit enim carnem, ut nos virtute spi- 
ritus indueret: descendit de ccelo ad terras, ut nos de 
terris elevaret ad colum: solvit tributum Cesari, ut 
nobis perpetuce libertatis gratiam donaret: servivit Dei 
filius in homine regi, qui divine servitutis ignorabat ob- 
sequium, ut nobis per hoc etiam humihtatis formam tri- 
bueret: insinuans videlicet quantum per caritatem ser- 
vire debeamus invicem, cum ipse non despexerit el, qui 
verze caritatis erat nescius, impendere servitium. Ubi 
hoc quoque suo premonstravit exemplo, quod postmo- 
dum principis Apostolorum erat verbo docturus [Rom. 
13.]: Subditi, inquit, estote omni creature humanze 
propter Deum, sive regi quasi precellenti, sive ducibus 
tanquam ab eo missis. 

Factum est autem, ingutt, cum essent ili, impleti sunt 
dies ut pareret. Et peperit fiitum suum primogenttum. | 
Primogenitum vocat Dominum, non quia credendum sit 
beatam Dei genitricem alios post eum peperisse filios, 
quam perpetua castitate una cum viro suo Joseph con- 
stat esse memorabilem: sed ob id eum recte primoge- 
nitum appellat, quia sicut Joannes ait [Joan. 1.], Quot- 
quot autem eum receperunt, dedit eis potestatem filios 
Dei fieri. In quibus filiis ipse jure primatum tenet, qui 
et antequam nasceretur in carne Dei filius, absque initio 
natus extiterat. Descendit autem ad terras, factus est 
nostree particeps nature, largitus est nobis suze partici- 
pium gratize, ut sicut Apostolus ait [Rom. 8.], Sit ipse 
primogenitus in multis fratribus. 

Et pannis eum, inquit, involvit, et reclinavit eum in 
presepio, guia non erat et locus in diversorio.| Et hic in- 
tuenda est, fratres carissimi, magna Redemptoris nostri 
dignatio, hic ex totis medullis cordis unicuique nostrum 
cum Propheta dicendum [Psal. 115.]: Quid retribuam 
Domino pro omnibus que retribuit mihi. Ille enim 
cui veraciter canimus, Magnus Dominus et laudabilis 
nimis, et magnitudinis ejus non est finis: parvulus na- 
tus est nobis, ut nos renascendo de parvulis magnos, 
hoc est, de peccatoribus faceret justos. Qui ad dextram 
patris sedet in ccelo, loco egebat in diversorio, ut nobis 
copiam felictum mansionum in domo patris sui donaret. 
Qui omnem creaturam sive in ccelis invisibilem, sive 
visibilem in hoc mundo, multifariis induit ornatibus, qui 
in sua majestate, sicut de eo Propheta dicit [Psal.103.], 
Amictus lumine sicut vestimento iIpse in assumptione 
nostre fragilitatis exiguis contegitur pannis, ut primam 
nobis stolam restituat, id est, ad gratiam nos immortali- 
tatis, quam in primo parente amisimus, miseratus redu- 
cat. Ille per quem omnia facta sunt, manus pedesque 
suos, imo totum corpus quod induit, cunis involvi dis- 
posuit, ut manus nostras in bono opere promptas red- 
deret, pedes nostros in viam pacis dirigeret, cuncta cor- 
poris nostri membra divinis manciparet obsequiis. Ille 
quem ccelum et cceli coelorum non capiunt, parvi pre- 
sepis angustia continetur, ut amplitudinem nobis super- 
narum sedium tribueret. Et quadam precipui gratia 
sacramenti in preesepio sibi sedem elegit, ubi animalia 
solent ad vescendum convenire. Insinuavit enim jam 
tunc, quia fideles omnes in sacrosancta altaris mensa 
ejusdem incarnationis sus mysteriis esset refecturus : 
indicavit etiam, quia cum cunctos sibi humiliter obse- 
quentes interne suavitatis soleat gratia recreare, de qui- 
bus bene per Prophetam dicitur [Esaiz 1.]: Bos cog- 
Novit possessorem suum, et asinus preesepe domini sui. 
In bove etenim designat populum Judzorum, qui ju- 

gum legis portare, et ejus consueverat verba ruminare ‘ 
in asino autem exprimit populum gentium, qui sordibus 
idololatriz semper manebat immundus. Et quo utro- 
que populo plurimi ad Evangelii gratiam conversi, et 
possessorem a quo creati sunt, cognoverunt, et ccelesti- 
bus ejus querebant alimoniis ad perpetuam crescere 
salutem. Quorum primitias ei consecratas accipimus 
in pastoribus illis merito venerandis, qui natum eum 
primi, angelo nuntiante, videre et praedicare meruerunt ; 
et in Magis qui ad ejus cunabula de Oriente cum mune- 
ribus et precibus, stella duce, venerunt. Hi namque de 
Judzis ad Dominun, illi venere de gentilibus. Verum 
de Magis die sancto Epiphaniz ipso ad quem venere, 
Domino propitiante, plenius audiemus: interim de pas- 
toribus, qui primi ad eum venientes prioris populi fi- 
deles designant, que sint gesta videamus. Sequitur: 
Et pastores erant in regione eadem vigilantes, et cus- 
todientes vigilias noctis super gregem suum. Et ecce, 
angelus Domini stetit jurta illos, et claritas Domini ctr- 
cumfulsit tllos.| Apte autem satis hoc superna est pro- 
videntia dispositum, ut nascente Domino, pastores in 
vicinia civitatis ejusdem vigilarent, suosque greges a ti- 
more nocturno vigilando protegerent. Oportebat nam- 
que, ut cum magnus pastor ovium, hoc est, animarum 
nutritor fidelium in mundo natus est, testimonium ejus 
nativitati vigilantes super gregem suum pastores darent. 
Ipse est enim qui ait (Joan. 10.]: Oves mez vocem 
meam audiunt, et ego cognosco eas, et sequuntur me, 
et ego vitam eternam do eis. Nam et futurum jam tunc 
erat, ut per orbem universum electi pastores, id est, prz- 
dicatores sancti, mitterentur, qui ad ovile Dominicum, 
videlicet sanctam ecclesiam, populos credentium coge- 
rent: quorum primo, hoc est beato Petro, cum se Do- 
minum amare profiteretur, idem Dominus ac princeps 
pastorum ad comprobandum eundem amorem precepit, 
dicens [Joan. 21.]: Pasce oves meas. (Quia nimirum 

solus ille conditorem perfecte diligit, qui et proximis 
curam puri amoris impendit. 

Et ecce, inquit, angelus Domini stetit juxta tllos, et cla- 
ritas Dei circumfulsit tllos, et timuerunt timore magno. | 
Quid est quod, apparente angelo, divine quoque clari- 
tatis eos splendor circumdedit, quod nunquam in tota 
testamenti veteris serie reperimus, cum tam innumeris 
vicibus angeli prophetis et justis apparuerunt, nusquam 
eos fulgore divine lucis homines circumdedisse legimus, 
nisi quod hoc privilegium recte hujus temporis dignitati 
servatum est? Cum enim vera lux mundi nascebatur 
in mundo, dignum profecto fuit, ut preeco nativitatis 
illius etiam corporales hominum visus novitate ccelestis 
perfunderet lucis. Dicit namque de illius nativitate Pro- 
pheta [Psal. 112.]: Exortum est in tenebris lumen rec- 
tis corde. Et quasi quzereremus quod esset lumen de 
quo diceret, continuo subdit [Ibidem]: Misericors, et 
miserator et justus Dominus. Cum ergo misericors et 
justus conditor ac Redemptor generis humani mundum 
gloria nove nativitatis illustrare dignatus est, decebat 
omnimodis, ut ipsam etiam in qua natus est regionem 
claritas lucis nove compleret. Apparens ergo cum cla- 
ritate quid angelus pastoribus dicat, audiamus. 

Noltte timere. Ecce enim evangelizo vobis gaudium 
magnum, quod erit omni populo.| Vere gaudium mag- 
num, quia gaudium cceleste, gaudium eternum, gaudium 
quod nulla tristitia interveniente turbatur, quo cum so- 
lis civibus ceelestis patriz frui donatur. 

Quod erit omni populo.| Non omni populo Judzo- 
rum, neque omni populo gentium, sed omni populo cre- 
dentium, qui vel de Judeeis vel de gentibus orbis totius 
ad unam Christi confessionem aggregatur, ab una eadem- 
que mysteriorum Christi perceptione Christianus voca- 
tur, de quo dicit Propheta [Esaiz 9.]: Populus qui am- 
bulabat in tenebris, vidit lucem magnam. 

Quia natus est vobis hodie Salvator, qui est Christus 

Dominus, in civitate David.| Bene dixit, Hodie natus 
est. Non dixit, Hac nocte: quia videlicet cum luce 
ceelesti apparuit, qui diem natum evangelizabat his qui 
vigilias noctis agebant, illum videlicet de quo Psalmista 
preecinit, dicens [Psal. 95.]: Bene nuntiate diem ex die 
salutare ejus. Salutaris quippe Dei, id est, Dominus 
Jesus, dies est ex die: quia qui temporaliter in civitate 
David homo ex virgine matre apparuit, ipse ante omnia 
tempora non localiter lumen de lumine, Deus verus de 
Deo vero natus est. Quia ergo habitantibus nobis in 
regione umbrez mortis lux orta est vite, apte nuntius 
ortus ejusdem dicit, Quia natus est nobis hodie Salva- 
tor: ut hoc quoque verbo admoniti, semper recordemur, 
quia nox preecessit antique czecitatis, dies autem appro- 
pinquavit eternz salutis: et ipsi abjiciamus opera tene- 
brarum, et ut filii lucis ambulemus. Fructus enim lucis 
est, sicut idem Apostolus ait [Ephes. 5.], in omni jus- 
titia, et bonitate et sanctitate. 

Et hoc vobis signum : invenietis infantem pannis tnvo- 
lutum, et positum in presepio.| Hoc nobis signum nati 
in carne Salvatoris semper animo retinere condecet, ut 
semper ejus beneficiis gratias rependere bene vivendo 
discamus: quia ita voluit habitum nostre fragilitatis 
assumere, ut paupertatis quoque generalis statum non 
refugeret. Est enim indicium assumpte infirmitatis, 
quod infans et pannis involutus est: et paupertatis, 
quod non in stratu, sed in presepio positus invenitur. 
Misericordias ergo Domini in eternum cantemus, quia 
ut nos perpetuo beate vivamus, ipse abjectionis ac mor- 
talitatis nostrz socius fieri non abnuit. Annuntiante 
autem angelo uno gaudium Dominice nativitatis, re- 
pente multitudo militize coelestis adfuit, que eidem nato 
Domino obsequium suze devotionis redderet: et quem 
in ccelo semper glorificare consueverat, nunc solita hym- 
norum laude apparente in terra concelebraret. Ubi nos 
quoque sua laudatione cceli cives instituunt, qualiter 

hujus sacratissimee sollennitatis gaudia celebrare, quantas 
verbo Dei laudes dicere debeamus {Joan. 1.], quod in 
ea caro factum est, et habitavit in nobis, ut nos ad suse 
glorize visionem sublevaret, nobis participium gratiz et 
veritatis, qua ipsum plenum est, donaret. Laudant ergo 
Deum, et dicunt: 

Gloria in aitissimis Deo, et in terra pax hominibus, 
bone voluntatis.| Et aperte gloriam Deo dicunt, pacem 
preedicant hominibus, quia illum, in cujus nativitate le- 
tantur, mediatorem Dei et hominum, hoc est, Deum 
esse verum et hominem norunt. Gloriam in excelsis 
Deo cantant: quia jam venisse tempus illud exultant, 
quo mundus abjectis diis, qui ab hominibus facti sunt, 
conditorem suum qui est in ccelis, cognosceret. Pacem 
optant hominibus: quia quos ejectos prius ab eterna fe- 
licitate merito peccati despexerant, jam nunc redimente 
Domino in ejusdem superne habitationis gaudiis secum 
futuros intelligunt. Pacem hominibus mandant, quos in 
ceelesti Hierusalem, hoc est, in visione perpetuz pacis, 
socios habere desiderant: ut 1psos quoque homines admo- 
neant per observantiam pacis ad suum debere pervenire 
consortium. Et bene cum dicerent, Et in terra pax ho- 
minibus, adjungunt, Bonz voluntatis: quia cum illis 
societatem pacis angelici spiritus habere festinant, quo- 
rum mentibus puritatem bonz voluntatis inesse consi- 
derant. Illos secum post absolutionem carnis ad con- 
templationem vere pacis subvehere letantur, quos in 
carne commorantes omnia que agunt aut loquuntur, de 
radice bone voluntatis proferre conspiciunt. Tales nam- 
que et si infirmitas forte aliquando vel ignorantia, a per- 
ficiendo ea quam cupiunt, bona actione retardat, ante 
interni tamen arbitri oculos integritas, quam corde te- 
nent, bonz voluntatis excusat. Bona autem voluntas 
est conditorem nostrum ex toto corde, tota anima, tota 
virtute, diligere et proximos tanquam nosipsos, atque 
ejusdem dilectionis in nobis vigorem indiciis quibus va- 


344 BEDZ VENERABILIS 


lemus, pize actionis ostendere. Quod cum omnibus 
horis ac momentis facere debeamus, quanto magis cum 
nativitatem Domini ac Salvatoris nostri, vel annua festi- 
vitate colimus, vel frequentiori devotione recolimus: in 
qua specialiter angelica exhortatione docemur dona ei 
bone voluntatis offerre, in qua cives patriz ccelestis 
eidem bonz voluntatt nostre consortium suz pacis pro- 
mittunt, in qua ipsi quoque eundem hymnum angelici 
concentus Deo dicere solemus. Sit igitur nobis, fratres 
carissimi, communis ista sollennitas, sit terrestribus cum 
coelestibus nec tantum ista sollennitas, sed et omnis nos- 
tra conversatio sit supernorum civium apta consortio. 
Meditemur interim in via quod habere desideramus in 
patria, concordemus etiam nos quantum valemus, vite 
ili mundissime beatorum spirituum, cui tunc associari 
speramus interna puritate mutue dilectionis: si divine 
laudationis dona, quibus in futuro vacare cupimus, 
etiam in presenti sectemur, discamus cum Apostolo 
dicere [Philip. 3.]: Nostra conversatio in ccelis est, ut 
hoc quoque, guod sequitur, cum fiducia possimus ad- 
dere, Unde etiam Salvatorem expectamus Dominum 
nostrum Jesum Christum. Ill namque Salvatorem ad 
judicium venientem cum gaudio expectant, qui se ad 
ejus voluntatem ccelestem in terris vitam egisse memi- 
nerunt. Dat autem etiam fragilibus nobis ac minus 
perfectis magnam spem percipiendz salutis ipse con- 
ditor et Salvator noster, qui pro nostra confirmatione 
fragilis apparens, mox ore consono militize ccelestis bonz 
nostree voluntati dona suze perpetuz pacis promisit Je- 
sus Christus Deus et Dominus noster, qui vivit et reg- 
nat cum patre in unitate spiritus sancti, per omnia 
secula seculorum, Amen. 

HOMILIA XLV. 


Luca u. In illo tempore pastores loquebantur adin- 
vicem: Transeamus usque Bethleem, et videamus hoc 
verbum quod factum est, quod Secit Dominus et osten- 
dit nobis, &c. 


ATO in Bethleem Domino salvatore, sicut 

sacra Evangelii testatur historia, pastoribus 

qui in regione eadem erant vigilantes et cus- 

todientes vigilias noctis super gregem suum, 
angelus Domini magna cum luce apparuit, exortumque 
mundo solem justitiz non solum ceelestis voce sermonis, 
verum etiam claritate divine lucis astruebat. Nus- 
quam enim in tota veteris instrumenti serie reperimus 
angelos, qui tam sedulo apparuere patribus, cum luce 
apparuisse: sed hoc privilegium recte hodierno tempori 
servatum est, quando exortum est in tenebris lumen 
rectis corde, misericors et justus Dominus. Verum ne 
parva unius angeli videretur auctoritas, postquam unus 
sacramentum nove nativitatis edocuit, statim multitudo 
celestium agminum, que gloriam Deo caneret, pacem- 
que simul hominibus preedicaret, adfuit: aperte demon- 
strans, quia per hanc nativitatem homines ad pacem 
unius fidei, spei et dilectionis, atque ad gloriam divinz 
laudationis essent convertendi. Significant autem my- 
stice pastores isti gregum doctores quosque ac rectores 
fidelium animarum. Nox, cujus vigilias custodiebant su- 
per gregem suum, pericula tentationum indicat, a qui- 
bus se suosque subjectos omnes qui perfecte vigilant, 
custodire non desistunt. Et bene nato Domino pasto- 
res super gregem suum vigilant. Ile etenim natus est, 
qui dicit (Joan. 10.]: Ego sum pastor bonus: bonus 
pastor animam suam dat pro ovibus suis. Sed et tem- 
pus imminebat, quo idem pastor summe bonus, missis 

in mundum pastoribus, oves suas, que longe lateque 
disperse errabant, ad semper virentia ccelestis vite 
pascua revocaret. Quorum summo pastori precepit 
[Joan. 21.]: Si diligis me, pasce oves meas. Quod 
apertius aperiens, ait [Luce 22.], Confirma fratres 
tuos. 

Et factum est: ut discesserunt ab eis angels in celum, 
pastores loquebantur adinvicem: Transeamus usque Beth- 
leem, et videamus hoc verbum quod factum est, quod fe- 
cit Dominus, et ostendit nobis. Et venerunt festinantes, 
et invenerunt Mariam et Joseph, et tnfantem posium in 
presepio.| Pastores quidem illi felici gaudio festinarunt 
videre quod audierant: et quia ardenti amore quesi- 
erunt, continuo Salvatorem quem quesierunt, invenire 
meruerunt. Sed et intellectualium pastores gregum, 
imo cuncti fideles qua mentis industria Christum que- 
rere debeant, dictis pariter suis ostenderunt, et factis. 

Transeamus, inquiunt, usque Bethleem, et videamus 
hoc verbum quod factum est.| Transeamus ergo et nos, 
fratres carissimi, cogitando usque Bethleem civitatem 
David, et recolamus amando quod in ea verbum caro 
factum est, atque ejus incarnationem dignis celebremus 
honoribus. Transeamus, abjectis concupiscentiis carna- 
libus, toto mentis desiderio usque Bethleem supernam, 
id est, domum panis vivi non manufactam, sed eternam 
in ccelis, et recolamus amando, quia verbum caro fac- 
tum est. Illuc carne ascendit, ibi in dextra Dei patris 
sedet. Illo eum tota virtutum instantia sequamur, et 
sollicita cordis et corporis castigatione procuremus, ut 
quem illi in prasepio videre vagientem, nos in patris 
solio mereamur videre regnantem. 

Et videamus, inquiunt, hoc verbum quod factum est.] 
Quam recta et pura fidei sanctze confessio, In principio 
erat verbum, et verbum erat apud Deum, et Deus erat 
verbum! Hoc verbum natum ex patre, non factum est, 
quia creatura Deus non est. In qua nativitate divina 

videri ab hominibus non potuit; sed ut videri posset, 
verbum caro factum est, et habitavit in nobis. Videa- 
mus ergo, inquiunt, hoc verbum quod factum est: quia 
antequam factum esset, hoc videre nequivimus. Quod 
fecit Dominus et ostendit nobis, quod incarnari fecit 
Dominus, et per hoc visibile nobis exhibuit. 

Et venerunt festinantes, et invenerunt Mariam et Jo- 
seph, et infantem positum in presepio.] Venerunt pasto- 
res festinantes, et invenerunt Deum hominem natum, 
simul et ejusdem nativitatis ministros. Festinemus et 
nos, fratres mei, non passibus pedum, sed bonorum pro- 
fectibus operum videre eandem glorificatam humanita- 
tem cum ejusdem ministris digna servitutis suze mercede 
remuneratis: festinemus videre illum in divina patris 
ac sua majestate fulgentem. Festinemus, inquam: nam 
non est tanta beatitudo cum desidia ac torpore que- 
renda, sed alacriter sunt Christi sequenda vestigia. Nam 
ipse cursum nostrum data manu juvare desiderat, delec- 
taturque audire a nobis: Trahe nos post te, curremus 
in odorem unguentorum tuorum. Citius ergo virtutum 
gressibus sequamur, ut mereamur consequi. Nemo tar- 
dat converti ad Dominum, nemo differat de die in diem, 
ipsum per omnia et ante omnia precantes, ut gressus 
nostros dirigat secundum eloquium suum, et non domi- 
netur nostri omnis injustitia. 

Videntes autem cognoverunt de verbo quod dictum erat 
tllis de puero hoc.| Et nos, fratres dilectissimi, que dicta 
sunt nobis de Salvatore nostro Deo vero et homine, in- 
terim pia fide percipere, et plena dilectione festinemus 
amplecti, ut hee in futuro perfectze cognitionis visu 
comprehendere valeamus. Hec etenim sola dc vera est 
beatorum non solum hominun, sed et angelorum vita, 
faciem perpetuo sui cernere creatoris, quam desiderabat 
ardenter Psalmista, qui dicebat [Psal. 42.]: Sitivit ani- 
ma mea ad Deum vivum, quando veniam et apparebo 
ante faciem Dei? Cujus solius visione non autem ulla 

terrenarum rerum affluentia desiderium suum satiari 
posse signavit, cum ait [Psal.17.]: Satiabor dum mani- 
festabitur gloria tua. Verum quia non otiosi ac desides, 
sed qui virtutum operibus insudant, divina contempla- 
tione sunt digni, sollicite preemisit : Ego autem cum jus- 
titia apparebo in conspectu tuo. Videntes ergo pastores 
cognoverunt de verbo quod dictum erat illis de Christo, 
quia visio Dei cognitio ejus est, et hzc est sola beata 
hominis vita, homine ipso dicente ac testante, qui nos 
patri commendans dicit inter alia (Joan. 17.] : Heec est 
autem vita eterna, ut cognoscant te esse verum et unum 
Deum, et quem misisti Jesum Christum. 

Et omnes qui audterunt, mirati sunt, et de his que 
dicta erant a pastoribus ad ipsos.| Non celavere silentio 
pastores arcana que divinitus agnoverant, sed quibus- 
cunque potuere dicebant: quia et spirituales ecclesize 
pastores in hoc maxime sunt ordinati, ut verbi Dei my- 
steria preedicent, et mira que in Scripturis didicerint, 
miranda suis auditoribus ostendant. Non solum autem 
pastores, episcopi, presbyteri et diacones, vel etiam rec- 
tores monasteriorum sunt intelligendi, sed et omnes ti- 
deles, qui vel parvulze suz domus custodiam gerunt, 
pastores recte vocantur, in quantum eidem sue domui 
sollicita vigilantia preesunt. Et quicunque vestrum sal- 
tem uni aut duobus fratribus quotidiano regimine pre- 
est, pastoris ejusdem debet officium implere. Quia in 
quantum sufficit, pascere hos verbi dapibus jubetur: 
imo unusquisque vestrum, fratres, qui etiam privatus 
vivere creditur, pastoris officium tenet, et spiritualem 
pascit gregem, vigiliasque noctis custodit super illum, 
si bonorum actuum cogitationumque mundarum sibi 
aggregans multitudinem, heec justo moderamine guber- 
nare ccelestibus Scripturarum pascuis nutrire, et per- 
vigili solertia contra immundorum spirituum insidias 
servare contendit. 

Maria autem conservabat omnia verba hec, conferens 

tn corde suo.| Maria virginalis pudicitiz jura custo- 
diens, secreta Christi quse noverat, nemini divulgare 
volebat, sed ipsum hec quando vellet, et quomodo vel- 
let divulgare, reverenter expectabat. Ipsa autem eadem 
secreta ore tacito, vigili tamen corde sedula scrutabatur. 
Et hoc est quod ait, Conferens in corde suo. Confere- 
bat quippe ea que acta videbat his que agenda legerat. 
Videbat namque se de stirpe David ortam in Nazareth 
de spiritu sancto filium Dei concepisse. Legerat in 
propheta [Esaiz 11.]: Egredietur virga de radice Jesse, 
et Nazareus de radice ejus descendet, et requiescet super 
eum spiritus Domini. Legerat et: Tu, Bethleem Ephrata, 
parvula es in millibus Juda, ex te enim egredietur qui 
sit dominator in Israel, et egressus eyus ab initio a die- 
bus eternitatis. Videbat se in Bethleem peperisse do- 
minatorem Israel, qui eternus ex patre Deus ante secula 
natus est: videbat se virginem concepisse et peperisse 
filium, et vocasse nomen ejus Jesum. Legerat in pro- 
phetis [Esaiz 7.]: Ecce virgo concipiet, et pariet filium, 
et vocabitur nomen ejus Emanuel. lLegerat: Bos cog- 
novit possessorem suum, et asinus preesepe domini sui. 
Videbat Dominum positum in preesepi, quo bos et asi- 
nus solent nutriendi advenire. Meminerat sibi dictum 
ab angelo [Luce 1.]: Spiritus sanctus superveniet in 
te, et virtus altissimi obumbrabit tibi. Ideoque et quod 
nascetur ex te sanctum, vocabitur filius Dei. Legerat 
modum nativitatis ejus, non nisi angelo revelante potu- 
isse cognosci, dicente Esaia [Esaiz 53.]: Generationem 
autem ejus quis enarrabit. Legerat [Miche 4.]: Et 
tu, turris gregis nebulosa, filia Syon, usque ad te ve- 
niet, et veniet potestas prima, regnum filiz Hierusalem. 
Audiebat angelicas virtutes, que sunt filize superne 
civitatis, apparuisse pastoribus in loco, qui a conventu 
pecorum antiquitus turris gregis vocabatur, et est uno 
milliario ad Orientem Bethleem, ubi etiam nunc tria 
pastorum illorum monumenta in ecclesia monstrantur. 

Noverat tunc venisse in carne Dominum, cui una et 
eterna est cum patre potestas, qui regnum daret eccle- 
size, filise scilicet et coelestis Hierusalem. Conferebat 
ergo Maria ea que fienda legerat, cum his que jam 
facta cognovit: non hc tamen ore promens, sed clauso 
servans in corde suo. 

Et reversi sunt pastores, glorificantes et laudantes 
Deum in omnibus que audierant et viderant, sicut dic- 
tum est ad illos.| Discamus et nos, fratres carissimi, a 
contemplatione Dominic dispensationis qua nobis pie 
subvenire dignatus est, ad agendas semper beneficus 
ejus gratias reverti. Si enim illi, sola adhuc nativitate 
ejus cognita, reversi sunt glorificantes et laudantes 
Deum in omnibus que audierant et viderant: quanto 
magis oportet nos, qui totam incarnationis illus seriem 
ex ordine cognovimus, qui sacramentis illius imbuti 
sumus, in omnibus gloriam ejus ac laudem non solum 
verbo, sed etiam factis pradicare: neque unquam obli- 
visci quod ideo Deus homo natus est, ut nos ad imagi- 
nem et similitudinem sus divinitatis renascendo refice- 
ret: ideo namque baptizatus est aqua, ut ad nostrorum 
ablutionem scelerum omnium fluenta foecundaret aqua- 
rum: ideo tentatus in eremo, ut vincendo tentatorem 
nobis quoque vincendi peritiam virtutemque tribueret : 
ideo mortuus, ut mortis destrueret imperium: ideo re- 
surrexit et ascendit in ccelum, ut nobis resurgendi a 
mortuis, atque in ccelestibus perpetuo regnandi spem 
exemplumque preberet. Pro quibus singulis reversi 
ad intuitum piissime dispensationis ejus, glorificemus 
et laudemus ipsum Deum ac Dominum nostrum Jesum 
Christum, qui vivit et regnat cum patre in unitate spi- 
ritus sancti, per omnia secula seculorum, Amen. 

HOMILIA XLVI. 


JOAN. 1. Jn principio erat verbum, et verbum erat apud 
Deum, et Deus erat verbum, &c. 


UIA temporalem mediatoris Dei et homi- 
num, hominis Jesu Christi nativitatem, que 
hodierna die facta est, sanctorum verbis Evan- 
gelistarum, Matthzi videlicet et Lucz, ma- 
nifestatam cognovimus, libet etiam de verbi, id est, 
divinitatis ejus, eternitate in qua patri manet semper 
sequalis, beati Joannis Evangelistz dicta scrutari, qui 
singularis privilegio meruit castitatis, ut czeteris altius 
divinze Scripture conditoribus divinitatis ipsius caperet 
simul et patefaceret arcanum. Neque enim frustra in 
coena supra pectus Domini Jesu recubuisse perhibetur, 
sed per hoc typice docetur, quia ccelestis haustum sapi- 
entize ceeteris excellentius de sanctissimo ejusdem pec- 
toris fonte potaverit. Unde et merito in figura quatuor 
animalium aquilz volanti comparatur. Cunctis quippe 
avibus aquila celsius volare, cunctis animantibus clarius 
solis radiis infigere consuevit obtutus. Et czteri Evan- 
gelistee quasi in terra ambulant cum Domino, qui tem- 
poralem ejus generationem pariter et temporalia facta 
sufficienter exponentes, pauca de divinitate dixerunt: 
hic autem quasi ad celum volat cum Domino, qui per- 
pauca de temporalibus ejus actis edisserens, eternam 
divinitatis ejus potentiam, per quam omnia facta sunt, 
sublimius mente volando, et limpidius speculando cog- 
novit, ac nobis cognoscenda scribendo contradidit. Ergo 
alii Evangelistze Christum ex tempore natum describunt, 
Joannes eundem in principio jam fuisse testatur, dicens : 
In principio erat verbum. Alii inter homines eum subito 
apparuisse commemorant, ille ipsum apud Deum sem- 
per fuisse declarat, dicens: Et verbum erat apud Deum. 

Alii eum verum hominem, ille verum confirmat esse 
Deum, dicens: Et Deus erat verbum. Alii hominem 
eum apud homines temporaliter conversatum, ille Deum 
apud Deum in principio manentem ostendit, dicens: 
Hoc erat in principio apud Deum. Ali magnalia que 
in homine gessit, perhibent, ille quod omnem creaturam 
visibilem et invisibilem per ipsum Deus pater fecerit, 
ostendit, dicens: Omnia per ipsum facta sunt, et sine 
ipso factum est nihil. Et mire beatus Joannes in initio 
Evangelii sui de divinitate Salvatoris, et fidem recte cre- 
dentium sublimiter imbuit, et hzreticorum perfidiam 
potenter exsuperat. Fuere namque heeretici, qui dice- 
rent: Si ergo natus est Christus, erat tempus quando 
ile non erat: quos primo sermone redarguit, cum ait: 

In principio erat verbum.| Neque vero ait, In prin- 
cipio ccepit esse verbum, sed in principio erat verbum: 
ut videlicet eum non ex tempore ortum, sed in exortu 
temporum jam existentem, ac per hoc sine ullo temporis 
initio de patre natum monstraret, juxta quod ipse loqui- 
tur in Proverbiis [Prover. 8.]: Dominus possedit me 
initio viarum suarum, antequam quicquam faceret a 
principio, ab eterno ordinatus sum. Item fuerunt he- 
retici, qui tres sanctz trinitatis personas esse negantes, 
dicerent: Idem Deus quando vult, pater est: quando 
vult, filus est: quando vult, spiritus sanctus est: ipse 
tamen unus est. Quorum destruens errorem, sub- 
jungit : | 

Et verbum erat apud Deum.}| Si enim alius apud alium 
erat, duo sunt profecto pater et filius, et non unus. Ipse 
modo pater, modo filius, modo etiam spiritus sanctus est: 
quasi mutabilis sit divinze substantiz natura, cum aper- 
tissime Jacobus dicat Apostolus [Jacob. 1.]: Apud quem 
non est transmutatio, nec vicissitudinis obumbratio. Item 
fuere quidam pravi dogmatis auctores, qui Christum ho- 
minem tantum confitentes, Deum prorsus esse non cre- 
derent: quos consequenter exprimit, cum ait: 

Et Deus erat verbum.| Fuere alii qui Deum quidem 
illum, sed ex tempore incarnationis factum, non autem 
eternum ante secula natum a patre putarent. Unde 
quidam talium dixisse commemoratur: Non invideo 
Christo facto Deo, quoniam et ego si volo, possum fieri 
secundum ipsum. Et horum nefandam refellit senten- 
tiam Evangelista, cum ait: 

Hoc erat in principio apud Deum.| Id est, hoc verbum 
quod Deus est, non ex tempore ceepit, sed in principio 
erat Deus apud Deum. Item fuere veritatis inimici, qui 
Christum et ante partum virginis jam fuisse non nega- 
rent, non tamen natum ex patre Deum, sed factum a 
patre, et ideo minorem patre, quia creaturam, crederent. 
Etiam hos damnat evangelicus sermo, qui dicit: 

Omnia per ipsum facta sunt, et sine ipso factum est 
néhil.| Si enim nihil creaturarum sine ipso factum est, 
patet profecto, quia ipse creatura non est, per quem 
omnis creatura facta est. Et ne quis audiens factam per 
Dominum creaturam, mutabilem crederet ejus volun- 
tatem, quasi qui subito vellet facere creaturam, quam ab 
eterno nunquam ante fecisset, manifeste docet Evan- 
gelista, factam quidem in tempore creaturam; sed in 
eterna creatoris sapientia, quando et qualis crearetur, 
semper fuisse dispositum. Et hoc est quod ait: 

Quod factum est, in ipso vita erat.| Id est, quod factum 
in tempore, sive vivum sive vita carens, apparuit, omne 
hoc in spirituali factoris ratione, quasi semper vixerat 
et vivit. Non quia coeternum est creatori quod creavit, 
sed quia coeterna est illi ratio voluntatis suz, in qua ab 
eterno habuit et habet, quid et quando crearet, qualiter 
creatum gubernet ut maneat, ad quem finem singula 
que creavit, perducat. Sequitur: 

Et vita erat lux hominum.] Quo verbo aperte doce- 
tur, quod ipsa vitalis ratio, per quam omnia disposita 
sunt et reguntur, non omnem creaturam, sed rationa- 
bilem tantum ut sapere possit, illuminat. Homines 

namque qui ad imaginem Dei facti sunt, percipere sapi- 
entiam possunt, animalia non possunt. Sed et animalis 
quicunque est homo, non percipit ea que sunt spiritus 
Dei. Unde bene cum dixisset, Et vita erat lux hominum, 
subjunxit, Et de his qui ab humanz conditionis honore 
procul recedentes comparati sunt jumentis insipientibus, 
et similes facti sunt illis, atque ideo recte veritatis lumine 
privantur. | 

Et lux, inquit, in tenebris lucet, et tenebre eam non 
comprehenderunt.| Lux quippe hominum est Christus, 
qui omnia que illuminari merentur, corda hominum suze 
presentia cognitionis illustrat: tenebree autem stulti sunt 
et iniqui, quorum czca precordia lux eternz sapientiz, 
qualia sint manifeste cognoscit, quamvis ipsos radios 
ejyusdem lucts nequaquam per intelligentiam capere pos- 
sint: veluti si quilibet czecus jubare solis offundatur, nec 
tamen ipse solem, cujus lumine perfunditur, aspiciat. 
Sed non tamen tales omnino superna pietas despexit, 
verum medelam eis salutis, qua ad videndam lucem 
pervenire possent, adhibuit. Ipsa enim lux invisibilis, 
ipsa Dei sapientia, carnem, in qua videri posset, induta 
est, quz in hominis habitu apparens, et loquens homi- 
nibus paulatim fide purificata eorum corda ad cogniti- 
onem suze divine visionis proveheret. Missus est ante 
illum homo magni meriti, cujus testimonio pararentur 
omnes ad audiendam mox, ut appareret, ipsam Dei sa- 
’ pientiam, ad videndum ipsum solem justitize, nube jam 
corporis tectum: id est, ad videndum audiendumque 
hominem, qui Deus esset, plenum gratiz et veritatis. 

Fuit, inquit, homo missus a Deo, cut nomen erat Joan- 
nes. Hic venit in testimonium, ut testimonium perhiberet 
de lumine, ut omnes crederent per illum.| Non ait, ut 
omnes crederent in illum [Hiere. 17.], Maledictus enim 
homo qui confidit in homine, et ponit carnem brachium 
suum: sed ut omnes crederent per illum, hoc est, ut 
per illius testimonium crederent in lucem, quam nec- 

dum videre noverant, Dominum videlicet Jesum Chris- 
tum, qui de seipso testatur [Joan. 8.], Ego sum lux 
mundi: qui sequitur me, non ambulabit in tenebris, sed 
habebit lumen vite. Sequitur: 

Non erat ille lux, sed ut testimonium perhiberet de 
lumine. Erat lux vera, que tlluminat omnem hominem 
venientem in hunc mundum.| Et sancti quidem homines 
lux sunt recte vocati, dicente ad eos Domino [Matth.5.]: 
Vos estis lux mundi, et Apostolo Paulo [Ephes. 5.] : 
Fuistis aliquando tenebrez, nunc autem lux in Domino. 
Sed multum distat inter lucem que illuminatur, et lucem 
que illuminat: inter eos qui participatione vere lucis 
accipiunt ut luceant, et ipsam lucem perpetuam, que 
non solum lucere in seipsa, sed et sua preesentia quos- 
cunque attigerit, illustrare sufficit. Ad cujus compara- 
tionem vere lucis non tantum minimi quilibet electi, 
verumetiam ipse Joannes, quo major inter natos mulie- 
rum nemo surrexit, lux non esse asseritur, ut videlicet 
Christus non esse, quod putabatur, monstretur. IIle 
enim, ut scriptum est [Joan.5.|, Erat lucerna ardens et 
lucens. Ardens scilicet fide et dilectione, lucens verbo 
et actione. Gratiam vero lucis peccatoribus infundere 
solius est ejus, de quo dicitur : 

Erat lux vera, que tlluminat omnem hominem veni- 
entem in hunc mundum.| Omnem videlicet, qui illumi- 
natur sive naturali ingenio, sive sapientia divina. Sicut 
enim nemo a seipso esse, ita etiam nemo a s<ipso sapiens 
esse potest, sed illo illustrante, de quo scriptum est 
[Eccles.2.]: Omnis sapientia a Domino Deo est. Cujus 
utramque naturam, et divinam scilicet, qua semper ubi- 
que totus manet, et humanam, ex qua in tempore natus 
loco inclusus apparuit, consequenter describit Evange- 
lista, dicens : 

In mundo erat, et mundus per ipsum factus est, et mun- 
dus eum non cognovit. In propria ventt, ef sui eum non 
receperunt.| In mundo quippe erat, et mundus per ip- 

sum factus est, quia Deus erat, quia totus ubique, quia 
suz preesentia majestatis sine labore regens, et sine onere 
continens quod fecit. Et mundus eum non cognovit, 
quia lux in tenebris lucet, et tenebrze eam non compre- 
henderunt. Mundum namque dicit hoc in loco, homi- 
nes mundi amore deceptos, atque inhzrendo creature a 
cognoscenda creatoris sui majestate reflexos. In propria 
venit, quia in mundo, quem per divinitatem fecit, per 
humanitatem natus apparuit: in propria venit, quia in 
gente Judzea quam sibi pre ceteris nationibus speciali 
gratia copulaverat, incarnari dignatus est. In mundo 
ergo erat, et in mundum venit. In mundo erat per di- 
vinitatem, in mundum venit per incarnationem. Venire 
quippe vel abire humanitatis est, manere et esse divini- 
tatis est. Quia ergo cum in mundo esset per divinita- 
tem, mundus eum non cognovit, dignatus est venire in 
mundum per humanitatem, ut vel sic eum mundus cog- 
nosceret, sed videamus quod sequitur : 

In propria venit, et sui eum non receperunt.| Quem 
enim in potentia deitatis cuncta creantem regentemque 
non cognoverunt, ipsum in carnis infirmitate miraculis 
coruscantem recipere noluerunt. Et quod est gravius, 
sui eum non receperunt, homines scilicet, quos ipse cre- 
avit. Judzi quos peculiarem sibi elegerat in plebem, 
quibus suz cognitionis revelaverat arcanum, quos miri- 
ficis patrum glorificaverat actis, quibus suse legis doc- 
trinam contulerat, ex quibus se incarnandum promise- 
rat, et in quibus se incarnatum, ut promiserat, ostendit, 
ipsi eum recipere venientem ex magna parte recusarunt. 
Neque enim omnes recusarunt, alioquin nullus esset 
salvus. Nunc autem multi eum ex utroque populo cre- 
dendo receperunt, de quibus Evangelista consequenter 
insinuat dicens: 

Quotquot autem receperunt eum, dedil ets potestatem 
filtos Dei fieri, his qui credunt in nomine ejus.| Consi- 
deremus, fratres carissimi, quanta gratia Redemptoris 

nostri, quam magna sit multitudo dulcedinis ejus. Unicus 
ex patre natus est, et noluit remanere unus: descendit 
ad terram, ubi fratres sibi, quibus regnum patris sui 
dare posset, acquireret: Deus ex Deo natus est, et no- 
luit Dei tantum filius manere: hominis quoque filius 
fieri dignatus est, non amittens quod erat, sed assumens 
quod non erat, ut per hoc homines in Dei filios trans- 
ferret, glorizeque suze faceret coheredes: ut quod ipse 
semper habebat per naturam, inciperent habere per gra- 
tiam. Consideremus quanta virtus est fidei, cujus me- 
rito potestas datur hominibus filios Dei fieri. Unde bene 
scriptum est [Abac.2.], Quia justus ex fide vivit. Vivit 
enim justus ex fide non illa, que labiorum tantum con- 
fessione profertur, sed ea quz per dilectionem operatur : 
ahioquin fides si non habet opera, mortua est in semet- 
ipsa. Nullus seipsum despiciat, nullus de sua salute 
desperet: curramus omnes, curramus singuli, ut qui 
eramus longe, mereamur fierl prope in sanguine Christi. 
Videamus quod dicitur, Quia quotquot receperunt eum, 
dedit eis potestatem filios Dei fieri. Quotquot, inquit, 
receperunt [Act. 10.]: Non est enim personarum ac- 
ceptor Deus, sed in omni gente, qui timet Deum et 
operatur justitiam, acceptus est illi. Quo autem ordine 
credentes filii Dei possent fieri, et quantum hee gene- 
ratio a carnali distet, subsecutus Evangelista designat. 
Qui non ex sanguinibus, neque ex voluntate carnis, ne- 
que ex voluntate viri, sed ex Deo nati sunt.| Carnalis 
quippe nostra singulorum generatio ex sanguinibus, id 
est, ex natura maris et foemine, a complexu conjugii 
duxit originem: at vero spiritualis spiritus sancti gratia 
ministratur, quam Dominus a carnali distinguens ait 
[Joan. 3.]: Nisi quis renatus fuerit ex aqua et spiritu 
sancto, non potest introire in regnum Dei. Quod na- 
tum est ex carne, caro est: et quod natum est ex spi- 
ritu, spiritus est. Verum ne quis hominum dubitet 
filium se Dei, et cohzredem Christi posse fieri, dat ex- 

emplum Evangelista, quia et ipse filius Dei homo fieri, 
et inter homines habitare dignatus est, ut humane par- 
ticeps existendo fragilitatis, homines divine virtutis suz 
donaret esse participes. 

Et verbum caro factum est, habitavit in nobis.| Quod 
est dicere: Et filius Dei homo factus est, et inter ho- 
mines conversatus est. Solet namque scriptura modo 
animee, modo carnis vocabulo totum designare hominem. 
Anime videlicet, ut scriptum est [Gen. 46.]: Quia de- 
scendit Jacob in Aigyptum in animabus septuaginta: 
carnis vero, ut rursus scriptum est [Luce 3.], Et videbit 
omnis caro salutare Dei. Neque enim vel anime sine 
corporibus in Augyptum descendere, vel caro sine anima 
videre aliquid potest: sed hic per animam totus homo, 
ibi signatur per carnem. Sic ergo hoc loco quo dicitur: 
Et verbum caro factum est, nihil aliud debet intelligi, 
quam si diceretur: Deus homo factus est, carnem vi- 
delicet induendo et animam: ut sicut quisque nostrum 
unus homo constat ex carne et anima, ita unus ab incar- 
nationis tempore Christus ex divinitate carnis et anima 
constet: Deus ab eterno in eternum existens verus ut 
erat, hominem ex tempore assumens in unitatem suze 
personz verum, quem non habuerat. Sequitur: 

Et vidimus gloriam ejus, gloriam quasi unigeniti a pa- 
tre, plenum gratie et veritatis.| Gloriam Christi quam 
ante incarnationem videre non poterant homines, post 
incarnationem viderunt, aspicientes humanitatem mira- 
culis refulgentem, et intelligentes divinitatem intus lati- 
tantem, illi maxime qui et ejus claritatem ante passionem 
transfigurati in monte sancto contemplari meruerunt, 
voce delapsa ad eum hujuscemodi a magnifica gloria 
[Matth.17.], Hic est filius meus dilectus, in quo mihi 
bene complacui: et post passionem resurrectionis as- 
censionisque ipsius gloria conspecta, spiritus ejus sunt 
dono mirifice refecti: quibus omnibus manifeste cogno- 
verunt, quod hujusmodi gloria non cuilibet sanctorum, 

sed illi solum homini, qui esset in divinitate unigenitus 
a patre, conveniret. Quod autem sequitur: 

Plenum gratie et veritatis.| Gratize plenus erat idem 
homo Christus Jesus, cui singulari munere pre ceteris 
mortalibus datum est, ut statim ex quo in utero virginis 
concipi, et homo fieri inciperet, verus esset et Deus; 
unde et eadem gloriosa semper virgo Maria non solum 
hominis Christi, sed et Dei genitrix recte credenda et 
confitenda est. Idem veritatis plenus erat, et est ipsa 
videlicet verbi divinitate, quee hominem illum singulari- 
ter electum, cum quo una Christi persona esset, assu- 
mere dignata est, non aliquid sue divine substantiz, ut 
heeretici volunt, in faciendam hominis naturam commu- 
tans: sed ipsa apud patrem manens, totum quod erat, 
totam de semine David naturam veri hominis, quam non 
habebat, suscipiens. Unde oportet, fratres carissimi, ut 
qui humanam Redemptoris nostri nativitatem hodie an- 
nua devotione recolimus, et divinam pariter et humanam 
ejus naturam non annuo, sed continuo semper amplec- 
tamur amore. Divinam, per quam creati sumus, cum 
non essemus: humanam, per quam recreati sumus, cum 
perditi essemus. Et quidem divina conditoris nostri 
virtus, sine assumptione humanitatis nos recreare erat 
idonea: humana autem ejusdem Redemptoris nostri in- 
firmitas, sine assumente se, et inhabitante in se, et ope- 
rante per se divinitate nos recreare nequivit. Atque 
ideo verbum caro factum est, id est, Deus homo factus 
est, et habitavit in nobis, ut per cognitum nobis hominis 
habitum nobis conversando congruere, nos alloquendo 
instruere, nobis vivendi viam preebere, pro nobis contra 
hostem confligere, nostram mortem moriendo ac resur- 
gendo posset destruere: per coeternam vero patri divi- 
nitatem nos interius vivificando ad divina sustolleret, 
remissionem nobis peccatorum pariter ac spiritus sancti 
dona concederet, et post bonorum perfectionem operum 
non solum nos ad videndam gloriam clarificate sue per- 

duceret humanitatis, sed et incommutabilem nobis es- 
sentiam suze diving majestatis ostenderet, in qua vivit et 
regnat cum patre in unitate spiritus sancti per omnia 
secula seculorum, Amen. 


HOMILIA XLVII. 


Lucz 1. In illo tempore missus est angelus Gabriel a 
Deo in civitatem Galilee, cui nomen Nazareth, ad 
virginem desponsatam viro, cui nomen erat Joseph, de 
domo David, et nomen virginis Maria, &c. 


XORDIUM nostre redemptionis, fratres ca- 
rissimi, hodierna nobis sancti Evangelii lectio 
commendat, que angelum a Deo de ccelis 
missum narrat ad virginem, ut novam in 
carne nativitatem filii Dei preedicaret, per quam nos ab- 
jecta vetustate noxia renovari, atque inter filios Dei 
computari possimus. Ut ergo ad promisse salutis me- 
reamur dona pertingere, primordia ejus intenta curemus 
aure percipere. 

Missus est, inquit, angelus Gabriel a Deo in civitatem 
Galilee, cut nomen Nazareth, ad virginem desponsatam 
viro, cui nomen erat Joseph.| Aptum profecto humans 
restaurationis principium, ut angelus a Deo mitteretur 
ad virginem partu consecrandam divino, quia prima per- 
ditionis humane fuit causa, cum serpens a diabolo mit- 
tebatur ad mulierem spiritu superbize decipiendam : imo 
ipse in serpente diabolus veniebat, qui genus humanum 
deceptis parentibus primis, immortalitatis gloria nuda- 
ret. Quia ergo mors intravit per foeminam, apte redit 
et vita per foeminam. Illa a diabolo seducta per ser- 
pentem viro gustum necis obtulit, hec a Dea edocta 
per angelum mundo auctorem salutis edidit. 

Missus est ergo angelus Gabriel a Deo.) Raro autem 
legimus, quia apparentes hominibus angeli designantur 
ex nomine, Verum quotiescunque fit, ideo utique fit, 
ut etiam nomine ipso quod ministraturi veniant, insi- 
nuent. Gabriel namque fortitudo Dei dicitur. Et me- 
rito tali nomine przfulget, quia nascituro in carne Deo, 
testimonium perhibet. De quo Propheta in Psalmo 
[Psal. 24.]: Dominus, inquit, fortis et potens, Dominus 
potens in prelio. I[llo nimirum prelio, quo potestates 
aereas debellare, et ab earum tyrannide mundum venie- 
bat eripere. 

Ad virginem desponsatam viro, cut nomen erat Joseph, 
de domo David, et nomen virgints Maria.| Quod dicitur 
de domo David, non tantum ad Joseph, sed etiam per- 
tinet ad Mariam. Legis namque erat preeceptum, ut de 
sua quisque tribu ac familia duceret uxorem, Apostolo 
quoque attestante, qui ad Timotheum scribens, ait 
[2 Tim. 2.]: Memor esto Dominum Jesum Christum 
resurrexisse a mortuis ex semine David secundum Evan- 
gelium meum. Ideo enim veraciter ex semine David 
ortus est Christus, quia incorrupta ejus genitrix veram | 
de stirpe David originem duxit. Cur autem Dominus 
non de simplici virgine, sed de desponsata viro concipi . 
et nasci voluerit, plurimz a patribus rationabiles causze 
proferuntur, e quibus permaxima est, ne velut stupri 
rea damnaretur, si virum non habens filium procrearet : 
deinde ut in his etiam, quze domestica cura naturaliter 
exigebat, puerpera solatio sustentaretur virili. Opor- 
tebat ergo beatam Mariam habere virum, qui et testis 
integritatis ejus certissimus, et nati ex ea Domini ac 
Salvatoris nostri esset nutritius fidelissimus: quique et 
pro eo parvulo, secundum legem, hostias ad templum 
deferret, et eum instante persecutionis articulo in Aigyp- 
tum cum matre ferret ac referret, aliaque ili perplura, 
quz assumptz humanitatis fragilitas poscebat, neces- 
saria ministraret. Nec multum obfuit, si quis illum ad 

tempus ejus filium credidit, cum preedicantibus Aposto- 
lis post ascensionem ejus cunctis palam credentibus, 
quod de virgine natus esset, patuerit. Nec preter eun- 
dum, quod beata Dei genitrix meritis preecipuis etiam 
nomine testimonium reddidit. Interpretatur enim stella 
maris. Et ipsa, quasi sidus eximium inter fluctus seculi 
labentis, gratia privilegii specialis refulsit. 

Et ingressus autem angelus ad eam, dixtt: Ave gratia 
plena, Dominus tecum, benedicta tu in multeribus.| Quee 
salutatio quantum humana consuetudine inaudita, tan- 
tum est beatze Mari dignitati congrua. Vere etenim 
gratia erat plena, cui divino munere collatum est, ut 
prima inter foeminas gloriosissimum Deo virginitatis 
munus offerret. Unde jure angelico aspectu simul et 
affatu meruit perfrui, que angelicam studebat vitam 
imitari. Vere gratia erat plena, cui ipsum, per quem 
gratia et veritas facta est, Jesum Christum generare do- 
natum est. Et ideo vere Dominus cum illa erat, quam 
et prius nove castitatis amore a terrenis ad cclestia 
desideranda sustulit, et postmodum mediante humana 
natura omni plenitudine divinitatis consecrayit. Vere 
quoque benedicta inter mulieres, que sine exemplo mu- 
liebris conditionis cum decore virginitatis gavisa est ho- 
nore parentis, quodque virginem matrem decebat, Deum 
filium procreavit. Quz postquam more humane fra- 
gilitatis, et visione angelica, et insolita est salutatione 
turbata, mox idem angelus eam repetito sermone ne 
timeat, hortatur: quodque maxime timorem pellere con- 
suevit, quasi bene cognitam ac domesticam proprio eam 
nomine vocat, et quare gratia plenam diceret, diligenter 
edocet. 

Ne timeas, inqutt, Maria, invenisti enim gratiam apud 
Deum. Ecce concipies in utero, et paries filtum, et vo- 
cabis nomen ejus Jesum: hic erit magnus, et filius altis- 
simi vocabitur.| Notandus solerter ordo verborum, et 
tanto arctius est cordi inserendus, quanto manifeste pa- 

tet, quia in his tota redemptionis nostre summa con- 
sistit. Nam manifestissime Dominum Jesum, id est, 
Salvatorem nostrum, et verum Dei patris, et verum ho- 
minis matris filium preedicat. 

Ecce, tnquit, conciptes in utero, et paries fiium.] Ag- 
nosce verum hunc hominem, veram de carne virginis 
assumpsisse substantiam carnis. 

Hic erit magnus, et filius altissimi vocabitur.] Con- 
fitere eundem etiam Deum verum de Deo vero, et eterno 
patri filium semper esse coeternum. Quod autem futuro 
tempore dicitur, Hic erit magnus, et filius altissimi vo- 
cabitur, nemo ita intelligendum putet, quod Dominus 
Christus ante partum virginis non fuerit, sed ita hoc 
potius dictum intelligamus, quia potentiam divinz ma- 
jestatis quam Dei filius eternaliter habuit, hanc idem 
homo natus ex tempore acceperit, ut una in duabus 
naturis persona esset mediatoris ac Redemptoris nostri. 

Et dabit tli Dominus Deus sedem David patris ejus.] 
Sedem David regnum dicit Israeliticz plebis, quod suo 
tempore David jubénte pariter et juvante Domino fideli 
devotione gubernavit. Dedit ergo Dominus Redemptori 
nostro sedem David patris ejus, quando hunc de genere 
David incarnari disposuit, ut populum quem David tem- 
porali rexit imperio, ipse gratia spirituali ad eternum 
proveheret regnum de quo Apostolus ait [Coloss. 1.]: 
Qui eruit nos de potestate tenebrarum, et transtulit 
in regnum filii dilectionis sus. Hine est quod idem 
populus divino admonitus instinctu, cum passurus ille 
Hierosolymam properaret, in ejus laudem gaudens de- 
cantabat [Jvoan. 12.]: Benedictus qui venit in nomine 
Domini, rex Israel. Et juxta alium Evangelistam 
[Marci 11.], Benedictum quod venit regnum patris 
nostri David. Aderat enim tempus quo redempti per 
ejus sanguinem mundi rex agnosceretur, non solum do- 
mus David, sed et totius ecclesiz, imo omnium conditor 
et rector seculorum. Unde recte angelus postquam dixit, 

Et dabit illi Dominus Deus sedem David patris ejus: 
continuo subjunxit, Et regnabit in domo Jacob in eter- 
num. Domum namque Jacob ecclesiam dicit universam, 
quze per fidem et confessionem Christi ad patriarcharum 
pertinet sortem, sive in is qui de patriarcharum stirpe 
carnis originem duxerunt, seu in illis qui de aliis na- 
tionibus carnaliter editi, spirituali lavacro sunt in Christo 
renati. In qua videlicet domo regnabit in eternum, et 
regni ejus non erit finis. Regnat quippe in ea in pre- 
senti vita, cum electorum corda per fidem et dilectionem 
suam inhabitans regit, atque ad percipienda supernz 
retributionis dona continua protectione gubernat. Reg- 
nat in futuro, cum eosdem, finito statu temporalis exilii, 
ad habitationem patriz ccelestis introducit: in qua pre- 
senti ejus visione semper admoniti nihil aliud agere, 
quam ejus vacare laudibus gaudent. 

Dixit autem Maria ad angelum: Quomodo feet istud, 
quoniam virum non cognosco ?| Quomodo, inquit, fieri 
potest, ut concipiam pariamque filium, que in casti- 
monia virginitatis vitam consummare disposui? Non 
autem quasi incredula verbis angeli, quomodo hec im- 
pleri valeant, inquirit, sed certa quia oportebat impleri 
quod et tunc ab angelo audiebat, et prius a Propheta 
dictum legerat, quo id ordine implendum sit, interro- 
gat: quia videlicet Propheta qui hoc futurum preedixit, 
quomodo fieri posset non dixit, sed angelo dicendum 
reservavit. 

Respondens ergo angelus dixit et: Spiritus sanctus 
superveniet in te, et virtus altissimt obumbrabit t6i. 
Ideoque et quod nascetur ex te sanctum, vocabitur filius 
Dei.| Superveniens in virginem spiritus sanctus duobus 
modis, in ea divine sux potentize efficaciam ostendit : 
quia et mentem illius adeo, quantum humana fragilitas 
patitur, ab omni vitiorum sorde castificavit, ut ccelesti 
digna esset partu; et in utero illius sanctum ac vene- 
rabile Redemptoris nostri corpus sola sui operatione 

creavit: id est, nullo interveniente virili attactu, carnem 
de carne virginis sacrosanctam intemerata formavit. 
Quem enim prius aperte spiritum sanctum dixit, hunc 
ipsum denuo virtutem altissimi nominavit: juxta hoc 
quod Dominus, cum ejusdem spiritus adventum discipu- 
lis promitteret, ait [Luce 24.]: Et ego mitto promissum 
patris mei in vos: vos autem sedete in civitate, quoad- 
usque induamini virtute ex alto. Obumbravit autem 
beatz Dei genetrici virtus altissimi: quia spiritus sanc- 
tus cor illius cum implevit, ab omni zestu concupiscentiz 
carnalis temperavit, emundavit a desideriis temporalibus, 
ac donis ceelestibus mentem simul illius consecravit, et 
corpus. Ideoque et quod nascetur ex te sanctum, vo- 
cabitur filius Dei: quia quod de sanctificatione spiritus 
concipies, sanctum erit quod gignitur. Congruit con- 
ceptioni nativitas, ut que contra humanz conditionis 
morem virgo concipis, supra humanz consuetudinis 
modum Dei filium generes. Omnes quippe homines in 
iniquitate concipimur, et in delictis nascimur: quotquot 
autem donante Deo ad vitam preordinati sumus eter- 
nam, ex aqua et spiritu sancto renascimur. Solus vero 
Redemptor noster pro nobis incarnari dignatus, mox 
sanctus natus est: quia sine iniquitate conceptus est. 
Possumus sane in eo quod dicitur, Et virtus altissimi 
obumbrabit tibi, altius quiddam de sacramento Domi- 
nice incarnationis intelligere. Obumbrari enim nobis 
dicimus cum, fervente meridiano sole, vel arborem me- 
diam, vel aliud quodlibet umbraculi genus inter nos et 
solem opponimus, quo ardorem ejus vel lucem nobis 
tolerabiliorem reddamus. Redemptor ergo noster non 
immerito solis luce vel ardore designatur, qui nos veri- 
tatis scientia illustrat et amore inflammat; unde ipse 
per Prophetam dicit [Malach. 4.]: Vobis autem timen- 
tibus nomen meum orietur sol justitiz. Cujus scilicet 
solis radios beata virgo suscepit, quando Dominum con- 
cepit. Sed idem sol, id est, divinitas Redemptoris nostri, 

tegumine se humanze nature quasi umbraculo quodam 
obtexit, quo mediante virginis eum viscera ferre suffi- 
cerent: sicque virtus altissimi obumbravit ei, dum di- 
vina Christi potentia et eam presentialiter implevit, et 
ut capi ab illa posset, substantia se nostre fragilitatis 
obnubilavit. 

Et ecce Elizabeth cognata tua, et ipsa concepit filium 
in senectute sua.] Non quasi incredulam exemplis hor- 
tatur ad fidem, sed ut bene jam credenti;que audierat, 
ampliora superne dispensationis miracula replicat, ut 
qu Dominum virgo erat paritura, preecursorem quoque 
Domini de anu ac diu sterili parente cognosceret esse 
nasciturum. Nec mirandum juxta historiam, quod Eliza- 
beth cognata dicatur Mariz, cum superius hc de domo 
David, illa de filiabus Aaron orta esse narratur. Legimus 
namque quod ipse Aaron de tribu Juda, de qua David 
ortus est, uxorem acceperit, videlicet Elizabeth filiam 
Amminadab, sororem Naason, qui fuit dux tribus Juda in 
deserto, cum egrederentur ex Aigypto. Rursusque reg- 
nantibus David posteris legimus, quod Joiada pontifex 
maximus uxorem habuerit de tribu regali, hoc est, Josa- 
beth, filiam regis Joram. Ipse est Joiada, cujus filium 
Zachariam virum seque sanctissimum lapidaverunt inter 
templum et altare, sicut etiam ipse Dominus beatorum 
martyrum mentionem faciens in Evangelio testatur. 
Unde tribus utraque, hoc est, regia et sacerdotalis, cog- 
natione semper adinvicem probatur esse conjuncta. Po- 
tuit autem hujusmodi conjunctio etiam recentiori tem- 
pore fieri, datis nuptum fceminis de tribu in tribum, ut 
manifeste beatam Dei genitricem, que de tribu regia 
descendit, cum tribu sacerdotali cognationem generis 
habuisse constaret, quod ministeriis ccelestibus aptissi- 
me congruit. Oportebat namque ut apparens in mundo 
mediator Dei et hominum de utraque tribu carnis origi- 
nem haberet: quia nimirum ipse in humanitate as- 
sumpta utramque habiturus erat personam, sacerdotis 

scilicet et regis. Siquidem de regia ejus potestate, qua 
electis suis regnum perenne tribuit, et preesens sancti 
Evangelii lectio testatur: quia regnabit in domo Jacob 
in eternum, et regni ejus non erit finis. Porro de pon- 
tificali eyus dignitate, in qua pro nostra redemptione 
hostiam sue carnis offerre dignatus est, testatur Pro- 
pheta, qui ait [Psal. 110.]: Tu es sacerdos in eternum 
secundum ordinem Melchisedech. Accepta autem tanta 
gratia, videamus beata Maria in quanta humilitatis arce 
persistat. 

Ecce, inguit, ancilla Domini, fiat mihi secundum ver- 
bum tuum.] Magnam quippe humilitatis constantiam 
tenet, quze se ancillam sui conditoris dum mater eligi- 
tur, appellat. Beata in mulieribus angelico oraculo 
preedicatur, incognita adhuc ceteris mortalibus arcana 
nostrze Redemptionis edocetur: nec se tamen de singu- 
laritate meriti excellentioris singulariter extollit, sed 
potius suz conditionis ac divine dignationis in omni- 
bus memor, famularum se Christi consortio humiliter 
adjungit, famulatum Christo devota quod jubetur, im- 
pendit. Fiat, inquit, mihi secundum verbum tuun, fiat 
ut spiritus sanctus adveniens me ceelestibus dignam 
mysteriis reddat, fiat ut in meo utero filius Dei humane 
substantiz habitum induat, atque ad Redemptionem 
mundi tanquam sponsus suo procedat de thalamo. Cu- 
jus vocem mentemque nos, fratres carissimi, pro modulo 
nostro sequentes, famulos esse nos Christi in cunctis 
actibus nostris motibusque recolamus, ejus semper ob- 
sequiis omnia corporis nostri membra mancipemus, ad 
ejus implendam voluntatem totum mentis nostra diriga- 
mus intuitum: sicque perceptis ejus muneribus gratias 
recte vivendo reddamus, ut ad majora percipienda digni 
existere mereamur. Precemur seduli cum beata Dei 
genitrice, ut fiat nobis secundum verbum ejus, illud vi- 
delicet verbum, quo rationem sue incarnationis ipse 
exponens, dicit [Joan. 3.]: Sic enim dilexit Deus mun- 

dum, ut unigenitum filium suum daret, ut omnis qui 
credit in ipsum, non pereat, sed habeat vitam eternam. 
Nec dubitandum, quin nos de profundis ad se clamantes 
citius exaudire dignabitur, propter quos nec dum se 
cognoscentes, ipse ad profundam hanc vallem lacry- 
marum descendere dignatus est Jesus Christus Domi- 
nus noster, qui vivit et regnat cum patre in unitate 
spiritus sancti Deus, per omnia secula seculorum, 
Amen. 


HOMILIA XLVIII. 


Marc. xiv. In illo tempore fuit Joannes in deserto bap- 
tizans et predicans baptismum penitentie in remissio- 
nem peccatorum. 


DVENTUM Dominice predicationis Joan- 
hes preeveniens, sicut ex lectione sancti Evan- 
gelii, fratres carissimi, audistis, fuit in deserto 
baptizans et preedicans baptismum peeniten- 
tiz in remissionem peccatorum. Ubi solerter intuenda 
distinctio verborum qua dicitur, quia fuit baptizans et 
predicans baptismum pecenitentiz in remissionem pec- 
catorum. Baptizabat namque ipse baptismo pcenitentize 
in confessionem et emendationem peccatorum, et predi- 
cabat baptismum peenitentiz futurum in Christo in re- 
missionem peccatorum : in cujus solo baptismate pecca- 
torum remissio nobis donatur, Apostolo attestante, qui 
ait: Unus Dominus, una fides, unum baptisma, unus 
Deus [Eph. 4.]. Quod baptisma pcenitentiz recte vo- 
catur, quia non ob aliud quis in fonte vite baptizari 
desiderat, nisi quia poenitet se noxa prime preevarica- 
tionis animee simul et corporis morte constringi. Quod 
si querimus quare Joannes baptizaverit, cujus baptis- 

mate peccata remitti nequiverunt ; patet aperta ratio, 
quia precursionis suze servans officium, sicut ante Do- 
minum nasci, preedicare et mori; ita etiam baptizare 
debebat: simul ne Domini dispensationem, si primus 
ipse baptisma hominibus daret, Phariseeorum et Scri- 
barum carperet invidiosa contentio: sed si interrogare 
voluissent in qua potestate baptizaret, statim audirent : 
Baptismus Joannis unde erat? E ccelo, an ex homi- 
nibus ? [Marc. 11.] Quod cum e ceelo esse negare non 
auderent, etiam ejus quem Joannes predicebat opera 
ceelitus acta cogerentur fateri. Nec tamen baptisma 
Joannis, quamvis peccata non relaxaverit, infructuosum 
omnimodis accipientibus extitit: quia ipse etsi non pro 
remissione peccatorum, pro signo tamen fidei et pceni- 
tentise dabatur: ut videlicet recolerent se omnes qui hoc 
initiabantur a peccatis continere, eleemosynis insistere, 
in Christum credere, atque ad ejus baptisma quo in re- 
missionem peccatorum abluerentur, mox ut appareret, 
properare debere. Quod autem Joannes in deserto 
baptismum suum dat, et baptisma Christi predicat, 
immo totam a puero in desertis agit vitam: ideo fit ut 
summus doctor quod verbis predicabat, exemplis astru- 
eret; et qui suos auditores a peccatis poenitendo dis- 
cedere suadebat, ipse peccantium vitia, non solum mun- 
ditia mentis, sed corporis situ declinaret. Typice autem 
desertum in quo Joannes manebat, segregatam a mundi 
illecebris sanctorum vitam designat, qui sive solitarii, 
sive turbis admixti vivant, tota semper intentione animi 
presentis seculi desideria spernunt, soli Deo in abscon- 
dito cordis adherere, et in illo spem ponere delectantur : 
quam dilectissimam Deo solitudinem mentis, juvante 
spiritus sancti gratia desiderabat adire Propheta qui di- 
cebat: Quis dabit mihi pennas sicut columbz ? et volabo 
et requiescam [Psal. 55.] ; eamque se mox Domino ju- 
vante consecutum gratulatus, quasi communibus terre- 
norum desideriorum implicamentis insultans adjungit : 
2B 

Ecce elongavi fugiens, et mansi in solitudine [Tbidem]. 
Denique Dominus liberatum sanguine agni populum de 
/Egypto, et per mare rubrum eductum, prius in deserto 
quadraginta annis instituit, et sic in terram repromis- 
sionis induxit: quia nimirum populus fidelium non 
statim post baptisma coslestis patrize gaudia potest sub- 
ire, sed primo longis virtutum exercendus agonibus; 
ac deinde perpetuis superne beatitudinis est donandus 
muneribus. Quo autem fructu preedicaverit Joannes, 
consequenter ostenditur cum dicitur : 

Et egrediebatur ad eum omnis Judee regio et Hieroso- 
lymite universi, et baptizabantur ab illo in Jordane flu- 
mine, confitentes peccata sua.| Patet literz sensus, quia 
qui viciniores vel doctiores erant, primi affluenter ver- 
bum suscepere salutis. Sed quia Judza confessio, et 
Hierosolyma visio pacis dicitur, possumus intelligere eos 
mystice qui confessionem rectze fidei didicerint, qui vi- 
sionem superne pacis amaverint, in Judze et Hierosoly- 
mitanorum appellatione designatos. Nam tales maxime 
tunc ad Joannem in desertum pro accipiendo baptis- 
mate exisse credendi sunt. Tales etiam nunc audito 
Dei verbo de prisca sua conversatione egredi, ac solitu- 
dinem vitz spiritualis ad exemplum fidelium doctorum 
constat ingredi: quia nimirum vita novee conversationis 
quotidie castigati, quasi quotidiano Jordanis baptismate 
lacrymis suz compunctionis ab omni vitiorum subripi- 
entium contagione purgantur, juxta eum qui dicit: La- 
vabo per singulas noctes lectum meum, lacrymis stratum 
meum rigabo [Psal. 46.].. Unde recte Jordanis rivus 
judicii interpretatur: quia nimirum electi quo sollicitius 
suam conscientiam discutiendo examinant; eo latiores 
ex intimo cordis fonte lacrymarum fluvios fundunt, ut, 
quia minus perfectos se esse deprehendunt, sordes suze 
fragilitatis undis poenitentise diluant. Sequitur: 

Et erat Joannes vestitus pilis cameli, et zona pellicea 
circa lumbos ejus, et locustas et mel silvestre edebat. | 

Quantum ad literam indumenti et escee vilitas que soli- 
tarium et poenitentize preeconem decebat ostenditur. Sed 
et figurate pilis cameli, e quibus cilicium fit, poenitentia 
vel continentia, qua et ipse exercebatur et czteros insti- 
tuebat, exprimitur. Zona pellicea que ex mortuo tol- 
litur animante, et ipsum mortificasse membra sua ter- 
rena, et auditores suos idem docuisse signatur. Constat 
namque per lumbos sepe luxuriam designari: unde 
propter hanc capessendam et castitatis gloriam nan- 
ciscendam Dominus precepit: Sint lumbi vestri pre- 
cincti, et lucerne ardentes in manibus vestris [Luce 
12.]. Qui ergo venereze motus concupiscentiz funditus 
edomuit, lumbos utique zona pellicea cinxit. Locustis, 
quze alacriter a terra evolant, sed citius ad terram re- 
deunt, et melle silvestri quod simul edebat, brevitas 
pariter et dulcedo preedicationis ejus intimatur: quia et 
libenter a populis audiebatur preedicans, et citissime 
Domino veniente predicationi ac baptismati suo ter- 
minum posuit. Quod si quis habitum vel victum Jo- 
annis ad figuram Domini Salvatoris interpretari de- 
siderat, opportunum ducens, ut quem prophetando 
monstrabat, etiam vivendo significaverit, libenter hujus 
est intentio sequenda. Intelligendumque quod pili ca- 
meli propter cilicium, eos qui peccata poenitendo, jeju- 
nando, et flendo abstergere curant ; zona pellicea propter 
mortem animantis de quo fit, illos significet qui carnem 
suam crucifixerunt cum vitiis et concupiscentiis. Et 
quia scriptum est: Quotquot in Christo baptizati estis, 
Christum induistis [Gal. 3.]; cum tales Christo inten- 
tione seduli amoris adherent, quasi pilis cameli vesti- 
untur, et zona pellicea circa lumbos accinguntur. Lo- 
custa propter brevem volatum mobilem Judaice gentis 
animum, quo inter Dominum et idola sursum et deorsum 
ferebatur insinuat. Mel silvestre dulcedinem naturalis 
Ingenii qua inculti externarum nationum populi reficie- 
bantur significat. Et dum ex utroque populo Dominus 

quos in unitatem sui corporis, quod est ecclesia, docendo 
trajiciat eligit ; locustis nimirum et melle silvestri pasci- 
tur: quia et ex ea que instabili intentione ccelestia qu- 
sierat, et ex illa gente que terrenz solum philosophiz 
saporem noverat, multos in membra sua convertit. De- 
scripto autem Joannis loco, ministerio, habitu et ali- 
mento, mox etiam predicationis forma subinfertur. Nam 
sequitur : 

Et predicabat dicens: Ventt fortior me post me.} 
Fortis quidem est multum, qui in confessionem pecca- 
torum; fortior, qui in remissionem baptizat: fortis, qui 
spiritum sanctum habere dignus est; fortior, qui tri- 
buere: fortis, quo in natis mulierum nemo major est ; 
fortior, cui minorato paulo minus ab angelis omnia sub- 
jecta sunt sub pedibus ejus: fortis, qui regnum coelorum 
primus venit predicare; fortior, qui hoc solus potuit 
dare: Cujus non sum dignus, inquit, procumbens sol- 
vere corrigiam calceamentorum ejus [Marc. 1.]. Et si 
ad hoc tantum ministerium, quo calceamentorum ejus 
corrigiam procumbens solveret, se dignum fateretur ; 
magne profecto esset devotionis indiclum: nunc autem 
pre mire humilitatis virtute, ne hoc quidem ministerio 
digne se fungi posse testatur. Quod si mysterio inten- 
dimus, patet legis decretum: quia qui debitam sibi pro- 
pinquitatis jure uxorem non ipse accipere, sed alteri 
accipiendam permittere voluisset, in signo permissionis 
ejusdem calceamentum de pede solutum, ei qui hanc 
acciperet dare jubebatur. Et quia Joannem merito 
virtutum populi Christum esse credebant, sponsum pro- 
fecto ecclesize credebant. Sed ipse Joannes, ut quis sit 
ostendat, ait: Qui habet sponsam, sponsus est; amicus 
autem sponsi, qui stat et audit eum, gaudio gaudet 
propter vocem sponsi [Joan.3.]. Non ergo se sponsum 
patitur credi, ne amicitiam sponsi perdat, quod est ad 
solutionem calceamentorum ejus se dignum non esse 
testari. Denique Moyses et Josue cum duces synagogz 

constituerentur, calceamentum solvere precepti sunt, 
ut intelligerent eum qui hec mandabat sponsum, id est, 
Dominum synagoge credendum: se autem amicos 
sponsi, in eo quod eidem synagoge preessent, appellari 
et esse debere. 

Ego baptizavi vos aqua, tlle vero baptizabit vos spiritu 
sancto.| Apud Evangelistam Matthseum fertur dixisse 
Joannes: Ego quidem baptizo vos in aqua in peeniten- 
tiam [Matth. 3.]. Ob hoc ergo baptizabat aqua Joan- 
nes, ut. omnes quos ad peenitendum Christoque creden- 
dum persuadere potuisset, sui signaculo baptismatis ab 
infidelium et impcenitentium turba secerneret: qui ne 
hoc sibi baptisma sufficere ad salutem crederent ; sed ad 
Christi potius baptisma festinarent, consequenter ad- 
junxit: [lle vero baptizabit vos spiritu sancto. Baptizat 
- quippe spiritu sancto, qui munere spiritus sancti pec- 
cata dimittit; et accepta remissione peccatorum, etiam 
spiritus ejusdem gratiam tribuit. Nam et dationem 
carismatum in spiritu baptisma spiritus recte vocari tes- 
tatur ipse qui ascensurus in ceelum discipulis promittit, 
dicens: Joannes quidem baptizavit aqua, vos autem 
baptizabimini spiritu sancto non post multos hos dies 
[Act. 1.], significans decimo Ascensionis sue die spiri- 
tum sanctum super eos in linguis igneis esse venturum. 
Queritur sane, utrum Dominus qui cunctos fideles spi- 
ritu baptizat, ipse aliquos etiam baptizaverit aqua. Ne- 
que indignum tantz majestati ducendum est baptizandi 
ministerium aliquibus discipulorum suorum exhibuisse, 
per quos in czetera sua membra baptismi dona propa- 
garet, qui memorabile illud lavandi pedes discipulorum 
munus subire non despexit. Sed sive tunc per se, seu 
deinceps per suos aqua baptizaverit, solus tamen ipse 
spiritu sancto baptizat, qui spiritum nobis tribuit et 
operatur in nobis virtutes. Cujus in nobis gratiam, 
fratres mei, integram semper illibatamque conservare 
curemus, omni videlicet tempore bonis insistendo operi- 

bus, sed maxime nunc cum nativitatem ipsius Domini 
nostri Salvatoris proxime celebrare debemus, diligentius 
solito invigilando, ut quicquid negligentiz subripientis 
nobis inesse deprehenderimus, citius abstergere sataga- 
mus: quicquid habendz virtutis deesse nobis inspexeri- 
mus, citius adquirere studeamus, evulsis discordiarum, 
vituperationum, jurgiorum,murmurationum,ceterorum- 
que frutetis vitiorum, plantemus in nobis caritatem, gau- 
dium, pacem, patientiam, bonitatem, benignitatem, fidem, 
mansuetudinem, continentiam, et cetera fructus spiritus 
insignia: quatenus in illa die mundo corpore et pura 
conscientia ad altare Dominicum accedere, et ejus sacro- 
sanctis mysteriis mereamur communicare sacramentis, 
qui vivit et regnat cum patre in unitate spiritus sancti 
Deus per omnia secula seculorum, Amen. 


HOMILIA XLIX. 


Joan. 1. In illo tempore Joannes testimonium perhibet 
de Domino, et clamat dicens, Hic erat quem dizi vobis, 
qut post me venturus est, ante me factus est, quia prior 
me erat. 


EDEMPTORIS nostri preecursor testimo- 
nium de ipso perhibens, certitudinem huma- 
nitatis eyus pariter et divinitatis eternitatem 
manifesta voce pronunciat. Clamat enim di- 
cens, sicut modo cum Evangelium legeretur vestra frater- 
nitas audivit : Hic erat, quem dixi vobis,qui post me ven- 
turus est, ante me factus est, quia prior me erat. In eo 
namque quod’ ait, qui post me venturus est, ordinem 
humane dispensationis qua post eum natus, post eum 
etiam przedicaturus, baptizaturus, signa facturus et mor- 
tem erat passurus, insinuat. In eo vero quod subjungit, 

Ante me factus est, sublimitatem ejusdem humanitatis, 
quee ceteris omnibus creaturis erat merito preferenda, 
designat. Quod enim ait, Ante me, non ad ordinem 
temporis, sed ad distantiam pertinet dignitatis, juxta 
quod de Joseph filiis, benedicente Jacob, scriptum est: 
Constituitque Ephraim ante Manassem (Gen. 48.], ubi 
recte potuit dicere: Manasses, qui post me venit, ante me 
factus est. Id est, qui post me natus est, potentia regni 
me antecessit. Quamobrem Joannes de Domino, qui 
post me, inquit, venturus est, ante me factus est: id est, 
qui post me ad predicandum venturus est, culmine me 
regni et sacerdotii perennis antecellit. Quare autem is 
qui post eum venturus erat, eum dignitate antecelleret, 
aperuit cum subjungit, Quia prior me erat, id est, quia 
eternus ante secula Deus erat: propterea me, licet pos- 
terior natus, gloria majestatis etiam in assumpta humani- 
tate preibit. Exposito autem Evangelista preecursoris 
Domini testimonio quod de illo perhibuerat, reddit sta- 
tim suse assertionis, quod cceperat illi dare, testimonium. 
Nam sequitur : 

Et de plenitudine ejus omnes nos accepimus, gratiam 
pro gratia.| Superius namque dixit, quia Verbum caro 
factum est, et habitavit in nobis, et vidimus gloriam 
ejus, gloriam quasi unigeniti a Patre, plenum gratia et 
veritate [Joan. 1.]. Quod cum preecursoris quoque 
ejus testimonio confirmasset dicentis: Hic erat quem 
dixi vobis, qui post me venturus est, ante me factus est, 
quia prior me erat [Ibidem] ; rursus tpse que coeperat 
exequitur dicens: Et de plenitudine ejus omnes nos ac- 
cepimus, gratiam pro gratia [Ibidem]. Plenus quippe 
erat Dominus spiritu sancto, plenus gratia et veritate, 
quia sicut Apostolus ait, In ipso habitat omnis plenitudo 
divinitatis corporaliter [Colos. 2.] : de cujus plenitudine 
nos omnes juxta modum capacitatis nostre accepimus, 
quia unicuique nostrum data est gratia secundum men- 
suram donationis Christi. De solo namque mediatore 

Dei et hominum homine Jesu Christo veraciter dici 
potuit: Et requiescet super eum spiritus Domini, spi- 
ritus sapientize et intellectus, spiritus consilii et fortitu- 
dinis, spiritus scientiz et pietatis, et replebit eum spiritus 
timoris Domini [Esaiz 11.]. Omnes vero sancti non ple- 
nitudinem spiritus ejus, sed de plenitudine ejus quantum 
ille donat, accipiunt: Quia per spiritum alii datur sermo 
sapientiz, alii sermo scientize secundum eumdem spiri- 
tum, alteri fides in eodem spiritu, alii gratia sanitatum 
in uno spiritu, alii operatio virtutum, alii prophetia, alu 
discretio spirituum, alii genera linguarum, alii interpre- 
tatio sermonum. Hee autem omnia operatur unus ac 
idem spiritus, dividens singulis prout vult [1 Cor. 12.]. 
Quia ergo de plenitudine nostri conditoris non quiddam, 
sed omne quicquid boni habemus, accepimus, curandum 
summopere est, ne quispiam se de bona actione vel cogi- 
tatione incautus extollat; ne si ingratus largitori reman- 
serit, perdat bonum quod accepit, ac digne apostolica 
increpatione percellatur, qua dicitur: Quid enim habes 
quod non accepisti? Si autem acceperis, quid gloriaris 
quasi non acceperis? [1 Cor. 4.] Unde ipse Apostolus, 
quia nihil dignum nosse vel operari posset, si non de 
plenitudine Christi acciperet, alibi testatur manifeste 
dicens: Non quia sufficientes simus cogitare aliquid a 
nobis quasi ex nobis, sed sufficientia nostra ex Deo est 
[2 Cor. 3.}. Et alio loco: Et gratia ejus, inquit, in me 
vacua non fuit, sed plus ills omnibus laboravi: non 
autem ego, sed gratia Dei mecum [1 Cor. 15.]. Quod 
ipsum suis auditoribus humiliter cogitandum sedulus 
inculcat ; unde est illud: Cum tremore et metu ves- 
tram salutem operamini. Deus est enim qui opera- 
tur in vobis et velle et perficere pro bona voluntate 
[Phil. 2.]. . 

Cum autem dixisset Evangelista nos omnes de pleni- 
tudine Christi accepisse, confestim subjunxit, et ait: 
Gratiam pro gratia. Geminam ergo-nos gratiam acce- 

pisse testatur, unam videlicet in presenti, alteram in 
futuro: in presenti quidem fidem que per dilectionem 
operatur: in futuro autem vitam eternam. Fides quippe 
quze per dilectionem Dei operatur, gratia Dei est; quia 
ut crederemus, ut diligamus, ut operemur bona que — 
novimus, non ullis preecedentibus meritis nostris, sed 
ipso largiente percipimus, qui dicit: Non vos me ele- 
gistis, sed ego elegi vos, et posul vos ut eatis, et fructum 
afferatis, et fructus vester maneat [Joan. 15.]. Et ut 
vitam propter fidem, dilectionem, et opera bona perci- 
piamus eternam, gratia Dei est: quia ne a bono devie- 
mus itinere, ipso duce semper opus habemus, cui dici- 
tur: Deduc me in via tua, et ambulabo in veritate tua 
[Psal. 86.]: ac si aperte dicatur: Nisi te duce ingre- 
diens viam veritatis quam ccepi,-tenere nequaquam 
sufficio. Ne in bonis operibus deficiamus, illius auxilio 
debemus semper inniti, qui ait: Quia sine me nihil po- 
testis facere; unde bene Psalmista, ut initium fidei et 
bone actionis a Domino nobis dari signaret, ait: Deus 
meus, misericordia ejus preeveniet me [Psal. 59.]. Et 
ut bona que agimus illo opitulante perficienda doceret, 
iterum dicit: Et misericordia tua subsequetur me om- 
nibus diebus vitz mez [Psal. 23.]. Ut mercedem vite 
eternze, quze bonis redditur operibus, gratis nobis tribui 
ostenderet, ait: Qui coronat te in miseratione et miseri- 
cordia [Psal. 103.]. In misericordia quippe et misera- 
tione nos coronat, quando propter bona opera que nobis 
ipse misericorditer exercenda donavit, supernz beatitu- 
dinis preemia retribuit. Et hoc est quod dicitur acci- 
pere nos gratiam pro gratia, quia nimirum pro gratia 
bonz conversationis quam dedit, et ne deficere possit, 
ipse servans adjuvat, dabit gratiam beatz remuneratio- 
nis, in qua misericordias ejus in eternum cantemus. 
Denique Apostolus ipsam vite eterne perceptionem, 
quze utique meritis preecedentibus redditur gratiam vo- 
care non dubitavit: qui cum premisisset stipendium 

peccati esse mortem, noluit e contrario dicere stipendium 
justitize esse vitam eternam; sed ait: Gratia autem Dei 
vita eterna in Christo Jesu Domino nostro [Rom. 6.]. 
Non quia non juste meritis bonis a justo judice datur, 
sed quia ipsa merita quibus dantur primo sunt a pio 
Salvatore gratis data. Sequitur: 

Quia lex per Moysen data est, graita et vertias per 
Jesum Christum facta est.| Lex quidem data est per 
Moysen, in qua quid agendum, quid vitandum sit ce- 
lesti jure decernitur; sed quod illa preecipit, non nisi 
gratia Christi completur. Illa quidem monstrare pec- 
catum, justitiam docere, et transgressores sui reos osten- 
dere valebat: porro gratia Christi diffusa per spiritum 
caritatis in cordibus fidelium, facit ut quod lex precipit 
impleatur: unde illud quod scriptum est, Non concu- 
pisces [Deut. 5.], per Moysen lex est quia jubetur; 
sed per Christum fit gratia, quando quod jubetur im- 
pletur. Veritas autem facta est per Christum, quia um- 
bram habebat lex bonorum futurorum, non ipsam ima- 
ginem rerum. Et sicut alibi dicit Apostolus: Omnia 
in figura contingebant illis [1 Cor.10.]; sed pro um- 
bra lucem veritatis, pro figura legis ipsam imaginem 
rerum que figurabatur exhibuit Christus, quando data 
Spiritus gratia, aperuit discipulis suis sensum ut intel- 
ligerent scripturas. Lex per Moysen data est, cum 
populus aspersione sanguinis agni mundari preceptus 
est: gratia et veritas que in lege figurabatur, per Jesum 
Christum facta est, cum ipse passus in cruce lavit nos a 
peccatis nostris in sanguine suo. Lex per Moysen data 
est, quia populum preceptis salutaribus instituens, si 
heec observaret, terram repromissionis intraturum, et in 
ea perpetuo victurum; sin alias, prosternendum ab ho- 
stibus preedixit. Gratia et veritas per Jesum Christum 
facta est, quia dato spiritus sui dono, et legem spiritu- 
aliter intelligi et servari posse donavit, et eos qui servant 
in veram coelestis vite beatitudinem, quam terra repro- 

missionis signabat, introducit. Que sit autem summa 
gratise et veritatis que per Jesum Christum facta est, 
Evangelista subdendo manifestat : 

Deum nemo vidit unquam. Unigenitus qui est in sinu 
patris, ipse narravit.| Nulla etenim gratia major homi- 
nibus dari, nulla veritas altior potest ab hominibus cog- 
nosci, quam ea de qua unigenitus Dei filius suis fideli- 
bus narrans; Beati, inquit, mundo corde, quoniam ipsi 
Deum videbunt [Matth. 5.]; et de qua patri suppli- 
cans ait: Hzec est autem vita eterna, ut cognoscant te 
verum et unum Deum, et quem misisti Jesum Christum 
[Joan. 17.]. Que nimirum beatissima perceptio gratie 
et veritatis, quoniam in hujus seculi vita fieri non potest, 
recte dicitur: Deum nemo vidit unquam [1 Joan. 4.], 
id est, nemo corruptibili adhuc et mortali carne circum- 
datus incircumscriptam divinitatis potest lucem con- 
tueri: unde manifestius dicit Apostolus: Quem nemo 
vidit hominum, nec videre potest [1 Tim.6.]. Nemo 
enim hominum dicitur, nemo humano adhuc habitu ag- 
gravatus, humana conversatione caducus. Hinc est enim 
quod Moyses qui Deum, quem in angelo videbat, in ipsa 
ejus natura videre desiderans, orabat: Si inveni gratiam 
in conspectu tuo, ostende mihi gloriam tuam, audivit 
(Exod. 33.]: Non poteris videre faciem meam, non 
enim videbit me homo, et vivet [Ibidem]. Neque 
huic assertioni putandum est esse contrarium, quod ali- 
quotiens patriarche vel prophet Deum vidisse perhi- 
bentur. Apparuit enim Dominus Abrahz in convalle 
Mambre. Et ait Jacob: Vidi Dominum facie ad faciem 
[Genes. 32.|. Item Esaias: Anno quo mortuus est rex 
Ozias, vidi Dominum sedentem super solium excelsum 
et elevatum [Esaiz 6.]. Sed recte intelligendum in cunc- 
tis hujusmodi visionibus homines sanctos Deum non per 
ipsam nature suse speciem, sed per quasdam imagines 
esse contemplatos. Et viderunt ergo sancti Deum per 
subjectam creaturam, verbi gratia, ignem, angelum, nu- 

bem, electrum: et tamen veraciter attestatur Joannes, 
quia Deum nemo vidit unquam [1 Joan. 4.]. Veraciter 
dicitur Moysi: Non enim videbit me homo, et vivet 
[Exod. 33.]: quia fragili adhuc vasculo carnis inclusi 
per circumscriptas rerum imagines videre possunt, quem 
per incircumscriptum eternitatis suze lumen nequaquam 
valent intueri. 

Qua autem ratione ad visionem incommutabilis et 
eterni luminis pervenire debeat Evangelista consequen- 
ter exposuit, dicens: Unigenitus filius qui est in sinu 
patris ipse narravit [Joan.14.]. Cui simile est quod 
ipse Dominus ait: Nemo venit ad patrem nisi per me 
[Matth.11.]. Et alibi: Nemo novit filium nisi pater, 
neque patrem quis novit nisi filius, et cui voluerit filius 
revelare. Ipsius quippe ducatu ad patrem venire, ipsius 
magisterio patrem et filium, nec non et spiritum sanc- 
tum, unum Deum ac Dominum nosse debemus: quia 
nimirum ipse homo factus pro nobis, in hominis habitu 
loquens, nobis quid de sanctz trinitatis unitate recte 
sentiendum, qualiter ad eyus contemplationem fidelibus 
properandum, quibus actibus ad hance sit perveniendum, 
clara luce revelavit. Ipse sacramentis sue incarnationis 
nos imbuens, sui nos spiritus carismatibus sanctificans, 
ut ad hanc venire valeamus adjuvat. Ipse peracto in 
hominis forma judicio novissimo, ad visionem nos divi- 
nz majestatis sublimiter introducet, atque arcana nobis 
regni ccelestis mirabiliter enarrabit. 

Sane quod ait: Qui est in sinu patris, in secreto pa- 
tris significat. Neque enim sinus patris pueriliter est 
cogitandus in similitudinem nostri sinus quem habemus 
in vestibus; aut putandus est Deus, qui humanorum 
forma membrorum compaginatus non est, sic sedere 
quemadmodum nos: sed quia sinus noster intus est, 
more nostro loquens scriptura, in sinu patris esse dicit 
quem in secreto patris, quo humanus intuitus pertin- 
gere non valet, semper manentem vult intelligi. Non 

tunc autem solum enarrabit unigenitus filius Deum, id 
est, sanctz et individuz trinitatis, que est unus Deus, 
gloriam manifestabit hominibus, cum post universale 
judicium omnes pariter electos ad visionem claritatis 
ejus introducet. Sed et quotidie narrat, cum singulis 
quibusque fidelibus perfectorum mox a carnis corrup- 
tione solutis implere ccepit quod promisit: Qui diligit 
me, diligetur a patre meo, et ego diligam eum, et mani- 
festabo ei meipsum [Joan.14.]. Me ipsum, inquit, ma- 
nifestabo dilectoribus meis, ut quem in sua cognovere 
mortalem, in mea jam natura patri et spiritui sancto 
videre possint zequalem. Verum hoc de apostolis, mar- 
tyribus, confessoribus, czeterisque arctioris ac perfectioris 
vitze viris fieri credendum est; quorum unus certaminum 
suorum conscius non dubitavit de seipso testari, Cupio 
dissolvi et cum Christo esse [Phil.1.]. Ceaeterum sunt 
plures in ecclesia justi, qui post carnis solutionem con- 
tinuo beata paradisi requie suscipiuntur, expectantes in 
magno gaudio, in magnis gaudentium choris, quando 
recepto corpore veniant et appareant ante faciem Dei. 
At vero nonnulli propter bona quidem opera ad electo- 
rum sortem prezordinati, sed propter mala aliqua, quibus 
polluti de corpore exierunt, post mortem severe casti- 
gandi excipiuntur flammis ignis purgatorii, et vel usque 
ad diem judicii longa hujus examinatione a vitiorum 
sorde mundantur; vel certe prius amicorum fidelium 
precibus, eleemosynis, jejuniis, fletibus, hostize salutaris 
oblationibus absoluti poenis, et ipsi ad beatorum perve- 
niunt requiem: quibus tamen omnibus unigenitus filius 
qui est in sinu patris, Deum juxta modum sue capaci- 
tatis cuique narrabit, cum tempore resurrectionis bene- 
dictionem dederit, qui legem dedit, ut ambulantes de vir- 
tute fidei et spei in virtutem contemplationis videant 
Deum deorum in Sion, id est, incommutabilis specula 
veritatis, cujus beneficiis et muneribus eternis laus et 
gratiarum actio in omnia secula seculorum, Amen. 

HOMILIA L. 


Matru. 1. In illo tempore cum esset desponsata mater 
Jesu Maria Joseph, antequam convenirent, tnventa est 
in utero habens de spiritu sancto. 


ATIVITATEM Domini et Salvatoris nostri 

Jesu Christi, qua eternus ante secula Dei 

filius, hominis ex tempore filius apparuit, 

Matthzeus Evangelista brevi quidem ser- 
mone, sed plena veritate, describit, qui cum patrum 
generationes ab Abraham usque ad Joseph virum Ma- 
riz perduxisset, omnesque communi humane creationis 
ordine genitos simul et generantes ostendisset, mox de 
ipso locuturus, quantum ejus generatio a ceteris distaret 
aperuit: quia videlicet czeteri per conjunctionem maris 
et foeminse solitam, ipse autem per virginem, utpote Dei 
filius, nasceretur in mundum. Et quidem decebat om- 
nimodis, ut cum Deus homo propter homines fieri vel- 
let, non alia quam virgine matre nasceretur; cum vir- 
ginem generare contingeret, non alium quam qui Deus 
esset filium procrearet. 

Cum esset, inqutt, desponsata mater ejus Maria Joseph, 
antequam convenirent, invenia est tn utero habens de spi- 
ritu sancto.| Quo hc ordine, vel qua in civitate sit 
celebrata conceptio, Lucas Evangelista sufficienter ex- 
ponit: quod quia vestre sanctitati constat esse notissi- 
mum, dicendum paucis de his que Matthzeus scribit, 
notandumque in primis in eo verbo quod ait: Antequam 
convenirent, verbo conveniendi non ipsum concubitum, 
sed nuptiarum que preecedere solent tempus insinuatum, 
quando ea quz prius sponsata fuerat, esse conjux incipit. 
Ergo antequam convenirent dicit, antequam nuptiarum 
sollennia rite celebrarent, inventa est in utero habens de 
spiritu sancto. Si quidem memorato ordine postea con- 

venerunt, quando Joseph ad preeceptum angeli accepit 
conjugem suam, sed non concumbebant, quia sequitur, 
Et non cognoscebat eam. Inventa est autem in utero 
habens a nullo alio quam Joseph, qui licentia maritali 
futurse uxoris pene omnia noverat, ideoque tumentem 
ejus uterum mox curioso deprehendit intuitu. Sequi- 
tur: 

Joseph autem vir ejus cum esset vir justus, et nollet eam 
traducere, voluit occulte dimittere eam.| Videns Joseph 
sponsam concepisse suam, quam bene noverat a nullo 
viro fuisse attactam, cum esset justus et juste omnia vel- 
let agere, optimum duxit, ut neque hoc aliis proderet, 
neque Ipse eam acciperet uxorem, sed mutato occulte 
nuptiarum proposito, in conditione eam sponsz manere 
pateretur ut erat: nam et in Esaia legerat virginem de 
domo David concepturam et parituram Dominum, de 
qua etiam domo noverat genus duxisse Mariam, atque 
ideo non discredebat in ea prophetiam hanc fuisse com- 
plendam ; sed si eam occulte dimitteret, neque acciperet 
conjugem, et illa sponsa pareret, nimirum perpauci es- 
sent qui eam virginem et non potius autumarent esse 
meretricem. Unde consilium Joseph repente consilio 
meliore mutatur, ut videlicet ad conservandam Mariz 
famam, ipse eam, celebrato nuptiarum convivio, conju- 
gem acciperet; sed castam perpetuo custodiret. Maluit 
namque Dominus aliquos modum sue generationis igno- 
rare, quam suz castitatem infamare genitricis. Nam 
sequitur : 

Hac autem eo cogitante, ecce angelus Domini in som- 
nis apparuit et, dicens: Joseph, fili David, nolt timere 
accipere Mariam conjugem tuam. Quod enim in ea 
natum est, de spiritu sancto est. Pariet autem filtum, et 
vocabis nomen ejus Jesum. Ipse enim salvum faciet 
populum suum a peccatis eorum.| Quibus profecto verbis 
modus conceptionis simul et dignitas partus edocetur: 
quia videlicet de spiritu sancto concepit, et paritura sit 

Christum: quem etsi aperta voce angelus Christum non 
appellat, in eo tamen quod etymologiam nominis Jesu 
exponens, ipsum salutis ostendit auctorem populique 
Salvatorem, cum populum ejus nuncupat, manifesta ra- 
tione quia sit Christus significat, ut per heec et que 
nescierat discat Joseph, et a contactu Dei genitricis fun- 
ditus mentem amoveat. Quam tamen dispensatione 
juste necessitatis accipere jubetur solo de nomine con- 
jugem, ne videlicet quasi adultera lapidaretur a Judzis, 
et ut in AXgyptum fugiens haberet solatium masculi, qui 
familiari cura, et tutor foeminese fragilitatis, et testis esset 
ejus perpetuz virginitatis. Produnt catholici expositores 
et alias causas quare Dei genitricem Joseph accipere 
debuerit conjugem, quas in suis qui vult inveniet locis. 
Adhibet autem Evangelista partui virginali etiam pro- 
phetici sermonis exemplum, ut tantze miraculum ma- 
jestatis eo certius crederetur, quo hoc non solum ipse 
factum preedicaret, sed etiam a Propheta pradictum 
recoleret. Nam et huic Evangeliste, id est, Matthzo, 
moris est omnia que narrat etiam propheticis affirmare 
testimoniis: scripsit namque Evangelium suum ob eorum 
vel maxime causam qui ex Judeis crediderant, nec ta- 
men a legis cerimoniis, quamvis renati in Christo, vale- 
bant evelli; et propterea satagebat eos a carnali legis et 
prophetarum sensu ad spiritualem, qui de Christo est, 
erigere: quatenus sacramenta fidei Christianz tanto se- 
curius perciperent, quanto hec non alia esse quam que 
Prophetz preedixerant agnoscerent. Ecce virgo, inquit, 
in utero habebit, et pariet filium, et vocabunt nomen 
ejus Emmanuel, quod est interpretatum nobiscum Deus 
[Esaize 7.]. Nomen Salvatoris, quod nobiscum Deus a 
Propheta vocatur, utramque naturam unius persone ip- 
sius significat. Qui enim ante tempora natus ex patre 
Deus est; 1pse in plenitudine temporum Emmanuel, id 
est, nobiscum Deus in utero matris factus est: quia no- 
stree fragilitatem nature in unitatem sue persone susci- 

pere dignatus est, quando verbum caro factum est et 
habitavit in nobis: mirum videlicet in modum incipiens 
esse quod nos sumus, et non desinens esse quod erat: 
sic assumens naturam nostram, ut quod erat ipse non 
perderet. 

Exsurgens autem Joseph a somno, fectt sicut precepit 
ei angelus Domint, et accepit conjugem suam, et non 
cognoscebat eam.| Accepit eam ad nomen conjugis ob 
causas quas preediximus; et non cognoscebat eam ad 
opus conjugale ob arcana que didicerat. Quod si quis 
huic nostre exposition obsistere, et contendere voluerit, 
beatam Dei genitricem nunquam a Joseph celebratis 
nuptiis in nomen conjugis assumtam, exponat ipse me- 
lius hunc sancti Evangelii locum, pariterque ostendat 
licitum fuisse apud Judzos, ut sponsz suze quisque car- 
nali copula misceretur, et sano ejus intellectui libenter 
cedimus: tantum ne erga matrem Domini quicquam 
gestum, quod publica opinio possit infamare, credamus. 
Quod vero additur, Donec peperit filum suum primo- 
genitum, nemo ita intelligendum putet, quasi post natum 
filium eam cognoverit, ut quidam perverse opinantur. 
Scire enim debet vestra fraternitas, quia fuere heretici 
qui propter hoc quod dictum est, Non cognoscebat eam 
donec peperit fillum, crederent Mariam post natum 
Dominum cognitam esse a Joseph, et inde ortos eos 
quos fratres Domini scriptura appellat, assumentes et 
hoc in adjutorium sui erroris, quod primogenitus nun- 
cupatur Dommus. Avertat Deus hanc blasphemiam a 
fide omnium nostrum, donetque nobis catholica pietate 
intelligere parentes nostri Salvatoris intemerata semper 
fuisse virginitate preclaros, et non filios, sed cognatos 
eorum fratres Domini consueto scripturarum more nun- 
cupari, sed ob id Evangelistam an post natum ei filium 
eam cognoverit dicere non curasse, quia nulli hoc ambi- 
gendum putaverit. Et revera nulli ambigendum est 
quod justi conjuges, quibus in virginitatis castimonia 

permanentibus Dei filium nasci singulari gratia datum 
est, nullatenus ex eo castitatis jura temerare, et templum 
Dei sacrosanctum suze semine corruptionis attaminare 
potuerint. Notandum quoque est, quod primogeniti 
non juxta hereticorum opinationem soli sint quos fra- 
tres sequuntur alii, sed juxta auctoritatem scripturarum 
omnes qui primi vulvam aperiunt, sive fratres eos aliqui, 
seu nulli sequantur. Attamen Dominus speciali ratione 
potest primogenitus dictus intelligi, juxta hoc quod in 
Apocalypsi dicit de illo Joannes: qui est testis fide- 
lis, primogenitus mortuorum, et princeps regum terre 
[Apoc. 1.]. Et Apostolus Paulus: Nam quos preescivit 
et pradestinavit conformes fieri imaginis filii sui, ut sit 
ipse primogenitus in multis fratribus [Rom. 8.]. Primo- 
genitus quippe mortuorum vocatur, quia post multos 
licet fratres incarnatus, primus omnium surrexit a mor- 
tuis, et viam de morte credentibus vitz ccelestis aperuit. 
Primogenitus est in multis fratribus, quia quotquot rece- 
perunt eum, dedit eis potestatem filios Dei fieri, quorum 
recte primogenitus appellatur, quia omnes adoptionis 
filios, etiam illos qui incarnationis ejus tempora nascendo 
preecesserunt, dignitate preegreditur. Si quidem illi pos- 
sunt cum Joanne veracissime testari, quia qui post nos 
venit, ante nos factus est, id est, post nos quidem in 
mundo genitus, sed merito virtutis et regni primogeni- 
tus omnium nostrum jure vocatus. Qui et in ipsa di- 
vina nativitate non inconvenienter potest primogenitus 
dici, quia priusquam creaturam faciendo gigneret ali- 
quam, coeternum sibi pater eternus genuit filium, prius- 
quam verbo veritatis adoptionis sibi filios redimendo 
gigneret aliquos, coeternum sibi Pater eternus genuit 
verbum: unde ipsum verbum, ipse Dei filius, videlicet 
virtus et sapientia loquitur: Ego ex ore altissimi pro- 
divi, primogenita ante omnem creaturam [Eccl. 24.]. 
Peperit ergo Maria fillum suum primogenitum, id est, 
sue substantize filium: peperit eum qui et ante omnem 

creaturam Deus de Deo natus erat, et in ea qua cre- 
atus est humanitate omnem merito creaturam preibat. 

Et vocabis, inquit, nomen ejus Jesum.| Jesus Hebraice, 
Latine Salutaris sive Salvator dicitur: cujus vocationem 
nominis prophetis liquet esse certissimam: unde sunt 
illa magno visionis ejus desiderio cantata: Anima autem 
mea exultabit in Domino, et delectabitur in salutari ejus 
[Psal. 35.]. Defecit in Salutari tuo anima mea. Ego 
autem in Domino gloriabor [Psal. 118.]. Gaudebo in 
Deo Jesu meo [Abac. 3.]. Et maxime illud: Deus in 
nomine tuo salvum me fac [Psal. 53.], ac si diceret: 
nominis tui gloriam qui Salvator vocaris, in me salvando 
clarifica. Jesus ergo nomen est filii qui ex virgine natus 
est, angelo exponente, significans quod ipse salvet po- 
pulum a peccatis eorum. Qui autem salvat a peccatis 
idem utique a corruptionibus mentis et corporis, que ob 
peccata contigerunt, salvabit. Christus vero vocabulum 
est sacerdotalis vel regize dignitatis. Nam et sacerdotes 
ac reges in lege a carismate, id est unctione olei sancti 
appellabantur Christi: significantes eum qui verus rex 
et pontifex apparens in mundo unctus est oleo letitiz 
pre participibus suis. A qua unctione, id est carismate, 
ipse Christus; et ejusdem unctionis, id est gratiz spiri- 
tualis participes sunt christiani vocati. Qui per id quod 
Salvator est, nos salvare a peccatis ; per id quod ponti- 
fex est, nos reconciliare Deo patri; per id quod rex 
est, regnum nobis patris sui dare dignetur eternum 
Jesus Christus Dominus noster, qui cum patre et spiritu 
sancto vivit et regnat Deus per omnia secula seculorum, 
Amen. 

Joan. 1. In illo tempore voluit Jesus exire in Gali- 
leam, et invenit Philippum, et dicit illi Jesus, Se- 
quere me. 


UDIVIMUS ex lectione Evangelii, fratres 
carissimi, benignam Redemptoris.nostri gra- 
tiam, quia non solum nos misericorditer ad 
se sequendum vocare, sed et venientes grate 
suscipere, atque ad cognoscendam divinitatis suz clari- 
tatem pie consuevit provehere. Audivimus devotam 
discipulorum fidem, caritatem et operationem, quibus 
nimirum tribus vite ccelestis virtutibus tota presentis 
ecclesize perfectio consistit, quia et sine fide impossibile 
est placere Deo, et fides sine operibus otiosa est; et 
quibuslibet quis sit preeditus virtutibus, quantalibet fide 
profecerit, si caritatem non habuerit, nthil illi prodest. 
Quod enim vocantem se Jesum Philippus non tantum 
ipse sequitur, verum etiam Nathanaeli sequendum pre- 
dicat, fides profecto est que per dilectionem operatur: 
fides videlicet, quia in Jesum credere non distulit, quem 
Christum esse cognovit: opus autem dilectionis, quia 
quantum diligeret quem cognovit, mox sequendo pate- 
fecit: quantum etiam proximi amore flagraret, eidem 
evangelizando perdocuit. Ipse quoque proximus ejus 
Nathanael quantum cure ac dilectionis erga magistrum 
veritatis haberet ostendit. Ad quem mox vocatus venire 
non tardavit, quantum ejus magnitudinem fidei perfec- 
tione caperet intimavit: quem continuo filium Dei et 
regem Israel, id est, Christum aperta voce confessus 
est. Verum quia ista breviter prelibavimus, libet ab 
exordio repetentes totam evangelice lectionis seriem 
latius scrutando percurrere. 

Voluit Jesus, inquit, exire in Galileam, et invenit 
Philippum, et dicit ei, Sequere me.] Jam patet ex su- 

perioribus unde voluerit Jesus exire in Galilzam, vide- 
licet a Judzea, ubi erat Joannes baptizans, et testimo- 
nium illi perhibens quod esset agnus Dei. Duos ex 
discipulis suis ad eum sequendum provocavit, e quibus 
unus Andreas ad illum etiam fratrem Petrum adduxit. 
Patet juxta sensum spiritualem, et crebra expositione 
vestre fraternitati jam cognitum est quid sit Dominum 
sequi. Sequitur namque Dominum, qui imitatur: se- 
quitur Dominum, qui quantum fragilitas humana patitur 
ea que in homine monstravit filius Dei, humilitatis 
exempla non deserit: sequitur, qui socius passionum 
existendo, ad consortium resurrectionis ejus et ascen- 
sionis pertingere sedulus exoptat. Sed non sine certi 
ratione mysterii refertur quod dicturus Philippo Jesus 
Sequere me, voluit exire in Galileam. Galilea namque 
transmigratio facta dicitur, profectum fidelium desig- 
nans, quo vel de vitiis ad virtutum celsitudinem trans- 
migrare, vel in ipsius virtutibus paulatim proficere, ac de 
minoribus ad majora quotidie subire contendunt, quo 
usque de hac valle lacrymarum ad arcem leetitize cceles- 
tis Domino auxiliante perveniant. In eo autem quod 
revelationem sonat, ipsam vite eternz beatitudinem, 
pro qua in preesenti laborant insinuans, cujus utramque 
interpretationem nominis Psalmista uno versiculo com- 
prehendit, ubi ait: Ambulabunt de virtute in virtutem, 
videbitur Deus deorum in Sion [Psal. 83.]. Hzec nam- 
que visio de qua dicit Apostolus: Nos autem revelata 
facie gloriam Domini speculantes, in eamdem imaginem 
transformamur a gloria in gloriam tanquam a Domini 
spiritu (2 Cor. 3.]. Bene ergo vocaturus ad sequendum 
se discipulum voluit exire in Galileeam, id est, in trans- 
migrationem factam sive revelationem, ut videlicet sicut 
ipse, teste Evangelio proficiebat etate et sapientia et 
gratia apud Deum et homines, sicut passus est et resur- 
rexit, et ita intravit in gloriam suam; sic etiam suos 
sequaces ostenderet proficere virtutibus, ac per passiones 

transitorias ad eternorum dona gaudiorum transmigrare 
debere. 

Erat autem Philippus a Bethsaida civitate Andree et 
Petri.] Non est putandus Evangelista fortuitu et abs- 
que ratione mystica nomen civitatis de qua esset Phi- 
lippus, et quod eadem Andres quoque et Petri esset 
voluisse monstrare: sed per nomen civitatis typice qua- 
lis tunc animo Philippus, qualis officio esset futurus, 
qualis etiam Petrus et Andreas ostenderet curasse. 
Bethsaida quippe domus venatorum dicitur, et vena- 
tores utique erant qui audiebant a Domino: Venite post 
me et faciam vos fieri piscatores hominum [Matth. 4.]: 
Venator et ille qui et antequam ad preedicationis offi- 
cium ordinaretur a Domino, quantum capiendis ad vi- 
tam animabus esset intentus, mox sponte preedicando 
monstravit. Invenit enim Nathanael, et dicit ei: Quem 
scripsit Moyses in lege et prophetz invenimus, Jesum a 
Nazareth. Videamus quantum rete fidei, quam capa- 
cibus devote predicationis maculis intextum invento 
fratri circumdet : quem ad eternam cupit providus cap- 
tare salutem. [Illum dicit inventum quem Moyses et 
prophetz venturum suis scriptis signaverint, ut eo 
cunctis sequentibus intelligatur, quod ipse sit cujus ad- 
ventul preeconando universa veterum scripta servierint. 
Ideo nuncupat, quod nomen Christi futurum propheta- 
rum oracula concinebant. Dicit namque Abacuc per 
gratiam ejus salvari desiderans, Ego autem in Domino 
gloriabor, gaudebo in Deo Jesu meo [Abac. 3.]. Sed 
et Zacharias tentationis in qua diabolum vicit mentio- 
nem faciens, et ostendit, inquit, mihi Jesum sacerdotem 
magnum, et stabat coram angelo Domini, et Satan sta- 
bat a dextris ejus, ut adversaretur ei [Zach. 3.]. Item 
Jacob patriarcha mysterium incarnationis ejus a longe 
salutans, et expectans, Salutare tuum, inquit, expectabo, 
Domine [Gen. 48.]._ Quod enim Hebraice Jesu, Latine 
dicitur Salutaris sive Salvator. Item Psalmista eternam 

ejus visionem fidelium populo promittens, dicit ex per- 
sona Dei patris: Longitudine dierum replebo eum, et 
ostendam illi Salutare meum [Psal. 90.]. Symeon quo- 
que venerabilis ille senex ac Novi Testamenti propheta, 
cum eum parvum corpore in manibus acciperet, sed 
magnum divinitate mente sentiret, eodem spiritu in- 
structus, ita gratias egit: Nunc dimitte servum tuum, 
Domine, secundum verbum tuum in pace, quia vide- 
runt oculi mei Salutare tuum [Luc. 2.]. Filium Joseph 
appellat, non ut hunc ex conjunctione maris et feminz 
natum asseveret, quem de virgine nasciturum in pro- 
phetis didicerat; sed de domo ac familia David unde 
noverat Joseph ortum, secundum vaticinia prophetarum 
eum venisse doceret. Neque enim mirandum si Phi- 
lippus eum filium Joseph quem intemerate genitricis 
illius virum noverat vocet; cum ipsa genitrix inteme- 
rata semper virgo consuetudinem vulgi sequens, sic lo- 
cuta legatur: Fili, quid fecisti nobis sic? Ecce pater 
tuus et ego dolentes querebamus te [Luc. 2.]. Addit 
et patriam a Nazareth, ut ipsum esse signaret, de quo 
legerant in prophetis quoniam Nazarzus vocabitur. 
Non ergo mirum si mox ad consensum credendi ac ve- 
niendi ad Christum captavit Philippus Nathanael, cui 
tantos undique veritatis casses preetendit, quem scripsit 
Moyses in lege, et prophetz, invenimus Jesum filium 
Joseph a Nazareth [Cant. 2.]. Neque immerito Beth- 
saida, id est domo venatorum oriundus asseritur, qui 
tantam Deo dilecte venationis curam pariter et gratiam 
accepisse monstratur. Nam sequitur, 

Et dizxit ei Nathanael: a Nazareth potest aliquid boni 
esse ?] Nazareth munditie, sive flos ejus, aut separata 
interpretatur. Annuens ergo verbis evangelizantis sibi 
Philippi Nathanael, A Nazareth, inquit, potest aliquid 
boni esse? Ac si aperte dicat: Potest fieri ut a civitate 
tanti nominis aliquid summe gratis nobis oriatur? Vel 
ipse videlicet mundi Salvator Dominus qui singulariter 

sanctus est, innocens, impollutus, segregatus a peccato- 
ribus, quique loquitur in Canticis canticorum, Ego flos 
campi et lilium convallium ; et de quo propheta, exiet, 
inquit, virga de radice Jesse [Esa. 11.], et Nazareus, 
id est flos de radice ejus, ascendet, vel certe aliquis 
doctor eximius, qui florem nobis virtutum munditiam- 
que sanctitatis preedicare sit missus. Possumus hunc 
locum et ita recte intelligere, quod dicente Philippo, 
quem scripsit Moyses in lege et prophet invenimus 
Jesum filium Joseph a Nazareth, Nathanael bene intel- 
lexerit, miratus sit autem quomodo a Nazareth Chris- 
tum venisse dixerit, quem de domo David et de Beth- 
leem civitate, ubi erat David, venturum prophete 
canebant; ideoque admirando responderit a Nazareth ; 
sed continuo reminiscens quantum etiam vocabulum 
Nazareth mysteriis Christi congrueret, caute assenserit 
preedicanti, potest, inquit, aliquid boni esse? Utrique 
sensui potest convenire quod sequitur : 

Dicit et Philippus: Veni et vide.] Ipsum namque 
venire et videre monebat, ut si quid ei ad verba pre- 
dicantis ambigui in corde resedisset, totum hoc visio et 
allocutio preesens ejus quem predicabat abstergeret. 
Nec distulit pius auditor predicatum sibi lumen veri- 
tatis sollicite quzerendo ac pie pulsando, ut percipere 
mereretur insistere: unde mox Dominus satiare in bo- 
nis desiderium ejus accelerans, salutaria ejus coepta 
provida laudatione remunerat, ut hunc paulatim ad al- 
tiora queerenda simul et capienda provehat. 

Vidit namque eum venientem ad se, et dixit de eo: 
Ecce vere Israelita in quo dolus non est.| Ubi notan- 
dum quod laudans hominem qui novit corda Deus, non 
eum absque peccato, sed absque dolo extitisse confir- 
mat. Non est enim homo justus in terra qui faciat bo- 
num et non peccet: multi autem sine dolo incessisse, 
id est simplici et mundo corde conversati esse legun- 
tur: immo cuncti fideles taliter vivere docentur, dicente 

scriptura, Sentite de Domino in bonitate, et in simplici- 
tate cordis queerite illum (Sap. 1.]. Et ipse Dominus, 
Estote, inquit, prudentes sicut serpentes, et simplices 
sicut columbe [Matth. 10.]. Talis erat exemplar pa- 
tientiz Job, de quo scriptum est: Erat autem vir ille 
simplex et rectus [Job.1.]. Talis Jacob patriarcha, de 
quo dictum est: Jacob autem vir simplex habitabat in 
tabernaculis (Gen. 25.]: qui quoniam puritate consci- 
entize simplicis Deum videre meruit, etiam Israel, id est 
vir videns Deum, appellatus est. Talis iste Nathanael 
quem Dominus ob parilitatem innoxiz conversationis, 
ejusdem patriarche meritis simul et nomine dignum 
ducit, Ecce, inquiens, vere Israelita, in quo dolus non 
est [Joan. 1.]. Ecce qui vere a patriarcha Deum vi- 
dente genus ducit, cui sicut et ipsi patriarche doli du- 
plicitas nulla inesse probatur. O quam pulchrum auspi- 
cium venienti ad Deum et videre illum cupienti! Ecce 
vere Israelita in quo dolus non est. Beati mundo corde, 
quoniam ipsi Deum videbunt [Matth. 5.]. Et hic vi- 
dere Deum desiderans, non ab alio, sed ab ipso qui 
scrutatur renes et corda Deo, mundus corde laudatur et 
Israelita, hoc est a viro Deum vidente generatus astrui- 
tur. O quam magna nobis quoque, qui de gentibus ad 
fidem venimus, in hac sententia nostri Redemptoris spes 
aperitur salutis! Si enim vere Israelita est qui doli 
nescius incedit, jam perdidere Judzi nomen Israelita- 
rum, quamvis carnaliter nati de Israel quotquot doloso 
corde a simplicitate patriarche sui degeneraverunt, et 
asciti sumus ipsi in semen Israelitarum, qui quamlibet 
aliis de nationibus genus carnis habentes, fide tamen 
veritatis et munditia mentis ac corporis vestigia sequi- 
mur Israel juxta illud Apostoli: Non enim omnes qui 
ex Israel, hi sunt Israelite. Neque quia semen sunt 
Abrahze, omnes filii, sed in Isaac vocabitur tibi semen 
[Rom. 9.], id est, non qui filii carnis, hi filii Dei; sed 

qui filii sunt repromissionis zstimantur in semine. Se- 
quitur : 

Dicit ei Nathanael: Unde me nosti? Respondit Jesus 
et dixit ei, Priusquam te Philippus vocaret cum esses sub 
ficu, vidi te. Respondit et Nathanael, et ait: Rabbi, tu 
es filtus Dei, tu es rex Israel.) Quia cognovit Natha- 
nael, vidisse et nosse Dominum que alio in loco gere- 
rentur, id est quomodo et ubi vocatus sit a Philippo, 
cum ipse ibi corporaliter non esset, divine hic majes- 
tatis intuitum considerans, protinus eum non solum 
Rabbi, id est magistrum, sed et filium Dei ac regem 
Israel, id est Christum confessus est. Et libet intueri 
quam prudens laudanti Domino confessio respondet 
servi. Ille vere hunc Israelitam, id est virum qui 
Deum videre posset, eo quod dolum minime habet, 
astruxit: iste eum non magistrum tantummodo qui 
utilia preeciperet, verum etiam filium Dei qui ccelestia 
dona tribueret, et regem Israel, id est populi Deum 
videntis, religiosa devotione fatetur, ut hac confessione 
suum quoque hunc regem, et se ejus regni militem sig- 
nificet. Potest autem hzc Domini sententia, qua dixit 
se Nathanael, priusquam vocaretur a Philippo cum esset 
sub ficu, vidisse, super electionem spiritualis Israel, id 
est populi Christiani, mystice intelligi, quem Dominus 
necdum se videntem, necdum per Apostolos ejus ad 
fidei gratiam vocatum, sed sub tegmine adhuc peccati 
prementis abditum misericorditer videre dignatus est, 
Paulo attestante, qui ait: Qui benedixit nos in omni 
benedictione spirituali in ccelestibus in Christo, ‘sicut 
elegit nos in ipso ante mundi constitutionem, ut esse- 
mus sancti et immaculati in conspectu ejus in caritate 
[Eph.1.]. Et quidem fici arbor aliquando in scripturis 
dulcedinem superne dilectionis insinuat, unde scriptum 
est: Qui servat ficum, comedit fructum ejus; et qui 
custos est Domini sui, glorificabitur [Prov. 27.]; sed 

quia primi parentes nostri, reatu preevaricationis confusi, 
de fici sibi foliis succinctoria fecerunt, potest arbor fici 
non incongrue male dulcoratam generi humano consue- 
tudinem peccandi signare, sub qua positos electos suos 
adhuc, sed necdum electionis suze gratiam cognoscentes, 
quasi sub ficu constitutum, nec se jam videntem Domi- 
nus videt Nathanael. Novit enim Dominus qui sunt 
ejus: quorum salvationi ipsum quoque nomen Natha- 
nael aptissime convenit. Nathanael namque donum Dei 
interpretatur, et nisi dono Dei quisque vocatus, nun- 
quam reatum prime transgressionis, nunquam male 
blandientia algescentium quotidie peccatorum umbra- 
cula evadit, nunquam salvandus venire meretur ad 
Christum: unde dicit Apostolus: Gratia enim salvati 
estis per fidem [Eph. 1.]. Et hoc non ex vobis, sed 
Dei donum est, non ex operibus, ut ne quis glorietur. 
Sequitur : 

Respondit Jesus, et dixit et: Quia dixi tibi: Vidi te 
sub ficu, credis. Majus his videbis.| Quid sit majus de 
quo dicit, ipse subsequenter aperit, futuram credentibus 
spondendo apertionem regni ccelestis, et pradicandam 
mundo utramque unius suz naturam persone, quod 
revera multo excellentius est arcanum, quam quod nos 
in peccati adhuc umbra positos a se illuminandos pre- 
vidit. Majus est enim quod nos salvatos gratia suz 
cognitionis imbuit, quod coeli nobis gaudia pandit, quod 
preedicatores suze fidei in mundo dispersit, quam quod 
nos salvandos potentia suz majestatis ante secula pre- 
scivit. 

Amen amen, inquii, dico vobis, videbitis celum aper- 
tum et angelos Dei ascendentes et descendentes supra 
filium hominis.| Jam completum cernimus promissi 
hujus effectum: vidimus etenim celum apertum, quia 
postquam ceelum Deus homo penetravit, etiam nobis 
in nomine ejus credentibus superne patriz patefac- 
tum cognoscimus ingressum. Videmus angelos Dei 

ascendentes et descendentes supra filtum hominis, quia 
predicatores sanctos novimus sublimitatem divinitatis 
Christi simul et humanitatis ejus infirma nuntiare. 
Ascendunt supra filium hominis angeli, cum docent 
doctores quia in principio erat verbum, et verbum erat 
apud Deum, et Deus erat verbum [Joan.1.]. Descendunt 
super filium hominis angeli, cum adjungunt iidem quia 
verbum caro factum est, et habitavit in nobis. Neque 
immerito preedicatores sancti typice angeli vocantur, 
quibus consuete derivatum ab angelis nomen Evange- 
listarum conceditur, ut sicut hi nuntii, ita et illi propter 
idem summe preedicationis officium boni nuntii cogno- 
minentur. Et notandum quod Dominus seipsum filium 
hominis nuncupat, Nathanael eumdem filium Dei pre- 
dicat. Cui simile est quod apud alios Evangelistas ipse 
discipulos interrogat, quem eum dicant esse homines 
fillum hominis; responditque Petrus: Tu es Christus 
filius Dei vivi [Matth. 16.]. Et quidem justo dispen- 
sationis moderamine actum est, ut cum utraque ejus- 
dem mediatoris Dei et Domini nostri vel ab ipso Domi- 
no, vel ab homine puro esset commemoranda substantia, 
Deus homo fragilitatem assumpte a se humanitatis, 
purus homo virtutem eterne in eo divinitatis astrueret ; 
ipse suam humilitatem, ille ejus fateretur altitudinem. 
Notandum etiam quod Dominus qui beatum Nathanael 
vere Israelitam nuncupat, in hoc quoque verbo quod 
ait, Videbitis coelum apertum, et angelos Dei ascen- 
dentes et descendentes supra filium hominis [Joan. 1.], 
visionem Jacob patriarch qui per benedictionem voca- 
tus est Israel ad memoriam reducit. Is namque cum 
volens in quodam loco requiescere lapidem capiti suo 
subposuisset, vidit in somnis scalam stantem super ter- 
ram, et cacumen illius tangens cee!um; angelos quoque 
Dei ascendentes et descendentes per eam, et Dominum 
innixum scale, dicentem sibi, Ego sum Deus Abraham 
patris tui, et Deus Isaac; surgensque mane, et debito 

cum pavore laudes Domino reddens, tulit lapidem ip- 
sum, et erexit in titulum fundens oleum desuper. Hu- 
jus ergo loci Dominus facit mentionem, et de se ac 
suis fidelibus figuratum manifestissime testatur. Scala 
quippe quam vidit, Ecclesia est, nativitatem de terra, 
sed conversationem habens in ccelis, per quam ascen- 
dunt et descendunt angeli, cum Evangeliste nunc per- 
fectis auditoribus supereminentia divinitatis ejus arcana, 
nunc rudibus adhuc humanitatis ejus infirma denun- 
tiant. Vel certe ascendunt cum ipsi ad celestia con- 
templanda mente transeunt. Descendunt vero cum audi- 
tores suos qualiter in terris vivere debeant instruunt. 
Lapis sub capite Jacob Dominus est, in quo tanto ma- 
gis omni intentione debemus inniti, quanto nobis cer- 
tum liquet, quia sine ipso nihil facere possumus. Unxit 
lapidem Jacob et erexit in titulum, quia verus Israelita 
intelligit Redemptorem nostrum unctum a Patre oleo 
leetitize pre consortibus suis: a qua unctione, id est 
chrismate, Christus nomen accipit, cujus mysterium in- 
carnationis nostre profecto est titulus redemptionis. 
Et bene cum lapis in terra ungitur atque in titulum eri- 
gitur, Dominus in ceelo revelatur, quia nimirum ipse in 
tempore apparuit inter homines homo, qui eternus per- 
manet apud patrem Deus: qui morte devicta ascendit 
super ccelos coelorum ad orientem, ipse in titulum nos- 
tree salvationis manet nobiscum omnibus diebus usque 
ad consummationem seculi, corpus quidem assumptum 
de terra ceelo transferens, sed presentia divinitatis ter- 
ram pariter complectens et ccelos. Igitur Dominus ve- 
terem nobis exponens historiam in Israel simplicitatem 
populi fidelis, cujus membrum erat Nathanael, figura- 
tam demonstrat; in lapide super quem angeli ascende- 
bant et descendebant, se significatum revelat, cujus 
utramque naturam vicissim magistri spirituales annun- 
tiant. Nam quasi lapidem ungit Israel oleo, cum con- 
fitetur Nathanael quomodo unxit Jesum Deus spiritu 

sancto et virtute dicens, Rabbi, tu es filius Dei, tu 
es rex Israel [Joan. 1.].  Patet jam, exposita lectione 
sancti Evangelii, fratres mei, quod non sine ratione 
magni mysterii in capite ipsius preedictum sit, quia vo- 
luerit Jesus exire in Galilzam, ac deinde subjunctum 
quomodo vel Philippum ipse vocaverit, vel vocatum ab 
eo Nathanael susceperit, ac luce veritatis: instruxerit. 
Galilea namque, ut diximus, Transfiguratio facta vel 
Revelatio interpretatur. Et recte in Galilzam voluisse 
exire dictus est, cum sacramenta suze majestatis fideli- 
bus revelare dignatus est: ad quorum perfectam cogni- 
tionem, quze est sola hominis vita beata, tanto tunc sub- 
limius ascendemus, quanto nunc instantius de terrenis 
ad ccelestia transmigrare, ac per gradus virtutum profi- 
cere curamus, adjuvante ipso qui bonorum desideria 
ascendere, provehere, et coronare consuevit, Jesu Christo 
Domino nostro, qui vivit et regnat cum patre in unitate 
spiritus sancti Deus per omnia secula seculorum, Amen. 


HOMILIA LII. 


Joan. vill. In illo tempore perrexit Jesus in montem 
Oliveti, et diluculo iterum venit in templum, et omnis 
populus venit ad eum, et sedens docebat eos. 


RASENTEM sancti Evangelii lectionem 
tanto intentius considerare, fratres carissimi, 
debemus ac semper reminisci, quanto maxi- 
mam nobis commendat gratiam nostri condi- 
toris. Ecce enim, ut audivimus, oblatam sibi ab impiis 
accusatoribus mulierem peccatricem, non juxta legis 
preeceptum lapidare, sed ipsos accusatores primo semet- 
ipsos considerare, et sic in peccantem sententiam dare 
preecepit, ut ex consideratione proprie fragilitatis, qua- 

liter aliis misereri debuissent, agnoscerent. Sed quia 
moris esse solet scripturarum, ut aliquando a statu tem- 
poris, aliquando a statu loci, aliquando ab utroque qua- 
lia sint post narranda significent, relaturus Evangelista 
temperatam legis districtionem misericordia Redempto- 
ris, preemisit, quia Jesus perrexit in montem Oliveti, et 
diluculo iterum venit in templum. Mons quippe Oli- 
veti sublimitatem Dominice pietatis et misericordiz de- 
signat, quia Greece oleos misericordia, olivetum vocatur 
oleon, et ipsa unctio olei fessis ac dolentibus membris 
solet afferre levamen. Sed et hoc quod oleum et virtute 
ac puritate praeeminet, et quemcumque ei liquorem su- 
perfundere volueris, confestim hunc transcendere eique 
superferri consuevit, gratiam misericordiz ccelestis non 
inconvenienter insinuat, de qua scriptum est, Suavis 
Dominus universis, et miserationes ejus super omnia 
opera ejus [Psal.144.]. Tempus quoque diluculi exor- 
tum ejusdem gratize, qua remota legis umbra lux evan- 
gelicee veritatis erat revelanda demonstrat. Pergit ergo 
Jesus in montem Oliveti, ut arcem misericordiz in se 
constare denuntiet: venit iterum diluculo in templum, 
ut eamdem misericordiam cum incipiente Novi Testa- 
menti lumine fidelibus, templo videlicet suo pandendam 
preebendamque significet. 

Et omnis, inquit, populus venit ad eum, et sedens doce- 
bat eos.) Sessio Domini humilitatem incarnationis ejus, 
pro qua nobis misereri dignatus est, insinuat: unde etiam 
nobis preecipitur: Surgite postquam sederitis [ Psal.126.], 
ac si aperte dicatur: non ante sed posteaquam vera vos 
humilitate castigaveritis, premium superne exaltationis 
vos accepturos sperate. Bene autem dicitur, quia cum 
sedens doceret Jesus, omnis populus venit ad eum: quia 
postquam humilitate suz incarnationis proximus homi- 
num factus est, libentius est a multis eyus sermo recep- 
tus: a multis, inquam, est ejus sermo receptus : namque 
a pluribus est superba impietate contemptus. Audierunt 

namque mansueti et leetati sunt, magnificantes Dominum 
cum Psalmista, et exaltantes nomen ejus ad invicem. 
Audierunt invidi, et dissoluti sunt, nec compuncti sunt ; 
tentaverunt eum et deriserunt, derisum striderunt in 
eum dentibus suis, Denique tentantes adduxerunt mu- 
lierem in adulterio deprehensam, interrogantes quid de 
ea fieri juberet: quoniam Moyses talem lapidare man- 
daverit, ut si et ipse hanc lapidandam decerneret, deri- 
derent eum quasi misericordiz, quam semper doceret, 
oblitum: si lapidari vetaret, striderent in eum dentibus 
suis, et quasi fautorem scelerum legisque contrarium 
velut merito damnarent. Sed absit ut terrena stultitia 
quid diceret inveniret ; et ccelesti sapientize quid respon- 
deret deficeret. Absit ut impietas ceca soli justitiz ne 
mundo luceret obsisteret. 

Jesus autem inclinans se deorsum, digtto scribebat in 
terra.| Per inclinationem Jesu humilitas, per digitum 
qui articulorum compositione flexibilis est, subtilitas 
discretionis exprimitur: porro per terram cor huma- 
num, quod vel bonarium vel actionum malarum solet 
reddere fructus, ostenditur. Postulatus ergo Dominus 
judicare de peccatrice, non statim dat judicium, sed 
prius inclinans se deorsum digito scribit in terra, ac sic 
demum quia obnixe rogatur judicat: nos videlicet, nos 
typice instituens, ut cum quelibet proximorum errata 
conspicimus, non hzec antea reprehendendo judicemus, 
quam ad conscientiam nostram humiliter reversi digito 
eam discretionis solerter exsculpamus, et quid in ea 
conditori placeat, quidve displiceat, sedula examinatione 
dirimamus, juxta illud Apostoli, Fratres, etsi przeoccu- 
patus fuerit homo in aliquo delicto, vos qui spirituales 
estis, instruite hujusmodi in spiritu mansuetudinis ejus, 
considerans te ipsum ne et tu tenteris [Gal. 6.]. 

Cum autem perseverarent interrogantes eum, ererxit 
se, et dirtt eis: Qui sine peccato est vestrum, primus in 
illam lapidem mittat.| Quia hinc et inde Domino Scribe 

et Phariszei tendebant laqueos insidiarum, putantes eum 
vel immisericordem futurum in judicando, vel injus- 
tum: preevidens ille dolos, quasi fila transit aranez, et 
judicium justitiz per omnia, et mansuctudinem pietatis 
ostendens: completumque est in eis illud Psalmistz 
quod diximus, quia dissoluti sunt, nec compuncti sunt 
[Psal.34.]. Dissoluti sunt, namque ne Dominum in- 
sidiis concluderent ; nec compuncti sunt, ut eum di- 
lectionis sequerentur officiis. Vis enim audire tem- 
perantiam miserendi? qui sine peccato est vestrum. 
Vis iterum audire justitiam judicandi? primus in illam 
lapidem mittat. Si Moyses, inquit, mandavit vobis mu- 
lierem hujusmodi lapidare, videte quia non hoc pecca- 
tores, sed justos facere preecepit. Primo vos ipsi justi- 
tiam legis implete, et sic innocentes manibus et mundo 
corde ad lapidandam ream concurrite. Primo spiritu- 
alia legis edicta, fidem, misericordiam, et caritatem per- 
ficite ; et sic ad carnalia judicanda divertite. 

Dato autem judicio, Dominus iterum se inclinans scri- 
bebat in terra.] Et quidem juxta morem consuetudinis 
humane potest intelligi quod ideo Dominus coram ten- 
tatoribus improbis inclinari et scribere in terra voluerit, 
ut alio vultum intendens, liberum eis daret exire arbi- 
trium: quos sua responsione percussos citius exituros, 
quam plura interrogaturos esse preeviderat. 

Denique audtentes unus post unum exibant incipientes 
a senioribus.| Sed figurate nos ammonet in eo quid ante 
datam et post datam sententiam inclinans se scribit in 
terra, et ut priusquam peccantem proximum corripia- 
mus, et postquam debite castigationis illi ministerium 
reddiderimus, nosipsos digna humilitatis investigatione 
perpendamus, ne forte aut eisdem que in ipsis repre- 
hendimus, aut aliis quibuslibet simus facinoribus irre- 
titi. Evenit enim szpe, ut qui, verbi gratia, homicidam 
publice peccantem judicant, peyus odiorum malum quo 
ipsi in secreto depopulantur non sentiant: qui fornica- 

torem accusant, pestem superbiz, qua ipsi de sua casti- 
tate extolluntur, ignorent: qui ebriosum condemnent ; 
virus invidize quo exeduntur ipsi non videant. Quid 
ergo nobis in hujusmodi periculis remedii, quid restat 
salutis ? nisi ut cum peccantem conspicimus alium, mox 
inclinemur deorsum, id est quam dejecti ex nostre con- 
ditione fragilitatis simus, si non nos divina pietas sus- 
tentet, humiliter inspiciamus. Digito scribamus in terra, 
id est discrimine solerti pensemus, an cum beato Job 
dicere possimus, neque enim reprehendit nos cor nos- 
trum in omni vita nostra (Job. 27.]; et meminerimus 
seduli, quia si reprehenderit nos cor nostram ; major est 
Deus corde nostro, et novit omnia. Possumus autem 
et ita recte intelligere, quod veniam peccatrici daturus, 
digito Dominus in terra scribere voluerit, ut ipsum se 
esse monstraret, qui legis decalogum suo digito, id est 
spiritus sancti opere quondam scripsit in lapide. Et 
bene lex in lapide scripta est, quze ad edomanda duri et 
contumacis populi preecordia dabatur. Bene in terra 
scripsit Dominus, gratiam remissionis daturus contritis 
et humilibus corde, qui fructum ferre possent salutis. 
Bene inclinans se deorsum digito scribit in terra, qui 
quondam sublimem se ostendens in monte digito scri- 
bebat in lapide, quia per humiliationem suscepte hu- 
manitatis, spiritum gratiz fructiferis fidelium cordibus 
infudit, qui excelsus in angelo apparens, duris dura 
quondam dedit mandata populis. Bene qui inclinatus 
scribit in terra, erectus misericordise verba depromit, 
quia quod per humane infirmitatis societatem promisit, 
per divine yirtutem potentiz hominibus donum pietatis 
impendit. 

Erigens, inquit, se Jesus, dixit eit: Multer, ubi sunt 
qui te accusabant ? Nemo te condemnavit ? Que dixit: 
Nemo, Domine.| Nemo condemnare ausus est peccatri- 
cem, quia in se singuli eernere coeperant quod magis 
damnandum cognoscerent. Sed qui accusantium tur- 

bam prolato justitiz pondere fugavit, videamus accu- 
satam quanto misericordiz munere sublevet. Sequi- 
tur: 

Dixit autem Jesus: Nec ego te condemnado, vade et 
amplius jam noli peccare.| Impleta est hoc loco sen- 
tentia Psalmographi, qui in Domini laudibus canit: 
Prospere procede et regna, propter veritatem et man- 
suetudinem et justitiam, et deducet te mirabiliter dex- 
tra tua [Psal. 44.]. Propter veritatem quippe regnat, 
quia viam veritatis mundo predicando catervis creden- 
tium regni sui gloriam dilatat. Propter mansuetudinem 
et justitiam regnat, quia plures ideo se regno subjiciunt 
illius, quod eum mansuetum in liberandis a peccato pe- 
nitentibus, et justum in damnandis pro peccato con- 
tumacibus esse cognoscunt: mansuetum in largienda 
gratia fidei et virtutum ccelestium: justum in reddenda 
mercede perpetua pro fidei et ccelestium certamine 
virtutum. Deduxit eum mirabiliter dextra sua, quia 
habitans in homine Deus mirabilem eum in omnibus 
quze faceret et doceret ostendit ; sed insidias quas astuti 
hostes excogitare poterant, mirabili prudentia semper 
ducentem monstravit. Nec ego te, inquit, condemnabo. 
Vade, et amplius jam noli peccare. Quoniam miseri- 
cors et pius est et justitiam diligit, ne amplius peccet 
interdicit. Verum quia poterant dubitare aliqui an pos- 
set Jesus, quem verum hominem noverant, dimittere 
peccata, dignatur ipse apertius qui divinitus valeat 
ostendere. Post repulsam namque tentatorum nequi- 
tiam, post solutam peccatricis culpam, iterum loquitur 
eis dicens : 

Ego sum lux mundi, qui sequitur me non ambulat in 
tenebris ; sed habebit lumen vite.| Ubi manifeste docet, 
non solum qua auctoritate mulieri peccata dimiserit ; 
sed quid etiam figuraliter expresserit ipse pergendo in 
montem Oliveti, quid diluculo iterum veniendo in tem- 
plum, quid digito scribendo in terra: arcem videlicet se 

esse misericordiarnm, et Deum totius consolationis, pre- 
conem simul et largitorem lucis indeficientis, legis pari- 
ter latorem et gratie. Ego sum, inquit, lux mundi. 
Ac si aperte dicat: Ego sum lux vera, que illuminat 
omnem hominem venientem in mundum: ego sol jus- 
titiz qui timentibus Deum orior, etsi nube carnis ad 
tempus videor tegi. Tegor enim nube carnis, non ut 
abscondar queerentibus, sed ut temperer infirmis. Sa- 
nent oculos mentis, fide purificent corda sua, ut meip- 
sum mereantur intueri: Beati enim mundo corde, quo- 
niam ipsi Deum videbunt [Matth. 5.]. 

Qui sequitur me non ambulabit in tenebris, sed habe- 
bit lumen vite.| Qui meis modo jussis et exemplis ob- 
sequitur, non timebit in futuro tenebras damnationis, 
sed lucem potius vite, ubi nunquam prorsus moriatur, 
habebit. Sequamur igitur, fratres, modo lucem justitize 
fide que per dilectionem operatur, ut eam tunc conse- 
qui mereamur specie, que dilectionis meritum et remu- 
neret et addat, ipso attestante, qui ait: Qui autem dili- 
git me, diligetur a patre meo, et ego diligam eum, et 
manifestabo ei meipsum [Joan. 14.]._ Veniamus tota 
mentis intentione ad eum qui in invisibili monte Oliveti 
locum habet: unxit enim eum Deus, Deus ejus, oleo 
leetitize pree consortibus ejus, ut et nos consortes ejus- 
dem suz unctionis, id est gratiz spiritualis dignetur 
facere participes. Quod non tamen aliter quam dili- 
gendo justitiam et odiendo iniquitatem adipisci merebi- 
mur. Nam et de ipso psalmus qui hec loquitur premi- 
sit: dilexisti justitiam et odisti iniquitatem [Psal. 44.], 
ut preedicando videlicet gloriam capitis, membra que 
ad hoc pertinere possent qualiter conversari debeant 
ostenderet. Reminiscamur quia ipse diluculo venit in 
templum, atque inter docendum peccatricem solvit a 
crimine, et studeamus ipsi templum existere nostri con- 
ditoris, studeamus discussis vitiorum tenebris in luce 
proficere virtutum, quatenus etiam nostra preecordia 

visitare Dominus, nos ceelestibus instruere disciplinis, 
et quicquid in nobis sordidum repererit protinus emun- 
dare dignetur, qui vivit et regnat cum patre in unitate 
Spiritus sancti Deus per omnia secula seculorum, Amen. 

Joan. 11. In illo tempore descendit Jesus Capharnaum 
tpse, et mater ejus, et fratres gus, et discipuli ejus, et 
tlt remanserunt non multis diebus. 


OLET movere quosdam quod in exordio lec- 
tionis hujus evangelicz dictum est, quia de- 
scendente Capharnaum Domino, non solum 
mater et discipuli, sed et fratres ejus secuti 
sunt eum. Nec defuerunt heretici, qui Joseph virum 
beatee semper Virginis Mariz putarent ex alia uxore 
genuisse eos quos fratres Domini scriptura appellat. 
Alii majori perfidia hos eum ex ipsa Maria post natum 
Dominum generasse putarunt. Sed nos, fratres caris- 
simi, absque ullius scrupulo queestionis scire et confiteri 
oportet, non tantum beatam Dei genitricem, sed et bea- 
tissimum castitatis ejus testem atque custodem Joseph 
ab omni prorsus actione conjugali mansisse semper im- 
munem ; nec natos, sed cognatos eorum, more scriptu- 
ris usitato, fratres sororesve Salvatoris vocari. Denique 
Abraham hoc modo loquitur ad Loth: Ne queso sit 
jurgium inter me et te, et pastores meos et pastores 
tuos; fratres enim sumus. Et Laban ad Jacob: Num 
quia frater meus es, gratis servies mihi? [Gen.29.] Et 
guidem constat quia Loth filius Aran fratris Abraham 
et Jacob sit filius Rebecce sororis Laban: sed propter 
cognationem sunt fratres nuncupati. Hac ergo regula 
in scripturis sanctis, ut dixi, frequentissima, etiam cog- 





406 BEDZ VENERABILIS 


natos Mariz vel Joseph fratres Domini appellatos 
oportet intelligi. ‘Quod autem propinquante Pascha 
Jesus ascendit Ierosolymam, nobis profecto dat exem- 
plum quanta animi vigilantia dominicis subjici debea- 
mus imperiis, cum ipse in hominis infirmitate apparens, 
eadem que ex divinitatis auctoritate statuit decreta cus- 
todiat. Ne enim putarent servi absque crebris oratio- 
num bonorumque actuum victimis vel flagella evadere, 
vel preemia se posse percipere, et ipse inter servos ad 
orandum immolandumque Dei filius ascendit: qui ve- 
niens Terosolymam quid ibi gerentes invenerit, quid 
ibidem ipse gesserit videamus. 

Et invenit, inquit, in templo vendentes boves et oves, et 
columbas, et nummularios sedentes. Et cum fecisset 
quasi flugellum de funiculis, omnes ejecit de templo, boves 
quogue et oves, et nummulartorum effudit es, ef mensas 
subvertit.| Boves, oves, et columbse ad hoc emebantur, 
ut offerrentur in templo. Nummularii ad hoc sedebant 
ad mensas, ut inter emtores venditoresque bhostiarum 
promta esset pecunize taxatio. Videbantur ergo licite 
vendi in templo que ad hoc emebantur ut offerrentur in 
eodem templo Domino: sed nolens ipse Dominus ali- 
quid in domo sua terrene negotiationis, nec ejus quidem 
quze honesta putaretur exhiberi, dispulit negotiatores 
injustos, et foras omnes simul cum his que negotiaban- 
tur ejecit. Quid ergo, fratres mei, quid putatis faceret 
Dominus, si rixis dissidentes, si fabulis vacantes, si risu 
dissolutos, vel alio quolibet scelere reperiret irretitos, 
qui hostias que sibi immolarentur ementes in templo 
vidit, et eliminare festinavit? Heec propter illos dixi- 
mus qui ecclesiam ingressi non solum intentionem orandi 
negligunt, verum etiam ea pro quibus orare debuerant 
augent, insuper et arguentes se pro hujusmodi stultitia 
convitiis odiisque vel etiam detractionibus insequuntur : 
addentes videlicet peccata peccatis, et quasi funem lon- 
gissimum incauta eorum augmentatione texentes, nec 

Nam bis quidem in sancto Evangelio legimus quod ve- 
niens in templo Dominus hujusmodi negotiatores eje- 
cerit, nunc videlicet, id est tertio ante passionem suam 
anno, sicut ex Evangelii sequentibus scriptis agnosci- 
mus, et ipso quo passus est anno, cum ante quinque 
dies Paschz sedens asino Ierosolymam venisset. Sed 
hoc idem eum in templo, sancte ecclesis examine quo- 
tidianze visitationis agere, omnis qui recte sapit intelli- 
git: unde multum tremenda sunt hec, dilectissimi, et 
digno expavescenda timore, sedulaque preecavendum in- 
dustria, ne veniens improvisus perversum quid in nobis 
unde merito flagellari ac de ecclesia ejici debeamus in- 
veniat: et maxime in illa que specialiter domus oratio- 
nis vocatur observandum, ne quid ineptum geramus, ne 
cum Corinthiis audiamus ab Apostolo, numquid domos 
non habetis ad agenda vel loquenda temporalia, aut ec- 
clesiam Dei contemnitis? Et a Propheta cum Judzis : 
Dilectus meus in domo mea fecit scelera multa [Jer. 11.]. 
Et quidem gaudendum est quia ipsi sumus in baptismo 
templum Dei facti, teste Apostolo qui ait: Templum 
enim Dei sanctum est, quod estis vos [1 Cor. 3.]. Ipsi 
civitas regis magni, de qua canitur: Fundamenta ejus 
in montibus sanctis [Psal. 87.], id est fundamenta ec- 
clesize in soliditate fidei Apostolorum et Prophetarum ; 
sed nimis tremendum, quia preemisit Apostolus dicens: 
Si quis autem templum Dei violaverit, disperdet illum 
Deus [1 Cor. 3.]. Et ipse Judex justus, disperdam, 
inquit, de civitate Domini qui operantur iniquitatem 
[Psal. 101.]. Gaudendum, quia in nobis Pasche sol- 
lennitas celebratur, cum de vitiis ad virtutes transire 
satagimus. Pascha quippe transitus dicitur. Gauden- 
dum quia Dominus nostra pectora, civitatem videlicet 
suam visitare, quia idem Pascha nostre bone actionis 
preesentia suze pietatis inlustrare dignatur: sed timen- 
dum satis ne nos in civitate sua aliud quam ipse diligit 

agentes inveniat, et ipse se nobis qualem non diligimus 
districtus redditor ostendat, ne nos in templo nummu- 
larios, ne venditores boum, ovium, columbarumve re- 
periens damnet. Boves quippe doctrinam vite ccelestis, 
oves opera munditiz et pietatis, columbe spiritus sancti 
dona designant, quia nimirum boum juvamine solet ager 
exerceri. Ager autem est Domini cor ccelesti excultum 
doctrina, et suscipiendis verbi Dei przeparatum rite se- 
minibus. Oves innocentes sua vellera vestiendis homi- 
nibus prestant. Spiritus super Dominum in columbee 
specie descendit. Vendunt autem boves, qui verbum 
Evangelii non divino amore, sed terreni questus intuitu 
audientibus impendunt, quales reprehendit Apostolus 
quia Christum annunciarent non sincere. Vendunt 
oves, qui humane gratia laudis opera pietatis exercent, 
de quibus Dominus ait: quia receperunt mercedem 
suam [Matth. 6.]. Vendunt columbas, qui acceptam 
spiritus gratiam, non gratis, ut preceptum est, sed ad 
premium dant, qui impositionem manus qua spiritus 
accipitur, etsi non ad queestum pecuniz, ad vulgi tamen 
favorem tribuunt, qui sacros ordines non ad vite meri- 
tum, sed ad gratiam largiuntur. Nummos mutuo dant 
in templo, qui non simulate ccelestibus, sed aperte ter- 
renis rebus in ecclesia deserviunt, sua quérentes non 
que Jesu Christi. Verum hujusmodi operarios fraudu- 
lentos quee merces maneat ostendit Dominus, cum facto 
de funiculis flagello, omnes ejecit de templo. Ejiciuntur 
enim de parte sortis sanctorum, qui interpositi vel ficte 
bona vel aperte faciunt mala opera. Oves quoque et 
boves ejecit, quia talium vitam pariter et doctrinam 
ostendit esse reprobam. Funiculi quibus flagellando 
impios de templo expulit, crementa sunt actionum ma- 
larum, de quibus materia damnandi reprobos districto 
judici datur: hinc etenim dicit Esaias: Vee qui trahitis 
iniquitatem in funiculis vanitatis [Esa.5.]. Et in Pro- 
verbiis Salomon: iniquitates, inquit, sue capiunt im- 

pium, et funibus peccatorum suorum constringitur 
[Prov. 5.]. Qui enim peccata peccatis pro quibus acrius 
damnetur accumulat, quasi funiculos quibus ligetur ac 
flagelletur paulatim augendo prolongat. Nummulariorum 
quoque quos expulsat effudit 2s, et mensas subvertit, 
quia damnatis in fine reprobis etiam ipsarum quas di- 
lexere rerum tollet figuram, juxta quod scriptum est: 
Et mundus transivit et concupiscentia ejus. 

Et eis qui columbas vendebani dizit: Auferte ista 
hinc, et nolite facere domum patris mei domum negotia- 
tionis.| Venditionem columbarum de templo auferri 
preecepit, quia gratiam spiritus qui gratis accepit gratis 
debet dare: unde Simon magus ille qui hanc pecunia 
emere voluit, ut majore pretio venderet, audivit: Pecu- 
nia tua tecum sit in perditione, non est tibi pars, neque 
sors in.sermone hoc. Notandum autem quod non soli 
venditores sunt columbarum, et domum Dei faciunt 
domum negotiationis, qui sacros ordines largiendo pre- 
tium pecuniz vel laudis vel etiam honoris inquirunt. 
Verum hi quoque qui gradum vel gratiam in ecclesia 
spiritualem, quam Domino largiente percepere, non sim- 
plici intentione, sed cujuslibet humane causa retribu- 
tionis exercent, contra illud Apostoli Petri: Qui loqui- 
tur, quasi sermones Dei; qui ministrat, tamquam ex 
virtute quam administrat Deus, ut in omnibus hono- 
rificetur Deus per Jesum Christum [1 Pet. 4.]. Qui- 
cumque ergo tales sunt, si nolunt veniente Domino de 
ecclesia auferri, auferant ista de suis actibus, ne faciant 
domum Dei domum negotiationis. Nec preetereundum 
quia sollicite nobis scriptura utramque Salvatoris nostri 
naturam, et humanam videlicet commendat et divinam. 
Ut enim verus Dei filius intelligatur, audiamus quod 
ipse dicit: Nolite facere domum patris mei domum ne- 
gotiationis. Aperte namque se filium Dei patris osten- 
dit, qui templum Dei domum patris sui cognominat. 
Et rursum ut verus filius hominis sentiatur, recolamus 


410 BEDZ VENERABILIS 


quod in hujus capite lectionis descendens in Caphar- 
naum, matrem habuisse perhibetur. Sequitur: 

Recordat: vero sunt discipuli ejus, quia scriptum est : 
Zelus domus tue comedit me.| Zelo domus patris Sal- 
vator ejecit impios de templo. Zelemus et nos, fratres 
carissimi, domum Dei, et quantum possumus, ne quid 
in ea pravum geratur insistamus. Si viderimus fratrem 
qui ad domum Dei pertinet superbia tumidum, si de- 
tractionibus assuetum, ebrietati servientem, luxuria ener- 
vatum, si iracundia turbidum, si alio cuiquam vitio sub- 
stratum, studeamus in quantum facultas suppetit casti- 
gare, polluta ac perversa corrigere, et si quid de talibus 
emendare nequimus, non sine acerrimo mentis sustinete 
dolore, et maxime in ipsa domo orationis, ubi corpus 
Domini consecratur, ubi angelorum presentia semper 
adesse non dubitatur, ne quid ineptum fiat, ne quid 
quod nostram fraternamve orationem impediat, totis 
viribus id agamus. Sequitur: 

Responderunt ergo Judet, et dixerunt et: Quod signum 
ostendis nobis quia hec facis ? Respondit Jesus, et dixit 
eis: Solvite templum hoc, et in tribus diebus excitabo 
illud.| De quo templo diceret Evangelista, post aperuit, 
videlicet de templo corporis sui, quod ab illis passione 
solutum ipse post triduum excitavit de morte. Quia 
ergo signum querebant a Domino, quare solita com- 
mercia projicere debuerit e templo, respondit ideo se 
rectissime impios exterminare de templo, quia ipsum 
templum significaverit templum corporis sul, in quo 
nulla esset prorsus alicujus macula peccati. Neque im- 
merito typicum purgaverit a sceleribus templum, qui 
verum Dei templum ab hominibus morte solutum divine 
potentia majestatis excitare posset a moytuis. 

Dixerunt ergo Judai: Quadraginia et ser annis edifi- 
catum est hoc templum, et tu tribus diebus excitabis 
illud ?] Quomodo intellexerunt, ita responderunt: sed 
ne nos quoque spiritualem Domini sermonem carnaliter 

sentiremus, Evangelista consequenter de quo templo 
loqueretur exposuit: Quod autem aiunt templum qua- 
draginta et sex annis edificatum, non primam, sed se- 
cundam illius zdificationem significant. Primus enim 
Salomon templum in maxima regni sui pace citissimo 
septem annorum opere perfecit, quod destructum a 
Chaldzis post septuaginta annos ad jussionem Cyri 
Perse, relaxata captivitate, resedificari coeptum est: sed 
filii transmigrationis opus quod sub principibus Zoro- 
babel et Jesu faciebant, propter impugnationem gentium 
vicinarum ante quadraginta et sex annos implere nequi- 
verunt, Qui etiam numerus annorum perfectioni Do- 
minici corporis aptissime congruit. Tradunt etenim 
naturalium scriptores rerum formam corporis humani 
tot dierum spatio perfici, quia videlicet primis sex a 
conceptione diebus lactis habeat similitudinem ; sequen- 
tibus novem convertatur in sanguinem, deinde duodecim 
solidetur; reliquis decem et octo formetur usque ad 
perfecta liniamenta omnium membrorum; et hinc reli- 
quo jam tempore usque ad tempus partus magnitudine 
augeatur. Sex autem et novem et duodecim et decem 
et octo quadraginta quinque faciunt, quibus si adjeceri- 
mus unum, id est ipsum diem quo discretum per mem- 
bra corpus crementum sumere incipit, tot nimirum dies 
in zedificatione corporis Domini, quot in fabrica templi 
annos invenimus. Et quia templum illud manufactum 
sacrosanctam Domini carnem quam ex virgine sumsit, 
ut ex hoc loco discimus, figurabat: quia seque corpus 
ejus quod est ecclesia, quia uniuscujusque fidelium cor- 
pus animamque designabat, ut in plerisque scriptura- 
rum locis invenimus, libet aliqua de templi ipsius fac- 
tura commemorare, quibus vestra fraternitas quomodo 
omnia quz de eo scripta sunt Christo et ecclesiz con- 
veniant agnoscat. Conversum stabat ad orientem, habens 
ostium contra ortum solis, qui statim exortus cuncta 
ejus interiora suo jubare perfunderet. Et ecclesia sancta 

totam mentis intentionem ad illius dirigit gratiam, de 
quo Zacharias ait: Visitavit nos oriens ex alto inlumi- 
nare his qui in tenebris et in umbra mortis sedent 
[Luce 1.]. Memorque semper promissi ipsius quo 
dicit, Dilata os tuum, et ego adimplebo illud [Psal. 80.] ; 
leta respondet: Os meum aperui et attraxi spintum, 
quia mandata tua desiderabam [Psal. 118.]: quod est 
dicere: Devotionem cordis mei aperui, et lucem tui 
spiritus haurire promerui, quia non alia in mundo, quam 
observationem mandatorum tuorum observare didici. 
Foris albo lapide constructum parebat, intus laquearia, 
parietes, pavimentum, trabes, ostia, et quicquid erat 
vasorum aurum tegebat obrisum. Et ecclesia foris qui- 
dem omnibus fortitudinem perfects monstrat actionis ; 
sed soli qui hanc pie considerando intrare didicerint, 
quot animz virtutibus premineat interius, quanta in 
singulis his caritatis luce flagret intelligunt. Ipsee auri 
laminze cedrinis sunt tabulis affixe vel abiegnis, vel 
certe de lignis olivarum paratis: quz omnia ligna esse 
egregia constat. Et fulgor Dominice dilectionis per 
memoriam sacratissime passionis ipsius, que pretioso 
crucis ligno consummata est, fidelium cordibus, ne la- 
batur imprimitur. Templum ipsum velamento medii 
parietis discretum est, domusque exterior sanctuarium, 
interior autem ubi arca testamenti posita erat, sanctum 
sanctorum vocabatur. Et ecclesia partim in terris pere- 
grinatur a Domino, partim cum Domino regnat in ccelis. 
Medius namque paries ipsum intelligitur coelum, arca 
testamenti Dominus, qui solus paternorum conscius ar- 
canorum, cceli interna penetravit. Ascensus qui in 
superiorem et tertiam domum ducebat per viscera meri- 
diani parietis quasi invisibili gressu factus est: ita ut 
initium tantum ejusdem ascensus ab orientali angulo 
memorati parietis appareret; profectum vero ascensio- 
nis ipsius solus qui scanderet nosset, cujus scriptura ita 
meminit: Ostium autem lateris medii im parte erat do- 

mus dextre, et per cocleam ascendebant in medium 
cenaculum, et a medio in tertium [1 Reg. 6.]. Passo 
in cruce Domino, unus militum lancea latus ejus ape- 
ruit, et continuo exivit sanguis et aqua. Hec est aqua 
baptismi qua abluimur, et hic sanguis calicis Domini 
quo sanctificamur. Per hec sancti mysteria lateris 
merito invisibilis fidei ascendimus de przesenti ecclesiz 
vita, quee peregrinatur in terris, in vitam superne bea- 
titudinis, qua exutz corporibus fruuntur anime justo- 
rum. Sed et de illa vita receptis in resurrectione cor- 
poribus, usque ad supernam perpetue felicitatis gloriam 
ejusdem Dominice passionis fide previa transimus; de 
qua nimirum gloria dicit Esaias: In terra sua duplicia 
possidebunt, lztitia sempiterna erit eis [ Esa. 61.], id est, 
in terra viventium, que sola sanctorum terra est, carnis 
simul et animee felicis gaudia eterna percipient. In- 
ferior ergo domus preesentem sanctorum conversationem 
significat: superior requiem animarum quz post hanc 
vitam percipitur; suprema gloriam resurrectionis qu 
nullo umquam fine mutabitur: ostium lateris medii, 
quod in parte domus dextree positum iter ad superiora 
pandebat, fides est passionis Christi, cujus dextrum 
latus foratum in cruce nobis emanavit sacramenta, qui- 
bus imbuti ad ccelestis vitee gaudia possimus ascendere. 
Septem annis et totidem mensibus prima templi struc- 
tura perfecta est, octavo autem anno, et octavo mense 
ex quo edificari coepit, dedicationis sollennitas secuta 
est; et ecclesia per totum preesens seculum, quod sep- 
tem diebus volvitur, spiritualia suorum sumere non de- 
sinit incrementa membrorum usque ad tempora future 
resurrectionis eterna, quando cum pacifico rege festa 
suze dedicationis introibit. Nam quia Dominus octava 
die, id est post septimam sabbati a morte surrexit, me- 
rito hic numerus etiam nostre resurrectionis futura 
gaudia designat. 

Heec de factura pauca ex pluribus commemorasse 

sufficiat, ut quam cuncta spirituali intellectu refulgeant 
clarius appareat. Sed finituri sermonem redeamus ad 
Domini sententiam, qua querentibus signum Judeis 
dicit: Solvite templum hoc, et in tribus diebus excitabo 
illud [Joan. 2.], agamusque gratias misericordiz ejus, 
qui mysterium suz passionis et excitationis a mortuis, 
quod tentantibus se infidelibus clauso sermone pro- 
posuit, nobis jam in se credentibus clara luce reseravit. 
Et quia jam prope est tempus quo solutionem ejusdem 
templi venerabilis que facta est a perfidis, simul et ex- 
citationem, quam ipse tertia die, sicut ipse promisit, 
mirabiliter exhibuit, annua sollennitate celebrare deside- 
ramus, mundemus templa corporum cordiumve nostro- 
rum, ut spiritus Dei habitare dignetur in nobis, et juxta 
quod Apostolus admonet, abjectis operibus tenebrarum 
induamus nos arma lucis, sicut in die honeste ambule- 
mus; non in comessationibus et ebrietatibus, non in 
cubilibus et impudicitiis, non in contentione et zmula- 
tione ; sed induamus nos Dominum Jesum Christum 
[Rom. 13.], qui cum patre et spiritu sancto vivit et 
regnat Deus ante omnia secula seculorum, Amen. 


HOMILIA LIV. 


Joan. v. Erat dies festus Judeorum et ascendit Jesus 
Terosolymam. 


UO pariter miracula humane sanationis 
hodierna nobis sancti Evangelii lectio tradit ; 
unum invisibiliter per angelicam administra- 
tionem ; alterum per dominicam presentiam 
visibiliter exhibitum: sed utriusque nobis sunt breviter 
exponenda mysterja, ne prolixe lectionis prolixa quo- 

que explanatio cuiquam forte gravis existat. Probatica 
piscina quze quinque porticibus cingebatur, populus est 
Judzeorum, legis undique custodia, ne peccare debeat, 
munitus. Recte etenim lex que quinque libris Moysi 
descripta est quinario numero figuratur: recte populus 
qui in quibusdam munditiam vite servare, in quibusdam 
vero solebat immundorum spirituum tentamentis agi- 
tari, per aquam signatur piscine, quz nunc placida 
ventis stare, nunc eis inruentibus turbari consueverat. 
Et bene piscina eadem probatica vocatur. Probaton 
quippe Grzce oves dicuntur: quia nimirum in illo po- 
pulo qui dicere Domino nossent: Nos autem populus 
tuus et oves gregis tui confitebimur tibi in secula [Psal. 
78.]. Vulgo autem probatica, id est pecualis piscina 
fertur appellata, quod in ea sacerdotes hostias lavare 
consueverint. Multitudo languentium que in memo- 
ratis porticibus jacebat, eorum catervas significat, qui 
legis verba audientes, suis se hanc viribus implere non 
posse dolebant, atque ideo Dominice auxilium gratie 
totis anime affectibus implorabant. Czeeci erant; qui 
necdum perfectum fidei lumen habebant: claudi, qui 
bona que noverant operandi gressibus implere nequi- 
bant: aridi, qui quamlibet oculum scientize habentes, 
pinguedine tamen spei et dilectionis egebant. Tales in 
quinque porticibus jacebant, sed non nisi in piscina 
angelo veniente sanabantur: quia per legem cognitio 
peccati, gratia autem remissionis nonnisi per Jesum 
Christum facta est. Hunc designat angelus qui invisi- 
biliter descendens mm piscinam ad suggerendam vim 
sanandi movebat aquam. Descendit enim carne in- 
dutus magni consilii Angelus, id est paternze voluntatis 
nuntius in populum Judzeorum, et movit peccatores 
factis ac doctrina sua, ut occideretur ipse qui sua morte 
corporali non solum spinitualiter languentes sanare, sed 
et mortuos vivificare sufficeret. Motus ergo aque pas- 
sionem Domini que mota turbataque Judzorum gente 

facta est insinuat. Et quia per eamdem passionem re- 
demti sunt credentes a maledicto legis, quasi descen- 
dentes in aquam piscinz turbatam sanabantur qui eate- 
nus jacuerant in porticibus egroti. Legis siquidem 
litera, quz nescientes quid agendum, quid vitandum 
esset edocuit, nec tamen edoctos ut sua decreta comple- 
rentur adjuvit, quasi eductos de sedibus ignorantiz 
prioris in porticibus suis continebat, nec sanabat lan- 
guidos. Gratia autem Evangelii que per fidem ac 
mysterium Dominic passionis sanat omnes languores 
iniquitatum nostrarum, a quibus in lege Moysi non 
potuimus justificari, quasi ejectos de porticibus legis 
segrotos in aquam piscine turbidam immittit, ut sanari 
possint : quia a peccatis que lex ostenderat per aquam 
baptismatis abluit, testante Apostolo, quia quicumque 
baptizati sumus in Christo Jesu, in morte ipsius bapti- 
zati sumus. Consepulti enim sumus cum illo per bap- 
tismum in mortem, ut quomodo surrexit Christus a 
mortuis per gloriam patris, ita et nos in novitate vite 
ambulemus [Rom. 6.]. Bene autem dicitur, quia qui 
primus descendisset post motum aque sanus fiebat a 
quocumque languore detineretur, quia unus Dominus, 
una fides, unum baptisma, unus Deus: et qui in unt- 
tate Catholica Christi mysteriis imbuitur sanus fit a 
quocumque peccatorum languore detineatur: quisquis 
autem ab unitate cuerpas salutem que ab uno est 
consequi non valet. 

Heec de primo evangelice lectionis miraculo quod 
Dominus dedit locuti, nunc de secundo quod ipse de- 
derit fraternitati vestree loquamur: in quo etiam ipso 
unus commendatur sanatus, non quia omnipotentis pie- 
tas Salvatoris omnes quos ibi languentes invenit sanare 
nequiverit; sed ut doceret preeter unitatem catholice 
fidei nullum cuilibet patere locum salutis. 

Erat autem quidam homo ibi, inquit, triginta et octo 
annos habens in infirmitate sua.| Homo iste multorum 

infirmitate detentus annorum significat peccatorem 
quemlibet enormi scelerum magnitudine vel numerosi- 
tate depressum, cujus significando reatui etiam modus 
temporis quo iste languebat congruit. Nam duodequa- 
draginta annos habebat in infirmitate. Quadragenarius 
autem numerus qui denario quater ducto conficitur pro 
perfectione rectz conversationis solet in scripturis ac- 
cipi; quia quisquis perfectz conversationis opera egerit, 
legis profecto decalogum per quatuor S. Evangelii libros 
implet: a qua nimirum perfectione duo minus habet, 
qui a Dei et proximi dilectione, quam legis ‘pariter et 
Evangelii scriptura commendat, vacuus incedit. Quod 
etiam Dominus mystice sanans infirmum docuit, cum 
ait: Surge, tolle grabatum tuum et ambula. Surge cum 
dicitur, vitiorum torporem im quibus diu languebas ex- 
cute, et ad exercitium virtutum, quibus perpetuo sal- 
veris erigere. Tolle grabatum tuum: porta diligens 
proximum tuum, patienter ejus infirma tolerando, qui 
te adhuc tentationum fasce depressum diu patienterque 
sustinuit. Alter enim alterius onera portate, et sic 
adimplebitis legem Christi [Gal. 6.]. Et sicut alibi 
dicit: Supportantes invicem in caritate, soliciti servare 
unitatem spiritus in vinculo pacis [Ephes. 4.]._ Ambula 
autem: toto corde, tota anima, tota virtute Deum dilige: 
et ut ad ejus visionem pertingere merearis, quotidianis 
bonorum operum passibus de virtute in virtutem pro- 
gredere, nec fratrem, quem sufferendo ducas, ob amo- 
rem ejus ad quem pergis deserens, nec ob fratris amorem 
ab illo querendo cum quo manere desideras intentionem 
recti incessus avertens; sed ut perfecte possis salvari, 
Surge, tolle grabatum tuum et ambula: id est, relinque 
peccata pristina, necessitatibus fratrum succurre, et in 
aniversis quz agis vide ne in hoc seculo mentem figas ; 
sed ad videndam faciem tui festines Redemptoris. Surge 
bona operando, porta grabatum diligendo proximum, et 
ambula expectando beatam spem et adventum gloriz 
2 E 

magni Dei. Sed mira perfidorum dementia, qui ad tam 
inopinatam diu languentis sanationem credere, ac spiri- 
tualiter sanari debuerant, e contra scandalizantur, et sal- 
vato pariter ac Salvatori calumnias struunt: salvato 
quidem, quia sabbato grabatum tulerit ; Salvatori autem, 
quia sabbato et illum salvari, et grabatum tolli prece- 
perit, quasi melius ipsi de sabbato quam tanta divinitatis 
potentia nosset. 

Dicebant ergo Judai tls qui sanatus fuerat : Sabbatum 
est, non licet tibi tollere grabatum tuum.| Litteram legis 
 stulté defendebant, ignorando dispensationem ejus qui 
legis quondam edicta per servum decernens, nunc ipse 
adveniens eamdem legem gratia mutare disposuit, ut 
quod juxta litteram diu carnales carnaliter observabant, 
deinceps spirituales spiritualiter observandum cognosce- 
rent, Sabbato quippe carnali, quod juxta litteram cus- 
todiebatur, populus ab omni opere servili die septima 
vacare preceptus est; spirituale autem sabbatum est. in 
luce gratiz spiritualis, que septiformis accipitur, non 
una, sed omni die, nos ab omni inquietudine vitiorum 
manere feriatos. Si enim juxta vocem dominicam, om- 
nis qui facit peccatum, servus est peccati, patet liquido 
quia peccata recte opera servilia intelliguntur, a quibus 
quasi in die septima in perceptione gratiz spintualis 
immunes incedere jubemur: nec solum a pravis conti- 
nere, sed et. bonis insistere factis. Quod in hac quoque 
lectione Dominus typice ostendit, cum eum qui duode- 
quadraginta annos languebat, in die sabbati non solum 
surgere, verum etiam grabatum tollere et ambulare prz- 
cepit :. videlicet insinuans, eos qui longo vitiorum lan- 
guore tabescunt, et Dei ac proximi dilectionis inanes, 
quasi a perfecta virtutum summa duo minus habent, 
jam per donum sancti spiritus a vitiis posse resurgere ; 
eorumque discusso terpore, cum fraternz dilectionis 
onere ad visionem debere sui properare conditoris. 
Quod autem is qui sanatus est Jesum non in turba ad- 

huc positus, sed post in templo cognoscit, mystice nos 
instruit, ut si vere conditoris nostri gratiam cognoscere, 
si ejus amore confirmari, si ad ejus visionem pervenire 
desideramus, fugiamus sollicite turbam non solum nos 
turbantium cogitationum affectuumque pravorum; ve- 
rum etiam hominum nequam qui nostre sinceritatis 
possint impedire propositum, vel malum videlicet exem- 
plum suum monstrando, vel bona opera nostra deri- 
dendo, aut etiam prohibendo. Confugiamus seduli ad 
domum orationis, ubi secreta libertate Dominum invo- 
cantes, et de perceptis ab eo beneficiis gratias agamus, 
et de percipiendis humili devotione precemur: immo 
etiam templum Dei sanctum, in quo venire et mansi- 
onem facere dignetur, existere curemus, audientes ab 
Apostolo, quia corpora vestra templum est spiritus sancti 
qui in vobis est [1 Cor.6.]. Inter que diligentius in- 
tuendum, fratres mei, quod inveniens in templo quem 
sanaverat Dominus, ait illi: Ecce sanus factus es, jam 
noli peccare, ne deterius tibi aliquid contingat. Quibus 
verbis aperte monstratur quia propter peccata languebat, 
nec nisi dimissis eisdem poterat sanari: sed qui foris ab 
infirmitate, ipse etiam intus salvavit a scelere: unde et 
caute preemonuit ne amplius peccando gravioris sibi 
sententiam damnationis contraheret: quod non ita sen- 
tiendum est, quasi omnis qui infirmatur, ob peccata 
infirmetur. Quinque etenim modis in scripturis infir- 
mitas corporalis data reperitur ; peccatoribus videlicet, 
ut vel corrigantur per pcenitentiam, vel si corrigi non 
merentur, etiam in hac vita qualiter eterna morte dam- 
nandi sint appareat: justis vero, ut vel majorem pati- 
entiz palmam percipiant, vel infirmitatibus admoniti 
humilius justitise meritum servent. Plerisque autem 
ob hoc aliquoties infirmitas datur carnis, ut in eorum 
sanatione vel Domini Salvatoris vel sanctorum ejus la- 
tius gloria, vel utriusque patescat. Nam quod pecca- 
tores ob querendam mentis incolumitatem infirmitate 
| 2E2 

plectantur corporis, testatur hodierna lectio, ubi sanatus 
qui languebat audivit: Ecce sanus factus es, jam noli 
peccare, ne deterius tibi aliquid contingat: testatur et 
illa in qua sanando paralytico Dominus ait: Confide, 
fili, remittuntur tibi peccata tua. Quod hi qui gravio- 
ribus sunt flagitiis involuti, neque ad veniam pervenire 
merentur, aliquotiens etiam in presenti initium sempi- 
terns damnationis accipiant, poena prodit Herodis regis, 
qui ob reatum blasphemiz ante oculos viventium con- 
sumtus a vermibus expiravit, illo utique post mortem 
properans, ubi vermis ejus non moreretur, et ignis ejus 
non extingueretur. Quod justi ad amplificandam pati-- 
entiz suze palmam doloribus afficiantur corporeis, beati 
Job indicat historia, cui cum nullus esset similis super 
terram, poenas corporis quas adversarius immanis gra- 
viores poterat excogitare, non pro diluendis reatibus, 
sed pro augendis meritis mira constantize virtute supe- 
ravit. Quod item justi ob.custodiam humilitatis disci- 
plinz feriantur zgritudine, ostendit Apostolus qui ait: 
Et ne magnitudo revelationum extollat me, datus est 
mihi stimulus carnis mez angelus satanze qui me cola- - 
phizet [2 Cor. 12.]. Unde iterum dicit: Libenter gloria- 
bor in infirmitatibus meis, ut inhabitet in me virtus 
Christi [Ibid. 9.]. Quod ob ostendendam conditoris 
sanctorumque ejus gloriam nonnulli sepe languescant, 
ipse manifestat, qui de czeco nato sciscitantibus discipu- 
lis ait: Neque hic peccavit, neque parentes ejus ut cex- 
cus nasceretur, sed ut manifestentur opera Dei in illo 
[Joan. 9.]. Et de Lazaro languente sororibus, Infirmi- 
tas, inquit, hzec non est ad mortem, sed pro gloria Dei, ut 
glorificetur filius Dei per eam [Joan. 1].]. Verum quia 
nobis utrum propter augenda merita bona, an propter 
mala minoranda puniamur incertum est, curandum sum- 
mopere est, ut quotiens molestia corporali pulsamur, ad 
discutienda protinus mentis nostre interna redeamus, 
et quidquid in nobis contra voluntatem auctoris nostri 

egisse reperimus, digna pcenitentiz castigatione mun- 
demus; nec prius corpori medelam quzramus, quam 
nos ad interioris hominis puritatem pervenisse cogno- 
verimus, ne forte exterius adhibite curationi carnis ob- 
stet latens intrinsecus valetudo mentis. Discamus fla- 
gellis pii conditoris humiliter substerni, arbitrantes minus 
pati quam meremur, semper illius sententiz memores, 
quia beatus homo qui corripitur a Domino [Job.5.]. 
Et ipse in Apocalypsi, Ego, inquit, quos amo arguo et 
castigo [Apoc. 3.]. 

Longevo autem languenti interius exteriusque sanato, 
.eodem et a flagellis apertz castigationis et a peccatis 
quibus hzec merebatur erepto, Judzi e contra male intus 
languidi jam deterius zgrotare incipiunt, persequendo 
videlicet Jesum, quia hec faceret in sabbato. Perse- 
quebantur autem eum, quasi legis auctoritatem simul 
et divine operationis exempla secuti: quia et Dominus 
sex diebus mundi perfecta creatione, septimo requieverit 
ab omnibus operibus suis, et populum sex diebus ope- 
rari, septimo vacare preceperit, non intelligentes quia 
carnalia legis decreta paulatim erant spirituali interpre- 
tatione mutanda, apparente illo qui non tantum legisla- 
tor, sed et finis legis est Christus ad justitiam omni 
credenti: neque animadvertentes quia couditor in die 
septima non ab opere mundane gubernationis et annuez, 
immo quotidiane rerum creatarum substitutionis, sed a 
nova creaturarum institutione cessavit; sed nec maxi- 
mum illud sabbati mysterium cognoscentes, quo vel 
ipse Dominus sexta feria crucifixus operatusque salutem 
nostram in medio terre, id est, carnis quam assumserat, 
septima requieturus erat in sepulcro, donec octava re- 
surgeret, vel quo sancti illius post sex hujus seculi setates 
in quibus bona operando laborant, septimam quietis 
animarum in alia vita percipiunt, donec in octava re- 
surrectionis corporum quoque incorruptibilium recep- 
tione donentur. Verum indoctis legis defensioribus quid 

ipse gratis simul et legis auctor respondeat, qua cer- 
vicem eorum rationis virtute frangat audiamus. 

Pater meus, inguit, usque modo operatur et ego operor. | 
Quod non ita dictum est, quasi patre eatenus operante, 
ipse tunc post patrem operari inciperet; sed ita potius 
quia ab initio creaturarum patre semper operante, ipse 
eadem opera cum eo pariter semper operetur. Ut enim 
scias Deum patrem non primis tantum sex diebus, sed 
usque modo operari, lege illud ad Prophetam: Prius- 
quam te formarem in utero novi te [Jerem.1.]. Et in 
Psalmo: Qui finxit singillatim corda eorum [ Psal. 33.]. 
Et alibi: Qui operit coelum nubibus, et parat terre plu- 
viam, qui producit in montibus foenum [Psal. 147.], et 
cetera hujusmodi. Notandum quippe quod non prete- 
riti temporis verbum posuit dicens: Qui operuit, et pa- 
ravit, et produxit: sed preesentis, operit, parat, producit, 
ut quotidie patrem operari demonstraret, nec minus sab- 
bato, quam ceteris diebus. Ut filium pariter cuncta ope- 
rari non dubites, recole illud Psalmistz: Dixit et venit 
cynomia et scynifes. Dixit et venit locusta et bruchus. 
Dixit et stetit spiritus procelle [Psal. 105.]. Si enim 
ipse dixit et facta sunt, per verbum utique fecit. Ver- 
bum autem patris filius est, de quo Joannes ait: Omnia 
per ipsum facta sunt [Joan.1.]. Item Psalmista cum non 
solum primordialem mundi creationem, sed et quotidia- 
nam creature gubernationem ad laudem Creatoris refer- 
ret, ait inter cetera: Omnia in sapientia fecisti [Psal. 
104.]. Si autem Christum Dei virtutem et Dei sapien- 
tiam recte confitemur; et omnia in sapientia fecit ac 
regit Deus; constat nimirum quia pater usque modo 
operatur, operatur et filius. Ergo pater meus inquit, non 
sex solum, ut putatis, diebus prius operatus est: verum 
usque modo operatur (Joan. 5.], non novum creature 
genus instituendo, sed que in principio creaverat, ne 
deficiant propagando. Et ego operor, subauditur usque 
modo, cum ea cuncta disponens, regens, accumulans, ac 

si aperte dicat: Quid mihi invidetis ? Cur me vitupera- 
tis, czeci legislatores, quod in forma hominis sabbato 
salutem unius hominis operatus sum, qui in natura 
divinitatis una cum Deo patre totum genus humanum, 
immo totam mundi machinam, et cuncta visibilia et in- 
visibilia quietus semper operor? Sed ipsi talis ac tanti 
mysterii minus capaces, propterea magis queerebant eum 
interficere, quia non solum solvebat sabbatum, sed et 
patrem suum dicebat Deum, squalem se faciens Deo, 
In eo maxime dolebant, quia his qui verum ex infirmi- 
tate carnis hominem cognoverant; verum se Dei filium 
credi voluisset, id est, non gratia adoptatum ut ceteros 
sanctos, quibus loquitur Propheta: Ego dixi dii estis, et 
filii excelsi omnes [Psal. 82.]; sed natura patri per om- 
nia equalem, illum videlicet de quo pater ipse loquitur 
in aspectu filiis suis, id est, prophetis, gratia videlicet 
adoptatis in filios. Ipse invocavit me: Pater meus es 
tu, Deus meus et susceptor salutis mez. Et ego pri- 
mogenitum ponam illum excelsum pre regibus terre 
[Psal. 89.]. Intelligebant enim interfectores Christi 
Judzi, quod confessores nominis Christi intelligere ne- 
queunt Arriani in eo quod ait Christus: Pater meus 
usque modo operatur, et ego operor [Joan. 5.], sequalem 
se Deo patri predicasse: quia quorum una eademque 
operatio, eorum esset sequalis et majestas. Verum ad 
unum finem utrorumque tendit impietas, quorum uni 
quid diceret Dominus intelligentes, vera eum dixisse 
negabant: alteri vera quidem de se Dominum testatum 
fatentur; sed in his sensum veritatis sequi et compre- 
hendere detrectant: quorum finem teterrimum ut vitare 
queamus, necesse est, fratres carissimi, ut et verba nostri 
Salvatoris veritate plena credamus, et hc recte intelli- 
gere curemus, insuper in his spem nostre salutis omnem 
ponere studeamus, Credamus veraciter se esse patri 
sequalem potestate, gloria, eternitate, et regno, preedi- 
casse: et bene agendo satagamus ad unam utriusque 

visionem pervenire: de qua roganti Philippo ac dicenti: 
Domine, ostende nobis patrem et sufficit nobis [Joan. 
14.], respondit ipse Dominus dicens: Qui videt me, 
videt et patrem meum. Notandum sane quod dictum 
est sequalem se faciens Deo, a Judzorum persona dic- 
tum, qui putabant Dominum Jesum predicando se 
facere quod non esset, et non veraciter intimare quid 
esset. Nos autem, fratres, qui fidei catholics sacra- 
mentis et doctrina sumus imbuti, credamus et confitea- 
mur Dominum nostrum Jesum Christum et in humani- 
tate nobis factum natura sequalem, et in divinitate patri 
mansisse semper sequalem. Neque in ultralibet natura 
se fecisse fingendo quod non erat; sed in utraque mon- 
strasse veraciter predicando quod erat, qui nos ad vi- 
dendam perpetuo gloriam suz majestatis introducere 
dignetur, in qua vivit et regnat una cum patre et spiritu 
sancto Deus per omnia secula seculorum, Amen. 


HOMILIA LV. 


Luca xxiv. In tllo tempore una sabbati valde dilu- 
culo venerunt mulieres ad monumentum portantes que 
paraverant aromata, et invenerunt lapidem revolutum 
@ monumento, et tngresse@ non invenerunt corpus Do- 
mint Jesu. 


PERTA nobis est, fratres, de resurrectione 

Domini et Salvatoris nostri lectio recitata : 

neque exponendo laborare opus est, ubi no- 

tissima fidei nostree mysteria evangelicis re- 

plicantur oraculis, sed breviter oportet intimare qu 
nobis sint ex ejus lectionis imitatione facienda. 

Una, inquit, sabbati valde diluculo venerunt mulieres 

ad monumentum.| Una sabbati prima est dies post diem 

sabbati, quam nunc ob reverentiam Dominice resurrec- 
tionis Dominicam vocare solemus. Sic enim secunda 
sabbati, tertia sabbati et caeteri ex ordine dies in scrip- 
tura sacra nomen a numero sortiuntur. Idipsum autem 
significat, ubi una sabbatorum legitur, unam videlicet, 
sive primam diem post sabbatorum, hoc est requietionum 
diem ostendens. Quod autem mulieres Dominum que- 
siturz valde diluculo venerunt ad monumentum, mag- 
nam sui amoris erga illum devotionem demonstrant, ad 
cujus obsequium mox ut noctis umbra dicessit, ut luce 
apparente facultas eundi dabatur, festinare contendunt. 
Sed et nobis typicum preebent exemplum, ut si Domi- 
num invenire, si angelorum desideramus presentia con- 
fortari, abjiciamus opera tenebrarum, et induamus nos 
arma lucis, sicut in die honeste ambulemus. Decet 
autem nos sicut operum bonorum luce fulgidos, ita 
etiam spiritualium orationum gratia refertos quzrere 
Dominum. Unde bene mulieres que ad monumentum 
venerunt, aromata que paraverant secum portasse refe- 
runtur. Aromata etenim nostrarum voces sunt oratio- 
num, quibus desideria cordis nostri Domino commen- 
damus, attestante Apostolo Joanne, qui mundissima 
sanctorum preecordia mystice describens, habebant, in- 
quit, phialas aureas plenas odoramentorum, quz sunt 
orationes sanctorum [Apoc. 5.]. Que enim Grece aro- 
mata, Latine odoramenta vocantur. Diluculo igitur aro- 
mata ad monumentum Domini ferimus, cum memores 
passionis ac mortis quam pro nobis suscepit, et actionum 
bonarum proximis foris lucem monstramus, et suavitate 
puree compunctionis intus in corde fervemus: quod et 
omnibus horis, et tunc maxime fieri oportet, cum eccle- 
siam oraturi ingredimur, cum appropiamus altari Domi- 
nici corporis et sanguinis mysteria sumturi. Si enim 
mulieres tanta cura corpus Domini mortuum querebant, 
quanto magis nos convenit, qui eum resurrexisse a morte, 
qui ad coelos ascendisse, qui potentia divine majestatis 

ubique preesentem cognovimus, cum omni reverentia ejus 
adstare conspectibus, eyus mysteria celebrare? Bene au- 
tem dicitur: Portantes que paraverant aromata. Aro- 
mata namque que ad obsequium Domini portemus prius 
parasse est ad eum cor ante tempus orationis a superva- 
cuis expurgare cogitationibus, ut in ipso tempore orandi 
nihil sordium mente recipere, nihil rerum labentium co- 
gitare, nulla preeter ea que precamur, et Ipsum cul sup- 
plicamus meminisse noverimus, juxta exemplum ejus qui 
ait: Paratum cor meum, Deus, paratum cor meum: can- 
tabo, et psalmum dicam Domino [Psal 108.]. Nam qui 
ad orandum ecclesias ingressus inter verba obsecrationis 
consuetudinem superflue cogitationis ab animo repel- 
lere negligit, quasi Deum quzrens, minus parata secum 
aromata detulit. 

Invenerunt autem mulieres lapidem revolutum a monu- 
mento, et ingresse non invenerunt corpus Domini Jesu. | 
Notum juxta historiam est, narrante Evangelista Mat- 
theo, quia descendens de ccelo angelus revolvit lapidem 
ab ostio monumenti, non quidem ut exeunti Domino 
viam faceret, sed ut apertus vacuusque monumenti lo- 
cus hominibus eum resurrexisse proderet. Mystice au- 
tem revolutio lapidis sacramentorum est revelatio divi- 
norum, que quondam littera legis claudebantur occulta. 
Lex enim in lapide scripta est. Etenim et nobis sin- 
gulis cum fidem Dominice passionis et resurrectionis 
agnovimus, monumentum profecto illius, quod clausum 
fuerat, apertum est. Ingredimur et ipsi monumentum, 
nec corpus Domini invenimus, cum ordinem incarna- 
tionis ac passionis illius sedulo corde retractantes, resur- 
rexisse illum a mortuis, neque ultra in carne mortali 
videndum esse recolimus. At vero Judzis ac paganis, 
qui mortem quidem Redemptoris nostri quam credunt 
irrident, triumphum vere resurrectionis ejus prorsus 
credere recusant, quasi clausum lapide adhuc monu- 
mentum permanet, nec valent ingredi, ut cernentes ab- 

latum resurgendo corpus Domini resipiscant, quia du- 
ritia suze infidelitatis repelluntur ne animadvertant, quia 
non potest in terris inveniri mortuus, qui destructo 
mortis aditu, jam ccelorum alta penetravit. Hoc quo- 
que quod mulieres non invento corpore Domini mente 
consternabantur, nos congruit imitari. Meminisse ete- 
nim continue debemus, quia corpus Domini nostri in 
terris invenire nequimus; et eo magis humiliari, quo 
nos constat de profundis clamare ad eum qui habitat in 
ceelo: eo amplius mente consternari, quo nos videmus 
longe adhuc peregrinari ab illo, in cujus solum pre- 
sentia beate vivere valemus, omnique nisu virtutis agere, 
ut magis peregrinari a seculo et preesentes esse merea- 
mur ad illum. Meestis autem de ablato corpore Jesu 
mulieribus apparuerunt angeli, qui illis, patefacta ejus 
resurrectione, consolationis remedia ferrent: quod nunc 
quoque invisibiliter nobiscum agi minime dubitare opor- 
tet, cum de longitudine preesentis incolatus, ac de ab- 
sentia nostri conditoris salubriter afflicti, repente super- 
norum civium quz sint gaudia eterna recolimus, ac 
recordata illorum beatitudine, in qua etiam nos futuros 
speramus, exilii quam patimur erumnam levius ferre 
incipimus: et quo resurgens a morte Redemptor noster 
ascendit, illo nos quoque quos redimere dignatus est, 
sequi posse confidimus. Nec latet angelos crebro elec- 
tis invisibili adesse preesentia, ut eos vel ab hostis callidi 
defendant insidiis, vel majori ccelestis desiderii gratia 
sustollant, Apostolo attestante, qui ait: Nonne omnes 
administratorii sunt spiritus In ministerium missi prop- 
ter eos qui hereditatem capient salutis? [Heb. 1.]. 
Maxime tamen angelici nobis spiritus adesse credendi 
sunt, cum divinis specialiter mancipamur obsequiis, id 
est, cum ecclesiam ingressi vel lectionibus sacris aurem 
accommodamus, vel psalmodize operam damus, vel ora- 
tioni incumbimus, vel etiam missarum sollennia cele- 
bramus. Unde monet Apostolus mulieres in ecclesia 

velamen habere super caput propter angelos. Et Pro- 
pheta ait: In conspectu angelorum psallam tibi [Psal. 
138.]. Nec dubitare licet ubi corporis et sanguinis Do- 
minici mysteria geruntur, supernorum civium adesse 
conventus, qui monumentum quo corpus ipsum venera- 
bile positum fuerat, et unde resurgendo abscesserat, tam 
sedulis servant excubiis. Unde studendum solerter, fra- 
tres mei, ut cum ecclesiam vel ad divine laudis debita 
solvenda, vel ad agenda missarum sollennia intramus, 
semper angelicze preesentiz memores, cum timore ac 
veneratione competenti cceleste compleamus officium in 
exemplum feminarum Deo devotarum, quz apparenti- 
bus ad monumentum angelis timuisse, ac vultum de- 
clinasse narrantur in terram. Notandum vero quidnam 
sit quod in hac lectione angeli secus mulieres stetisse 
perhibentur, qui apud alios Evangelistas sedentes eas 
alloqui memorantur. Sedere quippe in throno regis est 
stare ad aram pontificis. Quia igitur Redemptor noster 
rex nobis pariter et sacerdos fieri dignatus est; sacerdos 
videlicet, ut nos a peccatis hostia suse passionis emun- 
det; rex, ut regnum nobis perenne tribuat; apparent 
angeli sedentes, qui resurrectionis ejus gloriam nuntiant, 
ut hunc significent sedem regni celestis devicta morte 
petiisse: apparent et stantes, ut eum in secreto patris 
etiam pro nobis quasi pontificem interpellare demon- 
strent, juxta quod de illo loquens Apostolus ait: Qui 
est ad dextram Dei, qui etiam interpellat pro nobis 
[Rom. 2.]. : 
Dizerunt angeli multeribus: Quid queritis viventem 
cum mortuis ? Non est hic, sed surrexit.| Quod aperte 
est dicere: Quid queeritis in tumulo, qui locus est pro- 
prie mortuorum, eum qui ad vitam jam surrexit a mor- 
tuis? Recordamini qualiter locutus est vobis, cum adhuc 
in Galilza esset, dicens: Quia oportet filium hominis 
tradi in manus peccatorum hominum, et crucifigi, et die 
tertia resurgere [Luc. 24.]. Plana sunt hec verba an- 

gelorum et cunctis nota fidelibus, utpote sine quorum 
scientia nullatenus possunt esse fideles. Sed est quod 
in illis fraternitatem vestram una nobiscum admonere 
debeamus, ut, juxta quod angeli precipiunt, recordemur 
sepius, ac solicita mente versemus, quia filius Dei ho- 
minis fieri dignatus est filius, ut nos in se credentes 
Dei faceret filios. Traditus est in manus hominum 
peccatorum, ut nos a consortio hominum peccatorum 
sepregaret, simul a spirituum malignorum potestate 
liberaret. Crucifixus die tertia resurrexit, ut nobis 
virtutem pro se patiendi, et spem in se resurgendi, ac 
secum vivendi donaret. Hec Dominice dispensationis 
arcana et semper nos animo decet retinere, et intentius 
solito ubi beatissime passionis sacramenta conficiuntur, 
ubi mors Salvatoris nostri quam citissima resurrectionis 
virtute in eternum conculcavit, mysticis in altari reno- 
vatur officiis. Nec sine discussione preetereundum quare 
Dominus ac Redemptor noster tertia die resurgere, hoc — 
est duabus noctibus et una die voluit in sepulcro quies- 
cere: siquidem sexta sabbati qua passus est sero positus 
est in monumento, mane prima sabbati surrexit. Dua- 
bus etenim mortibus natura humana tenebatur obnoxia, 
anime videlicet et carnis: anime quidem, propter pec- 
catum ; carnis vero, propter pcenam peccati. Mors nam- 
que animee est cum propter peccatum suum deseritur a 
Deo qui est vita ejus: mors corporis cum per judicium 
divinum deseritur ab anima, que est vita illius. Sicut 
etiam resurrectio anime est abjecta labe peccati in se 
recipere Deum; ita resurrectio est carnis soluta pcena 
corruptionis in se recipere animam. His itaque duabus 
mortibus a primo parente generis nostri tenebamur ob- 
noxii; sed venit mediator Dei et hominum homo Christus 
Jesus: suscepit unam misericorditer, et juste utramque 
damnavit. Sola namque carne mortuus, sola carne sur- 
rexit; quia anime sue vitam, quam poenitendo recipe- 
ret, nunquam peccando amisit, ut et omne genus huma- 

num in judicio de morte carnis surrecturum, exemplo 
suze resurrectionis ostenderet, et omnes electos ante 
judicium de morte animz suscitandos sacramento ejus- 
dem suz resurrectionis intimaret. Qui ergo sua simpla 
morte duplam nostram destruxit, recte duabus noctibus 
et una inter has die in monumento jacuit, ut per ipsum 
quoque tempus suz sepulture signaret, quia tenebras 
nostree duplee mortis suze simple mortis luce discuteret. 
Regresse autem multeres a monumento, nuntiaverunt 
apostolis que ibi viderant, vel ab angelis audierant.]| 
Quod divine pietatis actum dispensatione cognoscitur, 
ut a sexu femineo prime prevaricationis tolleretur op- 
probrium. Ecce enim mortem, quam una mulier mundo 
a diabolo seducta intulerat, plures ab angelis edocte jam 
destructam predicant. Una egrediens a ceelestibus gau- 
diis iter aperuit: multi egredientes de exsilio presenti 
ad patriam supernam repetendi januam jam reseratam 
astruunt. Sed quia non immerito movet eos qui sim- 
plicia tantum monumenta norunt, quomodo factum fu- 
erit monumentum illud dominicum, ut tot homines una 
cum angelis caperet; opportunum putamus simpliciter 
caritati vestree que de illo comperimus explicare, juxta re- 
lationem illorum qui nostra setate Hierosolymis fuerunt, 
quseque ibi viderunt redeuntes nobis scripta reliquerunt. 
Domus igitur rotunda erat, excisa in petra, tante alti- 
tudinis, ut qui in medio staret manu culmen tangere 
posset. Habebat autem introitum ab oriente, cui lapis 
ille magnus, de quo Evangelia narrant, appositus est. 
Hanc ingredientibus erat a dextris ille locus, qui speci- 
aliter Dominici corporis receptui paratus est, septem 
quidem pedum longus, trium vero mensura palmorum 
reliquo pavimento eminentior qui non vulgarium more 
sepulcrorum desuper, sed a latere meridiano per totum 
factus est patulus, unde corpus posset imponi. Et hoc 
est quod Evangelista Marcus ait: quia introeuntes in 
monumentum mulieres viderunt juvenem sedentem a 

dextris, quia nimirum angelus qui ad locum Dominici 
corporis sedebat intrantibus erat a dextris, sed et ipse 
eidem loco sepulcri dexter sedebat. Cuncta autem 
hzec continuata et non ab mvicem erant separata, ut- 
pote in una eademque petra excisa. Talem quidem 
Dominici monumenti primo positionem fuisse percepi- 
mus. At nunc tradunt ecclesiam ibi esse rotundam 
eximil operis, triplici pariete distinctam, in cujus medio 
sit monumentum, et hoc de foris marmorum crustis us- 
que ad summa culminis tecta: ipsum vero culmen auro 
vestitum auream crucem gestare non modicam, cujus 
ad orientem ecclesize Golgothana est ecclesia, quz inter 
alia ornamenta tali loco congrua crucem argenteam ha- 
bet pergrandem in loco quo Dominus crucifigi pro nostra 
est salute dignatus; pendente magno pharo desuper, id 
est, zerea rota cum lampadibus, que ipsam crucem de- 
bita lucis veneratione coronent. Sed et hujus ad orien- 
talem plagam ecclesiz proxima est ecclesia Constanti- 
niana, que alio nomine martyrium vocatur: ubi crux 
Domini ab Helena Constantini matre reperta est, et ob 
id ipse ibidem ecclesiam magnifico ac regio cultu con- 
struxit. His de sanctorum situ locorum, prout dicere po- 
tuimus explanatis, libet intueri adimpletam esse prophe- 
tiam Esaize, quam de sepultura ac resurrectione domi- 
nica simul et de nostra fide ac salute preedixit: In die illa 
radix Jesse qui stat in signum populorum, ipsum gentes 
deprecabuntur, et erit sepulcrum ejus gloriosum [Esaize 
11.]. Radix quippe Jesse Dominus est, natus quidem 
ex stirpe Jesse secundum humanitatem, sed conditor 
ipsius Jesse secundum divinitatem, qui stat in signum 
populorum, quia signum salutis quo credentium populi 
a callidi hostis malitia muniuntur, ipsius est passione 
sacratum. Ipsum gentes deprecabuntur, quia non so- 
lum Judeos, sed et nos qui de finibus terre ad eum 
clamare-noscimur, gratia sus visitationis advocavit. Et 
est sepulcrum ejus gloriosum, quia locum in quo regnum 


432 BEDZ VENERABILIS 


mortis diruit, palme perennis indiciis memorabilem ser- 
vavit. Quapropter, dilectissimi, tota ad ipsum mente 
conversi deprecemur, ut nos signo suz protectionis ab 
hostium liberet insidiis, ipse nos et redemptionis nostre 
sacramenta digne celebrare et ad beatse resurrectionis 
tribuat gaudia pervenire Jesus Christus Dominus noster, 
qui vivit et regnat cum patre in unitate spiritus sancti 
Deus per omnia secula seculorum, Amen. 


HOMILIA LVI. 


Lucz ll. In tllo tempore dixit Jesus discipulis suis : 
Petite, et dabitur vobis; querite, et invenietis; pulsate, 
et aperietur vobis. Omnis enim qui petit acciptt, et qui 
querit invenit, et pulsantt aperietur, &c. 


OMINUS et Redemptor noster ad ccelestis 
regni gaudia nos pervenire desiderans, et nos 
eadem gaudia a se petere docuit, et nobis pe- 
tentibus se hzec daturum esse promisit. Pe- 
tite, inquit, et dabitur vobis; quzerite, et invenietis; 
pulsate, et aperietur vobis. Que nobis sunt verba Do- 
mini nostri, fratres carissimi, magnopere ac toto corde 
pensanda: quia videlicet regnum ceelorum non otiosis 
et vacantibus; sed petentibus, quzrentibus, pulsantibus 
dandum, inveniendum et aperiendum esse testatur. Pe- 
tenda est ergo janua regni orando, querenda recte vi- 
vendo, pulsanda perseverando. Non enim sufficit verbo 
tantummodo rogare, si non etiam quesierimus diligen- 
tius, et qualiter nobis sit vivendum ut digni simus im- 
petrare quze poscimus, ipso attestante qui ait: Non omnis 
qui dicit mihi, Domine, Domine, intrabit in regnum ce- 
lorum ; sed qui facit voluntatem patris mei qui in ceelis 

est, ipse intrabit in regnum celorum [Matth.7.]. Nec 
aliquid prodest bona inchoasse, si non quisque studeat 
ea que bene inchoaverat usque ad finem firma perdu- 
cere: quin immo melius erat non cognoscere viam jus- 
titiz, quam post agnitionem retrorsum converti: unde 
necesse est, fratres mei, ut petamus seduli, sine inter- 
missione oremus, et procidamus ante Dominun, plore- 
mus coram Domino qui fecit nos. Et ut exaudiri me- 
reamur, videamus sollicite qualiter nos vivere velit, quid 
nos facere jusserit qui fecit nos. Quzramus Dominum 
et confirmemur, queeramus faciem ejus semper; et ut 
hunc invenire et videre mereamur, mundemus nos ab 
omni inquinamento carnis et spiritus: quia nonnisi 
casto corpore in die resurrectionis ad ccelos sublevari, 
nonnisi mundo corde gloriam valent divine majestatis 
intueri. Pulsemus et infatigabili desiderio eterne beati- 
tudinis aures pii conditoris, nec deficiamus a cceptis pri- 
usquam, illo aperiente, de carcere mortis hujus eripi ac 
portam mereamur patriz ccelestis ingredi. Nemo sibi de 
ianocentia blandiatur, nullus suis actibus quasi qui mise- 
ricordia justi judicis non egeat a precibus cesset: quin 
potius, etiam cum se aliquid boni quis egisse cognoverit, 
quia qua hoc districtione judicetur ignorat, tremens cum 
Propheta proclamet: Ne intres in judicium cum servo 
tuo, quia non justificabitur in conspectu tuo omnis vi- 
vens [Psal. 143.]. Et cum beato Job: si justificare me 
voluero, os meum condemnabit me: si innocentem os- 
tendero, pravum me comprobabit [Job. 9.]. Memor 
illus semper apostolic! sermonis, quia 8i confiteamur 
peccata nostra, fidelis et justus est, ut remittat nobis 
peccata nostra, et emundet nos ab omni! iniquitate. Si 
dixerimus quoniam non peccavimus, mendacem facimus 
eum, et verbum ejus non est in nobis [1 Joan. 1.]. Ne- 
que rursus quispiam considerata peccatorum suorum 
qualitate, seu quantitate, ab appetenda venia mentem 
desperando revocet. Neminem visa suorum putredine 
2F 

vulnerum, sui magnitudo languoris a salute querenda 
retrahat. Magnam prebeat obtinendz sanitatis fidu- 
ciam, quod ipse conditor noster medicus nobis fieri, 
ipse ad nos venire in carne, ipse infirmitates nostras 
suscipere ut sanaret, dolores nostros ut auferret, por- 
tare dignatus est. Ipse suum sanguinem pro nobis 
fudit, pro vita nostra mortem obtulit, ipse magis pec- 
cantium admissis pcenitentiz remedia ostendit, dicens 
per preecursorem suum: Genimina viperarum, quis os- 
tendit vobis fugere a ventura ira? Facite ergo fructus 
dignos peenitentiz [Luce 3.]. Et paulo post, Qui ha- 
bet, inquit, duas tunicas, det non habenti: et qui habet 
escas, similiter faciat [Luce 3.]. Ipse levioribus quoti- 
dianisque nostris erratibus, sine quibus heec vita transigi 
non potest, quotidiana confessionis et intercessionis mu- 
tuz medicamenta concessit, dicens per Apostolum Ja- 
cobum: Confitemini alterutrum peccata vestra, et orate 
pro invicem ut salvemini (Jac. 5.]. Ipse rogari ut pre- 
stet admonet, qui animos inopum ad se rogandum largus 
donator erigit, Omnis, inquiens, qui petit accipit, et qui 
querit invenit, et pulsanti aperietur. Non ergo dubi- 
tandum quod petentes accipimus, querentes invenimus, 
pulsantibus nobis aperietur: quia nimirum fallere non 
potuit veritas que promisit. Sed hoc est vigilantius in- 
tuendum, quia non omnes qui coram hominibus orare 
videntur, in conspectu eterni arbitri petere, vel quzrere, 
vel coelestis regni aditum pulsare probantur. Neque 
enim Propheta diceret: Prope est Dominus omnibus 
invocantibus eum in veritate [Psal. 145.]; si non ali- 
quos invocare Dominum, sed non in veritate cognosce- 
ret: invocant quippe Dominum in veritate, qui in hoc 
quod orando dicunt vivendo non contradicunt: invo- 
cant Dominum in veritate, qui suas ei preces oblaturi 
primo jussa illius implere satagunt, qui dicturi el in 
oratione: Et dimitte nobis debita nostra, sicut et nos 
dimittimus debitoribus nostris [Matth.6.], illud ejus 

mandatum impleverunt quod dicit: Et cum stabitis ad 
orandum, remittite si quid habetis adversus aliquem, ut 
et pater vester qui in ccelis est dimittat vobis peccata 
vestra [Marc. 11.]: unde de talibus apte Propheta sub- 
Jungit: Voluntatem timentium se faciet, et orationes 
eorum exaudiet, et salvos faciet eos [Psal.145.]. Illi 
itaque in veritate Dominum invocant, qui eum timere 
comprobantur. Horum ipse, cum clamaverint, ora- 
tiones exaudiet ; horum, cum ad se suspiraverint pia 
devotione, perficit. Hos, cum ex hac vita transierint, 
ad salutem sustollet eternam. At contra sunt qui Deum, 
sed non in veritate invocant; quos redarguens Jacobus 
ait: Petitis et non accipitis, eo quod male petatis [Jac.4.]. 
Male namque petunt, qui perseverantes in peccatis pro 
eisdem peccatis, que ipsi minime dimittunt, ut sibi a 
Domino dimittantur, imprudenter exorant: quales ipse 
per Esaiam reprobat dicens: Et cum extenderitis ma- 
nus vestras, avertam oculos meos a vobis; et cum mul- 
tiplcaveritis orationem, non exaudiam: manus enim 
vestree sanguine plenz sunt [Esa. 1.]. Quibus adhuc 
consulendo qua oratione possent impetrare quz posce- 
rent ostendit cum subdidit: Lavamini, mundi estote, 
auferte malum cogitationum vestrarum ab oculis meis 
[Ibid.}. Male petunt qui vocem Domini jubentis ve- 
nire, audire obtemperando contemnunt; et nihilomi- 
nus Dominum suam vocem supplicantium exaudire mi- 
serando deposcunt: quos ipse repellens in Evangelio 
loquitur: Quid autem vocatis me, Domine, Domine, et 
non facitis que dico? [Lucse 6.] De quibus et Salo- 
mon in Proverbiis, Qui declinat, inquit, aurem suam ne 
audiat legem, oratio ejus erit exsecrabilis [Prov. 28.}. 
Male petunt, quia non supernze mercedis intuitu, sed ad 
exemplum Phariszorum humane gratia laudis longis 
incubant precibus, de quibus ipse testis et judex terri- 
bilis terribiliter protestatur, quia receperunt mercedem 
suam. Male petunt et ipsi qui terrena magis in ora- 
2F2 

tione quam ccelestia bona requirunt, quorum preces 
Apostolus in ipsa, de qua loquimur sententia, specialiter 
reprehendit. Cum enim dixisset: Petitis, et non acci- 
pitis, eo quod male petatis; adjunxit continuo, ut in 
concupiscentiis vestris insumatis [Jac. 4.]. Neque 
autem prohibentur cives patrize ccelestis in terra pere- 
grinantes pro pace temporum, pro salute corporum, pro 
ubertate frugum, pro serenitate aurarum, pro ceteris 
vitze hujus necessariis Dominum petere, si tantum hc 
minime petantur, et si ob hoc solummodo petantur, 
ut abundante viatico in presenti, liberms ad futura 
dona tendatur: sed quia sunt qui temporalem qui- 
etem et prosperitatem a suo creatore requirunt, non 
quidem ut eidem devotioribus animis obediant, sed 
ut abundantius comessationibus et ebrietatibus va- 
cent, ut securius et licentius suis concupiscentiis, suze 
carnis serviant illecebris, merito tales male petere di- 
cuntur. Verum quod omnes hujusmodi petitiones, eo 
quod male petunt, accipere non merentur, studeamus 
nos, dilectissimi, et bene petere, et digni ad obtinenda 
quee petimus existere: quod ita fit, si ea que Dominus 
jussit orando querimus, et quales nos ipse fieri docuit, 
tales ad orandum procedimus, et intenti in precibus 
donec impetremus insistimus. Si autem scire cupimus 
que ipse nos petere velit, audiamus nos illud evangeli- 
cum ; querite primum regnum Dei et justitiam ejus, et 
hee omnia adjicientur vobis [Matth. 6.]. Regnum 
autem Dei et justitiam ejus querere est et ccelestis 
patriee dona desiderare, et quibus justitie meritis ad 
hee pervenire debeatur indesinenter inquirere, ne si a 
via forte que illuc ducit oberremus, pervenire quo niti- 
mur minime queamus. Quod si verba Domini et Sal- 
vatoris nostri quibus nos de exemplo terreni parentis 
ad rogandum Deum patrem hortatur, diligenter inspi- 
cimus, citlus agnoscimus que sit justitia, maxime que 
iter nobis ceelestis regni aperiat. Quis, inquit, ex vobis 

 patrem petit panem, numquid lapidem dabit illi? aut si 
piscem, numquid pro pisce serpentem dabit illi? aut 
si petierit ovum, numquid porriget illi scorpionem? 
Aperta etenim est comparatio hec et. cunctis audienti- 
bus ad intelligendum facillima, quia si homo quilibet 
mortalis ac fragilis et peccati adhuc carne gravatus pe- 
tentibus se filiis quos diligit quz bona habet, quamvis 
terrena et fragilia dare non denegat; multo magis pater 
ceelestis petitoribus suis, suo timore et amore preditis, 
non defectiva in ccelis bona largitur. Juxta typicam 
intelligentiam panis dilectionem significat; quia sicut 
ille principalis est cibus, ita ut sine eo mensa inops esse 
videatur, ita dilectio principalis est virtus, ita ut sine ila 
virtutes reliquz spirituales virtutes esse videri nequeant : 
quia nimirum quicquid boni agitur in sola dilectione 
perficitur: unde dicit Apostolus, quia si linguis homi- 
num loqueretur et angelorum, et si habuerit prophetiam, 
et noscet mysteria omnia et omnem scientiam, et si 
habuerit omnem fidem, ita ut montes transferret ; et si 
distribueret omnes facultates suas in cibos pauperum; 
et si traderet corpus suum, ita ut arderet, caritatem au- 
tem non haberet, nihil illi prodest [1 Cor. 13.]. Caritas 
vera est, qua et Deum ex toto corde, tota anima, tota 
virtute ; et proximum tanquam nos diligere preecipimur. 
Nec tantum proximis et amicis, verum etiam inimicis 
perfectus quisque beneficium dilectionis impendere de- 
bet, Domino dicente: Diligite inimicos vestros, bene 
facite his qui oderunt vos. Orate pro persequentibus et 
calumniantibus vos, ut sitis filii patris vestri qui in 
ceelis est [Matth. 5.]. In pisce autem fides non ficta 
exprimitur. Quomodo enim piscis sub tegmento aqua- 
rum nascitur, vivit, et alitur; sic et fides que in Deum 
est quze alterius vite gaudia per lamenta presentia fle- 
tusque requirit, invisibiliter in corde gignitur, invisibili 
gratia spiritus per aquam baptismatis consecratur, in- 
visibili auxilio divine protectionis ne deficiat nutritur, 

invisibilium preemiorum intuitu queeque valet bona ope- 
ratur, memor illius apostolici quia ea que videntur tem- 
poralia sunt, quz autem non videntur eterna sunt 
[2 Cor. 4.]. Possumus et in hoc dicere, quia piscis in 
eo fidei typum teneat, quod sicut inquietis maris flucti- 
bus tunditur, nec perimitur; ita fides firma, quantislibet 
adversantis mundi pressuris impugnetur, inconvulsa per- 
sistat, immo etiam de certamine gloriosior existat: ad- 
juvante illo qui missis ad preedicanda ejusdem fidei dona 
discipulis ait: In mundo pressuram habebitis, sed con- 
fidite, ego vict mundum [Joan. 16.}._ Porro per ovum 
spei nostre certitudo figuratur, quia in ovo nondum 
foetus cernitur, sed future avis foetus speratur; et fideles 
quique nondum in presenti supernz patrie gloriam, 
quam credunt, intuentur, sed futuram sperando preesto- 
lantur. Unde dicit Apostolus: Si autem quod non vi- 
demus speramus, per patientiam expectamus [{ Rom. 8.]. 
Hec igitur sunt, fratres carissimi, bona que principali- 
ter a Deo petere: heec justitia regni quam ante omnia 
queerere debeamus, fides videlicet, spes, caritas : quia si- 
cut scriptum est: Justus ex fide vivit [Rom.1.]. Spe- 
rantes autem in Domino misericordia circumdabit [Psal. 
82.], et, Plenitudo legis est dilectio. Omnis enim lex in 
uno sermone impletur: Diliges proximum tuum sicut 
teipsum [Rom. 13.]. Et iterum: Dilectio proximi ma- 
lum non operatur [Gal. 5.; 1 Cor. 13.] Non est autem 
metuendum ne si gratiam dilectionis a Domino pia de- 
votione quieramus, si intimo ex corde dicamus: Panem 
nostrum quotidianum da nobis hodie [Lucz 11.]; illo- 
rum cor nostrum rigore odiorum constringi permittat. 
Hunc etenim rigorem per duritiam lapidis insinuat, cum 
dicit: Quis autem ex vobis patrem petit panem, num- 
quid lapidem dabit illi? [Ibid.] Non est formidan- 
dum, ne si fortitudinem fidei contra hostis antiqui ten- 
tamenta precemur, toto ex corde dicentes, Domine, auge 
nobis fidem ; ille nos infidelitatis sinat interire venenis. 

Jure enim nomine serpentis virus infidelitatis, quod per 
ipsum generi humano aspersum est, exprimitur, cum 
dicitur: Aut si piscem petit, numquid pro pisce ser- 
pentem dabit illi? Non est timendum ne si spem bo- 
norum ccelestium, per quam preesentia adversa simul et 
prospera contemnere possimus, a Domino postulemus ; 
ille auditum avertat, et nos desperatione futurorum retro 
respicere, id est ea quee reliquimus patiatur labentis seculi 
commoda virentia requirere. Recte namque immutatio 
boni propositi nociva, et concupiscentiz carnalis repe- 
titio, veneno scorpionis, quod retro est, quod in cauda 
gestat, comparatur, cum dicitur: Aut si petierit ovum, 
numquid porriget ei scorpionem? Hec itaque petamus 
a Domino, fratres, ut scilicet alimentum nobis pure 
caritatis, sincere fidei, certee spei tribuat, ut duritiam 
odiorum, ut perfidize virus, et aculeum nobis despera- 
tionis qui ad vitam caducam retrahere solet auferat, et 
absque ulla dubietate quod petimus accipiemus. Ait 
enim veridica voce Joannes Apostolus, quia quodcum- 
que petierimus secundum voluntatem ejus, audit nos ; 
sed et ipse Dominus certam nobis fiduciam dat impe- 
trandi que recte petimus, cum subjungit: Si ergo vos 
cum sitis mali, nostis bona data dare filiis vestris, quanto 
magis pater vester de coelo dabit spiritum bonum pe- 
tentibus se? Malos autem discipulos vocat, qui utique 
quantum ad humanum judicium spectat, boni erant, 
quia nimirum nemo est qui in hac vita a cunctis valeat 
immunis esse delictis, Salomone attestante qui ait: 
Quia non est homo justus in terra qui faciat bonum et 
non peccet [Eccl. 7.]. Unde providens qui gravibus 
peccantium reatibus grandiora poenitendi medicamenta 
demonstrat, ipse quotidianos electorum erratus, qui verbo 
maxime vel cogitatu contingunt, quotidianis orationum 
studiis docet debere curare: quos inter alia sic orare pre- 
cipit: Et dimitte nobis debita nostra, sicut et nos dimitti- 
mus debitoribus nostris [Matth. 6.]. Vel certe malos 

appellat discipulos, quia in comparatione divinz bonitatis 
omnis creatura mala esse probatur, dicente Domino: 
Nemo bonus nisi unus Deus [Marce 10.]: cum tamen 
participatione ejusdem bonitatis divine rationabilis crea- 
tura bona fieri posse cognoscitur: unde et Dominus pia 
promissione testatur, quia pater de ccelo dabit spiritum 
bonum petentibus se [Luce 11.]: ut profecto ostendat, 
quia qui seipsis mali sunt, per acceptam spiritus gratiam 
boni possunt effici. Spiritum bonum petentibus dandum 
a patre pollicetur, quia sive fidem, spem, caritatem, sive 
alia quelibet bona ccelestia desideramus adipisci, non 
aliter nobis hzec quam per sancti spiritus donum tri- 
buuntur. Hine est enim quod idem spiritus in Esaia 
spiritus sapientiz et intellectus, spiritus consilii et forti- 
tudinis, spiritus scientiz et pietatis, spiritus timoris Do- 
mini; et in alio loco spiritus dilectionis et pacis, spiritus 
gratiz et precum nominatur: quia nimirum quicquid 
boni veraciter habemus, quicquid bene agimus, hoc 
eodem spiritu largiente percipimus: quod intelligens 
Propheta, cum cordis munditiam quereret dicens: Cor 
mundum crea in me Deus; continuo subjunxit: Spiri- 
tum rectum innova in visceribus meis [Psal. 51.]: quia 
Si non interiora nostra spiritus Domini rectus imple- 
verit, cor in nobis mundum unde sit non habet. Cum 
in operibus bonis profectum concupiscens dixisset: Do- 
mine, ad te confugi, doce me facere voluntatem tuam 
[Psal. 143.]; statim quo hunc ordine consequi deberet 
ostendit cum dicit: Spiritus tuus bonus deducet me 
im viam rectam [Ibid.], cujus vestigiis juxta modulum 
nostrum, fratres carissimi, adherentes, petamus Deum 
patrem, ut spiritus sui gratia nos in viam rect fidei, 
quze per dilectionem operatur, inducat. Et ut optata 
mereamur obtinere, taliter vivere studeamus, ne tanto 
patre simus indigni, quin potius mysterium regenera- 
tionis quo in baptismate filii Dei sumus electi, illibato 
semper corpore pariter et mente servemus. Certum 

namque est, quasi summi patris mandata sectamur, re- 
munerabit nos hereditate sempiterne benedictionis, quam 
nobis ante secula paravit, per Jesum Christum Domi- 
num nostrum, qui cum eo vivit et regnat Deus in uni- 
tate spiritus sancti per omnia secula seculorum, Amen. 


HOMILIA LVII. 


Luce xxiv. In illo tempore dixit Jesus discipulis suis : 
Hec sunt verba que locutus sum ad vos cum adhuc 
essem vobiscum, quontam necesse est tmpleri omnia 
que scripta sunt in lege Moysi et Prophetis et Psalmis 
de me. 


SCENSURUS in celum Dominus primo 
discipulos de mysterio sus fidei diligenter 
instruere curavit, ut tanto certius hanc mundo 
preedicarent, quanto eam et ab ipso veritatis 
ore percepissent, et prophetarum ore jamdudum pre- 
signatam fuisse cognoscerent. Apparens enim post 
resurrectionis triumphum, juxta hoc quod modo, cum 
Evangelium legeretur, audivimus: Hec sunt, inquit, 
verba que locutus sum ad vos cum essem vobiscum, id 
est cum simile vobis adhuc corpus corruptibile ac mor- 
tale gestarem, quoniam necesse est impleri omnia que 
scripta sunt in lege Moysi et prophetis et psalmis de 
me. Impleta in se dicit sacramenta que Moyses, pro- 
phetze et psalmista preedicaverunt: unde liquido patet 
quia una est ecclesia in omnibus sanctis ejus, eadem 
fides electorum omnium, precedentium videlicet et sub- 
sequentium carnalem ejus adventum: quia nimirum 
sicut nos per fidem transactz incarnationis, passionis, 
ac resurrectionis illius salvamur; ita et ili futuram 

ipsam incarnationem, passionem, ac resurrectionem cer- 
tissime credentes, per eundem vite auctorem salvari 
sperabant: quod bene duo viri illi qui botrum de terra 
repromissionis ad populum in deserto expectantem in 
vecte portabant, insinuant. Botrus quippe vecti im- 
positus Dominus est in cruce exaltatus, qui dicit: Ego 
sum vitis vera [Joan. 15.]. Et alibi poculum vini dis- 
cipulis porrigens; hic est calix, inquit, novum testa- 
mentum in meo sanguine, quod pro vobis fundetur 
[Luce 22.]. De quo et ecclesia, Botrus Cypri, inquit, 
dilectus meus mihi [Cant. 1.]. Portant autem botrum 
in vecte duo viri, per quem populo ubertatem terre re- 
promissionis astruant: quia preedicatores utriusque tes- 
tamenti, qui gloriam patriz ccelestis Domino revelante 
didicerunt, iidem passionis illius arcanum populis inti- 
mare non cessant, quo per hoc conjici possit quanta 
fidelibus preemia sit daturus in ccelis, qui pro illorum 
salute filium suum unigenitum passurum misit ad terras. 
Quod autem duo portantes botrum similiter quidem 
eum portare, sed non similiter valebant intuen, hoc 
nimirum significat, quod Salvator ipse discipulis sue 
visionis gratia glorificatis ait: Beati oculi qui vident 
que vos videtis. Dico enim vobis, quia multi prophets 
et reges voluerunt videre quz vos videtis, et non vide- 
runt, et audire quz auditis,et non audierunt { Matth.13.]. 
Vel certe illud quod unum eumdemque Dominice crucis 
triumphum prius Prophete et Moyses quam Apostoli 
noverant et preedicabant; sed Prophetz aliquotiens hoc 
figuratis velatisque sermonibus: Apostoli autem Aposto- 
lorumque successores patefacta luce Evangelil semper 
aperte preedicabant: ita ut nunc omnis populus Chris- 
tianus scire et confiteri debeat fidem quam eo tempore 
pauci admodum et perfectiores quique noverant, quam- 
vis omnis populus etiam tunc ejusdem mysteria fidei in 
legalibus cerimoniis typice portaret: unde hic dicitur 
quia Dominus, consummatis incarnationis sus sacra- 

mentis, aperuit discipulis suis sensum ut intelligerent 
scripturas. Aperuit discipulis sensum, ut ea que ob- 
scure Prophet dixerunt, ipsi palam intelligere, atque 
intelligenda credentibus tradere possent. Aperuit illis 
sensum ut intelligerent: quia quzecunque ille in carne 
gessit vel docuit, hec eadem eum Prophete acturum 
docturumque esse przdixerant. 

Et diait es: Quoniam sic scriptum est, et sic opor- 
tebat patt Christum, et resurgere a mortuis die tertia, et 
predicari in nomine ejus penitentiam et remissionem 
peceatorum tn omnes gentes, inciptentibus ab Ierosolyma. | 
Nomen Christi et ante passionem resurrectionemque 
illius jam olim Prophetarum, ut diximus, patrumque 
fides noverat, Petro attestante, qui de eisdem loquens 
ait: Sed per gratiam Jesu credimus salvari quemadmo- 
dum et illi [Act.15.]. Peracta autem passione ac 
resurrectione, sed et ascensione ejus ad ceelos, ejusdem 
nominis illius fides non solum posteris eorum, genti 
videlicet Judzee, latius apertiusque preedicatur, sed et 
exteris nationibus e@dem superna miseratione revelatur. 
Ideo ergo Christum venire in carne, pati, ac resurgere 
oportebat, quia genus humanum aliter ad vitam institul, 
a morte redimi, ad spem resurrectionis informari, quam 
per ipsius preesentiam, passionem, et resurrectionem, 
minime valebat. Bene autem predicatio poenitentiz et 
remissionis peccatorum in confessione nominis Christi 
ab Ierosolymis incipit, ut ubi doctrine et virtutum ejus 
magnificentia, ubi passionis triumpbus, ubi resurrectio- 
nis et ascensionis sunt gaudia perfecta, ibi prima fidei 
illius radix ederetur, primus ecclesiz nascentis quasi 
magne cujusdam vinez surculus plantaretur: que per- 
inde multiplicato verbi germine in totamin mundi latitu- 
dinem doctrinz suz palmites extenderet, completo Esaiz 
vaticinio quo dixit: quia de Sion exibit lex et verbum 
Domini de Jerusalem, et judicabit gentes, et arguet po- 
pulos multos [Esaiz 2.]. Bene autem predicatio peent- 

tentize et remissionis peccatorum, que in gentes idola- 
tras et variis pollutas sceleribus erat evangelizanda, ab 
Ierosolymis sumit initium, ne ullus scilicet suorum mag- 
nitudine facinorum perterritus, de impetranda venia, si 
dignum pcenitentiz fructum faceret, dubitaret, quando 
etiam Ierosolymitis, qui filtum Dei blasphemavere et 
crucifixere indultum esse constaret. 

Vos autem, inquit, estis testes horum: et ego mitto 
promissum patris mei in vos.| Promissum patris gratiam 
dicit spiritus sancti, de quo in Evangelio Joannis multa 
illis ante passionem suam loquutus est, ex quibus est 
illud: Cum autem venerit Paracletus, quem ego mittam 
vobis a patre, spiritum veritatis, qui a patre procedit, 
ille testimonium perhibebit de me, et vos testimonium 
perhibebitis (Joan. 15.]. Et in Actibus Apostolorum : 
Preecepit eis ab Terosolymis ne discederent, sed expec- 
tarent promissionem patris, quam audistis, inquit, per os 
meum: quia Joannes quidem baptizavit aqua, vos autem 
baptizabimini spiritu sancto non post multos hos dies 
[Act. 1.]. De cujus promissi expectatione hic quoque 
subinfertur cum dicitur : 

Vos autem sedete in civitate quoadusque induamini 
virtute ex alto.| Virtutem autem eis ex alto superven- 
_ turam pollicetur, quia quamvis et antea spiritum sanc- 
tum habuerint; plenius tamen hunc, illo ad ccelos as- 
cendente, perceperunt. Nam et ante passionem ejus 
per spiritus sancti potentiam multa demonia ejiciebant, 
multos sanabant zgrotos, verbum vite quibus valuere 
preedicabant, et ipso resurgente a mortuis specialius sunt 
ejusdem spiritus gratia recreati, quande sicut Joannes 
scribit, insufflavit et dixit eis: Accipite spiritum sanc- 
tum, quorum remiseritis peccata, remittuntur eis (Joan. 
20.]. Sed majori ejus virtute sunt ex alto induti, cum 
post decem dies assumptionis Dominice, hunc in linguis 
igneis susceperunt, et tanta per eum sunt fiducia forti- 
tudinis inflammati, ut nullis principum terroribus, quin 

omnibus in nomine Jesu loquerentur, possent pro- 
hiberi. 

Eduxit autem eos foras in Bethaniam, et elevatis ma- 
nibus suis benedixit eis.) Quia Redemptor noster in 
carne apparuit, ut peccata tolleret, meritum prime male- 
dictionis auferret, hereditatem credentibus perpetuze be- 
nedictionis donaret, recte cuncta que in mundo gessit, 
in verba benedictionis conclusit; ostendens se ipsum 
esse de quo dictum est: Etenim benedictionem dabit 
qui legem dedit [Psal. 83.]. Et bene eos quibus bene- 
diceret, in Bethaniam, quee Domus obedientize interpre- 
tatur, eduxit: quia nimirum contemtus et superbia ma- 
ledictionem, obedientia meruit benedictionem. Nam et 
ipse Dominus, ut amissam benedictionis gratiam mundo 
restitueret, factus est obediens patri usque ad mortem, 
et solis eis, qui in sancta ecclesia divinis student obtem- 
perare preceptis, benedictio vite ccelestis tribuitur. Nec 
preetereundum est quod Bethania in latere montis Oli- 
veti posita narratur. Sicut enim Bethania obedientem 
Domini mandatis ecclesiam; ita mons Oliveti ipsam 
Redemptoris nostri personam multum decenter expri- 
mit, qui in carne apparens, et altitudine dignitatis, et 
spiritualis gratia virtutis, omnes qui puri homines sunt 
sanctos antecellit: unde et illi canitur in psalmis, quia 
unxit te Deus Deus tuus oleo leetitiz prez consortibus 
tuis [Psal. 45.]. Et ipse, sicut etiam presens sancti 
Evangelii lectio testatur, eyusdem sanctz unctionis mu- 
nus suis consortibus, hoc est fidelibus promisit, nec 
multo post tempore, sicut novimus, quod promiserat 
misit. Si autem quem delectat audire quomodo domus 
obedientize, id est ecclesia sancta, in ejusdem montis Oli- 
veti sit latere constructa, legamus Evangelium Joannis, 
ubi passione ejus in cruce completa, unus militum lancea 
latus ejus aperuit, et continuo exivit sanguis et aqua. 
Hec sunt etenim sacramenta quibus ecclesia in Christo 
nascitur et nutritur: aqua videlicet baptismatis, qua ab- 

luitur a peccatis; et sanguis calicis Dominici, quo con- 
firmatur in donis. Quz quia spiritus quoque sancti 
chrismate, ut perfici valeat in die redemptionis, signatur, 
recte mons in cujus latere civitas sancta sita est, in quo 
benedictionis gratia datur, mons Olivarum vocatur. 

Et factum est, inguit, dum benediceret illis, recessit ab 
eis, et ferebatur in celum.| Notandum quod benedic- 
tione discipulis data, Salvator ascendit ad coelos, simul- 
que memoriz commendandum quod sicut in Actibus 
eorum legimus, ipsis ascensum ejus aspectantibus appa- 
rentes angeli dixerunt: Sic veniet quemadmodum vidis- 
tis eum euntem in cclum [Act. 1.], atque omni in- 
stantia laborandum, ut sicut in eadem carnis forma ac 
substantia qua ascendit Dominus, ad judicandum de- 
scendet, sic etiam qui benedicens Apostolis abiit, bene- 
dictione sua nos, cum redient, dignos efficiat, eorumque 
in sorte collocet, quibusad dextram stantibus dicturus est: 
Venite, benedicti patris mei, percipite regnum [ Matt. 25.]. 

Et ipst adorantes regressit sunt in Jerusalem cum 
gaudio magno, et erant semper in templo, landantes et 
benedicentes Deum.] Et semper, et in hoc maxime loco, 
fratres carissimi, meminisse nos decet sermonis Domini, 
quo discipulos glorificans, sicut paulo superius retulimus, 
Beati, inquit, oculi qui vident que vos videtis [Matth. 
13.]. Quis etenim dicere, quis digne valeat cogitare quam 
beata compunctione oculos ad terram deflexerint, quibus 
ipsum quem adorabant cceli-regem, devicta mortalitate 
quam assumserat ad paternee claritatis solium jam redire 
conspexerint ? quam dulces lacrymas, quanta spe ac le- 
titia ferventes, pro ingressu patriee coelestis fuderint, que 
Deum ac Dominum suum partem suse nature jam ferre 
cernebant? Méerito ergo tali spectaculo refecti, post- 
quam adoraverunt in loco ubi steterunt pedes ejus, post- 
quam vestigia que novissime fixit lacrymis rigavere pro- 
fusis, confestim rediere Ierosolymam, ubi adventum 
sancti spiritus expectare sunt jussi, et ut digni promis- 

sis ccelestibus existerent, erant semper in templo lau- 
dantes, et benedicentes Deum, scientes certissime, quia 
illa solummodo corda spiritus sanctus invisere et inha- 
bitare dignatur, quze locum orationis frequentantia, que 
laudi et benedictioni divine viderit esse dedita. Unde 
in Actibus Apostolorum legitur de ipsis: Hi omnes 
erant perseverantes unanimiter in oratione [Act. 1.]. 
Quod nobis est testimonium operis apostolici solerter 
imitandum, videlicet, ut qui ccelestia promissa habemus, 
qui pro his accipiendis sedulo supplicare preecipimur, et 
omnes ad orandum conveniamus, et in oratione persista- 
mus, et unanimi Dominum devotione precemur. Nec 
dubitandum est quod sic nobis orantibus pius conditor 
auditum accommodare, et spiritus sui gratiam nostris 
quoque cordibus infundere dignabitur, quod nostros 
quoque beatos faciet oculos, etsi non ut Apostolorum, 
qui commorantem in mundo Dominum, qui docentem 
et miracula facientem, qui post triumphum mortis re- 
surrexisse atque ad ccelos redeuntem videre meruerunt ; 
certe ut eorum de quibus Thome Apostolo dicit, quia 
vidisti me, credidisti: beati qui non viderunt et credi- 
derunt [Joan. 20.]. Cunctis etenim credentibus, sive 
illis qui incarnationis ejus tempora nascendo precesse- 
runt, sive his qui eum in carne viderunt, sive nobis qui 
post ejus ascensionem credimus, communis est illa piis- 
sima ejus repromissio qua dicit: Beati mundo corde, 
quoniam ipsi Deum videbunt [Matth. 5.]. 

Heec de lectione Evangelii, prout potuimus, expo- 
nendo transcurrimus; sed quia in eadem lectione aper- 
tum discipulis sensum ad intelligendum Scripturas 
audivimus ; libet de ipsis Prophetarum scripturis aliqua 
ad memoriam reducere, gaudiumque evangelice sollen- 
nitatis etiam prophetice assertionis accumulare ac con- 
dire preconiis. Loquitur ergo de hac sollennitate Psal- 
mista: Ascendit Deus in jubilatione: Dominus in voce 
tube [Psal.47.j. Ascendit quippe in jubilatione, quia 

leetantibus de sublevationis ejus gloria discipulis, celum 
petit. Ascendit et in voce tubs, quia preconantibus 
angelis reditum ejus ad judicandos vivos et mortuos, 
sedem regni ccelestis adiit. Qualiter autem Deus ascen- 
derit, qui semper ubique presens de loco ad locum mu- 
tabilis non est, idem alibi testatur dicens: Qui ponit 
nubem ascensum, qui ambulat super omnes pennas ven- 
torum [Psal. 104.].  Nubem namque dicit substantiam 
humane fragilitatis, qua se sol justitize ut ab hominibus 
ferri posset induit. Unde dicit Esaias: Ecce Dominus 
ascendet super nubem levem, et ingredietur Atgyp- 
tum, et commovebuntur simulacra Atgypti a facie ejus 
[Esaise 19.]. Super nubem quippe levem Dominus 
ascendit, ut ingressus Aigyptum ejus simulacra sub- 
verteret, quia Verbum caro factum est, et habitavit in 
nobis [Joan. 1.], quia immune ab omni sorde iniquitatis 
corpus assumpsit, in quo mundum ingrediens idolatriz 
ritum destrueret, nigrisque ac tenebrosis gentilium cor- 
dibus verum divinitatis lumen aperiret. Per nature 
humanz nubem de loco ad locum venire dignatus est 
qui loco non clauditur: in hac irrisiones, et flagella, et 
mortem quoque voluit pati qui impassibilis semper in 
divinitate permanet: per hanc resurrectionis virtute 
coronatam ascendit in coelum qui potentia divinitatis 
celum implet et terram. Hanc super pennas ventorum 
evexit, cum assumptam de terris non solum super uni- 
versa aéris hujus spatia, sed etiam etheris altitudinem 
sustollens, in majestatis paternze dextra collocavit. De 
hac assumpte humanitatis gloria etiam Amos ait: Qui 
zedificat in coelum ascensionem suam, et promissionem 
suam super terram fundit [Amos 9.]. In ccelum quippe 
ascensionem suam zedificavit, qui humanam sibi carnem 
et animam, in qua celum subire posset, ipse creavit. 
Promissionem vero suam super terram fudit, quia misso 
desuper spiritu, omnes terrarum fines gratia suz fidei 
ut promiserat implevit: cujus gratiam promissionis 

Psalmista et venturam in spiritu previdens, et citius 
venire desiderans, ait: Exaltare super coelos, Deus, et 
super omnem terram gloria tua [Psal.57.]. Ubi aperte 
significat, quia priusquara Redemptor noster assumpta 
mortali carne mortis regnum dirueret, notus tantum in 
Judza erat Deus, in Israel magnum nomen ejus. At 
ubi resurgens a mortuis coeli alta Deus homo penetra- 
vit, toto jam terrarum orbe nominis ejus gloria preedi- 
catur et creditur. 

Nec verbis solummodo prophetz, verum etiam gestis 
ejusdem Dominic ascensionis predicavere mysterium. 
Nam et septimus ab Adam Enoch translatus de mundo, 
et Elias in coelum sublevatus aérium, ascensuro super 
celos Domino testimonium prebuerunt. Et quidem 
Enoch in eo quod septimus ab Adam progenitus est 
figuravit Dominum, non consueto mortalis nature or- 
dine, sed spiritus sancti potentia concipiendum et nasci- 
turum, spiritus sancti gratiam omnem, que septiformis 
a propheta describitur, in eo singulariter requieturam, 
ipsum in spiritu sancto baptizaturum, et ejusdem spiri- 
tus dona credentibus esse daturum. In eo autem quod 
trecentis sexaginta quinque annis priusquam transfer- 
retur apud homines vixit, qui est numerus dierum anni 
solaris, eyus futuram in carne conversationem designa- 
vit, qui ascensurus ad coelos unicam se mundi lucem 
esse monstravit. Ego sum, inquiens, lux mundi; qui 
sequitur me non ambulat in tenebris, sed habebit lumen 
vite [Joan. 8.]. Unde a propheta sol mystice vocatur, 
quia ipse nimirum cunctas mundi partes a solis ortu 
usque ad occasum, ab aquilone usque ad meridiem, gra- 
tia fidei et veritatis illustrare dignatus est. Porro hoc 
quod Enoch qui translatus est Dedicatio interpretatur, 
significat eum qui resurgens a mortuis ascendit in co- 
lum, et nunc ad consecranda corda fidelium pignus sui 
spiritus dare, et in futuro perfectam ex omni parte ec- 

clesiam in gaudio resurrectionis et perpetuz sollennita- 
tis inducere dignatur. 

At vero Elias abundantiore miraculo figuram hujus 
Dominice festivitatis preetulit. Cum enim instaret tem- 
pus quo tolleretur de mundo, venit ad Jordanem cum 
discipulo Elizeo, et involuto pallio suo percussit aquas : 
quze divisze sunt, et transierunt ambo per siccum, dixit- 
que ad Elizeum: Postula quid vis ut faciam tibi antequam 
tollarate. Atille, Obsecro, inquit, ut fiat duplex spiritus 
tuus in me [2 Reg.2.]. Cum incedentes sermocinarentur, 
ecce curru igneo repente raptus Elias, ut Scriptura ait, 
ascendit quasi usque in coelum. Qua adjectione signifi- 
catur quod Elias non in ipsum ceelum, ut Dominus 
noster, sed in alta tantum aéris hujus sublevatus est, ac 
deinde invisibiliter ad paradisi gaudia relatus. Levavit- 
que Elizeus pallium Elise quod ceciderat ei. Et veniens 
ad Jordanem percussit eo aquas, atque invocato Deo 
Eliz, divisit et transit. Notet ergo dilectio vestra, fra- 
tres mei, quam ordinate figura concinat veritati. Venit 
Elias ad Jordanem, et exutus pallio suo percussit aquas 
ac divisit. Venit Dominus ad fluvium mortis, quo ge- 
nus humanum mergi consueverat ; et exuens se ad tem- 
pus habitu carnis quam assumpserat, mortem moriendo 
percussit, ac vite nobis iter resurgendo patefecit. Recte 
etenim per Jordanem fluxus nostrze mortalitatis ac de- 
fectus exprimitur: quia et Jordanis Latine Descensus 
eoram dicitur, et ipse fluvius in mare mortuum influens 
laudabiles suas ibi perdit aquas. Transit autem Elias 
diviso amne per siccum, transit et Elizeus, quia resur- 
gens a mortuis Salvator fidelibus suis quoque spem re- 
gurgendi tribuit. Transito Jordane, Elias dedit optio- 
nem Elizeo postulandi que vellet: et Dominus impleta 
resurrectionis gloria, plenius discipuloram sensibus in- 
seruit quod et antea promisit: quia quodcumque petie- 
ritis mM nomine meo, hoc faciam [Joan. 15.]. Petiit 

Elizeus ut fieret spiritus Elize duplex in se, et edocti a 
Domino discipuli promissam spiritus gratiam accipere 
desiderabant : quam non uni tantum genti Judeex, 
quam ipse presens in carne docuit, sed et cunctis per 
orbem nationibus preedicare sufficerent. Annon dupli- — 
cem spiritus sui gratiam pollicebatur, cum ait: Qui cre- 
dit in me, opera que ego facio et ipse faciet, et majora 
horum faciet [Joan. 14.] ? Sermocinantibus Elia et Eli- 
zeo subito currus et equi ignei rapuerunt Eliam quasi 
usque ad ceelum: qui profecto currus et equi angelice 
sunt intelligendz virtutes, de quibus scriptum est: Qui 
facit angelos suos spiritus, et ministros suos ignem uren- 
tem [Psal.104.]. Horum namque Elias subsidio, utpote 
homo purus, quo a terra tolli posset egebat, et Dominus 
cum apostolis colloquens subito videntibus illis eleva- 
tus est, etsi non angelico fultus auxilio, angelico tamen 
comitatus obsequio, vereque assumptus est in. celum, 
angelis quoque id ipsum attestantibus, qui illis dixe- 
runt: Hic Jesus qui assumptus est a vobis in celum 
[Act.1.]. Sublevatus ad coelum Elias dimisit Elizeo 
pallium quo erat indutus. Ascendens in celum Domi- 
nus sacramenta humanitatis assumpte discipulis, immo 
omni ecclesiz, quibus sanctificaretur et in virtute di- 
lectionis calefieret, reliquit. Assumens Elizeus pallium 
Eliz percussit eo aquas Jordanis, et ubi invocavit Deum 
Eliz, divisee sunt, et transiit. Assumpserunt apostoli, 
assumpsit instituta per eos ecciesia sacramenta sui Re- 
demptoris, quibus spiritualiter erudita, abluta, et conse- 
crata; ipsa quoque invocato nomine Dei patris, impe- 
tum mortis superare, ejusque obstaculo contempto ad 
vitam transire didicit sempiternam. 

Hanc ergo Dominice ascensionis gloriam, fratres ca- 
rissimi, que prius prophetarum et dictis signabatur et 
gestis; et post in ipso Mediatore nostro completa est, 
tota devotione veneremur, et ipsi quoque ut ejus vesti- 
gia sequi, atque ad coelos mereamur ascendere, interim 

salubriter humiliemur in terra, memores semper, quia 
sicut Salomon ait: Superbum sequitur ignominia, et 
humilem spiritu sequitur gloria [Prov. 29.]. Ecce in 
ascensione Redemptoris nostri, quo nostra sit omnis 
intentio dirigenda didicimus: ecce ascendente ad ccelos 
Mediatore Dei et hominum patefactam hominibus ce- 
lestis patric januam cognovimus. Ad hujus ergo pa- 
trize perpetuam felicitatem omni studio festinemus. In 
hac quia necdum corpore possumus, desiderio semper 
et mente versemus. Juxta vocem egregii predicatoris, 
quze sursum sunt queramus, ubi Christus est in dextra 
Dei sedens, que sursum sunt sapiamus, non quz super 
terram. Quzramus illum et confirmemur spe inventio- 
nis. Queramus faciem ejus semper, ut cum ipse qui 
placidus ascendit terribilis redierit, nos paratos inveniat, 
quos secum ad festa superne civitatis introducat Jesus 
Christus Dominus noster, qui vivit et regnat cum patre 
in unitate spiritus sancti per omnia secula seculorum, 
Amen. 


HOMILIA LVIII. 


Matra. vil. In illo tempore ascendens Jesus in navi- 
culam, secuti sunt eum discipuli multi. Et ecce motus 
magnus factus est in mari, ita ut navicula opertretur 
fluctibus ; ipse vero dormiebat. Et accesserunt, et 
suscitaverunt eum discipuli ejus, dicentes: Domine, 
salva nos, perimus, &c. 


NGREDIENTE Domino in naviculam, se- 
cuti sunt eum discipuli ejyus; non imbecilles, 
sed firmi et stabiles in fide, mansueti et pii, 
spernentes mundum; non duplici corde, sed 
simplici. Hi ergo secuti sunt eum, non tantum gressus 

ejus sequentes, sed magis sanctitatem comitantes et 
justitiam ejus consectantes. 

Et ecce tempestas magna facia est in mari ita ut 
navis operiretur fluctibus.| Cum enim multa magna et 
miranda ostendisset in terra, transiit In mare, ut et ibi- 
dem adhuc excellentiora opera demonstraret, quatenus 
terre marisque Dominum se esse cunctis ostenderet. 
Fecit turbari mare, commovit ventos, concitavit fluctus. 
Cur hoc? ideo ut discipulos mitteret in timorem, et 
suum auxilium postularent, suamque potentiam rogan- 
tibus manifestaret. Illa tempestas non ex sese oborta 
est, sed potestati paruit imperantis ejus qui educit ven- 
tos de thesauris suis, qui terminum mari arenam con- 
stituit. Dixit enim ei: Usque huc venies et non super- 
gredieris, sed in temetipso confringentur fluctus tui. 
Hujus ergo jussione et pracepto orta est tempestas in 
mari, propter occasiones superius memoratas. Facta 
est tempestas magna et non pusilla, ut magnum opus 
et non pusillum ostenderetur: quantoque fluctus navi- 
culze inruebant, tanto magis timor discipulos contur- 
babat, ut plus magis desiderarent ad liberandum se mi- 
rabilia Salvatoris. Dominus vero dormiebat. O res 
mirabilis et stupenda! is qui nunquam obdormiit, dor- 
mit; is qui coelum et terram gubernat, dormit; is qui 
non dormit neque dormitat, ipse dormire dicitur. Dor- 
miebat quidem corpore, sed vigilabat deitate, dormiebat 
corpore, sed conturbabat mare, erigebatque fluctus, et 
apostolos conterrebat suam ostensurus potentiam ; dor- 
miebat corpore sicuti et ad puteum de itinere lassus vel 
fatigatus sedebat, demonstrans quia vere humanum por- 
tabat corpus, quod corruptibile induerat. Ipso corpore 
dormiebat, deitate vero concitabat mare et iterum de- 
placabat. Dormiebat itaque corpore ut apostolos susci- 
taret et evigilare faceret. Preecipue autem omnes nos 
nequaquam animo dormiamus, neve intellectu aut pru- 
dentia, sed vigilare in omni tempore, et jubilare Domino; 

et salutem ab eo postulare studeamus. Nam ipse qui 
dormiebat corpore, illud sanctum verbum dicit: Ego 
dormio et cor meum vigilat [Cant.5.]. Ad quem ac- 
cedentes discipuli suscitabant eum dicentes: Domine, 
salva nos, perimus. Tanto fuerant metu conterriti et 
pene animo alieni, ut irruerent in eum, et non modeste, 
aut leniter suggererent, sed turbulenter suscitarent eum 
dicentes: Domine, salva nos, perimus. O beati, o ve- 
races Dei discipuli, Dominum Salvatorem vobiscum 
habetis, et periculum timetis! Vita vobiscum est, et de 
morte solliciti estis; maris turbatorem trementes, crea- 
torem ejus preesentem ita suscitatis, quasi non possit 
dormiente corpore fluctus sedare vel mitigare. Sed 
quid respondent hi dilectissimi discipuli? Parvuli, in- 
quiunt, sumus adhuc infirmi et nondum robusti, ideo- 
que timemus, ideoque trepidamus: necdum vidimus 
crucem, necdum nos confirmavit passio Domini et re- 
surrectio, non ascensio in ccelis, nec missi descensio 
' gancti spiritus Paracleti; propterea fragilitate nutamus, 
a Domino increpationem pusille fidei supportamus, to- 
leramus libenter, voluntarie sustinemus: unde et nunc 
dicente Domino: quare conturbati estis pusille fidei? 
cur non habetis fortitudinem, cur non confidentiam et 
fiduciam apud vos tenetis? Et si mors irrueret, nonne 
eam debuistis constantissime sustinere? Ad omne enim 
quidquid evenerit fortitudo necessaria est, ad omne pe- 
riculum vel tribulationem usque ad anime exitum. Si- 
militer et contra delicias et divitias et honores terrenos 
animi fortitudo tenenda est, ut neque extollaris, o homo, 
neque in superbiam erigaris, non despicias inimicos, 
neque humiles spernas, neque obliviscaris Dominum, 
neque derelinquas creatorem, nec existas ingratus. Si 
ergo in necessitate et in periculis fortitudo necessaria 
est, ut viriliter cum fide toleres universa; multo magis 
contra delicias, ut dictum est, et luxurias fortitudo neces- 
saria est, ne in muscipulam incidas diaboli. Quare ergo 

turbati estis pusillz fidei, si potentem me super terram 
cognovistis ? Quare non creditis quod et in mari potens 
sim? Si Deum me vere esse creatorem omnium susce- 
pistis, quare non creditis quod ea que a me facta sunt 
in mea habeam potestate? quare ergo dubitastis mo- 
dicee fidei? Qui pusillum credit arguetur, et qui nihil 
credit contemnetur ; fragiles in fide corripientur, alieni 
omnino a fide punientur. Tales fuerunt Judzi et pa- 
gani, ideoque in malis suis evanuerunt. Tales etiam 
hzeretici, ideoque in die judicii damnabuntur. 

Tune surgens tmperavit ventis et mari, et facta est 
tranquillitas magna.| Scriptum fuit: Et exsurrexit tam- 
quam dormiens Dominus, tamquam potens crapulatus 
avino. Et percussit omnes inimicos suos in posteriora 
[Psal. 78.]: et nunc surgens imperat ventis et mari si- 
cut creator, sicut suis, ut potens, ut Dominus imperavit 
ventis et mari primitus ante discipulos, ut venientes fir- 
marentur in fide; et potentia deitatis occulta imperabat 
et comminabatur ei, magis autem regebat, et placabat 
illud secundum quod quidam ait: Potentia mitigavit 
mare. Imperavit ergo ventis et mari, et facta est tran- 
quillitas magna. De megno vento et tempestate, magno 
mari conturbato et tumenti, facta est magna tranquil- 
litas. Decet enim hunc magnum magna et miranda 
facere: ideoque paullo ante magna accinctus potentia 
magnifice conturbavit profundum maris; et nunc ite- 
rum in eo ipso ostendens suze magnificentiam potesta- 
tis, tranquillitatem magnam fieri jussit. Hec ideo ut 
nimium conturbati magnifice exhilarati lztarentur. De- 
dit enim per hzc omnia nobis Dominus figuram et doc- 
trine imaginem, ut et in omni conturbatione et contu- 
melia teneamus patientiam, stabiles simus, fidem non 
deseramus: et si omnis iste mundus tamquam mare 
ebulliat, atque in furore consurgat; et si omnes venti 
et vertigines demonum undique szviant, et si omnis, 
ut diximus, tempestas maris, id est omnis principatus 

et potestates mundi concitentur, et in tumore iracundiz 
spument aut furiant super sanctos; et si adhuc usque 
ad ccelum sese extollant, ut tempestates maris malig- 
nantes et dolos et fremitus concitantes adversum ali- 
quem vestrum ; nolite timere, nolite turbari, nolite con- 
tremiscere, nolite deficere. Omnes enim quotquot in 
fidei navicula cum Domino navigatis: omnes enim quot- 
quot in hac nimium sanctez ecclesiz navicula cum 
Domino per hunc undosum supernatatis mundum, etsi 
ipse Dominus dormiat, pio somno vestram patientiam 
et tolerantiam expectans, vel impiorum pcenitentiam et 
conversionem sustinens, alacriter accedite ad eum, ora- 
tionibus instantes, atque cum propheta dicentes: Ex- 
urge, quare obdormis, Domine? exurge, et ne repellas 
nos in finem [Psal.44.]. Et iterum: Exurge, Domine, 
adjuva nos, et redime nos propter nomen tuum [Ibidem]. 
Et ipse surgens increpat ventis, his aéris demonum spi- 
ritibus. Ipsi enim maris tempestates commovent, hoc 
est amaros et elatos concitant fluctus hujus principes 
mundi, ad persecutiones sanctis omnibus immittendas, 
ad contumelias fidelibus ingerendas. Omnibus Domi- 
nus increpat, et comminatur, omnia mitigat, facitque 
tranquillitatem magnam circa corpus et spiritum, pacem 
ecclesize et serenitatem mundo. Quomodo namque 
seepius consilia infidelium commota sunt adversus veram 
fidem et firmam ecclesiam, aliquotiens paganorum, ali- 
quotiens hzereticorum, quemadmodum sepius sicut maris 
fluctus irruebant comminantes et conterrentes hujus 
principes mundi, per omnia perdere se ecclesiz filios 
arbitrantes ; sed surgens Dominus increpavit dsmo- 
num ventis, et omnes evanescere fecit audaces adversa- 
rios fidei, magnamque pacem et tranquillitatem dedit 
ecclesiz suze. 

Homines autem illi in navicula mirati sunt. Qui 
homines? scilicet hanc habentes naviculam. Navicule 
nomine ne putes hic apostolos significatos. Nusquam 

enim invenimus preter errorem sic cognominari Do- 
mini discipulos: sed semper aut apostoli aut discipuli 
nominantur. Mirabantur ergo illi homines, hi qui cum 
illo ambulabant, hi quorum erat navicula, illi qui in 
eadem navicula sese transigebant: hi mirabantur. Et 
admiratione dignum fuit mare a profundo commotum 
mitigari, ejusque elatos deplacari fluctus, ventos siti- 
entes compesci. Mirabantur ergo dicentes: Qualis est 
iste, quia venti et mare obediunt ei! Non interrogantes 
dicunt: Qualis est cui mare et venti obediunt! Qualis 
est iste! hoc est quantus, quam fortis, quam potens, 
quam magnus! Qualis est iste, major Moyse, poten- 
tior Helia! Illi enim ambo, quorum unus ligno mare 
percusso cum labore discedit, alius......Jordanem 
pertransiit: iste vero uno verbo mandat illis qui non 
habent verba, et obediunt ei: hi qui non habent au- 
ditum obtemperant; hi qui prudentiz et intellectus 
expertes sunt inclinantur jubenti: quibus neque lo- 
quela, neque, ut diximus, sermo est obediunt, in ea- 
dem substantia in qua sunt, et sua natura moventur, 
et jussioni deserviunt ad confusionem mortalium, ad 
condemnationem corruptibilium. Jubet mari, et non 
contemnit; dicit ventis et tempestatibus, et mox com- 
pescuntur; jubet omni creaturze, et non supergreditur 
jussionem ejus: et unum hominum genus, et unum 
quod secundum similitudinem Dei honorificandum est, 
cui verbum et prudentia data est, hi soli homines resis- 
tunt, hi tantum inobedientes sunt, hi soli contemnunt, 
ideoque et hi soli in judicio damnabuntur, et a justitia 
punientur velut deteriores mutis animalibus, vel his qui 
sine spiritu et anima sunt in isto mundo. Mirabantur 
ergo illi quia mare compescuit et venti mitigati sunt. 
Admiremur et nos quando benignitates et benevolentias 
ostendit circa nos Dominus, quando de periculis nos 
salvare dignatur, quando de tumultibus nos liberat, 
quando ab inimicis insequentibus eruit nos. Miremur, 

et mirantes gratias agamus, gratiz obaudiamus, obau- 
dientes timeamus, timentes diligamus, ut eterne cari- 
tatis ab eodem heredes efficiamur. Mirabantur di- 
centes, qualis est iste! Sicut homo videtur, et sicut 
Deus potentiam ostendit: sicut unus carnalium puta- 
tur esse, et super omnia carnalia magna ostendit muira- 
bilia: dormit sicut homo, et imperat mari et ventis sicut 
Deus: in navicula sedet, et omnem creaturam jussione 
inclinat ubi vult Jesus Christus Dominus noster, qui 
cum Deo patre vivit et regnat in secula seculorum, 
Amen. 


HOMILIA LIX. 


JOANNIS XIII. Ante diem festum Pascha, sciens Jesus 
quia venit hora eyus ut transeat er hoc mundo ad 
patrem, cum dilexisset suos, qui erant in mundo, in 
finem dilexit eos. Et cana facta, cum diabolus jam 
misisset in cor, ut traderet eum Judas Simonis Isca- 
riotes, &c. 


CRIPTURUS Evangelista Joannes memora- 
bile illud Domini myeterium, quo discipulis 
in Pascha, priusquam ad passionem iret, pe- 
des lavare dignatus est, primo ipsum nomen 
Pasche, quid mystice significaret, aperire curavit, ita 
incipiens: Ante diem festum Paschz, sciens Jesus quia 
venit hora ejus, ut transeat ex hoc mundo ad petrem, 
cum dilexisset suos qui erant in mundo, in finem dilexit 
eos. Pascha quippe transitus interpretatur, nomen ex 
eo vetus habens, quod transierit in eo Dominus per 
‘Egyptum, percutiens primogenita Aigypti, et filios 
Israel liberans, et quod ipsi filii Israel transierint ille 
nocte de Aigyptia servitute, ut venirent ad terram pro- 
roissze olim heereditatis et pacis. Mystice autem signifi- 

cans, quod in eo Dominus transiturus esset ex hoc 
mundo ad patrem, et quod ejus exemplo fideles abjectis 
temporalibus desideriis, abjecta vitiorum servitute, con- 
tinuis virtutum studiis transire debeant ad promissio- 
nem patrize coelestis. Quomodo autem transierit Jesus 
ex hoc mundo ad patrem, pulcro sermone designat Jo- 
annes Evangelista, cum dicit: Cum dilexisset suos qui 
erant in mundo, in finem dilexit eos (Joan. 13.], id 
est, in tantum dilexit, ut ipsa dilectione vitam ad tempus 
finiret corporalem, mox de morte ad vitam, de hoc mundo 
transiturus ad patrem. Majorem namque hac dilectio- 
nem nemo habet, ut animam suam quis ponat pro amicis 
suis. Unde recte uterque transitus, et legalis videlicet 
et evangelicus, sanguine consecratus est. Ille agni 
paschalis, iste ejus de quo dicit apostolus: Etenim pas- 
cha nostrum immolatus est Christus [1 Cor. 5.]. Iste 
sanguine fuso in cruce, ille in crucis modum medio 
limine, et superluminari mediis asperso in postibus. 

Et cana, inquit, facta, cum diabolus jam misisset in 
cor ut traderet eum Judas Simonis Iscariotes, sciens quia 
omnia dedit et pater in manus, et quia a Deo exivit, et 
ad Deum vadit, surgit a cena, et ponit vestimenta sua.) 
Locuturus de maxima humilitate assumpte humanitatis 
prius commemorat eternitatem divine potestatis, ut et 
ipsum verum Deum hominemque demonstret, et ut nos 
illius preecepti admoneat, ut quanto magni sumus, hu- 
miliemur in omnibus. Homo namque erat verus, qui 
hominum pedes tangere ac lavare, per hominem tradi, 
atque ab hominibus poterat crucifigi: Deus erat verus, 
cul omnia dedit pater in manus, quia a Deo exivit, et ad 
Deum rediit. Sciebat ergo Dominus, quia diabolus jam 
miserat in corde Juds, ut traderet eum, sciebat quia 
omnia dedit ei pater in manus: inter que omnia et 
ipsum traditorem, et eos quibus tradendus erat, et mor- 
tem quam erat passurus, ut de his omnibus quz vellet, 
faceret, malumque eorum sua potentia converteret in 

bonum. Sciebat quia per humilitatem incarnationis a 
Deo exivit, et per victoriam resurrectionis ad Deum erat 
rediturus, nec Deum cum inde exiret, nec nos deserens 
cum rediret. Sciebat quidem omnia hec, et tamen in 
magne suz indicium pietatis, in magnz nostre exem- 
plum humilitatis surgit a coena, et ponit vestimenta sua, 
lavit pedes discipulorum, non Dei Domini, sed hominis 
servi implens officium, ut ejus quoque pedes humiliter 
ablueret, cujus manus in sua traditione noverat procaci- 
ter esse polluendas. Quod si altiori indagine mysterium 
hoo humillimum nostri Salvatoris pertractare delectat, 
coena heec sacrosancta, in qua cum discipulis recubuit 
Dominus, tempus significat universum, quo corporaliter 
in ecclesia demoratus, et dapibus verbi salutaris ac mi- 
raculorum suorum dulcedine cunctos longe lateque pavit, 
et ipse audientium fide ac dilectione pastus est: quia 
quotquot ad gratiam veritatis convertit, per hos nimi- 
rum corporis sui, quod est ecclesia, quasi more vescen- 
tium fecit augmentum. Surrexit autem a ccena, et po- 
suit vestimenta sua, quando temporaliter cum hominibus 
amplius conversari desistens, membra corporis assumpti 
. deposuit in cruce. Accepto linteo precinxit se, quando 
accepto a patre mandato patiendi, pro nobis in ipso pas- 
sionis exercitio sua membra circumdedit. Solet namque 
per linteum, quod multifario tormentorum labore con- 
ficitur, afflictio passionum figurari. Et Dominus ponens 
vestimenta linteo preecingitur, ut significet se habitum 
corporis, quem induit, non sine pressura dolorum, sed 
longa crucis tribulatione deponere. Misit aquam in pel- 
vim, et coepit lavare pedes discipulorum, et extergere 
linteo quo erat przecinctus, quando defunctus in cruce 
aquam una cum sanguine de latere suo profundit in 
terram, quibus credentium opera mundaret, eademque 
opera non solum passionis sacramentis sanctificare, sed 
etiam ejusdem exemplis confirmare dignatus est. Quod 
autem inchoata pedum lavatione dicitur, venit ergo ad 

Simonem Petrum, non ita intelligendum est, quasi post 
aliquos ad illum venerit: sed quia ab illo qui primus 
apostolorum erat, cceperit, et ille tale ministerium, 
quia mysterium nesciebat, non frustra horruerit. Quod 
etiam quilibet eorum acturus fuisse non dubitatur, si 
non illa terreretur sententia, qua Petro dictum est: 

Si non lavero te, non habebis partem mecum.| Ubi 
aperte monstratur, quod hec pedum lavatio spiritualem 
carnis et anime purificationem, sine qua ad consortium 
Christi pervenire non potest, insinuat. Unde Petrus 
he audiens, solito mox amoris divini fervore correptus, 
respondit, 

Domine, non tantum pedes meos, sed et manus et caput. | 
Ac si aperte dicat: Quia, jam te docente intelligo, quod 
lavando pedes meos errata mea te mundare significas, 
non solum pedes, sed et manus et caput tibi lavandum 
offero; quia non solum incessu, sed etiam actu, visu 
quoque, auditu, gustu, olfactu et tactu, multa me com- 
' mittere, quee a te debeant dimitti, non ambigo. Sed 
fervido amatori quid respondeat Dominus, quomodo 
hunc ad intelligentiam mystice lavationis paulatim pro- 
vocet, audiamus. 

Qui lotus est, inquit, non indiget, nist ut pedes lavet, sed 
est mundus totus.| Manifeste denuntiat, quod lavatio 
pedum illa remissionem quidem peccatorum designaret : 
non tamen ea que semel in baptismate datur, sed illa 
potius qua quotidiani fidelium reatus, sine quibus in hac 
vita non vivit, quotidiana ejyus gratia mundantur. Pedes 
namque, quibus incedentes terram tangimus, ideoque 
eos a contagio pulveris, sicut reliquum corpus, immunes 
custodire nequimus, ipsam terrenz inhabitationis neces- 
sitatem designant, qua in quantum quotidie desides nos 
et negligentes afficimur, in tantum etiam ut magni qui- 
que et summe conversationis viri a coelesti, quam max- 
ime diligunt, contemplatione revocantur, ut si dixerimus, 
Quia peccatum non habemus, nos ipsos seducamus, et 

veritas non sit in nobis [1 Joan. 1.]. Qui ergo lotus 
est, non indiget nisi ut pedes lavet, sed est mundus 
totus: quia qui ablutus est fonte baptismatis in remis- 
sionem omnium peccatorum, non indiget rursus, imo 
non potest eodem modo ablui, sed quotidiana tantum 
mundanz conversationis contagia necesse habet, quoti- 
diana sui Redemptoris indulgentia tergantur. Est enim 
toto actionum suarum corpore mundus, exceptis dun- 
taxat lis quz menti necessitate cure temporalis adhe- 
serunt, ob quorum quotidianam sordidationem simul et 
emundationem quotidie dicimus orantes, Et dimitte 
nobis debita nostra sicut et nos dimittimus debitoribus 
nostris [Mat.6. Luc. 11.]. Verum hec de apostolis 
eorumque similibus dicta sunt: Beati videlicet et im- 
maculati, qui timentes Dominum ambulant in viis ejus 
[Psal.119.]. At, nos, qui, divini szepe timoris obliti, iter 
lzevum incedimus, non illa levi et quotidiana orationum 
sollennitate possumus ab erratuum nostrorum sorde 
liberari, sed major necesse est inquinatio majori oratio- 
num, vigiliarum vel jejuniorum, lacrymarum atque elee- 
mosynarum exercitio purgetur; ipso numirum interius 
vestigia cordis nostri mundante, qui sedens in dextra 
Dei per assumpte habitum humanitatis quotidie inter- 
pellat pro nobis. Postquam vero lavit pedes discipu- 
lorum Dominus, accepit vestimenta sua, et cum recubu- 
isset, iteram aperuit verbo ministerium lavationis, quod 
eis paulo ante facto necdum scientibus exhibuerat. Qua 
postquam patiende in cruce lavacrum nobis remissionis 
conseeravit, accepit membra jam immortalia que mor- 
talia posuerat ; ac cum post resurrectionem apparuisset 
discipulis, ac familiartter cum eis esset etiam in con- 
vescendo per dies quadraginta conversatus, exposuit eis 
utilitatem suse passionis, cupas eatenus, quia virtutem 
mysticam nesciebant, eventum satis tumebant [Act.1.]. 
Si ergo, inguit, tavt vestros pedes, Domenus e¢ magister, 
et vos debetis alter alierius lavare pedes.| Quz videlicet 

sententia et ad literam et ad mysticum sensum recte ac- 
cipi, et devote debet impleri: ad literam quidem, ut per 
caritatem serviamus invicem, non solum in lavando pedes 
fratrum, sed etiam in quibuslibet eorum necessitatibus 
adjuvandis ; ad mysticum vero intellectum, ut sicut Do- 
minus nobis peccata poenitentibus dimittere consuevit, 
ita etiam nos peccantibus in nos fratribus dimittere festi- 
nemus [Mat.6. Marc. 11.]. Sicut ille lavit nos a peccatis 
nostris interpellando patrem pro nobis, ita et nos, si 
scimus fratrem nostrum peccare peccatum non ad mor- 
tem, petamus ut detur ei vita peccanti non ad mortem 
(1 Joan.5.]. Et sicut Jacobus apostolus admonet, Con- 
fiteamur alterutrum peccata nostra, et oremus pro invi- 
cem, ut salvemur [Jac. 5.]: sicut ille pro nobis animam 
suam posuit, sic et nos instante temporis articulo pro 
fratribus animas ponamus [1 Joan.3.]. Sequitur, 

Amen dice vobis, non eat servcus major domino suo, ne- 
que apostolue major eo qui misit tium.| Hoc ideo dixit, 
quia laverat pedes servorum suorum Domius, et ipse 
qui misit eorum quos misit. Apostolus Grece, Latine 
dicitur missus, ut ostenderet ea que excelsus fecit hu- 
militer, multo magis humilibus et infirmis humiliter esse 
facienda. Sed ut hoc in loco spiritualis intellectus com- 
moneret, quia si ipse qui peccatum non fecit, nec in- 
ventus est dolus in ore ejus [1 Pet. 2. Esa. 53.], inter- 
pellat pro nostris excessibus, multo magis ipsi debeamus 
orare pro invicem. Sed etsi dimittit nobis ille, cui non 
habemus quod dimittamus, multo magis oportet nos 
alterutrum dimittere nobis debita nostra. Quod ipsum 
apostolus quoque precipiens, ait, Estote autem invicem 
benigni, misericordes, donantes invicem, sicut et Deus 
in Christo donavit vobis [Eph. 4.]. 

Si hec, inquit, scitis, beati eritis st feceritis ea.| Salu- 
taris hec multum nostri Salvatoris, et sedulo est cogi- 
tanda sententia, quia beati erimus sciendo ccelestia pre- 
cepta, si tamen ea quz novimus operando sectemur. 

Qui enim cognita ejus mandata servare negligit beatus 
esse non valet: qui hec vel cognoscere contemnif, 
multo longius a beatorum sorte secluditur. Congruit 
his Psalmista, qui mortalium corda perpendens, zeque 
omnes beatitudinem amare, sed paucos ubi est querere 
conspiciens, ipse quze sit maxima in hac vita hominis 
beatitudo manifeste protestatus est, dicens, Beati im- 
maculati in via, qui ambulant in lege Domini [Psal. 
119.].. Et ne putaretur hec via immaculatorum ac 
beatorum ab imperitis passim et rudibus posse compre- 
hendi, consequenter adjunxit et ait, Beati qui scrutan- 
tur testimonia ejus; in toto corde exquirunt eum. 
Quapropter, carissimi, rogemus ejus clementiam, qui 
mandavit mandata sua custodiri nimis, ut dirigat ipse 
vias nostras ad custodiendas justificationes suas, ipse 
post custodiam mandatorum suorum ad beatitudinem 
nos suze perpetuze visionis inducat Jesus Christus Do- 
minus noster, qui vivit et regnat cum patre in unitate 
spiritus sancti per omnia secula seculorum, Amen. 


